# verses

text:
ئه‌گه‌ر ئه‌ندامێك ئازاری هه‌بوو، هه‌موو ئه‌ندامان له‌گه‌ڵی‌دا ئازار ده‌چێژن، ئه‌گه‌ر ئه‌ندامێك ڕێزی لێ‌نرا، هه‌موو ئه‌ندامان له‌گه‌ڵی‌دا خۆشحاڵ ده‌بن.


text:
خودا له‌ كڵێسادا خه‌ڵكێكی دانا: یه‌كه‌م جار نێردراوان، دووه‌م پێغه‌مبه‌ران، سێیه‌م فێركاران، ئینجا په‌رجوكاری، دوای ئه‌وه‌ به‌هره‌كانی چاككردنه‌وه‌ و توانای یارمه‌تیدان و به‌ڕێوه‌بردن و جۆره‌ها زمان.


text:
ئه‌گه‌ر به‌ زمانه‌كانی خه‌ڵك و فریشته‌ بدوێم، به‌ڵام خۆشه‌ویستیم نه‌بێت، ئه‌وا بوومه‌ته‌ ده‌هۆڵی به‌ گرمه‌گرم و زوڕنای به‌ زیڕه‌زیڕ.


text:
ئه‌گه‌ر پێشبینی بكه‌م و هه‌موو نهێنی و زانیارییه‌ك بزانم و باوه‌ڕێكی ته‌واویشم هه‌بێت بۆ هه‌ڵكه‌ندنی چیا، به‌ڵام خۆشه‌ویستیم نه‌بێت، ئه‌وا هیچ نیم.


text:
ئه‌گه‌ر هه‌موو سامانم ده‌رخوارد بده‌م و تا سووتان له‌شم دابنێم، به‌ڵام خۆشه‌ویستیم نه‌بێت، ئه‌وا هیچ سوودێكم نابێت.


text:
خۆشه‌ویستی پشوودرێژییه‌، خۆشه‌ویستی نیانییه‌. خۆشه‌ویستی ئیره‌یی نییه‌، شانازی نییه‌، لووتبه‌رزی نییه‌.


text:
به‌رگه‌ی هه‌موو شتێك ده‌گرێت، باوه‌ڕ به‌ هه‌موو شتێك ده‌كات، هیوا به‌ هه‌موو شتێك ده‌خوازێت، بۆ هه‌موو شتێك ئارام ده‌گرێت.


text:
خۆشه‌ویستی هه‌رگیز ناكه‌وێت. به‌ڵام پێشبینی به‌تاڵ ده‌بێته‌وه‌ و زمانه‌كان كۆتاییان دێت، زانیاریش به‌تاڵ ده‌بێته‌وه‌.


text:
كه‌ منداڵ بووم، وه‌ك منداڵێك قسه‌م ده‌كرد، وه‌ك منداڵێك بیرم ده‌كرده‌وه‌، وه‌ك منداڵێك لێكم ده‌دایه‌وه‌. كه‌ بوومه‌ پیاو، ئه‌وه‌ی هی منداڵ بوو وازم لێ هێنا.


text:
جا ئێستا له‌ ته‌م‌دا ته‌ماشای ئاوێنه‌ ده‌كه‌ین، به‌ڵام دوایی ڕووبه‌ڕووه‌. ئێستا هه‌ندێك ده‌زانم، به‌ڵام دوایی ته‌واو ده‌زانم، هه‌روه‌ك ته‌واو ناسراوم.


text:
به‌ڵام ئێستا ئه‌م سێیانه‌ ده‌مێنێن، باوه‌ڕ و هیوا و خۆشه‌ویستی، به‌ڵام گه‌وره‌ترینیان خۆشه‌ویستییه‌.


text:
ئه‌وه‌ی به‌ زمان ده‌دوێت، قسه‌ بۆ خه‌ڵك ناكات، به‌ڵكو بۆ خودا، كه‌س لێی تێناگات، چونكه‌ به‌ ڕۆح باسی نهێنی ده‌كات.


text:
ئه‌وه‌ی به‌ زمان ده‌دوێت، خۆی بنیاد ده‌نێت، به‌ڵام ئه‌وه‌ی پێشبینی ده‌كات، ئه‌وا كڵێسا بنیاد ده‌نێت.


text:
حه‌زده‌كه‌م هه‌مووتان به‌ زمانه‌كان بدوێن، به‌ڵام باشتره‌ پێشبینی بكه‌ن. ئه‌وه‌ی پێشبینی ده‌كات گه‌وره‌تره‌ له‌وه‌ی به‌ زمانه‌كان ده‌دوێت، مه‌گه‌ر لێكی بداته‌وه‌، تاكو كڵێسا بنیادنانی ده‌ست‌بكه‌وێت.


text:
ئێستا خوشك و برایانم، ئه‌گه‌ر هاتمه‌ لاتان و به‌ زمانه‌كان دووام، چ سوودم بۆتان ده‌بێت، مه‌گه‌ر به‌ ئاشكراكراوێك یان به‌ زانیارییه‌ك یان به‌ پێشبینییه‌ك یان به‌ فێركردنێك بۆتان بدوێم؟


text:
ته‌نانه‌ت ئه‌و شته‌ بێ ڕۆحانه‌ی ده‌نگ ده‌رده‌كه‌ن، شمشاڵ یان قیساره‌ ، ئه‌گه‌ر ئاوازی جیاواز نه‌دات، چۆن بزانرێت ئه‌وه‌ی ده‌ژه‌نرێت شمشاڵه‌ یان قیساره‌یه‌؟


text:
ئێوه‌ش ئاوا، ئه‌گه‌ر به‌ زمان قسه‌یه‌كی ڕوون نه‌ده‌ن، ئه‌وه‌ی وتراوه‌ چۆن ده‌زانرێ؟ چونكه‌ هه‌ر له‌ هه‌وادا ده‌دووێن.


text:
بۆیه‌ ئه‌گه‌ر له‌ واتای ده‌نگێك نه‌زانم، بۆ قسه‌كه‌ر ده‌بمه‌ به‌ربه‌ری ، قسه‌كه‌ریش به‌ربه‌رییه‌ بۆ من،


text:
ئێوه‌ش ئاوا. جا له‌به‌ر ئه‌وه‌ی بۆ به‌هره‌ی ڕۆحی په‌رۆشن، داوا بكه‌ن بۆ بنیادنانی كڵێسا لێی زیاد بكه‌ن.


text:
كه‌واته‌ چییه‌؟ به‌ ڕۆح نوێژ ده‌كه‌م، هه‌روه‌ها به‌ مێشكیشم نوێژ ده‌كه‌م. به‌ ڕۆح گۆرانی ده‌ڵێم، هه‌روه‌ها به‌ مێشكیشم گۆرانی ده‌ڵێم.


text:
ئه‌گینا، ئه‌گه‌ر به‌ ڕۆح ستایشی خودا بكه‌یت، چۆن یه‌كێكی ده‌ره‌وه‌ به‌ سوپاسكردنه‌كه‌ت بڵێت (ئامین) چونكه‌ نازانێت تۆ چی ده‌ڵێی؟


text:
به‌ڵام له‌ كڵێسادا، پێنج وشه‌م له‌ مێشك دایه‌ بیڵێم، تاكو خه‌ڵكیش فێر بكه‌م، باشتره‌ له‌ ده‌ هه‌زار وشه‌ی به‌ زمانێك.


text:
خوشكان، برایان، له‌ بیركردنه‌وه‌دا منداڵ مه‌بن. له‌ خراپه‌دا وه‌ك منداڵ بێبه‌ری بن، به‌ڵكو له‌ بیركردنه‌وه‌دا پێگه‌یشتوو بن.


text:
له‌ ته‌ورات‌دا نووسراوه‌: خوداوه‌ند ده‌فه‌رمووێ، {به‌ زمانی بێگانه‌كان و به‌ لێوی نامۆیه‌كان قسه‌ له‌گه‌ڵ ئه‌م گه‌له‌ ده‌كه‌م، له‌گه‌ڵ ئه‌وه‌ش گوێم لێ ناگرن.}.


text:
كه‌واته‌ زمانه‌كان نیشانه‌ن، نه‌ك بۆ باوه‌ڕداران، به‌ڵكو بۆ بێ‌باوه‌ڕان، به‌ڵام پێشبینی بۆ بێ‌باوه‌ڕان نییه‌، به‌ڵكو بۆ باوه‌ڕدارانه‌.


text:
بۆیه‌ ئه‌گه‌ر كڵێسا هه‌موو به‌یه‌كه‌وه‌ كۆبوونه‌وه‌ و هه‌موو به‌ زمانه‌كان بدوێن، هه‌ر نه‌زانێك یان بێ‌باوه‌ڕێك بێته‌ ژووره‌وه‌، ئایا ناڵێت كه‌ ئێوه‌ وڕێنه‌ ده‌كه‌ن؟


text:
به‌ڵام ئه‌گه‌ر هه‌موو پێشبینی بكه‌ن و یه‌كێكی بێ‌باوه‌ڕ یاخود نه‌زان بێته‌ ژووره‌وه‌، له‌ ئاماده‌گی هه‌مووانه‌وه‌ ویژدانی سه‌رزه‌نشتی ده‌كات، له‌لایه‌ن هه‌مووانه‌وه‌ حوكم ده‌درێت،


text:
نهێنییه‌كانی دڵی ئاشكرا ده‌بێت، كڕنۆش ده‌بات و خودا ده‌په‌رستێت، ڕاده‌گه‌یه‌نی: (به‌ ڕاستی خودا له‌نێوتان دایه‌!)


text:
جا چییه‌ برایان؟ كاتێ كۆده‌بنه‌وه‌ هه‌ر یه‌كێك زه‌بوورێكی هه‌یه‌، یان فێركردنێك یان ئاشكراكراوێك یان زمانێك یان لێكدانه‌وه‌یه‌ك. با هه‌موو شتێك بۆ بنیادنان بێت.


text:
ئه‌گه‌ر كه‌سانێك به‌ زمانێك بدوێن، با دووان یان ئه‌وپه‌ڕی سێ كه‌س بێت و له‌دوای یه‌ك بدوێن، یه‌كێكیش لێكی بداته‌وه‌.


text:
با ژنان له‌ كڵێساكان‌دا بێ‌ده‌نگ بن، چونكه‌ ڕێیان پێ نه‌دراوه‌ بدوێن، به‌ڵكو وه‌ك ته‌وراتیش ده‌فه‌رمووێ با ملكه‌چ بن.


text:
به‌ڵام ئه‌گه‌ر ویستیان شتێك فێربن، با له‌ ماڵه‌وه‌ له‌ مێرده‌كانیان بپرسن. چونكه‌ شوره‌ییه‌ بۆ ژن له‌ كڵێسادا بدوێت.


text:
ئه‌گه‌ر یه‌كێك خۆی به‌ پێغه‌مبه‌ر یان كه‌سێكی ڕۆحییانه‌ بزانێت، با باش بزانێت ئه‌وه‌ی بۆتانی ده‌نووسم ڕاسپارده‌ی خوداوه‌نده‌.


text:
ئه‌ی خوشك و برایانم، ئینجیلتان بیر ده‌خه‌مه‌وه‌ كه‌ موژده‌كه‌م پێ به‌خشین، ئه‌وه‌ی وه‌رتانگرت و تا ئێستا له‌سه‌ری چه‌سپاون.


text:
به‌ هۆی ئه‌م ئینجیله‌ ئێوه‌ ڕزگارتان ده‌بێت، ئه‌گه‌ر ده‌ستتان گرت به‌و په‌یامه‌ كه‌ پێم ڕاگه‌یاندن. ئه‌گینا به‌خۆڕایی باوه‌ڕتان هێناوه‌.


text:
چونكه‌ ئه‌وه‌م پێ‌دان كه‌ یه‌كه‌مین و گرنگترینه‌ و منیش وه‌رم گرتبوو: كه‌وا مه‌سیح له‌ پێناوی گوناهه‌كانمان مرد به‌گوێره‌ی نووسراوه‌كان ،


text:
پاش ئه‌وه‌ به‌ یه‌ك جار بۆ زیاتر له‌ پێنج سه‌د له‌ خوشك و برایان ده‌ركه‌وت، زۆرینه‌یان تا ئێستا ماون، به‌ڵام هه‌ندێكیان نووستوون ،


text:
چونكه‌ من بچووكترین نێردراوم، كه‌وا شایانی ئه‌وه‌ نیم به‌ نێردراو ناوببردرێم، چونكه‌ من كڵێسای خودام چه‌وساندۆته‌وه‌.


text:
به‌ڵام به‌هۆی نیعمه‌تی خودا من وام وه‌كو وام، هه‌روه‌ها نیعمه‌تی ئه‌و بۆ من بێ سوود نه‌بوو، به‌ڵكو من له‌ هه‌موو نێردراوانی دیكه‌ ماندووتر بووم، به‌ڵام من نا، به‌ڵكو نیعمه‌تی خودا بوو كه‌ له‌گه‌ڵم دایه‌.


text:
به‌ڵام ئه‌گه‌ر جاڕده‌درێت كه‌ مه‌سیح له‌نێو مردووان هه‌ڵستێندرایه‌وه‌، ئیتر چۆن هه‌ندێكتان ده‌ڵێن كه‌ هه‌ڵستانه‌وه‌ له‌نێو مردووان نییه‌؟


text:
ئه‌گه‌ر مه‌سیح هه‌ڵنه‌ستێندرابێته‌وه‌، ئه‌وسا جاڕدانمان بێ سوود ده‌بێت، باوه‌ڕی ئێوه‌ش هیچ سوودی نابێت.


text:
ئێمه‌ش ده‌بینه‌ شایه‌تی درۆزن بۆ خودا، چونكه‌ ئێمه‌ سه‌باره‌ت به‌ خودا شایه‌تیمان دا، كه‌ مه‌سیحی هه‌ڵستاندۆته‌وه‌، به‌ڵام ئه‌گه‌ر مردووان هه‌ڵنه‌ستنه‌وه‌، هه‌ڵینه‌ستاندۆته‌وه‌.


text:
ئه‌گه‌ر مه‌سیح له‌نێو مردووان هه‌ڵنه‌ستێندرابێته‌وه‌، ئه‌وسا باوه‌ڕتان پووچ ده‌بێت و ئێوه‌ هێشتا له‌ گوناهه‌كانتان دان.


text:
ئه‌گه‌ر بێتو ته‌نها له‌م ژیانه‌ هیوامان به‌ مه‌سیح بێت، ئه‌وا ئێمه‌ نه‌گبه‌تترین خه‌ڵك ده‌بین له‌نێو مرۆڤ.


text:
هه‌روه‌ها چۆن هه‌موو له‌ ئاده‌م‌دا ده‌مرن، به‌ هه‌مان شێوه‌ هه‌موو له‌ مه‌سیح‌دا زیندوو ده‌كرێنه‌وه‌.


text:
به‌ڵام هه‌ر یه‌كه‌ به‌ نۆره‌ی خۆی: یه‌كه‌م جار مه‌سیح وه‌ك نۆبه‌ره‌، ئینجا له‌ كاتی هاتنی، ئه‌وانه‌ی سه‌ر به‌ مه‌سیحن،


text:
دوای ئه‌مه‌ كۆتایی دێت، كاتێ پاشایه‌تییه‌كه‌ ده‌داته‌ خودای باوك، پاش ئه‌وه‌ی هه‌موو سه‌ركردایه‌تی و ده‌سه‌ڵات و هێزێكی له‌ناوبرد.


text:
چونكه‌ {هه‌موو شتێكت خستۆته‌ ژێر پێی ئه‌م.} به‌ڵام كاتێ ده‌فه‌رمووێ {هه‌موو شتێكت خستۆته‌ ژێر پێی}، ڕوونه‌ كه‌وا جگه‌ له‌ خودایه‌ كه‌ ئه‌وه‌ی هه‌مووی ملكه‌چی مه‌سیح كردووه‌.


text:
كاتێ هه‌مووی ملكه‌چی كرد، ئه‌وسا كوڕه‌كه‌ش خۆی ملكه‌چی ئه‌وه‌ ده‌بێت كه‌ هه‌مووی ملكه‌چی كردووه‌، تاكو خودا ببێته‌ هه‌موو شتێك له‌ هه‌موو شتێك‌دا.


text:
ئه‌گینا ئه‌وانه‌ی له‌ جیاتی مردووان له‌ئاوهه‌ڵده‌كێشرێن چی ده‌كه‌ن؟ ئه‌گه‌ر مردووان هه‌رگیز هه‌ڵناستێندرێنه‌وه‌، جا بۆچی له‌ پێناو مردووان له‌ئاوهه‌ڵده‌كێشرێن؟


text:
خوشك و برایانم، ڕۆژانه‌ ده‌مرم، وه‌ك به‌ دڵنیاییه‌وه‌ شانازیتان پێوه‌ ده‌كه‌م، به‌هۆی عیسای مه‌سیحی خوداوه‌ندمان.


text:
ئه‌گه‌ر بێتو وه‌ك مرۆڤێك له‌ ئه‌فه‌سۆس‌دا به‌ره‌نگاری دڕندان ببومابایه‌وه‌، ئه‌وسا چ سوودێكم ده‌بوو؟ ئه‌گه‌ر بێتو مردووان هه‌ڵنه‌ستنه‌وه‌: {با بخۆین و بخۆینه‌وه‌، چونكه‌ سبه‌ی ده‌مرین.}


text:
هۆش بهێننه‌وه‌ به‌ر خۆتان هه‌روه‌ك پێویسته‌، گوناه‌ مه‌كه‌ن، چونكه‌ هه‌ندێكتان زانیاریتان سه‌باره‌ت به‌ خودا نییه‌. ئه‌مه‌ بۆ شه‌رمه‌زاربوونتان ده‌ڵێم.


text:
ئه‌وه‌ی ده‌یچێنیت ئه‌و له‌شه‌ نییه‌ كه‌وا ده‌رده‌كه‌وێت، به‌ڵكو ته‌نها ده‌نكێكه‌، له‌وانه‌یه‌ گه‌نمه‌ یاخود هه‌ر تۆوێكی دیكه‌.


text:
هه‌موو جه‌سته‌یه‌ك یه‌ك شێوه‌ی نییه‌، به‌ڵكو مرۆڤ جه‌سته‌یه‌كی هه‌یه‌، ئاژه‌ڵ جه‌سته‌یه‌كی دیكه‌، باڵنده‌ جه‌سته‌یه‌ك و ماسی جه‌سته‌یه‌كی دیكه‌.


text:
ته‌نی ئاسمانی هه‌یه‌ و ته‌نی زه‌ویش هه‌یه‌، به‌ڵام شكۆیه‌ ئاسمانییه‌كان شتێكه‌ و شكۆی زه‌ویش شتێكی دیكه‌.


text:
شكۆی خۆر شتێكه‌ و شكۆی مانگ شتێكه‌، شكۆی ئه‌ستێره‌ش شتێكی دیكه‌، ئه‌ستێره‌ش له‌گه‌ڵ ئه‌ستێره‌ شكۆی جیاوازی خۆیان هه‌یه‌.


text:
به‌م جۆره‌ش هه‌ڵستانه‌وه‌ی مردووانیش: له‌ فه‌وتاوی ده‌چێندرێت، له‌ نه‌فه‌وتاوی هه‌ڵده‌ستێندرێته‌وه‌.


text:
له‌ سووكایه‌تی ده‌چێندرێت، له‌ شكۆمه‌ندی هه‌ڵده‌ستێندرێته‌وه‌. له‌ لاوازی ده‌چێندرێت، له‌ هێز هه‌ڵده‌ستێندرێته‌وه‌.


text:
به‌ له‌شی سروشتی ده‌چێندرێت، به‌ له‌شی ڕۆحی هه‌ڵده‌ستێندرێته‌وه‌. ئه‌گه‌ر له‌شی سروشتی هه‌یه‌، له‌شی ڕۆحیش هه‌یه‌.


text:
ئاواش نووسراوه‌: {ئاده‌می یه‌كه‌مین بووه‌ گیانێكی زیندوو.} به‌ڵام دوا ئاده‌م، ڕۆحێكه‌ ژیان ده‌به‌خشێت.


text:
وه‌ك ئه‌وه‌ی له‌ خۆڵ بوو، ئه‌وانه‌ش له‌ خۆڵن. ئه‌وه‌ش له‌ ئاسمانه‌وه‌یه‌، ئاسمانییه‌كان به‌م جۆره‌ ده‌بن.


text:
ئه‌ی خوشك و برایانم، ئه‌وه‌تان پێ ده‌ڵێم: گۆشت و خوێن ناتوانێت ببێته‌ میراتگری شانشینی خودا، هه‌روه‌ها فه‌وتاو نابێته‌ میراتگری نه‌فه‌وتاو.


text:
له‌ ساتێك‌دا له‌ چاوتروكانێك، له‌ دوا كه‌ڕه‌نادا. چونكه‌ كه‌ڕه‌نا ده‌نگ ده‌داته‌وه‌، مردووانیش بێ فه‌وتان هه‌ڵده‌ستێندرێنه‌وه‌، ئێمه‌ش ده‌گۆڕدرێین.


text:
كاتێ فه‌وتاو نه‌فه‌وتاوی ده‌پۆشێت و مردن نه‌مری ده‌پۆشێت، ئه‌وسا وشه‌ی نووسراو دێته‌ دی: { مردن به‌ سه‌ركه‌وتن لووش كراوه‌.}


text:
كه‌واته‌، خوشك و برایانی خۆشه‌ویستم، چه‌سپاو بن. جێگیر بن. خۆتان به‌ ته‌واوی بۆ كاری خوداوه‌ند ته‌رخان بكه‌ن، بزانن ڕه‌نجتان بۆ خوداوه‌ند بێ سوود نییه‌.


text:
له‌ سه‌ره‌تای هه‌ر هه‌فته‌یه‌ك با هه‌ریه‌كه‌تان چه‌ندی له‌ توانا دایه‌ بیخاته‌ لایه‌ك، تاكو كۆمه‌كه‌كه‌ ئه‌و كاته‌ نه‌بێت كه‌ ده‌گه‌مه‌ لاتان.


text:
كاتێ گه‌یشتمه‌ لاتان، جا ئه‌وانه‌ی په‌سه‌ندكراون به‌ نامه‌وه‌ ده‌یاننێرم تاكو دیاریه‌كانتان بگه‌یه‌ننه‌ ئۆرشه‌لیم.


text:
ئه‌گه‌ر به‌ باشم زانی كه‌وا منیش بچم، ئه‌وا له‌گه‌ڵ من ده‌چن. كاتێ له‌ مه‌كدۆنیا تێپه‌ڕیم دێمه‌ لاتان - چونكه‌ به‌ مه‌كدۆنیادا تێده‌په‌ڕم -


text:
له‌وانه‌یه‌ ماوه‌یه‌ك له‌لاتان بم، یاخود هه‌موو زستان، تاكو ڕێگای سه‌فه‌رم بۆ ئاسان بكه‌ن بۆ هه‌ر شوێنێك كه‌وا بۆی ده‌چم.


text:
چونكه‌ ئه‌م جاره‌ نامه‌وێت ته‌نها به‌ سه‌رپێیی بتانبینم، به‌ڵكو هیوادارم ئه‌گه‌ر خوداوه‌ند خواستی له‌سه‌ر بێت ماوه‌یه‌ك له‌لاتان بمێنمه‌وه‌.


text:
ئه‌گه‌ر تیمۆساوس هات، ئاگاداربن با له‌لاتان به‌بێ ترس بێت ، چونكه‌ كاری خوداوه‌ند ده‌كات، وه‌ك منیش ده‌یكه‌م.


text:
جا كه‌س به‌ سووكی سه‌یری نه‌كات، به‌ڵكو به‌ ئاشتی بینێرنه‌وه‌ لام، چونكه‌ من و برایان چاوه‌ڕێی ده‌كه‌ین.


text:
هه‌روه‌ها سه‌باره‌ت به‌ ئه‌پۆلۆسی برامان، زۆر پاڕامه‌وه‌ كه‌وا له‌گه‌ڵ برایان بێته‌ لاتان، ئه‌و هه‌رگیز نه‌یویست ئێستا بێته‌ لاتان، به‌ڵام كه‌ بۆی ڕێككه‌وت، دێت.


text:
ئێوه‌ ده‌زانن ماڵی ستیفاناس له‌ ئه‌خائیا پێشه‌به‌ره‌ بوون، خۆیان بۆ خزمه‌تكردنی پیرۆزكراوان ته‌رخان كردبوو، خوشكان، برایان، لێتان ده‌پاڕێمه‌وه‌،


text:
كڵێساكانی ئاسیا سڵاوتان لێ‌ده‌كه‌ن. ئه‌كیلا و پریسكیلا، له‌گه‌ڵ ئه‌و كڵێسایه‌ی له‌ ماڵه‌كه‌یانن به‌ ناوی خوداوه‌ند به‌ گه‌رمی سڵاوتان لێ‌ده‌كه‌ن.


text:
پۆڵۆس، نێردراوی عیسای مه‌سیح له‌سه‌ر خواستی خودا، تیمۆساوسی براش، بۆ كڵێسای خودا له‌ كۆرنسۆس، له‌گه‌ڵ هه‌موو پیرۆزكراوان له‌ هه‌موو ئه‌خائیا:


text:
ئه‌وه‌ی له‌ هه‌موو ته‌نگانه‌یه‌كمان‌دا دڵنه‌واییمان ده‌كات، تاكو بتوانین به‌و دڵنه‌واییه‌ی له‌ خوداوه‌ دڵنه‌وایی كراین، دڵنه‌وایی ئه‌وانه‌ بكه‌ین كه‌ له‌ هه‌ر ته‌نگانه‌یه‌ك‌دان.


text:
چونكه‌ وه‌ك ئازاره‌كانی مه‌سیح تیامان‌دا ده‌ڕژێته‌وه‌، به‌هۆی مه‌سیحه‌وه‌ دڵنه‌واییمان ده‌ڕژێته‌وه‌.


text:
ئه‌گه‌ر تووشی ته‌نگانه‌ ده‌بین ئه‌وا بۆ دڵنه‌وایی و ڕزگاریتانه‌، ئه‌گه‌ر دڵنه‌وایی كرابین ئه‌وا بۆ دڵنه‌واییتانه‌، ئه‌وه‌ی كاریگه‌ره‌ له‌ ئێوه‌دا دانبه‌خۆداگرتنه‌ بۆ هه‌مان ئه‌و ئازارانه‌ی كه‌ ئێمه‌ش ده‌یچێژین.


text:
خوشكان و برایانم، نامانه‌وێت ئه‌و ته‌نگانه‌ی له‌ ئاسیا به‌سه‌رمان هات له‌لاتان شاراوه‌ بێت، كه‌ زۆر له‌ سه‌رووی توانا بارمان لێ باركرا، تا ئه‌وه‌ی له‌ ژیان بێ هووده‌ بووین.


text:
به‌ڵكو له‌ خۆمان‌دا هه‌ستمان كرد حوكمی مردنمان بۆ دراوه‌، تاكو پشت به‌ خۆمان نه‌به‌ستین، به‌ڵام به‌و خودایه‌ی مردووان هه‌ڵده‌ستێنێته‌وه‌.


text:
ئه‌وه‌ی له‌ مردنێكی ئاوا گه‌وره‌ ده‌ربازی كردین و ده‌ربازمان ده‌كات. هیوامان پێی هه‌یه‌ كه‌ دواتریش ده‌ربازمان ده‌كات،


text:
ئێوه‌ش به‌ پاڕانه‌وه‌كانتان یارمه‌تیده‌رن بۆ ئێمه‌، تاكو خه‌ڵكێكی زۆر له‌ پێناوی ئێمه‌ له‌سه‌ر ئه‌و نیعمه‌ته‌ی پێمان دراوه‌ سوپاسی خودا بكه‌ن، به‌هۆی پاڕانه‌وه‌ی خه‌ڵكێكی زۆر.


text:
جا ئه‌وه‌یه‌ شانازیمان: ویژدانمان شایه‌تی ده‌دا‌ كه‌ هه‌ڵسوكه‌وتمان له‌ جیهان‌دا، به‌ تایبه‌تی سه‌باره‌ت به‌ ئێوه‌، له‌ دڵپاكی و بێ دووڕووی بوو كه‌ له‌ خودایه‌، نه‌ك به‌ دانایی جیهانی به‌ڵكو به‌ نیعمه‌تی خودا.


text:
چونكه‌ شتێكی دیكه‌تان بۆ نانووسین جگه‌ له‌وه‌ی بیخوێننه‌وه‌ یان لێی تێ‌بگه‌ن. هیوادارم تاكو به‌ ته‌واوی له‌ ئێمه‌ تێبگه‌ن،


text:
وه‌ك هه‌ندێك لێمان تێگه‌یشتن، تاكو شانازی ئێوه‌ بین، وه‌ك ئێوه‌ش شانازی ئێمه‌ن، له‌ ڕۆژی عیسای خوداوه‌ندمان.


text:
به‌ره‌و مه‌كدۆنیا به‌ لاتان‌دا تێپه‌ڕم و له‌ مه‌كدۆنیاوه‌ دیسان بێمه‌وه‌ لاتان، ئێوه‌ش بۆ یه‌هودیا به‌ڕێم بكه‌ن.


text:
كه‌ به‌ نیازی ئه‌مه‌ بوومه‌، ئایا به‌ ڕاڕایی جوڵامه‌وه‌؟ یاخود به‌گوێره‌ی جه‌سته‌ پلانه‌كانم داناوه‌، كه‌ له‌ یه‌ك كات ده‌ڵێم: (به‌ڵێ، به‌ڵێ) و (نه‌خێر، نه‌خێر)؟


text:
چونكه‌ عیسای مه‌سیحی كوڕی خودا، كه‌ به‌هۆی من و سیلا و تیمۆساوس له‌نێوتان‌دا جاڕدرا، (به‌ڵێ) و (نه‌خێر) نه‌بوو، به‌ڵام له‌ودا هه‌ر (به‌ڵێ) بووه‌.


text:
به‌ڵێنه‌كانی خودا هه‌رچییه‌ك بوو، له‌ مه‌سیح‌دا ئه‌وانه‌ (به‌ڵێ)ن. بۆیه‌ به‌هۆی ئه‌وه‌وه‌ ده‌ڵێین (ئامین)، بۆ شكۆمه‌ندی خودا.


text:
به‌ڵام ئه‌وه‌ی له‌ مه‌سیح‌دا ئێمه‌ له‌گه‌ڵ ئێوه‌دا ده‌چه‌سپێنێت، ئه‌وه‌ی ده‌ستنیشانی كردووین، خودایه‌،


text:
بۆم نووسین، بۆ ئه‌وه‌ی كاتێ هاتم خه‌مبار نه‌بم له‌وانه‌ی پێویسته‌ پێیان شادبم. له‌ هه‌مووتان دڵنیام، كه‌وا شادی من هی هه‌مووتانه‌.


text:
چونكه‌ له‌ ته‌نگانه‌یه‌كی زۆر و دڵته‌نگییه‌وه‌ به‌ فرمێسكی زۆره‌وه‌ بۆم نووسین، نه‌وه‌ك خه‌مبار بن، به‌ڵكو تاكو بزانن خۆشه‌ویستیم بۆ ئێوه‌ چه‌ند قووڵه‌.


text:
به‌ڵام ئه‌گه‌ر یه‌كێك بووه‌ هۆی خه‌مباری، ئه‌وا ته‌نها منی خه‌مبار نه‌كردووه‌، به‌ڵكو تاكو ڕادده‌یه‌ك هه‌مووتانی خه‌مبار كردووه‌، ئه‌گه‌ر زۆرم نه‌ووتبێت.


text:
به‌ پێچه‌وانه‌وه‌، باشتره‌ گه‌رده‌نی ئازاد بكه‌ن و دڵنه‌وایی بكه‌ن، نه‌وه‌ك له‌ خه‌فه‌تی زۆره‌وه‌ هه‌ڵبلووشرێت.


text:
جا ئه‌وه‌ی له‌ شتێك گه‌رده‌نی ئازاد ده‌كه‌ن، منیش وا ده‌كه‌م. چونكه‌ ئه‌وه‌ی گه‌رده‌نم لێی ئازاد كرد - ئه‌گه‌ر له‌ شتێك گه‌رده‌نم ئازاد كرد - ئه‌وا له‌به‌رده‌م مه‌سیح له‌به‌ر ئێوه‌ گه‌رده‌نم ئازاد كردووه‌،


text:
به‌ڵام گیانم پشووی نه‌دا، چونكه‌ تیتۆسی برام نه‌دۆزییه‌وه‌. ئیتر ماڵئاواییم لێیان كرد و ده‌رچووم بۆ مه‌كدۆنیا.


text:
به‌ڵام سوپاس بۆ خودا، ئه‌وه‌ی هه‌موو كاتێ له‌ كه‌ژاوه‌ی سه‌ركه‌وتن له‌ مه‌سیح‌دا ڕابه‌رایه‌تیمان ده‌كات، له‌ هه‌موو شوێنێك به‌هۆی ئێمه‌ بۆنی خۆشی ناسینه‌كه‌ی بڵاو ده‌كاته‌وه‌.


text:
چونكه‌ بۆنی خۆشی مه‌سیحین بۆ خودا، له‌نێوان ئه‌وانه‌ی ڕزگاریان ده‌بێت و له‌نێوان ئه‌وانه‌ی له‌ناوده‌چن.


text:
بۆ ئه‌وانه‌ بۆنی مردنه‌ بۆ مردن، بۆ ئه‌وانی دیكه‌ بۆنی ژیانه‌ بۆ ژیان. ئایا كێ شیاوه‌ بۆ ئه‌م شتانه‌؟


text:
ئێمه‌ وه‌ك زۆر كه‌س بازرگانی به‌ وشه‌ی خودا ناكه‌ین، به‌ڵكو به‌ بێ دووڕوویی له‌ خوداوه‌ و له‌به‌رده‌م خودا له‌ مه‌سیح‌دا ده‌دوێین.


text:
ئایا دیسان ده‌ست به‌ سه‌لماندنی خۆمان ده‌كه‌ینه‌وه‌؟ ئایا وه‌ك هه‌ندێك كه‌س، پێویستیمان به‌ ڕاسپارده‌نامه‌یه‌ بۆ ئێوه‌ یان له‌ ئێوه‌وه‌؟


text:
ئێوه‌ ده‌ركه‌وتن نامه‌ی مه‌سیحن، كه‌ ئێمه‌ خزمه‌تمان كردووه‌، به‌ مه‌ره‌كه‌ب نه‌نووسراوه‌ به‌ڵكو به‌ ڕۆحی خودای زیندوو، نه‌ك له‌سه‌ر ته‌خته‌ی به‌ردین، به‌ڵكو له‌سه‌ر ته‌خته‌ دڵی مرۆڤ.


text:
ئه‌وه‌ی لێهاتووی كردین تاكو ببینه‌ خزمه‌تكاری په‌یمانی نوێ - ئه‌وه‌ی پیت نییه‌ به‌ڵكو ڕۆحی پیرۆزه‌ - چونكه‌ پیت ده‌كوژێت، به‌ڵام ڕۆحه‌كه‌ ژیان ده‌دات.


text:
ئه‌گه‌ر خزمه‌تی مردن كه‌ به‌ پیت له‌ به‌رد هه‌ڵكه‌ندراوه‌ به‌ شكۆوه‌ هاتبێت، ته‌نانه‌ت نه‌وه‌ی ئیسرائیل نه‌یانتوانی ته‌ماشای ڕووی موسا بكه‌ن، له‌به‌ر شكۆی ڕووی كه‌ فه‌وتاوه‌،


text:
چونكه‌ ئه‌گه‌ر خزمه‌تی تاوانباركردن شكۆمه‌ندی بێت، ئاخۆ ده‌بێ خزمه‌تی بێتاوانكردن چه‌ند زیاتر له‌ شكۆمه‌ندی‌دا بێت؟


text:
چونكه‌ ئه‌گه‌ر فه‌وتاو له‌ شكۆمه‌ندی‌دا بێت، ئه‌ی ئه‌وه‌ی هه‌میشه‌ییه‌ چه‌ند زیاتر له‌ شكۆمه‌ندی‌دا ده‌بێت!


text:
نه‌ك وه‌كو موسا كه‌ پێچه‌ی له‌سه‌ر ڕووی داده‌نا تاكو نه‌وه‌ی ئیسرائیل ته‌ماشای كۆتایی شكۆی فه‌وتاو نه‌كه‌ن.


text:
به‌ڵكو مێشكیان ڕه‌ق بووه‌، چونكه‌ تاكو ئه‌مڕۆش، كاتێ په‌یمانی كۆن ده‌خوێندرێته‌وه‌ هه‌مان پێچه‌ ماوه‌ و لانه‌دراوه‌، چونكه‌ ته‌نها له‌ مه‌سیح‌دا پووچه‌ڵ ده‌كرێته‌وه‌.


text:
هه‌موومان به‌ ڕوویه‌كی ئاشكرا وه‌ك ئاوێنه‌ وێنه‌دانه‌وه‌ی شكۆی خودا ده‌ده‌ینه‌وه‌، له‌ شكۆیه‌ك بۆ شكۆیه‌ك بۆ هه‌مان وێنه‌ ده‌گۆڕدرێین، ئه‌وه‌ش له‌ خوداوه‌نده‌وه‌یه‌ كه‌ ڕۆحه‌كه‌یه‌.


text:
به‌ڵكو شته‌ شاراوه‌كانی سه‌رشۆڕیمان ڕه‌ت كرده‌وه‌، به‌ فێڵبازی ڕێ‌ناكه‌ین و ده‌ستكاری وشه‌ی خودا ناكه‌ین، به‌ڵكو به‌ ده‌رخستنی ڕاستی، بۆ ویژدانی هه‌ر كه‌سێك له‌به‌رده‌م خودا خۆمان ده‌سه‌لمێنین.


text:
لێره‌دا خودای ئه‌م ڕۆژگاره‌ بیری بێ‌باوه‌ڕانی كوێر كردووه‌، تاكو ڕووناكی ئینجیلی شكۆی مه‌سیحیان بۆ نه‌دره‌وشێته‌وه‌، ئه‌وه‌ی وێنه‌ی خودایه‌.


text:
چونكه‌ خۆمان ڕاناگه‌یه‌نین، به‌ڵكو عیسای مه‌سیح كه‌ خوداوه‌نده‌، خۆشمان له‌ پێناوی عیسا به‌نده‌ی ئێوه‌ین.


text:
چونكه‌ خودا، ئه‌وه‌ی فه‌رمووی: {با له‌ تاریكی‌دا ڕووناكی بدره‌وشێته‌وه‌} ، ئه‌و له‌ دڵمان‌دا دره‌وشایه‌وه‌، بۆ ڕووناككردنه‌وه‌ی ناسینی شكۆی خودا له‌ڕووی عیسای مه‌سیح‌دا.


text:
به‌ڵام ئه‌م گه‌نجینه‌ی هه‌مانه‌ له‌ناو گۆزه‌ی گڵینه‌، تاكو ده‌ربكه‌وێت كه‌ وزه‌ی له‌ ڕادده‌به‌ده‌ر له‌ خوداوه‌یه‌ نه‌ك له‌ ئێمه‌.


text:
چونكه‌ ئێمه‌ی زیندوو هه‌رده‌م له‌ پێناوی عیسا ده‌درێینه‌ ده‌ست مردن، تاكو ژیانی عیسا له‌ جه‌سته‌ی مردوومان ده‌ربكه‌وێت.


text:
كه‌ هه‌مان ڕۆحی باوه‌ڕمان هه‌یه‌، به‌گوێره‌ی نووسراو: {باوه‌ڕم كرد بۆیه‌ قسه‌م كرد} ، ئێمه‌ش باوه‌ڕمان هه‌یه‌ بۆیه‌ قسه‌ ده‌كه‌ین.


text:
ده‌زانین كه‌وا ئه‌وه‌ی عیسای خوداوه‌ندی هه‌ڵستانده‌وه‌ ئێمه‌ش له‌گه‌ڵ عیسادا هه‌ڵده‌ستێنێته‌وه‌، له‌گه‌ڵ ئێوه‌ش ده‌مانباته‌ به‌رده‌می خۆی.


text:
چونكه‌ هه‌موو شته‌كان له‌ پێناوی ئێوه‌یه‌، تاكو نیعمه‌ت بۆ زۆران زیاد بێت، سوپاسگوزاریش بڕژێته‌وه‌ بۆ شكۆمه‌ندی خودا.


text:
بۆیه‌ وره‌ به‌رناده‌ین. ئه‌گه‌ر به‌ ڕواڵه‌تیش له‌ناوبچین، ئه‌وا ناوه‌ڕۆكمان ڕۆژ به‌ ڕۆژ نوێتر ده‌بێته‌وه‌.


text:
ئێمه‌ ته‌ماشای شته‌ بینراوه‌كان ناكه‌ین، به‌ڵكو شته‌ نه‌بینراوه‌كان، چونكه‌ بینراوه‌كان كاتین، به‌ڵام نه‌بینراوه‌كان هه‌میشه‌یین.


text:
چونكه‌ ده‌زانین، ئه‌گه‌ر ماڵه‌ چادره‌ زه‌مینییه‌كه‌مان ڕووخا، بینایه‌كمان له‌ خوداوه‌ هه‌یه‌ كه‌ تاهه‌تاییه‌ له‌ ئاسمان دایه‌، خانوویه‌كی ده‌ستكرد نییه‌.


text:
له‌به‌ر ئه‌وه‌ی له‌م چادره‌داین له‌به‌ر بارگرانی ده‌ناڵێنین، كه‌ نامانه‌وێت دایبكه‌نین به‌ڵكو بپۆشرێین، تاكو مردن له‌لایه‌ن ژیانه‌وه‌ قووت بدرێت.


text:
خودایه‌ ئه‌وه‌ی ئێمه‌ی به‌ تایبه‌ت بۆ ئه‌مه‌ دروستكردووه‌، ئه‌ویش وه‌ك پێشه‌كی ڕۆحی پیرۆزی پێمان داوه‌ بۆ ده‌سته‌به‌ری ئه‌وه‌ی دێت.


text:
بۆیه‌ ئامانجی به‌رزمان داده‌نێین، ئه‌گه‌ر له‌ له‌ش‌دا نیشته‌جێ بین یان دوور بین، ئه‌و لێمان ڕازی بێت.


text:
چونكه‌ ده‌بێت هه‌موومان له‌به‌رده‌م ته‌ختی مه‌سیح ده‌ربكه‌وین، تاكو هه‌ریه‌كه‌ بۆ ئه‌و شتانه‌ی به‌هۆی له‌ش كردوویه‌تی شایسته‌یی خۆی وه‌ربگرێت، ئه‌گه‌ر باشه‌ یاخود خراپ.


text:
بۆیه‌ كه‌ ترسی خوداوه‌ند ده‌ناسین، قه‌ناعه‌ت به‌ خه‌ڵكی ده‌هێنین. بۆ خوداش ده‌ركه‌وتین، هیوادارم بۆ ویژدانی ئێوه‌ش ده‌ركه‌وتوو بین.


text:
دیسان خۆمان بۆ ئێوه‌ ناسه‌لمێنین، به‌ڵكو ده‌رفه‌تێكتان ده‌ده‌ینێ شانازیمان پێ بكه‌ن، تاكو بتوانن وه‌ڵامی ئه‌وانه‌ بده‌نه‌وه‌ كه‌ شانازی به‌ ڕواڵه‌ت ده‌كه‌ن نه‌ك به‌ دڵ.


text:
چونكه‌ خۆشه‌ویستی مه‌سیح دیلی كردووین، له‌به‌ر ئه‌وه‌ی دڵنیاین‌ یه‌كێك له‌ جیاتی هه‌مووان مرد، ئیتر هه‌موو مردن.


text:
ئه‌و له‌بری هه‌مووان مرد تاكو زیندووان ئیتر بۆ خۆیان نه‌ژین، به‌ڵكو بۆ ئه‌و كه‌سه‌ی له‌ پێناویان مرد و هه‌ڵستایه‌وه‌.


text:
له‌مه‌ولا كه‌س به‌گوێره‌ی جه‌سته‌ ناناسین. ئه‌گه‌ر مه‌سیحمان به‌گوێره‌ی جه‌سته‌ ناسی، ئیتر له‌مه‌ولا نایناسین.


text:
كه‌واته‌ ئه‌گه‌ر یه‌كێك له‌ مه‌سیح‌دا بێت، به‌دیهێنراوێكی نوێیه‌، شته‌ كۆنه‌كان به‌سه‌رچوون، ئه‌وه‌تا بوونه‌ نوێ.


text:
ئه‌مه‌ش هه‌مووی له‌ خوداوه‌یه‌، كه‌ له‌گه‌ڵ خۆی به‌هۆی مه‌سیح ئاشتی كردینه‌وه‌ و خزمه‌تی ئه‌م ئاشتبوونه‌وه‌ی پێداین،


text:
واتا خودا له‌ مه‌سیح‌دا جیهانی له‌گه‌ڵ خۆی ئاشت ده‌كرده‌وه‌، گوناهه‌كانیان له‌سه‌ر نانووسێت و په‌یامی ئاشتبوونه‌وه‌ی به‌ ئێمه‌ سپاردووه‌.


text:
كه‌واته‌ ئێمه‌ باڵوێزی مه‌سیحین، خوداش به‌هۆی ئێمه‌وه‌ بانگهێشت ده‌كات، له‌بری مه‌سیح لێتان ده‌پاڕێینه‌وه‌: له‌گه‌ڵ خودا ئاشت بنه‌وه‌.


text:
ئه‌وه‌ی گوناهی نه‌ده‌ناسی خودا له‌ پێناوی ئێمه‌ كردییه‌ گوناه‌، تاكو له‌ ئه‌ودا ببینه‌ ڕاستودروستی خودا.


text:
چونكه‌ ده‌فه‌رمووێ: {له‌ كاتی په‌سه‌ندیم گوێم لێ‌گرتیت، له‌ ڕۆژی ڕزگاری یارمه‌تیم دایت.} ئه‌وه‌تا ئێستایه‌ كاتی په‌سه‌ندی خودا و ئێستایه‌ ڕۆژی ڕزگاری.


text:
به‌ڵكو له‌ هه‌موو شتێك‌دا وه‌ك خزمه‌تكاری خودا خۆمان ده‌سه‌لمێنین: به‌ دانبه‌خۆداگرتنی زۆرمان، له‌ ته‌نگانه‌، ناخۆشی و لێقه‌ومان،


text:
وه‌ك خه‌مبار، به‌ڵام هه‌رده‌م دڵشادین، وه‌ك هه‌ژار به‌ڵام زۆران ده‌وڵه‌مه‌ند ده‌كه‌ین، وه‌ك هیچمان نه‌بێت و هه‌رچه‌نده‌ هه‌موو شتێكمان هه‌یه‌.


text:
له‌گه‌ڵ بێ‌باوه‌ڕان له‌ ژێر یه‌ك نیردا مه‌بن، چونكه‌ چ هه‌ماهه‌نگییه‌ك له‌نێوان ڕاستودروستی و خراپه‌دا هه‌یه‌؟ یاخود چ هاوبه‌شییه‌كه‌ له‌نێوان تاریكی و ڕووناكی‌دا؟


text:
چ ڕێككه‌وتنێك له‌نێوان مه‌سیح و به‌لیعال‌دا هه‌یه‌؟ یان باوه‌ڕدار چ پشكێكی له‌گه‌ڵ بێ‌باوه‌ڕدا هه‌یه‌؟


text:
په‌رستگای خوداش چ ڕێككه‌وتنێكی له‌گه‌ڵ بت‌دا هه‌یه‌؟ چونكه‌ ئێمه‌ په‌رستگای خودای زیندووین، وه‌ك خودا فه‌رموویه‌تی: {تیایان‌دا نیشته‌جێ ده‌بم و له‌گه‌ڵیان ده‌ڕۆم، ده‌بمه‌ خودایان و ئه‌وانیش ده‌بنه‌ گه‌لی من.}


text:
{له‌به‌ر ئه‌وه‌ له‌ناوه‌ڕاستیان بڕۆنه‌ ده‌ره‌وه‌ و به‌جێیان بهێڵن، خوداوه‌ند ده‌فه‌رمووێ. ده‌ست مه‌ده‌نه‌ هیچ گڵاوێك، ئینجا وه‌رتان ده‌گرمه‌وه‌.}


text:
خۆشه‌ویستان، له‌به‌ر ئه‌وه‌ی ئه‌م به‌ڵێنانه‌مان هه‌یه‌، با خۆمان له‌ هه‌موو گڵاوییه‌كی جه‌سته‌ و ڕۆح پاك بكه‌ینه‌وه‌، له‌ ترسی خودا پیرۆزی ته‌واو بكه‌ین.


text:
دڵتان بۆمان بكه‌نه‌وه‌. سته‌ممان له‌ كه‌س نه‌كردووه‌، كه‌سمان گه‌نده‌ڵ نه‌كردووه‌، كه‌سمان بۆ ڕووتاندنه‌وه‌ به‌كارنه‌هێناوه‌.


text:
ئه‌مه‌ ناڵێم تا تاوانبارتان بكه‌م، چونكه‌ پێشتر وتوومه‌ كه‌ ئێوه‌ له‌ دڵمان‌دان له‌و ئاسته‌ی له‌گه‌ڵتان بمرین و له‌گه‌ڵتان بژین.


text:
زۆر متمانه‌م پێتان هه‌یه‌ و زۆر شانازیشتان پێوه‌ ده‌كه‌م، له‌ هه‌موو ته‌نگانه‌كانمان‌دا پڕبووم له‌ دڵنه‌وایی و خۆشییه‌كی له‌ ڕادده‌به‌ده‌ر.


text:
چونكه‌ له‌وه‌ته‌ی هاتووینه‌ته‌ مه‌كدۆنیا، جه‌سته‌مان حه‌سانه‌وه‌ی نه‌بووه‌، به‌ڵكو له‌ هه‌موو لایه‌ك هه‌راسان بووین، له‌ ده‌ره‌وه‌ ناكۆكی و له‌ ناوه‌وه‌ ترس.


text:
نه‌ك ته‌نها به‌ هاتنی، به‌ڵكو به‌و دڵنه‌واییه‌ی له‌لایه‌ن ئێوه‌ كراوه‌. بۆی گێڕاینه‌وه‌ له‌مه‌ڕ په‌رۆشی و په‌ژاره‌ و دڵگه‌رمیتان بۆ من، زیاتر دڵشاد بووم.


text:
جا ئه‌گه‌ر به‌ نامه‌كه‌ خه‌مبارم كردبن، په‌شیمان نیم، هه‌رچه‌نده‌ په‌شیمان بوومه‌وه‌، چونكه‌ ده‌بینم نامه‌كه‌ بۆ ماوه‌یه‌ك خه‌مباری كردن.


text:
به‌ڵام ئێستا دڵشادم، نه‌ك كه‌ خه‌مبار بوون، به‌ڵكو چونكه‌ خه‌مباریتان ئێوه‌ی بۆ تۆبه‌كردن برد. چونكه‌ به‌گوێره‌ی ویستی خودا خه‌مبار بوون، تاكو به‌هۆی ئێمه‌وه‌ هیچ زیانێك نه‌كه‌ن.


text:
چونكه‌ خه‌مباری به‌گوێره‌ی ویستی خودا، تۆبه‌كردنی به‌ره‌و ڕزگاری تێدایه‌ و بێ په‌شیمانییه‌، به‌ڵام خه‌مباری جیهان مردنی تێدایه‌.


text:
كه‌واته‌ سه‌یر بكه‌ن خه‌مباری به‌گوێره‌ی ویستی خودا چه‌ندی له‌ ئێوه‌دا به‌رهه‌م هێناوه‌: چ په‌رۆشییه‌ك، چ پاكانه‌یه‌ك، چ تووڕه‌ییه‌ك، چ ترسێك، چ تامه‌زرۆییه‌ك، چ دڵگه‌رمییه‌ك، چ حه‌زێك بۆ دادپه‌روه‌ری! له‌ هه‌موو شتێك‌دا خۆتان سه‌لماند كه‌ بێ‌تاوانن له‌و باسه‌دا.


text:
كه‌واته‌ ئه‌گه‌ر بۆم نووسیون، له‌ پێناوی تاوانبار یاخود تاوان لێ‌كراو نییه‌، به‌ڵكو تاكو په‌رۆشیمان بۆ ئێوه‌ له‌به‌رده‌م خودا بۆتان ده‌ربكه‌وێت،


text:
بۆیه‌ دڵنه‌وایی كراین. به‌ڵام له‌سه‌ر دڵنه‌واییه‌كه‌، به‌هۆی دڵخۆشی تیتۆس زۆر زیاتر دڵخۆش بووین، چونكه‌ گیانی به‌ هه‌مووتان حه‌سایه‌وه‌.


text:
ئه‌گه‌ر به‌رامبه‌ر ئه‌و شانازیم به‌ ئێوه‌ كردبێت، شه‌رمم نه‌كردووه‌، به‌ڵكو وه‌ك هه‌موو شتێكمان به‌ ڕاستگۆیی پێ وتن، شانازیمان لای تیتۆس بووه‌ ڕاستی.


text:
دڵیشی زیاتر بۆتان ده‌چێت كه‌ یادی گوێڕایه‌ڵی هه‌مووتان ده‌كاته‌وه‌، چۆن به‌ ترس و له‌رزه‌وه‌ پێشوازیتان لێ‌كرد.


text:
له‌ ئه‌زموونی توندی ته‌نگانه‌ خۆشییان لێ ڕژا و هه‌ژاری سه‌ختیان لێ ڕژایه‌وه‌ بۆ دڵفراونی ده‌وڵه‌مه‌ندییان.


text:
نه‌ك وه‌ك ئه‌وه‌ی چاوه‌ڕێمان ده‌كرد، به‌ڵكو یه‌كه‌م جار خۆیان دایه‌ خوداوه‌ند ئینجا ئێمه‌، به‌ خواستی خودا،


text:
به‌ڵام وه‌ك له‌ هه‌موو شتێك زیاد ده‌كه‌ن - له‌ باوه‌ڕ، له‌ قسه‌كردن، له‌ زانیاری، له‌ هه‌موو په‌رۆشییه‌ك، له‌ خۆشه‌ویستییان بۆ ئێمه‌ - ئاوا له‌م نیعمه‌ته‌ش زیاد بكه‌ن.


text:
وه‌ك فه‌رمان نادوێم، به‌ڵكو ڕاسته‌قینه‌یی خۆشه‌ویستیتان به‌ به‌راورد له‌گه‌ڵ په‌رۆشی كه‌سانی دیكه‌ تاقی ده‌كه‌مه‌وه‌.


text:
چونكه‌ نیعمه‌تی عیسای مه‌سیحی خوداوه‌ندمان ده‌زانن، هه‌رچه‌نده‌ ده‌وڵه‌مه‌نده‌، له‌ پێناوی ئێوه‌دا بووه‌ هه‌ژار، تا ئێوه‌ به‌ هه‌ژاری ئه‌و ده‌وڵه‌مه‌ند بن.


text:
له‌مه‌ش‌دا بۆچوونێك ده‌ده‌م، چونكه‌ ئه‌مه‌ سوودمه‌نده‌ بۆتان: ئێوه‌ پار ده‌ستتان پێ‌كرد ببه‌خشن، نه‌ك ته‌نها ئه‌مه‌تان كردووه‌، به‌ڵكو خواستوشتانه‌.


text:
به‌ڵام ئێستا كاره‌كه‌ش ته‌واو بكه‌ن، هه‌روه‌ك په‌رۆشی خواستی بوون، ئاوا ته‌واوكردنیش به‌ خواستی خۆتانه‌.


text:
چونكه‌ ئه‌گه‌ر په‌رۆشی هه‌بێت، به‌گوێره‌ی ئه‌وه‌ی یه‌كێك هه‌یه‌تی په‌سه‌نده‌، نه‌ك به‌گوێره‌ی ئه‌وه‌ی نییه‌تی.


text:
له‌ كاتی ئێستادا با لێڕژانتان بۆ نه‌بوونییان بێت، بۆ ئه‌وه‌ی لێڕژانیان بۆ نه‌بوونیتان بێت، ئینجا ببێته‌ یه‌كسانی.


text:
چونكه‌ پێشوازی له‌ داواكارییه‌كه‌ی كرد، به‌ زیاتر په‌رۆشییه‌وه‌، ده‌ستپێك له‌لای خۆیه‌وه‌ بۆ لاتان به‌ڕێ‌كه‌وت.


text:
نه‌ك ته‌نها ئه‌وه‌، به‌ڵكو له‌لایه‌ن كڵێساكانه‌وه‌ بۆ هاوڕێیه‌تیمان هه‌ڵبژێردراوه‌، له‌گه‌ڵ ئه‌و نیعمه‌ته‌ی له‌لایه‌ن ئێمه‌وه‌ خزمه‌ت ده‌كرێت بۆ شكۆی خودی خوداوه‌ند و بۆ په‌رۆشیتان.


text:
خۆمان له‌مه‌ ده‌پارێزین، نه‌وه‌ك كه‌سێك له‌ گه‌وره‌یی ئه‌م خزمه‌ته‌ی له‌لایه‌ن ئێمه‌وه‌یه‌ گله‌ییمان لێ بكات.


text:
له‌گه‌ڵ ئه‌وان‌دا برایه‌كمان نارد، كه‌ زۆر جار له‌ زۆر شت تاقیمان كرده‌وه‌ چاڵاك بوو، ئێستاش به‌و دڵنیاییه‌ زۆره‌ی له‌ ئێوه‌ی هه‌یه‌ زۆر چاڵاكتره‌.


text:
له‌مه‌ڕ تیتۆس، ئه‌و هاوبه‌ش و هاوكارمه‌ بۆ ئێوه‌، به‌ڵام ئه‌م برایانه‌ په‌یامبه‌ری كڵێساكانن، شكۆمه‌ندی بۆ مه‌سیح.


text:
چونكه‌ په‌رۆشیتان ده‌زانم و له‌لای مه‌كدۆنییه‌كان شانازیم پێ‌كردووه‌، كه‌وا ئێوه‌ له‌ ئه‌خائیا له‌ پاره‌وه‌ ئاماده‌بوون و دڵگه‌رمیتان زۆرانی جۆش‌دا.


text:
به‌ڵام برایان ده‌نێرم، نه‌وه‌ك له‌م باره‌یه‌وه‌ شانازیمان پێتان پووچه‌ڵ بێته‌وه‌، تاكو وه‌ك وتم ئاماده‌بن،


text:
بۆ ئه‌وه‌ی ئه‌گه‌ر هه‌ندێك له‌ مه‌كدۆنییه‌كان له‌گه‌ڵم هاتن و ئێوه‌یان به‌ نائاماده‌ییه‌وه‌ بینی، ئێمه‌ شه‌رمه‌زار ده‌بین چونكه‌ متمانه‌مان پێتان هه‌بوو - - ئێوه‌ش، به‌ڵام نایڵێم.


text:
بۆیه‌ به‌ پێویستم زانی له‌ برایان بپاڕێمه‌وه‌، تاكو پێشڕه‌وی بكه‌ن بۆ لاتان و زوو ئه‌و به‌خشینه‌تان ڕێك بخه‌ن كه‌ پێشتر به‌ڵێنتان داوه‌، تاكو وه‌ك به‌خشینی دڵفراوانه‌ بێت، نه‌ك ڕه‌زیلی.


text:
ئه‌مه‌ش بزانن: (ئه‌وه‌ی كه‌م بچێنێت كه‌م ده‌دروێته‌وه‌، ئه‌وه‌ی به‌ دڵفراوانی بچێنێ به‌ دڵفراوانی ده‌دروێته‌وه‌).


text:
با هه‌ریه‌كه‌ ئه‌وه‌نده‌ی له‌سه‌ر دڵیه‌تی بیدات، نه‌ك به‌ دڵته‌نگی و ناچاری، چونكه‌ ئه‌وه‌ی به‌ دڵخۆشییه‌وه‌ ببه‌خشێت خودا خۆشی‌ده‌وێت.


text:
خوداش ده‌توانێت هه‌موو نیعمه‌تێكتان بۆ بڕژێنێته‌وه‌، تاكو له‌ هه‌موو شتێك هه‌موو كاتێ به‌ ته‌واوی به‌ستان بێت، له‌ هه‌موو كردارێكی باش بڕژێنه‌وه‌.


text:
وه‌ك نووسراوه‌: { به‌ دڵفراوانییه‌وه‌ به‌ هه‌ژاران ده‌به‌خشێته‌وه‌، ڕاستودروستییه‌كه‌ی تاهه‌تایه‌ ده‌مێنێته‌وه‌.}


text:
جا ئه‌وه‌ی تۆو بۆ تۆوده‌ر و نان بۆ خۆراك دابین ده‌كات، تۆوتان دابین ده‌كات و چه‌ندباره‌ی ده‌كات و به‌رهه‌می ڕاستودروستیتان زیاد ده‌كات.


text:
له‌ هه‌موو شتێك ده‌وڵه‌مه‌ند ده‌بن، به‌ هه‌موو ده‌ست‌فراوانییه‌ك كه‌ به‌هۆی ئێمه‌ سوپاسی خودای لێ ده‌كه‌وێته‌وه‌.


text:
چونكه‌ كردنی ئه‌م خزمه‌ته‌ ته‌نها پێویستی پیرۆزكراوان پڕ ناكاته‌وه‌، به‌ڵكو سوپاسكردنی زۆر بۆ خودا زیاد ده‌كات.


text:
به‌ ئه‌زموونی ئه‌م خزمه‌ته‌، خودا شكۆدار ده‌كه‌ن له‌سه‌ر گوێڕایه‌ڵی دانپیانانتان به‌ ئینجیلی مه‌سیح و ده‌ست‌فراوانی دابه‌شكردنتان بۆیان و بۆ هه‌مووان.


text:
هه‌روه‌ها له‌ پاڕانه‌وه‌یان بۆ ئێوه‌، تامه‌زرۆی ئێوه‌ن له‌به‌ر ئه‌و نیعمه‌ته‌ له‌ ڕادده‌به‌ده‌ره‌ی خودا كه‌ له‌ پێتان دراوه‌.


text:
خۆم وه‌ك پۆڵۆس، به‌ نه‌رم و نیانی مه‌سیح لێتان ده‌پاڕێمه‌وه‌ - - كه‌وا ده‌ڵێن شه‌رمنم كاتێ ڕووبه‌ڕووم له‌گه‌ڵ ئێوه‌، به‌ڵام به‌سه‌رتانه‌وه‌ بوێرم كه‌ لێتان دوورم.


text:
داواكارم كه‌ ئاماده‌بم بوێر نه‌بم به‌و متمانه‌یه‌ی كه‌ ده‌بینم له‌گه‌ڵ هه‌ندێك ده‌وێرم كه‌ واده‌زانن ئێمه‌ به‌گوێره‌ی جه‌سته‌ ده‌ژین.


text:
هه‌موو به‌ڵگه‌یه‌ك و هه‌ر شتێك كه‌ بۆ به‌رهه‌ڵستی زانیاری خودا قیت‌بێته‌وه‌ وێرانی ده‌كه‌ین، هه‌موو بیرێكیش بۆ گوێڕایه‌ڵی مه‌سیح به‌ دیل ده‌گرین.


text:
ئێوه‌ سه‌یری ڕواڵه‌ت ده‌كه‌ن. ئه‌گه‌ر یه‌كێك دڵنیابێت كه‌ به‌خۆی هی مه‌سیحه‌، با بۆ خۆی بزانێت، وه‌ك ئه‌و هی مه‌سیحه‌، ئێمه‌ش ئاواین.


text:
چونكه‌ ئه‌گه‌ر تۆزێك زیاتر شانازیم به‌ ده‌سه‌ڵاتمان كردبێت ئه‌وه‌ی خوداوه‌ند داویه‌تی بۆ بنیادنانتان نه‌ك بۆ وێرانكردنتان، شه‌رمی پێوه‌ ناكه‌م.


text:
چونكه‌ ناوێرین خۆمان له‌گه‌ڵ ئه‌وانه‌ پۆلین یاخود به‌راورد بكه‌ین كه‌ خۆیان ده‌سه‌لمێنن. به‌ڵكو كه‌ خۆیان به‌ خۆیان ده‌پێون و خۆیان به‌ خۆیان به‌راورد ده‌كه‌ن، تێ‌ناگه‌ن!


text:
به‌ڵام ئێمه‌ زیاد له‌ پێوانه‌ شانازی ناكه‌ین، به‌ڵكو به‌گوێره‌ی پێوانه‌ی ئه‌و سنووره‌ی خودا بۆی داناوین، تاكو ئاستێك كه‌ بگه‌ینه‌ ئێوه‌ش.


text:
زیاد له‌ پێوانه‌ شانازی به‌ ڕه‌نجی خه‌ڵكی ناكه‌ین، به‌ڵكو وه‌ك هیوادارین، وا باوه‌ڕتان گه‌شه‌ ده‌كات، له‌نێوانتان‌دا سنوورمان زۆر زیاد ده‌بێت،


text:
تاكو موژده‌ بده‌ینه‌ هه‌رێمه‌كانی دوورتر له‌ ئێوه‌ش، نابێت شانازی بكه‌ین به‌و كاره‌ی له‌ سنووری یه‌كێكی دیكه‌ كراوه‌.


text:
ئیره‌ییه‌كی خوداییانه‌ ئیره‌ییم بۆتان هه‌یه‌، چونكه‌ له‌ پیاوێك نیشانم كردن، تاكو وه‌ك پاكیزه‌یه‌كی پاك پێشكه‌شی مه‌سیحتان بكه‌م.


text:
به‌ڵام ده‌ترسم، وه‌ك ماره‌كه‌ حه‌وای به‌ فێڵه‌كه‌ی خه‌ڵه‌تاند، بیری ئێوه‌ش له‌و دڵسۆزی و پاكییه‌ بۆ مه‌سیح چه‌واشه‌ بكرێت.


text:
چونكه‌ ئه‌گه‌ر یه‌كێك بێ و عیسایه‌كی دیكه‌ ڕابگه‌یه‌نێت جیاواز له‌وه‌ی ڕامانگه‌یاند، یان ڕۆحێكی دیكه‌ وه‌رگرن جیاواز له‌وه‌ی وه‌رتانگرت، یان ئینجیلێكی دیكه‌ جیاواز له‌وه‌ی وه‌رتانگرت، ئه‌وا باش به‌رگه‌ی ده‌گرن.


text:
ئه‌گه‌ر له‌ قسه‌كردن زمان پاراو نیم، خۆ زانیاریم هه‌یه‌، به‌ڵكو له‌ هه‌ر لایه‌ك و له‌ هه‌موو شتێك بۆ ئێوه‌مان ده‌رخست.


text:
یاخود گوناهم كردووه‌ كه‌ خۆم نزم كرده‌وه‌ تاكو ئێوه‌ به‌رز بنه‌وه‌، چونكه‌ به‌خۆڕایی موژده‌ی ئینجیلی خودام بۆ جاڕدان؟


text:
كه‌ له‌گه‌ڵتان بووم و پێویستیم هه‌بوو، قورساییم نه‌خسته‌ سه‌ر كه‌س، چونكه‌ برایان له‌ مه‌كدۆنیاوه‌ هاتن پێویستییه‌كانی منیان پڕكرده‌وه‌. له‌ هه‌موو شتێك‌دا خۆم پاراست تا قورسایی نه‌خه‌مه‌ سه‌رتان و خۆمی لێ ده‌پارێزم.


text:
به‌ڵام ئه‌وه‌ی ده‌یكه‌م، وا ده‌یكه‌م، تاكو هه‌لی هه‌ڵپه‌رستان ببڕم كه‌ ده‌یانه‌وێت ده‌ریبخه‌ن له‌وه‌ی شانازی پێوه‌ ده‌كه‌ن گوایا ئه‌وان وه‌ك ئێمه‌ن.


text:
كه‌واته‌ شتێكی گه‌وره‌ نییه‌ ئه‌گه‌ر خزمه‌تكارانی خۆیان بۆ شێوه‌ی خزمه‌تكاری ڕاستودروستی بگۆڕن. دواڕۆژیان به‌گوێره‌ی كرداریان ده‌بێت.


text:
دیسان ده‌یڵێمه‌وه‌: كه‌س به‌ گێلم نه‌زانێت. ئه‌گینا وه‌ك گێلێك په‌سه‌ندم بكه‌ن، تاكو منیش تۆزێك شانازی بكه‌م.


text:
له‌م متمانه‌یه‌دا بۆ شانازی‌كردن، ئه‌وه‌ی ده‌یڵێم به‌گوێره‌ی خوداوه‌ند نییه‌، به‌ڵكو وه‌ك له‌ گێلایه‌تی بێت.


text:
چونكه‌ ئه‌گه‌ر یه‌كێك ئێوه‌ بكاته‌ كۆیله‌ به‌رگه‌ ده‌گرن، ئه‌گه‌ر یه‌كێك بتانخوات، ئه‌گه‌ر یه‌كێك بۆ خۆی بتانقۆزێته‌وه‌، ئه‌گه‌ر یه‌كێك خۆی به‌رز بكاته‌وه‌، یاخود ئه‌گه‌ر یه‌كێك له‌ ڕووتان بدات، به‌رگه‌ ده‌گرن!


text:
بۆ شه‌رمه‌زاریم، پێویسته‌ بڵێم سه‌باره‌ت به‌مه‌ چه‌ند لاواز بووین! له‌ چی ئه‌وان ئازان - به‌ گێلایه‌تی ده‌ڵێم - منیش تیای‌دا ئازام.


text:
ئایا خزمه‌تكاری مه‌سیحن؟ - وه‌ك مێشك تێكچووێك ده‌ڵێم - من باشترم. من زیاتر ڕه‌نجم داوه‌، له‌ زیندان‌ زیاتر، له‌ داركاریكردن زیاتر، ڕووبه‌ڕووبوونه‌وه‌ی مردن زۆر جار.


text:
سێ جار داركاری كراوم، جارێك به‌ردباران كراوم، سێ جار له‌ كه‌شتی‌دا بووم و شكاوه‌، شه‌و و ڕۆژێكم له‌ قووڵایی ده‌ریادا به‌سه‌ربرد.


text:
له‌ گه‌شتی زۆردا، كه‌وتوومه‌ته‌ مه‌ترسی ڕووبار و مه‌ترسی چه‌ته‌، مه‌ترسی گه‌له‌كه‌م و مه‌ترسی نه‌ته‌وان، مه‌ترسی له‌ شار و مه‌ترسی له‌ ده‌شت، مه‌ترسی له‌ ده‌ریا و مه‌ترسی خوشكان و برایانی درۆزن،


text:
به‌ ڕه‌نجدان و ماندوویی، به‌ شه‌ونخونی زۆر، به‌ برسیێتی و تینوێتی، به‌ ڕۆژووگرتنی زۆر، به‌ سه‌رما و ڕووتی.


text:
مرۆڤێك ده‌ناسم له‌ مه‌سیح‌دا، پێش چوارده‌ ساڵ بۆ ئاسمانی سێیه‌م ڕفێندرا، ئایا به‌ له‌شه‌وه‌ یاخود بێ له‌ش، نازانم، خودا ده‌زانێت.


text:
چونكه‌ ئه‌گه‌ر بمه‌وێت شانازی بكه‌م، گێل نابم، چونكه‌ ڕاستی ده‌ڵێم، به‌ڵام خۆم ده‌پارێزم نه‌وه‌ك یه‌كێك وا له‌ من بگات زیاتر له‌وه‌ی ده‌مبینن و لێم ده‌بیستن.


text:
نه‌وه‌ك به‌ گه‌وره‌یی ئاشكرا كراوان لووتبه‌رز بم، له‌ جه‌سته‌دا دڕكێكم درایێ ، په‌یامنێری شه‌یتان ئازارم ده‌دات، تاكو لووتبه‌رز نه‌بم.


text:
پێی فه‌رمووم: (نیعمه‌تی منت به‌سه‌، چونكه‌ هێزی من له‌ لاوازی ته‌واو ده‌بێت.) بۆیه‌ به‌وپه‌ڕی شادییه‌وه‌ شانازی به‌ لاوازیم ده‌كه‌م، تاكو هێزی مه‌سیح بێته‌ سه‌رم.


text:
بۆیه‌ له‌ پێناوی مه‌سیح‌دا، به‌ لاوازی و سووكایه‌تی و ناخۆشی و چه‌وسانه‌وه‌ و ته‌نگانه‌ دڵخۆش ده‌بم، چونكه‌ هه‌ر كاتێ لاوازبم ئه‌وا به‌هێزم.


text:
بوومه‌ گێل، ناچارتان كردم. ده‌بووایه‌ له‌لایه‌ن ئێوه‌وه‌ بسه‌لمێندرێم، چونكه‌ هیچم له‌ (نێردراوه‌ به‌رزه‌كان) كه‌متر نییه‌، هه‌رچه‌نده‌ هیچ نیم.


text:
به‌وپه‌ڕی دانبه‌خۆداگرتنه‌وه‌ نیشانه‌كانی نێردراو له‌نێوانتان‌دا ئه‌نجام دراوه‌، به‌ نیشانه‌ و كاری سه‌یر و په‌رجو.


text:
چونكه‌ چیتان له‌ كڵێساكانی دیكه‌ كه‌متره‌، جگه‌ له‌وه‌ی خۆشم بارم گران نه‌كردوون؟ له‌م هه‌ڵه‌یه‌ گه‌رده‌نم ئازاد بكه‌ن!


text:
ئه‌وا سێیه‌م جاره‌ ئاماده‌م بێمه‌ لاتان، نابمه‌ بارگرانیش. داوای شته‌كانتان ناكه‌م، به‌ڵكو خۆتان. چونكه‌ منداڵ بۆ دایك و باوك كۆناكاته‌وه‌، به‌ڵكو دایك و باوك بۆ منداڵ.


text:
منیش به‌وپه‌ڕی شادییه‌وه‌ بۆ ئێوه‌ خه‌رج ده‌كه‌م و خۆم خه‌رجی ده‌كه‌م. ئه‌گه‌ر ئێوه‌م زۆرتر خۆش‌ده‌وێت، ئایا كه‌متر منتان خۆش‌ده‌وێت؟


text:
له‌ تیتۆس پاڕامه‌وه‌ و براكه‌م له‌گه‌ڵی‌دا نارد. ئایا تیتۆس ڕووتاندنه‌وه‌ی هه‌بوو؟ ئایا به‌ هه‌مان ڕۆح ناژین، به‌ هه‌مان هه‌نگاو ناڕۆین؟


text:
ئایا له‌و باوه‌ڕه‌دان ئه‌م هه‌مووه‌ بۆ به‌رگریكردن له‌ خۆمان ده‌یڵێین؟ له‌به‌رده‌م خودا له‌ مه‌سیح‌دا ده‌دووێن، هه‌موو شتێك بۆ بنیادنانتانه‌، ئه‌ی خۆشه‌ویستان.


text:
چونكه‌ ده‌ترسم كاتێ بێم و وه‌ك ده‌مه‌وێت نه‌تانبینم، ئێوه‌ش وا بمبینن كه‌ نه‌تانه‌وێت. نه‌وه‌ك ناكۆكی، چاوپیسی، تووڕه‌یی، تاقمكاری، بوختان، غه‌یبه‌ت، له‌خۆباییبوون، شێوان هه‌بێت.


text:
نه‌وه‌ك بێمه‌وه‌، خودام له‌لاتان نزمم بكاته‌وه‌ و زۆر خه‌فه‌ت بخۆم له‌وانه‌ی پێشتر گوناهیان كردووه‌، كه‌چی تۆبه‌یان نه‌كردووه‌ له‌و گڵاوی و به‌ڕه‌ڵایی و به‌دڕه‌وشتییه‌ی كردوویانه‌.


text:
پێشتر وتوومه‌ وه‌ك دووه‌م جار له‌لاتان بووم و ئێستا دوورم ده‌یڵێمه‌وه‌، بۆ ئه‌وانه‌ی پێشتر گوناهیان كرد و بۆ هه‌موو ئه‌وانی دیكه‌ش: كه‌ دێمه‌وه‌ به‌زه‌ییم نابێت،


text:
چونكه‌ ئێوه‌ داوای به‌ڵگه‌ ده‌كه‌ن كه‌وا مه‌سیح له‌ من‌دا ده‌دوێت. كه‌ بۆتان لاواز نییه‌، به‌ڵكو له‌نێوتان‌دا به‌هێزه‌.


text:
چونكه‌ هه‌رچه‌نده‌ له‌ لاوازی‌دا له‌ خاچ درا، به‌ڵام به‌ هێزی خودا زیندووه‌. ئێمه‌ش له‌ودا لاوازین، كه‌چی به‌ هێزی خودا له‌گه‌ڵ ئه‌ودا بۆ ئێوه‌ ده‌ژین.


text:
خۆتان ئه‌زموون بكه‌ن ئاخۆ له‌ باوه‌ڕدان. له‌ خۆتان بكۆڵنه‌وه‌. ئایا نازانن كه‌ عیسای مه‌سیح له‌ ئێوه‌ دایه‌؟ ته‌نها ئه‌گه‌ر له‌ ئه‌زموون كه‌وتووبن.


text:
ئینجا نوێژ بۆ خودا ده‌كه‌ین هیچ خراپه‌یه‌ك نه‌كه‌ن، ئه‌مه‌ش نه‌ك ده‌ربخه‌ین ئێمه‌ سه‌لمێندراوین، به‌ڵكو تاكو چاكه‌ بكه‌ن، هه‌رچه‌نده‌ ئێمه‌ وه‌ك كه‌وتوو بین.


text:
بۆیه‌ ئه‌مانه‌ ده‌نووسم و دوورم، تاكو كه‌ له‌لاتان ئاماده‌بم ڕه‌ق نه‌جوڵێمه‌وه‌، به‌گوێره‌ی ئه‌و ده‌سه‌ڵاته‌ی خوداوه‌ند پێی داوم بۆ بنیادنان، نه‌ك وێرانكردن.


text:
له‌ كۆتایی‌دا، خوشكان، برایان دڵشاد بن. بۆ ته‌واوی هه‌وڵ بده‌ن، یه‌كتری هانبده‌ن ، هاوبیر بن، به‌ ئاشتی بژین. ئه‌وسا خودای خۆشه‌ویستی و ئاشتی له‌گه‌ڵتان ده‌بێت.


text:
پۆڵۆسی نێردراو - ئه‌وه‌ی نه‌ له‌لایه‌ن خه‌ڵك و نه‌ به‌هۆی مرۆڤێكه‌، به‌ڵكو له‌لایه‌ن عیسای مه‌سیح و خودای باوكه‌، كه‌وا له‌نێو مردووان هه‌ڵیستانده‌وه‌ -


text:
ئه‌وه‌ی له‌ پێناوی گوناهه‌كانمان خۆی به‌خشی، تاكو به‌گوێره‌ی خواستی خودا و باوكمان، له‌م ڕۆژگاره‌ خراپه‌ی ئێستا ڕزگارمان بكات.


text:
پێم سه‌یره‌ چۆن وا به‌ خێرایی، له‌وه‌ی به‌ نیعمه‌تی مه‌سیح بانگی كردوون، بۆ ئینجیلێكی دیكه‌ وه‌رده‌گه‌ڕێن!


text:
به‌ڵام ته‌نانه‌ت ئه‌گه‌ر ئێمه‌ یان فریشته‌ی ئاسمان ئینجیلێكمان پێ‌دان، جگه‌ له‌و ئینجیله‌ی ئێمه‌ پێمان دان، با نه‌فره‌ت لێ‌كراو بێت.


text:
وه‌ك پێشتر پێمان وتوون ئێستاش پێتان ده‌ڵێمه‌وه‌: ئه‌گه‌ر یه‌كێك ئینجیلێكی پێ‌دان جگه‌ له‌وه‌ی په‌سه‌ندتان كرد، با نه‌فره‌ت لێ‌كراو بێت.


text:
ئایا ئێستا بۆ به‌ده‌ست‌هێنانی ڕه‌زامه‌ندی خه‌ڵك هه‌وڵ ده‌ده‌م، یاخود ڕه‌زامه‌ندی خودا؟ یان ئایا داوای ئه‌وه‌ ده‌كه‌م خه‌ڵك ڕازی بكه‌م؟ ئه‌گه‌ر تا ئێستا خه‌ریكی ڕازیكردنی خه‌ڵك بوومایه‌، ئه‌وا نه‌ده‌بوومه‌ به‌نده‌ی مه‌سیح.


text:
چونكه‌ سه‌ربورده‌ی منتان بیستووه‌ له‌ جوله‌كایه‌تی، دڕندانه‌ كڵێسای خودام ده‌چه‌وسانده‌وه‌ و هه‌وڵم داوه‌ له‌ناوی ببه‌م.


text:
له‌ جوله‌كایه‌تی پێش زۆربه‌ی خه‌ڵك كه‌وتم له‌ نه‌وه‌ی خۆم، زۆر دڵگه‌رمتر بووم له‌وان بۆ دابونه‌ریتی باوكان.


text:
كوڕه‌كه‌ی له‌ من‌دا ده‌ربكه‌وێت، تاكو له‌ناو نه‌ته‌وه‌كان موژده‌ بده‌م، یه‌كسه‌ر ڕاوێژم به‌ كه‌س نه‌كرد،


text:
سه‌رنه‌كه‌وتمه‌ ئۆرشه‌لیم بۆ لای ئه‌وانه‌ی پێش من نێردراو بوون، به‌ڵكو ڕۆیشتم بۆ عه‌ره‌بستان و دیسان گه‌ڕامه‌وه‌ دیمه‌شق.


text:
ته‌نها بیستبوویان: (ئه‌وه‌ی جاران ئێمه‌ی ده‌چه‌وسانده‌وه‌، ئێستا موژده‌ی ئه‌و باوه‌ڕه‌ ده‌دات، كه‌ جاران له‌ناوی ده‌برد.)


text:
سه‌ركه‌وتنه‌كه‌م به‌گوێره‌ی ئاشكراكردنێك بوو، ئه‌و ئینجیله‌ی كه‌ له‌نێو نه‌ته‌وان جاڕی ده‌ده‌م، خستمه‌ به‌رده‌میان، به‌ڵام بۆ گه‌وره‌ پیاوان به‌ ته‌نها، تاكو ئه‌وه‌ی بۆی ڕاده‌كه‌م و ڕامكردووه‌ به‌ فیڕۆ نه‌ڕوات.


text:
به‌ڵام به‌هۆی هه‌ندێك برایانی درۆزن كه‌ به‌ نهێنی هاتبوونه‌ ناومان، بۆ سیخوڕی كردن له‌سه‌ر ئه‌م ئازادییه‌ی له‌ عیسای مه‌سیح‌دا هه‌مانه‌ خزابوونه‌ نێومان، تاكو بمانكه‌نه‌ كۆیله‌.


text:
به‌ڵام ئه‌وانه‌ی به‌ گه‌وره‌ پیاو داده‌نران - هه‌رچییه‌ك بن، به‌لای منه‌وه‌ گرنگ نییه‌، چونكه‌ خودا ته‌ماشای ڕواڵه‌تی مرۆڤ ناكات - ئه‌وان هیچیان بۆ په‌یامه‌كه‌م زیاد نه‌كرد.


text:
به‌ڵكو به‌ پێچه‌وانه‌وه‌، بینییان كه‌ ئینجیل بۆ خه‌ته‌نه‌ نه‌كراوان به‌ من سپێردراوه‌، وه‌ك ئینجیل بۆ خه‌ته‌نه‌كراوان به‌ په‌ترۆس.


text:
چونكه‌ خودا به‌هۆی په‌ترۆس وه‌ك نێردراو بۆ خه‌ته‌نه‌كراوان كاری ده‌كرد، له‌ منیش‌دا بۆ نه‌ته‌وان كاری ده‌كرد.


text:
كاتێ یاقوب و په‌ترۆس و یۆحه‌نا كه‌ به‌ كۆڵه‌گه‌ دانرابوون، به‌م نیعمه‌ته‌یان زانی كه‌ به‌ من دراوه‌، ئه‌وسا ئه‌وان ده‌ستی ڕاستی هاوبه‌شیان بۆ من و به‌رنابا درێژ كرد، تاكو ئێمه‌ بۆ نه‌ته‌وان و ئه‌وانیش بۆ خه‌ته‌نه‌كراوان بچن.


text:
به‌ڵام كاتێ په‌ترۆس هاته‌ ئه‌نتاكیا، ڕووبه‌ڕوو به‌ربه‌ره‌كانێم كرد، له‌به‌ر ئه‌وه‌ی گله‌یی له‌سه‌ر بوو.


text:
چونكه‌ پێشتر كه‌سانێك له‌لای یاقوبه‌وه‌ هاتبوون، له‌گه‌ڵ نه‌ته‌وان نانی ده‌خوارد، به‌ڵام كاتێ ئه‌وان هاتن، له‌ ترسی ئه‌وانه‌ی له‌ خه‌ته‌نه‌كراوانن ، خۆی كێشایه‌وه‌.


text:
جوله‌كه‌كانی دیكه‌ش له‌گه‌ڵی‌دا ده‌ستیان به‌ دووڕوویی كرد، ته‌نانه‌ت به‌رناباش به‌ دووڕووییان چه‌واشه‌ بوو.


text:
كاتێ بینیم به‌گوێره‌ی ڕێگای ڕاستی ئینجیل ناڕۆن، له‌به‌رچاوی هه‌مووان به‌ په‌ترۆسم وت: (ئه‌گه‌ر تۆ جوله‌كه‌ی، وه‌ك ناجوله‌كه‌ ده‌ژیت نه‌ك وه‌ك جوله‌كه‌، ئیتر چۆن ئه‌و ناجوله‌كانه‌ ناچار ده‌كه‌یت وه‌ك جوله‌كه‌ بژین؟


text:
ده‌زانین مرۆڤ به‌ كاركردن به‌ شه‌ریعه‌ت بێ‌تاوان ناكرێ، به‌ڵكو به‌ باوه‌ڕ به‌ عیسای مه‌سیح. جا ئێمه‌ باوه‌ڕمان به‌ عیسای مه‌سیح هێنا تاكو به‌ باوه‌ڕ به‌ مه‌سیح بێ‌تاوان بكرێین، ئه‌مه‌ش نه‌ك به‌ كاركردن به‌ شه‌ریعه‌ت، چونكه‌ له‌ ڕێی كاركردن به‌ شه‌ریعه‌ت كه‌س بێ‌تاوان ناكرێت.


text:
ئه‌گه‌ر داواكارین بێ‌تاوان بین له‌ مه‌سیح‌دا، خۆمان دۆزییه‌وه‌ گوناهبارین، ئیتر ئایا مه‌سیح خزمه‌تكاری گوناهه‌؟ بێگومان نه‌خێر!


text:
من له‌گه‌ڵ مه‌سیح له‌ خاچ درام، ئیتر من نیم ئه‌وه‌ی ده‌ژیێت، به‌ڵكو مه‌سیحه‌ له‌ من‌دا ده‌ژیێت. ئێستاش كه‌وا به‌ جه‌سته‌ ده‌ژیم، ئه‌وا به‌ باوه‌ڕ به‌ كوڕی خودا ده‌ژیم، ئه‌وه‌ی منی خۆش‌ویست و خۆی كرده‌ قوربانی بۆ من.


text:
من نیعمه‌تی خودا پووچه‌ڵ ناكه‌مه‌وه‌، چونكه‌ ئه‌گه‌ر بێ‌تاوانی به‌ شه‌ریعه‌ت بووایه‌، ئه‌وا مردنی مه‌سیح بێ سوود بوو.)


text:
ئه‌ی گه‌لاتیاییه‌ گێله‌كان! كێ جادووی لێ‌كردوون؟ له‌پێش چاوتان وێنه‌ی عیسای مه‌سیح به‌ له‌ خاچ دراوی كێشرا!


text:
ته‌نها ده‌مه‌وێ ئه‌وه‌تان لێ فێربم: ئایا به‌هۆی كاركردن به‌ شه‌ریعه‌ت ڕۆحی پیرۆزتان وه‌رگرت، یاخود به‌هۆی باوه‌ڕ به‌وه‌ی بیستتان؟


text:
ئه‌وه‌ی ڕۆحتان پێ ده‌به‌خشێ و له‌نێوانتان‌دا په‌رجو ده‌كات، ئایا به‌هۆی كاركردن به‌ شه‌ریعه‌ته‌، یاخود به‌هۆی باوه‌ڕ به‌وه‌ی بیسترا؟


text:
نووسراوه‌كه‌ پێشتر بینیوویه‌تی كه‌ خودا نه‌ته‌وه‌كان به‌هۆی باوه‌ڕ بێ‌تاوان ده‌كات، پێشتر موژده‌ی به‌ ئیبراهیم دا، پێی فه‌رموو: {به‌هۆی تۆوه‌ هه‌موو نه‌ته‌وه‌كان به‌ره‌كه‌تدار ده‌كرێن.}


text:
هه‌موو ئه‌وانه‌ی پشت به‌ كرداری شه‌ریعه‌ت ده‌به‌ستن، له‌ ژێر نه‌فره‌ت دان، چونكه‌ نووسراوه‌: {هه‌ر كه‌سێك له‌ هه‌موو نووسراوی سیپاره‌كانی ته‌ورات نه‌چه‌سپێت بۆ په‌یڕه‌وكردن، نه‌فره‌ت لێ‌كراوه‌.}


text:
ئاشكرایه‌ له‌ به‌رامبه‌ر خودا كه‌س به‌ شه‌ریعه‌ت بێ‌تاوان ناكرێت، چونكه‌: {ئه‌وه‌ی ڕاستودروسته‌ به‌ باوه‌ڕ ده‌ژیێت. }


text:
مه‌سیح ئێمه‌ی له‌ نه‌فره‌تی شه‌ریعه‌ت كڕییه‌وه‌، به‌وه‌ی له‌ پێناومان‌دا بووه‌ نه‌فره‌ت - چونكه‌ نووسراوه‌: {هه‌ر كه‌سێك له‌سه‌ر دار هه‌ڵبواسرێت نه‌فره‌ت لێ‌كراوه‌} -


text:
تاكو له‌ عیسای مه‌سیح‌دا به‌ره‌كه‌تی ئیبراهیم بۆ نه‌ته‌وه‌كان بێت، بۆ ئه‌وه‌ی به‌هۆی باوه‌ڕ به‌ڵێنی ڕۆحی پیرۆز به‌ده‌ست بهێنین.


text:
خوشكان، برایان، با نموونه‌یه‌كی مرۆڤانه‌تان بۆ بهێنمه‌وه‌: ئه‌گه‌ر یه‌كێك په‌یمانێكی مۆركراوی پێ بێت، كه‌س ناتوانێت به‌تاڵی بكاته‌وه‌ یاخود شتێكی بخاته‌ سه‌ر.


text:
هه‌روه‌ك به‌ڵێنه‌كان بۆ ئیبراهیم و نه‌وه‌كه‌ی وتراوه‌. نووسراوه‌كه‌ نافه‌رمووێت: (به‌ نه‌وه‌كان) وه‌ك ئه‌وه‌ی زۆر بن، به‌ڵام {به‌ نه‌وه‌ی تۆ،} واتا یه‌ك، ئه‌وه‌ی مه‌سیحه‌.


text:
مه‌به‌ستم ئه‌وه‌یه‌: ئه‌و شه‌ریعه‌ته‌ی پاش چوار سه‌د و سی ساڵ هات، په‌یمانی چه‌سپاوی پێشووی خودا به‌تاڵ ناكاته‌وه‌، تاكو به‌ڵێنه‌كه‌ بشكێنێت.


text:
چونكه‌ ئه‌گه‌ر میرات به‌هۆی شه‌ریعه‌ت هه‌بێت، ئیتر به‌هۆی به‌ڵێن نییه‌. به‌ڵام خودا به‌ نیعمه‌تی خۆی به‌ڵێنی به‌ ئیبراهیم دا.


text:
كه‌واته‌ شه‌ریعه‌ت بۆ چییه‌؟ به‌هۆی پێشێلكردنه‌كان زیادكراوه‌، تاكو ئه‌و كاته‌ی نه‌وه‌ی به‌ڵێن‌پێدراو دێت، به‌ ڕێگای فریشته‌كان به‌ ده‌ستی نێوانگرێك ڕێكخرا.


text:
ئایا ته‌ورات دژی به‌ڵێنه‌كانی خودایه‌؟ نه‌خێر! چونكه‌ ئه‌گه‌ر شه‌ریعه‌تێك بدرابووایه‌ توانای ژیان به‌خشینی هه‌بووایه‌، ئه‌وا به‌ ڕاستی ڕاستودروستی به‌ ته‌ورات ده‌بوو.


text:
به‌ڵام نووسراوه‌كه‌ هه‌مووی كردۆته‌ به‌ندی گوناه‌، تاكو ئه‌و به‌ڵێنه‌ی به‌هۆی باوه‌ڕ دراوه‌ له‌ عیسای مه‌سیح، بدرێته‌ ئه‌وانه‌ی باوه‌ڕ ده‌هێنن.


text:
پێش ئه‌وه‌ی باوه‌ڕ بێت، له‌لایه‌ن ته‌وراته‌وه‌ به‌ند كرابووین، له‌ ژووره‌وه‌ كرابووین تاكو ئاشكراكردنی باوه‌ڕه‌كه‌ی داهاتوو.


text:
جوله‌كه‌ و یۆنانی نییه‌، كۆیله‌ و ئازاد نییه‌، ژن و پیاو نییه‌، چونكه‌ هه‌مووتان له‌ عیسای مه‌سیح‌دا یه‌كن.


text:
پێتان بڵێم: ئه‌گه‌ر میراتگر ناكام بێت جیاوازی نابێت له‌گه‌ڵ كۆیله‌، هه‌رچه‌نده‌ میراتگره‌كه‌ خاوه‌نی هه‌موو میراته‌كه‌یه‌،


text:
به‌ڵام له‌ ژێر ده‌سه‌ڵاتی سه‌رپه‌رشتیكار و سه‌ركار ده‌مێنێته‌وه‌ تاكو ئه‌و ماوه‌یه‌ی كه‌ باوكی دیاری كردووه‌.


text:
به‌ڵام كه‌ پڕی زه‌مانه‌ داهات، خودا كوڕی خۆی نارد، له‌ ژنێك له‌دایك بوو، له‌ سایه‌ی ته‌ورات له‌دایك بوو،


text:
تاكو ئه‌وانه‌ بكڕێته‌وه‌ كه‌ له‌ سایه‌ی شه‌ریعه‌تدان، تاكو وه‌ك ڕۆڵه‌ له‌خۆگرتنه‌وه‌ به‌ده‌ست بهێنین.


text:
چونكه‌ ئێوه‌ ڕۆڵه‌ن ، خودا ڕۆحی كوڕه‌كه‌ی خۆی نارده‌ دڵتانه‌وه‌، به‌ هاواره‌وه‌ ده‌یفه‌رموو: (بابه‌! باوكه‌!)


text:
به‌ڵام ئێستا خودا ده‌ناسن، ڕاستتریش له‌لای خوداوه‌ ناسران، ئایا چۆن دیسان ده‌گه‌ڕێنه‌وه‌ لای بنه‌ما سه‌ره‌كییه‌ لاواز و هه‌ژاره‌كان؟ ئایا ده‌تانه‌وێ سه‌رله‌نوێ ببنه‌وه‌ كۆیله‌ی ئه‌وانه‌؟


text:
خوشكان، برایان، لێتان ده‌پاڕێمه‌وه‌، وه‌كو من بن، چونكه‌ من خۆم وه‌كو ئێوه‌م لێهات. هه‌ڵه‌تان له‌گه‌ڵم نه‌كردووه‌.


text:
تاكو نه‌خۆشییه‌كه‌م بۆ ئێوه‌ تاقیكردنه‌وه‌ بوو، به‌ چاوێكی سووك سه‌یرتان نه‌كردم و ڕقتان لێم نه‌بۆوه‌، به‌ڵكو وه‌ك فریشته‌ی خودا پێشوازیتان لێ‌كردم، وه‌ك عیسای مه‌سیح.


text:
ئه‌و خۆشییه‌تان چی به‌سه‌رهات؟ چونكه‌ شایه‌تیتان بۆ ده‌ده‌م ئه‌گه‌ر بتانتوانیبووایه‌ چاوی خۆتان ده‌رده‌هێنا و ده‌تاندامێ.


text:
ئه‌وانه‌ دڵگه‌رمن بۆ ئێوه‌، نیازیان باش نییه‌، به‌ڵكو ده‌یانه‌وێت بتانترازێنن تاكو بۆ ئه‌وان دڵگه‌رم بن.


text:
دڵگه‌رمی شتێكی باشه‌، ئه‌گه‌ر هه‌موو كاتێ به‌ مه‌به‌ستێكی پاك بێت، نه‌ك ته‌نها ئه‌و كاته‌ی من له‌گه‌ڵتان‌بم.


text:
منداڵه‌كانم، جارێكی دیكه‌ له‌ پێناوتان ژانی منداڵبوون ده‌چێژم، تاكو وێنه‌ی مه‌سیح له‌ ژیانتان به‌رجه‌سته‌ بێت،


text:
به‌ڵام ده‌مویست ئێستا له‌گه‌ڵتان بم، تاكو به‌ شێوه‌یه‌كی دیكه‌ له‌گه‌ڵتان بدوێم، چونكه‌ سه‌رم له‌ ئێوه‌ سوڕماوه‌.


text:
چونكه‌ نووسراوه‌ كه‌ ئیبراهیم دوو كوڕی هه‌بووه‌، یه‌كێكیان له‌ كۆیله‌كه‌، ئه‌وی دیكه‌یان له‌ ئازاده‌كه‌.


text:
ئه‌وه‌ی له‌ كۆیله‌كه‌ بوو به‌گوێره‌ی جه‌سته‌ له‌دایك بوو، به‌ڵام ئه‌وه‌ی له‌ ئازاده‌كه‌، به‌ به‌ڵێن بووه‌.


text:
هه‌موو ئه‌مانه‌ش هێمان. چونكه‌ ئه‌مانه‌ دوو په‌یمانه‌كه‌ن، یه‌كێكیان له‌ شاخی سیناوه‌یه‌، بۆ كۆیلایه‌تی منداڵی ده‌بێت، ئه‌وه‌ش هاجه‌ره‌.


text:
چونكه‌ هاجه‌ر شاخی سینایه‌ له‌ عه‌ره‌بستان، ئه‌و ئۆرشه‌لیمه‌ی ئێستا ده‌نوێنێت، ئه‌ویش له‌گه‌ڵ منداڵه‌كانی كۆیله‌ن.


text:
چونكه‌ نووسراوه‌: {دڵشادبه‌ ئه‌ی نه‌زۆك، ئه‌ی ئه‌وه‌ی منداڵت نه‌بووه‌، به‌ ده‌نگی به‌رز هاوار بكه‌، ئه‌ی ئه‌وه‌ی ژانی منداڵبوون نازانیت، چونكه‌ منداڵی ژنی به‌جێهێڵدراو زیاتره‌ له‌وه‌ی مێردی له‌گه‌ڵیه‌تی.}


text:
جا چۆن له‌ كاتێك‌دا ئه‌وی به‌گوێره‌ی جه‌سته‌ له‌دایك بوو، ئه‌وه‌ی چه‌وسانده‌وه‌ كه‌ به‌گوێره‌ی ڕۆحی پیرۆز له‌دایك ببوو، ئێستاش ئاوایه‌.


text:
به‌ڵام نووسراوه‌كه‌ چی ده‌فه‌رمووێ؟: {كه‌نیزه‌كه‌ و كوڕه‌كه‌ی ده‌ربكه‌، چونكه‌ كوڕی كه‌نیزه‌كه‌ له‌گه‌ڵ كوڕی ئازاده‌كه‌ میراتگر نابێت.}


text:
ئاگاداربن، من پۆڵۆسم پێتان ده‌ڵێم: ئه‌گه‌ر ڕێ‌بده‌ن خه‌ته‌نه‌ بكرێن ئه‌وا مه‌سیح هیچ سوودێكی بۆتان نابێت!


text:
ئه‌ی ئه‌وانه‌ی ده‌تانه‌وێت به‌ شه‌ریعه‌ت بێ‌تاوان بكرێن، ئه‌وا له‌ مه‌سیح جیا بوونه‌وه‌، له‌ نیعمه‌تی خودا كه‌وتن.


text:
چونكه‌ له‌ عیسای مه‌سیح‌دا خه‌ته‌نه‌كردن و خه‌ته‌نه‌ نه‌كردن سوودیان نییه‌، به‌ڵكو ئه‌و باوه‌ڕه‌ی به‌ خۆشه‌ویستی كارده‌كات.


text:
به‌ڵام سه‌باره‌ت به‌ ئێوه‌ من له‌ خوداوه‌نده‌وه‌ دڵنیام كه‌وا كه‌ به‌ شێوه‌یه‌كی دیكه‌ بیرناكه‌نه‌وه‌. جا ئه‌وه‌ی بتانشێوێنێ حوكمی خۆی وه‌رده‌گرێت، هه‌ر چ كه‌سێك بێت.


text:
به‌ڵام خوشكان، برایان، ئه‌گه‌ر تا ئێستا من خه‌ته‌نه‌كردن ڕاده‌گه‌یێنم، ئیتر بۆچی تا ئێستا ده‌چه‌وسێمه‌وه‌؟ كه‌واته‌ كۆسپی خاچ لادراوه‌.


text:
خوشك و برایانم، ئێوه‌ بۆ ئازادی بانگ‌كراون، به‌ڵام ئازادی مه‌قۆزنه‌وه‌ بۆ جه‌سته‌، به‌ڵكو به‌ خۆشه‌ویستی خزمه‌تی یه‌كتری بكه‌ن.


text:
چونكه‌ ئاره‌زووی جه‌سته‌ دژی ڕۆحه‌كه‌یه‌، ڕۆحه‌كه‌ش دژی جه‌سته‌یه‌. هه‌ریه‌كه‌یان به‌ربه‌ره‌كانێی ئه‌وی دیكه‌ ده‌كات، تاكو ئه‌وه‌ نه‌كه‌ن كه‌ ده‌تانه‌وێت.


text:
چاوپیسی، سه‌رخۆشی، ڕابواردن، شتی دیكه‌ی وه‌ك ئه‌مانه‌، ئاگادارتان ده‌كه‌مه‌وه‌، وه‌ك پێشتر ئاگادارم كردوونه‌ته‌وه‌: ئه‌وانه‌ی ئه‌و كارانه‌ ده‌كه‌ن نابنه‌ میراتگری شانشینی خودا.


text:
خوشكان، برایان، ئه‌گه‌ر یه‌كێك كه‌وته‌ گوناهێك، با ئێوه‌ی ڕۆحییانه‌، كه‌سی ئاوا به‌ ڕۆح نه‌رمی ڕاست بكه‌نه‌وه‌. سه‌یری خۆشت بكه‌ نه‌وه‌ك تۆش بكه‌ویته‌ تاقیكردنه‌وه‌.


text:
به‌ڵام با هه‌ریه‌كه‌ كرداری خۆی ئه‌زموون بكات، ئه‌وسا با ته‌نها شانازی به‌خۆیه‌وه‌ بكات، نه‌ك به‌ كه‌سێكی دیكه‌،


text:
چونكه‌ ئه‌وه‌ی بۆ جه‌سته‌ی خۆی بچێنێت، گه‌نده‌ڵی له‌ جه‌سته‌ی ده‌دروێته‌وه‌، به‌ڵام ئه‌وه‌ی بۆ ڕۆحی پیرۆز بچێنێت له‌ ڕۆحه‌كه‌وه‌ ژیانی تاهه‌تایی ده‌دروێته‌وه‌.


text:
كه‌واته‌ با له‌ چاكه‌كاری نه‌كه‌وین، چونكه‌ ئه‌گه‌ر وره‌ به‌رنه‌ده‌ین له‌ كاتی خۆی‌دا دروێنه‌ی ده‌كه‌ین.


text:
ئینجا هه‌روه‌ك ده‌رفه‌تمان هه‌یه‌، با چاكه‌ له‌گه‌ڵ هه‌مووان بكه‌ین، به‌ تایبه‌تی له‌گه‌ڵ خێزانی باوه‌ڕداران.


text:
ئه‌وانه‌ی ده‌یانه‌وێت له‌ جه‌سته‌دا ڕواڵه‌تێكی چاك دروست بكه‌ن، ئه‌وانه‌ ناچارتان ده‌كه‌ن خه‌ته‌نه‌ بكرێن، ته‌نها تاكو له‌به‌ر خاچی مه‌سیح نه‌چه‌وسێندرێنه‌وه‌.


text:
چونكه‌ ئه‌وانه‌ی خه‌ته‌نه‌كراون، ته‌ورات په‌یڕه‌و ناكه‌ن، به‌ڵكو ده‌یانه‌وێت ئێوه‌ خه‌ته‌نه‌ بكرێن، تاكو شانازی به‌ جه‌سته‌ی ئێوه‌ بكه‌ن.


text:
به‌ڵام ده‌رباره‌ی من، شانازی به‌ هیچ ناكه‌م، خاچی عیسای مه‌سیحی خوداوه‌ندمان نه‌بێت، كه‌ به‌هۆیه‌وه‌ جیهان بۆ من له‌ خاچ دراوه‌، منیش بۆ جیهان.


text:
پۆڵۆس، نێردراوی عیسای مه‌سیح به‌هۆی خواستی خودا، بۆ ئه‌و پیرۆزكراوانه‌ی له‌ ئه‌فه‌سۆسن و باوه‌ڕداران به‌ عیسای مه‌سیح:


text:
ستایش بۆ خودا، باوكی عیسای مه‌سیحی خوداوه‌ندمان، ئه‌وه‌ی به‌ هه‌موو به‌ره‌كه‌تێكی ڕۆحی له‌ شوێنه‌كانی ئاسمان‌دا به‌ره‌كه‌تداری كردووین له‌ مه‌سیح‌دا ،


text:
پێشتر به‌ خۆشه‌ویستی دیاری كردین، تاكو به‌هۆی عیسای مه‌سیح وه‌ك ڕۆڵه‌ له‌ خۆیمان بگرێته‌وه‌، وه‌كو منداڵی خۆی، به‌گوێره‌ی خواستی خۆشحاڵانه‌ی خۆی،


text:
بۆ به‌جێگه‌یاندنی له‌ ته‌واوی زه‌مانه‌دا، تاكو هه‌موو شتێك به‌یه‌كه‌وه‌ كۆبكاته‌وه‌، له‌وانه‌ی له‌ ئاسمان و له‌سه‌ر زه‌وین، له‌ ژێر یه‌ك سه‌ر، كه‌ مه‌سیحه‌.


text:
له‌ویش‌دا وه‌ك میرات هه‌ڵیبژاردین، پێشتر دیاری كراین به‌گوێره‌ی بڕیاری ئه‌وه‌ی هه‌موو شتێك ده‌كات، به‌گوێره‌ی مه‌به‌ستی خواستی خۆی،


text:
ئێوه‌ش كه‌ تیای‌دان، كاتێ وشه‌ی ڕاستیتان بیست، ئینجیلی ڕزگاریتان، له‌ ئه‌ویش‌دا مۆركران كاتێ باوه‌ڕتان هێنا به‌ ڕۆحی پیرۆزی به‌ڵێن‌پێدراو،


text:
ئه‌وه‌ی پێشه‌كی ده‌سته‌به‌ری میراته‌كه‌مانه‌، بۆ كڕینه‌وه‌ی گه‌لی تایبه‌تی خودا، بۆ ستایشكردنی شكۆیه‌كه‌ی.


text:
داوا ده‌كه‌م تاكو خودای عیسای مه‌سیحی خوداوه‌ندمان، باوكی شكۆ، ڕۆحی دانایی و ئاشكراكردنتان له‌ ناسینی خۆی بداتێ.


text:
نوێژ ده‌كه‌م چاوی دڵتان ڕووناك بێته‌وه‌، تاكو بزانن هیوای بانگه‌وازه‌كه‌ی چییه‌، هه‌روه‌ها بزانن ده‌وڵه‌مه‌ندی شكۆی میراته‌كه‌ی له‌ پیرۆزكراوان‌دا چییه‌،


text:
هه‌روه‌ها گه‌وره‌یی بێ سنووری هێزه‌كه‌ی چییه‌ بۆ ئێمه‌ كه‌ باوه‌ڕدارین. ئه‌م هێزه‌ش به‌گوێره‌ی كاری توانا گه‌روه‌كه‌یه‌تی،


text:
ئه‌وه‌ی له‌ مه‌سیح‌دا كردی، كاتێ له‌نێو مردووان هه‌ڵیستانده‌وه‌ و له‌لای ڕاستی خۆیه‌وه‌ له‌ شوێنه‌ ئاسمانییه‌كان داینیشاند،


text:
له‌ سه‌رووی هه‌موو فه‌رمانڕه‌وا و ده‌سه‌ڵات و هێز و سه‌ردارییه‌ك و هه‌موو ئه‌وانه‌ی ناویان هه‌یه‌، نه‌ك ته‌نها له‌م ڕۆژگاره‌، به‌ڵكو له‌ داهاتووش.


text:
پێشتر تیای‌دا به‌گوێره‌ی ڕۆژگاری ئه‌م جیهانه‌ ده‌ژیان، به‌گوێره‌ی سه‌رۆكی ده‌سه‌ڵاتی هه‌وا، ئه‌و ڕۆحه‌ی ئێستا له‌ كوڕه‌كانی یاخی‌بوون كارده‌كات.


text:
ئێمه‌ش هه‌موو له‌وان بووین، له‌ هه‌وه‌سه‌كانی جه‌سته‌مان‌دا ده‌ژیاین، به‌ خواسته‌كانی جه‌سته‌ و بیره‌كانمان ده‌كرد، وه‌ك ئه‌وانی دیكه‌ به‌ سروشت كوڕی تووڕه‌یی بووین.


text:
ئێمه‌ كه‌ به‌هۆی گوناهه‌كان مردوو بووین، زیندووی كردینه‌وه‌ له‌گه‌ڵ مه‌سیح - به‌ نیعمه‌ت ڕزگارتان بووه‌ -


text:
له‌گه‌ڵی‌دا هه‌ڵیستاندینه‌وه‌ و له‌ شوێنه‌كانی ئاسمان‌دا له‌گه‌ڵی‌دا داینیشاندین، له‌ عیسای مه‌سیح‌دا،


text:
تاكو له‌ ڕۆژگاری داهاتوو ده‌وڵه‌مه‌ندی نیعمه‌تی بێ سنووری خۆیمان به‌ نیانی له‌ عیسای مه‌سیح‌دا بۆ ده‌ربخات.


text:
چونكه‌ ئێمه‌ ده‌ستكردی ئه‌وین، له‌ عیسای مه‌سیح‌دا بۆ چاكه‌كاری به‌دیهێنراین، ئه‌وه‌ی خودا پێشتر ئاماده‌ی كردووه‌ تاكو به‌ ئه‌نجامی بگه‌یه‌نین.


text:
بۆیه‌ وه‌بیرتان بێته‌وه‌، ئێوه‌ له‌ جه‌سته‌دا له‌ نه‌ته‌وان بوون، پێتان ده‌ووترا (خه‌ته‌نه‌ نه‌كراو) له‌لایه‌ن ئه‌وانه‌ی پێیان ده‌ووترا (خه‌ته‌نه‌كراو)، ئه‌وه‌ی له‌ جه‌سته‌دا به‌ ده‌ست كراوه‌،


text:
ئه‌و كاته‌ بێ مه‌سیح بوون، له‌ هاوڵاتییه‌تی ئیسرائیل بێگانه‌ بوون و له‌ په‌یمانه‌كانی به‌ڵێن نامۆ بوون، له‌ جیهان‌دا بێ هیوا و بێ خودا بوون.


text:
به‌ له‌شی خۆی ته‌وراتی ڕاسپارده‌كانی له‌ ئه‌ركه‌كان‌دا پووچه‌ڵ كرده‌وه‌ ، تاكو له‌ هه‌ردووكیان له‌ خۆی‌دا مرۆڤێكی نوێ بهێنێته‌ دی، ئاشتی بنێته‌وه‌،


text:
تاكو هه‌ردووكیان له‌ یه‌ك له‌ش‌دا له‌گه‌ڵ خودا ئاشت بكاته‌وه‌ به‌ خاچ، به‌وه‌ش دوژمنایه‌تی له‌ناوبرد.


text:
ئه‌وه‌ی له‌ نه‌وه‌كانی دیكه‌ ئاده‌میزادی پێ نه‌ناسێنرا، وه‌ك ئێستا به‌ ڕۆحی پیرۆز بۆ نێردراوه‌ پیرۆزه‌كانی و پێغه‌مبه‌ران ئاشكرا كرا.


text:
ئه‌م نهێنییه‌ش ئه‌وه‌یه‌ كه‌ نه‌ته‌وه‌كان به‌هۆی ئینجیل هاومیرات و هاوله‌ش و هاوبه‌شی به‌ڵێنن له‌ عیسای مه‌سیح‌دا.


text:
هه‌رچه‌نده‌ من بچووكترینی هه‌موو پیرۆزكراوانم، ئه‌م نیعمه‌ته‌ درایه‌ من: موژده‌ی ده‌وڵه‌مه‌ندی مه‌سیح بده‌مه‌ نه‌ته‌وه‌كان كه‌ ناپشكنرێت و


text:
پلانی نهێنی بۆ هه‌مووان ڕوون بكه‌مه‌وه‌، ئه‌وه‌ی له‌ ڕۆژگاره‌كانه‌وه‌ له‌ خودا دا شاردراوه‌ته‌وه‌، ئه‌وه‌ی هه‌موو شتێكی به‌دیهێناوه‌،


text:
تا ئێستا دانایی هه‌مه‌جۆره‌ی خودا بۆ فه‌رمانڕه‌وا و ده‌سه‌ڵاتداران له‌ شوێنه‌كانی ئاسمان زانراو بێت، به‌هۆی كڵێساوه‌،


text:
تاكو به‌گوێره‌ی ده‌وڵه‌مه‌ندی شكۆی خۆیتان بداتێ، به‌ ڕۆحه‌كه‌ی به‌ هێزه‌وه‌ له‌ ناخی مرۆڤانه‌تان توانادارتان بكات،


text:
تا توانادار بن، له‌گه‌ڵ هه‌موو پیرۆزكراوان تێ‌بگه‌ن كه‌ پانی و درێژی و به‌رزی و قووڵی خۆشه‌ویستی مه‌سیح چییه‌،


text:
بۆ ئه‌وه‌ی ‌تواناداره‌ هه‌موو شتێك بكات زۆر زیاتر له‌وه‌ی كه‌ داوای ده‌كه‌ین یان بیری لێ ده‌كه‌ینه‌وه‌، به‌گوێره‌ی ئه‌و هێزه‌ی كه‌ تیامان‌دا كارده‌كات،


text:
منی دیل له‌ خوداوه‌ند لێتان ده‌پاڕێمه‌وه‌ به‌ شێوه‌یه‌ك بژین شایانی ئه‌م بانگه‌وازه‌ بێت كه‌وا پێی بانگكراون.


text:
بۆیه‌ ده‌فه‌رمووێ: {كاتێ ئه‌و به‌رزبۆوه‌ بۆ به‌رزایی، ڕاپێچكراوانی ڕاپێچ كرد، دیاری به‌ خه‌ڵكی به‌خشی.}


text:
ئه‌ویش به‌ هه‌ندێكی دا ببنه‌ نێردراو، هه‌ندێك پێغه‌مبه‌ر، هه‌ندێك موژده‌گه‌ر، هه‌ندێك شوان و مامۆستا،


text:
تاكو هه‌موومان بگه‌ینه‌ یه‌كێتی باوه‌ڕ و ناسینی كوڕی خودا، ببینه‌ مرۆڤێكی پێگه‌یشتوو، بگه‌ینه‌ ئاستی ته‌واوی باڵای مه‌سیح.


text:
بۆ ئه‌وه‌ی له‌مه‌ولا ساوا نه‌بین، شێواو و هه‌ڵگیراو به‌ هه‌موو بایه‌كی فێركردن، به‌ فێڵی خه‌ڵكی، به‌ مه‌كر به‌ره‌و چه‌واشه‌ی ته‌ڵه‌كه‌بازی.


text:
له‌ ئه‌وه‌وه‌ هه‌موو له‌ش به‌یه‌كه‌وه‌ تێكهه‌ڵكێشراوه‌، به‌هۆی یارمه‌تی هه‌ر جومگه‌یه‌ك یه‌كده‌گرن، به‌گوێره‌ی كاركردنه‌كه‌ی به‌ پێوانه‌ی هه‌ر به‌شێك، له‌ش گه‌شه‌ ده‌كات بۆ بنیادنانی له‌ خۆشه‌ویستی‌دا.


text:
پێتان ده‌ڵێم و شایه‌تی ده‌ده‌م له‌ خوداوه‌ند، ئیتر وه‌ك نه‌ته‌وه‌كان مه‌ژین، ئه‌وانه‌ی كه‌ بیریان پووچه‌،


text:
كه‌ مێشكیان تاریكه‌، له‌به‌ر ئه‌و نه‌زانییه‌ی تیایان دایه‌ و له‌به‌ر دڵڕه‌قییان له‌ ژیانی خودا دابڕاون.


text:
دز ئیتر با دزی نه‌كات، به‌ڵكو با ڕه‌نج بدات و به‌ ده‌ستی خۆی ئیشێكی پاك بكات، تاكو هه‌یبێت بداته‌ ئه‌وه‌ی پێویستی پێیه‌تی.


text:
وشه‌ی خراپ له‌ ده‌متان ده‌رنه‌چێت، به‌ڵكو هه‌رچییه‌كی باشه‌ بۆ بنیادنان، به‌گوێره‌ی پێویستی، تاكو نیعمه‌ت بداته‌ گوێگران.


text:
له‌گه‌ڵ یه‌كتری نیان بن، به‌ به‌زه‌یی بن، گه‌رده‌نی یه‌كتری ئازاد بكه‌ن، وه‌ك خوداش له‌ مه‌سیح‌دا لێتان خۆشبوو.


text:
له‌ خۆشه‌ویستی‌دا بژین، وه‌ك مه‌سیح خۆشی‌ویستین و له‌ پێناوی ئێمه‌دا خۆی به‌خت‌كرد، قوربانییه‌ك و سه‌ربڕاوێك، بۆنخۆش بۆ خودا.


text:
به‌ڵام داوێنپیسی و هه‌موو گڵاوییه‌ك یان چڵێسییه‌ك با له‌نێوتان‌دا ناوی نه‌بێت، وه‌ك له‌ پیرۆزكراوان ده‌وه‌شێته‌وه‌،


text:
چونكه‌ ئه‌مه‌ ده‌زانن كه‌ هه‌موو داوێنپیسێك یان گڵاو یان چڵێس - ئه‌وه‌ی بت‌په‌رسته‌ - له‌ شانشینی مه‌سیح و خودا میراتی نییه‌.


text:
كه‌س به‌ قسه‌ی پووچ هه‌ڵتان نه‌خه‌ڵه‌تێنێ، چونكه‌ به‌هۆی ئه‌مانه‌ تووڕه‌یی خودا دێته‌ سه‌ر كوڕه‌كانی یاخی‌بوون.


text:
چونكه‌ هه‌ر شتێك ببینرێت ڕووناكییه‌. بۆیه‌ ده‌ڵێت: (ئه‌ی نووستوو هه‌سته‌، له‌نێو مردووان هه‌سته‌وه‌، مه‌سیح به‌سه‌رت‌دا ده‌دره‌وشێته‌وه‌.)


text:
له‌گه‌ڵ یه‌كتری به‌ زه‌بوور و سروود و گۆرانی ڕۆحی بدوێن، له‌ دڵتانه‌وه‌ گۆرانی و ستران بۆ خوداوه‌ند بڵێن،


text:
تا كڵێسایه‌كی شكۆدار بۆ خۆی ئاماده‌ بكات، له‌كه‌ و لۆچ و هه‌ر شتێكی ئاوای نه‌بێت، به‌ڵكو پیرۆز و بێ گله‌یی بێت.


text:
به‌ هه‌مان شێوه‌ پێویسته‌ پیاوان ژنه‌كانیان وه‌ك له‌شی خۆیان خۆش‌بووێت، ئه‌وه‌ی ژنی خۆی خۆش‌بووێت خۆی خۆش‌ده‌وێ.


text:
چونكه‌ كه‌س ڕقی له‌ له‌شی خۆی نابێته‌وه‌، به‌ڵكو نانی ده‌دات و به‌خێوی ده‌كات، وه‌ك مه‌سیحیش بۆ كڵێسا.


text:
{بۆیه‌ پیاو دایك و باوكی به‌جێ‌ده‌هێڵێت و به‌ ژنه‌كه‌یه‌وه‌ ده‌نووسێت، ئیتر هه‌ردووكیان ده‌بنه‌ یه‌ك جه‌سته‌.}


text:
ئێوه‌ش ئه‌ی باوكان، منداڵه‌كانتان تووڕه‌ مه‌كه‌ن، به‌ڵكو به‌گوێره‌ی ڕاسته‌ڕێكردن و ته‌مبێكردنی خوداوه‌ند به‌خێویان بكه‌ن.


text:
ئه‌ی كۆیله‌كان، گوێڕایه‌ڵی گه‌وره‌كانتان بن له‌سه‌ر زه‌وی، به‌ ترس و له‌رزه‌وه‌ به‌ دڵپاكی، وه‌ك بۆ مه‌سیح بێت،


text:
نه‌ك به‌ خزمه‌تی به‌رچاوان وه‌ك ئه‌وه‌ی خه‌ڵك ڕازی بكات، به‌ڵكو وه‌ك كۆیله‌ی مه‌سیح به‌دڵ خواستی خودا به‌جێ‌بهێنن.


text:
چونكه‌ ده‌زانن هه‌ر یه‌كێك چ چاكه‌كارییه‌ك بكات ئه‌وه‌ له‌ خوداوه‌ند وه‌رده‌گرێته‌وه‌، كۆیله‌ بێت یاخود ئازاد.


text:
ئێوه‌ش گه‌وره‌كان، هه‌مان شتیان بۆ بكه‌ن، واز له‌ هه‌ڕه‌شه‌كردن بێنن، بزانن گه‌وره‌ی ئه‌وان و ئێوه‌ له‌ ئاسمانه‌، ئه‌ویش لایه‌نگری ناكات.


text:
چونكه‌ زۆرانبازی ئێمه‌ له‌گه‌ڵ گۆشت و خوێن نییه‌، به‌ڵكو دژی سه‌رۆكه‌كان، دژی ده‌سه‌ڵاتداران، دژی فه‌رمانڕه‌وایانی ئه‌م تاریكییه‌ی جیهانه‌، هه‌روه‌ها دژی سه‌ربازه‌ به‌دكاره‌ ڕۆحییه‌كانه‌ له‌ شوێنه‌كانی ئاسمان.


text:
بۆیه‌ چه‌كی ته‌واوی خودا هه‌ڵبگرن، تاكو بتوانن له‌ ڕۆژی به‌دكاردا بچه‌قن و دوای ته‌واوبوونی هه‌موو شتێك، بچه‌سپێن.


text:
له‌ سه‌رووی هه‌مووان قه‌ڵغانی باوه‌ڕ هه‌ڵبگرن، به‌مه‌ ده‌توانن هه‌موو تیره‌ گڕداره‌كانی به‌دكار بكوژێننه‌وه‌.


text:
به‌ هه‌موو نوێژ و پاڕانه‌وه‌یه‌ك، هه‌موو كاتێ له‌ ڕۆح‌دا نوێژ بكه‌ن، بۆ ئه‌مه‌ش شه‌واره‌ بگرن به‌وپه‌ڕی به‌رده‌وامی و پاڕانه‌وه‌ بۆ هه‌موو پیرۆزكراوان.


text:
نوێژ بۆ منیش بكه‌ن تاكو هه‌ر كاتێ ده‌مم ده‌كه‌مه‌وه‌ قسه‌م بدرێتێ، ئازایانه‌ نهێنی ئینجیل ڕابگه‌یێنم،


text:
بۆ ئه‌وه‌ی ئێوه‌ش هه‌واڵم بزانن وا خه‌ریكی چیم، تیخیكۆس، برای خۆشه‌ویست و خزمه‌تكاری دڵسۆز له‌ خوداوه‌ند، هه‌موو شتێكتان پێ ده‌ڵێت.


text:
نیعمه‌ت له‌گه‌ڵ هه‌موو ئه‌وانه‌ بێت، كه‌ عیسای مه‌سیحی خوداوه‌ندی ئێمه‌یان به‌ خۆشه‌ویستییه‌كی نه‌مر خۆش‌ده‌وێت.


text:
پۆڵۆس و تیمۆساوسی به‌نده‌كانی عیسای مه‌سیح، بۆ هه‌موو پیرۆزكراوان له‌ عیسای مه‌سیح‌دا له‌ فیلیپی، له‌گه‌ڵ چاودێران و خزمه‌تكاران:


text:
له‌مه‌ش‌دا دڵنیام، ئه‌وه‌ی له‌ ئێوه‌دا ئه‌م ئیشه‌ چاكه‌ی ده‌ست‌پێ‌كردووه‌، تاكو ڕۆژی عیسای مه‌سیح ته‌واوی ده‌كات.


text:
هه‌روه‌ك ئه‌مه‌ ڕاسته‌ كه‌وا سه‌باره‌ت به‌ هه‌مووتان هه‌ست بكه‌م، چونكه‌ ئێوه‌ له‌ دڵی من‌دان. ئه‌گه‌ر به‌م كۆت و زنجیره‌م بێ، یاخود كاتی به‌رگریم له‌ ئینجیل و چه‌سپاندنی، هه‌مووتان له‌گه‌ڵم به‌شداری له‌ نیعمه‌ت ده‌كه‌ن.


text:
ته‌نانه‌ت كۆت و زنجیری من له‌ پێناوی مه‌سیح له‌لای هه‌موو پاسه‌وانانی ئیمپراتۆر و هه‌موو ئه‌وانی دیكه‌ش ده‌ركه‌وت.


text:
زۆربه‌ی خوشكان و برایانیش به‌هۆی كۆت و زنجیری من متمانه‌یان به‌ خوداوه‌ند كرد، زیاتر بوێرانه‌ و به‌ چاونه‌ترسی باسی وشه‌كه‌ بكه‌ن.


text:
ئه‌وانه‌ی دیكه‌ كه‌ له‌به‌ر ململانێ مه‌سیح ڕاده‌گه‌یه‌نن، دڵسۆز نین، مه‌زه‌نده‌ ده‌كه‌ن به‌ كۆت و زنجیره‌كه‌م حاڵم ناخۆشتر ده‌كه‌ن.


text:
ئیتر چی؟ به‌هه‌رحاڵ، به‌ ڕواڵه‌ت بێت یان به‌ ڕاستی بێت، مه‌سیح ڕاده‌گه‌یێندرێت، به‌مه‌ش دڵشادم. به‌ڵێ، زیاتریش دڵشاد ده‌بم،


text:
به‌ په‌رۆشییه‌وه‌ چاوه‌ڕوانم و ئومێده‌وارم كه‌ له‌ شتێك شه‌رمه‌زار نه‌بم، به‌ڵكو هه‌رده‌م به‌ وره‌یه‌كی به‌رز و ئێستاش مه‌سیح له‌ له‌شم‌دا پایه‌دار بێت، ئه‌گه‌ر به‌ ژیان بێت یان به‌ مردن.


text:
له‌مه‌ دڵنیام، ده‌زانم له‌ ناوتان‌دا ده‌مێنمه‌وه‌ و له‌گه‌ڵ هه‌مووتان به‌رده‌وام ده‌بم، بۆ پێشكه‌وتن و خۆشیتان له‌ باوه‌ڕ،


text:
ته‌نها به‌ شێوه‌یه‌ك بژین كه‌ شایسته‌ی ئینجیلی مه‌سیح بێت، تاكو كاتێ بێم و بتانبینم یاخود له‌نێوتان نه‌بم و هه‌واڵتان ببیستم، كه‌ له‌ یه‌ك ڕۆح‌دا چه‌سپاون و به‌ یه‌ك دڵ تێده‌كۆشن بۆ باوه‌ڕی ئینجیل ،


text:
له‌ هیچ شتێكی ڕكابه‌ره‌كانتان ناترسن. ئه‌مه‌ به‌ڵگه‌ی له‌ناوچوونیانه‌، به‌ڵام ڕزگارییه‌ بۆ ئێوه‌، ئه‌مه‌ش له‌ خوداوه‌یه‌.


text:
چونكه‌ خودا له‌به‌ر مه‌سیح ته‌نها باوه‌ڕهێنان به‌ ئه‌وی پێ نه‌به‌خشیون، به‌ڵكو ئازار چێژتنیش له‌ پێناوی ئه‌و،


text:
ئه‌گه‌ر هه‌ر هاندانێك له‌ مه‌سیح‌دا هه‌بێت، ئه‌گه‌ر هه‌ر دڵنه‌واییه‌كی خۆشه‌ویستی، ئه‌گه‌ر هه‌ر هاوبه‌شییه‌كی ڕۆحی پیرۆز، ئه‌گه‌ر هه‌ر سۆز و میهره‌بانییه‌ك،


text:
ئه‌وا خۆشییه‌كه‌م ته‌واو بكه‌ن، تاكو یه‌ك بیر و یه‌ك خۆشه‌ویستیتان هه‌بێت، یه‌ك دڵ و یه‌ك مه‌به‌ستتان هه‌بێت.


text:
هیچ شتێك به‌ خۆپه‌رستی و لووتبه‌رزی پووچه‌وه‌ مه‌كه‌ن، به‌ڵكو به‌ ڕۆح‌سووكییه‌وه‌ یه‌كتری له‌ خۆتان به‌ باشتر بزانن.


text:
جا خۆشه‌ویستانم، وه‌ك هه‌رده‌م گوێڕایه‌ڵ بوون - نه‌ك ته‌نها كه‌ له‌لاتانم، به‌ڵكو ئێستا زیاتریش كه‌ له‌لاتان نیم - به‌ ترس و له‌رزه‌وه‌ بۆ ڕزگاریتان به‌رده‌وام بن له‌ كاركردن،


text:
تاكو بێ گله‌یی و پاك بن، منداڵانی خودا بێ له‌كه‌ن له‌ناو نه‌وه‌یه‌كی چه‌وت و خواردا، له‌نێو ئه‌وان‌دا وه‌ك ئه‌ستێره‌ له‌ گه‌ردوون ده‌دره‌وشێنه‌وه‌،


text:
به‌ ده‌ستگرتن به‌ وشه‌ی ژیانه‌وه‌، تاكو له‌ ڕۆژی مه‌سیح‌دا شانازی بكه‌م كه‌ بێ هووده‌ غارم نه‌داوه‌ و ڕه‌نجم نه‌كێشاوه‌.


text:
به‌ڵام ئه‌گه‌ر‌ وه‌ك شه‌رابی پێشكه‌شكراو به‌سه‌ر قوربانی و خزمه‌تی باوه‌ڕتان‌دا بڕژێم ، ئه‌وا دڵشاد و دڵخۆشم له‌گه‌ڵتان.


text:
به‌ڵام له‌ شاره‌زایی ئه‌و ئاگادارن، چونكه‌ وه‌ك كوڕ له‌گه‌ڵ باوكی له‌گه‌ڵم له‌ ئینجیل‌دا خزمه‌تی كرد.


text:
به‌ڵام به‌ پێویستم زانی ئه‌په‌فرۆدیتۆس بنێرمه‌ لاتان، كه‌ له‌گه‌ڵم برا و هاوكار و هاوسه‌ربازه‌، نێردراوی ئێوه‌یه‌ و خزمه‌تكاری پێویستییه‌كانمه‌.


text:
به‌ ڕاستی نه‌خۆش بوو، خه‌ریك بوو بمرێت، به‌ڵام خودا به‌زه‌یی پێدا هاته‌وه‌، نه‌ك ته‌نها ئه‌و، به‌ڵكو منیش، نه‌وه‌ك خه‌فه‌ت به‌دوای خه‌فه‌تم هه‌بێت.


text:
چونكه‌ له‌ پێناوی كاری مه‌سیح هاته‌ سه‌ر مردن و ژیانی خۆی خسته‌ مه‌ترسی تاكو كه‌موكوڕی ئه‌و خزمه‌ته‌ی بۆ منی ده‌كه‌ن پڕی بكاته‌وه‌.


text:
له‌ كۆتایی‌دا، خوشكان، برایان، دڵشاد بن به‌ خوداوه‌ند! نووسینه‌وه‌ی هه‌مان ئه‌م شتانه‌ ماندووم ناكات، به‌ڵكو بۆ ئاساییشی ئێوه‌یه‌.


text:
چونكه‌ ئێمه‌ خه‌ته‌نه‌كردنین ، كه‌ به‌ ڕۆحی خودا په‌رستش ده‌كه‌ین و شانازی به‌ عیسای مه‌سیح ده‌كه‌ین و پشت به‌ جه‌سته‌ نابه‌ستین -


text:
هه‌رچه‌نده‌ منیش هۆم هه‌یه‌ پشت به‌ جه‌سته‌ ببه‌ستم. ئه‌گه‌ر یه‌كێك وابزانێت هۆی هه‌یه‌ پشت به‌ جه‌سته‌ ببه‌ستێت، من له‌پێشترم:


text:
هه‌شت ڕۆژ بوومه‌ خه‌ته‌نه‌كراوم، له‌ ڕه‌گه‌زی ئیسرائیل، تیره‌ی بنیامین، عیبرانی كوڕی عیبرانی. به‌گوێره‌ی ته‌ورات فه‌ریسی بووم،


text:
له‌مه‌ش زیاتر له‌به‌ر به‌رزی ناسینی عیسای مه‌سیحی خوداوه‌ندم هه‌موو شتێك به‌ زیان ده‌زانم، كه‌ له‌ پێناوی هه‌موو شتێكم دۆڕاند و به‌ زبڵی ده‌زانم، تاكو مه‌سیح ببه‌مه‌وه‌ و


text:
له‌ ئه‌ودا بدۆزرێمه‌وه‌، نه‌ك به‌و ڕاستودروستییه‌ی كه‌ له‌ شه‌ریعه‌ته‌، به‌ڵكو ئه‌وه‌ی به‌هۆی باوه‌ڕی مه‌سیحه‌، ڕاستودروستییه‌كه‌ له‌ خوداوه‌یه‌ و به‌ باوه‌ڕه‌،


text:
من ناڵێم ئێستا هه‌موو ئه‌مانه‌م به‌ده‌ستم هێناوه‌ یان گه‌یشتوومه‌ته‌ ته‌واوی، به‌ڵكو كۆشش ده‌كه‌م ئه‌وه‌ به‌ده‌ست بهێنم كه‌ عیسای مه‌سیح له‌ پێناوی‌دا منی به‌ده‌ست‌هێنا.


text:
خوشكان، برایان، من وا دانانێم كه‌ به‌ده‌ستم هێناوه‌، به‌ڵام شتێك ده‌كه‌م: ئه‌وه‌ی دواوه‌ له‌ یاد ده‌كه‌م و به‌ره‌و ئه‌وه‌ی پێشه‌وه‌ ده‌رده‌په‌ڕم،


text:
با هه‌موو پێگه‌یشتووانی له‌نێوانمان دان بیر له‌مه‌ بكه‌ینه‌وه‌. ئه‌گه‌ر بیرتان له‌ شتێكی جیاوازیش كرده‌وه‌، خودا ئه‌مه‌شتان بۆ ئاشكرا ده‌كات.


text:
خوشك و برایانم، به‌یه‌كه‌وه‌ لاسایی من بكه‌نه‌وه‌ و بڕواننه‌ ئه‌وانه‌ی ئاوا ده‌ژین، به‌گوێره‌ی ئه‌م نموونه‌یه‌ی ئێمه‌ پێمان دان.


text:
ئه‌وانه‌ كۆتاییان له‌ناوچوونه‌، خودایان سكیانه‌ و شكۆیان شه‌رمه‌زارییانه‌، بیریان له‌سه‌ر شتی زه‌مینییه‌.


text:
چونكه‌ وڵاتمان له‌ ئاسمانه‌، به‌ په‌رۆشه‌وه‌ چاوه‌ڕێ ده‌كه‌ین ڕزگاركه‌ر له‌وێ بێته‌وه‌، عیسای مه‌سیحی خوداوه‌ند،


text:
ئه‌وه‌ی له‌شی كه‌ساسمان بۆ وێنه‌ی له‌شی شكۆداری خۆی ده‌گۆڕێت، به‌گوێره‌ی كاركردنی هێزی خۆی بۆ ملكه‌چكردنی هه‌موو شتێك بۆ خۆی.


text:
بۆیه‌ خوشكان و برایانی خۆشه‌ویستم، ئه‌وانه‌ی په‌رۆشتانم، خۆشی و تاجی منن، خۆشه‌ویستانم ئاوا له‌ خوداوه‌نددا بچه‌سپێن.


text:
به‌ڵێ تۆش ئه‌ی هاوڕێی دڵسۆزم ، داوات لێ ده‌كه‌م یارمه‌تییان بده‌یت، چونكه‌ هه‌ردووكیان له‌ ئینجیل‌دا تێكۆشانیان له‌گه‌ڵم كردووه‌، له‌گه‌ڵ كلیمنتۆس و هاوكارانی دیكه‌م كه‌ ناویان له‌ په‌ڕتووكی ژیانه‌.


text:
نیگه‌ران مه‌بن، به‌ڵكو با له‌ هه‌موو شتێك‌دا داواكاریتان به‌ نوێژ و پاڕانه‌وه‌ له‌گه‌ڵ سوپاس‌دا لای خودا زانراو بێت.


text:
له‌ كۆتایی‌دا خوشكان، برایان: ئه‌وه‌ی ڕاستییه‌ و ڕێزدارییه‌، ئه‌وه‌ی دادپه‌روه‌رییه‌ و پاكییه‌، ئه‌وه‌ی خۆشه‌ویستییه‌ و ناوبانگ باشییه‌، ئه‌گه‌ر ڕه‌وشت به‌رزه‌ و ئه‌گه‌ر شایانی ستایشه‌، بیری لێ بكه‌نه‌وه‌.


text:
چی له‌ من‌دا فێربوون و وه‌رتانگرت و بیستتان و بینیتان، ئه‌وه‌ جێبه‌جێ بكه‌ن. خودای ئاشتیش له‌گه‌ڵتان ده‌بێت.


text:
زۆر دڵشاد بووم به‌ خوداوه‌ند، ئێستا وا بایه‌ختان بۆ من نوێ ده‌كه‌نه‌وه‌. به‌ ڕاستی پێشتر بایه‌ختان هه‌بوو، به‌ڵام ده‌رفه‌ت نه‌بوو.


text:
ده‌زانم نه‌بوونی چییه‌ و ده‌زانم هه‌بوونی چییه‌، له‌ هه‌ر شتێك و له‌ هه‌موو شتێك‌دا فێری نهێنی ئه‌وه‌بووم له‌ هه‌بوونی و نه‌بوونی‌دا ئاسووده‌ بم.


text:
ئه‌ی فیلیپییه‌كان، ئێوه‌ش ده‌زانن، له‌ سه‌ره‌تای ئینجیل‌دا ، كاتێ له‌ مه‌كدۆنیا ده‌رچووم، هیچ كڵێسایه‌ك به‌شداری هه‌ژماردی وه‌رگرتن و دانی بۆ نه‌كردووم، ئێوه‌ نه‌بێت.


text:
ئێستا هه‌موو شتێكم هه‌یه‌ و زیادی كردووه‌. ئه‌و شتانه‌ی ئه‌په‌فرۆدیتۆس له‌لای ئێوه‌ هێنای وه‌رم گرت و تێربووم، بۆنێكی خۆشه‌، قوربانییه‌كی په‌سندكراوه‌، دڵی خودا خۆش ده‌كات.


text:
خودای من به‌گوێره‌ی سامانی خۆی له‌ شكۆمه‌ندی له‌ عیسای مه‌سیح‌دا، هه‌موو پێویستییه‌كانتان دابین ده‌كات.


text:
سڵاو له‌ هه‌ر پیرۆزكراوێك له‌ عیسای مه‌سیح‌دا بكه‌ن. ئه‌و خوشك و برایانه‌ی له‌گه‌ڵم‌دان سڵاوتان لێ‌ده‌كه‌ن.


text:
بۆ پیرۆزكراوان له‌ كۆلۆسی، خوشكان و برایانی باوه‌ڕدار له‌ مه‌سیح: نیعمه‌ت و ئاشتی له‌ خودای باوكمانه‌وه‌ له‌گه‌ڵتان بێت.


text:
كه‌ گه‌یشته‌ لاتان. وه‌ك هه‌موو جیهان ، ئه‌م به‌رهه‌مداره‌ و زیاد ده‌كات له‌نێواتان‌دا، له‌و ڕۆژه‌وه‌ی نیعمه‌تی ڕاستی خوداتان بیست و ناسیتان.


text:
وه‌ك له‌ ئه‌په‌فراسی هاوبه‌نده‌ی خۆشه‌ویستمان فێربوون، ئه‌وه‌ی له‌ پێناوتان خزمه‌تكارێكی دڵسۆزه‌ بۆ مه‌سیح،


text:
بۆیه‌ ئێمه‌ش له‌و ڕۆژه‌ی بیستمان بێ وه‌ستان له‌ پێناوی ئێوه‌ نوێژ ده‌كه‌ین و داواكارین، تاكو پڕبن له‌ زانینی خواستی ئه‌و، به‌وپه‌ڕی دانایی و تێگه‌یشتنی ڕۆحی.


text:
داوا ده‌كه‌ین تاكو به‌ شێوه‌یه‌ك بژین شیاوی خوداوه‌ند بێت و تا ئه‌وپه‌ڕی خۆشحاڵی بكات، به‌رهه‌مدار بن له‌ هه‌موو چاكه‌كارییه‌ك و له‌ ناسینی خودا پێبگه‌ن،


text:
به‌ هه‌موو هێزێك به‌گوێره‌ی توانای شكۆی خۆی به‌هێزتان بكات، بۆ هه‌موو دانبه‌خۆداگرتن و ئارامگرتنێك، به‌ خۆشییه‌وه‌


text:
چونكه‌ به‌و هه‌موو شتێك به‌دیهێنرا: له‌ ئاسمان و له‌سه‌ر زه‌وی، بینراو و نه‌بینراو، ته‌خت یان سه‌روه‌ری، سه‌رۆكایه‌تی یان ده‌سه‌ڵات، هه‌مووی به‌و و بۆ ئه‌و به‌دیهێنران.


text:
ئه‌و سه‌ری له‌شه‌، كڵێسا. ئه‌و سه‌ره‌تایه‌ و نۆبه‌ره‌ی نێو مردووانه‌، تاكو له‌ سه‌رووی هه‌موو شتێك بێت.


text:
به‌هۆی ئه‌و هه‌موو شتێك له‌گه‌ڵ خۆی‌دا ئاشت بكاته‌وه‌، ئاشتی بنێته‌وه‌ به‌ خوێنی خاچه‌كه‌ی، ئه‌گه‌ر له‌سه‌ر زه‌وی بێت یان له‌ ئاسمان.


text:
ئێستا به‌هۆی له‌شی جه‌سته‌یی مه‌سیح به‌ مردن ئاشتی كردنه‌وه‌، تاكو له‌به‌رده‌می به‌ پیرۆزی و بێ له‌كه‌ و بێ گله‌یی پێشكه‌شتان بكات -


text:
ئه‌گه‌ر به‌رده‌وام بن له‌و باوه‌ڕه‌، دامه‌زراو و چه‌سپاو بن، لانه‌ده‌ن له‌ هیوای ئه‌و ئینجیله‌ی بیستتان، ئه‌وه‌ی له‌ هه‌موو به‌دیهێنراوانی ژێر ئاسمان ڕاگه‌یه‌نراوه‌، خۆشم وه‌ك پۆڵۆس بۆی بوومه‌ خزمه‌تكار.


text:
ئێستا دڵشادم به‌ ئازاره‌كانم له‌ پێناوی ئێوه‌دا و پاشماوه‌ی ته‌نگانه‌ی مه‌سیح له‌ جه‌سته‌ی خۆم‌دا ته‌واو ده‌كه‌م، له‌ پێناوی له‌شی ئه‌و، كه‌ كڵێسایه‌.


text:
بۆ ئه‌مه‌ بوومه‌ خزمه‌تكار، به‌گوێره‌ی ئه‌و پلانه‌ی خودا كه‌ پێم درا بۆ ئێوه‌، بۆ ته‌واوكردنی ڕاگه‌یاندنی وشه‌ی خودا،


text:
ئه‌م نهێنییه‌ی له‌ ڕۆژگاره‌كانه‌وه‌ و به‌ درێژایی نه‌وه‌كان شاردراوه‌ بوو، ئێستا بۆ پیرۆزكراوان ئاشكرا كرا.


text:
بۆ ئه‌وانه‌ی كه‌ خودا ویستی له‌نێو نه‌ته‌وه‌كان‌دا پێیان بناسێنی كه‌ ده‌وڵه‌مه‌ندی شكۆی ئه‌م نهێنییه‌ چییه‌، ئه‌ویش مه‌سیحه‌ كه‌ له‌ناوتان دایه‌، هیوای شكۆمه‌ندییه‌.


text:
ئه‌وه‌ی ڕاده‌گه‌یه‌نین، هه‌موو مرۆڤێكی پێ ئاگادار ده‌كه‌ینه‌وه‌ و به‌وپه‌ڕی داناییه‌وه‌ هه‌موو مرۆڤێك فێرده‌كه‌ین، تاكو هه‌ر مرۆڤێك له‌ مه‌سیح‌دا به‌ ته‌واوی پێشكه‌ش بكه‌ین.


text:
ده‌مه‌وێ بزانن چ خه‌باتێك ده‌كه‌م بۆ ئێوه‌ و ئه‌وانه‌ی له‌ لاودیكییان و هه‌موو ئه‌وانه‌ی ڕووبه‌ڕوو منیان نه‌بینیوه‌،


text:
تاكو وره‌یان به‌رزبێته‌وه‌ و له‌ خۆشه‌ویستی‌دا یه‌كبگرن بۆ ئه‌وپه‌ڕی ده‌وڵه‌مه‌ندی له‌ تێگه‌یشتنی ته‌واو، تاكو نهێنی خودا بناسین، واتا مه‌سیح،


text:
چونكه‌ ئه‌گه‌ر به‌ جه‌سته‌ له‌لاتان نیم، به‌ڵام به‌ ڕۆح له‌گه‌ڵتانم، دڵشادم كاتێ ڕێكی و چه‌سپاوی باوه‌ڕتان به‌ مه‌سیح ده‌بینم.


text:
له‌ودا ڕه‌گ داكوتراو بن و بنیاد بنرێن، چه‌سپاو بن له‌ باوه‌ڕدا وه‌ك فێربوون، له‌ سوپاسگوزاریتان بڕژێته‌وه‌.


text:
ئاگاداربن كه‌س به‌ فه‌لسه‌فه‌ و فێڵی پووچ دیلتان نه‌كات، كه‌ به‌گوێره‌ی نه‌ریتی خه‌ڵك و به‌گوێره‌ی بنه‌مایه‌كانی جیهانه‌، نه‌ك به‌گوێره‌ی مه‌سیح.


text:
له‌ له‌ئاوهه‌ڵكێشانی‌دا له‌گه‌ڵی نێژران، له‌گه‌ڵ ئه‌ویش هه‌ڵستانه‌وه‌ به‌هۆی باوه‌ڕتان به‌ توانای خودا، كه‌ له‌نێو مردووان هه‌ڵیستانده‌وه‌.


text:
ئێوه‌ش به‌هۆی گوناه‌ و خه‌ته‌نه‌ نه‌كردنی جه‌سته‌تان مردووبوون، له‌گه‌ڵ مه‌سیح‌دا زیندووی كردنه‌وه‌، له‌ هه‌موو گوناهه‌كانمان خۆشبوو.


text:
ئه‌و تۆماره‌ی سڕییه‌وه‌ كه‌ له‌ ئه‌ركه‌كان له‌سه‌رمان بوو، له‌ دژی ئێمه‌ بوو، له‌م نێوه‌نده‌ هه‌ڵیگرت و به‌ خاچه‌وه‌ بزماركوتی كرد.


text:
بۆیه‌ با كه‌س له‌ خواردن و خواردنه‌وه‌ یان له‌باره‌ی جه‌ژن یان سه‌ری مانگ یا شه‌ممه‌ حوكمتان نه‌دات.


text:
با كه‌س شایسته‌یی خه‌ڵاته‌كه‌تان له‌ده‌ست نه‌دات، ئه‌وه‌ی حه‌زی له‌ ڕۆح‌سووكی هه‌ر به‌ قسه‌ و په‌رستنی فریشته‌ بێت، ئه‌وه‌ی ده‌یبینێت درێژدادڕی لێ‌ده‌كات، كه‌ به‌ مێشكه‌ جه‌سته‌ییه‌ پووچه‌كه‌ی لووتبه‌رز ده‌بێت.


text:
ده‌ست به‌ سه‌ره‌وه‌ ناگرێت، له‌وه‌وه‌ هه‌موو له‌ش به‌هۆی جومگه‌كان و پارچه‌كان پشتگیری ده‌كرێت و ده‌به‌سترێنه‌وه‌، تاكو وه‌ك خودا ده‌یه‌وێت گه‌شه‌ بكات.


text:
ئه‌گه‌ر سه‌باره‌ت به‌ بنه‌مایه‌كانی جیهان له‌گه‌ڵ مه‌سیح‌دا مردن، بۆچی وه‌ك ئه‌وه‌ی له‌ جیهان‌دا بژین، ملكه‌چی ئه‌م ئه‌ركانه‌ ده‌بن:


text:
به‌ ڕواڵه‌ت شێوه‌ی داناییان هه‌یه‌، له‌ په‌رستنی هه‌ڵبه‌ستراو و ڕۆح‌سووكی هه‌ر به‌ قسه‌ و توندوتیژی له‌گه‌ڵ له‌ش، به‌ڵام هیچ به‌های نییه‌ دژی هه‌وه‌سی جه‌سته‌.


text:
بۆیه‌ ئه‌گه‌ر له‌گه‌ڵ مه‌سیح‌دا هه‌ڵستاونه‌ته‌وه‌، بۆ ئه‌و شتانه‌ی سه‌ره‌وه‌ كۆشش بكه‌ن، له‌وێ مه‌سیح له‌ ده‌سته‌ڕاستی خودا دانیشتووه‌.


text:
كه‌واته‌ ئاره‌زووه‌ جه‌سته‌ییه‌كانتان بمرێنن: داوێنپیسی، گڵاوی، هه‌وه‌س، ئاره‌زووی به‌د، چڵێسی كه‌ بت‌په‌رستییه‌،


text:
له‌وێ‌دا جوله‌كه‌ و یۆنانی نییه‌، خه‌ته‌نه‌كراو و خه‌ته‌نه‌ نه‌كراو، به‌ربه‌ری و سكیسی ، كۆیله‌ و ئازاد نییه‌، به‌ڵكو مه‌سیح هه‌مووه‌ و له‌ هه‌موودایه‌.


text:
بۆیه‌ وه‌كو بژارده‌ی خودا، پیرۆز و خۆشه‌ویست، میهره‌بانی و نیانی و ڕۆح‌سووكی و دڵنه‌رمی و ئارامگرتن له‌به‌ر بكه‌ن.


text:
به‌رگه‌ی یه‌كتری بگرن، ئه‌گه‌ر یه‌كێك سكاڵای له‌سه‌ر یه‌كێك هه‌بوو، گه‌رده‌نی یه‌كتری ئازاد بكه‌ن. وه‌ك خوداوه‌ند لێتان خۆشبوو، ئێوه‌ش ئه‌وا بكه‌ن.


text:
با وشه‌ی مه‌سیح به‌ ده‌وڵه‌مه‌ندی له‌ ئێوه‌دا نیشته‌جێ بێت، به‌وپه‌ڕی دانایی یه‌كتری فێر بكه‌ن و ئاگادار بكه‌نه‌وه‌، به‌ زه‌بوور و سروود و گۆرانی ڕۆحی به‌ سوپاسگوزاری له‌ دڵتان‌دا گۆرانی بۆ خودا بڵێن.


text:
ئه‌ی منداڵان، له‌ هه‌موو شتێك‌دا گوێڕایه‌ڵی دایك و باوكتان بن، چونكه‌ ئه‌مه‌ ڕه‌زامه‌ندی خوداوه‌نده‌.


text:
ئه‌ی كۆیله‌كان، له‌ هه‌موو شتێك‌دا ملكه‌چی گه‌وره‌كانتان بن به‌گوێره‌ی جه‌سته‌، نه‌ك به‌ خزمه‌تی چاو وه‌ك ئه‌و كه‌سه‌ی خه‌ڵك ڕازی بكات، به‌ڵكو به‌ دڵ و بێ دووڕووی، به‌ ترسی خوداوه‌ند.


text:
ئه‌ی گه‌وره‌كان، له‌گه‌ڵ كۆیله‌كان دادپه‌روه‌ر و یه‌كسان بن، بزانن ئێوه‌ش گه‌وره‌تان هه‌یه‌ له‌ ئاسمان.


text:
بۆ ئێمه‌ش نوێژ بكه‌ن كه‌ خودا ده‌رگایه‌كمان بۆ بكاته‌وه‌ بۆ په‌یامه‌كه‌، بۆ ئه‌وه‌ی نهێنی مه‌سیح ڕابگه‌ێنین، له‌به‌ر ئه‌مه‌ش گیراوم،


text:
قسه‌تان هه‌رده‌م پڕبێت له‌ نیعمه‌ت، به‌ خوێ سوێر كرابێت، تاكو بزانن چۆن پێویسته‌ وه‌ڵامی هه‌ر كه‌سێك بده‌نه‌وه‌.


text:
تیخیكۆس هه‌موو هه‌واڵێكی منتان ده‌داتێ، برای خۆشه‌ویست و خزمه‌تكاری دڵسۆز و هاوبه‌نده‌ له‌ خوداوه‌ند.


text:
له‌گه‌ڵ ئۆنسیمۆسی برای خۆشه‌ویست و دڵسۆز، ئه‌وه‌ی له‌ خۆتانه‌، ئه‌وان هه‌واڵی هه‌موو شتێكی ئێره‌تان ده‌ده‌نێ.


text:
ئه‌ریسته‌رخۆسی هاوڕێی به‌ندیێتیم سڵاوتان لێ‌ده‌كات، مه‌رقۆسی ئامۆزای به‌رناباش - كه‌ ده‌رباره‌ی ئه‌و ڕاسپارده‌تان وه‌رگرتووه‌. ئه‌گه‌ر هاته‌ لاتان پێشوازی لێ بكه‌ن، -


text:
هه‌روه‌ها عیسا كه‌ به‌ یستۆس ناوده‌بردرێت. ته‌نها ئه‌مانه‌ له‌نێوان هاوكارانم بۆ شانشینی خودا له‌ خه‌ته‌نه‌كراوانن ، ئه‌وانه‌ی بوونه‌ هانده‌رم.


text:
ئه‌په‌فراسی به‌نده‌ی عیسای مه‌سیح، ئه‌ویش له‌ خۆتانه‌ و سڵاوتان لێ‌ده‌كات، هه‌رده‌م له‌ نوێژه‌كانی له‌ پێناوتان تێده‌كۆشێت، تاكو له‌ ته‌واوی‌دا بچه‌سپێن و ته‌واو دڵنیا بن له‌ هه‌موو خواستی خودا.


text:
شایه‌تی بۆ ده‌ده‌م كه‌ زۆر ماندوو ده‌بێت بۆ ئێوه‌ و ئه‌وانه‌ی له‌ لاودیكییان و ئه‌وانه‌ی له‌ هیراپۆلیسن.


text:
كاتێ ئه‌م نامه‌یه‌تان بۆ خوێندرایه‌وه‌، وابكه‌ن له‌ كڵێسای لاودیكییه‌كانیش بخوێندرێته‌وه‌، ئه‌وه‌ی هی لاودیكییاشه‌ ئێوه‌ بیخوێننه‌وه‌.


text:
پۆڵۆس و سیلا و تیمۆساوس، بۆ كڵێسای سالۆنیكییه‌كان، له‌ خودای باوك و عیسای مه‌سیحی خوداوه‌ند: نیعمه‌ت و ئاشتی له‌گه‌ڵتان بێت.


text:
له‌به‌رده‌م خودا و باوكمان یادی كرداری باوه‌ڕ و ڕه‌نجی خۆشه‌ویستی و دانبه‌خۆداگرتنی هیواتان ده‌كه‌ین له‌ عیسای مه‌سیحی خوداوه‌ندمان.


text:
چونكه‌ ته‌نها به‌ قسه‌ ئینجیلمان بۆ نه‌هێنان، به‌ڵكو به‌ هێز و به‌ ڕۆحی پیرۆز و به‌ دڵنیایی زۆر، وه‌ك ده‌زانن له‌ پێناوی ئێوه‌ له‌نێوانتان‌دا چ جۆره‌ كه‌سێك بووین.


text:
ئێوه‌ش لاسایی ئێمه‌ و خوداوه‌ندتان كرده‌وه‌، له‌ ته‌نگانه‌یه‌كی گه‌وره‌دا به‌ خۆشی ڕۆحی پیرۆز پێشوازیتان له‌ وشه‌كه‌ كرد،


text:
چونكه‌ وشه‌ی خوداوه‌ند له‌لای ئێوه‌وه‌ بڵاو كرایه‌وه‌، نه‌ك ته‌نها له‌ مه‌كدۆنیا و ئه‌خائیا، به‌ڵكو باوه‌ڕتان به‌ خودا له‌ هه‌موو شوێنێك بڵاو بۆته‌وه‌، ته‌نانه‌ت پێویستمان به‌وه‌ نییه‌ شتێك بڵێین.


text:
چونكه‌ خۆیان باسمان ده‌كه‌ن كه‌ پێشوازیتان بۆ ئێمه‌ چۆن بووه‌ و چۆن له‌ بته‌وه‌ بۆ خودا گه‌ڕانه‌وه‌، تاكو خودای زیندوو و ڕاست بپه‌رستن،


text:
بۆ چاوه‌ڕوانی كوڕه‌كه‌ی له‌ ئاسمان، ئه‌وه‌ی له‌نێو مردووان هه‌ڵیستانده‌وه‌ - عیسا - ئه‌وه‌ی له‌ تووڕه‌یی داهاتوو ده‌ربازمان ده‌كات.


text:
به‌ڵكو وه‌ك ده‌زانن پێشتر له‌ فیلیپی ئازارمان چێژت و سووكایه‌تیمان پێ كرا، به‌ته‌مای خودامان ئازایانه‌ باسی ئینجیلی خودامان بۆ كردن، له‌ دژایه‌تییه‌كی زۆردا.


text:
به‌ڵكو وه‌ك له‌ خوداوه‌ په‌سه‌ند كرابین تاكو متمانه‌ی ئینجیلمان بدرێتێ، ئاوا ده‌دووێین، نه‌وه‌ك خه‌ڵك ڕازی بكه‌ین، به‌ڵكو خودا، كه‌ دڵمان تاقی ده‌كاته‌وه‌.


text:
نه‌ داوای ستایشیمان له‌ خه‌ڵك كردووه‌، نه‌ له‌ ئێوه‌ و نه‌ له‌ خه‌ڵكی دیكه‌. وه‌ك نێردراوی مه‌سیح ده‌مانتوانی بارگرانی بین له‌سه‌رتان،


text:
ئاوا شه‌یداتان بووین كه‌ حه‌زمان كرد نه‌ك ته‌نها ئینجیلی خوداتان بده‌ینێ، به‌ڵكو خۆشمان، چونكه‌ بوونه‌ خۆشه‌ویستمان.


text:
چونكه‌ خوشكان و برایان، ڕه‌نج و ماندووبوونی ئێمه‌تان له‌ یاده‌، شه‌و و ڕۆژ كارمان ده‌كرد، تاكو به‌سه‌ر كه‌ستانه‌وه‌ نه‌بینه‌ بار، كاتێ ئینجیلی خودامان بۆ ڕاگه‌یاندن.


text:
هانتان ده‌ده‌ین و وره‌تان به‌رز ده‌كه‌ینه‌وه‌ و لێتان ده‌پاڕێینه‌وه‌، به‌ شێوه‌یه‌ك بژین شایانی خودا بێت، ئه‌وه‌ی بۆ شانشین و شكۆی خۆی بانگتان ده‌كات.


text:
له‌به‌ر ئه‌مه‌ بێ بڕانه‌وه‌ سوپاسی خودا ده‌كه‌ین، چونكه‌ كاتێ وشه‌ی خوداتان له‌ ئێمه‌ وه‌رگرت، نه‌ك وه‌ك وشه‌ی مرۆڤ بێت، به‌ڵكو وه‌ك به‌ ڕاستی وشه‌ی خودایه‌، ئه‌وه‌ی له‌ناو ئێوه‌ی باوه‌ڕداریش كارده‌كات.


text:
ئه‌ی خوشكان و برایانم، چونكه‌ ئێوه‌ لاسایی كڵێساكانی خودا ده‌كه‌نه‌وه‌ كه‌ له‌ یه‌هودیا له‌ عیسای مه‌سیح دایه‌، ئێوه‌ش به‌ ده‌ستی هاوڵاتیانتان ئازار دران، وه‌ك ئه‌وان به‌ ده‌ستی جوله‌كه‌،


text:
ئه‌وانه‌ی عیسای خوداوه‌ند و پێغه‌مبه‌رانیان كوشت و ئێمه‌یان چه‌وسانده‌وه‌. خودا ڕازی ناكه‌ن و دژی هه‌موو خه‌ڵكن،


text:
ڕێگامان لێ ده‌گرن له‌وه‌ی بۆ نه‌ته‌وان بدوێین تاكو ڕزگاربن، به‌مه‌ش گوناهه‌كانیان هه‌رده‌م ته‌واو ده‌كه‌ن. به‌ڵام له‌ كۆتایی‌دا تووڕه‌یی هاته‌ سه‌ریان.


text:
به‌ڵام خوشكان و برایان، ئێمه‌ بۆ ماوه‌یه‌كی كورت لێتان دوور كه‌وتینه‌وه‌ - به‌ چاو نه‌ك به‌ دڵ - زۆر شه‌یدا و په‌رۆشی بینینتان بووین.


text:
چونكه‌ هیوا و خۆشی و تاجی شانازیمان له‌به‌رده‌م عیسای خوداوه‌ندمان چییه‌ له‌ كاتی هاتنی؟ ئایا ئێوه‌ نین؟


text:
تیمۆساوسمان نارد كه‌ برا و هاوكارمانه‌ بۆ خودا له‌ ئینجیلی مه‌سیح‌دا، تاكو بتانچه‌سپێنێت و بۆ باوه‌ڕتان هانتان بدات،


text:
بۆیه‌ منیش كاتێ به‌رگه‌م نه‌گرت، ناردم به‌ڵكو دۆخی باوه‌ڕتان بزانم، نه‌وه‌ك تاقیكه‌ره‌وه‌ تاقی كردبنه‌وه‌ و ڕه‌نجمان به‌فیڕۆ بچێت.


text:
ئێستاش تیمۆساوس له‌لای ئێوه‌ هاته‌وه‌ لامان، موژده‌ی باوه‌ڕ و خۆشه‌ویستی ئێوه‌ی پێداین، هه‌روه‌ها چۆن هه‌رده‌م به‌ چاكه‌ یادمان ده‌كه‌ن و شه‌یدای بینینمانن، وه‌ك ئێمه‌ش بۆ ئێوه‌.


text:
چ سوپاسێك بتوانین له‌به‌ر ئێوه‌ بۆ خودا بگه‌ڕێنینه‌وه‌، بۆ ئه‌م هه‌موو خۆشییه‌ی له‌به‌رده‌م خودامان به‌ ئێوه‌مان هه‌یه‌؟


text:
تاكو دڵتان چه‌سپاو بێت بۆ ئه‌وه‌ی بێ گله‌یی له‌ پیرۆزی‌دا بن، له‌به‌رده‌م خودا و باوكمان له‌ هاتنه‌وه‌ی عیسای خوداوه‌ندمان له‌گه‌ڵ هه‌موو پیرۆزكراوانی.


text:
له‌ كۆتایی‌دا خوشكان، برایان، له‌ ئێمه‌تان وه‌رگرتووه‌ چۆن ده‌بێت بژین تاكو خودا ڕازی بكه‌ن، وه‌ك ئاواش ده‌ژین، ئیتر داواتان لێ ده‌كه‌ین و لێتان ده‌پاڕێینه‌وه‌ له‌ عیسای خوداوه‌ند تاكو زیاتر بكه‌ن.


text:
له‌م باره‌وه‌ كه‌س ده‌ست‌درێژی یان ڕووتاندنه‌وه‌ له‌گه‌ڵ خوشكه‌كه‌ی یان براكه‌ی نه‌كات، چونكه‌ خوداوه‌ند تۆڵه‌ی هه‌موو ئه‌مانه‌ ده‌كاته‌وه‌، وه‌ك پێشتر پێمان وتوون و ئاگادارمان كردوونه‌ته‌وه‌.


text:
ده‌رباره‌ی خۆشه‌ویستی برایانه‌، پێویست ناكات بۆتان بنووسم، چونكه‌ خۆتان له‌ خوداوه‌ فێربوون یه‌كتریتان خۆش‌بووێ.


text:
چونكه‌ به‌ ڕاستی ئه‌مه‌ بۆ هه‌موو خوشكان و برایان له‌ هه‌موو مه‌كدۆنیا ده‌كه‌ن، به‌ڵام برایان تكاتان لێ ده‌كه‌ین، زیاتر بكه‌ن.


text:
ئامانجی به‌رزتان بێت كه‌ هێمن بن و كاروباری تایبه‌تی خۆتان بكه‌ن و به‌ ده‌ستی خۆتان كاربكه‌ن، وه‌ك ڕامانسپاردوون،


text:
خوشكان، برایان، نامانه‌وێت سه‌باره‌ت به‌ نووستووان نه‌زان بن، تاكو وه‌ك ئه‌وانه‌ی دیكه‌ خه‌مبار نه‌بن كه‌ هیوایان نییه‌.


text:
چونكه‌ ئه‌گه‌ر باوه‌ڕ بكه‌ین كه‌ عیسا مرد و هه‌ڵستایه‌وه‌، ئه‌وانه‌ی به‌هۆی عیساش نووستوون، خودا له‌گه‌ڵی‌دا ده‌یانهێنێت.


text:
ئێمه‌ش به‌ وشه‌ی خوداوه‌ند ئه‌مه‌تان پێ ده‌ڵێن، ئێمه‌ی زیندوو كه‌ ماوین تاكو هاتنه‌وه‌ی خوداوه‌ند، پێش نووستووان ناكه‌وین.


text:
چونكه‌ خوداوه‌ند خۆی به‌ هاوار فه‌رمان ده‌دات، به‌ ده‌نگی سه‌رۆكی فریشته‌كان و به‌ كه‌ڕه‌نای خودا، له‌ ئاسمانه‌وه‌ دێته‌ خواره‌وه‌ و یه‌كه‌م جار مردووان له‌ مه‌سیح هه‌ڵده‌ستنه‌وه‌.


text:
ئینجا ئێمه‌ی زیندوو كه‌ ماوین، هه‌موومان له‌گه‌ڵیان له‌ هه‌وردا ده‌ڕفێندرێین بۆ پێشوازی خوداوه‌ند له‌ ئاسمان‌دا، ئیتر هه‌میشه‌ له‌گه‌ڵ خوداوه‌ند ده‌بین.


text:
كاتێ خه‌ڵكی ده‌ڵێن: (ئاشتی و ئاساییشه‌)، ئه‌وسا یه‌كسه‌ر فه‌وتان دێته‌ سه‌ریان، وه‌ك ژانی سكپڕێك، ده‌ربازیش نابن.


text:
به‌ڵام ئێمه‌ی هی ڕۆژ، با وریا بین و سپه‌ری باوه‌ڕ و خۆشه‌ویستی له‌به‌ربكه‌ین و هیوای ڕزگاری وه‌ك كڵاوی ئاسنین له‌سه‌ر بكه‌ین.


text:
چونكه‌ خودا ئێمه‌ی بۆ تووڕه‌یی ده‌ستنیشان نه‌كردووه‌، به‌ڵكو بۆ به‌ده‌ستهێنانی ڕزگاری به‌هۆی عیسای مه‌سیحی خوداوه‌ندمان،


text:
ئیتر خوشكان و برایان، داواتان لێ ده‌كه‌ین ڕێزی ئه‌وانه‌ بگرن كه‌ له‌نێوانتان‌دا ڕه‌نج ده‌ده‌ن و له‌ خوداوه‌ند سه‌رپه‌رشتیتان ده‌كه‌ن و ئاگادارتان ده‌كه‌نه‌وه‌،


text:
خوشكان، برایان، لێتان ده‌پاڕێینه‌وه‌: سه‌رزه‌نشتی ته‌مبه‌ڵه‌كان بكه‌ن، وره‌ی وره‌دابه‌زیوه‌كان به‌رز بكه‌نه‌وه‌، یارمه‌تی لاوازه‌كان بده‌ن، له‌گه‌ڵ هه‌مووان پشوودرێژ بن.


text:
ئاگاداربن پاداشتی خراپه‌ به‌ خراپه‌ مه‌ده‌نه‌وه‌، به‌ڵكو هه‌میشه‌ بۆ یه‌كتری و بۆ هه‌مووان كۆشش بكه‌ن بۆ چاكه‌.


text:
خودای ئاشتی خۆی به‌ ته‌واوی پیرۆزتان بكات. ڕۆح و ده‌روون و له‌شتان به‌ ته‌واوی بێ گله‌یی بپارێزێت له‌ هاتنه‌وه‌ی عیسای مه‌سیحی خوداوه‌ندمان.


text:
خوشكان، برایان، ده‌بێت هه‌رده‌م له‌به‌ر ئێوه‌ سوپاسی خودا بكه‌ین، وه‌ك شایسته‌یه‌، چونكه‌ باوه‌ڕتان زۆر گه‌شه‌ ده‌كات و خۆشه‌ویستی هه‌ر یه‌كێكتان و هه‌موو بۆ یه‌كتری زیاد ده‌كات،


text:
بۆیه‌ ئێمه‌ به‌ خۆمان له‌ كڵێساكانی خودا شانازیتان پێوه‌ ده‌كه‌ین، بۆ دانبه‌خۆداگرتن و باوه‌ڕتان له‌ هه‌موو چه‌وسانه‌وه‌ و ناخۆشییه‌ك كه‌ به‌رگه‌ی ده‌گرن.


text:
ئه‌مه‌ به‌ڵگه‌یه‌ كه‌ حوكمی خودا دادپه‌روه‌رانه‌یه‌، تاكو شیاوی شانشینی خودا بن، ئه‌وه‌ی له‌ پێناوی ئازار ده‌چێژن.


text:
ئێوه‌ كه‌ له‌ ته‌نگانه‌دان له‌گه‌ڵ ئێمه‌ حه‌سانه‌وه‌تان ده‌بێت، له‌ كاتی ئاشكراكردنی عیسای خوداوه‌ند له‌ ئاسمان له‌گه‌ڵ فریشته‌كانی تواناكه‌ی له‌ ئاگرێكی گڕدار.


text:
كاتێ له‌و ڕۆژه‌دا دێته‌وه‌، تاكو له‌ پیرۆزكراوانی شكۆدار بێت و ببێته‌ سه‌رسامی له‌نێو هه‌موو ئه‌وانه‌ی باوه‌ڕیان‌هێناوه‌، چونكه‌ له‌لای ئێوه‌ شایه‌تییه‌كه‌مان باوه‌ڕی پێ كرا.


text:
هه‌رده‌م نوێژتان بۆ ده‌كه‌ین، تاكو خودامان واتان لێ بكات شایانی بانگه‌وازه‌كه‌ی بن، هه‌موو ئاره‌زوویه‌ك بۆ چاكه‌ و ئه‌و كرداره‌ی به‌ باوه‌ڕه‌ ده‌كرێت به‌ هێزه‌وه‌ ته‌واو بكات،


text:
تاكو ناوی عیسای خوداوه‌ندمان له‌ ئێوه‌دا شكۆدار بێت و ئێوه‌ش له‌ودا، به‌گوێره‌ی نیعمه‌تی خودامان و عیسای مه‌سیحی خوداوه‌ند.


text:
ئیتر خوشكان و برایان، ده‌رباره‌ی هاتنه‌وه‌ی عیسای مه‌سیحی خوداوه‌ندمان و كۆبوونه‌وه‌مان له‌گه‌ڵی‌دا، داواتان لێ ده‌كه‌ین


text:
تاكو خێرا بیرتان نه‌هه‌ژێت و نه‌ترسن، نه‌ به‌ ڕۆحێك، نه‌ به‌ وشه‌یه‌ك، نه‌ به‌ نامه‌یه‌ك وه‌ك له‌ ئێمه‌وه‌ بێت، بڵێت ڕۆژی خوداوه‌ند هاتووه‌.


text:
به‌ هیچ شێوه‌یه‌ك كه‌س هه‌ڵتان نه‌خه‌ڵه‌تێنێ چونكه‌ ئه‌و ڕۆژه‌ نایێت ئه‌گه‌ر پێشتر هه‌ڵگه‌ڕانه‌وه‌ نه‌یێت و مرۆڤی سه‌رپێچی ده‌رنه‌كه‌وێت، كوڕی وێران ،


text:
ئه‌وه‌ی به‌رهه‌ڵستی ده‌كات و به‌سه‌ر هه‌موو ئه‌وه‌ی پێی ده‌ووترێ خودا یان په‌رستراو خۆی به‌رز ده‌كاته‌وه‌، ته‌نانه‌ت له‌ په‌رستگای خودا داده‌نیشێت و خۆی به‌ خودا ده‌رده‌خات.


text:
ئه‌وسا سه‌رپێچیكار ئاشكرا ده‌كرێت، ئه‌وه‌ی عیسای خوداوه‌ند به‌ هه‌ناسه‌ی ده‌می له‌ناوی ده‌بات و به‌ ده‌ركه‌وتنی هاتنه‌وه‌ی كۆتایی پێ ده‌هێنێت.


text:
هه‌روه‌ها هه‌موو به‌دكارییه‌ك بۆ چه‌واشه‌كردنی له‌ناوچووانه‌، چونكه‌ خۆشه‌ویستی ڕاستییان ڕه‌تكرده‌وه‌، ئه‌وه‌ی ڕزگاریان ده‌كات.


text:
به‌ڵام ئێمه‌ ده‌بێت هه‌رده‌م له‌به‌ر ئێوه‌ سوپاسی خودا بكه‌ین، خوشكان و برایانی خۆشه‌ویستی خوداوه‌ند، چونكه‌ خودا له‌ سه‌ره‌تاوه‌ ئێوه‌ی بۆ ڕزگاری هه‌ڵبژاردووه‌، به‌ پیرۆزكردنی له‌لایه‌ن ڕۆحی پیرۆزه‌وه‌ و باوه‌ڕكردنی ڕاستی.


text:
كه‌واته‌ خوشكان و برایان، چه‌سپاو بن و ده‌ست بگرن به‌و نه‌ریته‌ی له‌ ئێمه‌وه‌ فێربوون، چ به‌ وشه‌ بێت یان به‌ نامه‌.


text:
با عیسای مه‌سیحی خوداوه‌ندمان خۆی له‌گه‌ڵ خودای باوكمان، ئه‌وه‌ی خۆشی‌ویستین و دڵنه‌وایی تاهه‌تایی و هیوایه‌كی باشی به‌ نیعمه‌ت پێداین،


text:
له‌ كۆتایی‌دا ئه‌ی خوشكان و برایانم، نوێژمان بۆ بكه‌ن، تاكو وه‌ك له‌لای ئێوه‌، وشه‌ی خوداوه‌ند به‌ خێرایی بڵاو و شكۆدار بێت،


text:
ئێستاش خوشكان، برایان، به‌ ناوی عیسای مه‌سیحی خوداوه‌ندمان ڕاتانده‌سپێرین، له‌ هه‌ر خوشك یان برایه‌ك دوور بكه‌ونه‌وه‌ كه‌ به‌ ته‌مبه‌ڵی ده‌ژیێت و به‌گوێره‌ی ئه‌و نه‌ریته‌ نییه‌ كه‌ له‌ ئێمه‌ وه‌ریگرتووه‌.


text:
به‌خۆڕایی نانێكی كه‌سمان نه‌خواردووه‌، به‌ڵكو شه‌و و ڕۆژ به‌ ڕه‌نج و ماندوویی كارمان كردووه‌، تاكو نه‌بینه‌ بار بۆ كه‌ستان.


text:
ئه‌مه‌ش نه‌ك بڵێی مافمان نییه‌، به‌ڵكو تاكو خۆمان پێشكه‌ش بكه‌ین وه‌ك نموونه‌، تاكو لاساییمان بكه‌نه‌وه‌.


text:
ئه‌مانه‌ به‌ عیسای مه‌سیحی خوداوه‌ند ڕایانده‌سپێرین و لێیان ده‌پاڕێینه‌وه‌، به‌ هێمنی كاربكه‌ن و نانی خۆیان بخۆن.


text:
ئه‌گه‌ر كه‌سێك گوێڕایه‌ڵی قسه‌مان نه‌بێت به‌م نامه‌یه‌، نیشانی بكه‌ن و تێكه‌ڵی مه‌بن، تاكو شه‌رم بكات.


text:
با خوداوه‌ندی ئاشتی به‌ خۆی له‌ هه‌موو كات و دۆخێك‌دا ئاشتیتان بداتێ. خوداوه‌ند له‌گه‌ڵ هه‌مووتان بێت.


text:
من پۆڵۆسم، سڵاوه‌كه‌ به‌ ده‌ستی خۆمه‌ ده‌نووسم، كه‌ هێمایه‌كه‌ له‌ هه‌موو نامه‌یه‌ك. من ئاوا ده‌نووسم.


text:
بۆ تیمۆساوس، كوڕی ڕاسته‌قینه‌م له‌ باوه‌ڕ: نیعمه‌ت و به‌زه‌یی و ئاشتی له‌ خودای باوك و عیسای مه‌سیحی خوداوه‌ندمان.


text:
كاتێ ده‌چوومه‌ مه‌كدۆنیا، ڕامسپاردی له‌ ئه‌فه‌سۆس بمێنیته‌وه‌، تاكو خه‌ڵكێك ڕاسپێری فێركردنێكی جیاواز نه‌ده‌ن و


text:
گوێ نه‌ده‌نه‌ ئه‌فسانه‌ و ڕه‌چه‌ڵه‌كی بێ كۆتایی، چونكه‌ ده‌مه‌قاڵه‌ی لێ ده‌كه‌وێته‌وه‌، له‌بری پلانی خودایی ئه‌وه‌ی له‌ باوه‌ڕه‌.


text:
هه‌روه‌ها ده‌زانین ته‌ورات بۆ مرۆڤی ڕاستودروست دانه‌نراوه‌، به‌ڵكو بۆ سه‌رپێچیكار و یاخیبووان، خوانه‌ناس و گوناهباران، پیس و گڵاوه‌كان، دایك و باوك كوژان، بكوژان،


text:
داوێنپیسان و نێربازان، بازرگانانی كۆیله‌، درۆزن و سوێندخۆرانی به‌ درۆ، هه‌ر شتێكیش دژی فێركردنی دروست بێت،


text:
سوپاسی عیسای مه‌سیحی خوداوه‌ندمان ده‌كه‌م، ئه‌وه‌ی به‌هێزی كردم و به‌ دڵسۆزی داناوم و بۆ خزمه‌تكردن ده‌ستنیشانی كردم.


text:
كه‌ جاران كفركار و چه‌وسێنه‌ر و توندڕه‌و بووم، به‌ڵام به‌زه‌یی پێم هاته‌وه‌، چونكه‌ به‌ نه‌زانی و بێ‌باوه‌ڕی كردوومه‌.


text:
ئه‌م وشه‌یه‌ ڕاسته‌ و شایانی ته‌واوی په‌سه‌ندكردنه: عیسای مه‌سیح بۆ ڕزگاركردنی گوناهباران هاته‌ جیهان - منیش یه‌كه‌میانم.


text:
به‌ڵام به‌زه‌یی پێم‌دا هاته‌وه‌، تاكو یه‌كه‌م جار له‌ من‌دا عیسای مه‌سیح به‌وپه‌ڕی پشوودرێژی ده‌ربكه‌وێت، وه‌ك نموونه‌یه‌ك بۆ ئه‌وانه‌ی باوه‌ڕی پێ ده‌هێنن بۆ ژیانی تاهه‌تایی.


text:
كوڕم تیمۆساوس، ئه‌م ڕاسپارده‌یه‌ت پێ ده‌سپێرم، به‌گوێره‌ی ئه‌و پێشبینییانه‌ی پێشتر ده‌رباره‌ی تۆ وتراوه‌، تاكو به‌هۆیانه‌وه‌ جه‌نگێكی باش بجه‌نگی،


text:
ده‌ست به‌ باوه‌ڕ و ویژدانێكی چاكه‌وه‌ بگره‌. هه‌ندێك ڕه‌تیان كرده‌وه‌، جا له‌لایه‌نی باوه‌ڕه‌وه‌ كه‌شتییان تێكشكا ،


text:
بۆ ئه‌مه‌ من به‌ موژده‌گه‌ر و نێردراو ده‌ستنیشان كراوم - ڕاست ده‌ڵێم و درۆ ناكه‌م - فێركاری باوه‌ڕ و ڕاستیم بۆ نه‌ته‌وان.


text:
جا ده‌مه‌وێ پیاوان له‌ هه‌موو شوێنێك‌دا نوێژ بكه‌ن، ده‌ستی پاكیان به‌رز بكه‌نه‌وه‌ بێ تووڕه‌یی و مشتومڕ.


text:
ژنانیش پۆشاكیان به‌ شه‌رمه‌وه‌ بێت، به‌ ڕێز و شیاوی خۆیان بڕازێننه‌وه‌، نه‌ك به‌ ئه‌گریجه‌ و به‌ زێڕ و مرواری و جلی گرانبه‌ها،


text:
به‌ڵام به‌ منداڵ بوون ڕزگاری ده‌بێت، ئه‌گه‌ر له‌ باوه‌ڕ و خۆشه‌ویستی و پیرۆزی و شیاوی‌دا بمێننه‌وه‌.


text:
چاودێر ده‌بێت گله‌یی له‌سه‌ر نه‌بێت، مێردی یه‌ك ژن بێت، وریا، ژیر و به‌ ڕێز، خانه‌خوێ بێت، بتوانێت خه‌ڵك فێربكات،


text:
ده‌بێت ناوبانگی باش بێت له‌لای ئه‌وانه‌ی له‌ ده‌ره‌وه‌ن، نه‌وه‌ك قسه‌ی بێته‌ سه‌ر و بكه‌وێته‌ به‌ر داوی شه‌یتان.


text:
خزمه‌تكارانیش ده‌بێت به‌ڕێز بن، دوو زمان نه‌بن، شه‌راب زۆر نه‌خۆنه‌وه‌، چاویان له‌ ده‌ست‌كه‌وتی ناپاك نه‌بێت،


text:
چونكه‌ ئه‌وانه‌ی باش خزمه‌تیان كردووه‌، پله‌یه‌كی باش و متمانه‌یه‌كی زۆر له‌ باوه‌ڕیان به‌ عیسای مه‌سیح به‌ده‌ست ده‌هێنن.


text:
تاكو، ئه‌گه‌ر دواكه‌وتم، بزانی له‌ ماڵی خودا خه‌ڵك چۆن ڕه‌فتار بكه‌ن، ئه‌وه‌ی كڵێسای خودای زیندووه‌، كۆڵه‌گه‌ و بناغه‌ی ڕاستی.


text:
به‌ دانپیانانی گشتی، نهێنی خواترسی گه‌وره‌یه‌، ئه‌مه‌یه‌: (ئه‌و له‌ له‌ش‌دا ده‌ركه‌وت، له‌ ڕۆحه‌كه‌دا پاكانه‌ی كرا، له‌لایه‌ن فریشته‌كانه‌وه‌ بینرا، له‌نێو نه‌ته‌وان جاڕی پێ درا، له‌ جیهان‌دا باوه‌ڕی پێ هێنرا، له‌ شكۆمه‌ندی به‌رزكرایه‌وه‌.)


text:
ڕۆح به‌ ڕاشكاوی ده‌فه‌رمووێ، له‌ كۆتایی ڕۆژگار هه‌ندێك له‌ باوه‌ڕ هه‌ڵده‌گه‌ڕێنه‌وه‌، شوێنی ڕۆحی چه‌واشه‌ و فێركردنه‌كانی ڕۆحه‌پیسه‌كان ده‌كه‌ون،


text:
هاوسه‌رگیری قه‌ده‌غه‌ ده‌كه‌ن، فه‌رمانی نه‌خواردن ده‌ده‌ن له‌و خۆراكه‌ی كه‌ خودا به‌دیهێناوه‌ بۆ ئه‌وه‌ی به‌ سوپاسی باوه‌ڕداران و ڕاستیناسان وه‌ربگیردرێت.


text:
ئه‌گه‌ر تۆ به‌مانه‌ ڕێنمایی خوشكان و برایان بكه‌یت، ئه‌وا ده‌بیته‌ خزمه‌تكارێكی باشی عیسای مه‌سیح، به‌ وشه‌كانی باوه‌ڕ و فێركردنی باش په‌روه‌رده‌ كرایت، ئه‌وه‌ی شوێنی ده‌كه‌ویت.


text:
چونكه‌ وه‌رزشی له‌ش بۆ هه‌ندێك شت سوودبه‌خشه‌، به‌ڵام خواترسی بۆ هه‌موو شتێك سوودبه‌خشه‌، چونكه‌ به‌ڵێنی ژیانی ئێستا و داهاتووی تێدایه‌.


text:
بۆ ئه‌مه‌ ڕه‌نج ده‌ده‌ین و تێده‌كۆشین - كه‌ هیوامان به‌ خودای زیندووه‌، ئه‌وه‌ی ڕزگاركه‌ری هه‌موو خه‌ڵكه‌، به‌ تایبه‌تیش باوه‌ڕداران.


text:
با كه‌س سووكایه‌تی به‌ گه‌نجییه‌تیت نه‌كات، به‌ڵكو ببه‌ نموونه‌ی باوه‌ڕداران له‌ قسه‌ و ڕه‌فتار، له‌ خۆشه‌ویستی و باوه‌ڕ و پاكیت.


text:
ئه‌و به‌هره‌یه‌ی له‌ تۆ دایه‌ پشتگوێی مه‌خه‌، ئه‌وه‌ی به‌ پێشبینی وه‌رتگرتووه‌ كاتێ پیرانی كڵێسا ده‌ستیان له‌سه‌ر دانای.


text:
له‌ ئه‌مانه‌ چڕببه‌وه‌ و هه‌موو توانای خۆتی تێدا به‌كاربهێنه‌، تاكو پێشكه‌وتنت بۆ هه‌مووان ده‌ربكه‌وێت.


text:
ئاگاداری خۆت و فێركردنت به‌، له‌سه‌ری به‌رده‌وام به‌، چونكه‌ ئه‌گه‌ر ئه‌مه‌ت كرد خۆت و گوێگرانیشت ڕزگار ده‌كه‌یت.


text:
به‌ڵام ئه‌گه‌ر بێوه‌ژنێك منداڵ و وه‌چه‌ی هه‌بوو، با فێربن یه‌كه‌م جار وه‌ك ئه‌ركی باوه‌ڕه‌ ڕێز له‌ خانه‌واده‌یان بگرن و چاكه‌ی دایك و باوكیان بده‌نه‌وه‌، چونكه‌ ئه‌مه‌ په‌سه‌ندكراوه‌ لای خودا.


text:
بێوه‌ژنی ڕاسته‌قینه‌ به‌ ته‌نیایه‌، هیوای به‌ خودایه‌، شه‌و و ڕۆژ به‌رده‌وامه‌ له‌ نوێژ و پاڕانه‌وه‌.


text:
به‌ڵام ئه‌گه‌ر یه‌كێك بایه‌خ به‌ نزیكه‌كه‌ی نادات به‌ تایبه‌تی ئه‌ندامانی خێزانی، ئه‌وا نكۆڵی له‌ باوه‌ڕ كردووه‌ و خراپتره‌ له‌ بێ‌باوه‌ڕ.


text:
به‌ چاكه‌كاری شایه‌تی بۆ بدرێت، منداڵی به‌خێو كردبێت، میوانداری كردبێت، پێی پیرۆزكراوانی شۆردبێت، یارمه‌تی لێقه‌وماوانی دابێت، به‌ هه‌موو چاكه‌كارییه‌ك هه‌ڵستا بێت.


text:
به‌ڵام بێوه‌ژنانی گه‌نج له‌م لیسته‌یه‌ دامه‌نێن، چونكه‌ كاتێ زه‌وقیان هه‌ڵستێت پشت له‌ مه‌سیح ده‌كه‌ن، حه‌ز له‌ شووكردنه‌وه‌ ده‌كه‌ن.


text:
هه‌روه‌ها فێری بێكاری و ماڵه‌وماڵكردن ده‌بن، نه‌ك ته‌نها بێكاری، به‌ڵكو غه‌یبه‌تكاری و خۆخستنه‌ كاروباری خه‌ڵك، باسی شتێك ده‌كه‌ن كه‌ پێویست نییه‌.


text:
بۆیه‌ ده‌مه‌وێ بێوه‌ژنانی گه‌نج مێرد بكه‌نه‌وه‌، تاكو منداڵیان ببێت، ماڵ به‌ڕێوه‌ ببه‌ن، ده‌رفه‌تێك نه‌ده‌نه‌ دوژمن بۆ بوختان پێ كردن.


text:
ئه‌گه‌ر ژنه‌ باوه‌ڕدارێك بێوه‌ژنێكی له‌ كه‌سوكاری هه‌بوو، با یارمه‌تی بدات و نه‌بێته‌ بار به‌سه‌ر كڵێساوه‌، تاكو كڵێسا یارمه‌تی ئه‌وانه‌ بدات كه‌ به‌ ڕاستی بێوه‌ژنن.


text:
ئه‌و پیرانه‌ی باش به‌ڕێوه‌به‌رایه‌تی ده‌كه‌ن، شایانی ڕێزێكی دووقاتن ، به‌ تایبه‌ت ئه‌وانه‌ی ڕه‌نج ده‌ده‌ن له‌ وشه‌ و فێركردن.


text:
چونكه‌ نووسراوه‌كه‌ ده‌فه‌رمووێ: {له‌ كاتی گێره‌كردن ده‌می گا مه‌گره‌} ، هه‌روه‌ها: {كارگه‌ر شایانی كرێی خۆیه‌تی.}


text:
له‌به‌رده‌م خودا و عیسای مه‌سیح و فریشته‌ بژارده‌كان ڕاتده‌سپێرم، ئه‌م ڕاسپاردانه‌ بپارێزه‌ به‌ بێ لایه‌نگری، شتێك مه‌كه‌ به‌ ده‌مارگیرییه‌وه‌.


text:
هه‌موو ئه‌وانه‌ی له‌ ژێر نیری كۆیلایه‌تین، با وا دابنێن گه‌وره‌كانیان شایانی ئه‌وپه‌ڕی ڕێزن، تاكو كفر به‌ ناوی خودا و فێركردنه‌كه‌ی نه‌كرێت.


text:
ئه‌وانه‌ی گه‌وره‌كانیان باوه‌ڕداره‌ با سووكایه‌تییان پێ نه‌كه‌ن، چونكه‌ بران، به‌ڵكو زیاتر خزمه‌تیان بكه‌ن، چونكه‌ ئه‌وانه‌ی سوود له‌ خزمه‌تیان وه‌رده‌گرن باوه‌ڕدار و خۆشه‌ویستن. جا ئه‌مانه‌یان فێربكه‌ و هانیان بده‌.


text:
ئه‌گه‌ر یه‌كێك به‌ فێركردنێكی دیكه‌ خه‌ڵك فێرده‌كات كه‌ ناگونجێت له‌گه‌ڵ وشه‌ی دروستی عیسای مه‌سیحی خوداوه‌ندمان و له‌گه‌ڵ ئه‌و فێركردنه‌ی له‌سه‌ر خواترسی ڕاوه‌ستاوه‌،


text:
ئه‌وا لووتبه‌رزه‌ و هیچ تێناگات، حه‌ز له‌ شه‌ڕه‌قسه‌ و ده‌م ده‌مانێ ده‌كات كه‌ ده‌بێته‌ هۆی چاوپیسی، ناكۆكی، بوختان، گومانی خراپ و


text:
ململانێ. ئه‌مانه‌ش ئه‌و كه‌سانه‌ ده‌یكه‌ن كه‌ بیریان خراپ بووه‌ و ڕاستییان لێ ون بووه‌، خواترسی به‌ بازرگانی داده‌نێن.


text:
به‌ڵام ئه‌وانه‌ی حه‌زده‌كه‌ن ده‌وڵه‌مه‌ند بن، ده‌كه‌ونه‌ تاقیكردنه‌وه‌ و داو، هه‌روه‌ها ده‌كه‌ونه‌ زۆر ئاره‌زووی گه‌وج و زیانبه‌خش كه‌ وا ده‌كات مرۆڤ تێبكه‌وێت و له‌ناوبچێت.


text:
چونكه‌ خۆشه‌ویستی پاره‌ سه‌رچاوه‌ی هه‌موو خراپه‌یه‌كه‌. هه‌ندێ كه‌س به‌ دوای‌دا گه‌ڕان ونبوون له‌ باوه‌ڕیان و خۆیان تووشی ئازارێكی زۆر كرد.


text:
به‌ڵام تۆ، ئه‌ی پیاوی خودا له‌م شتانه‌ ڕابكه‌. به‌دوای ڕاستودروستی و خواترسی و باوه‌ڕ و خۆشه‌ویستی و دانبه‌خۆداگرتن و دڵنه‌رمی‌دا بگه‌ڕێ.


text:
له‌ تێكۆشانی باوه‌ڕدا باش تێبكۆشه‌، ده‌ست به‌ ژیانی تاهه‌تاییه‌وه‌ بگره‌، ئه‌وه‌ی خودا بانگی كردووی بۆی، كاتێ باش دانت پیاناوه‌ له‌به‌رده‌م شایه‌تی زۆردا.


text:
ڕاتده‌سپێرم له‌به‌رده‌م خودا، ئه‌وه‌ی ژیان به‌ هه‌مووان ده‌دات و له‌به‌رده‌م عیسای مه‌سیح، ئه‌وه‌ی شایه‌تی باشی دا له‌لای پیلاتۆسی پونتی،


text:
كه‌وا به‌ پاكی و بێ گله‌یی ئه‌و ڕاسپاردانه‌ بپارێزیت، تاكو ڕۆژی ده‌ركه‌وتنی عیسای مه‌سیحی خوداوه‌ندمان،


text:
ئه‌وه‌ی خودا له‌ كاتی دیاریكراو ده‌ریده‌خات - خودا، به‌ره‌كه‌تدار و تاقه‌ سه‌رۆك، پاشای پاشایان، گه‌وره‌ی گه‌وره‌كان،


text:
ته‌نها ئه‌و نه‌مره‌، له‌ ڕووناكی نیشته‌جێیه‌ و كه‌س لێی نزیك نابێته‌وه‌، ئه‌وه‌ی كه‌س نه‌یبینیوه‌ و ناتوانێ بیبینێت، بۆ ئه‌وه‌ ڕێز و توانای تاهه‌تایی! ئامین.


text:
ده‌وڵه‌مه‌نده‌كانی ئه‌م ڕۆژگاره‌ ڕاسپێره‌ لووتبه‌رز نه‌بن و هیوایان به‌ سامانی له‌ناوچوو نه‌بێت، به‌ڵكو به‌ خودا، كه‌ هه‌موو شتێكمان به‌ تێروپڕی ده‌داتێ تاكو خۆشی لێ ببینین.


text:
ڕایانبسپێره‌ چاكه‌ بكه‌ن و له‌ كاری چاكه‌ ده‌وڵه‌مه‌ند بن، دڵفراوان بن، ئاماده‌بن به‌شی خه‌ڵكی دیكه‌ بده‌ن،


text:
به‌م شێوه‌یه‌ گه‌نجینه‌ و بناغه‌یه‌كی چاك بۆ دواڕۆژ داده‌نێن و ژیانێك به‌ده‌ست ده‌هێنن كه‌ ڕاسته‌قینه‌یه‌.


text:
تیمۆساوس، سپارده‌كه‌ بپارێزه‌. خۆت دوور بخه‌وه‌ له‌ هه‌موو كفرێكی هیچوپووچ و له‌و وته‌ بێ كه‌ڵكانه‌ی به‌ درۆ ناونراوه‌ زانست،


text:
بۆ كوڕی خۆشه‌ویستم تیمۆساوس: نیعمه‌ت و به‌زه‌یی و ئاشتی له‌ خودای باوك و عیسای مه‌سیحی خوداوه‌ندمان.


text:
سوپاسی خودا ده‌كه‌م، ئه‌وه‌ی هه‌روه‌ك باوباپیرانم به‌ ویژدانێكی پاك ده‌یپه‌رستم، كاتێ به‌ شه‌و و ڕۆژ بێ بڕانه‌وه‌ له‌ پاڕانه‌وه‌كانم یادت ده‌كه‌م،


text:
باوه‌ڕی بێ دووڕوویی تۆم وه‌بیر دێته‌وه‌ كه‌ له‌ تۆ دایه‌، ئه‌وه‌ی یه‌كه‌م جار له‌ لوئیسی داپیره‌ت و یونیكی دایكت نیشته‌جێ بوو، دڵنیام له‌ تۆش دایه‌.


text:
له‌به‌ر ئه‌مه‌ وه‌بیرت دێنمه‌وه‌ به‌هره‌ی خودا هه‌ڵبگیرسێنی، ئه‌وه‌ی له‌ تۆ دایه‌ به‌هۆی ده‌ست‌دانانی من.


text:
بۆیه‌ شه‌رمت به‌ شایه‌تی خوداوه‌ندمان نه‌بێت، هه‌روه‌ها به‌ منیش كه‌ به‌ندكراوی ئه‌وم، به‌ڵكو به‌شداری ئازار بكه‌ بۆ ئینجیل، به‌گوێره‌ی هێزی خودا،


text:
ئه‌وه‌ی ڕزگاری كردین و به‌ بانگه‌وازێكی پیرۆز بانگی كردین، نه‌ك به‌گوێره‌ی كردارمان، به‌ڵكو به‌گوێره‌ی خواست و نیعمه‌تی خۆی كه‌ پێش ده‌ستپێكی زه‌مانه‌ به‌ عیسای مه‌سیح پێمان دراوه‌،


text:
ئێستاش ئاشكرا بوو به‌ ده‌ركه‌وتنی عیسای مه‌سیحی ڕزگاركه‌رمان، ئه‌وه‌ی مردنی پووچه‌ڵ كرده‌وه‌، ژیان و نه‌مری به‌هۆی ئینجیل ڕووناك كرده‌وه‌،


text:
له‌به‌ر ئه‌م هۆیه‌ش ئه‌م ئازارانه‌ ده‌چێژم، به‌ڵام شه‌رم ناكه‌م، چونكه‌ ده‌زانم باوه‌ڕم به‌ كێ هێناوه‌، دڵنیام ئه‌و ده‌توانێ پارێزگاری سپارده‌كه‌م بكات تاكو ئه‌و ڕۆژه‌.


text:
دوای نموونه‌ی ئه‌و وشه‌ دروستانه‌ بكه‌وه‌ كه‌ له‌ منت بیستووه‌، له‌ باوه‌ڕ و خۆشه‌ویستی له‌ عیسای مه‌سیح‌دا.


text:
با خوداوه‌ند به‌زه‌یی بداته‌ خێزانی ئۆنیسیفۆرۆس، چونكه‌ زۆر جار وره‌ی به‌رز كردومه‌ته‌وه‌ و شه‌رمی به‌ زنجیرم نه‌بووه‌.


text:
با له‌و ڕۆژه‌دا خوداوه‌ند پێی بدات به‌زه‌یی خوداوه‌ند بدۆزێته‌وه‌. باش ده‌زانیت له‌ ئه‌فه‌سۆس‌دا له‌ چه‌ند لایه‌ك خزمه‌تی كرد.


text:
ئه‌وه‌ی له‌ منت بیستووه‌ له‌به‌رده‌م چه‌نده‌ها شایه‌ت، به‌ خه‌ڵكی دڵسۆزی بسپێره‌ كه‌ لێهاتوو بن، خه‌ڵكی دیكه‌ش فێربكه‌ن.


text:
بۆیه‌ به‌رگه‌ی هه‌موو شتێك ده‌گرم، له‌به‌ر بژارده‌كان، تاكو ئه‌وانیش له‌ عیسای مه‌سیح‌دا ڕزگاری به‌ده‌ست بهێنن له‌گه‌ڵ شكۆی تاهه‌تایی.


text:
ئه‌گه‌ر دانبه‌خۆدا بگرین، له‌گه‌ڵی‌دا فه‌رمانڕه‌وایی ده‌كه‌ین. ئه‌گه‌ر نكۆڵی لێ بكه‌ین، ئه‌ویش نكۆڵیمان لێ‌ده‌كات.


text:
ئه‌مانه‌یان بیربخه‌وه‌ و له‌ شه‌ڕه‌قسه‌ ئاگاداریان بكه‌وه‌ له‌به‌رده‌م خودا، چونكه‌ سوودی نییه‌، به‌ڵكو بیسه‌ران ده‌ڕوخێنێت.


text:
كۆشش بكه‌ خۆت بسه‌لمێنی بۆ خودا، كارگه‌رێكی بێ شه‌رمه‌زاری، وشه‌ی ڕاستی به‌ ڕێگای ڕاست لێك بده‌یته‌وه‌.


text:
به‌ڵام بناغه‌ تونده‌كه‌ی خودا چه‌سپاوه‌، ئه‌م مۆره‌ی له‌سه‌ره‌: {خوداوه‌ند ئه‌وانه‌ی هی خۆیه‌تی ده‌یانناسێت} و (ئه‌وه‌ی ناوی خوداوه‌ندی له‌سه‌ره‌، با له‌ به‌دكاری دووربكه‌وێته‌وه‌.)


text:
به‌ڵام له‌ ماڵی گه‌وره‌دا هه‌ر هیرباری زێڕ و زیو نییه‌، به‌ڵكو ته‌خته‌ و قوڕیش، هه‌ندێكیان بۆ ڕێزلێنانن ئه‌وانی دیكه‌ بۆ سووكین.


text:
بۆیه‌ ئه‌گه‌ر یه‌كێك خۆی له‌مانه‌ پاك بكاته‌وه‌، ئه‌وا ده‌بێته‌ هیربارێك بۆ ڕێزلێنان، پیرۆز و سوودبه‌خش بۆ گه‌وره‌كه‌ی، ئاماده‌ بۆ هه‌موو كارێكی چاك.


text:
له‌ هه‌وه‌سه‌كانی گه‌نجییه‌تی ڕابكه‌، كۆشش بكه‌ بۆ ڕاستودروستی و باوه‌ڕ و خۆشه‌ویستی و ئاشتی له‌گه‌ڵ ئه‌وانه‌ی به‌ دڵێكی پاك له‌ خوداوه‌ند ده‌پاڕێنه‌وه‌.


text:
به‌نده‌ی خوداوه‌ند نابێ شه‌ڕفرۆش بێت، به‌ڵكو نه‌رم بێت بۆ هه‌مووان، توانای فێركردنی هه‌بێت، ئارامگرتوو بێت.


text:
ئه‌وانه‌ی به‌ربه‌ره‌كانێی ده‌كه‌ن به‌ دڵنه‌رمی ڕاستیان بكاته‌وه‌، به‌ هیوای ئه‌وه‌ی خودا تۆبه‌كردنی ڕاستی ناسینیان بداتێ


text:
چونكه‌ خه‌ڵكی خۆیان خۆش‌ده‌وێ، پاره‌یان خۆش‌ده‌وێ، لووتبه‌رز، خۆهه‌ڵكێش، زمان پیس، گوێڕایه‌ڵی دایك و باوك نابن، سوپاسگوزار نین، گڵاو،


text:
چونكه‌ ئه‌وانه‌ به‌ ماڵان‌دا ده‌گه‌ڕێن، ژنه‌ لاوازه‌كان ده‌سته‌مۆ ده‌كه‌ن، كه‌ به‌ بارگرانی گوناهه‌وه‌ شوێنی هه‌وه‌سی جۆراوجۆر كه‌وتوون،


text:
وه‌ك یه‌نیس و یه‌مبریس به‌ربه‌ره‌كانێی موسایان كرد، ئه‌وانه‌ش به‌ربه‌ره‌كانێی ڕاستی ده‌كه‌ن - - ئه‌و پیاوانه‌ مێشكیان گه‌نده‌ڵ بووه‌ و له‌لایه‌ن باوه‌ڕ ڕه‌تكراونه‌ته‌وه‌.


text:
به‌ڵام زیاتر پێش ناكه‌ون، چونكه‌ گێلایه‌تییان بۆ هه‌مووان ده‌رده‌كه‌وێت، وه‌ك گێلایه‌تی ئه‌وانی لێ‌هات.


text:
چه‌وسانه‌وه‌ و ئازاری منت زانی، ئه‌وه‌ی له‌ ئه‌نتاكیا و ئیكۆنیا و لیستره‌ به‌سه‌رم هات، به‌رگه‌ی چ چه‌وسانه‌وه‌یه‌كم گرت، خوداوه‌ندیش له‌ هه‌موویان ده‌ربازی كردم.


text:
هه‌روه‌ها له‌ منداڵییه‌وه‌ له‌ نووسراوه‌ پیرۆزه‌كان ده‌زانیت كه‌ ده‌توانن بتكه‌نه‌ دانا بۆ ڕزگاری، به‌هۆی باوه‌ڕ به‌ عیسای مه‌سیح.


text:
هه‌موو نووسراوه‌كان له‌ سروشی خودایه‌ ، سوودبه‌خشه‌ بۆ فێركردن و سه‌رزه‌نشت و ڕاسته‌ڕێكردن و لێڕاهێنان له‌ ڕاستودروستی،


text:
له‌به‌رده‌م خودا و عیسای مه‌سیح، ئه‌وه‌ی له‌ داهاتوو زیندووان و مردووان حوكم ده‌دات، له‌به‌ر ده‌ركه‌وتنی خۆی و شانشینه‌كه‌ی ڕاتده‌سپێرم:


text:
وشه‌كه‌ ڕابگه‌یه‌نه‌، ئاماده‌ به‌ له‌ كاتی گونجاو و نه‌گونجاو، سه‌رزه‌نشت بكه‌، ڕابخوڕه‌، وره‌ به‌رز بكه‌وه‌، به‌وپه‌ڕی پشوودرێژی و فێركردنه‌وه‌.


text:
چونكه‌ كاتێ دێت به‌رگه‌ی فێركردنی دروستیان ناگرن، به‌ڵكو به‌گوێره‌ی هه‌وه‌سی تایبه‌تی خۆیان ڕه‌مه‌كییانه‌ مامۆستا كۆده‌كه‌نه‌وه‌ قدیلكه‌ی گوێیان بكاته‌وه‌.


text:
به‌ڵام تۆ، له‌ هه‌موو شتێك‌دا وریابه‌، له‌ ئازاردا دان بگره‌، به‌ كاری موژده‌گه‌ری هه‌سته‌، خزمه‌تی خۆت ته‌واو بكه‌.


text:
ئێستا تاجی ڕاستودروستیم بۆ دانراوه‌، ئه‌وه‌ی خوداوه‌ند كه‌ دادوه‌ری ڕاستودروسته‌ له‌و ڕۆژه‌دا ده‌مداتێ، ته‌نها بۆ من نییه‌، به‌ڵكو بۆ هه‌موو ئه‌وانه‌شه‌ كه‌ په‌رۆشی ده‌ركه‌وتنین.


text:
چونكه‌ دیماس به‌جێی‌هێشتم، ئه‌م ڕۆژگاره‌ی خۆش‌ویست و چووه‌ سالۆنیكی، كریسكینیش بۆ گه‌لاتیا و تیتۆس بۆ ده‌لماتیا.


text:
كاتێ هاتی، ئه‌و عه‌بایه‌ی له‌ ترواس لای كارپۆس به‌جێم هێشت، له‌گه‌ڵ خۆتی بهێنه‌، پێچراوه‌كانیش به‌ تایبه‌ت ده‌سنووسه‌كان.


text:
له‌ به‌رگری یه‌كه‌مم كه‌س له‌گه‌ڵم نه‌هات، به‌ڵكو هه‌موو به‌جێیان هێشتم. له‌سه‌ریان هه‌ژمارد نه‌كرێت.


text:
به‌ڵام خوداوه‌ند له‌گه‌ڵم وه‌ستا و به‌هێزی كردم، تاكو به‌ منه‌وه‌ جاڕدانه‌كه‌ به‌ ته‌واوی بدرێت، تاكو هه‌موو گه‌لان ببیستن. ئیتر له‌ ده‌می شێر ده‌رباز بووم.


text:
خوداوه‌ند له‌ هه‌موو خراپه‌یه‌كی دادێت ده‌ربازم ده‌كات و ڕزگارم ده‌كات بۆ شانشینه‌ ئاسمانییه‌كه‌ی. بۆ ئه‌وه‌ شكۆی تاهه‌تایه‌! ئامین.


text:
كۆشش بكه‌ پێش زستان بێی. یۆبۆلۆس و پودیس و لینۆس و كڵاودیا و هه‌موو خوشكان و برایان سڵاوت لێ‌ده‌كه‌ن.


text:
پۆڵۆس، به‌نده‌ی خودا و نێردراوی عیسای مه‌سیح، له‌ پێناوی باوه‌ڕی بژارده‌كانی خودا و ناسینی ڕاستی كه‌ به‌گوێره‌ی خواترسییه‌،


text:
له‌ كاتی خۆی‌دا وشه‌كه‌ی به‌ ڕاگه‌یاندن ده‌رخست، ئه‌وه‌ی به‌گوێره‌ی فه‌رمانی خودای ڕزگاركه‌رمان به‌ من سپێردرا.


text:
بۆ تیتۆسی كوڕی ڕاسته‌قینه‌م به‌گوێره‌ی باوه‌ڕی هاوبه‌ش: نیعمه‌ت و ئاشتی له‌ خودای باوك و عیسای مه‌سیحی ڕزگاركه‌رمان.


text:
له‌به‌ر ئه‌مه‌ تۆم له‌ كریت به‌جێ‌هێشت، تاكو ئه‌و شتانه‌ی ماونه‌ته‌وه‌ ڕێكیان بخه‌یت و له‌ هه‌موو شارێك پیران دابنێیت، وه‌ك ڕامسپاردوویت،


text:
ئه‌گه‌ر یه‌كێك گله‌یی له‌سه‌ر نه‌بێت، مێردی یه‌ك ژن بێت، منداڵه‌كانی باوه‌ڕداربن و كه‌س له‌سه‌ر به‌ڕه‌ڵایی و یاخیبوون سكاڵایان لێ نه‌كات.


text:
چونكه‌ پێویسته‌ چاودێر گله‌یی له‌سه‌ر نه‌بێت وه‌ك سه‌ركاری خودا، خۆسه‌پێن و تووڕه‌ و سه‌رخۆش و شه‌ڕفرۆش نه‌بێت، چاوی له‌ ده‌ست‌كه‌وتی ناپاك نه‌بێت،


text:
ده‌ست به‌ وشه‌ی متمانه‌ بگرێ كه‌ به‌گوێره‌ی فێركردنه‌، تاكو بتوانێت به‌ فێركردنێكی دروست هانبدات، سه‌رزه‌نشتی به‌رهه‌ڵستكاران بكات.


text:
ده‌بێت ده‌می ئه‌مانه‌ دابخرێت، چونكه‌ ته‌واوی خێزانه‌كان به‌ فێركردنێك تێكده‌ده‌ن كه‌ ناشێت، ئه‌مه‌ش بۆ ده‌ست‌كه‌وتی ناپاك.


text:
یه‌كێكیان كه‌ پێغه‌مبه‌رێكی خۆیانه‌، وتی: (كریتییه‌كان هه‌رده‌م درۆزنن، ده‌عبای به‌دكارن، نه‌وسنی ته‌مبه‌ڵن.)


text:
بۆ پاك هه‌موو شتێك پاكه‌، به‌ڵام بۆ گڵاو و بێ‌باوه‌ڕان هیچ شتێك پاك نییه‌، به‌ڵكو بیر و ویژدانیشیان گڵاو بووه‌.


text:
ده‌ڵێن كه‌وا خودا ده‌ناسن، به‌ڵام به‌ كرده‌وه‌یان نكۆڵی لێ‌ده‌كه‌ن، ئه‌وانه‌ قێزه‌وه‌نن، گوێڕایه‌ڵ نین، به‌كه‌ڵكی هیچ چاكه‌كارییه‌ك نایه‌ن.


text:
هه‌روه‌ها پیرێژنه‌كان با هه‌ڵسوكه‌وتیان له‌گه‌ڵ پیرۆزی بگونجێت، بوختانكه‌ر نه‌بن، خودوویان به‌ شه‌راب نه‌گرتبێت، فێركاری چاكه‌ بن،


text:
ژیر، پاك، به‌ ماڵه‌وه‌ سه‌رقاڵ بن، چاك بن، ملكه‌چی مێرده‌كانیان بن، نه‌وه‌ك كفر به‌ وشه‌ی خودا بكرێت.


text:
قسه‌ت دروست بێت و ڕه‌خنه‌ی لێ نه‌گیرێت، تاكو ناحه‌ز شه‌رمه‌زار بێت، هیچی خراپ نادۆزێته‌وه‌ له‌ دژتان بیڵێت.


text:
هیچیان لێ نه‌دزن، به‌ڵكو ئه‌وپه‌ڕی ده‌ستپاكی پیشان بده‌ن، تاكو له‌ هه‌موو شتێك‌دا فێركردنی خودای ڕزگاركه‌رمان بڕازێننه‌وه‌.


text:
ئه‌وه‌ی فێرمان ده‌كات نكۆڵی له‌ خوانه‌ناسی و هه‌وه‌سه‌كانی جیهان بكه‌ین، به‌ ژیری و ڕاستودروستی و خواترسی بژین له‌م ڕۆژگاره‌ی ئێستا،


text:
ئه‌وه‌ی بۆ ئێمه‌ خۆی به‌خت‌كرد، تاكو له‌ هه‌موو سه‌رپێچییه‌ك بمانكڕێته‌وه‌ و گه‌لێكی تایبه‌ت بۆ خۆی پاك بكاته‌وه‌، دڵگه‌رم بۆ چاكه‌كاری.


text:
یادیان بخه‌ره‌وه‌ ملكه‌چی فه‌رمانڕه‌وایان و ده‌سه‌ڵاتداران بن، گوێڕایه‌ڵ بن، بۆ هه‌موو كارێكی چاك ئاماده‌بن،


text:
پێشتر ئێمه‌ش گێل و یاخی و گومڕا بووین، به‌نده‌ی هه‌وه‌س و له‌زه‌تی جۆراوجۆر بووین، له‌ كینه‌ و چاوپیسی‌دا ده‌ژیاین، ئێسكگران، ڕقمان له‌ یه‌كتری بوو.


text:
نه‌ك به‌هۆی كاری ڕاستودروست كه‌ ئێمه‌ كردوومانه‌، به‌ڵكو به‌گوێره‌ی به‌زه‌یی خۆی ڕزگاری كردین، به‌ شوشتنی له‌دایك بوونه‌وه‌ و نوێكردنه‌وه‌ی ڕۆحی پیرۆز،


text:
تاكو، پاش ئه‌وه‌ی به‌ نیعمه‌تی ئه‌و بێ‌تاوان كراین، به‌گوێره‌ی هیوای ژیانی تاهه‌تایی ده‌بینه‌ میراتگر.


text:
ئه‌م وشه‌یه‌ ڕاسته‌. سه‌باره‌ت به‌م شتانه‌ ده‌مه‌وێ سووربیت، تاكو ئه‌وانه‌ی باوه‌ڕیان به‌ خودا هێنا بایه‌خ به‌وه‌ بده‌ن كه‌ بۆ كرداری چاك خۆیان ته‌رخان بكه‌ن. ئه‌م شتانه‌ باش و سوودبه‌خشه‌ بۆ خه‌ڵك.


text:
به‌ڵام له‌ گفتوگۆی گێلانه‌ و ڕه‌چه‌ڵه‌ك و ناكۆكی و شه‌ڕ له‌سه‌ر ته‌ورات دووربكه‌وه‌، چونكه‌ بێ سوود و پووچه‌.


text:
كاتێ ئه‌رتیماس یان تیخیكۆس ده‌نێرمه‌ لات، كۆشش بكه‌ له‌ نیكۆپۆلیس وه‌ره‌ لام، چونكه‌ به‌ته‌مام له‌ زستان‌دا له‌وێ بم.


text:
پێویسته‌ خه‌ڵكه‌كه‌مان فێربن خۆیان ته‌رخان بكه‌ن بۆ كرداری چاك بۆ پێداویستییه‌ گرنگه‌كان، تاكو بێ‌به‌رهه‌م نه‌بن.


text:
هه‌موو ئه‌وانه‌ی له‌گه‌ڵم‌دان سڵاوت لێ‌ده‌كه‌ن. سڵاو له‌وانه‌ بكه‌ كه‌ له‌ باوه‌ڕدا ئێمه‌یان خۆش‌ده‌وێت. نیعمه‌ت له‌گه‌ڵ هه‌مووتان بێت.


text:
نوێژ ده‌كه‌م تاكو هاوبه‌شیكردنی باوه‌ڕت كاریگه‌ر بێت له‌ ناسینی هه‌موو چاكه‌یه‌ك كه‌ له‌ مه‌سیح‌دا‌‌‌ هه‌مانه‌.


text:
چونكه‌ به‌هۆی خۆشه‌ویستیت زۆر شادبووم و هاندرام، چونكه‌ به‌هۆی تۆوه‌ ئه‌ی برا، هه‌ناوی پیرۆزكراوان گه‌شایه‌وه‌.


text:
حه‌زم ده‌كرد له‌لای خۆم بیهێڵمه‌وه‌، تاكو له‌ جیاتی تۆ له‌و كۆته‌ی له‌ پێناوی ئینجیله‌ خزمه‌تم بكات.


text:
له‌مه‌ودوا نه‌ك وه‌ك كۆیله‌، به‌ڵكو زیاتر له‌ كۆیله‌، وه‌ك برایه‌كی خۆشه‌ویست، به‌ تایبه‌ت بۆ من، ئه‌ی چه‌ند زیاتر بۆ تۆ كه‌ له‌ جه‌سته‌ و له‌ خوداوه‌نده‌.


text:
له‌گه‌ڵ ئه‌مه‌ش‌دا، ژووری میوانداریم بۆ ئاماده‌ بكه‌، چونكه‌ هیوادارم به‌هۆی نوێژه‌كانتان بدرێمه‌وه‌ ئێوه‌.


text:
به‌ڵام له‌م ڕۆژانه‌ی كۆتایی‌دا به‌هۆی كوڕه‌كه‌ی له‌گه‌ڵمان دووا، ئه‌وه‌ی ده‌ستنیشانی كردووه‌ وه‌ك میراتگری هه‌موو شتێك و به‌ ئه‌ویش گه‌ردوونی دروستكردووه‌.


text:
ئه‌و تیشكی شكۆی خودایه‌ و به‌ ته‌واوی وێنه‌ی كڕۆكیه‌تی، هه‌ڵگری هه‌موو شتێكه‌ به‌ وشه‌ی هێزی خۆی، دوای ئه‌وه‌ی پاكسازی بۆ گوناه كرد له‌ ده‌سته‌ڕاستی گه‌وره‌یی دانیشت له‌ به‌رزایی‌دا،


text:
بووه‌ته‌ پایه‌ به‌رزتر له‌ فریشته‌كان، به‌و ئاسته‌ی ناوێكی به‌ میرات بۆ مایه‌وه‌ زۆر له‌وان باشتره‌.


text:
ئایا خودا چ جارێك به‌ كام له‌ فریشته‌كانی وتووه‌: {تۆ كوڕی منی، من ئه‌مڕۆ بوومه‌ باوكت} ؟ هه‌روه‌ها: {من ده‌بمه‌ باوكی و ئه‌ویش ده‌بێته‌ كوڕم.} ؟


text:
به‌ڵام له‌ باره‌ی كوڕه‌كه‌: {ئه‌ی خودا، ته‌ختی تۆ بۆ تاهه‌تاییه‌، گۆپاڵی شانشینیت گۆپاڵی ڕاستودروستییه‌.


text:
تۆ حه‌زت له‌ ڕاستودروستییه‌ و ڕقت له‌ خراپه‌بۆوه‌، بۆیه‌ خودا، خودای خۆت له‌ سه‌رووی هاوه‌ڵه‌كانته‌وه‌ داینای، به‌ ڕۆنی شادی نیشانی كردیت.}


text:
ئایا خودا چ جارێك به‌ كام له‌ فریشته‌كانی وتووه‌: {له‌ ده‌سته‌ڕاستم دانیشه‌ تاكو دوژمنانت بخه‌مه‌ ته‌خته‌پێ بۆ پێیه‌كانت.} ؟


text:
ئایا هه‌موویان ڕۆحی خزمه‌تكارانه‌ نین كه‌ نێردراون بۆ خزمه‌تی ئه‌وانه‌ی له‌ داهاتوو ڕزگاری به‌ میرات ده‌گرن؟


text:
چونكه‌ ئه‌گه‌ر ئه‌و وشه‌یه‌ی به‌هۆی فریشته‌كان وترا چه‌سپا، ئه‌وا هه‌موو ده‌ست‌درێژی و سه‌رپێچییه‌ك سزای دادپه‌روه‌رانه‌ی وه‌رگرتووه‌،


text:
جا ئێمه‌ چۆن هه‌ڵبێین ئه‌گه‌ر ڕزگارییه‌كی گه‌وره‌ی وه‌ك ئه‌مه‌ پشتگوێ بخه‌ین؟ ئه‌وه‌ی یه‌كه‌م جار به‌هۆی خوداوه‌ند وترا و له‌لایه‌ن ئه‌وانه‌ی بیستیان بۆمان چه‌سپا،


text:
خوداش له‌گه‌ڵیان شایه‌تی دا، به‌ نیشانه‌ و كاری سه‌یر و په‌رجوی جۆراوجۆر، هه‌روه‌ها به‌ به‌هره‌كانی ڕۆحی پیرۆزی دابه‌شكراو به‌گوێره‌ی خواستی خۆی.


text:
یه‌كێك له‌ شوێنێك‌دا شایه‌تی دا: {مرۆڤ چییه‌ تاكو له‌ بیرت بێت؟ یان كوڕی مرۆڤ تاكو بایه‌خی پێ بده‌یت؟


text:
هه‌روه‌ها هه‌موو شتێكت خستۆته‌ به‌رپێی.} چونكه‌ خودا هه‌موو شتێكی ملكه‌چی كردووه‌، هیچ شتێكی نه‌هێشته‌وه‌ ملكه‌چی نه‌كات. هه‌رچه‌نده‌ ئێستا نابینین هه‌موو شتێك ملكه‌چی كرابێت.


text:
به‌ڵكو عیسا ده‌بینین، ئه‌وه‌ی كه‌مێك له‌ فریشته‌كان كه‌متر دانرا، له‌به‌ر ئازاری مردن تاجی شكۆ و ڕێزی خراوه‌ته‌ سه‌ر، تاكو به‌ نیعمه‌تی خودا له‌ جیاتی هه‌ر یه‌كێك مردن بچێژێ.


text:
چونكه‌ له‌ خودا ده‌وه‌شایه‌وه‌، ئه‌وه‌ی هه‌موو شتێك بۆ ئه‌وه‌ و هه‌موو شتێك به‌هۆی ئه‌وه‌، ڕۆڵه‌ی زۆر بهێنێت بۆ شكۆمه‌ندی، به‌ ته‌واوكردنی پێشڕه‌وایه‌تی ڕزگاریان به‌ ئازار.


text:
چونكه‌ پیرۆزكار و پیرۆزكراوان هه‌موو له‌ یه‌كێكه‌وه‌ن. له‌به‌ر ئه‌م هۆیه‌ش عیسا شه‌رم ناكات به‌ خوشك یان برا ناویان ببات.


text:
بۆیه‌ كه‌ منداڵه‌كان له‌ گۆشت و خوێن به‌شدارن، ئه‌ویش به‌ هه‌مان شێوه‌ به‌شداری له‌م شتانه‌ كرد، تاكو به‌هۆی مردن ئه‌وه‌ له‌ناوببات كه‌ هێزی مردنی هه‌یه‌، واتا شه‌یتان،


text:
جا ده‌بووایه‌ له‌ هه‌موو ڕوویه‌ك‌دا له‌ خوشكان و برایانی بچووبووایه‌، تاكو میهره‌بان بێت و سه‌رۆك كاهینێكی دڵسۆز بێت له‌ شته‌كانی خودا، تاكو ببێته‌ كه‌فاره‌تی گوناهه‌كانی خه‌ڵك،


text:
چونكه‌ ئازاری چێژتووه‌ و تاقی كراوه‌ته‌وه‌، ده‌توانێت یارمه‌تی ئه‌وانه‌ش بدات كه‌ تاقی ده‌كرێنه‌وه‌.


text:
كه‌واته‌ خوشك و برایانی پیرۆز، كه‌ به‌شداری بانگه‌وازی ئاسمانین، سه‌یری عیسا بكه‌ن كه‌ نێردراو و سه‌رۆك كاهینی دانپیانانمانه‌.


text:
چونكه‌ عیسا بۆی دانرا شایانی شكۆیه‌كی زیاتر بێت له‌ موسا، وه‌ك دروستكه‌ری خانوویه‌ك ڕێزی له‌ خانووه‌كه‌ زیاتره‌.


text:
له‌به‌ر ئه‌وه‌ی هه‌موو خانوویه‌ك یه‌كێك دروستی كردووه‌، به‌ڵام ئه‌وه‌ی هه‌موو شتێكی دروستكردووه‌ خودایه‌.


text:
به‌ڵام مه‌سیح وه‌ك كوڕ له‌سه‌ر ماڵی خودا دڵسۆزه‌، ئه‌و ماڵه‌ش ئێمه‌ین، ئه‌گه‌ر ده‌ست بگرین به‌و متمانه‌ و شانازییه‌ی هیوامان.


text:
له‌به‌ر ئه‌وه‌ له‌م نه‌وه‌یه‌ تووڕه‌ بووم، وتم: "چونكه‌ دڵیان هه‌ر به‌ره‌و گومڕایی ده‌ڕوات و هه‌رگیز ڕێگای منیان نه‌ناسی."


text:
خوشكان، برایان، ئاگاداری خۆتان بن، نه‌وه‌ك یه‌كێتان دڵێكی خراپ و بێ‌باوه‌ڕی هه‌بێت كه‌ له‌ خودای زیندوو هه‌ڵبگه‌ڕێته‌وه‌.


text:
به‌ڵكو هه‌موو ڕۆژێك یه‌كتری هانبده‌ن، ئه‌وه‌نده‌ی پێی ده‌ووترێ {ئه‌مڕۆ} ، تاكو كه‌ستان به‌ فێڵی گوناه‌ ڕه‌ق نه‌بێت.


text:
چونكه‌ بووینه‌ هاوبه‌شی مه‌سیح، ئه‌گه‌ر تاكو كۆتایی ده‌ست بگرین به‌و متمانه‌یه‌ی له‌ سه‌ره‌تاوه‌ هه‌مانه‌.


text:
وه‌ك وترا: {ئه‌مڕۆ، ئه‌گه‌ر گوێتان له‌ ده‌نگی ئه‌و بوو، دڵتان ڕه‌ق مه‌كه‌ن وه‌ك له‌ یاخیبوونه‌كه‌دا.}


text:
جا كێن ئه‌وانه‌ی بیستیان و یاخیبوون؟ ئایا هه‌موو ئه‌وانه‌ نه‌بوون كه‌ له‌ میسر به‌ ڕابه‌رایه‌تی موسا ده‌رچوون؟


text:
خودا بۆ ماوه‌ی چل ساڵ له‌ كێ تووڕه‌ بوو؟ ئه‌وانه‌ نه‌بوون كه‌ گوناهیان كرد و له‌ بیابان‌دا ته‌رمه‌كانیان كه‌وت؟


text:
بۆیه‌ كه‌ به‌ڵێنی چوونه‌ حه‌سانه‌وه‌كه‌ی هه‌ر ماوه‌، ده‌بێ بترسین نه‌وه‌ك یه‌كێكتان وابزانێت ناكه‌وێت.


text:
چونكه‌ ئێمه‌ش وه‌ك ئه‌وان موژده‌مان درایێ، به‌ڵام ئه‌و وشه‌یه‌ی بیستراوه‌ سوودی بۆیان نه‌بوو، چونكه‌ ئه‌وانه‌ی كه‌ بیستیان له‌گه‌ڵ باوه‌ڕ یه‌كیان نه‌گرته‌وه‌.


text:
له‌به‌ر ئه‌وه‌ی ئێمه‌ی باوه‌ڕدار ده‌چینه‌ ناو حه‌سانه‌وه‌كه‌ی، وه‌ك فه‌رموویه‌تی: {وه‌ك له‌ تووڕه‌بوونم‌دا سوێندم خوارد: "نایه‌نه‌ ناو حه‌سانه‌وه‌ی من."} هه‌رچه‌نده‌ كاره‌كان له‌ دامه‌زراندنی جیهانه‌وه‌ ته‌واو بوون.


text:
چونكه‌ ده‌رباره‌ی حه‌وته‌مه‌كه‌ له‌ شوێنێك‌دا فه‌رموویه‌تی: {ئینجا خودا له‌ ڕۆژی حه‌وته‌م‌دا له‌ هه‌موو كاره‌كانی پشووی دا.}


text:
بۆیه‌ كه‌ بۆ هه‌ندێك ماوه‌ بچنه‌ ژووره‌وه‌، ئه‌وانه‌ی پێشتر موژده‌یان درایێ له‌به‌ر یاخیبوون نه‌چوونه‌ ژووره‌وه‌.


text:
دیسان خودا ڕۆژێكی دیاری كرد، به‌هۆی داود ده‌فه‌رمووێ: (ئه‌مڕۆ) دوای ماوه‌یه‌كی زۆر، وه‌ك فه‌رمووبووی: {ئه‌مڕۆ، ئه‌گه‌ر گوێتان له‌ ده‌نگی ئه‌و بوو، دڵتان ڕه‌ق مه‌كه‌ن.}


text:
چونكه‌ ئه‌گه‌ر یه‌شوع ئه‌وانی بهێنابووایه‌ حه‌سانه‌وه‌، ئه‌وا پاش ئه‌وه‌ خودا باسی ڕۆژێكی دیكه‌ی نه‌ده‌كرد.


text:
چونكه‌ ئه‌وه‌ی بچێته‌ ناو حه‌سانه‌وه‌ی خودا له‌ كاره‌كانیشی پشوو ده‌دات، وه‌ك خوداش له‌ كاره‌كانی پشووی‌دا.


text:
بۆیه‌ با كۆشش بكه‌ین تاكو بچینه‌ ناو حه‌سانه‌وه‌كه‌، نه‌وه‌ك یه‌كێك به‌ هه‌مان په‌ندی یاخیبوون بكه‌وێت.


text:
چونكه‌ وشه‌ی خودا زیندووه‌، كاریگه‌ره‌، له‌ هه‌موو شمشێرێكی دووده‌م تیژتره‌، نێوانی ده‌روون و ڕۆح و جومگه‌ و مۆخی ئێسك ده‌بڕێت، نیاز و بیری دڵ جیا ده‌كاته‌وه‌.


text:
به‌دیهێنراو نییه‌ له‌به‌رچاوی خودا شاردراوه‌ بێت، به‌ڵكو هه‌موو شتێك ڕووت و ئاشكرایه‌ بۆ چاوی ئه‌وه‌ی هه‌ژماردی ده‌ده‌ینێ.


text:
له‌به‌ر ئه‌وه‌ی ئه‌و سه‌رۆك كاهینه‌ پایه‌ به‌رزه‌مان هه‌یه‌ كه‌ به‌ ئاسمان‌دا تێپه‌ڕی، عیسای كوڕی خودا، با ده‌ست بگرین به‌ دانپیانان.


text:
چونكه‌ سه‌رۆك كاهینێكمان نییه‌ كه‌ نه‌توانێ سكی به‌ لاوازییه‌كانمان بسووتێ، له‌به‌ر ئه‌وه‌ی وه‌كو ئێمه‌ له‌ هه‌موو شتێك تاقی كراوه‌ته‌وه‌، به‌ڵام بێ گوناه‌.


text:
بۆیه‌ با به‌ متمانه‌وه‌ له‌ ته‌ختی نیعمه‌ت بچینه‌ پێش، تاكو به‌زه‌یی وه‌ربگرین و له‌ كاتی خۆی‌دا نیعمه‌ت بۆ یارمه‌تیدان بدۆزینه‌وه‌.


text:
چونكه‌ هه‌ر سه‌رۆك كاهینێك له‌نێو خه‌ڵك هه‌ڵبژێردراوه‌، وه‌ك نوێنه‌ری خه‌ڵك له‌ كاروباری خودا ده‌ستنیشان كراوه‌، تاكو دیاری و قوربانی گوناه‌ پێشكه‌ش بكات.


text:
له‌به‌ر ئه‌وه‌یه‌ وه‌ك پێویسته‌ له‌ پێناوی گوناهه‌كانی خه‌ڵك قوربانی گوناه‌ بكات، ئاواش له‌ پێناوی گوناهه‌كانی خۆی.


text:
به‌ هه‌مان شێوه‌، مه‌سیح خۆی شكۆدار نه‌كرد تاكو ببێته‌ سه‌رۆك كاهین، به‌ڵكو خودا پێی فه‌رموو: {تۆ كوڕی منی، من ئه‌مڕۆ بوومه‌ باوكت.}


text:
عیسا له‌ ڕۆژانی جه‌سته‌ی خۆی‌دا، نوێژ و پاڕانه‌وه‌ی به‌ هاواری توند و فرمێسكه‌وه‌ پێشكه‌ش كرد، بۆ توانادار تا له‌ مردن ڕزگاری بكات، ئیتر له‌به‌ر خواترسییه‌كه‌ی گوێی لێ گیرا.


text:
ده‌بووایه‌ له‌به‌ر كاته‌كه‌ ببوونایه‌ته‌ مامۆستا، به‌ڵكو پێویستتانه‌ یه‌كێك بنه‌مایه‌كانی سه‌ره‌تای وشه‌ی خوداتان فێر بكاته‌وه‌. واتان لێ هاتووه‌ پێویستتان به‌ شیر بێت نه‌ك خۆراكی پته‌و.


text:
به‌ڵام خۆراكی پته‌و بۆ پێگه‌یشتووانه‌، ئه‌وانه‌ی به‌هۆی مه‌شق هه‌سته‌كانیان له‌سه‌ر جیاكردنه‌وه‌ی چاكه‌ و خراپه‌ ڕاهاتووه‌.


text:
بۆیه‌ كه‌ وازمان له‌ فێركردنی سه‌ره‌تایی له‌مه‌ڕ مه‌سیح هێنا، با به‌ره‌و پێگه‌یشتن بڕۆین، دیسان بناغه‌ڕێژی ناكه‌ین بۆ تۆبه‌كردن له‌ كرداره‌ مردووه‌كان و باوه‌ڕهێنان به‌ خودا،


text:
فێركردن ده‌رباره‌ی باپتیزمه‌كان و ده‌ست له‌سه‌ر دانان، هه‌ڵستانه‌وه‌ی مردووان و لێپرسینه‌وه‌ی تاهه‌تایی.


text:
چونكه‌ ناكرێ ئه‌وانه‌ی جارێك ڕووناك كراونه‌ته‌وه‌ و تامی به‌هره‌ی ئاسمانیان كردووه‌ و به‌شدار بوونه‌ له‌ ڕۆحی پیرۆز،


text:
ئه‌گه‌ر هه‌ڵگه‌ڕانه‌وه‌ ، بۆ تۆبه‌كردن نوێ بكرێنه‌وه‌، چونكه‌ بۆ خۆیان كوڕی خودا له‌ خاچ ده‌ده‌نه‌وه‌ و ڕیسوای ده‌كه‌ن.


text:
له‌به‌ر ئه‌وه‌ی زه‌وی له‌و بارانه‌ی خوارده‌وه‌ كه‌ چه‌ندین جار دێته‌ سه‌ری، ڕووه‌كێك ده‌دات كه‌ گونجاوه‌ بۆ ئه‌وانه‌ی بۆیان كێڵدراوه‌، له‌ خوداشه‌وه‌ فه‌ڕی ده‌بێت.


text:
خۆشه‌ویستان، هه‌رچه‌نده‌ ئاوا قسه‌ ده‌كه‌ین، دڵنیا بووین له‌مه‌ڕ ئێوه‌ ڕه‌وشێكی باشتر هه‌یه‌ كه‌ تایبه‌ته‌ به‌ ڕزگاری.


text:
چونكه‌ خودا زۆردار نییه‌ تاكو له‌یاد بكات، كاری ئێوه‌ و ئه‌و خۆشه‌ویستییه‌ی بۆ ناوی ئه‌و ده‌رتانبڕی له‌ خزمه‌تكردنی پیرۆزكراوان و هه‌روا خزمه‌تیش ده‌كه‌ن.


text:
تاكو ته‌مبه‌ڵ نه‌بن، به‌ڵكو لاسایی ئه‌وانه‌ بكه‌نه‌وه‌ كه‌ به‌ باوه‌ڕ و ئارامگرتن میراتگری به‌ڵێنه‌كانن.


text:
كاتێ خودا به‌ڵێنی به‌ ئیبراهیم دا، سوێندی به‌خۆی خوارد، چونكه‌ كه‌سی پایه‌ به‌رزتری نه‌بوو سوێندی پێ بخوات،


text:
ئاواش خودا ویستی ئه‌و خواسته‌ نه‌گۆڕه‌ی خۆی زیاتر به‌ میراتگرانی به‌ڵێن پیشان بدات، ئه‌مه‌شی به‌ سوێند چه‌سپاند.


text:
له‌ ڕێگای دوو شتی نه‌گۆڕ كه‌ خودا ناتوانێ تیایان‌دا درۆ بكات، بۆ ئه‌وه‌ی هاندانی گه‌وره‌مان هه‌بێت، په‌نامان برده‌ به‌ر ده‌ستگرتن به‌و هیوایه‌ی كه‌ له‌پێشمانه‌.


text:
چونكه‌ ئه‌م مه‌لكیسادقه‌ - پاشای شالیم، هه‌روه‌ها كاهینی خودای هه‌ره‌به‌رز - كاتێ ئیبراهیم له‌ به‌زاندنی پاشاكان گه‌ڕایه‌وه‌، تووشی بوو و داوای به‌ره‌كه‌تی بۆ كرد،


text:
ئه‌وه‌ی ئیبراهیم ده‌یه‌كی هه‌موو شتێكی بۆ جیا كرده‌وه‌. یه‌كه‌م جار ناوی به‌ واتای (پاشای ڕاستودروستی) دێت، دواتر (پاشای شالیم) واتا (پاشای ئاشتی).


text:
بێ دایك و باوك، بێ ڕه‌چه‌ڵه‌كه‌، بێ سه‌ره‌تای ڕۆژان و كۆتایی ژیان، به‌ڵكو وه‌ك كوڕی خودا وایه‌، تاهه‌تایه‌ به‌ كاهین ده‌مێنێته‌وه‌.


text:
سه‌یر بكه‌ن ئه‌مه‌ چه‌ند گه‌وره‌ بووه‌، ته‌نانه‌ت ئیبراهیمی بابه‌گه‌وره‌ ده‌یه‌كی ده‌ست‌كه‌وتی داوه‌تێ.


text:
به‌ڵام ئه‌وانه‌ی له‌ نه‌وه‌ی لێڤین و كاهینیه‌تییان وه‌رگرتووه‌، ڕاسپارده‌یان هه‌یه‌ كه‌ به‌گوێره‌ی ته‌ورات ده‌یه‌ك له‌ خه‌ڵك وه‌ربگرن، كه‌ برایانن، هه‌رچه‌نده‌ له‌ پشتی ئیبراهیمن.


text:
ئه‌وه‌ی له‌ ڕه‌چه‌ڵه‌كی ئه‌وانیش نییه‌، ده‌یه‌كی له‌ ئیبراهیم وه‌رگرت و ئه‌وه‌ی به‌ڵێنه‌كانی هه‌یه‌ به‌ره‌كه‌تداری كرد.


text:
ئێستا ئه‌گه‌ر ته‌واوه‌تی به‌ كاهینیه‌تی لێڤی بووه‌ - كه‌ گه‌لیش له‌سه‌ر ئه‌مه‌ ته‌وراتی وه‌رگرت - ئایا پێویسته‌ كاهینێكی دیكه‌ له‌ پله‌ی مه‌لكیسادق و نه‌ك له‌ پله‌ی هاڕون قیت‌بكرێته‌وه‌؟


text:
ئه‌وه‌ی ئه‌م باسه‌ی له‌سه‌ر ده‌كرێ، سه‌ر به‌ هۆزێكی جیاوازه‌، له‌مه‌ كه‌س خزمه‌تی قوربانگای نه‌كردووه‌.


text:
كه‌ ئاشكرایه‌ خوداوه‌ندمان بۆ هۆزی یه‌هودا ده‌گه‌ڕێته‌وه‌، موساش له‌مه‌ڕ كاهینیه‌تی باسی ئه‌م هۆزه‌ی نه‌كردووه‌.


text:
چونكه‌ ته‌ورات هیچ شتێكی ته‌واو نه‌كرد - به‌ڵكو هیوایه‌كی چاكتر هاته‌كایه‌وه‌ كه‌ به‌هۆیه‌وه‌ له‌ خودا نزیك ده‌بینه‌وه‌.


text:
به‌ڵام ئه‌مه‌ به‌ سوێنده‌وه‌ بوو، له‌وه‌ی پێی فه‌رموو: {خوداوه‌ند سوێندی خواردووه‌ و پاشگه‌ز نابێته‌وه‌: "تاهه‌تایه‌ تۆ كاهینیت."}


text:
له‌مه‌وه‌ش ده‌توانێ ئه‌وانه‌ به‌ ته‌واوی ڕزگار بكات كه‌ به‌هۆی ئه‌و ده‌چنه‌ لای خودا، ئه‌و هه‌میشه‌ ده‌ژیێت تاكو داكۆكیان بۆ بكات.


text:
چونكه‌ سه‌رۆك كاهینێكی ئاوا له‌ ئێمه‌ ده‌وه‌شێته‌وه‌، پیرۆز و بێ گله‌یی و بێ گڵاوی، له‌ گوناهباران جیاكرایه‌وه‌ و له‌ ئاسمان به‌رزتر كرا.


text:
ئه‌و پێویستی به‌وه‌ نییه‌ وه‌ك سه‌رۆك كاهینانی دیكه‌ ڕۆژانه‌ قوربانی بكات، یه‌كه‌م بۆ گوناهه‌كانی خۆی و دوایی بۆ گوناهه‌كانی گه‌له‌كه‌ی، چونكه‌ ئه‌مه‌ی به‌ جارێك كرد كه‌ خۆی پێشكه‌ش كرد.


text:
چونكه‌ ته‌ورات كه‌سانێك له‌ پێگه‌ی سه‌رۆك كاهین داده‌نێت كه‌ لاوازییان هه‌یه‌، به‌ڵام وشه‌ی سوێند كه‌ دوای ته‌وراته‌، كوڕه‌كه‌ داده‌نێت كه‌ تاهه‌تایه‌ ته‌واوكراوه‌.


text:
گرنگترین خاڵ له‌وه‌ی وترا ئه‌مه‌یه‌: ئێمه‌ سه‌رۆك كاهینێكی ئاوامان هه‌یه‌ كه‌ له‌ ئاسمان‌دا له‌ ده‌سته‌ڕاستی ته‌ختی پایه‌ به‌رزی دانیشت،


text:
چونكه‌ هه‌ر سه‌رۆك كاهینێك بۆ پێشكه‌شكردنی به‌خشین و قوربانی دانراوه، كه‌واته‌ ئه‌مه‌ پێویسته‌ شتێكی هه‌بێت كه‌ پێشكه‌شی بكات.


text:
ئه‌گه‌ر له‌سه‌ر زه‌وی بووایه‌، نه‌ده‌بووه‌ كاهین، چونكه‌ كه‌سانێكی هه‌یه‌ به‌گوێره‌ی ته‌ورات قوربانی بكات.


text:
ئه‌وانه‌ی خزمه‌تی وێنه‌ و سێبه‌ری شته‌ ئاسمانییه‌كان ده‌كه‌ن، كه‌ موساش به‌ته‌مابوو نشینگه‌كه‌ دروست‌بكات، ئاگادار كرایه‌وه‌: {بڕوانه‌ كه‌ هه‌موو شتێك له‌سه‌ر ئه‌و نموونه‌یه‌ دروست بكه‌ی كه‌ له‌سه‌ر كێوه‌كه‌ پیشانت دراوه‌.}


text:
به‌ڵام عیسا ئێستا خزمه‌تێكی زۆر نایابتری له‌وه‌ی ئه‌وان ده‌ست‌كه‌وت، به‌و ئاسته‌ی نێوانگری په‌یمانێكی باشتره‌، چونكه‌ له‌سه‌ر به‌ڵێنی باشتر بنیادنراوه‌.


text:
چونكه‌ خودا كه‌موكوڕی ده‌دۆزێته‌وه‌ و پێیان ده‌فه‌رمووێ: {ئه‌وه‌تا ڕۆژانێك دێت، خوداوه‌ند ده‌فه‌رمووێ، په‌یمانێكی نوێ له‌گه‌ڵ ماڵی ئیسرائیل و ماڵی یه‌هودا ده‌به‌ستم.


text:
نه‌ك وه‌ك ئه‌و په‌یمانه‌ی له‌گه‌ڵ باوباپیرانیان به‌ستم ئه‌و ڕۆژه‌ی ده‌ستیانم گرت بۆ ئه‌وه‌ی له‌ خاكی میسر ده‌ریان بكه‌م، چونكه‌ له‌سه‌ر په‌یمانه‌كه‌م نه‌ڕۆیشتن، ئیتر منیش پشتگوێم خستن، خوداوه‌ند ده‌فه‌رمووێ.


text:
وه‌ك ئه‌م په‌یمانه‌ له‌گه‌ڵ ماڵی ئیسرائیل‌دا ده‌به‌ستم دوای ئه‌و ڕۆژانه‌، خوداوه‌ند ده‌فه‌رمووێ، فێركردنه‌كانم ده‌خه‌مه‌ ناو بیركردنه‌وه‌یان و له‌سه‌ر دڵیان ده‌ینووسم، من بۆیان ده‌بمه‌ خودا و ئه‌وانیش بۆ من ده‌بنه‌ گه‌ل.


text:
له‌مه‌ودوا كه‌س هاوڕێیه‌كه‌ی خۆی یان براكه‌ی خۆی فێرناكات و بڵێت، "خوداوه‌ند بناسه‌." چونكه‌ هه‌موویان ده‌مناسن، له‌ بچووكیانه‌وه‌ تا گه‌وره‌یان.


text:
چونكه‌ نشینگه‌یه‌ك ڕاخرا، له‌ ژووری یه‌كه‌م چرادان و مێز و نانی قوربانی تێدابوو كه‌ پێی ده‌ووترێ شوێنی پیرۆز.


text:
بخووردانێكی زێڕین و سندوقی په‌یمانی تێدایه‌ كه‌ له‌ هه‌موو لایه‌ك به‌ زێڕ ڕووپۆش كراوه‌. له‌ناو ئه‌مه‌ش گۆزه‌یه‌كی زێڕین هه‌بوو مه‌نی تێدابوو، له‌گه‌ڵ گۆپاڵه‌كه‌ی هاڕون كه‌ گه‌ڵای سه‌وزی كردبوو، هه‌روه‌ها ته‌خته‌ به‌ردینه‌كانی په‌یمان.


text:
له‌سه‌ریشی كه‌ڕوبه‌كانی شكۆ سێبه‌ریان كردبووه‌ سه‌ر قه‌پاغی كه‌فاره‌ت.. لێره‌دا به‌ وردی ناتوانین باسی ئه‌مانه‌ بكه‌ین.


text:
به‌ڵام بۆ ژووری دووه‌م ته‌نها سه‌رۆك كاهین ساڵی جارێك ده‌چێت، ئه‌ویش بێ خوێن نابێت، كه‌ پێشكه‌ش ده‌كات بۆ خۆی و بۆ گوناهه‌كانی گه‌ل كه‌ به‌ نه‌زانی كردوویانه‌.


text:
به‌مه‌ش ڕۆحی پیرۆز ئاماژه‌ ده‌كات، ڕێگای شوێنی هه‌ره‌پیرۆز جارێ ئاشكرا نه‌بووه‌، كه‌ هێشتا نشینگه‌ی یه‌كه‌م هه‌یه‌.


text:
ئه‌مه‌ش هێمایه‌ بۆ ئه‌م سه‌رده‌مه‌، كه‌ تیای‌دا دیاری و قوربانی پێشكه‌ش ده‌كرێت، ناتوانێت ویژدانی ئه‌وه‌ی ده‌یپه‌رستێت پاك بكات.


text:
ئه‌مانه‌ ته‌نها ڕێوڕه‌سمی ڕواڵه‌تیانه‌ن كه‌ چڕده‌بێته‌وه‌ له‌سه‌ر خواردن و خواردنه‌وه‌ و بسمیلكردن، تا كاتی داڕشتنه‌وه‌ی نوێ.


text:
به‌ڵام كاتێ مه‌سیح هات وه‌ك سه‌رۆك كاهین بۆ شته‌ باشه‌كانی داهاتوو، چووه‌ ناو نشینگه‌ی گه‌وره‌تر و ته‌واوتر كه‌ ده‌ستكرد نییه‌، واتا هی به‌دیهێنراو نییه‌.


text:
به‌ خوێنی بزن و گوێره‌كه‌ نه‌چوو، به‌ڵكو به‌ خوێنی خۆی به‌ جارێك چووه‌ ناو شوێنی هه‌ره‌پیرۆز و كڕینه‌وه‌ی تاهه‌تایی ده‌ست‌كه‌وت.


text:
چونكه‌ ئه‌گه‌ر خوێنی بزن و گا و خۆڵه‌مێشی گوێره‌كه‌ كه‌ به‌سه‌ر گڵاوه‌كان‌دا ده‌پرژێندرێت، پیرۆز بكات بۆ پاككردنه‌وه‌ی جه‌سته‌،


text:
ئیتر خوێنی مه‌سیح چه‌ند زیاتره‌، ئه‌وه‌ی به‌ ڕۆحێكی تاهه‌تایی بێ كه‌موكوڕی خۆی پێشكه‌شی خودا كرد، ئه‌وه‌ی ویژدانمان له‌ كرداره‌ مردووه‌كان پاك‌ده‌كاته‌وه‌، تاكو خزمه‌تی خودای زیندوو بكه‌ین.


text:
له‌به‌ر ئه‌مه‌ مه‌سیح نێوانگری په‌یمانی نوێیه‌، تاكو بانگكراوان به‌ڵێنی میراتی تاهه‌تایی وه‌ربگرن، چونكه‌ مردنه‌كه‌ بۆ كڕینه‌وه‌ی گوناهه‌كانه‌ كه‌ له‌ په‌یمانی یه‌كه‌م دا كردوویانه‌.


text:
چونكه‌ موسا، دوای ئه‌وه‌ی هه‌موو ڕاسپارده‌كانی به‌گوێره‌ی ته‌ورات به‌ هه‌موو گه‌ل ڕاگه‌یاند، خوێنی گوێره‌كه‌ی هێنا له‌گه‌ڵ ئاو و خوری سوور و زوفا، به‌سه‌ر ته‌ورات و هه‌موو گه‌ل‌دا پرژاندی.


text:
به‌گوێره‌ی ته‌ورات نزیكه‌ی هه‌موو شتێك به‌ خوێن پاك‌ده‌بێته‌وه‌، لێخۆشبوونی گوناهیش بێ خوێن ڕشتن نابێت.


text:
پاككردنه‌وه‌ی وێنه‌ی شته‌ ئاسمانییه‌كان ده‌بووایه‌ ئاوا بكرێت، به‌ڵام خودی شته‌ ئاسمانییه‌كان به‌ قوربانی باشتر له‌مانه‌ پاك‌ده‌بنه‌وه‌.


text:
چونكه‌ مه‌سیح نه‌چووه‌ پیرۆزگای ده‌ستكرد كه‌ له‌به‌رگیراوه‌ی شته‌ ڕاسته‌قینه‌كه‌یه‌، به‌ڵكو خودی ئاسمان، ئێستاش له‌وێ له‌به‌رده‌م خودا بۆ ئێمه‌ ده‌رده‌كه‌وێت.


text:
نه‌ك تاكو چه‌ند جارێك خۆی پێشكه‌ش بكات، وه‌ك سه‌رۆك كاهین ساڵی جارێك به‌ خوێنێك كه‌ خوێنی خۆی نییه‌ ده‌چێته‌ شوێنی هه‌ره‌پیرۆز.


text:
ئه‌گینا ده‌بووایه‌ مه‌سیح له‌ دامه‌زراندنی جیهانه‌وه‌ چه‌ندین جار ئازاری بچێژتبووایه‌. به‌ڵام ئێستا له‌ كۆتایی ڕۆژگار ته‌نها جارێك ده‌ركه‌وت تاكو گوناه‌ بسڕێته‌وه‌، به‌وه‌ی خۆی كرده‌ قوربانی.


text:
مه‌سیحیش جارێك پێشكه‌ش كرا تاكو گوناهی زۆران هه‌ڵبگرێت. بێ گوناهیش ده‌رده‌كه‌وێته‌وه‌ بۆ ڕزگاری ئه‌وانه‌ی چاوه‌ڕێی ده‌كه‌ن.


text:
ته‌ورات ته‌نها سێبه‌ری شته‌ باشه‌كانی داهاتووه‌، نه‌ك وێنه‌ی ته‌واوی ڕاستییه‌كان. له‌به‌ر ئه‌وه‌ی به‌رده‌وام به‌ هه‌مان قوربانییه‌كانی ساڵانه‌ پێشكه‌ش ده‌كرێته‌وه‌، هه‌رگیز ناتوانێ ئه‌وانه‌ ته‌واو بكات كه‌ بۆ په‌رستن نزیك ده‌بنه‌وه‌.


text:
ئه‌گینا، ئایا له‌ پێشكه‌شكردن نه‌ده‌وه‌ستان؟ چونكه‌ ئه‌گه‌ر خواپه‌رستان ته‌نها جارێك پاكبوونه‌وه‌، ئیتر ویژدانی گوناهیان نامێنێته‌وه‌.


text:
له‌به‌ر ئه‌وه‌ كاتێ مه‌سیح هاته‌ ناو جیهان فه‌رمووی: {قوربانی و پێشكه‌شكراوت نه‌ویست، به‌ڵكو له‌شێكت بۆ ئاماده‌ كردم.


text:
ئینجا وتم: "ئه‌وه‌تا هاتم - وه‌ك له‌ سیپاره‌ی پێچراو له‌سه‌رم نووسراوه‌ - تاكو به‌‏خواستی تۆ كار بكه‌م، ئه‌ی خودا."}


text:
له‌ سه‌ره‌وه‌ فه‌رمووی: {تۆ قوربانی و پێشكه‌شكراو و قوربانی سووتاندن و قوربانی گوناهت نه‌ویست و پێی دڵخۆش نه‌بووی} - ئه‌وه‌ی به‌گوێره‌ی ته‌ورات ده‌كرێت -


text:
هه‌ر كاهینێك هه‌موو ڕۆژێك ڕاده‌وه‌ستێت و خزمه‌ت ده‌كات چه‌ندین جار هه‌مان قوربانی ده‌كاته‌وه‌، كه‌ هه‌رگیز ناتوانێت گوناه‌ لابه‌رێت.


text:
به‌ڵام ئه‌م كاهینه‌ كاتێ قوربانییه‌كی كرد له‌ جیاتی گوناه‌ بۆ هه‌موو كاتێك، ئینجا له‌ ده‌سته‌ڕاستی خوداش دانیشت،


text:
{ئه‌مه‌ ئه‌و په‌یمانه‌یه‌ كه‌ له‌گه‌ڵیان ده‌یبه‌ستم، دوای ئه‌و ڕۆژانه‌ خوداوه‌ند ده‌فه‌رمووێ: "فێركردنه‌كانم ده‌خه‌مه‌ ناو دڵیان، هه‌روه‌ها له‌ناو مێشكیان ده‌ینووسم."}


text:
با به‌ دڵێكی ڕاست به‌ متمانه‌ی ته‌واوی باوه‌ڕ بچینه‌ پێش خودا كه‌ دڵمان پرژێندراو بێت تاكو له‌ ویژادانی خراپ پاك بێته‌وه‌ و له‌شمان به‌ ئاوێكی پاك شۆردرا بێت.


text:
با واز له‌ كۆبوونه‌وه‌كانمان ناهێنین، وه‌ك هه‌ندێك له‌سه‌ری ڕاهاتوون، به‌ڵكو یه‌كتری هانده‌ده‌ین، زیاتریش كه‌ ده‌بینن ڕۆژه‌كه‌ نزیك ده‌بێته‌وه‌.


text:
چونكه‌ دوای ئه‌وه‌ی ڕاستیمان ناسی، ئه‌گه‌ر به‌رده‌وام بووین له‌وه‌ی به‌ ئه‌نقه‌ست گوناه‌ بكه‌ین، ئه‌وا قوربانی بۆ گوناه‌ نامێنێت،


text:
به‌ ڕای ئێوه‌ شایانی سزای چه‌ند خراپتره‌ ئه‌وه‌ی پێشێلی كوڕی خودای كردووه‌ و خوێنی په‌یمان به‌ پیس داده‌نێت كه‌ پیرۆزی كردووه‌، سووكایه‌تیش به‌ ڕۆحی نیعمه‌ت ده‌كات؟


text:
چونكه‌ ئه‌مه‌ ده‌ناسین كه‌ ئه‌مه‌ی فه‌رمووه‌: {تۆڵه‌سه‌ندن هی منه‌، منم سزا ده‌ده‌م.} هه‌روه‌ها: {خوداوه‌ند حوكم به‌سه‌ر گه‌لی خۆی ده‌دات.}


text:
له‌ لایه‌ك تووشی جنێو و چه‌وسانه‌وه‌ی ئاشكرا هاتوون، له‌ لایه‌كی دیكه‌ به‌شداری ئه‌وانه‌ن كه‌ وایان پێ ده‌كرێت.


text:
هاوسۆزی به‌ندكراوانتان كرد، كاتێ سامانتان تاڵان كرا به‌ خۆشییه‌وه‌ په‌سه‌ندتان كرد، ده‌زانن له‌ ئاسمان‌دا سامانی باشترتان هه‌یه‌ و ده‌مێنێته‌وه‌.


text:
چونكه‌ پێویستیتان به‌ دانبه‌خۆداگرتن هه‌یه‌، تاكو له‌دوای ئه‌وه‌ی به‌ خواستی خوداتان كرد، به‌ڵێنه‌كه‌ به‌ده‌ست بهێنن.


text:
ئه‌وه‌ی ڕاستودروسته‌ و هی خۆمه‌ به‌ باوه‌ڕ ده‌ژیێت، هه‌روه‌ها ئه‌گه‌ر هه‌ڵگه‌ڕایه‌وه‌، ئه‌وه‌ جێی ڕه‌زامه‌ندی من نابێت.}


text:
به‌ باوه‌ڕ تێده‌گه‌ین كه‌ گه‌ردوون به‌ وشه‌ی خودا به‌دیهێنراوه‌، ته‌نانه‌ت ئه‌وه‌ی ده‌یبینین له‌ بینراو نه‌هاتۆته‌كایه‌وه‌.


text:
به‌ باوه‌ڕ هابیل قوربانییه‌كی باشتری له‌وه‌ی قابیل پێشكه‌شی خودا كرد. به‌ باوه‌ڕ شایه‌تی بۆ درا كه‌ ڕاستودروسته‌ كاتێ خودا شایه‌تی بۆ قوربانییه‌كه‌ی دا. هه‌رچه‌نده‌ مرد، هه‌روا به‌ باوه‌ڕ ده‌دوێت.


text:
به‌ باوه‌ڕ ئه‌خنوخ بردرا تاكو مردن نه‌بینێ، ئیتر نه‌دۆزرایه‌وه‌، چونكه‌ خودا بردییه‌وه‌. پێش بردنیشی شایه‌تی وه‌رگرت كه‌ خودای ڕازی كردووه‌.


text:
بێ‌باوه‌ڕیش مه‌حاڵه‌ خودا ڕازی بكرێت، چونكه‌ ئه‌وه‌ی له‌و نزیك بێته‌وه‌، ده‌بێ باوه‌ڕی به‌ بوونی ئه‌و هه‌بێت و پاداشتی ئه‌وانه‌ش ده‌داته‌وه‌ كه‌ داوای ده‌كه‌ن.


text:
به‌ باوه‌ڕ نوح، سه‌باره‌ت به‌وه‌ی هێشتا نابینرێت ئاگادار كرایه‌وه‌، ترسا، كه‌شتییه‌كی بنیاد نا بۆ ڕزگاری ماڵه‌كه‌ی. به‌ باوه‌ڕ جیهانی حوكم دا و میراتگری ڕاستودروستییه‌كه‌ كه‌ به‌گوێره‌ی باوه‌ڕ بووه‌.


text:
به‌ باوه‌ڕ كاتێ ئیبراهیم بانگ‌كرا بچێته‌ ئه‌و شوێنه‌ی خه‌ریك بوو به‌ میرات وه‌ری بگرێت، گوێڕایه‌ڵ بوو و ده‌رچوو، هه‌رچه‌نده‌ نه‌یده‌زانی بۆ كوێ ده‌چێت.


text:
به‌ باوه‌ڕ وه‌ك بێگانه‌ له‌ خاكی به‌ڵێن‌پێدراو نامۆ بوو، له‌ چادردا ژیا، وه‌ك ئیسحاق و یاقوب كه‌ له‌گه‌ڵی‌دا له‌ میراتی به‌ڵێن هاوبه‌شن.


text:
به‌ باوه‌ڕی ئیبراهیم، خودی سارا هه‌رچه‌نده‌ نه‌زۆك بوو توانای سك كردنی وه‌رگرت، هه‌رچه‌نده‌ ته‌مه‌نی ئاسایی به‌سه‌رچوو بوو، چونكه‌ دڵنیابوو ئه‌وه‌ی به‌ڵێنی داوه‌ دڵسۆزه‌.


text:
بۆیه‌ له‌ پیاوێك له‌ دایك بوو، هه‌روه‌ك مردووه‌، نه‌وه‌كان ژماره‌یان وه‌ك ئه‌ستێره‌ی ئاسمان، وه‌ك لمی سه‌ر كه‌ناری ده‌ریا له‌ ژماره‌ نه‌ده‌هات.


text:
هه‌موو ئه‌وانه‌ له‌ باوه‌ڕدا مردن و به‌ڵێنه‌كانیان وه‌رنه‌گرت، به‌ڵكو له‌ دووره‌وه‌ بینییان و پێشوازییان لێ‌كرد، دانیان پیانا كه‌ ئه‌وان له‌سه‌ر زه‌وی‌دا نامۆ و بێگانه‌ن.


text:
ئه‌گه‌ر ئه‌وان بیری نیشتیمانیان بكردبایه‌وه‌ كه‌ لێی ده‌رچووبوون، ئه‌وا هه‌لی گه‌ڕانه‌وه‌یان بۆی ده‌بوو.


text:
به‌ڵام ئێستا ئاره‌زووی نیشتیمانێكی باشتر ده‌كه‌ن، كه‌ ئاسمانییه‌كه‌یه‌. بۆیه‌ خودا شه‌رمی پێیان نییه‌ به‌ خودای ئه‌وان ناوببردرێت، چونكه‌ شارێكی بۆ ئاماده‌كردن.


text:
به‌ باوه‌ڕ ئیبراهیم، كاتێ خودا خستییه‌ ئه‌زموونه‌وه‌، ئیسحاقی تاقانه‌كه‌ی وه‌ك قوربانی پێشكه‌ش كرد. ئه‌وه‌ی به‌ به‌ڵێنه‌كان وه‌ریگرت،


text:
ئیبراهیم داینابوو كه‌ خودا ده‌توانێت مردوو هه‌ڵستێنێته‌وه‌، له‌وه‌شه‌وه‌ به‌ مه‌جازییانه‌ ئیسحاقی وه‌رگرته‌وه‌.


text:
به‌ باوه‌ڕ یاقوب له‌ سه‌ره‌مه‌رگی‌دا داوای به‌ره‌كه‌تی بۆ هه‌ریه‌كه‌ له‌ كوڕه‌كانی یوسف كرد و خۆی به‌سه‌ر ده‌سكی گۆپاڵه‌كه‌ی‌دا دا و په‌رستشی كرد.


text:
به‌ باوه‌ڕ یوسف له‌ سه‌ره‌مه‌رگی‌دا باسی ده‌رچوونی نه‌وه‌ی ئیسرائیلی كرد و له‌مه‌ڕ ئێسقانه‌كانی ڕایسپاردن.


text:
به‌ باوه‌ڕ كاتێ موسا له‌دایك بوو، سێ مانگ دایك و باوكی شاردییانه‌وه‌، چونكه‌ بینییان منداڵه‌كه‌ جوانه‌، له‌ فه‌رمانی پاشا نه‌ترسان.


text:
به‌لایه‌وه‌ باشتر بوو له‌گه‌ڵ گه‌لی خودا سووكایه‌تی پێ بكرێت، له‌وه‌ی له‌زه‌تێكی كاتی له‌ گوناهدا هه‌بێت.


text:
ئه‌و ڕیسوایی له‌ پێناوی مه‌سیح به‌ سامانێكی گه‌وره‌تری دانا له‌ گه‌نجینه‌ی میسر، چونكه‌ سه‌رنجی دابووه‌ پاداشت.


text:
به‌ باوه‌ڕ میسری به‌جێ‌هێشت و له‌ تووڕه‌یی پاشا نه‌ترسا. دانی به‌خۆی‌دا گرت وه‌ك ئه‌وه‌ ببینێ كه‌ نه‌بینراوه‌.


text:
به‌ باوه‌ڕ به‌ ده‌ریای سووردا په‌ڕینه‌وه‌ وه‌ك به‌ وشكانی‌دا، به‌ڵام میسرییه‌كان كاتێ ویستیان بیكه‌ن نقووم بوون.


text:
به‌ باوه‌ڕ ڕاحابی داوێنپیس له‌گه‌ڵ یاخیبووان له‌ناونه‌چوو، چونكه‌ پێشوازییه‌كی ئاشتییانه‌ی له‌ سیخوڕه‌كان كرد.


text:
چی دیكه‌ش بڵێم؟ كاتم نییه‌ باسی گدعۆن و باراك و شه‌مشون و یه‌فتاح و داود و سامۆئیل و پێغه‌مبه‌ران بكه‌م،


text:
كه‌وا به‌ باوه‌ڕ پاشایه‌تییه‌كانیان به‌زاند، دادپه‌روه‌رییان هێنایه‌ كایه‌وه‌، به‌ڵێنه‌كانیان به‌ده‌ست‌هێنا، ده‌می شێریان داخست،


text:
هێزی ئاگریان كوژانده‌وه‌، له‌ تیخی شمشێر ڕایانكرد، له‌ لاوازی‌دا به‌هێزبوون، له‌ شه‌ڕدا توند بوون، له‌شكری بێگانه‌یان گه‌ڕانده‌وه‌.


text:
هه‌ندێك ژن مردووه‌كانیان به‌ هه‌ڵستانه‌وه‌ وه‌رگرته‌وه‌. به‌ڵام خه‌ڵكی دیكه‌ ئازار دران و ڕزگارییان نه‌ویست، تاكو هه‌ڵستانه‌وه‌یه‌كی باشتریان ده‌ست‌بكه‌وێت.


text:
به‌ردباران كران، كه‌رت كران، به‌ زه‌بری شمشێر مردوون. به‌ پێستی مه‌ڕ و بزن گه‌ڕێندراون، نه‌بوون و چه‌وسێنراوه‌ و زه‌لیل كراون - -


text:
بۆیه‌، چونكه‌ ئێمه‌ به‌ هه‌ورێكی شایه‌تیده‌رانی ئاوا گه‌وره‌ ده‌وره‌ دراوین، با هه‌موو بارگرانییه‌ك و ئه‌و گوناهانه‌ی كه‌ به‌ ئاسانی ئاڵۆز ده‌كات بیخه‌ینه‌ لایه‌ك و به‌ دانبه‌خۆداگرتنه‌وه‌ له‌و پێشبڕكێیه‌ ڕابكه‌ین كه‌ له‌پێشمان دانراوه‌.


text:
با چاومان ببڕینه‌ عیسا، پێشڕه‌و و ته‌واوكاری باوه‌ڕمان، ئه‌وه‌ی له‌ پێناوی ئه‌و خۆشییه‌ی له‌پێشی دانرابوو، به‌رگه‌ی خاچی گرت و شه‌رمه‌زاری به‌ سووك وه‌رگرت، جا له‌ ده‌سته‌ڕاستی ته‌ختی خودا دانیشت.


text:
بیربكه‌نه‌وه‌ له‌وه‌ی له‌ گوناهبارانه‌وه‌ به‌رگه‌ی دژایه‌تی خۆی گرت، تاكو شه‌كه‌ت نه‌بن و وره‌ به‌رنه‌ده‌ن.


text:
ئێوه‌ش ئه‌و هاندانه‌تان له‌بیر چۆوه‌، كه‌ وه‌ك ڕۆڵه‌ له‌گه‌ڵتان ده‌دوێت: {ڕۆڵه‌كه‌م، به‌ سووكی ته‌ماشای ته‌مبێكردنی خوداوه‌ند مه‌كه‌، هه‌روه‌ها كاتێ سه‌رزه‌نشتت ده‌كات وره‌ به‌رمه‌ده‌،


text:
چونكه‌ ئه‌وه‌ی خوداوه‌ند خۆشی‌بووێ ته‌مبێی ده‌كات، هه‌روه‌ها هه‌ر یه‌كێك وه‌ك ڕۆڵه‌ی خۆی وه‌ریگرێت، به‌ گۆپاڵ لێی ده‌دات.}


text:
كه‌واته‌ به‌رگه‌ی ته‌مبێكردن بگرن، خوداش وه‌ك ڕۆڵه‌ی خۆی له‌گه‌ڵتان ده‌جووڵێته‌وه‌. چ ڕۆڵه‌یه‌ك هه‌یه‌ باوكی ته‌مبێی نه‌كات؟


text:
زیاتریش، باوكی مرۆڤانه‌مان هه‌یه‌ كه‌ ته‌مبێی كردووین و ڕێزی ئه‌ومان گرتووه‌. ئه‌ی چه‌ند زیاتر ملكه‌چی باوكی ڕۆحه‌كانمان بین، جا ده‌ژین؟


text:
چونكه‌ باوكانمان بۆ ماوه‌یه‌ك ئه‌وه‌نده‌ی به‌ باشیان زانیوه‌ ته‌مبێیان كردووین، به‌ڵام خودا بۆ سوودی ئێمه‌یه‌ ته‌مبێمان ده‌كات، تاكو به‌شداری پیرۆزییه‌كه‌ی بكه‌ین.


text:
هه‌ر ته‌مبێكردنێك ئێستا نابینرێت بۆ خۆشی بێت به‌ڵكو خه‌م، كه‌چی دواتر به‌روبوومی ئاشتییانه‌ی ڕاستودروستی ده‌گرێت بۆ ئه‌وانه‌ی پێی ڕاهێنراون.


text:
كۆشش بكه‌ن تاكو له‌گه‌ڵ هه‌موو كه‌سێك به‌ ئاشتی بژین، هه‌روه‌ها پیرۆز بن. بێ پیرۆزی كه‌س خوداوه‌ند نابینێت.


text:
ئاگاداری ئه‌وه‌ بن، كه‌س خۆی له‌ نیعمه‌تی خودا بێبه‌ش نه‌كات، نه‌وه‌ك ڕه‌گی تاڵی گه‌شه‌ بكات و په‌شێوی دروست بكات، به‌هۆی ئه‌مه‌ش زۆر كه‌س گڵاو بێت.


text:
ئاگاداربن نه‌وه‌ك یه‌كێك داوێنپیس یان وه‌ك عیسۆ به‌ڕه‌ڵا بێت، ئه‌وه‌ی مافی نۆبه‌رایه‌تی خۆی به‌ ژه‌مێك خواردن فرۆشت.


text:
چونكه‌ ده‌زانن دواتر ویستی ببێته‌وه‌ میراتگری به‌ره‌كه‌ت، ڕه‌تكرایه‌وه‌، له‌به‌ر ئه‌وه‌ی ده‌رفه‌تی نه‌دۆزییه‌وه‌ بۆ تۆبه‌كردن، هه‌رچه‌نده‌ به‌ فرمێسكه‌وه‌ش داوای كرد.


text:
چونكه‌ ئێوه‌ نه‌هاتوونه‌ته‌ لای شاخێك ده‌ستی لێ بدرێت، لای ئاگرێكی گڕدار، لای تاریكی، لای ته‌م، لای گه‌رده‌لوول،


text:
لای ده‌نگی كه‌ڕه‌نا، لای ده‌نگی دووانێك وا له‌ گوێگران بكات بپاڕێنه‌وه‌ ئیتر ئه‌م قسانه‌یان بۆ نه‌كرێت،


text:
له‌به‌ر ئه‌وه‌ی ئه‌و شته‌ی فه‌رمانی پێ كرا به‌رگه‌یان نه‌گرت: {ته‌نانه‌ت ئه‌گه‌ر ئاژه‌ڵیش ده‌ستی به‌ر ئه‌و شاخه‌ بكه‌وێ، ده‌بێ به‌ردباران بكرێ.}


text:
به‌ڵكو ئێوه‌ هاتوونه‌ته‌ كێوی سییۆن بۆ شاری خودای زیندوو، ئۆرشه‌لیمی ئاسمانی، بۆ ئاهه‌نگێك فریشته‌یه‌كی له‌ ژماره‌ نه‌هاتووی كۆكردۆته‌وه‌،


text:
بۆ كڵێسای نۆبه‌ره‌ تۆماركراوه‌كان له‌ ئاسمان‌دا، بۆ لای خودا، دادوه‌ری هه‌مووان، بۆ لای ڕۆحی ڕاستودروستان كه‌ ته‌واوكراون،


text:
ئاگاداربن قسه‌كه‌ره‌كه‌ ڕه‌ت مه‌كه‌نه‌وه‌. چونكه‌ ئه‌گه‌ر ئه‌وانه‌ی قسه‌كه‌ری سه‌ر زه‌وییان ڕه‌تكرده‌وه‌ ده‌رباز نه‌بووبن، ئایا چه‌ند كه‌متر ئێمه‌ ده‌رباز ده‌بین كه‌ له‌ قسه‌كه‌ری ئاسمان هه‌ڵگه‌ڕاینه‌وه‌؟


text:
ئه‌وسا ده‌نگه‌كه‌ی زه‌وی هه‌ژاند، به‌ڵام ئێستا به‌ڵێنی داوه‌ و ده‌فه‌رمووێ: {جارێكی دیكه‌ ته‌نها زه‌وی ناخه‌مه‌ له‌رزه‌، به‌ڵكو ئاسمانیش.}


text:
وشه‌ی (جارێكی دیكه‌) ئاماژه‌یه‌ بۆ ئه‌و شتانه‌ی له‌رزۆكن - وه‌ك دروستكراو - نامێنێت، تاكو شته‌ ناله‌رزۆكه‌كان بمێنن.


text:
بۆیه‌، چونكه‌ شانشینێكی ناله‌رزۆك وه‌رده‌گرین، با سوپاسگوزار بین، به‌هۆیه‌وه‌ به‌ شێوازێكی په‌سه‌ند به‌ ترس و ڕێزه‌وه‌ خودا بپه‌رستین.


text:
میوانداری نامۆیه‌كان له‌یاد مه‌كه‌ن، چونكه‌ به‌مه‌ كه‌سانێك بێ ئه‌وه‌ی بزانن میوانداری فریشته‌كانیان كردووه‌.


text:
یادی به‌ندكراوان بكه‌ن هه‌روه‌ك له‌گه‌ڵیان به‌ند كرابن، زۆرلێكراوانیش وه‌ك خۆتان له‌گه‌ڵ ئه‌ودا زۆرلێكراو بن.


text:
با له‌لای هه‌مووان هاوسه‌رایه‌تی ڕێزی هه‌بێت، نوێنی هاوسه‌رایه‌تیش ناگڵاو بێت، چونكه‌ خودا به‌ڕه‌ڵا و داوێنپیس تاوانبار ده‌كات.


text:
با سه‌ربورده‌تان بێ خۆشه‌ویستی پاره‌ بێت، ڕازی بن به‌وه‌ی هه‌تانه‌، چونكه‌ خودا وتوویه‌تی: {هه‌رگیز پشتگوێت ناخه‌م، هه‌رگیز وازت لێ ناهێنم.}


text:
كه‌واته‌ به‌ متمانه‌وه‌ ده‌ڵێین: {خوداوه‌ند یارمه‌تیده‌ری منه‌، ناترسم، مرۆڤ چی پێ ده‌كرێ له‌گه‌ڵ من؟}


text:
ڕابه‌ره‌كانتان له‌یاد بێت، ئه‌وانه‌ی باسی وشه‌ی خوداتان بۆ ده‌كه‌ن، ته‌ماشای سه‌ربورده‌یان بكه‌ن و لاسایی باوه‌ڕیان بكه‌نه‌وه‌.


text:
فێركردنی جۆراوجۆر و نامۆ نه‌تانهاژوات. چونكه‌ باشه‌ دڵ به‌ نیعمه‌ت به‌هێز بكرێت، نه‌ك به‌ یاسایه‌كانی خۆراك كه‌ سوودی نه‌بوو بۆ ئه‌وانه‌ی پێی ده‌ژین.


text:
چونكه‌ ئه‌و ئاژه‌ڵانه‌ی سه‌رۆك كاهین به‌هۆی خوێنیان وه‌ك قوربانی بۆ گوناه‌ ده‌چێته‌ شوێنی پیرۆز كه‌ ته‌رمه‌كانیان له‌ ده‌ره‌وه‌ی ئۆردوگا ده‌سووتێندرێ.


text:
بۆیه‌، با به‌هۆی عیسا هه‌رده‌م قوربانی ستایش پێشكه‌شی خودا بكه‌ین، كه‌ به‌روبوومی لێوێكه‌ دان به‌ ناوی ئه‌و ده‌نێت.


text:
گوێڕایه‌ڵی ڕابه‌ره‌كانتان بن و ملكه‌چیان بن، چونكه‌ شه‌واره‌تان بۆ ده‌گرن، وه‌ك بڵێی هه‌ژماردێك ده‌ده‌ن، تاكو به‌ شادییه‌وه‌ ئه‌مه‌ بكه‌ن نه‌ك به‌ بێزاری، چونكه‌ ئه‌مه‌ زیانی بۆتان ده‌بێت.


text:
نوێژمان بۆ بكه‌ن، چونكه‌ دڵنیاین ویژدانێكی باشمان هه‌یه‌، ده‌مانه‌وێ له‌ هه‌موو شتێك‌دا هه‌ڵسوكه‌وتمان چاكبێت.


text:
با خودای ئاشتی كه‌ به‌ خوێنی په‌یمانی تاهه‌تایی عیسای خوداوه‌ندمانی له‌نێو مردووان هه‌ڵستانده‌وه‌، شوانه‌ پایه‌ به‌رزه‌كه‌ی مه‌ڕه‌كان،


text:
له‌ هه‌موو شتێكی باش ئاماده‌تان بكات بۆ ئه‌وه‌ی به‌ خواستی ئه‌و بكه‌ن، له‌ ئێمه‌ش‌دا كار بكات كه‌ به‌ دڵی خۆی بێت به‌هۆی عیسای مه‌سیح، تاهه‌تایه‌ شكۆمه‌ندی بۆ ئه‌وه‌. ئامین.


text:
خوشكان، برایان، لێتان ده‌پاڕێمه‌وه‌، به‌ سنگفراوانییه‌وه‌ ئه‌م وته‌ی هاندانه‌ وه‌ربگرن، چونكه‌ ته‌نها نامه‌ی كورتم بۆ نووسیون.


text:
با دانبه‌خۆداگرتن ته‌واو كاری خۆی هه‌بێت، تاكو ته‌واو و پێگه‌یشتوو بن، كه‌موكوڕیتان له‌ شتێك نه‌بێت.


text:
ئه‌گه‌ر یه‌كێكتان له‌ دانایی كه‌موكوڕی هه‌یه‌، با داوا له‌ خودا بكات، كه‌ به‌ دڵفراوانی به‌ هه‌مووان ده‌به‌خشێت و گله‌ییش ناكات، پێشی ده‌به‌خشرێت.


text:
به‌ڵام با به‌ باوه‌ڕه‌وه‌ داوا بكات و گومان نه‌كات، چونكه‌ ئه‌وه‌ی گومان ده‌كات وه‌ك شه‌پۆلی ده‌ریا وایه‌، با ده‌یهێنێت و ده‌یبات.


text:
له‌به‌ر ئه‌وه‌ی ڕۆژ به‌ گه‌رمییه‌ سووتێنه‌ره‌كه‌ی هه‌ڵهات، گژوگیا وشك بوو و گوڵه‌كه‌ی هه‌ڵوه‌را و دیمه‌نی جوانی نه‌ما. به‌ هه‌مان شێوه‌، ده‌وڵه‌مه‌نده‌كه‌ له‌ بازرگانییه‌كانیه‌وه‌ له‌ناوده‌چێت.


text:
خۆزگه‌ ده‌خوازرێ به‌وه‌ی به‌رگه‌ی تاقیكردنه‌وه‌ ده‌گرێت، چونكه‌ كه‌ سه‌لمێندرا تاجی ژیان وه‌رده‌گرێت، ئه‌وه‌ی خودا به‌ڵێنی پێ داوه‌ بۆ ئه‌وانه‌ی خۆشیان ده‌وێت.


text:
با كه‌س كاتێ تاقی ده‌كرێته‌وه‌ نه‌ڵێت: (له‌لایه‌ن خوداوه‌ تاقی ده‌كرێمه‌وه‌.) چونكه‌ خودا به‌ خراپه‌ تاقی ناكرێته‌وه‌، ئه‌ویش كه‌س تاقی ناكاته‌وه‌.


text:
هه‌موو به‌خشینێكی چاك و به‌هره‌یه‌كی ته‌واو له‌لایه‌ن سه‌ره‌وه‌یه‌، له‌لای باوكی ڕووناكییه‌كانه‌وه‌ دێته‌ خواره‌وه‌، ئه‌وه‌ی ناگۆڕێت و سێبه‌ری خولانه‌وه‌ی نییه‌.


text:
برایانی خۆشه‌ویستم بزانن: با هه‌ر مرۆڤێك له‌ گوێگرتن خێرا بێت، له‌ قسه‌كردن له‌سه‌ره‌خۆ بێت، له‌ تووڕه‌بوون خاو بێت.


text:
كه‌واته‌ هه‌موو گڵاوی و گه‌شه‌كردنێكی به‌دكاری دابكه‌نن، ئه‌و وشه‌یه‌ی كه‌ له‌ ئێوه‌دا چاندراوه‌ به‌ دڵنه‌رمییه‌وه‌ وه‌ری بگرن، ئه‌وه‌ی ده‌توانێت گیانتان ڕزگار بكات.


text:
چونكه‌ ئه‌گه‌ر یه‌كێك گوێگری وشه‌كه‌ بێت و كاری پێ نه‌كات، وه‌ك یه‌كێك وایه‌ له‌ ئاوێنه‌دا سه‌یری ڕوخساری خۆی بكات،


text:
به‌ڵام ئه‌وه‌ی سه‌یری ناو شه‌ریعه‌تی ته‌واو بكات، شه‌ریعه‌تی ئازادی و تیای‌دا چه‌سپا، ئه‌وه‌ی گوێی لێ‌بووه‌ له‌بیری نه‌كات، به‌ڵكو كاری پێ بكا، ئه‌وا ئه‌مه‌ به‌ره‌كه‌تداره‌ له‌ كرداری.


text:
ئه‌وه‌ی خۆی به‌ دیندار دابنێت و زمانی خۆی نه‌پارێزێت، ئه‌وا خۆی هه‌ڵده‌خه‌ڵه‌تێنێت و دیندارییه‌كه‌ی پووچه‌.


text:
ئایینی پاك و بێگه‌رد له‌لای خودای باوك ئه‌مه‌یه‌: به‌سه‌ركردنه‌وه‌ی هه‌تیوان و بێوه‌ژنان له‌ ته‌نگانه‌یان‌دا، هه‌روه‌ها خۆی له‌ گڵاوی جیهان بپارێزێت بێ له‌كه‌.


text:
ئه‌گه‌ر پیاوێك هاته‌ ناو كۆڕه‌كه‌تان، ئه‌نگوستیله‌ی زێڕی له‌ په‌نجه‌ بوو و به‌رگی نایاب بوو، هه‌روه‌ها هه‌ژارێكیش به‌ به‌رگی پیس،


text:
ته‌ماشای به‌رگه‌ نایابه‌كه‌تان كرد و وتتان: (لێره‌ دانیشه‌ باشه‌)، به‌ هه‌ژاره‌كه‌ش بڵێن: (له‌وێ ڕاوه‌سته‌) یان (له‌به‌رپێم دانیشه‌)،


text:
خوشك و برا خۆشه‌ویسته‌كانم، گوێ‌بگرن: ئایا خودا هه‌ژارانی ئه‌م جیهانه‌ی هه‌ڵنه‌بژاردووه‌ له‌ باوه‌ڕ ده‌وڵه‌مه‌ند بن و میراتگری شانشین بن كه‌ به‌ڵێنی پێ داوه‌ته‌ ئه‌وانه‌ی خۆشیان ده‌وێت؟


text:
به‌ڵام ئێوه‌ سووكایه‌تیتان به‌ هه‌ژاره‌كه‌ كرد. ئایا ده‌وڵه‌مه‌نده‌كان نین خۆیان به‌سه‌رتان‌دا ده‌سه‌پێنن و ڕاپێچی دادگاكانتان ده‌كه‌ن؟


text:
ئه‌گه‌ر به‌ ڕاستی شه‌ریعه‌تی شاهانه‌تان هێناوه‌ته‌ دی كه‌ به‌گوێره‌ی نووسراوه‌كه‌ ده‌ڵێ: {نزیكه‌كه‌ت وه‌ك خۆت خۆش‌بووێ} ، چاك ده‌كه‌ن.


text:
به‌ڵام ئه‌گه‌ر جوداخوازی بكه‌ن، ئه‌وا گوناه‌ ده‌كه‌ن و وه‌ك سه‌رپێچیكار له‌لایه‌ن شه‌ریعه‌ته‌وه‌ سه‌رزه‌نشت ده‌كرێن.


text:
چونكه‌ وتوویه‌تی: {داوێنپیسی مه‌كه‌،} هه‌روه‌ها وتوویه‌تی: {مه‌كوژه‌.} ئه‌گه‌ر داوێنپیسیت نه‌كرد به‌ڵام یه‌كێكت كوشت، ئه‌وا سه‌رپێچی شه‌ریعه‌تت كردووه‌.


text:
خوشكان و برایانم، چ سوودێكی هه‌یه‌ ئه‌گه‌ر یه‌كێك بڵێت باوه‌ڕم هه‌یه‌، به‌ڵام كرداری نه‌بێت؟ ئایا ئه‌م جۆره‌ باوه‌ڕه‌ ده‌توانێت ڕزگاری بكات؟


text:
یه‌كێكتان پێتان وتن: (به‌خێرچن، خۆتان گه‌رم بكه‌نه‌وه‌ و تێر بخۆن،) و پێداویستییه‌كانی ژیانیان نه‌ده‌نێ، چ سوودێكی هه‌یه‌؟


text:
به‌ڵام یه‌كێك ده‌ڵێت: (تۆ باوه‌ڕت هه‌یه‌، من كردارم هه‌یه‌.) باوه‌ڕی خۆتم پیشان بده‌ بێ كردار، منیش به‌ كرداره‌كانم باوه‌ڕی خۆمت پیشان ده‌ده‌م.


text:
تۆ باوه‌ڕت هه‌یه‌ كه‌ یه‌ك خودا هه‌یه‌، چاك ده‌كه‌یت. ته‌نانه‌ت ڕۆحه‌پیسه‌كانیش باوه‌ڕ ده‌كه‌ن و ده‌له‌رزن.


text:
نووسراوه‌كه‌ش هاته‌ دی كه‌ ده‌فه‌رمووێ: {ئیبراهیم باوه‌ڕی به‌ خودا هێنا، ئه‌مه‌شی به‌ ڕاستودروستی بۆ دانرا،} هه‌روه‌ها ناوی لێ‌نرا دۆستی خودا.


text:
به‌م شێوه‌یه‌ ڕاحابی داوێنپیس، ئایا به‌ كردار بێ‌تاوان نه‌بوو، كه‌ پێشوازی له‌ سیخوڕه‌كان كرد و به‌ ڕێگایه‌كی دیكه‌دا به‌ڕێی كردن؟


text:
چونكه‌ هه‌موومان له‌ زۆر شت ساتمه‌ ده‌كه‌ین. ئه‌گه‌ر یه‌كێك هه‌یه‌ له‌ قسه‌كردن ساتمه‌ ناكات، ئه‌وه‌ مرۆڤێكی ته‌واوه‌ و ده‌توانێت جڵه‌وی هه‌موو له‌ش بگرێته‌ ده‌ست.


text:
سه‌یری كه‌شتی بكه‌ن، هه‌رچه‌نده‌ گه‌وره‌یه‌ و ڕه‌شه‌با ده‌یهاژوات، كه‌چی به‌ سه‌وڵێكی بچووك بۆ هه‌ر لایه‌ك كه‌شتیوان بیه‌وێت ڕابه‌رایه‌تی ده‌كرێت.


text:
به‌ هه‌مان شێوه‌ زمانیش ئه‌ندامێكی بچووكه‌، به‌ڵام شانازی به‌ گه‌وره‌ ده‌كات. ئاگرێكی بچووك چ دارستانێكی گه‌وره‌ ده‌سووتێنێ.


text:
زمان ئاگره‌، جیهانێكه‌ له‌ خراپه‌ له‌نێو ئه‌ندامانمان. هه‌موو له‌ش گڵاو ده‌كات و ئاگر له‌ بازنه‌ی ژیان به‌رده‌دات و خۆی به‌ دۆزه‌خ داده‌گیرسێت‌.


text:
چونكه‌ هه‌موو جۆرێكی ئاژه‌ڵ و باڵنده‌ و خشۆك و بوونه‌وه‌ری ئاوی ده‌سته‌مۆ ده‌كرێت، ده‌سته‌مۆش كراوه‌ به‌ هۆی مرۆڤه‌وه‌‌.


text:
به‌مه‌ ستایشی خوداوه‌ند و باوك ده‌كه‌ین، هه‌ر به‌مه‌ش نه‌فره‌ت له‌و خه‌ڵكه‌ ده‌كه‌ین كه‌ له‌ شێوه‌ی خودا دروستكراون.


text:
خوشكان و برایانم، ئایا دارهه‌نجیر زه‌یتوون ده‌گرێت، یان مێو هه‌نجیر؟ ئاواش كانی سوێر ئاوی سازگار نادات.


text:
كێ له‌نێوتان‌دا دانا و تێگه‌یشتووه‌؟ با به‌ ڕه‌وشتی باشی كرداره‌كانی پیشان بدات كه‌ له‌ دڵنه‌رمی داناییه‌وه‌یه‌.


text:
به‌ڵام ئه‌گه‌ر چاوپیسی تاڵ و خۆپه‌رستیتان له‌ دڵ‌دا بوو، شانازی مه‌كه‌ن یان نكۆڵی له‌ ڕاستی مه‌كه‌ن.


text:
به‌ڵام ئه‌و داناییه‌ی له‌ سه‌ره‌وه‌یه‌، یه‌كه‌م جار پاكه‌، دواتر ئاشتیخوازه‌، هه‌ستیاره‌، گوێڕایه‌ڵه‌، پڕ له‌ به‌زه‌ییه‌ و به‌روبوومی چاكه‌، لایه‌نگر نییه‌، دووڕوو نییه‌.


text:
ئه‌م جه‌نگ و دژایه‌تییه‌ی له‌نێوانتان دایه‌، له‌كوێوه‌یه‌؟ ئایا لێره‌وه‌ نییه‌، له‌ هه‌وه‌سه‌كانتانه‌وه‌یه‌ كه‌ له‌ ئه‌ندامانتان‌دا ده‌جه‌نگێت؟


text:
هه‌وه‌س ده‌كه‌ن و ده‌ستتان ناكه‌وێت، ده‌كوژن و ئیره‌یی ده‌كه‌ن و ناتوانن وه‌ربگرن، دژایه‌تی ده‌كه‌ن و ده‌جه‌نگن. نیتانه‌، چونكه‌ له‌ خودا داوا ناكه‌ن.


text:
داوا ده‌كه‌ن و وه‌ری ناگرن، چونكه‌ به‌ پاڵنه‌ری خراپ داوا ده‌كه‌ن، تاكو له‌ هه‌وه‌سه‌كانتان خه‌رجی بكه‌ن.


text:
ئه‌ی داوێنپیسان، نازانن دۆستایه‌تی جیهان دوژمنایه‌تی خودایه‌؟ بۆیه‌ ئه‌وه‌ی بیه‌وێت ببێته‌ دۆستی جیهان، ئه‌وا بووه‌ته‌ دوژمنی خودا.


text:
یاخود واده‌زانن نووسراوه‌كه‌ له‌خۆڕا ده‌فه‌رمووێ، خودا به‌ دڵگه‌رمی په‌رۆشه‌ به‌و ڕۆحه‌ی كه‌ تیامان‌دا نیشته‌جێی كردووه‌؟


text:
به‌ڵام نیعمه‌تی زیاتر ده‌دات، بۆیه‌ ده‌فه‌رمووێ: {خودا به‌رهه‌ڵستی لووتبه‌رزه‌كان ده‌كات، به‌ڵام نیعمه‌ت ده‌داته‌ ڕۆح‌سووكه‌كان.}


text:
له‌ خودا نزیك بنه‌وه‌، لێتان نزیك ده‌بێته‌وه‌. ده‌ستتان خاوێن بكه‌نه‌وه‌ ئه‌ی گوناهباران، دڵتان پاك‌بكه‌نه‌وه‌ ئه‌ی ڕاڕایه‌كان.


text:
خوشكان، برایان، به‌ خراپه‌ باسی یه‌كتری مه‌كه‌ن. ئه‌وه‌ی به‌ خراپه‌ باسی براكه‌ی بكات یاخود براكه‌ی حوكم بدات، ئه‌وا به‌ خراپه‌ باسی ته‌ورات ده‌كات و ته‌ورات حوكم ده‌دات. ئه‌گه‌ر ته‌ورات حوكم بده‌یت، ئه‌وا به‌ ته‌ورات ناكه‌یت، به‌ڵكو دادوه‌ری بۆی.


text:
ته‌نها یه‌ك شه‌ریعه‌تدانه‌ر و دادوه‌ر هه‌یه‌، ئه‌و ده‌توانێت ڕزگار بكات و له‌ناوببات. جا تۆ كێی تاكو نزیكه‌كه‌ت حوكم بده‌یت؟


text:
وه‌رن ئه‌وانه‌ی ده‌ڵێن: (ئه‌مڕۆ یان به‌یانی ده‌ڕۆین بۆ فڵان شار، ساڵێك له‌وێ ده‌بین و كاسبی ده‌كه‌ین و قازانج ده‌كه‌ین.)


text:
ئێوه‌ كه‌ نازانن به‌یانی چی ده‌بێت، ژیانتان چییه‌؟ چونكه‌ هه‌ڵمێكه‌، ماوه‌یه‌ك ده‌رده‌كه‌وێت، دواتر نامێنێت.


text:
زێڕ و زیوتان داده‌خورێت، داخورانه‌كه‌شیان شایه‌تیتان له‌سه‌ر ده‌دات و وه‌ك ئاگر جه‌سته‌تان ده‌خوات. له‌ ڕۆژانی كۆتایی گه‌نجینه‌تان بۆ خۆتان كۆكرده‌وه‌.


text:
ئه‌وه‌تا كرێی ئه‌و كرێكارانه‌ی له‌ كێڵگه‌كانتان ڕنینیان كردووه‌ و نه‌تانداوه‌، دژی ئێوه‌ هاوار ده‌كات. هاواری سه‌پانانیش گه‌یشته‌ گوێی خوداوه‌ندی سوپاسالار.


text:
بۆیه‌ خوشكان و برایانم، تاكو هاتنه‌وه‌ی خوداوه‌ند ئارام بگرن. سه‌یر بكه‌ن چۆن جوتیار چاوه‌ڕێی به‌رهه‌مه‌ سه‌نگینه‌كه‌ی زه‌وی ده‌كات، بۆ بارانی پایز و به‌هار ئارام ده‌گرێت.


text:
خوشكان، برایان، بۆڵه‌بۆڵ له‌سه‌ر یه‌كتری مه‌كه‌ن، نه‌وه‌ك حوكم بدرێن. ئه‌وه‌تا دادوه‌ر له‌به‌رده‌رگا ڕاوه‌ستاوه‌.


text:
خوشكان، برایان، نموونه‌ وه‌ربگرن له‌ به‌رگه‌ی ئازار و ئارامگرتنی ئه‌و پێغه‌مبه‌رانه‌ی كه‌ به‌ ناوی خوداوه‌ند قسه‌یان كرد.


text:
ئه‌وه‌تا ئێمه‌ به‌خته‌وه‌ران به‌ دانبه‌خۆداگرتوو داده‌نێن. دانبه‌خۆداگرتنی ئه‌یوبتان بیستووه‌ و له‌ كۆتایی‌دا خودا چی كرد ، چونكه‌ خوداوه‌ند به‌زه‌یی زۆره‌ و میهره‌بانه‌.


text:
خوشكان و برایانم، پێش هه‌موو شتێك، سوێند مه‌خۆن، نه‌ به‌ ئاسمان و نه‌ به‌ زه‌وی و نه‌ به‌ شتی دیكه‌. به‌ڵكو با (به‌ڵێ)تان به‌ڵێ بێت و (نه‌خێر)تان نه‌خێر بێت، نه‌وه‌ك بكه‌ونه‌ ژێر تاوانباركردن.


text:
كامه‌تان نه‌خۆشه‌؟ با پیرانی كڵێسا بانگ بكات و نوێژی له‌سه‌ر بكه‌ن، به‌ ناوی خوداوه‌ندیش چه‌وری بكه‌ن.


text:
نوێژی باوه‌ڕ نه‌خۆش چاك‌ده‌كاته‌وه‌ و خوداوه‌ند هه‌ڵیده‌ستێنێته‌وه‌. ئه‌گه‌ر گوناهێكیشی كردبێت ده‌به‌خشرێت.


text:
بۆیه‌ بۆ یه‌كتری دان به‌ گوناهه‌كانتان بنێن، نوێژ بۆ یه‌كتری بكه‌ن تاكو چاكبنه‌وه‌. نوێژی مرۆڤی ڕاستودروست زۆر به‌هێز و كاریگه‌ره‌.


text:
ئه‌لیاس مرۆڤێك بوو وه‌ك ئێمه‌ له‌ هه‌مان سروشت، به‌ گه‌رمی نوێژی كرد تاكو باران نه‌بارێت، ئیتر سێ ساڵ و نیو له‌سه‌ر زه‌وی نه‌باری.


text:
با بزانێت ئه‌وه‌ی گوناهبارێك له‌ ڕێگای گومڕایی بگه‌ڕێنێته‌وه‌، ده‌روونێك له‌ مردن ڕزگار ده‌كات و زۆر گوناهیش داده‌پۆشێت.


text:
په‌ترۆس، نێردراوی عیسای مه‌سیح، بۆ بژارده‌كانی خودا، بێگانه‌ په‌راگه‌نده‌كان له‌ پۆنتۆس و گه‌لاتیا و كه‌پدۆكیا و ئاسیا و بیسینیا ،


text:
به‌گوێره‌ی زانینی پێشووی خودای باوك بژاركراون، به‌ پیرۆزكردنی ڕۆحه‌كه‌ بۆ گوێڕایه‌ڵی عیسای مه‌سیح و پرژاندنی خوێنه‌كه‌ی: نیعمه‌ت و ئاشتیتان زیاد بێت.


text:
ستایش بۆ خودا، باوكی خوداوه‌ندمان عیسای مه‌سیح! به‌گوێره‌ی به‌زه‌ییه‌ فراوانه‌كه‌ی له‌دایكبوونه‌وه‌ی پێ به‌خشین بۆ هیوایه‌كی زیندوو به‌ هه‌ڵستانه‌وه‌ی عیسای مه‌سیح له‌نێو مردووان،


text:
ئێوه‌ كه‌ به‌ هێزی خودا پاسه‌وانی كراون به‌ باوه‌ڕ، بۆ ئه‌و ڕزگارییه‌ی ئاماده‌یه‌ له‌ كۆتایی زه‌مانه‌ ڕابگه‌یه‌ندرێ.


text:
به‌وه‌ی پێی دڵخۆش ده‌بن، هه‌رچه‌نده‌ بۆ ماوه‌یه‌ك ئێستا ده‌بێ به‌ده‌ست تاقیكردنه‌وه‌ جۆراوجۆره‌كان خه‌م بخۆن،


text:
تاكو سه‌لماندنی باوه‌ڕتان - كه‌ له‌ زێڕی له‌ناوچوو نرخدارتره‌ كه‌وا به‌ ئاگر تاقی ده‌كرێته‌وه‌ - بۆ ستایش و شكۆ و ڕێز بێت له‌ ئاشكراكردنی عیسای مه‌سیح‌دا.


text:
هه‌رچه‌نده‌ نه‌تانبینیوه‌ خۆشتان ده‌وێ، ئێستاش نایبینن باوه‌ڕی پێ ده‌هێنن و دڵخۆش ده‌بن به‌ شێوه‌یه‌ك هه‌ر باسی ناكرێت و شكۆداره‌،


text:
ئه‌و ڕزگارییه‌ی پێغه‌مبه‌ران بۆی گه‌ڕان و پشكنییان، سه‌باره‌ت به‌و نیعمه‌ته‌ی بۆ ئێوه‌یه‌ پێشبینییان كرد،


text:
ده‌گه‌ڕان چ بارودۆخێك یان چ كاتێكه‌ ڕۆحی مه‌سیح دیاری ده‌كات كه‌ تیایان دایه‌، زوو شایه‌تییان داوه‌ بۆ ئازاره‌كانی مه‌سیح و ئه‌و شكۆمه‌ندییه‌ی دوای دێت.


text:
بۆیان ئاشكرا كرا كه‌ بۆ خۆیان نین، به‌ڵكو خزمه‌تی ئێوه‌یان ده‌كرد له‌و شتانه‌ی ئێستا پێتان ڕاگه‌یه‌نرا به‌هۆی ئه‌وانه‌ی موژده‌یان پێ به‌خشین به‌ ڕۆحی پیرۆز، كه‌ له‌ ئاسمانه‌وه‌ نێردراوه‌، فریشته‌كانیش به‌ په‌رۆشن بۆ بینینی.


text:
بۆیه‌ با مێشكتان له‌ ئاماده‌باشی‌دا بێت، خۆڕاگر بن، هیواتان به‌ ته‌واوی له‌سه‌ر ئه‌و نیعمه‌ته‌ بێت كه‌ له‌ ئاشكراكردنی عیسای مه‌سیحه‌وه‌ دێت.


text:
ئه‌گه‌ر له‌ باوك ده‌پاڕێنه‌وه‌، ئه‌وه‌ی بێ لایه‌نگری هه‌ر كه‌سێك به‌گوێره‌ی كرده‌وه‌كه‌ی حوكم ده‌دات، كه‌واته‌ له‌ كاتی نامۆییتان به‌ ترسه‌وه بژین.


text:
ده‌زانن به‌ شتی له‌ناوچووی وه‌ك زێڕ و زیو نه‌كڕاونه‌ته‌وه‌، له‌و ژیانه‌ پووچه‌ی له‌ باوباپیرانه‌وه‌ بۆتان مابۆوه‌،


text:
به‌هۆیه‌وه‌ باوه‌ڕتان به‌ خودا هه‌یه‌، ئه‌وه‌ی له‌نێو مردووان هه‌ڵیستانده‌وه‌ و شكۆی دایێ، كه‌وا هیوا و باوه‌ڕتان به‌ خودا بێت.


text:
به‌ گوێڕایه‌ڵیتان بۆ ڕاستی خۆتان پاك كردۆته‌وه‌ بۆ خۆشه‌ویستی برایانه‌ی بێ دووڕوویی، به‌ دڵێكی پاك به‌ توندی یه‌كتریتان خۆش‌بووێ.


text:
ئێوه‌ش له‌دایك بوونه‌وه‌ ، نه‌ك به‌ تۆوێكی فه‌وتاو به‌ڵكو نه‌فه‌وتاو، به‌ وشه‌ی زیندووی خودا كه‌ ده‌مێنێته‌وه‌.


text:
چونكه‌: {هه‌موو مرۆڤێك وه‌ك گژوگیا وایه‌ و هه‌موو شكۆیه‌كه‌ی وه‌ك گوڵی ده‌شت وایه‌. گژوگیا وشك ده‌بێت و گوڵ هه‌ڵده‌وه‌رێ،


text:
وه‌ك ساوای تازه‌ له‌دایك بوو، ئاره‌زووتان له‌ شیری ڕۆحی پاك بێت، تاكو به‌مه‌ بۆ ڕزگاری گه‌شه‌ بكه‌ن،


text:
ئه‌وه‌ی دێنه‌ لای، به‌ردێكی زیندووه‌ - له‌لایه‌ن خه‌ڵكه‌وه‌ ڕه‌تكراوه‌ته‌وه‌، به‌ڵام له‌لایه‌ن خودا بژارده‌یه‌ و گرانبه‌هایه‌ -


text:
ئێوه‌ش وه‌ك به‌ردی زیندوو له‌ خانوویه‌كی ڕۆحی بنیادنراون، بۆ كاهینیه‌تی پیرۆز، بۆ كردنی قوربانییه‌ ڕۆحییه‌ په‌سه‌نده‌كان بۆ خودا به‌هۆی عیسای مه‌سیح.


text:
چونكه‌ له‌ نووسراوه‌كان‌دا هاتووه‌: {ئه‌وه‌تا من به‌ردێك له‌ سییۆن داده‌مه‌زرێنم، قولینچكی هه‌ڵبژێردراو و گرانبه‌ها، ئه‌وه‌ی باوه‌ڕی پێ بهێنێت شه‌رمه‌زار نابێ.}


text:
بۆیه‌ بۆ ئێوه‌ كه‌ باوه‌ڕتان هێناوه‌ ئه‌م به‌رده‌ گرانبه‌هایه‌، به‌ڵام بۆ بێ‌باوه‌ڕان، {ئه‌و به‌رده‌ی وه‌ستاكان ڕه‌تیان كرده‌وه‌، بووه‌ به‌ردی قولینچك،}


text:
هه‌روه‌ها: {به‌ردی ساتمه‌كردن و تاشه‌به‌ردی پێ هه‌ڵكه‌وتن.} ئه‌وانه‌ ساتمه‌ ده‌كه‌ن چونكه‌ گوێڕایه‌ڵی وشه‌ی خودا نین، هه‌ر ئه‌مه‌شه‌ چاره‌نووسیان.


text:
به‌ڵام ئێوه‌ ڕه‌گه‌زێكی بژارده‌ن، كاهینیه‌تی شاهانه‌، نه‌ته‌وه‌یه‌كی پیرۆز، گه‌لی تایبه‌تی خودان ، تاكو چاكییه‌كانی ئه‌وه‌ ڕابگه‌ێنن كه‌ بانگی كردوون له‌ تاریكییه‌وه‌ بۆ ڕووناكییه‌ سه‌یره‌كه‌ی.


text:
پێشتر گه‌ل نه‌بوون، به‌ڵام ئێستا گه‌لی خودان، پێشتر به‌زه‌ییتان وه‌رنه‌گرتبوو، به‌ڵام ئێستا به‌زه‌ییتان وه‌رگرت.


text:
خۆشه‌ویستان، وه‌ك نامۆ و بێگانه‌ لێتان ده‌پاڕێمه‌وه‌ له‌ هه‌وه‌سه‌كانی له‌ش دوور بكه‌ونه‌وه‌، كه‌ دژی ده‌روون ده‌جه‌نگێت.


text:
با له‌نێو نه‌ته‌وه‌كان ڕه‌وشتتان باش بێت، تاكو كاتێ بوختانتان پێ ده‌كه‌ن گوایا ئێوه‌ به‌دكارن، كرده‌وه‌ چاكه‌كانتان ببینن و له‌ ڕۆژی به‌سه‌ركردنه‌وه‌ی خوداش ئه‌وان شكۆداری بكه‌ن.


text:
ئه‌ی كۆیله‌كان، به‌ هه‌موو ترسه‌وه‌ ملكه‌چی گه‌وره‌كانتان بن، نه‌ك ته‌نها بۆ چاك و دڵنه‌رمه‌كان، به‌ڵكو بۆ تونده‌كانیش،


text:
چونكه‌ ئه‌گه‌ر كه‌سێك له‌به‌ر ویژدانی به‌رامبه‌ر خودا به‌رگه‌ی ژانی ئازاری زۆرداری بگرێت، ئه‌مه‌ جێی ستایشه‌.


text:
به‌ڵام ئه‌گه‌ر هه‌ڵه‌تان كرد و لێتان درا و به‌رگه‌تان گرت، ئه‌مه‌ چ شانازییه‌كه‌؟ بۆیه‌ ئه‌گه‌ر چاكه‌ بكه‌ن و له‌ ئازاردا به‌رگه‌تان گرت، ئه‌مه‌ جێی ستایشه‌ له‌لای خودا.


text:
چونكه‌ بۆ ئه‌مه‌ بانگ‌كراون، له‌به‌ر ئه‌وه‌ی مه‌سیحیش له‌ پێناوتان ئازاری چێژت و نموونه‌ی بۆ به‌جێ‌هێشتن، تاكو به‌ هه‌نگاوه‌كانی‌دا بڕۆن.


text:
ئه‌وه‌ی جنێوی پێ ده‌درا و جنێوی نه‌ده‌دایه‌وه‌، ئازار ده‌درا و هه‌ڕه‌شه‌ی نه‌ده‌كرد، به‌ڵكو خۆی ده‌دایه‌ ده‌ست ئه‌وه‌ی حوكمی دادپه‌روه‌رانه‌یه‌.


text:
ئه‌وه‌ی خودی خۆی له‌ له‌شی‌دا له‌سه‌ر دار گوناهه‌كانمانی هه‌ڵگرت، تاكو سه‌باره‌ت به‌ گوناه‌ بمرین و بۆ ڕاستودروستی بژین. به‌ برینه‌كانی ئه‌و چاكبوونه‌وه‌.


text:
ئه‌ی ژنه‌كان، به‌ هه‌مان شێوه‌ ملكه‌چی مێرده‌كانتان بن، ته‌نانه‌ت ئه‌گه‌ر هه‌ندێكیان گوێڕایه‌ڵی وشه‌كه‌ش نه‌بوون ، ئه‌وا ژنه‌كان بێ وشه‌ به‌ ڕه‌وشتیان ده‌یانبه‌نه‌وه‌،


text:
به‌ڵكو له‌ناو دڵتان شاراوه‌ و له‌ناونه‌چوو بێ، ڕازاندنه‌وه‌ی ڕۆحێكی نه‌رم و هێمن، ئه‌وه‌ی له‌لای خودا گرانبه‌هایه‌.


text:
چونكه‌ به‌م شێوه‌یه‌ ژنه‌ پیرۆزه‌كان له‌ كۆن‌دا، كه‌ هیوایان به‌ خودا بوو، خۆیان ده‌ڕازانده‌وه‌، ملكه‌چی مێرده‌كانیان ده‌بوون،


text:
وه‌ك سارا گوێڕایه‌ڵی ئیبراهیم بوو، به‌ گه‌وره‌ بانگی ده‌كرد. ئێوه‌ش بوونه‌ته‌ كچی ئه‌و، ئه‌گه‌ر چاكه‌ بكه‌ن و له‌ شتێك نه‌ترسن.


text:
به‌ هه‌مان شێوه‌، مێرده‌كان، به‌ هه‌ستیاری له‌گه‌ڵ ژنه‌كانتان نیشته‌جێ بن وه‌ك له‌گه‌ڵ ده‌فرێكی مێیینه‌ی لاوازتر، ڕێزیان بگرن كه‌ هاومیراتی نیعمه‌تی ژیانن له‌گه‌ڵتان، تاكو نوێژه‌كانتان كۆسپی تێ‌نه‌كه‌وێت.


text:
له‌ كۆتایی‌دا، هه‌مووتان یه‌ك بیروڕاتان هه‌بێ، هاوسۆزبن و خۆشه‌ویستی برایانه‌تان هه‌بێ، میهره‌بان و ڕۆح‌سووك بن.


text:
خراپه‌ به‌ خراپه‌ مه‌ده‌نه‌وه‌، نه‌ جنێویش به‌ جنێو، به‌ڵكو به‌ پێچه‌وانه‌وه‌ داوای به‌ره‌كه‌ت بكه‌ن، چونكه‌ بۆ ئه‌مه‌ بانگ‌كراون، تاكو ببنه‌ میراتگری به‌ره‌كه‌ت.


text:
چونكه‌ {ئه‌وه‌ی بیه‌وێت ژیانی خۆش‌بووێ و ڕۆژانی باش ببینێت، با زمانی له‌ خراپه‌ بپارێزێت و لێوه‌كانی له‌ فێڵبازی.


text:
چونكه‌ چاوانی خوداوه‌ند له‌سه‌ر ڕاستودروستانه‌ و گوێی له‌ پاڕانه‌وه‌كانیان ڕاگرتووه‌. به‌ڵام ڕووی خوداوه‌ند دژی خراپه‌كارانه‌.}


text:
به‌ڵام ئه‌گه‌ر له‌به‌ر ڕاستودروستی ئازارتان چێژت، ئه‌وا خۆزگه‌ به‌ ئێوه‌. {له‌وه‌ش مه‌ترسن كه‌ ئه‌وان لێی ده‌ترسن، مه‌تۆقن.}


text:
به‌ڵكو مه‌سیح وه‌ك خوداوه‌ند له‌ دڵتان‌دا ته‌رخان بكه‌ن، هه‌رده‌م ئاماده‌بن بۆ وه‌ڵامدانه‌وه‌ی هه‌ر یه‌كێك سه‌باره‌ت به‌م هیوایه‌ی له‌ ئێوه‌ دایه‌ بپرسێ، به‌ڵام به‌ دڵنه‌رمی و ڕێزه‌وه‌.


text:
هه‌روه‌ها ویژدانێكی باشتان هه‌یه‌، ئه‌وانه‌ی بوختان به‌ سه‌ربورده‌ باشه‌كانتان ده‌كه‌ن له‌ مه‌سیح‌دا شه‌رمه‌زار بن له‌ قسه‌كانیان.


text:
چونكه‌ مه‌سیح ته‌نها جارێك له‌به‌ر گوناه‌ ئازار درا، بێ‌تاوان له‌ پێناوی تاوانباران، تاكو له‌ خودامان نزیك بكاته‌وه‌. جه‌سته‌ی مراندووه‌ به‌ڵام به‌ ڕۆحی پیرۆز زیندووه‌،


text:
ئه‌وانه‌ی له‌ كۆن‌دا یاخی بوون، كاتێ خودا له‌ ڕۆژانی نوح‌دا به‌ پشوودرێژییه‌وه‌ چاوه‌ڕوان بوو، كه‌ كه‌شتییه‌كه‌ ئاماده‌ ده‌كرا، كه‌وا كه‌م كه‌سێكی تێدابوو، واتا هه‌شت كه‌س، به‌ ئاو ڕزگار بوون.


text:
ئه‌مه‌ش هێمای له‌ئاوهه‌ڵكێشانه‌ كه‌ ئێستا ڕزگارتان ده‌كات - نه‌ك سڕینه‌وه‌ی پیسی جه‌سته‌، به‌ڵكو به‌ڵێنی ویژدانێكی باش بۆ خودا - به‌ هه‌ڵستانه‌وه‌ی عیسای مه‌سیح،


text:
ئه‌وه‌ی به‌ره‌و ئاسمان ڕۆیشت و له‌ ده‌سته‌ڕاستی خودا دانیشت، فریشته‌ و ده‌سه‌ڵاتدار و هێزه‌كان ملكه‌چن بۆی.


text:
وه‌ك مه‌سیح به‌ جه‌سته‌ ئازاری چێژت، ئێوه‌ش خۆتان به‌م بیروڕایه‌ چه‌كدار بكه‌ن، چونكه‌ ئه‌وه‌ی به‌ جه‌سته‌ ئازار بچێژێ له‌ گوناه‌ كردن ده‌وه‌ستێ،


text:
چونكه‌ به‌ستانه‌ له‌و كاته‌ی به‌سه‌رتان برد به‌ كردنی خواستی نه‌ته‌وان، له‌ به‌ڕه‌ڵایی، هه‌وه‌سبازی، سه‌رخۆشی، گه‌له‌گان، ئاهه‌نگی شه‌رابخواردنه‌وه‌، بت‌په‌رستی قێزه‌وه‌ن.


text:
چونكه‌ بۆ ئه‌م هۆیه‌ موژده‌ درایه‌ مردووانیش، تاكو به‌گوێره‌ی خه‌ڵك له‌ جه‌سته‌دا حوكم بدرێن، به‌ڵام به‌گوێره‌ی خودا له‌ ڕۆح‌دا بژین.


text:
له‌ سه‌رووی هه‌موو شتێك خۆشه‌ویستیتان بۆ یه‌كتری به‌ هێز بێت، چونكه‌ خۆشه‌ویستی گوناهی زۆر داده‌پۆشێت.


text:
هه‌ریه‌كه‌ به‌گوێره‌ی ئه‌و به‌هره‌یه‌ی وه‌ریگرتووه‌، خزمه‌تی یه‌كتری پێ بكه‌ن، وه‌ك سه‌ركارێكی باش له‌سه‌ر نیعمه‌ته‌ جۆراوجۆره‌كانی خودا.


text:
ئه‌گه‌ر یه‌كێك قسه‌ ده‌كات با وه‌ك وشه‌كانی خودا بێت. ئه‌گه‌ر یه‌كێك خزمه‌ت ده‌كات وه‌ك به‌ هێزێك له‌ خوداوه‌ درا بێت، تاكو خودا له‌ هه‌موو شتێك‌دا شكۆدار بێت به‌ عیسای مه‌سیح، تاهه‌تایه‌ شكۆ و ده‌سه‌ڵات بۆ ئه‌وه‌. ئامین.


text:
خۆشه‌ویستان، له‌لاتان سه‌یر نه‌بێ له‌ تاقیكردنه‌وه‌تان به‌ڵای سووتێنه‌ر توشتان دێت، وه‌ك بڵێی شتێكی سه‌یرتان به‌سه‌ر هاتووه‌،


text:
به‌ڵكو دڵخۆش بن وه‌كو به‌شداریتان له‌ ئازاره‌كانی مه‌سیح كرد، تاكو له‌ ئاشكراكردنی شكۆیه‌كه‌ی دڵخۆش و شادومان بن.


text:
ئه‌گه‌ر به‌ ناوی مه‌سیح جنێوتان پێ درا، خۆزگه‌ ده‌خوازرێ به‌ ئێوه‌، چونكه‌ ڕۆحی شكۆ و خودا دێته‌ سه‌رتان.


text:
با كه‌ستان وه‌ك بكوژێك یا دزێك یا به‌دكارێك یاخود یه‌كێك ده‌ست له‌ كاروباری خه‌ڵك وه‌ربدات ئازار نه‌چێژێ،


text:
چونكه‌ كاتی ده‌ستپێكردنی لێپرسینه‌وه‌یه‌ له‌ گه‌لی خودا. ئه‌گه‌ر ده‌ستپێك له‌ ئێمه‌وه‌ بێت، كۆتایی ئه‌وانه‌ چی ده‌بێت كه‌ گوێڕایه‌ڵی ئینجیلی خودا نابن؟


text:
بۆیه‌ ئه‌وانه‌ی به‌گوێره‌ی خواستی خودا ئازار ده‌درێن، با خۆیان بده‌نه‌ ده‌ست به‌دیهێنه‌ری دڵسۆز و به‌رده‌وام بن له‌ چاكه‌كاری.


text:
داوا له‌و پیرانه‌ ده‌كه‌م كه‌ له‌ ناوتانن، وه‌ك پیرێكی هاوڕێ، شایه‌تی ئازاره‌كانی مه‌سیح و هاوبه‌شی ئه‌و شكۆیه‌ی وا ڕاده‌گه‌یه‌ندرێ:


text:
ئه‌و مێگه‌له‌ی خودا بله‌وه‌ڕێنن كه‌ له‌نێوانتان دایه‌، وه‌ك چاودێر خزمه‌ت بكه‌ن، نه‌ك به‌ ناچاری، به‌ڵكو به‌ ویسته‌وه‌ به‌گوێره‌ی خودا، نه‌ك بۆ ده‌ست‌كه‌وتی شه‌رمه‌زاری، به‌ڵكو به‌ چاڵاكییه‌وه‌،


text:
ئه‌ی لاوه‌كان، به‌ هه‌مان شێوه‌ ملكه‌چی پیران بن، هه‌مووتان ڕۆح‌سووكی له‌به‌ربكه‌ن بۆ یه‌كتری، چونكه‌: {خودا به‌رهه‌ڵستی لووتبه‌رزه‌كان ده‌كات، به‌ڵام نیعمه‌ت ده‌داته‌ ڕۆح‌سووكه‌كان.}


text:
چاوكراوه‌ بن و ئێشك بگرن، شه‌یتانی دوژمنتان وه‌ك شێرێكی به‌ نه‌ڕه‌نه‌ڕ ده‌سووڕێته‌وه‌، ده‌گه‌ڕێ به‌دوای یه‌كێك تا بیخوات.


text:
به‌ربه‌ره‌كانێی بكه‌ن، چه‌سپاو بن له‌ باوه‌ڕ، بزانن خوشك و براكانیشتان له‌ جیهان‌دا هه‌مان ئازار ده‌چێژن.


text:
خودای هه‌موو نیعمه‌تێك، ئه‌وه‌ی بانگی كردوون بۆ شكۆیه‌ تاهه‌تاییه‌كه‌ی له‌ عیسای مه‌سیح‌دا، كه‌ تۆزێك ئازارتان چێژت، خۆی ته‌واوكارتانه‌ و ده‌تانچه‌سپێنێت و به‌هێزتان ده‌كات و بناغه‌تان داده‌نێت.


text:
به‌هۆی سیلا ، كه‌ به‌ برای دڵسۆزی ده‌زانم، به‌ كورتی بۆم نووسین، هانتان ده‌ده‌م و شایه‌تی ده‌ده‌م، ئه‌مه‌ نیعمه‌ته‌ ڕاسته‌قینه‌كه‌ی خودایه‌. تیای‌دا بچه‌سپێن.


text:
شیمۆن په‌ترۆس، به‌نده‌ و نێردراوی عیسای مه‌سیح، بۆ ئه‌وانه‌ی به‌هۆی ڕاستودروستی خودا و ڕزگاركه‌رمان عیسای مه‌سیح باوه‌ڕێكی به‌هاداری وه‌ك ئێمه‌یان ده‌ست‌كه‌وتووه‌.


text:
هێزه‌ خوداییه‌كه‌ی هه‌موو شتێكی بۆ ژیان و خواترسی به‌ ئێمه‌ به‌خشیوه‌، به‌هۆی ناسینی ئه‌وه‌ی بانگی كردین بۆ شكۆ و چاكییه‌كه‌ی،


text:
ئاواش به‌هۆی ئه‌مانه‌وه‌ به‌ڵێنه‌ به‌هادار و گه‌وره‌كانمان پێ‌درا، تاكو به‌هۆی ئه‌مانه‌ به‌شدار بین له‌ سروشتی خودایی و ڕابكه‌ین له‌و گه‌نده‌ڵییه‌ی جیهان كه‌ له‌ هه‌وه‌س دایه‌.


text:
چونكه‌ ئه‌گه‌ر ئه‌وانه‌تان تێدابێت و زیاد بكات، واتان لێ‌ده‌كات بۆ ناسینی خوداوه‌ندمان عیسای مه‌سیح ته‌مبه‌ڵ و بێ‌به‌رهه‌م نه‌بن.


text:
چونكه‌ ئه‌وه‌ی ئه‌مانه‌ی نه‌بێت، ئه‌وا كوێر و كه‌مبینه‌، له‌ یادی چووه‌ له‌ گوناهه‌ كۆنه‌كانی پاك‌بێته‌وه‌.


text:
خوشكان، برایان، بۆیه‌ زیاتریش تێبكۆشن بۆ چه‌سپاندنی هه‌ڵبژاردن و بانگه‌وازییه‌كه‌تان، چونكه‌ ئه‌گه‌ر ئه‌مانه‌تان كرد ئه‌وا هه‌رگیز ناكه‌ون،


text:
هه‌روه‌ها پێشوازییه‌كی گه‌رمتان لێ ده‌كرێ بۆ چوونه‌ ناوه‌وه‌ی شانشینی تاهه‌تایی خوداوه‌ند و ڕزگاركه‌رمان عیسای مه‌سیح.


text:
بۆیه‌ به‌ته‌مام هه‌رده‌م ئه‌م شتانه‌تان به‌ یاد بهێنمه‌وه‌، هه‌رچه‌نده‌ له‌و ڕاستییه‌ی ئێستادا ده‌زانن و دامه‌زراون.


text:
چونكه‌ ئێمه‌ دوای ئه‌فسانه‌یه‌ك نه‌كه‌وتووینه‌ كه‌ زیره‌كانه‌ دروستكراوه‌، هاتنی خوداوه‌ندمان عیسای مه‌سیح و هێزه‌كه‌یمان پێ ناساندن، به‌ڵكو شایه‌تحاڵی پایه‌ به‌رزییه‌تی ئه‌وین.


text:
چونكه‌ كاتێ ڕێز و شكۆی له‌ خودای باوك وه‌رگرت، ده‌نگێكی ئاوا له‌ شكۆداری پایه‌ به‌رزه‌وه‌ بۆی هات: (ئه‌مه‌یه‌ كوڕی خۆشه‌ویستم، ئه‌وه‌ی زۆر پێی دڵشادم.) ،


text:
هه‌روه‌ها وشه‌ی پێغه‌مبه‌رانمان هه‌یه‌ و چه‌سپاوتره‌، چاك ده‌كه‌ن ئه‌گه‌ر ئاگاداری بن، وه‌ك بۆ چرایه‌كی گه‌شاوه‌ له‌ شوێنێكی تاریك، تاكو ڕۆژ هه‌ڵدێت و ئه‌ستێره‌ی به‌یان له‌ دڵتان‌دا هه‌ڵدێت.


text:
له‌ سه‌رووی هه‌مووان ئه‌مه‌ بزانن، كه‌ هیچ پێشبینییه‌ك له‌ نووسراوه‌كه‌دا به‌ لێكدانه‌وه‌ی تایبه‌ت نابێت،


text:
چونكه‌ هه‌رگیز پێشبینی به‌ خواستی مرۆڤ نه‌هاتووه‌، به‌ڵكو مرۆڤن له‌ خوداوه‌ دوواون كه‌ به‌ ڕۆحی پیرۆز هه‌ڵگیراون.


text:
به‌ڵام له‌نێو گه‌له‌كه‌ پێغه‌مبه‌ری درۆزن هه‌بوون، وه‌ك له‌نێوان ئێوه‌ش‌دا مامۆستای درۆزن ده‌بێت، ئه‌وانه‌ی به‌ نهێنی فێركردنی چه‌وتی له‌ناوبه‌ر ده‌هێننه‌ ناوه‌وه‌، ته‌نانه‌ت نكۆڵی له‌ خوداوه‌ند ده‌كه‌ن كه‌ ئه‌وانی كڕییه‌وه‌، له‌ناوچوونێكی خێرا به‌سه‌ر خۆیان‌دا ده‌هێنن.


text:
له‌ چاوچنۆكییان به‌ قسه‌ی هه‌ڵپه‌سێردراو بازرگانیتان پێ ده‌كه‌ن، ئه‌وانه‌ی له‌ كۆنه‌وه‌ حوكمدانیان به‌تاڵ هه‌ڵناوه‌شێته‌وه‌ و له‌ناوچوونیان نانوێت.


text:
چونكه‌ خودا به‌زه‌یی به‌ فریشته‌ نه‌هاته‌وه‌ كه‌ گوناهیان كرد، به‌ڵكو فڕێی‌دانه‌ قووڵایی تاریكی دۆزه‌خ و ده‌ستگیری كردن تاكو بۆ لێپرسینه‌وه‌ هه‌ڵبگیرێن.


text:
هه‌روه‌ها كه‌ به‌زه‌یی به‌ جیهانی كۆن نه‌هاته‌وه‌ كاتێ لافاوی هێنایه‌ سه‌ر جیهانی خوانه‌ناسان، به‌ڵكو نوحی جاڕده‌ری ڕاستودروستی له‌گه‌ڵ حه‌وت كه‌سی دیكه‌ پاراست.


text:
كاتێ‌ شاره‌كانی سه‌دوم و عه‌مۆرای تاوانبار كرد به‌ تێكدانی ته‌واو و ئه‌وانی كرده‌ خۆڵه‌مێش، كردنییه‌ په‌ند بۆ خوانه‌ناسان.


text:
- چونكه‌ ئه‌و پیاوچاكه‌ كه‌ له‌نێویان‌دا ده‌ژیا، گوێی له‌ كرده‌وه‌ خراپه‌كانیان ده‌بوو و ده‌یبینی، ڕۆژ به‌ ڕۆژ گیانی ڕاستودروستی ئازار ده‌درا -


text:
ئه‌گه‌ر وابێت، خوداوه‌ند ده‌زانێت چۆن له‌خواترسان له‌ تاقیكردنه‌وه‌ ده‌رباز بكات و خوانه‌ناسان تاكو ڕۆژی لێپرسینه‌وه‌ له‌ ژێر سزادان بهێڵێته‌وه‌،


text:
به‌ تایبه‌تی ئه‌وانه‌ی له‌ هه‌وه‌سی گڵاوی كه‌وتوونه‌ته‌ دوای جه‌سته‌، سووكایه‌تی به‌ ده‌سه‌ڵات ده‌كه‌ن. چاونه‌ترس و كه‌لله‌ڕه‌قن، ناترسن بوختان به‌ شكۆداران بكه‌ن،


text:
له‌وێ‌دا فریشته‌كان به‌تواناتر و به‌هێزترن، له‌ ئاماده‌گی خوداوه‌نده‌وه‌ حوكمی بوختانیان له‌سه‌ر پێشكه‌ش ناكه‌ن.


text:
به‌ڵام ئه‌وانه‌ وه‌ك ئاژه‌ڵی به‌سته‌زمانن، به‌ زگماك بۆ ڕاوكردن و كوشتنن، بوختان به‌وه‌ ده‌كه‌ن كه‌ لێی نازانن، به‌ گه‌نده‌ڵی خۆیان له‌ناوده‌چن.


text:
وه‌كو كرێی خراپی خراپه‌كانیان وه‌ربگرن. وا داده‌نێن چێژ به‌ درێژایی ڕۆژ له‌ سه‌ڵته‌نه‌ت دایه‌، له‌كه‌ و كه‌موكوڕی، چێژ له‌ فێڵه‌كانیان وه‌رده‌گرن، به‌شداری خوانه‌كانتان ده‌كه‌ن.


text:
چاویان پڕه‌ له‌ داوێنپیسی و له‌ گوناه‌ ناوه‌ستن، ده‌روونه‌ له‌رزۆكه‌كان هه‌ڵده‌خه‌ڵه‌تێنن، دڵیان به‌ چڵێسی ڕاهێنراوه‌، ئه‌وانه‌ منداڵی نه‌فره‌تن.


text:
له‌ ڕێگای ڕاستی لایان داوه‌ و چه‌واشه‌ كراون، دوای ڕێبازی به‌لعامی كوڕی به‌عۆر كه‌وتن، ئه‌وه‌ی حه‌زی له‌ كرێی خراپه‌كاری بوو،


text:
به‌ڵام سه‌رزه‌نشتی سه‌رپێچییه‌كه‌ی وه‌رگرت، گوێدرێژی بێزمان به‌ ده‌نگی مرۆڤانه‌ هاته‌ دووان و سه‌رشێتی ئه‌و پێغه‌مبه‌ره‌ی ڕاگرت.


text:
چونكه‌ كه‌ به‌ قسه‌ی گه‌وره‌ و به‌تاڵ ده‌دووێن، به‌ هه‌وه‌سه‌كانی جه‌سته‌ له‌ به‌ڕه‌ڵایی، ئه‌وانه‌ هه‌ڵده‌خه‌ڵه‌تێنن كه‌ تازه‌ هه‌ڵاتوون له‌ ده‌ست ئه‌وانه‌ی له‌ گومڕایی‌دا ده‌ژیان.


text:
به‌ڵێنی ئازادییان پێ ده‌ده‌ن، كه‌چی خۆیان كۆیله‌ی گه‌نده‌ڵین - - چونكه‌ مرۆڤ كۆیله‌ی هه‌ر شتێكه‌ به‌سه‌ری‌دا زاڵ بێت.


text:
له‌به‌ر ئه‌وه‌ی ئه‌گه‌ر له‌ گڵاوی جیهان‌دا هه‌ڵاتبوون به‌ ناسینی خوداوه‌ند و ڕزگاركه‌رمان عیسای مه‌سیح، دیسان تێی‌ده‌كه‌ونه‌وه‌ و زاڵ ده‌بن، ئاوا كۆتاییان له‌ سه‌ره‌تایان خراپتر ده‌بێت.


text:
چونكه‌ باشتر بوو ڕێگای ڕاستودروستییان نه‌ناسی بووایه‌، له‌وه‌ی ناسییان و دوایی له‌و ڕاسپارده‌ پیرۆزه‌ی پێیان درا هه‌ڵگه‌ڕانه‌وه‌.


text:
ئه‌و په‌نده‌ ڕاسته‌یان له‌سه‌ر ده‌چه‌سپێت: {سه‌گ گه‌ڕایه‌وه‌ سه‌ر ڕشانه‌وه‌كه‌ی،} هه‌روه‌ها: (به‌رازی شۆردراو گه‌ڕایه‌وه‌ ناو چڵپاو.)


text:
خۆشه‌ویستان، ئه‌مه‌ دووه‌مین نامه‌یه‌ بۆتان ده‌نووسم، تیایان‌دا به‌ یادتان ده‌هێنمه‌وه‌ تاكو بیری پاكتان بوروژێنم،


text:
هه‌روه‌ها تاكو وته‌كانی پێغه‌مبه‌ره‌ پیرۆزه‌كان و ڕاسپارده‌ی خوداوه‌ند و ڕزگاركه‌ر كه‌ به‌هۆی نێردراوانتان دراون بێنه‌وه‌ یادتان.


text:
له‌ سه‌رووی هه‌مووان ئه‌وه‌ بزانن، له‌ ڕۆژانی كۆتایی‌دا گاڵته‌جاڕ دێن گاڵته‌ ده‌كه‌ن، دوای هه‌وه‌سه‌كانیان ده‌كه‌ون،


text:
ده‌ڵێن: (كوانێ به‌ڵێنی هاتنه‌وه‌ی؟ له‌و كاته‌ی باوكانمان له‌ كۆنه‌وه‌ مردوون، له‌ سه‌ره‌تای به‌دیهێنانه‌وه‌ هه‌موو شتێك وه‌ك خۆیه‌تی.)


text:
به‌ ئه‌نقه‌ست پشتگوێ ده‌خه‌ن كه‌ له‌ كۆنه‌وه‌ به‌ وشه‌ی خودا ئاسمان هه‌بووه‌، زه‌ویش له‌ ئاو و به‌ ئاو شێوه‌ی كێشراوه‌،


text:
به‌ڵام زه‌وی و ئاسمانی ئێستا به‌ هه‌مان وشه‌ بۆ ئاگر هه‌ڵگیراون، بۆ ڕۆژی لێپرسینه‌وه‌ و له‌ناوچوونی خوانه‌ناسان پارێزراون.


text:
به‌ڵام خۆشه‌ویستان ته‌نها ئه‌م شته‌تان له‌یاد نه‌چێت، ڕۆژێك له‌لای خوداوه‌ند وه‌ك هه‌زار ساڵه‌ و هه‌زار ساڵیش وه‌ك ڕۆژێكه‌.


text:
خوداوه‌ند سه‌باره‌ت به‌ به‌ڵێنه‌كه‌ی خاو نییه‌، وه‌ك هه‌ندێك به‌ خاوی ده‌زانن، به‌ڵام له‌گه‌ڵمان پشوو درێژه‌، نایه‌وێت كه‌س له‌ناوبچێت، به‌ڵكو هه‌موو بۆ تۆبه‌كردن بێن.


text:
به‌ڵام ڕۆژی خوداوه‌ند وه‌ك دز دێت، تیای‌دا به‌ ده‌نگێكی به‌رز ئاسمان نامێنێت، به‌ سووتان توخمه‌كان له‌ناوده‌چن، زه‌وی و ئه‌و كارانه‌ی تیای دایه‌ نامێنێت.


text:
كه‌ هه‌موو ئه‌و شتانه‌ له‌ناوبچن، ئیتر پێویسته‌ ئێوه‌ چ جۆره‌ مرۆڤێك بن؟ ده‌بێت به‌ پیرۆزی و له‌خواترسی بژین،


text:
چاوه‌ڕوانی ڕۆژی خودا ده‌كه‌ن و په‌له‌ له‌ هاتنی ده‌كه‌ن، چونكه‌ تیای‌دا ئاسمان به‌ ئاگر له‌ناوده‌چێت، توخمه‌كانیش به‌ سووتان ده‌توێنه‌وه‌.


text:
به‌ڵام به‌گوێره‌ی به‌ڵێنه‌كه‌ی ئێمه‌ چاوه‌ڕوانی ئاسمانی نوێ و زه‌وی نوێین، ڕاستودروستیش تیای‌دا نیشته‌جێیه‌.


text:
خۆشه‌ویستان، كه‌ چاوه‌ڕێی ئه‌و شته‌ ده‌كه‌ن، تێبكۆشن بۆ ئه‌وه‌ی بێ له‌كه‌یی و بێ گله‌یی له‌ ئاشتی‌دا له‌لای ئه‌و بدۆزنه‌وه‌.


text:
بزانن كه‌ پشوودرێژی خوداوه‌ندمان ڕزگارییه‌، وه‌ك پۆڵۆسی برای خۆشه‌ویستمان به‌گوێره‌ی ئه‌و داناییه‌ی پێی دراوه‌ بۆی نووسین،


text:
وه‌ك له‌ هه‌موو نامه‌كانی له‌مه‌ڕ ئه‌و شتانه‌ دوواوه‌، ئه‌وه‌ی هه‌ندێك شتی تێدایه‌ گرانه‌ بۆ تێگه‌یشتن، نه‌زان و نه‌چه‌سپاوه‌كان وه‌ك نووسراوه‌كانی دیكه‌ ده‌شێوێنن، بۆ له‌ناوچوونی خۆیان.


text:
بۆیه‌ خۆشه‌ویستان، چونكه‌ ئێوه‌ له‌پێشا ده‌زانن، ئاگاداری خۆتان بن، نه‌وه‌ك به‌ خراپه‌ی سه‌رپێچیكاران چه‌واشه‌ بن و له‌ چه‌سپاوی خۆتان بكه‌ون.


text:
به‌ڵكو له‌ نیعمه‌ت و ناسینی خوداوه‌ند و ڕزگاركه‌رمان عیسای مه‌سیح گه‌شه‌ بكه‌ن. شكۆی ئێستا و تاهه‌تایه‌ بۆ ئه‌وه‌. ئامین.


text:
ئه‌وه‌ی له‌ سه‌ره‌تاوه‌ بوو، ئه‌وه‌ی گوێمان لێی‌بوو، ئه‌وه‌ی به‌ چاوی خۆمان بینیمان، ئه‌وه‌ی ته‌ماشامان كرد و ده‌ستمان پێی كه‌وت، سه‌باره‌ت به‌ وشه‌ی ژیان -


text:
ژیانه‌كه‌ ده‌ركه‌وت، ژیانی تاهه‌تاییمان بینی و شایه‌تی ده‌ده‌ین و بۆتانی ڕاده‌گه‌یێنین، ئه‌وه‌ی له‌لای باوكه‌كه‌ بوو و بۆمان ده‌ركه‌وت -


text:
ئه‌وه‌ی بینیمان و بیستمان پێتانی ڕاده‌گه‌یێنین، تاكو ئێوه‌ش له‌گه‌ڵمان هاوبه‌شیتان هه‌بێت. هاوبه‌شی ئێمه‌ش له‌گه‌ڵ باوك و كوڕه‌كه‌یه‌تی، عیسای مه‌سیح.


text:
ئه‌مه‌ش ئه‌و په‌یامه‌یه‌ كه‌ له‌ومان بیست و پێتانی ڕاده‌گه‌یێنین: خودا ڕووناكییه‌، هیچ تاریكی تێدا نییه‌.


text:
ئه‌گه‌ر بڵێین هاوبه‌شیمان له‌گه‌ڵی‌دا هه‌یه‌ و به‌ تاریكی‌دا بڕۆین، ئه‌وا درۆ ده‌كه‌ین و ڕاست ناكه‌ین،


text:
به‌ڵام ئه‌گه‌ر به‌ ڕووناكی‌دا بڕۆین، وه‌ك ئه‌و له‌ ڕووناكی دایه‌، ئه‌وا له‌گه‌ڵ یه‌كتری هاوبه‌شیمان هه‌یه‌ و خوێنی عیسای كوڕه‌كه‌ی له‌ هه‌موو گوناهێك پاكمان ده‌كاته‌وه‌.


text:
ئه‌گه‌ر دانمان به‌ گوناهه‌كانمان نا، ئه‌وا دڵسۆز و دادپه‌روه‌ره‌، ته‌نانه‌ت له‌ گوناهه‌كانمان خۆش ده‌بێت و له‌ هه‌موو ناڕه‌واییه‌ك پاكمان ده‌كاته‌وه‌.


text:
منداڵه‌كانم، ئه‌مانه‌تان بۆ ده‌نووسم تاكو گوناه‌ نه‌كه‌ن. به‌ڵام ئه‌گه‌ر یه‌كێك گوناهی كرد، ئه‌وا له‌لای باوكه‌كه‌ داكۆكیكارمان هه‌یه‌ - - عیسای مه‌سیح، ڕاستودروسته‌كه‌.


text:
به‌ڵام ئه‌وه‌ی وشه‌كه‌ی ئه‌و بپارێزێت، ئه‌وا به‌ ڕاستی خۆشه‌ویستی خودا له‌مه‌دا ته‌واوه‌. به‌مه‌ ده‌زانین ئێمه‌ له‌و داین:


text:
خۆشه‌ویستان، ڕاسپارده‌یه‌كی نوێتان بۆ نانووسم، به‌ڵكو ڕاسپارده‌یه‌كی كۆنه‌، له‌ سه‌ره‌تاوه‌ له‌لاتان بوو. ڕاسپارده‌ كۆنه‌كه‌ ئه‌و په‌یامه‌یه‌ كه‌ له‌ سه‌ره‌تادا گوێتان لێی‌بوو.


text:
له‌گه‌ڵ ئه‌وه‌ش‌دا ڕاسپارده‌یه‌كی نوێتان بۆ ده‌نووسم، ئه‌و ڕاستییه‌ی له‌ ئه‌و و ئێوه‌دا هه‌یه‌، چونكه‌ تاریكی به‌سه‌رچوو، وا ڕووناكییه‌ ڕاسته‌قینه‌كه‌ پڕشنگ ده‌داته‌وه‌.


text:
ئه‌وه‌ی وتی: (له‌ ڕووناكی‌دام) و ڕقی له‌ خوشكی یان له‌ براكه‌ی ببێته‌وه‌، ئه‌وه‌ تا ئێستا له‌ تاریكی دایه‌.


text:
به‌ڵام ئه‌وه‌ی ڕقی له‌ برای خۆی ببێته‌وه‌، له‌ تاریكی دایه‌ و به‌ تاریكی‌دا ده‌ڕوات، نازانێت بۆ كوێ مل ده‌نێت، چونكه‌ تاریكی چاوی كوێر كردووه‌.


text:
بۆ ئێوه‌ ده‌نووسم، باوكه‌كان، چونكه‌ ئه‌وه‌تان ناسیوه‌ كه‌ له‌ سه‌ره‌تاوه‌یه‌. بۆ ئێوه‌ ده‌نووسم، لاوه‌كان، چونكه‌ خراپه‌كارتان به‌زاند. بۆ ئێوه‌م ده‌نووسم، منداڵه‌كان، چونكه‌ باوكه‌كه‌تان ناسیوه‌.


text:
بۆ ئێوه‌م نووسی، باوكه‌كان، چونكه‌ ئه‌وه‌تان ناسیوه‌ كه‌ له‌ سه‌ره‌تاوه‌یه‌. بۆ ئێوه‌م نووسی، لاوه‌كان، چونكه‌ به‌هێزن، وشه‌ی خوداتان تێدا چه‌سپاوه‌ و خراپه‌كارتان به‌زاندووه‌.


text:
نه‌ جیهانتان خۆش‌بووێت، نه‌ ئه‌و شتانه‌ی له‌ جیهان دایه‌. ئه‌گه‌ر یه‌كێك جیهانی خۆش‌بووێ، ئه‌وا خۆشه‌ویستی باوكه‌كه‌ی تێدا نییه‌.


text:
له‌به‌ر ئه‌وه‌ی هه‌موو ئه‌وه‌ی له‌ جیهان دایه‌، هه‌وه‌سی جه‌سته‌ و هه‌وه‌سی چاو و سه‌ڵته‌نه‌تی ژیانه‌، له‌ باوكه‌كه‌وه‌ نییه‌، به‌ڵكو له‌ جیهانه‌وه‌یه‌.


text:
منداڵه‌كان، ئه‌وا دوا كاتژمێره‌. وه‌ك بیستووتانه‌ دژه‌ مه‌سیح دێت، ئێستاش زۆر دژه‌ مه‌سیح هاتوون، به‌مه‌ ده‌زانین دوا كاتژمێره‌.


text:
ئه‌وان لێمان جیا بوونه‌وه‌، به‌ڵام له‌ ئێمه‌ نه‌بوون، چونكه‌ ئه‌گه‌ر له‌ ئێمه‌ بوونایه‌، له‌گه‌ڵمان ده‌مانه‌وه‌، به‌ڵام تاكو ده‌ربخه‌ن كه‌سیان له‌ ئێمه‌ نین.


text:
بۆ ئێوه‌ نانووسم چونكه‌ ڕاستی نازانن، به‌ڵكو چونكه‌ ده‌یزانن و هیچ درۆیه‌ك له‌ ڕاستییه‌كه‌وه‌ نییه‌.


text:
كێ درۆزنه‌؟ ئه‌وه‌ی نكۆڵی بكات كه‌ عیسا مه‌سیحه‌كه‌یه‌. ئه‌مه‌ دژه‌ مه‌سیحه‌، نكۆڵی له‌ باوك و كوڕه‌كه‌ ده‌كات.


text:
هه‌ر كه‌سێك نكۆڵی له‌ كوڕه‌كه‌ بكات باوكه‌كه‌ی نابێت، ئه‌وه‌ش دان به‌ كوڕه‌كه‌ بنێت باوكه‌كه‌شی ده‌بێت.


text:
ئه‌وه‌ی له‌ سه‌ره‌تادا بیستتان با له‌ ئێوه‌دا بچه‌سپێت. ئه‌گه‌ر ئه‌وه‌ی له‌ سه‌ره‌تادا بیستتان له‌ ئێوه‌دا بچه‌سپێت، ئه‌وا له‌ كوڕ و باوكه‌كه‌دا ده‌چه‌سپێن.


text:
ئێوه‌ش ئه‌و ده‌ستنیشان‌كردنه‌ی لێیتان وه‌رگرتووه‌، له‌ ئێوه‌دا چه‌سپاوه‌، پێویستتان به‌ كه‌س نییه‌ فێرتان بكات. به‌ڵكو هه‌روه‌ك ده‌ستنیشان‌كردنه‌كه‌ی هه‌موو شتێكتان فێرده‌كات، ڕاسته‌ و درۆ نییه‌، وه‌ك فێری كردوون، تیای‌دا بچه‌سپێن.


text:
ئێستاش منداڵان، تیای‌دا بچه‌سپێن، تاكو كاتێ ده‌ركه‌وت متمانه‌مان هه‌بێت، كه‌ هاته‌وه‌ شه‌رمی لێ نه‌كه‌ین.


text:
ئه‌گه‌ر بزانن ئه‌و ڕاستودروسته‌، بزانن كه‌وا هه‌ر كه‌سێك ڕاستودروستی بكات له‌ ئه‌وه‌وه‌ له‌دایك بووه‌.


text:
ته‌ماشا بكه‌ن باوكه‌كه‌ چ خۆشه‌ویستییه‌كی پێ داوین، تاكو پێمان ده‌ووترێ منداڵی خودا! ئێمه‌ش ئاواین! بۆیه‌ جیهان نامانناسێت، چونكه‌ ئه‌وی نه‌ناسیوه‌.


text:
خۆشه‌ویستان، ئێستا منداڵی خوداین، هێشتا ده‌رنه‌كه‌وتووه‌ ده‌بینه‌ چی. به‌ڵام ده‌زانین كاتێ ئه‌و ده‌رده‌كه‌وێت ئێمه‌ وه‌ك ئه‌و ده‌بین، چونكه‌ وه‌ك خۆی ده‌یبینین.


text:
هه‌ر كه‌سێك له‌ودا بچه‌سپێت به‌رده‌وام نابێت له‌ گوناه‌ كردن. هه‌ر كه‌سێك به‌ به‌رده‌وام گوناه‌ بكات نه‌ بینیوویه‌تی و نه‌ ناسیویه‌تی.


text:
منداڵه‌كان، با كه‌س چه‌واشه‌تان نه‌كات. ئه‌وه‌ی ڕاستودروستی بكات ڕاستودروسته‌، وه‌ك ئه‌ویش ڕاستودروسته‌.


text:
ئه‌وه‌ی گوناه‌ بكات له‌ ئیبلیسه‌، چونكه‌ ئیبلیس له‌ سه‌ره‌تاوه‌ گوناهی كرده‌وه‌. كوڕی خودا بۆ ئه‌مه‌ ده‌ركه‌وت، تاكو كاره‌كانی ئیبلیس تێكبدات.


text:
هه‌ر كه‌سێك له‌ خوداوه‌ له‌دایك بووبێت به‌رده‌وام نابێت له‌ گوناه‌ كردن، چونكه‌ تۆوی خودا تیای‌دا ده‌چه‌سپێت و ناتوانێت به‌رده‌وام‏ بێت له‌ گوناه‌ كردن، له‌به‌ر ئه‌وه‌ی له‌ خوداوه‌ له‌دایك بووه‌.


text:
منداڵی خودا و منداڵی ئیبلیس به‌مه‌ ده‌رده‌كه‌ون: هه‌ر كه‌سێك ڕاستودروستی نه‌كات له‌ خودا نییه‌، هه‌روه‌ك ئه‌وه‌ی خوشكی یان برای خۆی خۆش نه‌وێت.


text:
وه‌ك قابیل مه‌بن، كه‌ سه‌ر به‌ خراپه‌كار بوو و برای خۆی كوشت. بۆچی كوشتی؟ چونكه‌ كاره‌كانی ئه‌و خراپ بوون و هی براكه‌ی ڕاستودروست.


text:
ده‌زانین له‌ مردنه‌وه‌ بۆ ژیان گواستراینه‌وه‌، چونكه‌ برایانمان خۆش‌ده‌وێت. ئه‌وه‌ی خۆشه‌ویستی نه‌بێت له‌ مردن‌دا ده‌مێنێته‌وه‌.


text:
هه‌ر كه‌سێك ڕقی له‌ خوشكی یان براكه‌ی ببێته‌وه‌ بكوژه‌، ده‌زانن هیچ بكوژێك له‌ ژیانی تاهه‌تایی‌دا نامێنێته‌وه‌.


text:
به‌مه‌ خۆشه‌ویستیمان زانی: عیسای مه‌سیح ژیانی خۆی بۆ ئێمه‌ دانا. ئێمه‌ش ده‌بێت ژیانی خۆمان بۆ برایان دابنێین.


text:
ئه‌وه‌ی ماڵی دونیای هه‌بێت و خوشكی یان براكه‌ی خۆی به‌ نه‌داری بینی و دڵی لێی ڕه‌ق كرد، چۆن خۆشه‌ویستی خودای تێدا ده‌مێنێته‌وه‌؟


text:
هه‌رچییه‌كی لێ داوا بكه‌ین لێی وه‌رده‌گرین، چونكه‌ ڕاسپارده‌كانی ده‌پارێزین و ئه‌وه‌ ده‌كه‌ین كه‌ به‌دڵیه‌تی.


text:
ئه‌مه‌ش ڕاسپارده‌كه‌یه‌تی: باوه‌ڕمان به‌ ناوی عیسای مه‌سیحی كوڕه‌كه‌ی هه‌بێت و یه‌كتریمان خۆش‌بووێ، وه‌ك ڕایسپاردووین.


text:
ئه‌وه‌ی ڕاسپارده‌كانی بپارێزێت، له‌ودا نیشته‌جێیه‌ و ئه‌ویش له‌م، به‌مه‌ش ده‌زانین ئه‌و له‌ ئێمه‌دا نیشته‌جێیه‌، به‌و ڕۆحه‌ی كه‌ پێی‌داوین.


text:
خۆشه‌ویستان، بڕوا به‌ هه‌موو ڕۆحێك مه‌كه‌ن، به‌ڵكو ڕۆحه‌كان تاقی بكه‌نه‌وه‌، بزانن ئایا له‌ خوداوه‌یه‌، چونكه‌ زۆر پێغه‌مبه‌ری درۆزن هاتوونه‌ته‌ جیهان.


text:
ڕۆحی خودا به‌مه‌ ده‌ناسنه‌وه‌: هه‌ر ڕۆحێك دان بنێت كه‌ عیسای مه‌سیح له‌ جه‌سته‌دا هاتووه‌، له‌لایه‌ن خوداوه‌یه‌،


text:
به‌ڵام هه‌ر ڕۆحێكیش دان به‌ عیسا نه‌نێت، له‌ خوداوه‌ نییه‌. ئه‌و ڕۆحه‌ دژه‌ مه‌سیحه‌ كه‌ بیستووتانه‌ دێت و ئێستا وا له‌ جیهان دایه‌.


text:
منداڵه‌كان، ئێوه‌ له‌ خوداوه‌ن، ئه‌وانتان به‌زاندووه‌، چونكه‌ ئه‌وه‌ی له‌ ئێوه دایه‌ گه‌وره‌تره‌ له‌وه‌ی له‌ جیهان دایه‌.


text:
ئێمه‌ له‌ خوداوه‌ین و ئه‌وه‌ی خودا بناسێت گوێمان لێ ده‌گرێت، به‌ڵام ئه‌وه‌ی له‌ خوداوه‌ نه‌بێت گوێمان لێ ناگرێت. ڕۆحی ڕاستی و ڕۆحی چه‌واشه‌ به‌مه‌ ده‌ناسین.


text:
خۆشه‌ویستان، با یه‌كتریمان خۆش‌بووێ، چونكه‌ خۆشه‌ویستی له‌ خوداوه‌یه‌ و هه‌ر كه‌سێك خۆشه‌ویستی هه‌بێت له‌ خوداوه‌ له‌دایك بووه‌ و خودا ده‌ناسێت.


text:
به‌مه‌ خۆشه‌ویستی خودا له‌نێوانمان‌دا ده‌ركه‌وت: خودا كوڕه‌ تاقانه‌كه‌ی نارده‌ جیهان تاكو به‌هۆیه‌وه‌ بژین.


text:
خۆشه‌ویستی له‌مه‌ دایه‌: نه‌ك ئێمه‌ خودامان خۆش‌ویست، به‌ڵكو ئه‌و خۆشی‌ویستین و كوڕه‌كه‌ی بۆ كه‌فاره‌تی گوناهه‌كانمان نارد.


text:
هه‌رگیز كه‌س خودای نه‌بینیوه‌. ئه‌گه‌ر یه‌كتریمان خۆش‌بووێ خودا له‌ ناومان‌دا نیشته‌جێ ده‌بێت و خۆشه‌ویستییه‌كه‌ی له‌ ناومان‌دا ته‌واوه‌.


text:
ئێمه‌ش ئه‌و خۆشه‌ویستییه‌ی خودا كه‌ بۆ ئێمه‌یه‌ ناسیمان و باوه‌ڕمان پێ‌كرد. خودا خۆشه‌ویستییه‌. ئه‌وه‌ی له‌ خۆشه‌ویستی‌دا نیشته‌جێ بێت له‌ خودا نیشته‌جێ ده‌بێت و خوداش له‌ودا.


text:
به‌مه‌ خۆشه‌ویستی له‌گه‌ڵمان ته‌واو ده‌كرێت، تاكو له‌ ڕۆژی لێپرسینه‌وه‌دا دڵنیا بین، چونكه‌ ئێمه‌ش له‌م جیهانه‌دا وه‌كو ئه‌و ده‌بین.


text:
خۆشه‌ویستی ترسی تێدا نییه‌، به‌ڵكو خۆشه‌ویستی ته‌واو ترس ده‌رده‌كاته‌ ده‌ره‌وه‌، چونكه‌ ترس له‌ سزاوه‌ دێت. ئه‌وه‌ی بترسێت له‌ خۆشه‌ویستی‌دا ته‌واو نه‌بووه‌.


text:
ئه‌گه‌ر یه‌كێك وتی: (خودام خۆش‌ده‌وێت) و ڕقی له‌ خوشكی یان براكه‌ی بێته‌وه‌، ئه‌وه‌ درۆزنه‌. چونكه‌ ئه‌وه‌ی خوشك و برای خۆی خۆش نه‌وێت كه‌ بینیوویه‌تی، ناتوانێت خودای خۆش‌بووێ كه‌ نه‌یبینیوه‌.


text:
له‌ ئه‌وه‌وه‌ ئه‌م ڕاسپارده‌یه‌مان دراوه‌تێ: ئه‌وه‌ی خودای خۆش‌بووێ، با خوشكه‌كه‌ و براكه‌شی خۆش‌بووێ.


text:
هه‌ر كه‌سێك باوه‌ڕی هه‌بێت كه‌ عیسا مه‌سیحه‌، ئه‌وه‌ له‌ خوداوه‌ له‌دایك بووه‌. هه‌ر كه‌سێك باوكی خۆش‌بووێ، ئه‌وه‌شی خۆش‌ده‌وێت كه‌ لێی له‌دایك بووه‌.


text:
چونكه‌ هه‌ر كه‌سێك له‌ خوداوه‌ له‌دایك بووبێت جیهان ده‌به‌زێنێت، ئه‌مه‌ش ئه‌و سه‌ركه‌وتنه‌یه‌ كه‌ جیهان ده‌به‌زێنێت، باوه‌ڕمانه‌.


text:
ئه‌مه‌ ئه‌وه‌یه‌ كه‌ به‌ ئاو و خوێن هاتووه‌، عیسای مه‌سیح، نه‌ك ته‌نها به‌ ئاو، به‌ڵكو به‌ ئاو و به‌ خوێن. ڕۆحی پیرۆزیش شایه‌تی ده‌دات، چونكه‌ ڕۆحه‌كه‌ ڕاستییه‌.


text:
ئه‌گه‌ر شایه‌تی خه‌ڵك وه‌رده‌گرین، ئه‌وا شایه‌تی خودا گه‌وره‌تره‌، چونكه‌ ئه‌مه‌ شایه‌تی خودایه‌ سه‌باره‌ت به‌ كوڕه‌كه‌ی داویه‌تی.


text:
ئه‌وه‌ی باوه‌ڕ به‌ كوڕی خودا بهێنێت ئه‌م شایه‌تییه‌ له‌ خۆی‌دا هه‌یه‌. ئه‌وه‌ی باوه‌ڕ به‌ خودا نه‌كات خودا به‌ درۆزن داده‌نێت، چونكه‌ باوه‌ڕ به‌و شایه‌تییه‌ ناكات كه‌ خودا سه‌باره‌ت به‌ كوڕه‌كه‌ی داویه‌تی.


text:
ئه‌مانه‌م بۆ ئێوه‌ نووسی كه‌ باوه‌ڕتان به‌ ناوی كوڕی خودا هه‌یه‌، تاكو بزانن ژیانی تاهه‌تاییتان هه‌یه‌.


text:
ئه‌مه‌ش ئه‌و متمانه‌یه‌ كه‌ به‌ومان هه‌یه‌، ئه‌گه‌ر به‌گوێره‌ی ویستی خۆی داوای شتێك بكه‌ین، گوێمان لێ ده‌گرێت.


text:
ئه‌گه‌ر بزانین گوێمان لێ ده‌گرێت - هه‌رچییه‌ك داوا بكه‌ین - ده‌زانین ئه‌وه‌ی لێیمان داوا كردووه‌ هه‌مانه‌.


text:
ئه‌گه‌ر یه‌كێك خوشكه‌كه‌ی یان براكه‌ی ببینێت گوناهێك ده‌كات ئه‌نجامه‌كه‌ی مردن نه‌بێت ، پێویسته‌ بۆی بپاڕێته‌وه‌، خوداش ژیانی ده‌داتێ. مه‌به‌ستم ئه‌وانه‌ی گوناه‌ ده‌كه‌ن به‌ره‌و مردن نییه‌. گوناه‌ هه‌یه‌ به‌ره‌و مردنه‌، بۆ ئه‌مه‌ ناڵێم داوا بكرێت.


text:
ده‌زانین هه‌ر كه‌سێك له‌ خوداوه‌ له‌دایك بوو بێت به‌رده‌وام نابێت له‌ گوناه‌ كردن، به‌ڵكو ئه‌وه‌ی له‌ خوداوه‌ له‌ دایك بووه‌ خۆی ده‌پارێزێت و خراپه‌كار ده‌ستی لێ نادات.


text:
هه‌روه‌ها ده‌زانین كه‌وا كوڕی خودا هات و چاوی كردینه‌وه‌ تاكو ئه‌و بناسین كه‌ ڕاستییه‌. ئێمه‌ش له‌و كه‌سه‌ داین كه‌ ڕاستییه‌، له‌ كوڕه‌كه‌ی، عیسای مه‌سیح. ئه‌و خودای ڕاسته‌قینه‌ و ژیانی تاهه‌تاییه‌.


text:
پیره‌كه‌، بۆ خانمه‌ بژارده‌كه‌ و بۆ منداڵانیشی كه‌ له‌ ڕاستی‌دا خۆشم‌ده‌وێن، نه‌ك ته‌نها من، به‌ڵكو هه‌موو ئه‌وانه‌ی ڕاستی ده‌ناسن،


text:
نیعمه‌ت و به‌زه‌یی و ئاشتیمان له‌گه‌ڵه‌ له‌ خودای باوك و عیسای مه‌سیحی كوڕی باوك، به‌ ڕاستی و خۆشه‌ویستییه‌وه‌.


text:
زۆر دڵخۆش بووم كه‌ بینیم هه‌ندێك له‌ منداڵه‌كانت به‌گوێره‌ی ڕاستی ده‌ڕۆن، وه‌ك باوكه‌كه‌ ڕایسپاردین.


text:
ئێستاش ئه‌ی خانم، ڕاسپارده‌یه‌كی نوێت بۆ نانووسم، به‌ڵكو ئه‌وه‌ی له‌ سه‌ره‌تاوه‌ هه‌مان‌بووه‌: داوات لێ ده‌كه‌م، یه‌كتریمان خۆش‌بووێ.


text:
خۆشه‌ویستی ئه‌مه‌یه‌: به‌گوێره‌ی ڕاسپارده‌كانی بڕۆین. هه‌روه‌ك له‌ سه‌ره‌تا گوێتان لێی بووه‌، ڕاسپارده‌كه‌ ئه‌مه‌یه‌، كه‌ به‌ خۆشه‌ویستی بڕۆن.


text:
چه‌واشه‌كاری زۆر هاتوونه‌ته‌ جیهان و دان نانێن عیسای مه‌سیح له‌ جه‌سته‌دا هاتووه‌. ئه‌مانه‌ چه‌واشه‌كار و دژه‌ مه‌سیحن.


text:
هه‌ر كه‌سێك پێش بكه‌وێت و له‌ فێركردنی مه‌سیح نیشته‌جێ نه‌بێت، خودای نییه‌. ئه‌وه‌ی له‌ فێركردنه‌كه‌ بچه‌سپێت، ئه‌وا باوك و كوڕه‌كه‌ی هه‌یه‌.


text:
ئه‌گه‌ر یه‌كێك هاته‌ لاتان و ئه‌و فێركردنه‌ی نه‌هێنا، له‌ ماڵه‌كه‌تان وه‌ری مه‌گرنه‌وه‌ و سڵاوی لێ مه‌كه‌ن.


text:
زۆر شتم هه‌یه‌ بۆتانی بنووسم، نامه‌وێت به‌ مه‌ره‌كه‌ب و كاغه‌ز بێت، به‌ڵكو ئومێده‌وارم له‌گه‌ڵتان بم و ڕووبه‌ڕوو بدوێین، تاكو خۆشییه‌كه‌مان ته‌واو بێت.


text:
ئه‌ی خۆشه‌ویست، نوێژ ده‌كه‌م كه‌ له‌ هه‌موو شتێك سه‌ركه‌وتوو بیت و ته‌ندروستیت باش بێت، هه‌روه‌ك ده‌روونت سه‌ركه‌وتووه‌.


text:
چونكه‌ زۆر دڵخۆش بووم به‌وه‌ی چه‌ند برایه‌ك هاتن و شایه‌تی دڵسۆزی تۆیان بۆ ڕاستی دا، هه‌روه‌ك به‌گوێره‌ی ڕاستی ده‌ڕۆیت.


text:
ئه‌وانه‌ی له‌به‌رده‌م كڵێسا شایه‌تییان له‌سه‌ر خۆشه‌ویستی تۆ داوه‌، ئه‌وانه‌ی باش ده‌كه‌یت كه‌ به‌و شێوه‌یه‌ به‌ شایسته‌یی خودا به‌ڕێیان ده‌كه‌یت.


text:
بۆیه‌ ئه‌گه‌ر هاتم، كرده‌وه‌كانی و ئه‌و غه‌یبه‌تانه‌ی كه‌ سه‌باره‌ت به‌ ئێمه‌ی وتووه‌ ده‌یخه‌مه‌وه‌ یادی. هه‌روه‌ها به‌وه‌ش نه‌وه‌ستاوه‌، به‌ڵكو نایه‌وێت پێشوازی له‌ خوشكان و برایان بكات و هه‌ر یه‌كێك بییه‌وێت پێشوازییان لێ بكات، ڕێی لێ ده‌گرێت و له‌ كڵێسا ده‌ری ده‌كات.


text:
خۆشه‌ویستم، لاسایی خراپه‌ مه‌كه‌وه‌ به‌ڵكو چاكه‌. ئه‌وه‌ی چاكه‌ بكات له‌ خوداوه‌یه‌، ئه‌وه‌ش خراپه‌ بكات، خودای نه‌بینیوه‌.


text:
دیمیتریۆس له‌لایه‌ن هه‌موو كه‌سێك و له‌لایه‌ن ڕاستیشه‌وه‌ شایه‌تی بۆ دراوه‌. ئێمه‌ش شایه‌تی ده‌ده‌ین، ئێوه‌ش ده‌زانن شایه‌تی ئێمه‌ ڕاسته‌.


text:
به‌ڵكو ئومێده‌وارم به‌م زووانه‌ بتبینم تاكو ڕووبه‌ڕوو قسه‌ بكه‌ین. سڵاو بۆ تۆ. براده‌ران سڵاوت لێ‌ده‌كه‌ن. به‌ ناوه‌كانیان سڵاو له‌ براده‌ران بكه‌.


text:
یه‌هوزا، به‌نده‌ی عیسای مه‌سیح و برای یاقوب، بۆ بانگكراوه‌كان، خۆشه‌ویسته‌كانی خودای باوك، پارێزراوان به‌ عیسای مه‌سیح:


text:
خۆشه‌ویستان، هه‌رچه‌نده‌ له‌وپه‌ڕی په‌رۆشی‌دا بووم تاكو له‌باره‌ی ڕزگاری هاوبه‌شمان بۆتان بنووسم، به‌ڵام به‌ پێویستم زانی ئه‌مه‌تان بۆ بنووسم، لێتان ده‌پاڕێمه‌وه‌ تێبكۆشن بۆ ئه‌و باوه‌ڕه‌ی ته‌نها جارێك دراوه‌ته‌ ده‌ست پیرۆزكراوان.


text:
چونكه‌ كه‌سانێك به‌ دزییه‌وه‌ هاتوونه‌ته‌ ناوه‌وه‌، له‌مێژه‌ بۆ ئه‌و حوكمه‌ نووسراون، خوانه‌ناسن، نیعمه‌تی خودامان بۆ به‌ڕه‌ڵایی ده‌گۆڕن و نكۆڵی له‌ عیسای مه‌سیح ده‌كه‌ن، تاقه‌ سه‌روه‌ر و خوداوه‌ندمان.


text:
به‌ڵام ده‌مه‌وێت بیرتان بخه‌مه‌وه‌ كه‌ خۆتان ده‌یزانن، خوداوه‌ند كه‌ گه‌له‌كه‌ی خۆی له‌ خاكی میسر ڕزگار كرد، به‌ڵام دواتر ئه‌وانه‌ی باوه‌ڕیان نه‌هێنا له‌ناوی بردن.


text:
هه‌روه‌ها ئه‌و فریشتانه‌ی پایه‌كانی خۆیان نه‌پاراست، به‌ڵكو شوێنی خۆیان به‌جێ‌هێشت، به‌ كۆتی تاهه‌تایی بۆ سزای ڕۆژی گه‌وره‌ له‌ ژێر تاریكی‌دا هه‌ڵگیران.


text:
هه‌روه‌ها سه‌دوم و عه‌مۆرا و شاره‌كانی ده‌وروبه‌ریان به‌ هه‌مان ڕێگا داوێنپیسییان كرد و به‌ ناسروشتی هه‌وه‌سبازییان كرد، جا بوونه‌ په‌ندی چێژتنی سزای تاهه‌تایی.


text:
خه‌یاڵخاوه‌كانیش به‌ هه‌مان شێوه‌، جه‌سته‌ گڵاو ده‌كه‌ن و گه‌وره‌یی ڕه‌ت ده‌كه‌نه‌وه‌ و بوختان به‌ شكۆداران ده‌كه‌ن.


text:
به‌ڵام میكائیلی سه‌رۆكی فریشته‌كان، كاتێ دژایه‌تی شه‌یتانی كرد و سه‌باره‌ت به‌ ته‌رمی موسا مشتومڕی كرد، نه‌ی‌وێرا به‌ بوختان سكاڵای لێ بكات، به‌ڵكو وتی: (خوداوه‌ند سه‌رزه‌نشتت بكات!)


text:
كه‌چی ئه‌وانه‌ قسه‌ بۆ شتێك هه‌ڵده‌به‌ستن كه‌ نایزانن. ئه‌وه‌ی به‌ سروشتیش ده‌یزانن، وه‌ك ئاژه‌ڵی به‌سته‌زمان، له‌مانه‌دا تێكی ده‌ده‌ن.


text:
قوڕ به‌سه‌ریان! چونكه‌ ڕێگای قابیلیان گرتووه‌، بۆ بڕێك ده‌ست‌كه‌وت خۆیان داوه‌ته‌ ده‌ست چه‌واشه‌یی به‌لعامه‌وه ، له‌ یاخیبوونه‌كه‌ی قۆڕه‌ح له‌ناوچوون.


text:
ئه‌وانه‌ له‌ داوه‌ته‌كانی خۆش‌ویستنی ئێوه‌ له‌كه‌دارن، بێ ترس نانتان له‌گه‌ڵ ده‌خۆن، خۆیان ده‌له‌وه‌ڕێنن. ئه‌وانه‌ هه‌وری بێ ئاون و به‌ با ده‌هاژوورێن، داری بێ‌به‌ری پایزانن، دوو جار مردوون و هه‌ڵكه‌ندراون،


text:
شه‌پۆلی ده‌ریای هه‌ڵچوون به‌ كه‌فی شه‌رمه‌زاری، ئه‌ستێره‌ی گه‌ڕۆكن كه‌ تاهه‌تایه‌ ڕه‌شایی تاریكییان بۆ هه‌ڵگیراوه‌.


text:
ئه‌خنوخی حه‌وته‌م له‌ ئاده‌مه‌وه‌، له‌باره‌ی ئه‌وانه‌وه‌ پێشبینی كرد: (ئه‌وه‌تا خوداوه‌ند له‌نێو هه‌زارانی پیرۆزكراودا دێت،


text:
تاكو هه‌مووان حوكم بكات و هه‌موو خوانه‌ناسان سه‌رزه‌نشت بكات، له‌به‌ر هه‌موو كرداره‌ خوانه‌ناسییه‌كانیان كه‌وا له‌ ڕێبازی خوانه‌ناسی كردوویانه‌ و ئه‌و قسه‌ ڕه‌قانه‌ی ئه‌و گوناهباره‌ خوانه‌ناسانه‌ له‌ دژی وتوویانه‌.)


text:
ئه‌وانه‌ بۆڵه‌بۆڵكار و گله‌ییكارن، به‌گوێره‌ی هه‌وه‌سه‌كانیان ده‌ژین و قسه‌ی گه‌وره‌ ده‌كه‌ن، به‌ دووڕوویی ستایشی خه‌ڵك ده‌كه‌ن بۆ به‌رژه‌وه‌ندی خۆیان.


text:
به‌ڵام ئێوه‌ ئه‌ی خۆشه‌ویستان، قسه‌كانی نێردراوانی خوداوه‌ندمان عیسای مه‌سیح بهێننه‌وه‌ یاد كه‌ پێشتر وتوویانه‌.


text:
پێی‌ووتن: (له‌ كۆتایی ڕۆژگار، هه‌ندێك گاڵته‌جاڕ په‌یدا ده‌بن و دوای هه‌وه‌سه‌ خوانه‌ناسییه‌كانیان ده‌كه‌ون.)


text:
خۆتان له‌ناو خۆشه‌ویستی خودا بپارێزن، چاوه‌ڕوانی به‌زه‌یی عیسای مه‌سیحی خوداوه‌ندمان بن بۆ ژیانی تاهه‌تایی.


text:
هه‌ندێك له‌ ئاگر بڕفێنن و ڕزگاریان بكه‌ن، له‌ ترس‌دا به‌زه‌ییتان به‌ هه‌ندێك بێته‌وه‌، ته‌نانه‌ت ڕقتان له‌و به‌رگانه‌ بێته‌وه‌ كه‌ به‌ جه‌سته‌ گڵاو بوونه‌.


text:
بۆ ئه‌وه‌ی كه‌ تواناداره‌ بێ ساتمه‌كردن بتانپارێزێت، به‌ شادییه‌وه‌ش بێ گله‌یی له‌به‌رده‌م شكۆیه‌كه‌ی ڕاتانبگرێت،


text:
بۆ تاكه‌ خودای ڕزگاركه‌رمان به‌ عیسای مه‌سیحی خوداوه‌ندمان، شكۆ و گه‌وره‌یی و هێز و ده‌سه‌ڵات بۆ ئه‌وه‌، پێش هه‌موو ڕۆژگار و ئێستا و تاهه‌تایه‌. ئامین.


text:
ئاشكراكردنی عیسای مه‌سیح كه‌ خودا پێی‌داوه‌، تاكو ئه‌و شتانه‌ی ده‌بێت زوو ڕووبده‌ن به‌ به‌نده‌كانی پیشان بدات و ده‌ریخست كه‌ به‌ فریشته‌كه‌ی خۆی بۆ یۆحه‌نای به‌نده‌ی خۆی نارد،


text:
خۆزگه‌ ده‌خوازرێ به‌وه‌ی وته‌كانی ئه‌م پێشبینییه‌ ده‌خوێنێته‌وه‌ و ئه‌وانه‌ی ده‌یبیستن، ئه‌وه‌ی تیای‌دا نووسراوه‌ ده‌یپارێزن، چونكه‌ كاته‌كه‌ نزیكه‌.


text:
یۆحه‌نا، بۆ حه‌وت كڵێساكه‌ی ئاسیا: نیعمه‌ت و ئاشتی بۆ ئێوه‌، له‌وه‌ی هه‌یه‌ و هه‌بووه‌ و دێت و له‌و حه‌وت ڕۆحه‌ی له‌به‌رده‌م ته‌خته‌كه‌ی دانه‌،


text:
هه‌روه‌ها له‌ عیسای مه‌سیحیش كه‌ شایه‌تیده‌ری دڵسۆزه‌، نۆبه‌ره‌ی هه‌ڵستانه‌وه‌ی نێو مردووانه‌، سه‌رۆكی پاشاكانی سه‌ر زه‌وییه‌. بۆ ئه‌وه‌ی ئێمه‌ی خۆش ده‌وێ و به‌ خوێنی خۆی ئازادی كردین له‌ گوناهه‌كانمان و


text:
ئه‌وه‌تا له‌گه‌ڵ هه‌وردا دێت و هه‌موو چاوێك ده‌یبینێت، ئه‌وانه‌ش كه‌ ڕمیان لێی‌داوه‌، هه‌موو خێڵه‌كانی زه‌ویش شیوه‌نی بۆ ده‌گێڕن. به‌ڵێ، ئامین.


text:
خوداوه‌ند، خودا ده‌فه‌رمووێ: (من ئه‌لف و یێم، ئه‌وه‌ی هه‌یه‌ و هه‌بووه‌ و دێت، هه‌ره‌ به‌ توانایه‌.)


text:
من یۆحه‌نای براتانم، هاوبه‌شتانم له‌ ته‌نگانه‌ و شانشین و دانبه‌خۆداگرتن له‌ عیسادا، له‌ پێناوی وشه‌ی خودا و شایه‌تی بۆ عیسا له‌ دوورگه‌یه‌ك بووم به‌ په‌تمۆس ناوده‌برا.


text:
له‌ ڕۆژی خوداوه‌ند له‌ ڕۆحه‌كه‌دا بووم و له‌ پشتمه‌وه‌ گوێم له‌ ده‌نگێكی گه‌وره‌ بوو، وه‌ك هی كه‌ڕه‌نا بوو،


text:
ده‌یفه‌رموو: (ئه‌وه‌ی ده‌یبینی له‌ په‌ڕتووكێك بینووسه‌وه‌ و بۆ حه‌وت كڵێساكه‌ی بنێره‌، بۆ ئه‌فه‌سۆس و سمیرنا و پرگامۆس و سیاتیرا و ساردس و فیلاده‌لفیا و لاودیكییا. )


text:
ئاوڕم دایه‌وه‌ تاكو ئه‌و ده‌نگه‌ ببینم كه‌ له‌گه‌ڵم ده‌دووا، كاتێ ئاوڕم دایه‌وه‌ حه‌وت چرادانی زێڕینم بینی،


text:
له‌ناوه‌ڕاستی چرادانه‌كان‌دا یه‌كێكی {وه‌ك كوڕی مرۆڤم} بینی، جلێكی ئاودامانی له‌به‌ردا بوو، پشتێنێكی زێڕینی له‌لای سنگی به‌ستبوو،


text:
پێیه‌كانی وه‌ك مسێكی بریقه‌دار كه‌ له‌ كووره‌ پوخته‌ كرابێت وابوون، ده‌نگیشی وه‌ك هاژه‌ی تاڤگه‌ وابوو،


text:
حه‌وت ئه‌ستێره‌ی له‌ ده‌سته‌ڕاستی بوو، شمشێرێكی دوو ده‌میش له‌ ده‌میه‌وه‌ ده‌رده‌چوو، ڕووی وه‌ك ڕۆژ بوو كه‌ به‌وپه‌ڕی تینی ده‌دره‌وشێته‌وه‌.


text:
كاتێ بینیم وه‌ك مردوو له‌به‌رپێی كه‌وتم، ده‌ستی ڕاستی خسته‌ سه‌رم و فه‌رمووی: (مه‌ترسه‌، من یه‌كه‌مین و كۆتاییم،


text:
زیندووه‌كه‌م، مردوو بووم، به‌ڵام ئه‌وه‌تا تاهه‌تایه‌ زیندووم و كلیله‌كانی مردن و جیهانی مردووانم پێیه‌.


text:
نهێنی ئه‌و حه‌وت ئه‌ستێره‌یه‌ی له‌ ده‌ستی ڕاستم بینیت و حه‌وت چرادانه‌ زێڕینه‌كه‌ ئه‌مه‌یه‌: حه‌وت ئه‌ستێره‌كه‌ فریشته‌ی حه‌وت كڵێساكانن و حه‌وت چرادانه‌كه‌ش حه‌وت كڵێساكه‌ن.)


text:
بۆ فریشته‌ی كڵێساكه‌ی له‌ ئه‌فه‌سۆسه‌، بنووسه‌: ئه‌وه‌ی حه‌وت ئه‌ستێره‌كه‌ی به‌ ده‌ستی ڕاستی گرتووه‌ و به‌ ناو حه‌وت چرادانه‌ زێڕینه‌كه‌دا هاتوچۆ ده‌كات، ده‌فه‌رمووێ:


text:
(ئاگام له‌ كردار و ماندووێتی و دانبه‌خۆداگرتنته‌، هه‌روه‌ها كه‌ ناتوانیت به‌رگه‌ی خراپه‌كاران بگریت، ئه‌وانه‌شت تاقی كرده‌وه‌ كه‌ خۆیان به‌ نێردراو ده‌زانن و ئاواش نین، به‌ درۆزن ده‌رچوون،


text:
جا به‌ بیرت بێته‌وه‌ له‌كوێ كه‌وتیت! تۆبه‌ بكه‌ و كاره‌كانی یه‌كه‌مینت بكه‌وه‌. ئه‌گه‌ر تۆبه‌ نه‌كه‌یت، دێمه‌ لات و چرادانه‌كه‌ت له‌ شوێنی خۆی لاده‌ده‌م.


text:
به‌ڵام شتێكی باشت هه‌یه‌: ڕقت له‌ كرده‌وه‌ی نیكۆلاوییه‌كان ده‌بێته‌وه‌، كه‌ منیش ڕقم لێیان ده‌بێته‌وه‌.


text:
ئه‌وه‌ی گوێی هه‌یه‌، با ببیستێت ڕۆحه‌كه‌ چی بۆ كڵێساكان ده‌فه‌رمووێ. ئه‌وه‌ی سه‌ربكه‌وێت ده‌یده‌مێ له‌ دره‌ختی ژیان بخوات، ئه‌وه‌ی له‌ به‌هه‌شتی خودا دایه‌.)


text:
بۆ فریشته‌ی كڵێساكه‌ی له‌ سمیرنایه‌، بنووسه‌: ئه‌وه‌ی یه‌كه‌مین و دواهه‌مینه‌، ئه‌وه‌ی مردوو بوو و زیندووبۆوه‌، ده‌فه‌رمووێ:


text:
(ئاگام له‌ ته‌نگانه‌ و هه‌ژاریته‌، هه‌رچه‌نده‌ تۆ ده‌وڵه‌مه‌ندیت. هه‌روه‌ها ئاگام له‌ هه‌ڵبه‌ستنی ئه‌وانه‌یه‌ كه‌ ده‌ڵێن جوله‌كه‌ین و واش نین، كه‌نیشتی شه‌یتانن.


text:
هه‌رگیز مه‌ترسه‌ له‌و ئازارانه‌ی وا بۆت دێت. وا ئیبلیس خه‌ریكه‌ هه‌ندێكتان بخاته‌ زیندانه‌وه‌، تاكو تاقی بكرێنه‌وه‌ و ده‌ ڕۆژ ته‌نگانه‌تان ده‌بێت. تا مردن دڵسۆزبه‌، منیش تاجی ژیانت پێ ده‌به‌خشم.


text:
ئه‌وه‌ی گوێی هه‌یه‌، با ببیستێت ڕۆحه‌كه‌ چی بۆ كڵێساكان ده‌فه‌رمووێ. ئه‌وه‌ی سه‌ربكه‌وێت مردنی دووه‌م ئازاری نادات.)


text:
بۆ فریشته‌ی كڵێساكه‌ی له‌ پرگامۆسه‌، بنووسه‌: ئه‌وه‌ی شمشێره‌ تیژه‌ دوو ده‌مه‌كه‌ی هه‌یه‌ ده‌فه‌رمووێ:


text:
(ئاگام لێیه‌ له‌كوێ ده‌ژیت، ئه‌و شوێنه‌ی ته‌ختی شه‌یتانی لێیه‌. ده‌ست به‌ ناوی من ده‌گریت و نكۆڵیت له‌ باوه‌ڕی من نه‌كرد، ته‌نانه‌ت له‌و ڕۆژانه‌ش كه‌ ئه‌نتیپاسی شایه‌تی دڵسۆزم له‌لاتان شه‌هید كرا، له‌و شوێنه‌ی شه‌یتان نیشته‌جێیه‌.


text:
به‌ڵام هه‌ندێك شتم له‌سه‌رت هه‌یه‌: ئه‌ویش هه‌ندێ كه‌س له‌لاتن پابه‌ندن به‌ فێركردنی به‌لعامه‌وه‌ ، ئه‌وه‌ی بالاكی فێرده‌كرد كۆسپ له‌به‌رده‌م نه‌وه‌ی ئیسرائیل دابنێت تاكو له‌و قوربانییانه‌ بخۆن كه‌ بۆ بت كراوه‌ و داوێنپیسی بكه‌ن.


text:
ئه‌وه‌ی گوێی هه‌یه‌، با ببیستێت ڕۆحه‌كه‌ چی بۆ كڵێساكان ده‌فه‌رمووێ. ئه‌وه‌ی سه‌ربكه‌وێت له‌ مه‌نی شاراوه‌ی ده‌ده‌مێ، هه‌روه‌ها به‌ردێكی سپی ده‌ده‌مێ كه‌ ناوێكی نوێی له‌سه‌ر نووسراوه‌، جگه‌ له‌وه‌ی وه‌ری ده‌گرێت كه‌س نایزانێت.)


text:
بۆ فریشته‌ی كڵێساكه‌ی له‌ سیاتیرایه‌، بنووسه‌: كوڕی خودا، ئه‌وه‌ی چاوه‌كانی وه‌ك گڕی ئاگره‌ و پێیه‌كانی وه‌ك مسی بریقه‌داره‌، ده‌فه‌رمووێ:


text:
(ئاگام له‌ كردار و خۆشه‌ویستی و خزمه‌ت و باوه‌ڕ و دانبه‌خۆداگرتنته‌. كاره‌كانی ئه‌م دواییه‌ت له‌وانه‌ی یه‌كه‌مت زیاترن.


text:
به‌ڵام ئه‌مه‌م له‌سه‌رت هه‌یه‌: تۆ ڕێت به‌و ژنه‌ داوه‌ كه‌ ئیزابێله‌ كه‌وا ده‌ڵێت: "من پێغه‌مبه‌رم"، به‌نده‌كانم فێرده‌كات و چه‌واشه‌یان ده‌كات تاكو داوێنپیسی بكه‌ن و له‌و خواردنه‌ بخۆن كه‌ بۆ بت كراوه‌ته‌ قوربانی.


text:
ئه‌وه‌تا فڕێی‌ده‌ده‌مه‌ سه‌ر نوێن و ئه‌وانه‌ی داوێنپیسییان له‌گه‌ڵی‌دا كردووه‌ له‌ ته‌نگانه‌یه‌كی گه‌وره‌ دان، ئه‌گه‌ر له‌ كرداریان تۆبه‌ نه‌كه‌ن.


text:
هه‌روه‌ها منداڵه‌كانی به‌ مردن له‌ناوده‌به‌م، هه‌موو كڵێساكانیش ده‌زانن من پشكێنه‌ری مێشك و دڵه‌كانم، هه‌ر یه‌كێكیشتان به‌گوێره‌ی كاره‌كانی ده‌یده‌مێ.


text:
به‌ڵام به‌ ئێوه‌ ده‌ڵێم، ئه‌وانه‌ی له‌ سیاتیرا ماونه‌ته‌وه‌، ئه‌وانه‌ی ئه‌م فێركردنه‌یان نییه‌ و به‌ قووڵایی شه‌یتانیان نه‌زانیوه‌، وه‌ك ده‌ڵێن - من بارێكی دیكه‌تان ناخه‌مه‌ سه‌ر -


text:
{به‌ گۆپاڵێكی ئاسنین به‌ڕێوه‌یان ده‌بات، وه‌ك گۆزه‌ی گڵین وردوخاشیان ده‌كات} - وه‌ك منیش له‌ باوكمه‌وه‌ ده‌سه‌ڵاتم وه‌رگرتووه‌.


text:
هه‌روه‌ها بۆ فریشته‌ی كڵێساكه‌ی له‌ ساردسه‌، بنووسه‌: ئه‌وه‌ی حه‌وت ڕۆحی خودا و حه‌وت ئه‌ستێره‌كه‌ی هه‌یه‌ ده‌فه‌رمووێ: (ئاگام له‌ كرداره‌كانته‌، تۆ به‌ ناو زیندوویت، به‌ڵام مردوویت.


text:
ئێشك بگره‌! ئه‌وه‌ی ماوه‌ به‌هێزی بكه‌، ئه‌وه‌ی خه‌ریكه‌ بمرێت، چونكه‌ له‌به‌رده‌م خودام كاره‌كانتم به‌ ناته‌واوی بینی.


text:
به‌بیرت بێته‌وه‌ چۆن وه‌رتگرت و بیستت، بیپارێزه‌ و تۆبه‌ بكه‌. چونكه‌ ئه‌گه‌ر ئێشك نه‌گریت ئه‌وا وه‌ك دزێك دێم و نازانی له‌ چ كاتێك بۆت دێم.


text:
به‌ڵام خه‌ڵكێكی كه‌مت له‌ ساردس‌دا هه‌یه‌ به‌رگه‌كانیان گڵاو نه‌كردووه‌، به‌ به‌رگی سپییه‌وه‌ له‌گه‌ڵ من ڕێ‌ده‌كه‌ن، چونكه‌ شایانی ئه‌وه‌ن.


text:
ئه‌وه‌ی سه‌ربكه‌وێت ئاوا به‌رگی سپی ده‌پۆشێت و ناوی له‌ په‌ڕتووكی ژیان ناسڕمه‌وه‌ و له‌به‌رده‌م باوكم و له‌به‌رده‌م فریشته‌كانی دان به‌ ناوه‌كه‌ی‌دا ده‌نێم.


text:
هه‌روه‌ها بۆ فریشته‌ی كڵێساكه‌ی له‌ فیلاده‌لفیایه‌، بنووسه‌: ئه‌وه‌ی پیرۆز و ڕاسته‌، كلیله‌كه‌ی داودی له‌ ده‌سته‌، ئه‌وه‌ی ده‌یكاته‌وه‌ و كه‌س دایناخات، دایده‌خات و كه‌س نایكاته‌وه‌، ده‌فه‌رمووێ:


text:
(ئاگام له‌ كرداره‌كانته‌. ئه‌وه‌تا ده‌رگایه‌كی كراوه‌م له‌به‌رده‌مت داناوه‌ و كه‌س ناتوانێت دایبخات. ده‌زانم هێزێكی كه‌مت هه‌یه‌، به‌ڵام وشه‌ی من ده‌پارێزیت، نكۆڵیت له‌ ناوی من نه‌كرد.


text:
ئه‌وه‌تا ئاوا له‌وانه‌ی كه‌نیشتی شه‌یتان ده‌كه‌م، ئه‌وانه‌ی ده‌ڵێن جوله‌كه‌ین و ئاواش نین، به‌ڵكو درۆ ده‌كه‌ن، وایان لێ ده‌كه‌م بێن و له‌به‌رده‌م پێیه‌كانت كڕنۆش ببه‌ن و بزانن تۆم خۆش‌ویستووه‌.


text:
له‌به‌ر ئه‌وه‌ی ڕاسپارده‌ی منت بۆ دانبه‌خۆداگرتن پاراستووه‌، منیش له‌ كاتی تاقیكردنه‌وه‌ ده‌تپارێزم، كه‌ خه‌ریكه‌ به‌سه‌ر هه‌موو جیهان‌دا دێت، تاكو ئه‌وانه‌ی له‌سه‌ر زه‌وی نیشته‌جێن تاقی بكرێنه‌وه‌.


text:
ئه‌وه‌ی سه‌ربكه‌وێت ده‌یكه‌مه‌ كۆڵه‌گه‌یه‌ك له‌ ناو په‌رستگای خودام و هه‌رگیز لێی ده‌رناچێت. ناوی خودای خۆم و ناوی شاری خودای خۆمی له‌سه‌ر ده‌نووسم، ئۆرشه‌لیمی نوێ، ئه‌وه‌ی له‌لایه‌ن خودای خۆم له‌ ئاسمان دێته‌ خواره‌وه‌، هه‌روه‌ها ناوی نوێی خۆمی له‌سه‌ر ده‌نووسم.


text:
بۆ فریشته‌ی كڵێساكه‌ی له‌ لاودیكییایه‌، بنووسه‌: ئامین و شایه‌تی دڵسۆز و ڕاستگۆ كه‌ سه‌ره‌تای به‌دیهێنانی خودایه‌، ده‌فه‌رمووێ:


text:
چونكه‌ ده‌ڵێی: "ده‌وڵه‌مه‌ندم و زه‌نگین بوومه‌، پێویستیم به‌ هیچ نییه‌." به‌ڵام بێ ئاگای له‌وه‌ی به‌ ده‌رده‌سه‌ری و نه‌گبه‌ت و هه‌ژار و كوێر و ڕووتیت.


text:
ئامۆژگاریت ده‌كه‌م زێڕی به‌ ئاگر پوخته‌كراوم لێ بكڕیت تاكو ده‌وڵه‌مه‌ند بیت، جلی سپیش له‌به‌ر بكه‌یت، تاكو شه‌رمه‌زاری ڕووتیت ده‌رنه‌كه‌وێت، كلیش له‌ چاوت بده‌یت تاكو ببینیت.


text:
ئه‌وه‌تا له‌به‌ر ده‌رگا وه‌ستاوم و له‌ ده‌رگا ده‌ده‌م. ئه‌گه‌ر یه‌كێك گوێی له‌ ده‌نگم بوو و ده‌رگاكه‌ی كرده‌وه‌، لێی دێمه‌ ژووره‌وه‌ و نانی له‌گه‌ڵ ده‌خۆم، ئه‌ویش له‌گه‌ڵ من.


text:
ئه‌وه‌ی سه‌ربكه‌وێت ده‌یده‌مێ له‌سه‌ر ته‌خته‌كه‌م‌دا له‌گه‌ڵم دانیشێت، وه‌ك منیش سه‌ركه‌وتنم به‌ده‌ست‌هێنا و له‌گه‌ڵ باوكم له‌ ته‌خته‌كه‌ی‌دا دانیشتم.


text:
پاش ئه‌مه‌ ته‌ماشام كرد ده‌رگایه‌كی كراوه‌م بینی له‌ ئاسمان‌دا، ئه‌و ده‌نگه‌ش كه‌ یه‌كه‌م جار وه‌ك كه‌ڕه‌نا هاته‌ گوێم ، پێی فه‌رمووم: (سه‌ربكه‌وه‌ بۆ ئێره‌، ئه‌وه‌ت پیشان ده‌ده‌م كه‌ دوای ئه‌مه‌ پێویسته‌ ڕووبدات.)


text:
یه‌كسه‌ر كه‌وتمه‌ ڕۆحه‌كه‌وه‌ و ته‌ختێكم بینی له‌ ئاسمان دانرابوو، له‌سه‌ر ته‌خته‌كه‌ش یه‌كێك دانیشتبوو.


text:
دانیشتووه‌كه‌ له‌ ڕوخساردا له‌ به‌ردی یه‌شب و یاقووتی سوور ده‌چوو، په‌لكه‌زێڕینه‌یه‌كیش له‌ شێوه‌ی زمروود له‌ ده‌وری ته‌خته‌كه‌دا بوو.


text:
له‌ ده‌وری ته‌خته‌كه‌ش بیست و چوار ته‌خت هه‌بوون، بیست و چوار پیریش كه‌ جلی سپییان پۆشی بوو له‌سه‌ر ته‌خته‌كان دانیشتبوون و تاجی زێڕینیان له‌سه‌ر بوو.


text:
له‌ ته‌خته‌كه‌وه‌ بروسك و ده‌نگه‌ده‌نگ و گه‌واره‌ ده‌هات، له‌به‌رده‌م ته‌خته‌كه‌ش حه‌وت چرای ئاگرین ده‌سووتان، كه‌ حه‌وت ڕۆحه‌كه‌ی خودان.


text:
له‌به‌رده‌م ته‌خته‌كه‌ش شوێنێكی وه‌ك ده‌ریایه‌كی شووشه‌یی هه‌بوو، وه‌ك كریستاڵ. له‌ناوه‌ڕاست، له‌ ده‌وروبه‌ری ته‌خته‌كه‌ چوار بوونه‌وه‌ر هه‌بوون، له‌پێش و پاش به‌ چاو داپۆشرا بوون.


text:
بوونه‌وه‌ری یه‌كه‌م وه‌ك شێر بوو، دووه‌م بوونه‌وه‌ر وه‌ك گا، سێیه‌م بوونه‌وه‌ر ڕوخسارێكی وه‌ك مرۆڤی هه‌بوو، چواره‌م بوونه‌وه‌ر وه‌ك هه‌ڵۆیه‌كی فڕیو بوو.


text:
چوار بوونه‌وه‌ره‌كه‌ هه‌ریه‌كه‌یان شه‌ش باڵی هه‌بوو، ده‌وروبه‌ر و ناوه‌وه‌یان به‌ چاو داپۆشرا بوو، شه‌و و ڕۆژ بێ وه‌ستان ده‌ڵێن: (پیرۆزه‌، پیرۆزه‌، پیرۆزه‌، خودای په‌روه‌ردگاری هه‌ره‌ به‌ توانا، ئه‌وه‌ی هه‌یه‌ و هه‌بووه‌ و دێت!)


text:
هه‌ر كاتێ بوونه‌وه‌ره‌كان شكۆ و ڕێز و سوپاس ده‌كه‌ن بۆ ئه‌وه‌ی دانیشتووی سه‌ر ته‌خته‌كه‌یه‌، ئه‌وه‌ی تاهه‌تایه‌ زیندووه‌،


text:
بیست و چوار پیره‌كه‌ی به‌رده‌م دانیشتووی سه‌ر ته‌خته‌كه‌ ده‌كه‌ون و كڕنۆش بۆ زیندووی تاهه‌تایی ده‌به‌ن و تاجه‌كانیان له‌به‌رده‌م ته‌خته‌كه‌ فڕێده‌ده‌ن و ده‌ڵێن:


text:
(ئه‌ی خوداوه‌ند و خودامان، تۆ شایانی ئه‌وه‌ی شكۆ و ڕێز و توانا وه‌ربگری، چونكه‌ تۆ هه‌موو شتێكت به‌دیهێناوه‌، به‌ خواستی تۆش هه‌ن و به‌دیهێنران.)


text:
له‌لای ده‌سته‌ڕاستی دانیشتووی سه‌ر ته‌خته‌كه‌وه‌ پێچراوێكم بینی له‌ هه‌ردوو ڕووی نووسرا بوو، به‌ حه‌وت مۆریش مۆر كرابوو.


text:
هه‌روه‌ها فریشته‌یه‌كی به‌هێزم بینی به‌ ده‌نگێكی به‌رز هاواری ده‌كرد: (كێ شایسته‌ی ئه‌وه‌یه‌ پێچراوه‌كه‌ بكاته‌وه‌ و مۆره‌كانی بشكێنێت؟)


text:
كه‌س نه‌بوو، نه‌ له‌ ئاسمان و نه‌ له‌سه‌ر زه‌وی و نه‌ له‌ ژێر زه‌وی بتوانێت پێچراوه‌كه‌ بكاته‌وه‌ یاخود ته‌ماشای بكات.


text:
ده‌ستم به‌ گریانێكی زۆر كرد، چونكه‌ كه‌س شایسته‌ی ئه‌وه‌ نه‌بوو پێچراوه‌كه‌ بكاته‌وه‌ یان ته‌ماشای ناوه‌وه‌ی بكات.


text:
یه‌كێك له‌ پیره‌كان پێی‌ووتم: (مه‌گریێ، ئه‌وه‌تا ئه‌و شێره‌ی له‌ هۆزی یه‌هودایه‌ و له‌ ڕه‌گی داوده‌ سه‌ركه‌وتنی به‌ده‌ست‌هێنا، پێچراوه‌كه‌ ده‌كاته‌وه‌ و حه‌وت مۆره‌كه‌ی ده‌شكێنێت.)


text:
ئینجا له‌نێوان ته‌خته‌كه‌ و چوار بوونه‌وه‌ره‌كه‌دا، له‌ناوه‌ڕاستی پیره‌كان، به‌رخێكم بینی ڕاوه‌ستا بوو وه‌ك سه‌ربڕابێت، حه‌وت قۆچ و حه‌وت چاوی هه‌بوو، كه‌ حه‌وت ڕۆحه‌كه‌ی خودان بۆ هه‌موو زه‌وی نێردراون.


text:
كاتێ پێچراوه‌كه‌ی وه‌رگرت، چوار بوونه‌وه‌ره‌كه‌ و بیست و چوار پیره‌كه‌ كه‌وتنه‌ به‌رده‌م به‌رخه‌كه‌، هه‌ریه‌كه‌یان قیساره‌ و جامی زێڕینی پڕ بخووریان پێ‌بوو، ئه‌وه‌ش نوێژه‌كانی پیرۆزكراوانه‌،


text:
سروودێكی نوێشیان ده‌ووت: (تۆ شایسته‌ی ئه‌وه‌ی پێچراوه‌كه‌ ببه‌یت و مۆره‌كانی بكه‌یته‌وه‌، چونكه‌ تۆ سه‌ربڕایت و به‌ خوێنی خۆت خه‌ڵكت بۆ خودا كڕییه‌وه‌، له‌ هه‌موو خێڵ و زمان و گه‌ل و نه‌ته‌وه‌یه‌ك.


text:
ئینجا ته‌ماشام كرد و گوێم له‌ ده‌نگی فریشته‌یه‌كی زۆر بوو له‌ ده‌وری ته‌خته‌كه‌ و بوونه‌وه‌ره‌كان و پیره‌كان، ژماره‌یان هه‌زار هه‌زار و ده‌ هه‌زار ده‌ هه‌زار ده‌بوو،


text:
به‌ ده‌نگێكی به‌رز ده‌یان‌ووت: (به‌رخه‌ سه‌ربڕاوه‌كه‌ شایسته‌ی وه‌رگرتنی توانا و ده‌وڵه‌مه‌ندی و دانایی و هێز و ڕێز و شكۆ و ستایشه‌!)


text:
هه‌موو بوونه‌وه‌رێكی ئاسمان و زه‌وی و ژێر زه‌وی و ناو ده‌ریاش، هه‌ر ئه‌وه‌ی تیایان دایه‌، بیستم ده‌یان‌ووت: (با ستایش و ڕێز و شكۆ و توانا، بۆ دانیشتووی سه‌ر ته‌خت و به‌رخه‌كه‌ بێت، تاهه‌تایه‌!)


text:
سه‌یرم كرد كه‌ به‌رخه‌كه‌ یه‌كێك له‌ حه‌وت مۆره‌كه‌ی كرده‌وه‌. ئینجا گوێم لێ‌بوو یه‌كێك له‌ چوار بوونه‌وه‌ره‌كه‌ به‌ ده‌نگێكی وه‌ك هه‌وره‌تریشقه‌ وتی: (وه‌ره‌!)


text:
سه‌یرم كرد ئه‌سپێكی سپیم بینی، سواره‌كه‌ی كه‌وانێكی به‌ده‌سته‌وه‌ بوو و تاجێكی درابووێ، به‌ سه‌ركه‌وتنه‌وه‌ ده‌رچوو تاكو سه‌ربكه‌وێت.


text:
ئه‌سپێكی دیكه‌ی سووری دره‌وشاوه‌ ده‌رچوو، سواره‌كه‌ی ده‌سه‌ڵاتی پێی درابوو ئاشتی له‌ زه‌وی‌دا هه‌ڵبگرێت تاكو خه‌ڵك یه‌كتری بكوژن. هه‌روه‌ها شمشێرێكی گه‌وره‌ی درابووێ.


text:
كاتێ به‌رخه‌كه‌ مۆری سێیه‌می كرده‌وه‌، گوێم لێ‌بوو بوونه‌وه‌ری سێیه‌م وتی: (وه‌ره‌!) سه‌یرم كرد، ئه‌سپێكی ڕه‌شم بینی، سواره‌كه‌ی ته‌رازوویه‌كی به‌ده‌سته‌وه‌ بوو.


text:
گوێم لێ‌بوو ده‌نگێك له‌ناوه‌ڕاستی چوار بوونه‌وه‌ره‌كه‌ ده‌یووت: (یه‌ك ڕبه‌ گه‌نم به‌ دینارێك، سێ ڕبه‌ جۆ به‌ دینارێك، به‌ڵام زیان به‌ ڕۆن و شه‌رابه‌كه‌ مه‌گه‌یه‌نه‌.)


text:
سه‌یرم كرد، ئه‌سپێكی زه‌ردباوم بینی، سواره‌كه‌ی ناوی مردن بوو، جیهانی مردووان دوای كه‌وتبوو. ده‌سه‌ڵاتیان درابووێ چاره‌گی زه‌وی به‌ شمشێر و برسیێتی و ده‌رد بكوژن، هه‌روه‌ها به‌ دڕنده‌ كێویه‌كانی زه‌وی.


text:
كاتێ مۆری پێنجه‌می كرده‌وه‌، له‌ ژێر قوربانگادا ڕۆحی ئه‌وانه‌م بینی كه‌ له‌به‌ر وشه‌ی خودا و له‌به‌ر ئه‌و شایه‌تییه‌ی له‌لایان بوو كوژرا بوون.


text:
به‌ ده‌نگێكی به‌رز هاواریان كرد و وتیان: (ئه‌ی خوداوه‌ندی پیرۆز و ڕاست، هه‌تا كه‌ی حوكمیان ناده‌یت و تۆڵه‌ی خوێنی ئێمه‌ له‌ دانیشتووانی زه‌وی ناستێنیت؟)


text:
جا هه‌ریه‌كه‌یان جلێكی سپییان درایێ و پێیان وترا ماوه‌یه‌ك بحه‌سێنه‌وه‌، تاكو به‌نده‌ هاوكاره‌كان و خوشك و براكانیان كه‌ وه‌ك ئه‌وان ده‌كوژرێن ته‌واو ده‌بن.


text:
سه‌یرم كرد كه‌ مۆری شه‌شه‌می كرده‌وه‌، بوومه‌له‌رزه‌یه‌كی گه‌وره‌ ڕووی‌دا و خۆر وه‌ك به‌رگی ماته‌م ڕه‌ش هه‌ڵگه‌ڕا، مانگیش وه‌ك خوێن سوور هه‌ڵگه‌ڕا،


text:
ئه‌ستێره‌كانی ئاسمان كه‌وتنه‌ زه‌وی، وه‌ك دارهه‌نجیر كاتێ بایه‌كی توند ده‌یهه‌ژێنێت، به‌ره‌كه‌ی ده‌كه‌وێت.


text:
پاشایانی زه‌وی و گه‌وره‌كان و سوپاسالاره‌كان و ده‌وڵه‌مه‌ندان و به‌هێزان و هه‌موو كۆیله‌ و ئازادێك، خۆیان له‌ ئه‌شكه‌وت و تاشه‌به‌ردی چیا حه‌شار دا،


text:
به‌ چیا و به‌ردیان ده‌ووت: (بكه‌ونه‌ سه‌رمان تاكو له‌ڕووی دانیشتووی سه‌ر ته‌خت و تووڕه‌یی به‌رخه‌كه‌ بمانشارنه‌وه‌!


text:
پاش ئه‌مه‌ چوار فریشته‌م بینی له‌سه‌ر هه‌ر چوار گۆشه‌ی زه‌وی ڕاوه‌ستابوون، چوار بایه‌كه‌ی زه‌وییان گرتبوو تاكو بۆ سه‌ر زه‌وی و سه‌ر ده‌ریا و سه‌ر هیچ دره‌ختێك هه‌ڵنه‌كه‌ن.


text:
فریشته‌یه‌كی دیكه‌شم بینی له‌ ڕۆژهه‌ڵاته‌وه‌ ده‌رده‌كه‌وت مۆری خودای زیندووی پێ‌بوو، به‌ ده‌نگێكی به‌رز بانگی چوار فریشته‌كه‌ی كرد كه‌ پێیان درابوو زیان به‌ زه‌وی و ده‌ریا بگه‌یه‌نن، وتی:


text:
گوێم له‌ ژماره‌ی مۆركراوان بوو كه‌ سه‌د و چل و چوار هه‌زار بوون، له‌ هه‌موو هۆزه‌كانی نه‌وه‌ی ئسیرائیل بوون.


text:
له‌ هۆزی یه‌هودا دوازده‌ هه‌زار مۆركراو، له‌ هۆزی ڕه‌ئوبێن دوازده‌ هه‌زار، له‌ هۆزی گاد دوازده‌ هه‌زار،


text:
له‌ هۆزی زه‌بولون دوازده‌ هه‌زار، له‌ هۆزی یوسف دوازده‌ هه‌زار، له‌ هۆزی بنیامین دوازده‌ هه‌زار مۆركراو.


text:
پاش ئه‌مه‌ سه‌یرم كرد حه‌شاماتێكم بینی كه‌س ناتوانێت بیژمێرێت له‌ هه‌موو نه‌ته‌وه‌ و هۆز و گه‌ل و زمانێك، له‌به‌رده‌م ته‌خته‌كه‌ و به‌رخه‌كه‌ ڕاوه‌ستابوون، جلی سپییان له‌به‌ردا بوو و لقه‌ دارخورمایان به‌ده‌سته‌وه‌ گرتبوو،


text:
به‌ ده‌نگێكی به‌رز هاواریان ده‌كرد و ده‌یان‌ووت: (ڕزگاری هی خودامانه‌، كه‌ له‌سه‌ر ته‌خت دانیشتووه‌ و بۆ به‌رخه‌كه‌یه‌.)


text:
هه‌موو فریشته‌كان له‌ ده‌وری ته‌خته‌كه‌ ڕاوه‌ستابوون، پیره‌كان و چوار بوونه‌وه‌ره‌كه‌، له‌به‌رده‌م ته‌خته‌كه‌ به‌ ڕوودا كه‌وتن و كڕنۆشیان بۆ خودا برد،


text:
ده‌یان‌ووت: (ئامین! ستایش و شكۆ و دانایی و سوپاس و ڕێز و هێز و توانا بۆ خودامانه‌، تاهه‌تایه‌! ئامین!)


text:
منیش پێم وت: (گه‌وره‌م، تۆ ده‌زانیت.) پێی‌ووتم: (ئه‌مانه‌ ئه‌وانه‌ن كه‌ له‌ ته‌نگانه‌ گه‌وره‌كه‌وه‌ هاتوون و جله‌كانیان به‌ خوێنی به‌رخه‌كه‌ شۆردووه‌ و سپی كردووه‌.


text:
بۆیه‌ له‌به‌رده‌م ته‌ختی خودادان و شه‌و و ڕۆژ له‌ په‌رستگاكه‌ی خزمه‌تی ده‌كه‌ن و دانیشتووی سه‌ر ته‌خته‌كه‌ش به‌ چادر دایان ده‌پۆشێت.


text:
چونكه‌ به‌رخه‌كه‌ی ناوه‌ڕاستی ته‌خته‌كه‌ شوانه‌تییان ده‌كات و به‌ره‌و كانییه‌كانی ئاوی ژیانیان ده‌بات، خوداش هه‌موو فرمێسكه‌كانی چاویان ده‌سڕێته‌وه‌.)


text:
فریشته‌یه‌كی دیكه‌ش هات و له‌لای قوربانگا وه‌ستا، بخووردانێكی زێڕینی پێ‌بوو. بخوورێكی زۆریشی درابووێ تاكو له‌گه‌ڵ نوێژه‌كانی پیرۆزكراوان له‌سه‌ر قوربانگا زێڕینه‌كه‌ی به‌رده‌م ته‌خت پێشكه‌شی بكات.


text:
فریشته‌كه‌ش بخووردانه‌كه‌ی برد و له‌ قوربانگاكه‌ پڕی كرد له‌ ئاگر و فڕێی‌دایه‌ سه‌ر زه‌وی، له‌وێ‌دا بووه‌ گه‌واره‌ و ده‌نگه‌ده‌نگ و بروسكه‌ و بوومه‌له‌رزه‌.


text:
فریشته‌ی یه‌كه‌م كه‌ڕه‌ناكه‌ی لێدا، ته‌رزه‌ و ئاگری تێكه‌ڵ به‌ خوێن په‌یدابوو، فڕێدرانه‌ زه‌وی. سێیه‌كی زه‌وی سووتا و سێیه‌كی دره‌خته‌كانیش سووتان و هه‌موو گیایه‌كی سه‌وز سووتا.


text:
فریشته‌ی دووه‌م كه‌ڕه‌ناكه‌ی لێدا و شتێكی وه‌كو چیایه‌كی گه‌وره‌ی گڕگرتوو فڕێدرایه‌ ده‌ریاوه‌. سێیه‌كی ده‌ریاكه‌ش بووه‌ خوێن،


text:
فریشته‌ی سێیه‌م كه‌ڕه‌ناكه‌ی لێدا، ئه‌ستێره‌یه‌كی گه‌وره‌ی پرشنگداری وه‌ك چرا له‌ ئاسمانه‌وه‌ كه‌وته‌ سه‌ر سێیه‌كی ڕووبار و سه‌رچاوه‌كانی ئاو --


text:
فریشته‌ی چواره‌میش كه‌ڕه‌ناكه‌ی لێدا، سێیه‌كی خۆر و سێیه‌كی مانگ و سێیه‌كی ئه‌ستێره‌كان لێدران، تاكو سێیه‌كیان تاریك بن و ڕۆژ سێیه‌كی ڕووناكی نه‌دات و شه‌ویش ئاوا.


text:
پاشان ته‌ماشام كرد، بیستم هه‌ڵۆیه‌كی هه‌ڵفڕیو له‌ناوه‌ڕاستی ئاسمان‌دا، به‌ ده‌نگێكی به‌رز ده‌یووت: (قوڕ به‌سه‌ر! قوڕ به‌سه‌ر! قوڕ به‌سه‌ر دانیشتووانی زه‌وی، له‌به‌ر ئه‌و ده‌نگه‌ی كه‌ڕه‌نا كه‌ ماوه‌ و سێ فریشته‌كه‌ی دیكه‌ كه‌ خه‌ریكن كه‌ڕه‌ناكانیان لێده‌ن!)


text:
فریشته‌ی پێنجه‌م كه‌ڕه‌ناكه‌ی لێدا، ته‌ماشام كرد ئه‌ستێره‌یه‌ك له‌ ئاسمانه‌وه‌ كه‌وته‌ زه‌وی و كلیلی بیری بێ‌بنی درابووێ.


text:
كاتێ بیری بێ‌بنی كرده‌وه‌، دووكه‌ڵێك وه‌ك دووكه‌ڵی كووره‌یه‌كی گه‌وره‌ لێی به‌رزبۆوه‌ و دووكه‌ڵه‌كه‌ی بیری بێ‌بن خۆر و هه‌وای تاریك كرد.


text:
له‌ دووكه‌ڵه‌كه‌وه‌ كولله‌ ده‌رچوون بۆ زه‌وی و ده‌سه‌ڵاتێكی وه‌ك ده‌سه‌ڵاتی دووپشكی زه‌وییان درابووێ.


text:
فه‌رمانیان پێ درابوو زیان به‌ گیای زه‌وی و هیچ سه‌وزایی و هیچ دره‌ختێك نه‌گه‌یێنن، ته‌نها به‌و كه‌سانه‌ كه‌ مۆری خودایان به‌ نێوچه‌وانه‌وه‌ نییه‌.


text:
ڕێیان پێ نه‌درابوو بیانكوژن، به‌ڵكو پێنج مانگ ئازار بچێژن، ئازاره‌كه‌ی وه‌ك ئازاری دووپشكه‌ كاتێ به‌ مرۆڤه‌وه‌ ده‌دات.


text:
له‌و ڕۆژانه‌دا خه‌ڵك به‌دوای مردن‌دا ده‌گه‌ڕێن و نایدۆزنه‌وه‌، حه‌ز له‌ مردن ده‌كه‌ن و مردن لێیان ڕاده‌كات.


text:
شێوه‌ی كولله‌كان وه‌ك ئه‌سپ بوو بۆ شه‌ڕ ئاماده‌ كرابێت، له‌سه‌ر سه‌ریان شتێكی وه‌ك تاجی زێڕین بوو و ڕوویان وه‌ك ڕووی مرۆڤ.


text:
سپه‌ریان هه‌بوو، وه‌ك سپه‌ری ئاسنین، ده‌نگی باڵه‌كانیان وه‌ك ده‌نگی گالیسكه‌ی ئه‌سپێكی زۆر بوو بۆ جه‌نگ ڕابكه‌ن.


text:
چه‌ند كلكێكی چزووداری وه‌ك دووپشكیان هه‌بوو، پێنج مانگ ده‌سه‌ڵاتی كلكه‌كانیان بۆ ئازاردانی خه‌ڵك بوو.


text:
فریشته‌ی بیری بێ‌بن پاشا بوو به‌سه‌ریانه‌وه‌، به‌ عیبری ناوی (ئه‌به‌دون)ـه‌ و به‌ یۆنانی ناوی (ئه‌پۆلیۆن)ـه‌.


text:
فریشته‌ی شه‌شه‌م كه‌ڕه‌ناكه‌ی لێدا و ده‌نگێك له‌ چوار قۆچه‌كه‌ی قوربانگا زێڕینه‌كه‌ی به‌رده‌م خوداوه‌ هاته‌ گوێم،


text:
به‌ فریشته‌ی شه‌شه‌می ده‌ووت كه‌ كه‌ڕه‌ناكه‌ی پێ‌بوو: (چوار فریشته‌ به‌ستراوه‌كه‌ی لای ڕووباری گه‌وره‌ی فوڕات ئازاد بكه‌.)


text:
چوار فریشته‌كه‌ی ئاماده‌ كرابوون بۆ ئه‌و كاتژمێر و ڕۆژ و مانگ و ساڵه‌، ئازاد كران، تاكو سێیه‌كی مرۆڤ بكوژن.


text:
ئاوا ئه‌سپه‌كان و سواره‌كانیانم له‌ بینینه‌كه‌دا بینی: سپه‌ری ئاگرین و مرواریدار و گۆگردیان هه‌بوو، سه‌ری ئه‌سپه‌كان وه‌ك سه‌ری شێر وابوون و له‌ ده‌میانه‌وه‌ ئاگر و دووكه‌ڵ و گۆگرد ده‌رده‌چوو.


text:
چونكه‌ هێزی ئه‌سپه‌كان له‌ ده‌م و كلكیانه‌، چونكه‌ كلكیان وه‌ك مار سه‌ری هه‌یه‌ خه‌ڵكی پێ ئازار ده‌دات.


text:
پاشماوه‌ی مرۆڤه‌كان كه‌ به‌و ده‌ردانه‌ نه‌كوژران، تۆبه‌یان له‌ كرده‌ی ده‌ستی خۆیان نه‌كرد. نه‌وه‌ستان له‌ كڕنۆش بردن بۆ ڕۆحی‌پیس و بته‌ زێڕینه‌كان و زیو و مس و به‌رد و دار، كه‌وا ناتوانن ببیستن و ببینن و بڕۆن.


text:
پاشان فریشته‌یه‌كی دیكه‌ی به‌هێزم بینی له‌ ئاسمانه‌وه‌ ده‌هاته‌ خواره‌وه‌ و به‌ هه‌ور خۆی پۆشیبوو، په‌لكه‌زێڕینه‌ له‌سه‌ر سه‌ری بوو، ڕووی وه‌ك خۆر وابوو، پێیه‌كانی وه‌ك ستوونی ئاگر وابوون.


text:
به‌ ده‌نگێكی به‌رز وه‌ك نه‌ڕه‌ی شێر نه‌ڕاندی. كاتێ نه‌ڕاندی، حه‌وت گه‌واره‌ به‌ ده‌نگه‌كانیان هاتنه‌ دووان.


text:
كاتێ حه‌وت گه‌واره‌كه‌ هاتنه‌ دووان، به‌ته‌مابووم بنووسم، به‌ڵام ده‌نگێكم له‌ ئاسمانه‌وه‌ گوێ لێ‌بوو ده‌یفه‌رموو: (ئه‌وه‌ی حه‌وت گه‌واره‌كه‌ وتیان مۆری بكه‌ و مه‌یاننووسه‌.)


text:
سوێندی به‌ زیندووی تاهه‌تایی خوارد، ئه‌وه‌ی ئاسمان و زه‌وی و ده‌ریا و هه‌موو ئه‌و شتانه‌ی تیایان دایه‌ به‌دیهێناوه‌، وتی: (دواكه‌وتنی دیكه‌ نابێت!


text:
به‌ڵكو له‌و ڕۆژانه‌ی فریشته‌ی حه‌وته‌م خه‌ریكه‌ كه‌ڕه‌نا لێ ده‌دات و ده‌نگی لێ دێت، نهێنی خوداش دێته‌ دی، وه‌ك موژده‌ی به‌ به‌نده‌ پێغه‌مبه‌ره‌كانی دا.)


text:
ئه‌و ده‌نگه‌ی له‌ ئاسمانه‌وه‌ گوێم لێ‌بوو دیسان قسه‌ی له‌گه‌ڵ كردم و فه‌رمووی: (بڕۆ پێچراوه‌ كراوه‌كه‌ له‌ فریشته‌ ڕاوه‌ستاوه‌كه‌ی سه‌ر ده‌ریا و سه‌ر وشكایی وه‌ربگره‌.)


text:
چوومه‌ لای فریشته‌كه‌ و پێم وت پێچراوه‌ بچووكه‌كه‌م بداتێ، پێی‌ووتم: (بیبه‌ و بیخۆ. گه‌ده‌ت تاڵ ده‌كات، به‌ڵام له‌ ده‌مت‌دا وه‌ك هه‌نگوین شیرین ده‌بێت.)


text:
پێچراوه‌ بچووكه‌كه‌م له‌ ده‌ستی فریشته‌كه‌ برد و خواردم، له‌ ده‌مم وه‌ك هه‌نگوین شیرین بوو، به‌ڵام كه‌ خواردم گه‌ده‌ی تاڵ كردم.


text:
پاشان قامیشێكی وه‌ك داری پێوانه‌م درایێ، پێم وترا: (هه‌سته‌، په‌رستگای خودا و قوربانگا بپێوه‌ و ئه‌وانه‌ی تیای‌دا كڕنۆش ده‌به‌ن بیانژمێره‌.


text:
واز له‌ حه‌وشه‌ی په‌رستگا بهێنه‌ و مه‌یپێوه‌، چونكه‌ به‌ نه‌ته‌وه‌كان دراوه‌، چل و دوو مانگیش شاری پیرۆز پێشێل ده‌كه‌ن.


text:
به‌ دوو شایه‌ته‌كانم ده‌ده‌م بۆ هه‌زار و دوو سه‌د و شه‌ست ڕۆژ به‌ به‌رگی ماته‌مه‌وه‌ پێشبینی بكه‌ن.)


text:
ئه‌گه‌ر یه‌كێك بیه‌وێت زیانیان پێ بگه‌یێنێت، ئاگر له‌ ده‌میانه‌وه‌ ده‌رده‌چێت و دوژمنانیان ده‌خوات. ئه‌گه‌ر یه‌كێك بیه‌وێت زیانیان پێ بگه‌یێنێت ده‌بێت ئاوا بكوژرێت.


text:
ئه‌مانه‌ ده‌سه‌ڵاتیان هه‌یه‌ له‌ ڕۆژانی پێغه‌مبه‌رایه‌تییان ئاسمان دابخه‌ن، تاكو باران نه‌بارێت. هه‌روه‌ها ده‌سه‌ڵاتیان به‌سه‌ر ئاودا هه‌یه‌ بیكه‌نه‌ خوێن و به‌ هه‌موو ده‌ردێك له‌ زه‌وی بده‌ن، هه‌ر كاتێ بیانه‌وێ.


text:
كاتێ شایه‌تییه‌كه‌یان ته‌واو كرد ئه‌و دڕنده‌یه‌ی له‌ بیری بێ‌بن دێته‌ ده‌ره‌وه‌، له‌گه‌ڵیان ده‌جه‌نگێت، ده‌یانبه‌زێنێت و ده‌یانكوژێت.


text:
ته‌رمه‌كانیان له‌سه‌ر شه‌قامی شاره‌ گه‌وره‌كه‌ ده‌بێت كه‌ ناوی مه‌جازی سه‌دوم و میسره‌، له‌وێش خوداوه‌ندیان له‌ خاچ درا.


text:
خه‌ڵكی له‌ گه‌ل و هۆز و زمان و نه‌ته‌وان بۆ ماوه‌ی سێ ڕۆژ و نیو ته‌ماشای ته‌رمه‌كانیان ده‌كه‌ن و ناهێڵن بنێژرێن.


text:
دانیشتووانی زه‌وی پێی شاد ده‌بن و شایی ده‌گێڕن و دیاری بۆ یه‌كتری ده‌نێرن، چونكه‌ ئه‌م دوو پێغه‌مبه‌ره‌ دانیشتووانی سه‌ر زه‌وییان ئازار دابوو.


text:
پاش سێ ڕۆژ و نیو ڕۆحی ژیان له‌ خوداوه‌ چووه‌ ناویان، ئه‌وانیش هه‌ڵستانه‌وه‌ سه‌رپێیانیان و ترسێكی گه‌وره‌ كه‌وته‌ سه‌ر ئه‌وانه‌ی ته‌ماشایان ده‌كرد.


text:
ده‌نگێكی به‌رزیشیان له‌ ئاسمانه‌وه‌ بیست، پێی ده‌فه‌رموون: (سه‌ربكه‌ونه‌ ئێره‌.) ئه‌وانیش له‌به‌رچاوی دوژمنانیان له‌ هه‌وردا بۆ ئاسمان سه‌ركه‌وتن.


text:
هه‌ر له‌و كاته‌دا بوومه‌له‌رزه‌یه‌كی گه‌وره‌ ڕووی‌دا و ده‌یه‌كی شاره‌كه‌ كه‌وت. حه‌وت هه‌زار كه‌س به‌ بوومه‌له‌رزه‌كه‌ كوژران، ئه‌وانی دیكه‌ ترسان و ستایشی خودای ئاسمانیان كرد.


text:
فریشته‌ی حه‌وته‌میش كه‌ڕه‌ناكه‌ی لێدا و چه‌ند ده‌نگێكی به‌رز له‌ ئاسمانه‌وه‌ هاتن و وتیان: (شانشینی جیهان بووه‌ شانشینی خوداوه‌ندمان و مه‌سیحه‌كه‌ی ، ئه‌ویش تاهه‌تایه‌ فه‌رمانڕه‌وایی ده‌كات.)


text:
بیست و چوار پیره‌كه‌ی له‌به‌رده‌م خودا له‌سه‌ر ته‌خته‌كان دانیشتبوون، خۆیان به‌ ڕوودا كه‌وتن و كڕنۆشیان بۆ خودا برد،


text:
وتیان: (سوپاست ده‌كه‌ین، خودای په‌روه‌ردگاری هه‌ره‌ به‌ توانا، ئه‌وه‌ی هه‌یه‌ و هه‌بووه‌، چونكه‌ هێزه‌ گه‌وره‌كه‌ی خۆت وه‌رگرت و ده‌ستت به‌ فه‌رمانڕه‌وایی كرد.


text:
نه‌ته‌وه‌كان تووڕه‌ بوون، تووڕه‌یی تۆش هاتووه‌. كاتی لێپرسینه‌وه‌ی مردووان هات، بۆ پاداشتكردنی به‌نده‌ پێغه‌مبه‌ره‌كانت و پیرۆزكراوان و ئه‌وانه‌ی له‌ ناوت ده‌ترسن، گه‌وره‌ و بچووك، هه‌روه‌ها بۆ له‌ناوبردنی ئه‌وانه‌ی زه‌وی له‌ناوده‌به‌ن.)


text:
په‌رستگای خوداش له‌ ئاسمان‌دا كرابۆوه‌ و سندوقی په‌یمانه‌كه‌ی له‌ په‌رستگاكه‌ی ده‌ركه‌وت. له‌وێ‌دا بووه‌ بروسكه‌ و ده‌نگه‌ده‌نگ و گه‌واره‌ و بوومه‌له‌رزه‌ و ته‌رزه‌ی گه‌وره‌ باری.


text:
نیشانه‌یه‌كی گه‌وره‌ش له‌ ئاسمان ده‌ركه‌وت: ئافره‌تێك خۆری پۆشی بوو، مانگ له‌ ژێر پێی‌دا و تاجێكی دوازده‌ ئه‌ستێره‌یی له‌سه‌ر سه‌ری بوو،


text:
نیشانه‌یه‌كی دیكه‌ش له‌ ئاسمان‌دا ده‌ركه‌وت: ئه‌ژدیهایه‌كی گه‌وره‌ی سوور، حه‌وت سه‌ر و ده‌ قۆچی هه‌بوو، حه‌وت تاج له‌سه‌ر سه‌ره‌كان بوو.


text:
كلكیشی سێیه‌كی ئه‌ستێره‌ی ئاسمانی ڕاكێشا و فڕێی‌دانه‌ سه‌ر زه‌وی، ئه‌ژدیهاكه‌ له‌به‌رده‌م ئافره‌ته‌كه‌ كه‌ منداڵی ده‌بوو وه‌ستابوو، تاكو كه‌ منداڵه‌كه‌ بوو بیخوات.


text:
ئیتر منداڵێكی نێرینه‌ی بوو، ئه‌وه‌ی له‌ داهاتوو به‌ گۆپاڵێكی ئاسنین فه‌رمانڕه‌وایی نه‌ته‌وه‌كان ده‌كات. به‌ڵام منداڵه‌كه‌ی بۆ لای خودا و ته‌خته‌كه‌ی ڕفێندرا.


text:
ئافره‌ته‌كه‌ش به‌ره‌و چۆڵه‌وانی ڕایكرد، له‌وێ‌دا شوێنێكی هه‌یه‌ له‌لایه‌ن خوداوه‌ ئاماده‌ كراوه‌، تاكو له‌وێ هه‌زار و دوو سه‌د و شه‌ست ڕۆژ به‌خێو بكرێت.


text:
له‌ ئاسمان‌دا بووه‌ شه‌ڕ، میكائیل و فریشته‌كانی دژی ئه‌ژدیهاكه‌ هێرشیان برد، ئه‌ژدیهاكه‌ و فریشته‌كانیشی هێرشیان برد،


text:
ئه‌ژدیهایه‌ گه‌وره‌كه‌ فڕێدرایه‌ خواره‌وه‌ - ماره‌ دێرینه‌كه‌ كه‌ به‌ ئیبلیس و شه‌یتان ناوده‌بردرێت، ئه‌وه‌ی هه‌موو جیهان گومڕا ده‌كات - فریشته‌كانیشی له‌گه‌ڵی‌دا فڕێدرانه‌ زه‌وی.


text:
جا گوێم له‌ ده‌نگێكی به‌رز بوو له‌ ئاسمان‌دا ده‌یفه‌رموو: (ئێستا ڕزگاری و هێز و شانشینی خودامان و ده‌سه‌ڵاتی مه‌سیحه‌كه‌ی هاتووه‌، چونكه‌ ئه‌و سكاڵاكاره‌ی له‌ خوشك‏ و براكانمان، كه‌ شه‌و و ڕۆژ له‌به‌رده‌م خودامان سكاڵای لێیان ده‌كرد، فڕێدرایه‌ خواره‌وه‌.


text:
ئه‌وان به‌ خوێنی به‌رخه‌كه‌ و به‌ وشه‌ی شایه‌تییان به‌زاندییان، تا ئه‌وه‌ی له‌ڕووی مردنیش ژیانی خۆیان خۆشنه‌ویست.


text:
بۆیه‌ ئه‌ی ئاسمان و ئه‌وانه‌ی تیای‌دا نیشته‌جێن، دڵخۆش بن! به‌ڵام قوڕ به‌سه‌ر زه‌وی و ده‌ریا، چونكه‌ ئیبلیس بۆتان دابه‌زیوه‌! تووڕه‌ییه‌كی گه‌وره‌ی پێیه‌، چونكه‌ ده‌زانێت كاتێكی كورتی هه‌یه‌.)


text:
ئافره‌ته‌كه‌ دوو باڵی هه‌ڵۆیه‌ گه‌وره‌كه‌ی درایێ تاكو بۆ چۆڵه‌وانی و شوێنی خۆی بفڕێت، له‌وێ‌دا كاتێك و دوو كات و نیو دوور له‌ ماره‌كه‌ به‌خێو كرا.


text:
ماره‌كه‌ش له‌ ده‌میه‌وه‌ ئاوێكی وه‌ك ڕووباری فڕێدا بۆ دواوه‌ی ئافره‌ته‌كه‌، تاكو به‌ ڕووبار هه‌ڵبگیردرێت.


text:
زه‌وی یارمه‌تی ئافره‌ته‌كه‌ی دا، زه‌وی ده‌می كرده‌وه‌ و ئه‌و ڕووباره‌ی قووت دا كه‌ ئه‌ژدیهاكه‌ له‌ ده‌میه‌وه‌ فڕێی‌دا.


text:
ئه‌ژدیهاكه‌ له‌ ئافره‌ته‌كه‌ تووڕه‌ بوو، چوو له‌گه‌ڵ نه‌وه‌كانی دیكه‌ی بجه‌نگێت، ئه‌وانه‌ی ڕاسپارده‌كانی خودا ده‌پارێزن و پابه‌ندن به‌ شایه‌تییان بۆ عیسا.


text:
ئه‌ژدیهاكه‌ش له‌سه‌ر لمی ده‌ریا ڕاوه‌ستا. ئینجا دڕنده‌یه‌كم بینی له‌ ده‌ریاكه‌ ده‌رده‌چوو، ده‌ قۆچ و حه‌وت سه‌ری هه‌بوو، ده‌ تاجیش له‌سه‌ر قۆچه‌كانی بوو، له‌سه‌ر سه‌ره‌كانیشی ناوی كفركردن هه‌بوو.


text:
ئه‌و دڕنده‌یه‌ی بینیم له‌ پڵنگ ده‌چوو، پێی وه‌ك ورچ و ده‌می وه‌ك ده‌می شێر بوو. ئه‌ژدیهاكه‌ش توانا و ته‌ختی خۆی و ده‌سه‌ڵاتێكی گه‌وره‌ی دایه‌ دڕنده‌كه‌.


text:
سه‌رێك له‌ سه‌ره‌كانی دڕنده‌كه‌ وه‌ك بۆ مردن سه‌ربڕابێت، برینه‌ كوشنده‌كه‌شی ساڕێژ ببوو. هه‌موو زه‌ویش به‌ سه‌رسامییه‌وه‌ به‌دوای دڕنده‌كه‌ كه‌وتن،


text:
كڕنۆشیان بۆ ئه‌ژدیهاكه‌ برد، چونكه‌ ده‌سه‌ڵاتی به‌ دڕنده‌كه‌ دا، كڕنۆشیان بۆ دڕنده‌كه‌ش برد و وتیان: (كێ وه‌ك دڕنده‌كه‌ وایه‌؟ كێ ده‌توانێت دژی بجه‌نگێت؟)


text:
دڕنده‌كه‌ ده‌مێكی درابووێ، قسه‌ی گه‌وره‌ و كفری ده‌كرد، هه‌روه‌ها چل و دوو مانگی درابووێ ده‌سه‌ڵات به‌كاربهێنێت.


text:
ئیتر ده‌می كرده‌وه‌ و كفری به‌ خودا كرد و جنێوی به‌ ناوی خودا و نشینگه‌كه‌ی و دانیشتووانی ئاسمان ده‌دا.


text:
ڕێگای پێ‌درابوو له‌ دژی پیرۆزكراوان بجه‌نگێت و بیانبه‌زێنێت، ده‌سه‌ڵاتیشی درابووێ به‌سه‌ر هه‌موو هۆز و گه‌ل و زمان و نه‌ته‌وه‌یه‌ك‌دا.


text:
هه‌موو دانیشتووانی سه‌ر زه‌ویش كڕنۆشی بۆ ده‌به‌ن - - ئه‌وانه‌ی ناویان له‌ په‌ڕتووكی ژیانی به‌رخه‌كه‌ نه‌نووسراوه‌ كه‌ له‌ دامه‌زراندنی جیهانه‌وه‌ سه‌ربڕاوه‌.


text:
ئه‌گه‌ر یه‌كێك بۆ ڕاپێچ‌كردن بچێت، ڕاپێچ ده‌كرێت. ئه‌گه‌ر یه‌كێك به‌ شمشێر بكوژرێت، به‌ شمشێر ده‌كوژرێت. ئه‌م بانگه‌وازه‌ بۆ دانبه‌خۆداگرتن و دڵسۆزی پیرۆزكراوانه‌.


text:
دڕنده‌یه‌كی دیكه‌م بینی له‌ زه‌وییه‌وه‌ ده‌رده‌چوو، دوو قۆچی وه‌ك به‌رخی هه‌بوو، وه‌ك ئه‌ژدیها ده‌دووا.


text:
به‌ ته‌واوی ده‌سه‌ڵاتی دڕنده‌ی یه‌كه‌م بۆ ئه‌و په‌یڕه‌و ده‌كات، وا له‌ زه‌وی و دانیشتووانی سه‌ری ده‌كات كڕنۆش بۆ دڕنده‌ی یه‌كه‌م ببه‌ن، كه‌ برینه‌ كوشنده‌كه‌ی ساڕێژ ببوو.


text:
نیشانه‌ی گه‌وره‌ ده‌كات، ته‌نانه‌ت وا ده‌كات له‌به‌رچاوی خه‌ڵك ئاگر له‌ ئاسمانه‌وه‌ بێته‌ خواره‌وه‌ بۆ زه‌وی.


text:
هه‌روه‌ها به‌و نیشانانه‌ی كه‌ پێی دراوه‌ له‌ پێناوی دڕنده‌ی یه‌كه‌م بیكات، دانیشتووانی زه‌وی گومڕا كرد. به‌ خه‌ڵكی سه‌ر زه‌وی ده‌ڵێت په‌یكه‌ر‌ێك بۆ ئه‌و دڕنده‌یه‌ دابمه‌زرێنێت كه‌ به‌ شمشێر بریندار كرا و به‌ زیندوویی مایه‌وه‌.


text:
هه‌روه‌ها پێی درابوو هه‌ناسه‌ بداته‌ په‌یكه‌ر‌ی دڕنده‌ی یه‌كه‌م تاكو وێنه‌ی دڕنده‌كه‌ قسه‌ بكات و وابكات هه‌موو ئه‌وانه‌ی كڕنۆش بۆ وێنه‌ی دڕنده‌كه‌ نابه‌ن بكوژرێن.


text:
وای له‌ هه‌مووانیش ده‌كرد، گه‌وره‌ و بچووك، ده‌وڵه‌مه‌ند و هه‌ژار، ئازاد و كۆیله‌، نیشانه‌یه‌ك له‌سه‌ر ده‌ستی ڕاستیان یان له‌سه‌ر ناوچه‌وانیان دروست بكرێت،


text:
تاكو كه‌س نه‌توانێت بكڕێت یان بفرۆشێت، ته‌نها ئه‌وه‌ی نیشانه‌كه‌ی پێوه‌یه‌. نیشانه‌كه‌ش ناوی دڕنده‌كه‌یه‌ یان ژماره‌ی ناوه‌كه‌ی.


text:
ئه‌مه‌ بانگه‌وازه‌ بۆ دانایی: ئه‌وه‌ی تێگه‌یشتنی هه‌یه‌ با ژماره‌ی دڕنده‌كه‌ بژمێرێت، چونكه‌ ژماره‌ی مرۆڤه‌ كه‌ ژماره‌كه‌ی شه‌ش سه‌د و شه‌ست و شه‌شه‌.


text:
پاشان بینیم به‌رخه‌كه‌ له‌سه‌ر كێوی سییۆن ڕاوه‌ستابوو، سه‌د و چل و چوار هه‌زاری له‌گه‌ڵ‌بوو، ناوی ئه‌و و ناوی باوكی ئه‌ویان له‌سه‌ر ناوچه‌وانیان نووسرابوو.


text:
له‌ ئاسمانه‌وه‌ ده‌نگێكم بیست وه‌ك خوڕه‌ی ئاوێكی زۆر و ده‌نگی گه‌واره‌یه‌كی گه‌وره‌. ده‌نگێكی وه‌ك قیساره‌شم بیست كه‌ ژه‌نیاران لێیان‌ده‌دا.


text:
له‌به‌رده‌م ته‌خت و چوار بوونه‌وه‌ره‌كه‌ و پیره‌كان سروودێكی نوێیان ده‌ووت. كه‌س نه‌یده‌توانی سرووده‌كه‌ فێرببێت جگه‌ له‌و سه‌د و چل و چوار هه‌زاره‌ی له‌ زه‌وییه‌وه‌ كڕابوونه‌وه‌.


text:
ئه‌وانه‌ له‌گه‌ڵ ئافره‌ت گڵاو نه‌بوونه‌، چونكه‌ پاكن، ئه‌وانه‌ به‌دوای به‌رخه‌كه‌ ده‌كه‌ون بۆ هه‌ر كوێ بڕوات، ئه‌وانه‌ وه‌ك پێشه‌به‌ره‌ بۆ خودا و به‌رخه‌كه‌ له‌نێو خه‌ڵك كڕدراون.


text:
ئینجا فریشته‌یه‌كی دیكه‌م بینی له‌ناوه‌ڕاستی ئاسمان‌دا ده‌فڕی، ئینجیلی تاهه‌تایی پێ بوو، تاكو موژده‌ ببه‌خشێته‌ دانیشتووانی زه‌وی - - هه‌موو نه‌ته‌وه‌ و هۆز و زمان و گه‌لێك.


text:
به‌ ده‌نگێكی به‌رز ده‌یووت: (له‌ خودا بترسن و شكۆداری بكه‌ن، چونكه‌ كاتی حوكمدان هاتووه‌. كڕنۆش بۆ دروستكه‌ری ئاسمان و زه‌وی و ده‌ریا و كانیاوه‌كان ببه‌ن.)


text:
فریشته‌یه‌كی دیكه‌، دووه‌م، له‌دوایه‌وه‌ ده‌یووت: (كه‌وت! بابلی گه‌وره‌ كه‌وت، ئه‌وه‌ی وای كرد هه‌موو نه‌ته‌وه‌كان شه‌رابی تووڕه‌یی داوێنپیسییه‌كه‌ی بخۆنه‌وه‌.)


text:
فریشته‌یه‌كی دیكه‌، سێیه‌م، له‌دوایانه‌وه‌ به‌ ده‌نگێكی به‌رز ده‌یووت: (ئه‌وه‌ی كڕنۆش بۆ دڕنده‌كه‌ و وێنه‌كه‌ی ببات و نیشانه‌ی سه‌ر ده‌ستی یان نێوچه‌وانی وه‌ربگرێت،


text:
ئه‌ویش شه‌رابی تووڕه‌یی خودا ده‌خواته‌وه‌، كه‌ به‌ ساده‌یی له‌ جامی تووڕه‌ییه‌كه‌ی ڕژاوه‌. له‌به‌رده‌م فریشته‌ پیرۆزه‌كان و به‌رخه‌كه‌دا به‌ ئاگر و گۆگرد ئازار ده‌درێت.


text:
دووكه‌ڵی ئازاریان بۆ تاهه‌تایه‌ به‌رز ده‌بێته‌وه‌. ئه‌وانه‌ی كڕنۆش بۆ دڕنده‌كه‌ و وێنه‌كه‌ی ده‌به‌ن، ئه‌وه‌ی نیشانه‌ی ناوه‌كه‌ی وه‌ربگرێت شه‌و و ڕۆژ پشوویان نابێت.)


text:
ئه‌مه‌ بانگه‌وازه‌ بۆ دانبه‌خۆداگرتنی پیرۆزكراوان، ئه‌وانه‌ی ڕاسپارده‌كانی خودا و باوه‌ڕی عیسا ده‌پارێزن.


text:
گوێم له‌ ده‌نگێك بوو له‌ ئاسمانه‌وه‌ ده‌یووت: (بنووسه‌: خۆزگه‌ ده‌خوازرێ به‌و مردووانه‌ی له‌ ئێستاوه‌ له‌ خوداوه‌نددا ده‌مرن!) ڕۆحه‌كه‌ ده‌فه‌رمووێ: (به‌ڵێ، بۆ ئه‌وه‌ی له‌ ماندووبوونیان بحه‌سێنه‌وه‌، چونكه‌ كرده‌وه‌كانیان شوێنیان ده‌كه‌ون.)


text:
پاشان ته‌ماشام كرد، ئه‌وه‌تا هه‌ورێكی سپی و له‌سه‌ر هه‌وره‌كه‌ یه‌كێكی {وه‌ك كوڕی مرۆڤ} دانیشتووه‌، تاجێكی زێڕینی له‌سه‌ر بوو و داسێكی تیژی به‌ده‌سته‌وه‌ بوو.


text:
فریشته‌یه‌كی دیكه‌ له‌ په‌رستگا ده‌رچوو و به‌ ده‌نگێكی به‌رز بانگی دانیشتووی سه‌ر هه‌وره‌كه‌ی كرد: (داسه‌كه‌ت هه‌ڵگره‌ و بدروه‌وه‌، چونكه‌ كاتی دروێنه‌ هاتووه‌ و به‌رهه‌م پێگه‌یشتووه‌.)


text:
فریشته‌یه‌كی دیكه‌ له‌ قوربانگاوه‌ ده‌رچوو و ده‌سه‌ڵاتی به‌سه‌ر ئاگردا هه‌بوو. به‌ ده‌نگێكی به‌رز له‌گه‌ڵ ئه‌وه‌ی داسه‌ تیژه‌كه‌ی پێ‌بوو دووا و وتی: (داسه‌ تیژه‌كه‌ت هه‌ڵگره‌ و هێشووه‌كانی ڕه‌زی زه‌وی كۆبكه‌وه‌، چونكه‌ ترێیه‌كه‌ی پێگه‌یشتووه‌.)


text:
فریشته‌كه‌ داسه‌كه‌ی وه‌شانده‌ زه‌وی و ڕه‌زه‌كانی زه‌وی ڕنی و فڕێی‌دایه‌ ناو گوشه‌ره‌ گه‌وره‌كه‌ی تووڕه‌یی خودا.


text:
گوشه‌ره‌كه‌ له‌ ده‌ره‌وه‌ی شار گوشرا، تاكو به‌رزی لغاوی ئه‌سپ، هه‌زار و شه‌ش سه‌د ستادیا خوێن له‌ گوشه‌ره‌كه‌ ده‌رچوو.


text:
پاشان نیشانه‌یه‌كی دیكه‌م له‌ ئاسمان‌دا بینی، گه‌وره‌ و سه‌یر: حه‌وت فریشته‌ حه‌وت ده‌ردی كۆتاییان پێ بوو، چونكه‌ تووڕه‌یی خودا له‌وانه‌ ته‌واو ده‌بێت.


text:
پاشان شتێكی وه‌ك ده‌ریای شووشه‌یی تێكه‌ڵ به‌ ئاگرم بینی و ئه‌وانه‌ی دڕنده‌كه‌ و وێنه‌كه‌ی و ژماره‌ی ناوه‌كه‌یان به‌زاندبوو، له‌سه‌ر ده‌ریا شووشه‌ییه‌كه‌ ڕاوه‌ستابوون و قیساره‌ی خودایان پێ‌بوو.


text:
سروودی موسای به‌نده‌ی خودا و سروودی به‌رخه‌كه‌یان ده‌چڕی، ده‌یان‌ووت: (ئه‌ی خوداوه‌ند، خودای هه‌ره‌ به‌ توانا، كاره‌كانت گه‌وره‌ و سه‌یره‌! ئه‌ی پاشای نه‌ته‌وه‌كان، ڕێگاكانت ڕاست و دادپه‌وه‌ره‌.


text:
ئه‌ی خوداوه‌ند، كێ له‌ تۆ ناترسێت و ناوت شكۆدار ناكات؟ چونكه‌ تۆ تاقه‌ پیرۆزیت. هه‌موو نه‌ته‌وه‌كان دێن و كڕنۆشت بۆ ده‌به‌ن، چونكه‌ دادپه‌روه‌ریه‌كانت ده‌ركه‌وتوون.)


text:
حه‌وت فریشته‌كه‌ له‌ په‌رستگاكه‌ ده‌رچوون و حه‌وت ده‌رده‌كه‌یان پێ‌بوو، كه‌تانی پاك و پرشنگداریان پۆشی بوو، چه‌ند پشتێنێكی زێڕینیان له‌ سنگ به‌ستبوو.


text:
یه‌كێك له‌ چوار بوونه‌وه‌ره‌كه‌ حه‌وت جامی زێڕینی دایه‌ حه‌وت فریشته‌كه‌ و پڕبوون له‌ تووڕه‌یی خودا، ئه‌وه‌ی تاهه‌تایه‌ زیندووه‌.


text:
په‌رستگاكه‌ش پڕبوو له‌ دووكه‌ڵ به‌ شكۆی و هێزی خودا و كه‌س نه‌یتوانی بچێته‌ ناو په‌رستگاكه‌، تاكو حه‌وت ده‌رده‌كه‌ی حه‌وت فریشته‌كه‌ ته‌واو نه‌بوون.


text:
ئینجا له‌ په‌رستگاكه‌وه‌ گوێم له‌ ده‌نگێكی به‌رز بوو به‌ حه‌وت فریشته‌كه‌ی ده‌فه‌رموو: (بڕۆن حه‌وت جامه‌كه‌ی تووڕه‌یی خودا به‌سه‌ر زه‌وی‌دا بڕێژن.)


text:
فریشته‌ی یه‌كه‌م چوو و جامه‌كه‌ی خۆی به‌سه‌ر زه‌وی‌دا ڕژاند، جا دومه‌ڵی پیس و ئازاربه‌خش له‌وانه‌ ده‌ركه‌وت كه‌ نیشانه‌ی دڕنده‌كه‌یان هه‌ڵگرتبوو و كڕنۆشیان بۆ وێنه‌كه‌ی بردبوو.


text:
فریشته‌ی دووه‌میش جامه‌كه‌ی خۆی ڕژانده‌ سه‌ر ده‌ریا و وه‌ك خوێنی مردووی لێ‌هات، هه‌موو زینده‌وه‌رێكی ناو ده‌ریا مرد.


text:
گوێم له‌ فریشته‌ی ئاوه‌كان بوو ده‌یووت: (تۆ دادپه‌روه‌ریت، ئه‌ی ئه‌وه‌ی هه‌یه‌ و هه‌بووه‌، پیرۆزه‌كه‌، چونكه‌ ئاوا حوكمت داوه‌،


text:
چونكه‌ خوێنی پێغه‌مبه‌ران و پیرۆزكراوانیان ڕشت، تۆش خوێنت پێ‌دان بیخۆنه‌وه‌، چونكه‌ شایانی ئه‌وه‌ن.)


text:
گوێم له‌ قوربانگاكه‌ بوو ده‌یووت: (به‌ڵێ ئه‌ی خوداوه‌ند، خودای هه‌ره‌ به‌ توانا، حوكمه‌كانت ڕاست و دادپه‌روه‌رن.)


text:
خه‌ڵك به‌ گه‌رمایه‌كی گه‌وره‌ سووتان، كفریان به‌ ناوی خودا كرد، ئه‌وه‌ی ده‌سه‌ڵاتی به‌سه‌ر ئه‌م ده‌ردانه‌دا هه‌یه‌، به‌ڵكو تۆبه‌یان نه‌كرد تاكو شكۆداری بكه‌ن.


text:
فریشته‌ی پێنجه‌م جامه‌كه‌ی ڕژانده‌ سه‌ر ته‌ختی دڕنده‌كه‌، شانشینه‌كه‌ی تاریك بوو، له‌تاو ئازار زمانی خۆیان ده‌گه‌ست.


text:
فریشته‌ی شه‌شه‌م جامه‌كه‌ی ڕژانده‌ سه‌ر ڕووباری گه‌وره‌، فوڕات، له‌ ئه‌نجام‌دا ئاوه‌كه‌ی وشكی كرد، تاكو ڕێگای پاشاكانی ڕۆژهه‌ڵات خۆش بكات.


text:
ئینجا سێ ڕۆحی‌پیسی وه‌ك بۆقم بینی له‌ ده‌می ئه‌ژدیهاكه‌ و ده‌می دڕنده‌كه‌ و ده‌می پێغه‌مبه‌ره‌ درۆزنه‌كه‌ ده‌هاتن.


text:
چونكه‌ ڕۆحی شه‌یتانین نیشانه‌ ده‌كه‌ن، ده‌چنه‌ لای پاشاكانی هه‌موو جیهان، تاكو بۆ جه‌نگ كۆیان بكه‌نه‌وه‌ له‌و ڕۆژه‌ گه‌وره‌یه‌ی خودای هه‌ره‌ به‌ توانا.


text:
(ئه‌وه‌تا وه‌ك دزێك دێم! خۆزگه‌ ده‌خوازرێ به‌وه‌ی شه‌واره‌ ده‌گرێت و جل‌وبه‌رگه‌كانی ده‌پارێزێت، نه‌وه‌ك ئابڕووی ببینرێت و به‌ ڕووتی بڕوات.)


text:
فریشته‌ی حه‌وته‌م جامه‌كه‌ی خۆی ڕژانده‌ سه‌ر هه‌وا، ده‌نگێكی به‌رز له‌ په‌رستگاكه‌ و له‌ ته‌خته‌كه‌وه‌ هات، وتی: (هاته‌ دی!)


text:
پاشان بروسك و ده‌نگه‌ده‌نگ و گه‌واره‌ په‌یدابوو و بوومه‌له‌رزه‌یه‌كی گه‌وره‌ ڕووی‌دا، ته‌نانه‌ت له‌وه‌ته‌ی خه‌ڵك له‌سه‌ر زه‌وین شتی وا ڕووی نه‌داوه‌، بوومه‌له‌رزه‌كه‌ زۆر به‌هێز بوو.


text:
شاره‌ گه‌وره‌كه‌ بووه‌ سێ به‌ش، شاره‌كانی نه‌ته‌وه‌كانیش كه‌وتن. خوداش بابلی گه‌وره‌ی به‌بیرهاته‌وه‌ تاكو جامی شه‌رابی تووڕه‌یی هه‌ڵچووی خۆی بداتێ.


text:
ته‌رزه‌یه‌كی گه‌وره‌ كه‌ قورساییه‌كه‌ی یه‌ك تالنت ده‌بوو له‌ ئاسمانه‌وه‌ به‌سه‌ر خه‌ڵكی دا باری، له‌تاو لێدانی ته‌رزه‌كه‌ كفریان به‌ خودا كرد، چونكه‌ لێدانه‌كه‌ی زۆر گه‌وره‌ بوو.


text:
ئینجا یه‌كێك له‌و حه‌وت فریشته‌یه‌ی حه‌وت جامه‌كه‌یان پێ‌بوو پێی‌ووتم: (وه‌ره‌ با سزای داوێنپیسه‌ گه‌وره‌كه‌ت پیشان بده‌م كه‌ له‌سه‌ر ئاوه‌ زۆره‌كان دانیشتووه‌.


text:
ئه‌وه‌ی پاشاكانی زه‌وی داوێنپیسییان له‌گه‌ڵ كردووه‌ و دانیشتووانی زه‌وی به‌ شه‌رابی داوێنپیسییه‌كه‌ی سه‌رخۆش‎ بوون.)


text:
ئه‌ویش له‌ ڕۆحه‌كه‌دا بردمییه‌ چۆڵه‌وانی، بینیم ژنێك له‌سه‌ر دڕنده‌یه‌كی قرمزی دانیشتووه‌ كه‌ به‌ ناوی كفر داپۆشرابوو، دڕنده‌كه‌ حه‌وت سه‌ر و ده‌ قۆچی هه‌بوو.


text:
ژنه‌كه‌ ئه‌رخه‌وانی و قرمزی پۆشرا بوو، به‌ زێڕ و به‌ردی گرانبه‌ها و مرواری ڕازابۆوه‌، جامێكی زێڕینی به‌ده‌سته‌وه‌ بوو، پڕ له‌ قێز و گڵاوی داوێنپیسییه‌كه‌ی.


text:
له‌سه‌ر ناوچه‌وانیشی ناوێك نووسرابوو: (نهێنی، بابلی گه‌وره‌، دایكی داوێنپیسان و قێزه‌وه‌نانی زه‌وی.)


text:
هه‌روه‌ها بینیم كه‌ ژنه‌كه‌ به‌ خوێنی پیرۆزكراوان و خوێنی شه‌هیدانی عیسا سه‌رخۆش ببوو. به‌ بینینی زۆر سه‌رسام بووم.


text:
فریشته‌كه‌ پێی‌ووتم: (بۆ سه‌رسام بوویت؟ نهێنی ژنه‌كه‌ و ئه‌و دڕنده‌یه‌ی هه‌ڵیگرتووه‌ پێت ده‌ڵێم كه‌ حه‌وت سه‌ر و ده‌ قۆچی هه‌یه‌.


text:
ئه‌و دڕنده‌یه‌ی بینیت هه‌بووه‌ و ئێستا نییه‌، خه‌ریكه‌ له‌ بیری بێ‌بن ده‌رده‌چێت و بۆ له‌ناوچوون ده‌ڕوات. دانیشتووانی زه‌وی، ئه‌وانه‌ی له‌ دامه‌زراندنی جیهانه‌وه‌ ناویان له‌ په‌ڕتووكی ژیان‌دا نه‌نووسراوه‌، سه‌رسامیان ده‌كات كه‌ ده‌بینن دڕنده‌كه‌ هه‌بووه‌ و ئێستا نییه‌ كه‌ دێته‌وه‌ش.


text:
حه‌وت پاشاكه‌ش، پێنجیان كه‌وتن و یه‌كێكیان هه‌یه‌ و ئه‌وی دیكه‌ هێشتا نه‌هاتووه‌، كاتێكیش دێت پێویسته‌ كه‌مێك بمێنێته‌وه‌.


text:
ئه‌و دڕنده‌یه‌ی هه‌بووه‌ و ئێستا نییه‌ هه‌شته‌مینه‌، به‌ڵام له‌ حه‌وته‌كه‌یه‌ و بۆ له‌ناوچوون ده‌ڕوات.


text:
ئه‌و ده‌ قۆچه‌ی بینیت ده‌ پاشان، هێشتا شانشینیان وه‌رنه‌گرتووه‌، به‌ڵام بۆ ماوه‌ی یه‌ك كاتژمێر له‌گه‌ڵ دڕنده‌كه‌ وه‌كو پاشا ده‌سه‌ڵات وه‌رده‌گرن.


text:
ئه‌وانه‌ له‌گه‌ڵ به‌رخه‌كه‌ ده‌جه‌نگێن و به‌رخه‌كه‌ ده‌یانبه‌زێنێت، چونكه‌ گه‌وره‌ی گه‌ورانه‌ و پاشای پاشاكانه‌، ئه‌وانه‌ی له‌گه‌ڵی‌دان بانگكراو و بژارده‌ و دڵسۆزن.


text:
ئینجا پێی‌ووتم: (ئه‌و ئاوانه‌ی بینیت، كه‌ داوێنپیسه‌كه‌ له‌وێ دانیشتووه‌، گه‌ل و خه‌ڵك و نه‌ته‌وه‌ و زمانن.


text:
ده‌ قۆچه‌كه‌ و دڕنده‌كه‌ی كه‌وا بینیت، ڕق له‌ داوێنپیسه‌كه‌ هه‌ڵده‌گرن، وێران و ڕووتی ده‌كه‌نه‌وه‌، گۆشته‌كه‌ی ده‌خۆن و به‌ ئاگر ده‌یسووتێنن.


text:
چونكه‌ خودا خستوویه‌تییه‌ دڵیان به‌ مه‌به‌ستی بكه‌ن و ڕێك بكه‌ون، ده‌سه‌ڵاتیان بده‌نه‌ دڕنده‌كه‌، تاكو وشه‌كانی خودا بێته‌ دی.


text:
پاش ئه‌مه‌ فریشته‌یه‌كی دیكه‌م بینی له‌ ئاسمانه‌وه‌ ده‌هاته‌ خواره‌وه‌ و ده‌سه‌ڵاتێكی گه‌وره‌ی هه‌بوو، زه‌ویش به‌ شكۆی ئه‌و ڕووناك‌بۆوه‌.


text:
به‌ ده‌نگێكی به‌رز هاواری كرد و ده‌یووت: (كه‌وت! بابلی گه‌وره‌ كه‌وت! بووه‌ ماڵی ڕۆحه‌پیسه‌كان و په‌ناگای هه‌موو ڕۆحه‌ گڵاوه‌كان و په‌ناگای هه‌موو باڵنده‌یه‌كی گڵاو.


text:
چونكه‌ هه‌موو نه‌ته‌وه‌كان له‌ شه‌رابی تووڕه‌یی داوێنپیسی ئه‌ویان خواردۆته‌وه‌. پاشاكانی زه‌وی داوێنپیسییان له‌گه‌ڵ‌دا كردووه‌، بازرگانانی زه‌ویش به‌ توانای سه‌ڵته‌نه‌تی ئه‌و ده‌وڵه‌مه‌ند بوون.)


text:
گوێم له‌ ده‌نگێكی دیكه‌ بوو له‌ ئاسمانه‌وه‌ ده‌یفه‌رموو: (ئه‌ی گه‌لی من لێی ده‌ربچن، تاكو به‌شداری له‌ گوناهه‌كانی نه‌كه‌ن، تاكو ده‌رده‌كانی نه‌گرن.


text:
سزای بده‌نه‌وه‌ وه‌ك ئه‌ویش سزای دایه‌وه‌ و به‌گوێره‌ی كرداره‌كانی خۆی دووقاتی بده‌نه‌وه‌، له‌و جامه‌ی تیای‌دا تێكه‌ڵی كرد دووقاتی بۆ تێكه‌ڵ بكه‌نه‌وه‌.


text:
هێنده‌ی خۆی شكۆدار كردووه‌ و به‌ سه‌ڵته‌نه‌ت ژیاوه‌، ئازار و خه‌می بده‌نێ، چونكه‌ له‌ دڵی خۆی‌دا ده‌ڵێت: "وه‌ك شاژن دانیشتووم و بێوه‌ژن نیم، هه‌رگیز شیوه‌ن ناگێڕم."


text:
بۆیه‌ ده‌رده‌كانی له‌ ڕۆژێك‌دا دێن، مردن و شیوه‌ن و برسیێتی. به‌ ئاگریش ده‌سووتێت، چونكه‌ خوداوه‌ند، خودایه‌ ئه‌وه‌ی حوكمی ده‌دات، به‌هێزه‌.


text:
پاشاكانی زه‌وی، ئه‌وانه‌ی له‌گه‌ڵی‌دا داوێنپیسییان كردووه‌ و به‌ سه‌ڵته‌نه‌ت ژیاون، بۆی ده‌گریێن و شیوه‌نی بۆ ده‌گێڕن كاتێ دووكه‌ڵی سووتانه‌كه‌ی ده‌بینن.


text:
له‌ ترسی ئازاره‌كه‌ی له‌ دوور ده‌وه‌ستن و ده‌ڵێن: (قوڕت به‌سه‌ر، قوڕت به‌سه‌ر، ئه‌ی شاره‌ گه‌وره‌كه‌! ئه‌ی بابل، شاره‌ به‌هێزه‌كه‌! چونكه‌ له‌ كاتژمێرێك‌دا سزادانت هات.)


text:
شتومه‌كی زێڕ و زیو و به‌ردی گرانبه‌ها و مرواری، كه‌تان و ئه‌رخه‌وانی و حه‌ریر و قرمز، هه‌موو دارێكی بۆندار و هه‌موو شتێكی دروستكراو له‌ قۆچی فیل و هه‌موو قاپێك له‌ داری گرانبه‌ها، مس و ئاسن و مه‌ڕمه‌ڕ،


text:
دارچین و بۆن‌وبه‌رام و بخوور و موڕ و لبان ، شه‌راب و ڕۆنی زه‌یتوون و ئاردی تایبه‌ت و گه‌نم، مه‌ڕوماڵات، ئه‌سپ و گالیسكه‌، له‌ش و گیانی مرۆڤ.


text:
ده‌ڵێن: (به‌رهه‌می شه‌یدای دڵت له‌ ده‌ست چوو، هه‌موو ده‌وڵه‌مه‌ندی و سه‌ڵته‌نه‌تت لێ بڕا و ئیتر هه‌رگیز نایاندۆزیته‌وه‌.)


text:
بازرگانانی ئه‌م شتانه‌ كه‌ به‌هۆی ئه‌وه‌وه‌ ده‌وڵه‌مه‌ند بوون، له‌ ترسی ئازاره‌كه‌ی له‌ دوور ده‌وه‌ستن، ده‌گریێن و شیوه‌نی بۆ ده‌گێڕن و


text:
ده‌ڵێن: (قوڕت به‌سه‌ر! قوڕت به‌سه‌ر، ئه‌ی شاره‌ گه‌وره‌كه‌، كه‌ به‌ كه‌تان و ئه‌رخه‌وانی و قرمز پۆشرابوویت، به‌ زێڕ و به‌ردی گرانبه‌ها و مرواری ڕازابوویته‌وه‌!


text:
چونكه‌ له‌ یه‌ك كاتژمێردا ده‌وڵه‌مه‌ندییه‌كی ئاوا له‌ده‌ست چوو!) هه‌موو كه‌شتییه‌وان و گه‌شتیاران و كارمه‌ندانی كه‌شتی و هه‌موو ده‌ریاوانان، له‌ دوور وه‌ستان.


text:
كاتێ چاویان به‌ دووكه‌ڵی سووتانه‌كه‌ی كه‌وت هاواریان كرد و وتیان: (چ شارێك وه‌كو شاره‌ گه‌وره‌كه‌یه‌؟!)


text:
خۆڵیان به‌سه‌ری خۆیان‌دا ده‌كرد، به‌ گریان و شیوه‌نه‌وه‌ هاواریان كرد و وتیان: (قوڕت به‌سه‌ر! قوڕت به‌سه‌ر، ئه‌ی شاره‌ گه‌وره‌كه‌! ئه‌وه‌ی هه‌موو خاوه‌ن كه‌شتی ده‌ریا له‌ سامانه‌كه‌ی ده‌وڵه‌مه‌ند بوون! چونكه‌ له‌ كاتژمێرێك‌دا به‌ فیڕۆ چوو!


text:
ئه‌ی ئاسمان و پیرۆزكراوان و نێردراوان و پێغه‌مبه‌ران پێی دڵشاد بن! چونكه‌ خودا له‌ به‌رژه‌وه‌ندی ئێوه‌ حوكمی ئه‌وی دا.)


text:
ئینجا فریشته‌یه‌كی به‌هێز به‌ردێكی هه‌ڵگرت، وه‌ك به‌ردی ئاش گه‌وره‌ بوو، فڕێی‌دایه‌ ده‌ریا و وتی: (ئاوا به‌ توندی شاری بابلی گه‌وره‌ فڕێده‌درێت، هه‌رگیز نادۆزرێته‌وه‌.


text:
ئیتر ده‌نگی ژه‌نیارانی قیساره‌ و مۆسیقا و شمشاڵ و كه‌ڕه‌نا تیای‌دا نابیسترێت. هه‌رگیز وه‌ستای هیچ پیشه‌یه‌كیش له‌ تۆدا نادۆزرێته‌وه‌، ده‌نگی ئاش له‌ تۆدا نابیسترێت.


text:
هیچ چرایه‌ك تیای‌دا هه‌ڵناكرێت، ئیتر ده‌نگی بووك و زاوا تیای‌دا نابیسترێت. چونكه‌ بازرگانه‌كانت گه‌وره‌ی زه‌وی بوون و هه‌موو نه‌ته‌وه‌كان به‌ جادووگه‌ری تۆ گومڕابوون.


text:
تیای‌دا خوێنی پێغه‌مبه‌ران و پیرۆزكراوان و هه‌موو ئه‌وانه‌ی له‌سه‌ر زه‌وی‌دا كوژران دۆزراونه‌ته‌وه‌.)


text:
پاش ئه‌مه‌ گوێم له‌ ده‌نگێك بوو وه‌ك حه‌شاماتێكی گه‌وره‌ له‌ ئاسمان ده‌یووت: (هه‌لیلویا! ڕزگاری و شكۆ و هێز بۆ خودامانه‌،


text:
چونكه‌ حوكمه‌كانی ڕاست و دادپه‌روه‌رن. داوێنپیسه‌ گه‌وره‌كه‌ی تاوانبار كرد كه‌ به‌ داوێنپیسییه‌كه‌ی زه‌وی گه‌نده‌ڵ ده‌كرد. تۆڵه‌ی خوێنی به‌نده‌كانی خۆی لێ‌كرده‌وه‌.)


text:
بیست و چوار پیره‌كه‌ و چوار بوونه‌وه‌ره‌كه‌ كه‌وتن و بۆ خودای دانیشتووی سه‌ر ته‌خت كڕنۆشیان برد، وتیان: (ئامین. هه‌لیلویا!)


text:
ده‌نگێك له‌ ته‌خته‌كه‌وه‌ ده‌رچوو، ده‌یفه‌رموو: (ستایشی خودامان بكه‌ن ئه‌ی هه‌موو به‌نده‌كانی، ئه‌وانه‌ی لێی ده‌ترسن، گه‌وره‌ و بچووك.)


text:
پاشان گوێم له‌ ده‌نگێك بوو وه‌ك ده‌نگی حه‌شاماتێك و وه‌ك خوڕه‌ی ئاوێكی زۆر و وه‌ك ده‌نگی هه‌وره‌تریشقه‌ی به‌هێز بوو، ده‌یووت: (هه‌لیلویا! خودای په‌روه‌ردگارمان هه‌ره‌ به‌ توانایه‌، حوكمڕانی كرد.


text:
با دڵخۆش و شاد بین، شكۆداری بكه‌ین، چونكه‌ زه‌ماوه‌ندی به‌رخه‌كه‌ هاتووه‌ و بووكه‌كه‌ی خۆی ئاماده‌ كردووه‌.


text:
كراسێكی كه‌تانی پاك و پرشنگداری درابووێ له‌به‌ری بكات.) ئه‌م كه‌تانه‌ش دادپه‌روه‌رییه‌كانی پیرۆزكراوانه‌.


text:
پێی‌ووتم: (بنووسه‌، خۆزگه‌ ده‌خوازرێ به‌وانه‌ی بۆ خوانی زه‌ماوه‌ندی به‌رخه‌كه‌ بانگكراون!) هه‌روه‌ها پێی‌ووتم: (ئه‌مانه‌ وشه‌ ڕاسته‌كانی خودان.)


text:
كه‌وتمه‌ به‌رپێی تاكو كڕنۆشی بۆ ببه‌م. به‌ڵام پێی‌ووتم: (وا مه‌كه‌! منیش له‌گه‌ڵ تۆ و خوشكان و برایانت به‌نده‌ی هاوكارم، ئه‌وانه‌ی پابه‌ندن به‌ شایه‌تییان بۆ عیسا. كڕنۆش بۆ خودا ببه‌! چونكه‌ شایه‌تی عیسا ڕۆحی پێشبینییه‌.)


text:
پاشان ئاسمانم به‌ كراوه‌یی بینی، ئه‌سپێكی سپیم بینی و سواره‌كه‌ی به‌ (دڵسۆز) و (ڕاستگۆ) ناوده‌برا. به‌ دادپه‌روه‌ری حوكم ده‌دات و ده‌جه‌نگێت.


text:
چاوه‌كانی وه‌ك گڕی ئاگر وابوون و ژماره‌یه‌كی زۆر تاجی به‌ سه‌ره‌وه‌بوو، ناوێكی نووسراوی هه‌یه‌، خۆی نه‌بێت كه‌س نایزانێت.


text:
له‌ ده‌میه‌وه‌ شمشێرێكی تیژ ده‌رده‌چوو، تاكو پێی له‌ نه‌ته‌وه‌كان بدات. {به‌ گۆپاڵێكی ئاسنین شوانه‌تییان ده‌كات.} گوشه‌ری شه‌رابی تووڕه‌یی هه‌ڵچووی خودای هه‌ره‌ به‌ توانا ده‌گوشێت.


text:
فریشته‌یه‌كی دیكه‌م بینی له‌به‌ر خۆردا ڕاوه‌ستابوو، به‌ ده‌نگێكی به‌رز هاواری له‌ هه‌موو باڵنده‌ فڕیوه‌كانی ناوه‌ڕاستی ئاسمان كرد و وتی: (وه‌رن كۆببنه‌وه‌، بۆ شێوی گه‌وره‌ كه‌ هی خودایه‌،


text:
تاكو گۆشتی پاشاكان و گۆشتی سوپاسالاره‌كان و گوشتی به‌هێزان، گۆشتی ئه‌سپه‌كان و سواره‌كانیان، گۆشتی هه‌مووان، ئازاد و كۆیله‌، گه‌وره‌ و بچووك بخۆن.)


text:
هه‌روه‌ها دڕنده‌كه‌ و پاشاكانی زه‌وی و سه‌ربازه‌كانیانم بینی كۆببوونه‌وه‌، تاكو دژی سواره‌كه‌ و سه‌ربازانی بجه‌نگن.


text:
دڕنده‌كه‌ و پێغه‌مبه‌ره‌ درۆزنه‌كه‌ی یاوه‌ری ده‌ستگیر كران، ئه‌وه‌ی نیشانه‌ی له‌ پێناوی كرد و به‌هۆیه‌وه‌ ئه‌وانه‌ی چه‌واشه‌ كرد كه‌ نیشانه‌ی دڕنده‌كه‌یان وه‌رگرت و ئه‌وانه‌ی كڕنۆشیان بۆ وێنه‌كه‌ی برد. هه‌ردووكیان به‌ زیندوویی فڕێدرانه‌ ده‌ریاچه‌ی ئاگر، كه‌وا به‌ گۆگرد داگیرساوه‌.


text:
پاشماوه‌كه‌ به‌ شمشێری سواره‌كه‌ كوژران كه‌ له‌ ده‌میه‌وه‌ ده‌رده‌چوو، هه‌موو باڵنده‌كان له‌ گۆشته‌كانیان تێربوون.


text:
فریشته‌یه‌كم بینی له‌ ئاسمانه‌وه‌ داده‌به‌زی و كلیلی بیری بێ‌بنی پێ‌بوو، زنجیرێكی گه‌وره‌شی به‌ده‌سته‌وه‌ بوو.


text:
فڕێی‌دایه‌ بیری بێ‌بن و ده‌رگای له‌سه‌ر داخست و مۆرێكی لێدا، تاكو ئیتر نه‌ته‌وه‌كان چه‌واشه‌ نه‌كات، تاكو هه‌زار ساڵه‌كه‌ ته‌واو ده‌بێت. پاش ئه‌مه‌ ده‌بێت بۆ ماوه‌یه‌كی كه‌م ئازاد بكرێت.


text:
چه‌ند ته‌ختێكم بینی و ئه‌وانه‌ی له‌سه‌ری دانیشتن ده‌سه‌ڵاتی حوكمدانیان درایێ. هه‌روه‌ها گیانی ئه‌وانه‌م بینی كه‌ له‌به‌ر شایه‌تی عیسا و له‌به‌ر وشه‌ی خودا سه‌ربڕابوون، ئه‌وانه‌ كڕنۆشیان بۆ دڕنده‌كه‌ و وێنه‌كه‌ی نه‌بردبوو، نیشانه‌ی نێوچه‌وان و سه‌ر ده‌ستیان وه‌رنه‌گرتبوو. جا زیندووبوونه‌وه‌ و هه‌زار ساڵ له‌گه‌ڵ مه‌سیح‌دا حوكمڕانییان كرد.


text:
به‌ڵام مردووه‌كانی دیكه‌ تاكو هه‌زار ساڵه‌كه‌ ته‌واو بوو بۆ ژیان نه‌گه‌ڕانه‌وه‌. ئه‌مه‌ هه‌ڵستانه‌وه‌ی یه‌كه‌مه‌.


text:
ئه‌وه‌ی له‌ هه‌ڵستانه‌وه‌ی یه‌كه‌م‌دا به‌شی هه‌بێت به‌ره‌كه‌تداره‌ و پیرۆزه‌. ئه‌وانه‌ مردنی دووه‌م ده‌سه‌ڵاتی به‌سه‌ریان‌دا نییه‌، به‌ڵكو ده‌بنه‌ كاهینی خودا و مه‌سیح، هه‌زار ساڵ له‌گه‌ڵی‌دا حوكمڕانی ده‌كه‌ن.


text:
ده‌رده‌چێت تاكو نه‌ته‌وه‌كانی چوارگۆشه‌ی زه‌وی چه‌واشه‌ بكات، گۆگ و ماگۆگ ، تاكو بۆ جه‌نگ كۆیان بكاته‌وه‌، ئه‌وانه‌ی ژماره‌یان وه‌ك لمی ده‌ریایه‌.


text:
سه‌ركه‌وتنه‌ سه‌ر پانتایی زه‌وی، ئۆردوگای پیرۆزكراوان، شاره‌ خۆشه‌ویسته‌كه‌یان گه‌مارۆ دا، جا ئاگرێك له‌ ئاسمانه‌وه‌ هاته‌ خواره‌وه‌ و خواردیانی.


text:
ئه‌و ئیبلیسه‌ی چه‌واشه‌ی ده‌كردن فڕێدرایه‌ ده‌ریاچه‌ی ئاگر و گۆگرد، كه‌ دڕنده‌كه‌ و پێغه‌مبه‌ره‌ درۆزنه‌كه‌ی لێیه‌. شه‌و و ڕۆژ تاهه‌تایه‌ ئازار ده‌درێن.


text:
پاشان ته‌ختێكی گه‌وره‌ی سپیم بینی و ئه‌وه‌ی له‌سه‌ری دانیشتبوو. ئاسمان و زه‌وی له‌به‌ر ڕووی هه‌ڵاتبوون، هیچ شوێنیان نه‌دۆزرایه‌وه‌.


text:
مردووه‌كانم بینی به‌ گه‌وره‌ و بچووكه‌وه‌ له‌به‌رده‌م ته‌خته‌كه‌ ڕاوه‌ستابوون و په‌ڕتووكه‌كان كرانه‌وه‌. په‌ڕتووكێكی دیكه‌ش كه‌ په‌ڕتووكی ژیانه‌ كرابۆوه‌. مردووه‌كان به‌گوێره‌ی كرده‌وه‌كانیان به‌وه‌ی له‌ په‌ڕتووكه‌كان نووسراوه‌ حوكم دران.


text:
ده‌ریاش مردووه‌كانی ناوخۆی ڕاده‌ست‌كرد، هه‌روه‌ها مردن و جیهانی مردووان مردووه‌كانی خۆیان دایه‌ده‌ست و هه‌ریه‌كه‌ و به‌گوێره‌ی كرده‌وه‌كانی حوكم درا.


text:
پاشان ئاسمانێكی نوێ و زه‌وییه‌كی نوێم بینی، چونكه‌ ئاسمانی یه‌كه‌م و زه‌وی یه‌كه‌م به‌سه‌رچوون، ئیتر ده‌ریاش نه‌ما.


text:
شاره‌ پیرۆزه‌كه‌ش، ئۆرشه‌لیمی نوێم بینی له‌ ئاسمانه‌وه‌ له‌لایه‌ن خوداوه‌ ده‌هاته‌ خواره‌وه‌، وه‌ك بووكێكی ڕازاوه‌ بۆ زاوایه‌كه‌ی ئاماده‌كراو.


text:
گوێم له‌ ده‌نگێكی گه‌وره‌ بوو له‌ ته‌خته‌كه‌وه‌ فه‌رمووی: (ئه‌وه‌تا نشینگه‌ی خودا له‌گه‌ڵ خه‌ڵك، ئه‌ویش له‌گه‌ڵیان نیشته‌جێ ده‌بێت. ئه‌وانیش ده‌بنه‌ گه‌لی ئه‌و، خودا خۆی له‌گه‌ڵیان دایه‌ و ده‌بێته‌ خودایان.


text:
ئه‌ویش هه‌موو فرمێسكێكی چاویان ده‌سڕێته‌وه‌، ئیتر مردن نابێت، شیوه‌ن و هاوار و ئازار نامێنن، چونكه‌ شته‌كانی پێشوو به‌سه‌رچوون.)


text:
دانیشتووی سه‌ر ته‌خته‌كه‌ فه‌رمووی: (ئه‌وه‌تا هه‌موو شتێك نوێ ده‌كه‌مه‌وه‌.) هه‌روه‌ها ده‌فه‌رمووێ: (بنووسه‌، چونكه‌ ئه‌م وتانه‌ متمانه‌دار و ڕاستن.)


text:
پاشان پێی فه‌رمووم: (ئه‌وا هاته‌ دی. من ئه‌لف و یێم، سه‌ره‌تا و كۆتاییم. له‌ كانی ئاوی ژیان به‌خۆڕایی ده‌ده‌مه‌ تینوو.


text:
به‌ڵام ترسنۆكه‌كان و بێ‌باوه‌ڕان و قێزه‌وه‌نان، بكوژان و داوێنپیسان و جادووگه‌ران، بت‌په‌رستان و هه‌موو درۆزنان، به‌شیان له‌ ده‌ریاچه‌ی به‌ ئاگر و گۆگرد داگیرساوه‌ كه‌ مردنی دووه‌مه‌.)


text:
پاشان یه‌كێك له‌و حه‌وت فریشته‌یه‌ی حه‌وت جامه‌كه‌یان پێیه‌ كه‌ به‌ دوایین حه‌وت ده‌رده‌كه‌ پڕكراون، له‌گه‌ڵم دوا، وتی: (وه‌ره‌ بووكه‌كه‌ت پیشان ده‌ده‌م، ژنی به‌رخه‌كه‌.)


text:
به‌ ڕۆحه‌كه‌ بردمی بۆ چیایه‌كی گه‌وره‌ و به‌رز، ئۆرشه‌لیمی شاره‌ پیرۆزه‌كه‌ی پیشاندام، له‌ ئاسمانه‌وه‌ له‌لایه‌ن خودا ده‌هاته‌ خواره‌وه‌.


text:
شووره‌یه‌كی گه‌وره‌ و به‌رز و دوازده‌ ده‌رگای هه‌بوو، له‌سه‌ر ده‌رگاكان دوازده‌ فریشته‌ هه‌بوون، ناوی دوازده‌ هۆزه‌كه‌ی كوڕانی ئیسرائیل له‌سه‌ر ده‌رگاكان نووسرابوون.


text:
له‌ ڕۆژهه‌ڵاته‌وه‌ سێ ده‌رگا هه‌بوون، له‌ باكووره‌وه‌ سێ ده‌رگا، له‌ باشووره‌وه‌ سێ ده‌رگا، له‌ ڕۆژئاواوه‌ سێ ده‌رگا.


text:
شووره‌ی شاره‌كه‌ دوازده‌ بناغه‌ی هه‌بوو، دوازده‌ ناو له‌ سه‌ریان هه‌بوو، ناوی دوازده‌ نێردراوه‌كه‌ی به‌رخه‌كه‌.


text:
ئه‌و فریشته‌یه‌ی له‌گه‌ڵم ده‌دووا دارێكی پێوانه‌ی زێڕینی پێ‌بوو، تاكو شاره‌كه‌ و ده‌رگاكانی و شووره‌كه‌ی بپێوێت.


text:
شاره‌كه‌ به‌ چوار گۆشه‌یی دانرابوو، درێژییه‌كه‌ی هێنده‌ی پانییه‌كه‌ی بوو. شاره‌كه‌ی به‌ داره‌كه‌ پێوا، دوازده‌ هه‌زار ستادیا بوو، درێژی و پانی و به‌رزییه‌كه‌ی یه‌كسان بوون.


text:
بناغه‌كانی شووره‌ی شاره‌كه‌ به‌ هه‌موو به‌ردێكی گرانبه‌ها ڕازاندرابۆوه‌. بناغه‌ی یه‌كه‌م یه‌شب، دووه‌م یاقووتی شین، سێیه‌م یاقووتی سپی، چواره‌م زمروود،


text:
پێنجه‌م شیلانه‌، شه‌شه‌م یاقووتی سوور، حه‌وته‌م زه‌به‌رجه‌د، هه‌شته‌م زمروودی سه‌وز، نۆیه‌م یاقووتی زه‌رد، ده‌یه‌م یاقووتی سه‌وز، یازده‌یه‌م یاقووتی زه‌عفه‌رانی، دوازده‌یه‌م جه‌مشت.


text:
دوازده‌ ده‌رگاكه‌ش دوازده‌ مروارین، هه‌ر ده‌رگایه‌ك له‌ یه‌ك ده‌نكه‌ مرواری بوو. شه‌قامی شاره‌كه‌ له‌ زێڕی ساف بوو وه‌ك شووشه‌ی ڕۆشن.


text:
په‌رستگام تیای‌دا نه‌بینی، چونكه‌ خودای په‌روه‌ردگاری هه‌ره‌ به‌ توانا له‌گه‌ڵ به‌رخه‌كه‌ په‌رستگای ئه‌ون.


text:
شاره‌كه‌ش پێویستی به‌ خۆر و مانگ نییه‌ به‌سه‌ری‌دا بدره‌وشێنه‌وه‌، چونكه‌ شكۆی خودا ڕووناكی كردۆته‌وه‌ و به‌رخه‌كه‌ چرایه‌تی.


text:
هیچ شتێكی گڵاو ناچێته‌ ناوی، نه‌ك ئه‌وانه‌ی قێزه‌وه‌نن و درۆزنن، به‌ڵكو ته‌نها ئه‌وانه‌ی كه‌ ناویان له‌ په‌ڕتووكی ژیانی به‌رخه‌كه‌دا نووسراوه‌.


text:
به‌ ناوه‌ڕاستی شه‌قامی شاره‌كه‌دا ده‌ڕوات. له‌ هه‌ردوو ڕۆخی ڕووباره‌كه‌دا دره‌ختی ژیان ڕوابوو كه‌ دوازده‌ جۆر به‌رهه‌م ده‌دات، هه‌ر مانگێك به‌رهه‌می خۆی ده‌دات. گه‌ڵای دره‌خته‌كه‌ش بۆ چاكبوونه‌وه‌ی نه‌ته‌وه‌كانه‌.


text:
ئیتر هیچ نه‌فره‌تێك نامێنێت. ته‌ختی خودا و به‌رخه‌كه‌ش له‌ناو شاره‌كه‌دا ده‌بن، به‌نده‌كانی خزمه‌تی ده‌كه‌ن و


text:
له‌وێ شه‌و دانایه‌ت و پێویستییان به‌ چرا و ڕووناكی خۆر نابێت، چونكه‌ خوداوه‌ند، خودا به‌سه‌ریان‌دا ده‌دره‌وشێته‌وه‌ و تاهه‌تایه‌ حوكمڕانی ده‌كه‌ن.


text:
پاشان پێی‌ووتم: (ئه‌م وتانه‌ متمانه‌دار و ڕاستن. خوداوه‌ند، خودای ڕۆحی پێغه‌مبه‌ران، فریشته‌كه‌ی خۆی نارد تاكو ئه‌و شتانه‌ پیشانی به‌نده‌كانی خۆی بدات كه‌ ده‌بێت زوو ڕووبده‌ن.


text:
من یۆحه‌نام، ئه‌وه‌ی كه‌ ئه‌م شتانه‌م بینی و بیستم. كاتێ بینیم و بیستم، كه‌وتم بۆ ئه‌وه‌ی له‌به‌رپێی ئه‌و فریشته‌یه‌ كڕنۆش ببه‌م كه‌ ئه‌م شتانه‌ی پیشانده‌دام.


text:
جا پێی‌ووتم: (وا مه‌كه‌! منیش وه‌ك تۆ به‌نده‌ی هاوكارتم، له‌گه‌ڵ خوشك و برا پێغه‌مبه‌ره‌كانت و ئه‌وانه‌ی وته‌كانی ئه‌م سیپاره‌یه‌ ده‌پارێزن. كڕنۆش بۆ خودا ببه‌!)


text:
ئه‌وه‌ی سته‌مكاره‌ با هه‌ر سته‌مكاری بكات، ئه‌وه‌ی گڵاوه‌ با هه‌ر گڵاو بێت، ئه‌وه‌ی ڕاستودروسته‌ با هه‌ر كاری ڕاستودروست بكات، ئه‌وه‌ی پیرۆزیشه‌ با هه‌ر پیرۆز بێت.


text:
ئه‌وه‌تا به‌ په‌له‌ دێم! پاداشتی خۆم پێیه‌، تاكو پاداشتی هه‌ر كه‌سێك به‌گوێره‌ی كاره‌كه‌ی بده‌مه‌وه‌.


text:
خۆزگه‌ ده‌خوازرێ به‌وانه‌ی جله‌كانیان ده‌شۆن، تاكو مافیان له‌ دره‌ختی ژیان هه‌بێت و له‌ ده‌رگاكانه‌وه‌ بچنه‌ ناو شاره‌كه‌.


text:
سه‌گه‌كان و جادووگه‌ران و داوێنپیسان و بكوژان و بت‌په‌رستان و هه‌موو درۆزن و ئه‌وانه‌ی حه‌ز له‌ درۆ ده‌كه‌ن له‌ ده‌ره‌وه‌ ده‌بن.


text:
من عیسام، فریشته‌كه‌ی خۆم نارد تاكو به‌م شتانه‌ شایه‌تی بۆ كڵێساكان بده‌م. من له‌ ڕه‌گ و نه‌وه‌ی داودم، ئه‌ستێره‌ی به‌یانی پرشنگدار.)


text:
ڕۆح و بووك ده‌فه‌رموون: (وه‌ره‌!) ئه‌وه‌ی گوێی لێیه‌ با بڵێت: (وه‌ره‌!) ئه‌وه‌ی تینوویه‌تی با بێت، ئه‌وه‌ی ده‌یه‌وێت با به‌خۆڕایی ئاوی ژیان ببات.


text:
شایه‌تی ده‌ده‌م بۆ هه‌موو ئه‌وانه‌ی وشه‌كانی پێشبینی ئه‌م سیپاره‌یه‌ ده‌بیستن: ئه‌گه‌ر كه‌سێك بۆ ئه‌مانه‌ زیاد بكات، خودا ئه‌و ده‌ردانه‌ی له‌سه‌ر زیاد ده‌كات كه‌ له‌م سیپاره‌یه‌دا نووسراوه‌.


text:
ئه‌گه‌ر كه‌سێكیش له‌ وشه‌كانی پێشبینی ئه‌م سیپاره‌یه‌ بسڕێته‌وه‌، خودا له‌ دره‌ختی ژیان و له‌ شاره‌ پیرۆزه‌كه‌ بێبه‌شی ده‌كات، ئه‌وه‌ی له‌م سیپاره‌یه‌دا نووسراوه‌.


