# verses

text:
ئاوا هه‌موو نه‌وه‌كان له‌ ئیبراهیمه‌‌وه‌ تا داود چوارده‌ نه‌وه‌ن، له‌ داوده‌وه‌ تاكو ڕاپێچانه‌كه‌ بۆ بابل چوارده‌ نه‌وه‌ن، له‌ ڕاپێچانه‌كه‌شه‌وه‌ بۆ بابل تا مه‌سیح چوارده‌ نه‌وه‌ن.


text:
به‌ڵام له‌دایكبوونی عیسای مه‌سیح به‌م شێوه‌یه‌ بوو: كاتێ مریه‌می دایكی له‌ یوسف ماره‌بڕاو بوو، پێش ئه‌وه‌ی له‌گه‌ڵی جووت‌بێت بینرا كه‌ سكی هه‌یه‌ به‌ ڕۆحی پیرۆز.


text:
كاتێ بیری له‌م شتانه‌ ده‌كرده‌وه‌، فریشته‌یه‌كی خوداوه‌ند هاته‌ خه‌ونی و پێی‌ووت: (یوسفی كوڕی داود، مه‌ترسه‌ مریه‌م بهێنیت، چونكه‌ ئه‌وه‌ی ئه‌و سكی پێی هه‌یه‌ له‌ ڕۆحی پیرۆزه‌وه‌یه‌.


text:
{ئه‌وه‌تا پاكیزه‌یه‌ك سكی ده‌بێت و كوڕێكی ده‌بێت، ناوی لێ ده‌نێن ئیمانوێل.} واتا: خودا له‌گه‌ڵمانه‌.


text:
كاتێ یوسف له‌ خه‌و هه‌ڵستا، ئه‌وه‌ی فریشته‌كه‌ی خوداوه‌ند فه‌رمانی پێ‌دابوو ئه‌نجامی دا و ژنه‌كه‌ی گواسته‌وه‌.


text:
دوای له‌دایكبوونی عیسا له‌ بێت‌له‌حمی یه‌هودیا ، له‌ سه‌رده‌می شا هێرۆدس ، هه‌ندێك مۆغ له‌ ڕۆژهه‌ڵاته‌وه‌ هاتنه‌ ئۆرشه‌لیم،


text:
پرسییان: (كوا ئه‌وه‌ی له‌دایك بووه‌ كه‌ پاشای جوله‌كه‌یه‌؟ له‌ ڕۆژهه‌ڵاته‌وه‌ ئه‌ستێره‌ی ئه‌ومان بینی، هاتووین كڕنۆشی بۆ ببه‌ین.)


text:
{به‌ڵام تۆ ئه‌ی بێت‌له‌حمی خاكی یه‌هودا كه‌متر نیت له‌ فه‌رمانڕه‌واكانی یه‌هودا، چونكه‌ له‌ تۆوه‌ فه‌رمانڕه‌وایه‌ك ده‌رده‌چێت، شوانایه‌تی گه‌لی ئیسرائیلم ده‌كات.} )


text:
هێرۆدسیش به‌ نهێنی مۆغه‌كانی بانگ‌كرد و له‌باره‌ی كاتی ده‌ركه‌وتنی ئه‌ستێره‌كه‌ لێكۆڵینه‌وه‌ی له‌گه‌ڵ كردن.


text:
ئینجا بۆ بێت‌له‌حمی ناردن و پێی‌ووتن: (بڕۆن و به‌ وردی به‌دوای منداڵه‌كه‌دا بگه‌ڕێن. كاتێ دۆزیتانه‌وه‌ هه‌واڵم بده‌نێ، تاكو منیش بێم و كڕنۆشی بۆ ببه‌م.)


text:
دوای ئه‌وه‌ی گوێبیستی پاشا بوون، ڕۆیشتن، ئه‌ستێره‌كه‌ی له‌ ڕۆژهه‌ڵات بینیبوویان، پێشیان كه‌وت تاكو له‌سه‌ر ئه‌و شوێنه‌ی منداڵه‌كه‌ی لێ‌بوو ڕاوه‌ستا.


text:
چوونه‌ ماڵه‌كه‌، منداڵه‌كه‌یان له‌گه‌ڵ مریه‌می دایكی بینی، دانه‌وین و كڕنۆشیان بۆ برد و گه‌نجینه‌كانیان كرده‌وه‌، زێڕ و بخوور و موڕیان به‌ دیاری پێشكه‌ش كرد.


text:
ئینجا له‌ خه‌ون‌دا ئاگادار كرانه‌وه‌ كه‌ نه‌گه‌ڕێنه‌وه‌ لای هێرۆدس، ئه‌وانیش به‌ ڕێگایه‌كی دیكه‌ گه‌ڕانه‌وه‌ وڵاتی خۆیان.


text:
كه‌ ڕۆیشتن، فریشته‌یه‌كی خوداوه‌ند هاته‌ خه‌ونی یوسف و وتی: (هه‌سته‌ منداڵه‌كه‌ و دایكی ببه‌ و ڕاكه‌ بۆ میسر. له‌وێ‌به‌ تاكو پێت ده‌ڵێم، چونكه‌ هێرۆدس خه‌ریكه‌ به‌ شوێن منداڵه‌كه‌دا ده‌گه‌ڕێت، تاكو بیكوژێت.)


text:
تاكو مردنی هێرۆدس له‌وێ مایه‌وه‌، تا ئه‌وه‌ی خوداوه‌ند به‌هۆی پێغه‌مبه‌ره‌كه‌ فه‌رموویه‌تی بێته‌ دی، كه‌ ده‌فه‌رمووێ: {له‌ میسره‌وه‌ بانگی كوڕه‌كه‌ی خۆمم كرد.}


text:
كاتێ هێرۆدس زانی مۆغه‌كان فریویان داوه‌، زۆر تووڕه‌ بوو. ناردی و هه‌موو كوڕه‌كانی بێت‌له‌حم و ده‌وروبه‌ری كوشت، له‌ دوو ساڵه‌وه‌ به‌ره‌و خوارتر، به‌گوێره‌ی ئه‌و كاته‌ی له‌ مۆغه‌كانه‌وه‌ لێی كۆڵیبۆوه‌.


text:
{ده‌نگێك له‌ ڕامه‌وه‌ بیسترا، گریان و شیوه‌نێكی گه‌وره‌، ڕاحیل بۆ منداڵه‌كانی ده‌گریێت، ڕازی نییه‌ دڵنه‌وایی بكرێت، چونكه‌ نه‌ماون.}


text:
وتی: (هه‌سته‌، منداڵه‌كه‌ و دایكی ببه‌ و بڕۆ بۆ خاكی ئیسرائیل، چونكه‌ ئه‌وانه‌ی بۆ ژیانی منداڵه‌كه‌ ده‌گه‌ڕان مردن.)


text:
به‌ڵام كاتێ بیستی ئه‌رخیلاوس له‌ یه‌هودیا له‌ جێی هێرۆدسی باوكی فه‌رمانڕه‌وایه‌، ترسا بچێته‌ ئه‌وێ. دوای ئه‌وه‌ی له‌ خه‌ون‌دا ئاگادار كرایه‌وه‌، بۆ ناوچه‌ی جه‌لیل ڕۆیشت.


text:
جا هات و له‌ شارێك نیشته‌جێ بوو به‌ ناوی ناسیره‌، تا ئه‌وه‌ی به‌هۆی پێغه‌مبه‌ران وترابوو بێته‌ دی: {به‌ ناسیره‌یی ناوده‌بردرێت.}


text:
ئه‌مه‌ش ئه‌وه‌یه‌ كه‌ به‌هۆی پێغه‌مبه‌ر ئیشایا ده‌رباره‌ی وتراوه‌: {ده‌نگی بانگده‌رێك له‌ چۆڵه‌وانی هاوار ده‌كات: "ڕێگای خوداوه‌ند ئاماده‌ بكه‌ن، ڕێڕه‌وی ڕێك بخه‌ن."}


text:
به‌رگی یه‌حیا له‌ مووی وشتر بوو، ناوقه‌دی به‌ پشتێنێكی پێسته‌ ده‌به‌ست، خواردنیشی كولله‌ و هه‌نگوینی كێوی بوو.


text:
كه‌ بینی زۆر له‌ فه‌ریسی و سه‌دوقی بۆ له‌ئاوهه‌ڵكێشانه‌كه‌ی دێن، پێی‌ووتن: (ئه‌ی بێچوی كۆره‌ماران ، كێ ئاگاداری كردوونه‌ته‌وه‌ له‌ده‌ست تووڕه‌یی داهاتوو هه‌ڵبێن؟


text:
بیرمه‌كه‌نه‌وه‌ به‌خۆتان بڵێن: "ئیبراهیم باوكمانه‌." پێتان ده‌ڵێم، خودا ده‌توانێت له‌م به‌ردانه‌ نه‌وه‌ بۆ ئیبراهیم قیت‌بكاته‌وه‌.


text:
ئه‌وه‌تا ته‌ور خراوه‌ته‌ سه‌ر ڕه‌گی دار، هه‌ر دارێك به‌رهه‌می باش نه‌دات، ده‌بڕدرێته‌وه‌ و فڕێده‌درێته‌ ناو ئاگر.


text:
من بۆ تۆبه‌كردن له‌ئاوتان هه‌ڵده‌كێشم ، به‌ڵام ئه‌وه‌ی دوای من دێت، له‌ من به‌تواناتره‌، شایانی ئه‌وه‌ نیم سۆله‌كانیشی بۆ هه‌ڵگرم. ئه‌و به‌ ڕۆحی پیرۆز و به‌ ئاگر باپتیزتان ده‌كات.


text:
شه‌نی به‌ده‌سته‌وه‌یه‌ بۆ پاككردنه‌وه‌ی جۆخینه‌كه‌ی، دانه‌وێڵه‌كه‌ له‌ ئه‌مباردا كۆده‌كاته‌وه‌ و قه‌سه‌ره‌كه‌ش به‌ ئاگرێكی نه‌كوژاوه‌ ده‌سووتێنێ.)


text:
به‌ڵام یه‌حیا ده‌یویست ڕایگرێت و ده‌یووت: (من پێویستیم به‌وه‌یه‌ له‌سه‌ر ده‌ستی تۆ له‌ئاوهه‌ڵبكێشرێم، كه‌چی تۆ دێیت بۆ لای من؟)


text:
عیساش وه‌ڵامی دایه‌وه‌: (ئێستا ڕێگا بده‌، چونكه‌ ئاوا له‌ ئێمه‌ ده‌وه‌شێته‌وه‌ تا هه‌موو ڕاستودروستییه‌ك ته‌واو بكه‌ین.) ئینجا ڕێی دا.


text:
كاتێ عیسا له‌ئاوهه‌ڵكێشرا، یه‌كسه‌ر له‌ ئاوه‌كه‌ هه‌ڵستایه‌وه‌. ئه‌وه‌بوو ئاسمانی بۆ كرایه‌وه‌ و بینی ڕۆحی خودا وه‌ك كۆترێك نیشته‌وه‌ و هاته‌ سه‌ری.


text:
پاشان عیسا به‌هۆی ڕۆحی پیرۆزه‌وه‌ بردرایه‌ سه‌روو بۆ چۆڵه‌وانی، تاكو له‌لایه‌ن ئیبلیسه‌‌وه‌ تاقی بكرێته‌وه‌.


text:
به‌ڵام عیسا وه‌ڵامی دایه‌وه‌: (نووسراوه‌: {مرۆڤ ته‌نها به‌ نان ناژیێت، به‌ڵكو به‌ هه‌ر وشه‌یه‌ك كه‌ له‌ ده‌می خوداوه‌ ده‌رده‌چێت.} )


text:
پێی‌ووت: (ئه‌گه‌ر تۆ كوڕی خودایت خۆت هه‌ڵده‌ خواره‌وه‌. چونكه‌ نووسراوه‌: {سه‌باره‌ت به‌ تۆ فه‌رمان به‌ فریشته‌كانی ده‌دات، له‌سه‌ر ده‌ستیان هه‌ڵتبگرن، تاكو پێت به‌ر به‌ردێك نه‌كه‌وێت.} )


text:
ئینجا عیساش پێی فه‌رموو: (شه‌یتان لێم دووربكه‌وه‌! چونكه‌ نووسراوه‌: {كڕنۆش بۆ خودای په‌روه‌ردگارت ده‌به‌یت و ته‌نها ئه‌و ده‌په‌رستیت.} )


text:
ناسیره‌ی به‌جێ‌هێشت و هات له‌ كه‌فه‌رناحوم نیشته‌جێ بوو، كه‌ له‌سه‌ر ده‌ریاچه‌یه‌، له‌ سنووری زه‌بولون و نه‌فتالی ،


text:
ئه‌و گه‌له‌ی له‌ تاریكی‌دا دانیشتووه‌، ڕووناكییه‌كی گه‌وره‌ی بینی، دانیشتووان له‌ خاكی سێبه‌ری مه‌رگ، ڕووناكی به‌سه‌ریان‌دا هه‌ڵهات.}


text:
له‌و كاته‌وه‌ عیسا ده‌ستی‌كرد به‌ جاڕدان و ده‌یفه‌رموو: (تۆبه‌ بكه‌ن، چونكه‌ پاشایه‌تی ئاسمان نزیك‌بۆته‌وه‌.)


text:
كاتێ عیسا له‌ كه‌ناری ده‌ریاچه‌ی جه‌لیل ده‌ڕۆیشت، دوو برای بینی، شیمۆن كه‌ پێی ده‌ووترێ په‌ترۆس له‌گه‌ڵ ئه‌ندراوسی برای، تۆڕیان فڕێده‌دایه‌ ده‌ریاچه‌كه‌، چونكه‌ ماسیگر بوون.


text:
كه‌ له‌وێ ڕۆیشت، دوو برای دیكه‌ی بینی، یاقوبی كوڕی زه‌بدی و یۆحه‌نای برای، له‌ به‌له‌مێك‌دا له‌گه‌ڵ زه‌بدی باوكیان تۆڕه‌كانیان چاك‌ده‌كرده‌وه‌، ئه‌وانیشی بانگ‌كرد.


text:
ئینجا عیسا به‌ هه‌موو جه‌لیل‌دا ده‌گه‌ڕا، له‌ كه‌نیشته‌كانیان فێری ده‌كردن و موژده‌ی پاشایه‌تییه‌كه‌ی جاڕده‌دا، هه‌رچی نه‌خۆشی و هه‌رچی نه‌ساغی نێو خه‌ڵك هه‌بوو، چاكی ده‌كردنه‌وه‌.


text:
بۆیه‌ ده‌نگوباسی ته‌واوی سوریای گرته‌وه‌، ئه‌وانیش هه‌موو نه‌خۆشێكیان هێنا لای، به‌ جۆره‌ها ده‌رد و ئازاره‌وه‌، ئه‌وه‌ی ڕۆحی‌پیسی تێدایه‌ و خوودار و ئیفلیج، ئه‌ویش چاكی‌كردنه‌وه‌.


text:
خۆزگه‌ ده‌خوازرێ به‌ ئێوه‌ كاتێ خه‌ڵكی ئابڕووتان ده‌به‌ن و ده‌تانچه‌وسێننه‌وه‌، له‌به‌ر من هه‌موو بوختانێكتان پێ ده‌كه‌ن.


text:
دڵخۆش و دڵشاد بن، چونكه‌ پاداشتتان گه‌وره‌یه‌ له‌ ئاسمان. له‌به‌ر ئه‌وه‌ی پێش ئێوه‌ ئاواش پێغه‌مبه‌رانیان چه‌وساندۆته‌وه‌.


text:
ئێوه‌ن خوێی زه‌وی، به‌ڵام ئه‌گه‌ر خوێ سوێرییه‌كه‌ی نه‌ما، به‌ چی سوێر ده‌كرێته‌وه‌؟ ئیتر به‌كه‌ڵكی هیچ نایه‌ت، ئه‌وه‌ نه‌بێ فڕێبدرێته‌ ده‌ره‌وه‌ و خه‌ڵكی پێشێلی بكه‌ن.


text:
هه‌روه‌ها خه‌ڵكی چرا هه‌ڵناكه‌ن تاكو بیخه‌نه‌ ژێر ته‌شته‌وه‌، به‌ڵكو له‌سه‌ر چرادان تا ڕووناكی بداته‌ هه‌موو ئه‌وانه‌ی له‌ ماڵه‌كه‌دان.


text:
با ڕووناكیشتان بۆ خه‌ڵك ئاوا بدره‌وشێته‌وه‌، تاكو كرداره‌ باشه‌كانتان ببینن و ستایشی باوكتان بكه‌ن كه‌ له‌ ئاسمانه‌.


text:
وا بیر نه‌كه‌نه‌وه‌ من هاتووم ته‌ورات یان پێغه‌مبه‌ران پووچه‌ڵ بكه‌مه‌وه‌، نه‌هاتووم بۆ پووچه‌ڵكردنه‌وه‌، به‌ڵكو بۆ ته‌واوكردن.


text:
ڕاستیتان پێ ده‌ڵێم: تا زه‌وی و ئاسمان له‌ئارادا بێت، پیتێك یان خاڵێك له‌ ته‌ورات له‌ناو ناچێت، تاكو هه‌مووی دێته‌ دی.


text:
بۆیه‌ ئه‌وه‌ی بچووكترینی ئه‌م ڕاسپاردانه‌ بشكێنێت و خه‌ڵكیش ئاوا فێر بكات، له‌ شانشینی ئاسمان به‌ بچووكترین ناوده‌بردرێت. به‌ڵام ئه‌وه‌ی په‌یڕه‌وی بكات و خه‌ڵكی فێر بكات، له‌ شانشینی ئاسمان به‌ پایه‌ به‌رز ناوده‌بردرێت.


text:
ئیتر پێتان ده‌ڵێم: ئه‌گه‌ر ڕاستودروستیتان له‌ مالم و فه‌ریسییه‌كان زیاتر نه‌بێت، هه‌رگیز ناچنه‌ ناو شانشینی ئاسمان.


text:
" به‌ڵام من پێتان ده‌ڵێم ئه‌وه‌ی له‌ خوشكی یان براكه‌ی تووڕه‌ بێ، ده‌بێ حوكم بدرێت. ئه‌وه‌ی به‌ براكه‌ی ده‌ڵێ "هیچوپووچ"، ده‌بێ بدرێته‌ سه‌نهه‌درین ، ئه‌وه‌ش ده‌ڵێت "گێله‌"، ده‌بێت بخرێته‌ ناو ئاگری دۆزه‌خه‌وه‌. "


text:
بۆیه‌ ئه‌گه‌ر قوربانیت بۆ قوربانگا هێنا و له‌وێ بیرت كه‌وته‌وه‌ كه‌ خوشكت یان برات شتێكی له‌سه‌رت هه‌یه‌،


text:
له‌وێ له‌به‌رده‌م قوربانگا قوربانییه‌كه‌ت به‌جێ‌بهێڵه‌ و بڕۆ یه‌كه‌م جار خوشكت یان برات ئاشت بكه‌وه‌، ئینجا وه‌ره‌ و قوربانییه‌كه‌ت بكه‌.


text:
خێرا له‌گه‌ڵ ڕكابه‌ره‌كه‌ت ئاشتبه‌وه‌ له‌و كاته‌ی له‌گه‌ڵته‌ و به‌ڕێگاوه‌ن، نه‌وه‌ك ڕكابه‌ره‌كه‌ت بتداته‌ ده‌ست دادوه‌ر و دادوه‌ریش بتداته‌ ده‌ست پۆلیس و فڕێبدرێیته‌ به‌ندیخانه‌.


text:
به‌ڵام من پێتان ده‌ڵێم: ئه‌وه‌ی به‌ هه‌وه‌سبازییه‌وه‌ سه‌یری ئافره‌تێك بكات، ئه‌وا له‌ دڵی خۆی‌دا داوێنپیسی له‌گه‌ڵ كردووه‌.


text:
ئه‌گه‌ر چاوی ڕاستت بۆت بووه‌ كۆسپ، ده‌ری بهێنه‌ و فڕێی‌بده‌. باشتره‌ بۆت ئه‌ندامێكت له‌ده‌ست بچێت، له‌وه‌ی هه‌موو له‌شت بخرێته‌ دۆزه‌خه‌وه‌.


text:
ئه‌گه‌ر ده‌ستی ڕاستت بۆت بووه‌ كۆسپ، بیبڕه‌وه‌ و فڕێی‌بده‌، باشتره‌ بۆت ئه‌ندامێكت له‌ده‌ست بچێت، له‌وه‌ی هه‌موو له‌شت بچێته‌ دۆزه‌خه‌وه‌.


text:
به‌ڵام من پێتان ده‌ڵێم: ئه‌وه‌ی بێ هۆی داوێنپیسی ژنه‌كه‌ی خۆی ته‌ڵاق بدات، وای لێ‌ده‌كات داوێنپیسی بكات. ئه‌وه‌ش ته‌ڵاقدراوێك بهێنێت، ئه‌وا داوێنپیسی ده‌كات.


text:
دیسان بیستووتانه‌ كه‌ به‌ پێشینان وتراوه‌: {سوێنده‌كانت مه‌شكێنه‌، به‌ڵكو سوێنده‌كانت بۆ خوداوه‌ند به‌ره‌سه‌ر} ،


text:
" با قسه‌تان: "به‌ڵێ" بۆ "به‌ڵێ" و "نه‌خێر" بۆ "نه‌خێر" بێت، له‌مه‌ بترازێت له‌ خراپه‌كاره‌كه‌وه‌یه‌. "


text:
به‌ڵام من پێتان ده‌ڵێم: به‌ربه‌ره‌كانێی خراپه‌كار مه‌كه‌ن، به‌ڵكو ئه‌وه‌ی له‌ ڕوومه‌تی ڕاستی دایت، لایه‌كه‌ی دیكه‌شی بۆ شل بكه‌،


text:
تاكو ببنه‌ ڕۆڵه‌ی ئه‌و باوكه‌تان كه‌ له‌ ئاسمانه‌، ئه‌و خۆری خۆی به‌سه‌ر چاك و خراپ‌دا هه‌ڵدێنێ و باران به‌سه‌ر پیاوچاك و زۆرداریش‌دا ده‌بارێنێت.


text:
چونكه‌ ئه‌گه‌ر هه‌ر ئه‌وانه‌تان خۆش‌بووێ كه‌ ئێوه‌یان خۆش‌ده‌وێت، چ پاداشتێكتان هه‌یه‌؟ ئایا باجگرانیش ئه‌مه‌ ناكه‌ن؟


text:
ئه‌گه‌ر سڵاوتان ته‌نها له‌ خوشك و برایانتان كرد، چی زیاترتان كردووه‌؟ ئایا بت‌په‌رستانیش ئه‌مه‌ ناكه‌ن؟


text:
هۆشیار بن له‌وه‌ی له‌به‌رچاوی خه‌ڵك كاری ڕاستودروستیتان بكه‌ن، تاكو بتانبینن. ئه‌گینا پاداشتتان نییه‌ له‌لای باوكتان له‌ ئاسمان.


text:
بۆیه‌ كاتێ خێرێك ده‌كه‌یت، له‌پێش خۆت زوڕنا لێ‌مه‌ده‌ وه‌ك دووڕووان كه‌ له‌ كه‌نیشت و سه‌ر شه‌قامه‌كان ده‌یكه‌ن، تاكو له‌لایه‌ن خه‌ڵك ستایش بكرێن. ڕاستیتان پێ ده‌ڵێم: ئه‌وانه‌ پاداشتی خۆیان وه‌رگرت.


text:
كاتێ نوێژ ده‌كه‌ن وه‌ك دووڕووان مه‌بن، ئه‌وان حه‌زده‌كه‌ن به‌ پێوه‌ له‌ كه‌نیشت و سووچی شه‌قامه‌كان نوێژ بكه‌ن، تاكو بۆ خه‌ڵك دیار بن. ڕاستیتان پێ ده‌ڵێم: ئه‌وانه‌ پاداشتی خۆیان وه‌رگرت.


text:
به‌ڵام تۆ كاتێ نوێژ ده‌كه‌یت، بڕۆ ژووره‌كه‌ت و ده‌رگا له‌سه‌ر خۆت دابخه‌، نوێژ بكه‌ بۆ باوكت كه‌ له‌ نهێنی دایه‌. باوكیشت كه‌ له‌ نهێنی‌دا ده‌بینێت، پاداشتت ده‌داته‌وه‌.


text:
كاتێ نوێژ ده‌كه‌ن، وه‌ك بت‌په‌رستان چه‌نه‌بازی مه‌كه‌ن، چونكه‌ واده‌زانن به‌ زۆر وتنیان گوێیان لێ ده‌گیرێت.


text:
ئه‌گه‌ر گه‌رده‌نی خه‌ڵكی له‌به‌ر خراپه‌كانیان ئازاد بكه‌ن، ئه‌وا باوكی ئاسمانیشتان لێتان خۆش ده‌بێت.


text:
كاتێ به‌ڕۆژوو ده‌بن، ڕووگرژ مه‌بن وه‌ك دووڕووان، چونكه‌ ڕوویان ده‌گۆڕن تاكو بۆ خه‌ڵكی ده‌رخه‌ن كه‌ به‌ڕۆژوون. ڕاستیتان پێ ده‌ڵێم: ئه‌وانه‌ پاداشتی خۆیان وه‌رگرتووه‌.


text:
تاكو بۆ خه‌ڵك ده‌رنه‌كه‌وێت كه‌ به‌ڕۆژوویت، به‌ڵكو بۆ باوكی نهێنیت، باوكیشت كه‌ به‌ نهێنی ده‌بینێت، پاداشتت ده‌داته‌وه‌.


text:
له‌سه‌ر زه‌وی گه‌نجینه‌ بۆ خۆتان كۆمه‌كه‌نه‌وه‌، له‌وێ مۆرانه‌ و ژه‌نگ تێكی ده‌ده‌ن، دز ده‌یبڕێت و ده‌یدزێت.


text:
به‌ڵكو گه‌نجینه‌ بۆ خۆتان له‌ ئاسمان كۆبكه‌نه‌وه‌، له‌وێ مۆرانه‌ و ژه‌نگ تێكی ناده‌ن، دزیش نایبڕێت و نایدزێت.


text:
به‌ڵام ئه‌گه‌ر چاوت خراپ بێت، ئه‌وا هه‌موو له‌شت تاریك ده‌بێت، بۆیه‌ ئه‌گه‌ر ئه‌و ڕووناكییه‌ی له‌ تۆ دایه‌ تاریكی بێت، ئاخۆ ده‌بێ تاریكی چۆن بێت!


text:
كه‌س ناتوانێت كۆیلایه‌تی دوو گه‌وره‌ بكات، چونكه‌ ڕقی له‌ یه‌كێكیان ده‌بێته‌وه‌ و ئه‌وه‌ی دیكه‌ی خۆش‌ده‌وێت، یان ده‌ست به‌ یه‌كێكیانه‌وه‌ ده‌گرێت و ئه‌وه‌ی دیكه‌ پشتگوێ ده‌خات. ئێوه‌ش ناتوانن كۆیله‌ی خودا و پاره‌ بن.


text:
بۆیه‌ پێتان ده‌ڵێم: بۆ ژیانی خۆتان نیگه‌ران مه‌بن كه‌ چی ده‌خۆن و چی ده‌خۆنه‌وه‌، یان بۆ له‌شتان چی ده‌پۆشن. ئایا ژیان له‌ خواردن گرنگتر نییه‌؟ یان له‌ش له‌ پۆشاك؟


text:
سه‌یری باڵنده‌ی ئاسمان بكه‌ن، نه‌ تۆو ده‌كه‌ن و نه‌ دروێنه‌ و نه‌ له‌ ئه‌مبار كۆده‌كه‌نه‌وه‌، له‌گه‌ڵ ئه‌وه‌ش‌دا باوكی ئاسمانیتان به‌خێوی ده‌كات. ئایا ئێوه‌ له‌وان به‌نرختر نین؟


text:
هه‌روه‌ها بۆچی خه‌می پۆشاكتانه‌؟ سه‌یری گوڵاڵه‌ی كێڵگه‌ بكه‌ن چۆن گه‌شه‌ ده‌كات، نه‌ خۆی ماندوو ده‌كات و نه‌ ده‌ڕێسێت،


text:
ئه‌گه‌ر خودا گیای كێڵگه‌ ئاوا بپۆشێت كه‌ ئه‌مڕۆ هه‌یه‌ و به‌یانی فڕێده‌درێته‌ ته‌نووره‌وه‌، ئایا ئێوه‌ زیاتر نین تا پۆشته‌تان بكات، ئه‌ی كه‌م‌باوه‌ڕینه‌؟


text:
چونكه‌ هه‌موو ئه‌مانه‌ نه‌ته‌وه‌كان هه‌وڵی بۆ ده‌ده‌ن، باوكی ئاسمانیشتان ده‌زانێت پێویستیتان به‌ هه‌موو ئه‌وانه‌ هه‌یه‌.


text:
به‌ڵكو یه‌كه‌م جار داوای پاشایه‌تییه‌كه‌ی خودا و ڕاستودروستییه‌كه‌ی بكه‌ن، هه‌موو ئه‌مانه‌تان بۆ زیاد ده‌بێت.


text:
یان، چۆن به‌ براكه‌ت ده‌ڵێی: "ڕێم بده‌ با پووشه‌كه‌ی ناو چاوت ده‌ربهێنم،" كه‌چی كاریته‌ له‌ناو چاوی خۆت دایه‌؟


text:
ئه‌ی دووڕوو، یه‌كه‌م جار كاریته‌كه‌ی ناو چاوی خۆت ده‌ربهێنه‌، ئینجا باش ده‌بینیت بۆ ده‌رهێنانی پووشی ناو چاوی براكه‌ت.


text:
شتی پیرۆز مه‌ده‌نه‌ سه‌گ، مرواریشتان فڕێ‌مه‌ده‌نه‌ به‌رده‌می به‌راز، نه‌وه‌ك پێشێلیان بكه‌ن و ڕوو وه‌رگێڕن و پارچه‌ پارچه‌تان بكه‌ن.


text:
چونكه‌ هه‌ر كه‌سێك داوا بكات، وه‌رده‌گرێت. ئه‌وه‌ی بگه‌ڕێت، ده‌دۆزێته‌وه‌. ئه‌وه‌ش له‌ ده‌رگا ده‌دات، لێی ده‌كرێته‌وه‌.


text:
جا له‌گه‌ڵ ئه‌وه‌ی كه‌ ئێوه‌ خراپن و ده‌زانن دیاری باش به‌ منداڵه‌كانتان بده‌ن، باوكتان له‌ ئاسمان چه‌ند زیاتر شتی باش ده‌داته‌ ئه‌وانه‌ی داوای لێ‌ده‌كه‌ن.


text:
كه‌واته‌ له‌ هه‌ر شتێك‌دا ئاوا بۆ خه‌ڵك بكه‌ن كه‌ ده‌تانه‌وێ بۆتان بكرێت، چونكه‌ ئه‌مه‌یه‌ پوخته‌ی ته‌ورات و په‌یامی پێغه‌مبه‌ران.


text:
له‌ ده‌رگای ته‌سك بڕۆنه‌ ژووره‌وه‌، چونكه‌ ده‌رگایه‌كی به‌رین و ڕێگایه‌كی پانه‌ ئه‌وه‌ی به‌ره‌و له‌ناوچوون ده‌ڕوات، زۆرن ئه‌وانه‌ی پێی‌دا ده‌چنه‌ ژووره‌وه‌.


text:
ئاگاداری پێغه‌مبه‌رانی درۆزن بن كه‌ له‌ پێستی مه‌ڕدا بۆ لاتان دێن، به‌ڵام له‌ناوه‌وه‌ گورگی دڕنده‌ن.


text:
نه‌ك هه‌ر كه‌سێك پێم بڵێت: "خوداوه‌ند، خوداوه‌ند!" ده‌چێته‌ ناو شانشینی ئاسمان، به‌ڵكو ئه‌وه‌ی به‌ خواستی باوكم ده‌كات كه‌ له‌ ئاسمانه‌.


text:
له‌و ڕۆژه‌دا، زۆر كه‌س پێم ده‌ڵێن: "خوداوه‌ند، خوداوه‌ند، ئایا به‌ ناوی تۆوه‌ پێشبینیمان نه‌كرد، به‌ ناوی تۆوه‌ ڕۆحی‌پیسمان ده‌رنه‌كرد، به‌ ناوی تۆوه‌ په‌رجوی زۆرمان نه‌كرد؟"


text:
بۆیه‌ هه‌ر كه‌سێك گوێی له‌م وتانه‌م بێت و په‌یڕه‌وی بكات، وه‌ك پیاوێكی دانا وایه‌ كه‌ خانووه‌كه‌ی له‌سه‌ر به‌رد بنیادنابێت.


text:
باران باری و لافاو هه‌ڵستا و ڕه‌شه‌با هه‌ڵیكرد و له‌و خانووه‌ی دا، به‌ڵام نه‌ڕووخا، چونكه‌ له‌سه‌ر به‌رد بنیاد نرابوو.


text:
هه‌ر كه‌سێكیش گوێی له‌م وتانه‌م بێت و په‌یڕه‌وی نه‌كات، وه‌ك پیاوێكی گێل وایه‌ خانووه‌كه‌ی له‌سه‌ر لم بنیادنابێت.


text:
باران باری و لافاو هه‌ڵستا و ڕه‌شه‌با هه‌ڵیكرد و له‌و خانووه‌ی دا و ڕووخا، ڕووخانه‌كه‌شی گه‌وره‌ بوو.)


text:
ئه‌وه‌بوو پیاوێكی گول هات، كڕنۆشی بۆ برد و وتی: (گه‌وره‌م، ئه‌گه‌ر بته‌وێت، ده‌توانیت پاكم بكه‌یته‌وه‌.)


text:
عیساش ده‌ستی درێژكرد و ده‌ستی لێی‌دا، فه‌رمووی: (ده‌مه‌وێ، پاك‌ببه‌وه‌!) یه‌كسه‌ر له‌ گولی پاك‌بۆوه‌.


text:
ئینجا عیسا پێی فه‌رموو: (ئاگاداربه‌، به‌ كه‌س مه‌ڵێ، به‌ڵكو بڕۆ خۆت پیشانی كاهینه‌كه‌ بده‌ و ئه‌و قوربانییه‌ی موسا فه‌رمانی كردووه‌ بیكه‌، وه‌ك شایه‌تییه‌ك بۆیان.)


text:
سه‌رپه‌له‌كه‌ش وه‌ڵامی دایه‌وه‌: (گه‌وره‌م شایانی ئه‌وه‌ نیم خۆت بێیته‌ ماڵه‌كه‌م، به‌ڵكو ته‌نها وشه‌یه‌ك بفه‌رموو خزمه‌تكاره‌كه‌م چاك‌ده‌بێته‌وه‌.


text:
چونكه‌ منیش مرۆڤێكم له‌ ژێر ده‌سه‌ڵات، سه‌ربازیش له‌ ژێر ده‌ستم هه‌یه‌، به‌مه‌ ده‌ڵێم، "بڕۆ،" ده‌ڕوات و به‌وی دیكه‌ش، "وه‌ره‌،" دێت، به‌ كۆیله‌كه‌شم، "ئه‌مه‌ بكه‌،" ده‌یكات.)


text:
كاتێ عیسا گوێی له‌مه‌ بوو، سه‌رسام بوو، به‌وانه‌ی فه‌رموو كه‌ دوای ده‌كه‌وتن: (ڕاستیتان پێ ده‌ڵێم، له‌ ئیسرائیل‌دا باوه‌ڕێكی به‌هێزی ئاوام نه‌دیوه‌.


text:
پێتان ده‌ڵێم كه‌ زۆران له‌ ڕۆژهه‌ڵات و ڕۆژئاواوه‌ دێن و له‌گه‌ڵ ئیبراهیم و ئیسحاق و یاقوب له‌ شانشینی ئاسمان‌دا له‌سه‌ر خوان داده‌نیشن.


text:
ئینجا عیسا به‌ سه‌رپه‌له‌كه‌ی فه‌رموو: (بڕۆ! با هه‌روه‌ك باوه‌ڕت هێنا، بۆت ببێت.) جا له‌و كاته‌دا خزمه‌تكاره‌كه‌ی چاكبۆوه‌.


text:
كاتێ ئێواره‌ داهات، زۆر كه‌سیان بۆ هێنا ڕۆحی‌پیسیان تێدابوو، ئه‌ویش به‌ وشه‌یه‌ك ڕۆحه‌پیسه‌كانی ده‌ركرد و هه‌موو نه‌خۆشه‌كانی چاككرده‌وه‌.


text:
تاكو ئه‌وه‌ی به‌هۆی پێغه‌مبه‌ر ئیشایا وتراوه‌ بێته‌ دی كه‌ ده‌ڵێ: {ئه‌و ده‌رده‌كانی ئێمه‌ی هه‌ڵگرت و نه‌خۆشییه‌كانمانی برد.}


text:
عیساش پێی فه‌رموو: (ڕێوی كونی هه‌یه‌ و باڵنده‌ی ئاسمانیش هێلانه‌، به‌ڵام كوڕی مرۆڤ جێیه‌كی نییه‌ سه‌ری لێ دابنێت.)


text:
له‌ناكاو ڕه‌شه‌بایه‌كی به‌هێز هه‌ڵیكرده‌ سه‌ر ده‌ریاچه‌كه‌، خه‌ریك بوو شه‌پۆڵه‌كان به‌له‌مه‌كه‌ داپۆشن، كه‌چی عیسا نووستبوو.


text:
ئه‌ویش پێی فه‌رموون: (ئه‌ی كه‌م‌باوه‌ڕینه‌، بۆچی ده‌ترسن؟) ئینجا هه‌ڵستا، له‌ ڕه‌شه‌با و ده‌ریاچه‌كه‌ی ڕاخوڕی، ئیتر بووه‌ هێمنییه‌كی ته‌واو.


text:
كاتێ عیسا گه‌یشته‌ ئه‌وبه‌ر، له‌ هه‌رێمی گه‌ده‌رین، دوو كه‌سی تووش‌بوو ڕۆحی‌پیسیان تێدابوو، له‌ گۆڕستانه‌وه‌ هاتبوونه‌ ده‌ره‌وه‌. زۆر دڕنده‌ بوون، ته‌نانه‌ت كه‌س نه‌ی‌ده‌وێرا به‌و ڕێگایه‌دا تێپه‌ڕێت.


text:
هاواریان كرد و وتیان: (چیت لێمان ده‌وێ، ئه‌ی كوڕی خودا؟ ئایا پێش وه‌خت بۆ ئێره‌ هاتوویت، تاكو ئه‌شكه‌نجه‌مان بده‌یت؟)


text:
ڕۆحه‌پیسه‌كانیش لێی پاڕانه‌وه‌ و وتیان: (ئه‌گه‌ر ده‌رمان ده‌كه‌یت، بماننێره‌ ناو ڕانه‌ به‌رازه‌كه‌.)


text:
ئه‌ویش پێی فه‌رموون: (بڕۆن.) ئه‌وانیش ده‌رچوون و چوونه‌ ناو به‌رازه‌كان، ئه‌وه‌بوو هه‌موو ڕانه‌كه‌ له‌ قه‌دپاڵی گرده‌كه‌وه‌ به‌ره‌و ده‌ریاچه‌كه‌ هه‌ڵدێران و له‌ ئاوه‌كه‌دا خنكان.


text:
به‌رازه‌وانه‌كانیش بۆ ناو شار ڕایانكرد و هه‌موو شتێكیان گێڕایه‌وه‌، ئه‌وه‌ی به‌سه‌ر ئه‌وانه‌ هاتبوو كه‌ ڕۆحی‌پیسیان تێدابوو.


text:
ئه‌وه‌بوو شاره‌كه‌ هه‌مووی بۆ بینینی عیسا هاتنه‌ ده‌ره‌وه‌، كه‌ بینییان، لێی پاڕانه‌وه‌ له‌ ناوچه‌كه‌یان ده‌ربچێت.


text:
ئیفلیجێكیان هێنایه‌ لای له‌ناو نوێن كه‌وتبوو، كاتێ عیسا باوه‌ڕی ئه‌وانی بینی، به‌ ئیفلیجه‌كه‌ی فه‌رموو: (ڕۆڵه‌ دڵنیابه‌، گوناهه‌كانت به‌خشراون.)


text:
به‌ڵام تاكو بزانن كوڕی مرۆڤ له‌سه‌ر زه‌وی ده‌سه‌ڵاتی گوناه‌ به‌خشینی هه‌یه‌،...) ئینجا به‌ ئیفلیجه‌كه‌ی فه‌رموو: (هه‌سته‌، نوێنه‌كه‌ت هه‌ڵگره‌ و بڕۆوه‌ ماڵ.)


text:
كاتێ خه‌ڵكه‌كه‌ ئه‌مه‌یان بینی، سام دایگرتن و ستایشی خودایان كرد، كه‌ ده‌سه‌ڵاتی ئاوای به‌ مرۆڤ داوه‌.


text:
كه‌ عیسا له‌وێ تێده‌په‌ڕی، پیاوێكی بینی له‌ شوێنی باجگری دانیشتبوو، ناوی مه‌تا بوو. پێی فه‌رموو: (دوام بكه‌وه‌.) ئه‌ویش هه‌ڵستا و دوای كه‌وت.


text:
له‌ كاتێك‌دا له‌ ماڵ پاڵی‌دابۆوه‌ ، زۆر باجگر و گوناهبار هاتن و له‌گه‌ڵ عیسا و قوتابییه‌كانی پاڵیان‌دایه‌وه‌.


text:
كه‌ فه‌ریسییه‌كان ئه‌مه‌یان بینی، به‌ قوتابییه‌كانیان وت: (بۆچی مامۆستاتان له‌گه‌ڵ باجگر و گوناهباران نان ده‌خوات؟)


text:
بڕۆن و واتای ئه‌مه‌ فێربن: {من میهره‌بانیم ده‌وێ نه‌ك قوربانی.} چونكه‌ نه‌هاتووم ڕاستودروستان بانگ بكه‌م، به‌ڵكو گوناهباران.)


text:
ئینجا قوتابییه‌كانی یه‌حیا هاتنه‌ لای و وتیان: (بۆچی ئێمه‌ و فه‌ریسییه‌كان زۆر جار به‌ڕۆژوو ده‌بین، به‌ڵام قوتابییه‌كانت به‌ڕۆژوو نابن؟)


text:
عیسا پێی فه‌رموون: (ئایا ده‌كرێت شاییگێڕان ماته‌م بگێرن، له‌و كاته‌ی زاوا له‌گه‌ڵیان دایه‌؟ به‌ڵام ڕۆژانێك دێت زاوایان لێ ده‌بردرێت، ئه‌وسا به‌ڕۆژوو ده‌بن.


text:
كه‌س كراسی كۆن به‌ په‌ڕۆی له‌ئاونه‌دراو پینه‌ ناكات، چونكه‌ پینه‌كه‌ كراسه‌كه‌ لێك ڕاده‌كێشێت و دڕاویه‌كه‌ خراپتر ده‌كات.


text:
شه‌رابی نوێش له‌ناو مه‌شكه‌ی كۆن ناكه‌ن، ئه‌گینا مه‌شكه‌كه‌ ده‌ته‌قێت، جا شه‌رابه‌كه‌ ده‌ڕژێت و مه‌شكه‌كه‌ش له‌ناوده‌چێت. به‌ڵكو شه‌رابی نوێ له‌ناو مه‌شكه‌ی نوێ ده‌كرێت و هه‌ردووكیان پارێزراو ده‌بن.)


text:
كاتێ ئه‌مانه‌ی ده‌فه‌رموو، پێشه‌وایه‌ك هات و كڕنۆشی بۆ برد و وتی: (هه‌ر ئێستا كچه‌كه‌م مرد، به‌ڵام وه‌ره‌ ده‌ستی له‌سه‌ر دابنێ، زیندوو ده‌بێته‌وه‌.)


text:
ئه‌وه‌بوو ژنێك كه‌ دوازده‌ ساڵ‌بوو خوێن‌به‌ربوونی هه‌بوو، له‌ دواوه‌ لێی نزیك‌بۆوه‌ و ده‌ستی له‌ چمكی كراسه‌كه‌ی دا،


text:
عیسا ئاوڕی دایه‌وه‌، بینی و فه‌رمووی: (كچم دڵنیابه‌، باوه‌ڕه‌كه‌ت چاكی‌كردیته‌وه‌.) ژنه‌كه‌ یه‌كسه‌ر چاكبۆوه‌.


text:
عیسا به‌وێدا ده‌ڕۆیشت، دوو كه‌سی نابینا دوای كه‌وتن، هاواریان ده‌كرد و ده‌یان‌ووت: (كوڕی داود، به‌زه‌ییت پێمان‌دا بێته‌وه‌.)


text:
كاتێ هاته‌ ماڵه‌وه‌، كه‌سه‌ نابیناكان هاتنه‌ لای. عیساش پێی فه‌رموون: (له‌و باوه‌ڕه‌دان من بتوانم ئه‌مه‌ بكه‌م؟) پێیان وت: (به‌ڵێ گه‌وره‌م.)


text:
كاتێ ڕۆحه‌ پیسه‌كه‌ ده‌ركرا، لاڵه‌كه‌ قسه‌ی كرد. خه‌ڵكه‌كه‌ش سه‌رسام بوون، وتیان: (قه‌ت له‌ ئیسرائیل‌دا شتی وا ڕووی نه‌داوه‌.)


text:
عیسا به‌ هه‌موو شار و گونده‌كان‌دا ده‌گه‌ڕا، له‌ كه‌نیشته‌كانیان فێری ده‌كردن و موژده‌ی پاشایه‌تییه‌كه‌ی جاڕده‌دا، هه‌رچی نه‌خۆشی و هه‌رچی نه‌ساغی هه‌بوو چاكی ده‌كرده‌وه‌.


text:
ئینجا دوازده‌ قوتابییه‌كه‌ی بانگ‌كرد، ده‌سه‌ڵاتی پێ‌دان تاكو ڕۆحی‌پیس ده‌ربكه‌ن و هه‌رچی نه‌خۆشی و نه‌ساغی هه‌بوو چاكبكه‌نه‌وه‌.


text:
ئه‌مانه‌ش ناوی دوازده‌ نێردراوه‌كه‌یه‌: یه‌كه‌مین، شیمۆن كه‌ به‌ په‌ترۆس ناوده‌برا و ئه‌ندراوسی برای، یاقوبی كوڕی زه‌بدی و یۆحه‌نای برای،


text:
عیسا ئه‌م دوازده‌یه‌ی نارد، فه‌رمانی پێ كردن: (به‌ ڕێگای نه‌ته‌وه‌كان‌دا مه‌ڕۆن و مه‌چوونه‌ شاری سامیره‌ییه‌كان،


text:
نه‌خۆش چاكبكه‌نه‌وه‌، مردووان زیندوو بكه‌نه‌وه‌، گول پاك‌بكه‌نه‌وه‌، ڕۆحی‌پیس ده‌ربكه‌ن. به‌خۆڕایی وه‌رتانگرتووه‌، به‌خۆڕاییش بیده‌ن.


text:
ئه‌گه‌ر ماڵه‌كه‌ شایسته‌ بوون، با ئاشتیتان بۆی بێت، به‌ڵام ئه‌گه‌ر شایسته‌ نه‌بوون، با ئاشتیتان بۆ خۆتان بگه‌ڕێته‌وه‌.


text:
ئه‌وه‌ی پێشوازی لێ نه‌كردن و گوێی له‌ قسه‌تان نه‌گرت، له‌و ماڵه‌ یان له‌و شاره‌ بڕۆنه‌ ده‌ره‌وه‌ و تۆزی پێتان بته‌كێنن.


text:
ڕاستیتان پێ ده‌ڵێم: له‌ ڕۆژی لێپرسینه‌وه‌دا، دۆخی خاكی سه‌دوم و عه‌مۆرا سزای سوكتر ده‌بێت له‌وه‌ی ئه‌م شاره‌.


text:
له‌به‌ر من ده‌بردرێنه‌ به‌رده‌م فه‌رمانڕه‌وایان و پاشایان، وه‌ك شایه‌تێكی من بۆ ئه‌وان و بۆ نه‌ته‌وانیش.


text:
برا برای خۆی بۆ مردن به‌ گرتن ده‌دات، باوك منداڵی خۆی. منداڵان له‌ دایك و باوك هه‌ڵده‌گه‌ڕێنه‌وه‌ و ده‌یانكوژن!


text:
هه‌موو خه‌ڵك له‌به‌ر ناوی من ڕقیان لێتان ده‌بێته‌وه‌، به‌ڵام ئه‌وه‌ی تاكو كۆتایی دانبه‌خۆدا بگرێت، ڕزگاری ده‌بێت.


text:
كه‌ له‌م شاره‌ ده‌تانچه‌وسێننه‌وه‌، ڕاكه‌ن بۆ یه‌كێكی دیكه‌. ڕاستیتان پێ ده‌ڵێم: شاره‌كانی ئیسرائیل ته‌واو ناكه‌ن پێش هاتنی كوڕی مرۆڤ.


text:
بۆ قوتابی به‌سه‌ وه‌ك مامۆستاكه‌ی بێت و كۆیله‌ش وه‌ك گه‌وره‌كه‌ی. ئه‌گه‌ر خاوه‌ن ماڵ به‌ "به‌عله‌زبول" ناو ببردرێت، چه‌ند زیاتر خانه‌واده‌كه‌ی؟


text:
ئه‌وه‌ی له‌ تاریكی‌دا پێتانی ده‌ڵێم، له‌ ڕووناكی بیڵێنه‌وه‌، ئه‌وه‌ی به‌ چرپه‌ ده‌یبیستن، له‌ سه‌ربانان جاڕی بده‌ن.


text:
له‌وانه‌ مه‌ترسن كه‌ له‌ش ده‌كوژن، به‌ڵام ناتوانن گیان بكوژن، به‌ڵكو له‌وه‌ بترسن كه‌ ده‌توانێ هه‌ردووكیان له‌ دۆزه‌خ‌دا له‌ناوبه‌رێت.


text:
ئه‌وه‌ی باوك یان دایكی له‌ من خۆشتربووێت، شایانی من نییه‌. ئه‌وه‌ی كوڕ یان كچی له‌ من خۆشتربووێت، شایانی من نییه‌.


text:
ئه‌وه‌ی ژیانی خۆی بدۆزێته‌وه‌ ده‌یدۆڕێنێت، به‌ڵام ئه‌وه‌ی ژیانی خۆی له‌به‌ر من بدۆڕێنێت ده‌یدۆزێته‌وه‌.


text:
ئه‌وه‌ی پێشوازیتان لێ بكات، پێشوازی له‌ من ده‌كات، ئه‌وه‌ش پێشوازیم بكات، پێشوازی له‌وه‌ ده‌كات كه‌ منی ناردووه‌.


text:
ئه‌وه‌ی پێشوازی له‌ پێغه‌مبه‌رێك بكات به‌ ناوی پێغه‌مبه‌ر، ئه‌وا پاداشتی پێغه‌مبه‌رێك وه‌رده‌گرێت. ئه‌وه‌ش پێشوازی له‌ پیاوچاكێك بكات به‌ ناوی پیاوچاك، ئه‌وا پاداشتی پیاوچاكێك وه‌رده‌گرێت.


text:
ئه‌وه‌ی ته‌نها جامه‌ ئاوێكی سارد بداته‌ یه‌كێك له‌م بچووكانه‌ ، له‌به‌ر ئه‌وه‌ی قوتابی منن، ڕاستیتان پێ ده‌ڵێم: پاداشتی ون نابێت.)


text:
پاش ئه‌وه‌ی عیسا له‌ ڕێنمایی دوازده‌ قوتابییه‌كه‌ی ته‌واو بوو، له‌وێ ڕۆیشت و چوو بۆ فێركردن و جاڕدان له‌ شاره‌كانی ده‌وروبه‌ر.


text:
كوێر ده‌بینن، گۆج ده‌ڕۆن، گول پاك‌ده‌بنه‌وه‌، كه‌ڕ ده‌بیستن، مردوو هه‌ڵده‌ستنه‌وه‌ و هه‌ژار موژده‌یان پێ ده‌درێت.


text:
كاتێ ده‌ڕۆیشتن، عیسا سه‌باره‌ت به‌ یه‌حیا بۆ حه‌شاماته‌كه‌ ده‌ستی‌كرد به‌ قسه‌كردن: (بۆ بینینی چی ده‌رچوونه‌ چۆڵه‌وانی؟ قامیشێك كه‌ با ده‌یهه‌ژێنێ؟


text:
ئه‌ی بۆ بینینی چی ده‌رچوون؟ مرۆڤێك كه‌ به‌رگی نه‌رمی پۆشیوه‌؟ ئه‌وه‌تا ئه‌وانه‌ی به‌رگی نه‌رم‌ونۆڵ ده‌پۆشن له‌ كۆشكی پاشاكانن.


text:
ئه‌مه‌ ئه‌وه‌یه‌ كه‌ ده‌رباره‌ی نووسراوه‌: {ئه‌وه‌تا په‌یامبه‌ری خۆم له‌پێشته‌وه‌ ده‌نێرم، ئه‌وه‌ی ڕێگات بۆ ئاماده‌ ده‌كات.}


text:
ڕاستیتان پێ ده‌ڵێم: له‌نێو له‌ ژنبووان‌دا، كه‌س له‌ یه‌حیای له‌ئاوهه‌ڵكێش پایه‌ به‌رزتر نییه‌، به‌ڵام بچووكترینی ئه‌وه‌ی له‌ شانشینی ئاسمانه‌ له‌و پایه‌ به‌رزتره‌.


text:
له‌ ڕۆژانی یه‌حیای له‌ئاوهه‌ڵكێشه‌وه‌ تا ئێستا شانشینی ئاسمان به‌ هێز تێده‌كۆشێت، تێكۆشه‌رانیش ده‌ستی پێوه‌ده‌گرن.


text:
به‌ڵام ئه‌م نه‌وه‌یه‌ له‌ چی بچووێنم؟ له‌و منداڵانه‌ ده‌چن كه‌ له‌ بازاڕه‌كان‌دا دانیشتوون و بانگی یه‌كتری ده‌كه‌ن و


text:
كوڕی مرۆڤ هات، ده‌خوات و ده‌خواته‌وه‌، ده‌ڵێن: "ئه‌مه‌ كابرایه‌كی نه‌وسن و مه‌یخۆره‌، هاوڕێی باجگران و گوناهبارانه‌." به‌ڵام دانایی به‌ كرداره‌كانی سه‌لمێندرا.)


text:
ئینجا عیسا ده‌ستی به‌ سه‌رزه‌نشتكردنی ئه‌و شارانه‌ كرد كه‌ زۆربه‌ی په‌رجوه‌كانی تیایان‌دا نواندبوو، چونكه‌ تۆبه‌یان نه‌كردبوو.


text:
(قوڕ به‌ سه‌رت ئه‌ی خورازین! قوڕ به‌ سه‌رت ئه‌ی بێت‌سه‌یدا! چونكه‌ ئه‌و په‌رجوانه‌ی له‌ناو ئێوه‌دا كران، ئه‌گه‌ر له‌ سور و سه‌یدا بكرابووایه‌، هه‌ر زوو به‌ به‌رگی ماته‌م و له‌ ناو خۆڵه‌مێش تۆبه‌یان ده‌كرد.


text:
تۆش ئه‌ی كه‌فه‌رناحوم، ئایا بۆ ئاسمان به‌رز ده‌كرێیته‌وه‌؟ به‌ جیهانی مردووان ده‌چیته‌ خواره‌وه‌، چونكه‌ ئه‌گه‌ر له‌ سه‌دوم‌دا ئه‌و په‌رجوانه‌ بكرابووایه‌ كه‌ له‌نێو تۆدا كرا، ئه‌وا تاكو ئه‌مڕۆ ده‌مایه‌وه‌.


text:
له‌و كاته‌دا عیسا فه‌رمووی: (ئه‌ی باوك سوپاست ده‌كه‌م، خوداوه‌ندی ئاسمان و زه‌وی، چونكه‌ ئه‌مانه‌ت له‌ دانا و تێگه‌یشتووان شاردۆته‌وه‌ و بۆ منداڵان ئاشكرات كردووه‌.


text:
له‌ باوكمه‌وه‌ هه‌موو شتێكم دراوه‌تێ، كه‌س كوڕه‌كه‌ ناناسێت باوكه‌كه‌ نه‌بێت، كه‌سیش باوكه‌كه‌ ناناسێت ته‌نها كوڕه‌كه‌ و ئه‌وانه‌ نه‌بن كه‌ كوڕه‌كه‌ ده‌یه‌وێ بۆیانی ده‌ربخات.


text:
نیری من بخه‌نه‌ سه‌ر خۆتان و له‌ منه‌وه‌ فێربن، چونكه‌ دڵنه‌رم و ڕۆح‌سووكم، حه‌سانه‌وه‌ش بۆ ده‌روونتان ده‌دۆزنه‌وه‌.


text:
له‌و كاته‌دا، له‌ شه‌ممه‌دا عیسا به‌ناو ده‌غڵان‌دا تێده‌په‌ڕی، قوتابییه‌كانی برسییان بوو، ده‌ستیان‌كرد به‌ گوڵه‌گه‌نم پڕواندن و خواردنی.


text:
كه‌ فه‌ریسییه‌كان بینییان، پێیان وت: (ئه‌وه‌تا، ئه‌وه‌ی قوتابییه‌كانت ده‌یكه‌ن دروست نییه‌ له‌ شه‌ممه‌دا بكرێت.)


text:
ئه‌ویش پێی فه‌رموون: (ئه‌ی نه‌تانخوێندۆته‌وه‌ داود چی كرد ، كاتێ خۆی و ئه‌وانه‌ی له‌گه‌ڵی بوون برسییان بوو؟


text:
چۆن چووه‌ ناو ماڵی خودا و نانی قوربانی خوارد، كه‌ بۆ ئه‌و و ئه‌وانه‌ی له‌گه‌ڵی بوون دروست نه‌بوو بیخۆن، ته‌نها بۆ كاهینان نه‌بێ؟


text:
یان له‌ ته‌ورات نه‌تانخوێندۆته‌وه‌ كه‌ كاهینان شه‌مموان له‌ په‌رستگا شه‌ممه‌ گڵاو ده‌كه‌ن و بێ‌تاوانیشن؟


text:
به‌ڵام ئه‌گه‌ر واتای ئه‌وه‌تان بزانیبووایه‌: {من میهره‌بانیم ده‌وێ نه‌ك قوربانی} ، ئه‌وا بێ‌تاوانتان تاوانبار نه‌ده‌كرد.


text:
ئه‌وه‌بوو پیاوێك ده‌ستێكی وشك‌بوو، لێیان پرسی: (ئایا له‌ شه‌ممه‌دا چاككردنه‌وه‌ دروسته‌؟) تاكو سكاڵای لێ بكه‌ن.


text:
پێی فه‌رموون: (كێ له‌ ئێوه‌ ئه‌گه‌ر مه‌ڕێكی هه‌بێت و له‌ شه‌ممه‌دا بكه‌وێته‌ چاڵێك، ئایا نایگرێت و ده‌ریناهێنێت؟


text:
{ئه‌وه‌تا خزمه‌تكاره‌كه‌م كه‌ هه‌ڵمبژاردووه‌، خۆشه‌ویستم كه‌ پێی دڵشادم، ڕۆحی خۆمی ده‌خه‌مه‌ سه‌ر، جاڕی دادپه‌روه‌ری بۆ نه‌ته‌وه‌كان ده‌دات.


text:
قامیشێكی كوتراو ناشكێنێت، پڵیته‌یه‌كی دووكه‌ڵكرده‌ ناكوژێنێته‌وه‌، تاكو دادپه‌روه‌ری به‌ سه‌ركه‌وتن ده‌گه‌یێنێت.


text:
ئینجا پیاوێكیان بۆ هێنا ڕۆحی‌پیسی تێدابوو، ئه‌ویش نابینا و لاڵ بوو، چاكی‌كرده‌وه‌ تا ئه‌وه‌ی لاڵه‌كه‌ قسه‌ی كرد و بینی.


text:
به‌ڵام فه‌ریسییه‌كان كه‌ ئه‌مه‌یان بیست، وتیان: (ئه‌مه‌ ڕۆحی‌پیس ده‌رناكات، مه‌گه‌ر به‌ به‌عله‌زبولی شای ڕۆحه‌پیسه‌كان نه‌بێت.)


text:
به‌ڵام عیسا به‌ بیركردنه‌وه‌ی ئه‌وانی زانی، پێی فه‌رموون: (هه‌ر شانشینێك دووبه‌ره‌كی تێدابێت، وێران ده‌بێت، هه‌ر شارێك یان ماڵێك دووبه‌ره‌كی تێدابێت، خۆی ڕاناگرێت.


text:
ئه‌گه‌ر شه‌یتان، شه‌یتان ده‌ربكات، ئه‌وا دووبه‌ره‌كییان تێدایه‌، كه‌واته‌ چۆن شانشینییه‌كه‌ی خۆی ڕاده‌گرێت؟


text:
ئه‌گه‌ر من به‌ به‌عله‌زبول ڕۆحی‌پیس ده‌ربكه‌م، ئه‌ی كوڕه‌كانتان به‌ كێ ده‌ریان ده‌كه‌ن؟ بۆیه‌ ئه‌وان ده‌بنه‌ دادوه‌رتان.


text:
یان چۆن یه‌كێك ده‌توانێ بچێته‌ ماڵی به‌هێزێك و شته‌كانی تاڵان بكات، مه‌گه‌ر زوو نه‌یبه‌ستێته‌وه‌، ئینجا ماڵه‌كه‌ی تاڵان بكات؟


text:
بۆیه‌ پێتان ده‌ڵێم: هه‌موو گوناه‌ و كفركردنێكی مرۆڤ ده‌به‌خشرێت، به‌ڵام كفركردن دژ به‌ ڕۆحی پیرۆز نابه‌خشرێت.


text:
ئه‌وه‌ی قسه‌ به‌ كوڕی مرۆڤ بڵێت، ده‌به‌خشرێت، به‌ڵام ئه‌وه‌ی قسه‌ به‌ ڕۆحی پیرۆز بڵێت، نابه‌خشرێت، نه‌ له‌م ڕۆژگاره‌ و نه‌ له‌وه‌ی دێت.


text:
وابكه‌ن دار باش بێت، به‌رهه‌می باش ده‌بێت. یان وابكه‌ن دار خراپ بێت، به‌رهه‌می خراپ ده‌بێت، چونكه‌ دار به‌ به‌رهه‌م ده‌ناسرێت.


text:
ئه‌ی بێچوی كۆره‌ماران، كه‌ ئێوه‌ خراپ بن، چۆن ده‌توانن به‌ چاكه‌ بدوێن؟ ده‌م ئه‌وه‌ ده‌ڵێت كه‌ له‌ دڵ ده‌ڕژێته‌وه.


text:
مرۆڤی چاك له‌ گه‌نجینه‌ی چاك شتی چاك ده‌رده‌هێنێت، مرۆڤی خراپیش، له‌ گه‌نجینه‌ی خراپ، شتی خراپ ده‌رده‌هێنێت.


text:
به‌ڵام پێتان ده‌ڵێم: هه‌ر وشه‌یه‌كی بێ‌باك كه‌ خه‌ڵك پێی ده‌دوێ، له‌ ڕۆژی لێپرسینه‌وه‌دا هه‌ژماردی خۆی هه‌یه‌.


text:
ئینجا هه‌ندێك مالم و فه‌ریسی وه‌ڵامیان دایه‌وه‌ و وتیان: (مامۆستا، ده‌مانه‌وێ نیشانه‌یه‌كت لێ ببینین.)


text:
كه‌چی وه‌ڵامی دانه‌وه‌: (نه‌وه‌یه‌كی به‌دكار و داوێنپیس داوای نیشانه‌ ده‌كات، نیشانه‌ی نادرێتێ، جگه‌ له‌ نیشانه‌ی یونس.


text:
جا چۆن یونس سێ ڕۆژ و سێ شه‌و له‌ناو سكی ماسییه‌كی زه‌به‌لاحدا بوو، ئاواش كوڕی مرۆڤ سێ ڕۆژ و سێ شه‌و له‌ ناخی زه‌وی‌دا ده‌مێنێته‌وه‌.


text:
له‌ لێپرسینه‌وه‌دا خه‌ڵكی نه‌ینه‌وا، له‌گه‌ڵ ئه‌م نه‌وه‌یه‌ ڕاده‌وه‌ستن و تاوانباری ده‌كه‌ن، چونكه‌ به‌ جاڕدانه‌كه‌ی یونس تۆبه‌یان كرد. ئه‌وه‌تا له‌ یونس گرنگتر لێره‌یه‌.


text:
له‌ لێپرسینه‌وه‌دا شاژنی باشوور له‌گه‌ڵ ئه‌م نه‌وه‌یه‌ ڕاده‌وه‌ستێت و تاوانباری ده‌كات، چونكه‌ له‌وپه‌ڕی زه‌وییه‌وه‌ هات بۆ گوێگرتن له‌ دانایی سلێمان. ئه‌وه‌تا له‌ سلێمان گرنگتر لێره‌یه‌.


text:
كاتێ ڕۆحی‌پیس له‌ مرۆڤ ده‌رده‌چێت، له‌ ناوچه‌ وشكانییه‌كان به‌دوای حه‌وانه‌وه‌ ده‌گه‌ڕێت و ده‌ستی ناكه‌وێت.


text:
ئینجا ده‌ڵێت: "ده‌گه‌ڕێمه‌وه‌ بۆ ماڵه‌كه‌ی خۆم كه‌ لێی ده‌رچووم." كاتێ ده‌گه‌ڕێته‌وه‌ ده‌بینێت چۆڵه‌ و گسك‌دراوه‌ و ڕێكخراوه‌.


text:
ئه‌وسا ده‌چێت و حه‌وت ڕۆحی‌پیسی دیكه‌ له‌ خۆی پیستر له‌‌گه‌ڵ خۆی ده‌هێنێت و ده‌چن و له‌وێ‌دا ده‌ژین. ئینجا كۆتایی ئه‌و مرۆڤه‌ له‌ جاران خراپتر ده‌بێت. بۆ ئه‌م نه‌وه‌ به‌دكاره‌ش، ئاوا ده‌بێت.)


text:
له‌ كاتێك‌دا كه‌ عیسا قسه‌ی بۆ خه‌ڵكه‌كه‌ ده‌كرد، دایك و برایانی له‌ ده‌ره‌وه‌ ڕاوه‌ستابوون، داوایان ده‌كرد له‌گه‌ڵی بدوێن.


text:
حه‌شاماتێك لێی كۆبۆوه‌، تاكو وای‌لێ‌هات چووه‌ ناو به‌له‌مێك دانیشت، خه‌ڵكه‌كه‌ش هه‌موو له‌ كه‌ناره‌كه‌ ڕاوه‌ستان.


text:
هه‌ندێكیش كه‌وته‌ سه‌ر زه‌وییه‌كی به‌رده‌ڵان كه‌ خۆڵی كه‌م بوو، خێرا سه‌ری ده‌ركرد، قووڵی خۆڵیشی نه‌بوو.


text:
به‌ڵام هه‌ندێكیان كه‌وته‌ سه‌ر زه‌وییه‌كی باش و به‌رهه‌میان دا، هه‌ندێك یه‌ك به‌ سه‌د و هه‌ندێك یه‌ك به‌ شه‌ست و هه‌ندێكیش یه‌ك به‌ سی.


text:
وه‌ڵامی دانه‌وه‌: (له‌به‌ر ئه‌وه‌ی به‌ ئێوه‌ دراوه‌ نهێنی شانشینی ئاسمان بزانن، به‌ڵام به‌وان نه‌دراوه‌.


text:
چونكه‌ ئه‌وه‌ی هه‌یه‌تی، پێی ده‌درێت و لێی ده‌ڕژێ، به‌ڵام ئه‌وه‌ی نییه‌تی، ئه‌وه‌نده‌ش كه‌ هه‌یه‌تی لێی ده‌سه‌نرێته‌وه‌.


text:
بۆیه‌ به‌ نموونه‌ قسه‌یان بۆ ده‌كه‌م: چونكه‌ سه‌یر ده‌كه‌ن، به‌ڵام نابینن، گوێ ده‌گرن، به‌ڵام نابیستن و تێ‌ناگه‌ن.


text:
پێشبینییه‌كه‌ی ئیشایا له‌وان‌دا هاته‌ دی، كه‌ ده‌فه‌رمووێ: {بیستن ده‌بیستن، به‌ڵام تێ‌ناگه‌ن، سه‌یركردن سه‌یر ده‌كه‌ن، به‌ڵام نابینن،


text:
چونكه‌ دڵی ئه‌م گه‌له‌ ڕه‌ق بووه‌، گوێیان گران بووه‌ بۆ گوێگرتن، چاویان نوقاندووه‌، نه‌وه‌ك به‌ چاویان ببینن و به‌ گوێیان ببیستن، به‌ دڵیان تێ‌بگه‌ن و بگه‌ڕێنه‌وه‌، منیش چاكیان بكه‌مه‌وه‌.}


text:
ڕاستیتان پێ ده‌ڵێم: زۆر پێغه‌مبه‌ر و پیاوچاك به‌ ئاواته‌وه‌ بوون ئه‌وه‌ی ئێوه‌ ده‌یبینن بیبینن و نه‌یانبینی، ئه‌وه‌ی ئێوه‌ش ده‌یبیستن، بیبیستن، به‌ڵام نه‌یانبیست.


text:
هه‌ر كه‌سێك په‌یام له‌باره‌ی شانشین ببیستێت و تێی‌نه‌گات، خراپه‌كاره‌كه‌ دێت و ئه‌وه‌ی له‌ دڵی‌دا تۆوكراوه‌ ده‌یڕفێنێت. ئه‌مه‌ ئه‌وه‌یه‌ كه‌ له‌سه‌ر ڕێگاكه‌ تۆوكرا.


text:
ئه‌وه‌ی له‌ زه‌وییه‌ به‌رده‌ڵانه‌كه‌ تۆوكرا، ئه‌وه‌یه‌ كه‌ وشه‌كه‌ ده‌بیستێ و یه‌كسه‌ر به‌ خۆشییه‌وه‌ وه‌ری ده‌گرێت،


text:
به‌ڵام له‌ خۆی‌دا بێ ڕه‌گه‌ و كاتییه‌، كاتێ له‌ پێناوی وشه‌كه‌ تووشی ته‌نگانه‌ و چه‌وسانه‌وه‌ ده‌بێت، یه‌كسه‌ر له‌ ڕێ لاده‌دات.


text:
ئه‌وه‌ی له‌نێو دڕكان‌دا تۆوكرا، ئه‌وه‌یه‌ كه‌ گوێ له‌ وشه‌كه‌ ده‌گرێت، به‌ڵام خه‌فه‌تی ڕۆژگار و فریوخواردن بۆ ده‌وڵه‌مه‌ندی، وشه‌كه‌ ده‌خنكێنن و بێ‌به‌رهه‌م ده‌بێت.


text:
به‌ڵام ئه‌وه‌ی له‌سه‌ر زه‌وییه‌ چاكه‌كه‌ تۆوكرا، ئه‌وه‌یه‌ كه‌ وشه‌كه‌ ده‌بیستێت و تێی‌ده‌گات، به‌رهه‌م ده‌دات، یه‌ك به‌ سه‌د و یه‌ك به‌ شه‌ست و یه‌ك به‌ سی.)


text:
نموونه‌یه‌كی دیكه‌ی بۆ هێنانه‌وه‌: (شانشینی ئاسمان له‌ مرۆڤێك ده‌چێت، تۆوی چاك له‌ كێڵگه‌كه‌ی بچێنێت.


text:
كۆیله‌ی خاوه‌ن ماڵ هاتن و پێیان وت: "گه‌وره‌م، ئایا له‌ كێڵگه‌كه‌ت‌دا تۆوی چاكت تۆو نه‌كرد؟ ئیتر ئه‌م زیوانه‌ له‌كوێوه‌ هات؟"


text:
تاكو كاتی دروێنه‌ لێگه‌ڕێن با به‌یه‌كه‌وه‌ پێبگه‌ن، جا له‌ كاتی دروێنه‌دا به‌ سه‌پانه‌كان ده‌ڵێم، یه‌كه‌م جار زیوانه‌كه‌ بژار بكه‌ن و بیانكه‌نه‌ مه‌لو تاكو بسووتێندرێن، به‌ڵام گه‌نمه‌كه‌ له‌ ئه‌مباره‌كه‌م كۆبكه‌نه‌وه‌.") "


text:
نموونه‌یه‌كی دیكه‌ی بۆ هێنانه‌وه‌: (شانشینی ئاسمان وه‌ك ده‌نكه‌ خه‌رته‌له‌ وایه‌، كه‌ یه‌كێك بیهێنێ و له‌ كێڵگه‌كه‌ی‌دا بیچێنێ،


text:
كه‌ بچووكترین تۆوه‌، به‌ڵام كاتێ گه‌شه‌ ده‌كات، گه‌وره‌ترین ڕووه‌كه‌ و ده‌بێته‌ دره‌خت، ته‌نانه‌ت باڵنده‌ی ئاسمانیش دێن و له‌سه‌ر لقه‌كانی‌دا هێلانه‌ ده‌كه‌ن.)


text:
نموونه‌یه‌كی دیكه‌ی بۆ هێنانه‌وه‌: (شانشینی ئاسمان له‌ هه‌ویرترشێك ده‌چێت، ئافره‌تێك هێنای و خستییه‌ ناو سێ پێوانه‌ ئارده‌وه‌، تاكو هه‌مووی هه‌ڵهات.)


text:
تاكو ئه‌وه‌ی خودا به‌هۆی پێغه‌مبه‌ر فه‌رموویه‌تی بێته‌ دی: {به‌ نموونه‌ ده‌مم ده‌كه‌مه‌وه‌، ئه‌وه‌ی له‌ دامه‌زراندنی جیهانه‌وه‌ شاراوه‌یه‌ ده‌ریده‌بڕم.}


text:
ئینجا خه‌ڵكه‌كه‌ی به‌ڕێ‌كرد و گه‌ڕایه‌وه‌ بۆ ماڵ. قوتابییه‌كانی هاتنه‌ لای و وتیان: (نموونه‌ی زیوانی ناو كێڵگه‌كه‌مان بۆ لێك‌بده‌وه‌.)


text:
ئه‌وسا ڕاستودروستان له‌ شانشینی باوكیان‌دا وه‌ك ڕۆژ ده‌دره‌وشێنه‌وه‌. ئه‌وه‌ی گوێی هه‌یه‌، با ببیستێت!


text:
شانشینی ئاسمان له‌ گه‌نجینه‌یه‌ك ده‌چێت له‌ كێڵگه‌یه‌ك‌دا شاردرابێته‌وه‌. یه‌كێك دۆزییه‌وه‌ و شاردییه‌وه‌، له‌ خۆشیان ده‌ڕوات و چی هه‌یه‌ ده‌یفرۆشێت و ئه‌و كێڵگه‌یه‌ی پێ ده‌كڕێت.


text:
جا پێی فه‌رموون: (بۆیه‌ هه‌ر مالمێكی ڕاهێنراو له‌ شانشینی ئاسمان، له‌ خاوه‌ن ماڵێك ده‌چێ له‌ گه‌نجینه‌كه‌ی‌دا نوێ و كۆن ده‌ربهێنێت.)


text:
هاته‌وه‌ شاره‌كه‌ی خۆی، له‌ كه‌نیشته‌كه‌یان فێری كردن، تا ئه‌وه‌ی سه‌رسام بوون و وتیان: (ئه‌مه‌ ئه‌م دانایی و په‌رجوانه‌ی له‌كوێ بوو؟


text:
ئه‌مه‌ كوڕی دارتاشه‌كه‌ نییه‌؟ ئه‌ی دایكی ناوی مریه‌م نییه‌؟ یاقوب و یوسف و شیمۆن و یه‌هوزا برای نین؟


text:
جا ساتمه‌یان لێی كرد. به‌ڵام عیسا پێی فه‌رموون: (پێغه‌مبه‌ر بێ ڕێز نییه‌، ته‌نها له‌ شار و ماڵی خۆی‌دا نه‌بێت.)


text:
به‌ پیاوه‌كانی وت: (ئه‌مه‌ یه‌حیای له‌ئاوهه‌ڵكێشه‌ له‌ناو مردووان‌دا هه‌ڵستاوه‌ته‌وه‌، هێزی په‌رجو له‌سه‌ر ده‌ستی ئه‌و ده‌كرێت.)


text:
چونكه‌ هێرۆدس، له‌به‌ر هێرۆدیای ژنی فیلیپۆسی برای، یه‌حیای گرتبوو و په‌لبه‌ستی كردبوو و خستبوویه‌ زیندانه‌وه‌.


text:
له‌ جه‌ژنی له‌دایكبوونی هێرۆدس، كچی هێرۆدیا له‌ناوه‌ڕاستی میوانان‌دا سه‌مای كرد و هێرۆدسی دڵخۆش كرد،


text:
كه‌ عیسا ئه‌مه‌ی بیست، به‌ ته‌نها به‌ره‌و شوێنێكی چۆڵ، به‌ به‌له‌م ئه‌وێی به‌جێ‌هێشت. كاتێ خه‌ڵك بیستیان، له‌ شاره‌كانه‌وه‌ به‌ پێیان دوای كه‌وتن.


text:
كاتێ ئێواره‌ داهات، قوتابییه‌كانی هاتنه‌ لای، وتیان: (شوێنه‌كه‌ چۆڵه‌ و كاتیش دره‌نگه‌. خه‌ڵكه‌كه‌ به‌ڕێ‌بكه‌ با بڕۆنه‌ گونده‌كان و خواردن بۆ خۆیان بكڕن.)


text:
فه‌رمانی به‌ خه‌ڵكه‌كه‌ دا له‌سه‌ر گیاكه‌ دانیشن. ئینجا پێنج نانه‌كه‌ و دوو ماسییه‌كه‌ی هه‌ڵگرت و ته‌ماشای ئاسمانی كرد، سوپاسی خودای كرد و له‌تی‌كردن، ئینجا نانه‌كانی دایه‌ قوتابییه‌كان و ئه‌وانیش دایانه‌ خه‌ڵكه‌كه‌.


text:
هه‌موو خواردیان و تێر بوون، پاشان له‌و په‌لكه‌نانه‌ی مایه‌وه‌ دوازده‌ سه‌به‌ته‌ی پڕیان هه‌ڵگرته‌وه‌.


text:
یه‌كسه‌ر قوتابییه‌كانی ناچار كرد سواری به‌له‌مه‌كه‌ بن و پێش خۆی بڕۆنه‌ ئه‌وبه‌ر، تاكو خه‌ڵكه‌كه‌ به‌ڕێ ده‌كات.


text:
كاتێ خه‌ڵكه‌كه‌ی به‌ڕێ‌كرد، به‌ ته‌نها چووه‌ سه‌ر شاخ تاكو نوێژ بكات. كه‌ ئێواره‌ داهات له‌وێ به ‌ته‌نها بوو،


text:
به‌له‌مه‌كه‌ش ماوه‌یه‌كی زۆر له‌ وشكاییه‌وه‌ دوور كه‌وتبۆوه‌، شه‌پۆڵه‌كانیش پیایان‌دا ده‌كێشا، چونكه‌ بایه‌كه‌ پێچه‌وانه‌ بوو.


text:
كاتێ قوتابییه‌كان بینییان له‌سه‌ر ده‌ریاچه‌كه‌ ده‌ڕوات، شێوان و وتیان: (ئه‌مه‌ دێوه‌زمه‌یه‌!) له‌ ترسانیش هاواریان كرد.


text:
فه‌رمووی: (وه‌ره‌.) په‌ترۆس له‌ به‌له‌مه‌كه‌ دابه‌زی و به‌سه‌ر ئاوه‌كه‌دا ڕۆیشت و به‌ره‌و لای عیسا به‌ڕێ‌كه‌وت.


text:
لێی ده‌پاڕانه‌وه‌ ته‌نها ده‌ست له‌ چمكی كراسه‌كه‌ی بده‌ن. جا هه‌موو ئه‌وانه‌ی ده‌ستیان لێی‌دا چاكبوونه‌وه‌.


text:
چونكه‌ خودا فه‌رموویه‌تی: {ڕێزی دایك و باوكت بگره‌} ، {ئه‌وه‌ی نه‌فره‌ت له‌ باوكی یان دایكی بكات، ده‌بێ بكوژرێت.}


text:
ئه‌وه‌ی ده‌چێته‌ ناو ده‌م مرۆڤ گڵاو ناكات، به‌ڵكو ئه‌وه‌ی له‌ ده‌م دێته‌ ده‌ره‌وه‌، ئه‌مه‌ مرۆڤ گڵاو ده‌كات.)


text:
ئینجا قوتابییه‌كان هاتنه‌ پێش و پێیان وت: (ده‌زانی كاتێ فه‌ریسییه‌كان گوێیان له‌ قسه‌كه‌ بوو بێزار بوون.)


text:
وازیان لێ بهێنن، ئه‌وانه‌ كوێرن ڕابه‌رایه‌تی كوێره‌كان ده‌كه‌ن. ئه‌گه‌ر كوێر ڕابه‌رایه‌تی كوێر بكات، هه‌ردووكیان ده‌كه‌ونه‌ چاڵه‌وه‌.)


text:
ژنێكی كه‌نعانی خه‌ڵكی ده‌وروبه‌ری ئه‌وێ، ده‌رچوو و هاواری كرد: (گه‌وره‌م، كوڕی داود، به‌زه‌ییت پێم‌دا بێته‌وه‌! كچه‌كه‌م به‌ خراپی ڕۆحی‌پیسی تێدایه‌.)


text:
به‌ڵام عیسا به‌ وشه‌یه‌كیش وه‌ڵامی نه‌دایه‌وه‌. قوتابییه‌كانی هاتنه‌ پێشی و تكایان لێی كرد: (به‌ڕێی بكه‌، وا به‌دوامانه‌وه‌ هاوار ده‌كات.)


text:
ژنه‌كه‌ وتی: (ڕاسته‌ گه‌وره‌م، به‌ڵام سه‌گیش ئه‌و په‌لكه‌نانه‌ ده‌خوات كه‌ له‌ خوانی گه‌وره‌كانی ده‌كه‌وێت.)


text:
ئینجا عیسا وه‌ڵامی دایه‌وه‌: (خانم، باوه‌ڕی تۆ به‌هێزه‌! ئه‌وه‌ی داوای ده‌كه‌یت با بۆت ببێت.) له‌و كاته‌وه‌ كچه‌كه‌ش چاكبۆوه‌.


text:
ئه‌وه‌بوو حه‌شاماتێك هاتنه‌ لای، شه‌ل و كوێر و گۆج و لاڵ و زۆری دیكه‌شیان له‌گه‌ڵ‌بوو، له‌به‌رپێی دایاننان، ئه‌ویش چاكی‌كردنه‌وه‌.


text:
ته‌نانه‌ت خه‌ڵكه‌كه‌ سه‌رسام بوون كه‌ بینییان لاڵ قسه‌ده‌كات و گۆج چاك‌ده‌بێته‌وه‌ و شه‌ل ده‌ڕوات و كوێر ده‌بینێت، جا ستایشی خودای ئیسرائیلیان كرد.


text:
ئینجا عیسا قوتابییه‌كانی بانگ‌كرد و فه‌رمووی: (دڵم به‌و خه‌ڵكه‌ ده‌سووتێت، ئه‌وه‌ سێ ڕۆژه‌ له‌گه‌ڵم‌دان و هیچیان نییه‌ بیخۆن. ناشمه‌وێت به‌ برسیێتی بیاننێرمه‌وه‌، نه‌وه‌ك له‌ ڕێگا بڕ نه‌كه‌ن.)


text:
قوتابییه‌كانی پێیان وت: (له‌م چۆڵه‌وانییه‌ ئه‌و نانه‌ زۆره‌مان له‌كوێ بوو بۆ ناندانی ئه‌م حه‌شاماته‌؟)


text:
حه‌وت نان و ماسییه‌كانی برد، سوپاسی‌كرد و له‌تی‌كردن و دایه‌ قوتابییه‌كان، قوتابییه‌كانیش دایانه‌ خه‌ڵكه‌كه‌.


text:
فه‌ریسی و سه‌دوقییه‌كان هاتنه‌ لای عیسا بۆ ئه‌وه‌ی تاقی بكه‌نه‌وه‌، داوایان لێ‌كرد له‌ ئاسمانه‌وه‌ نیشانه‌یه‌كیان پیشان بدات.


text:
له‌ به‌یانیش، "ئه‌مڕۆ هه‌وره‌، ئاسمان سوور هه‌ڵگه‌ڕاوه‌ و گرژه‌." ئێوه‌ ده‌زانن ڕووی ئاسمان بخوێننه‌وه‌، به‌ڵام ناتوانن نیشانه‌كانی زه‌مانه‌ لێك‌بده‌نه‌وه‌!


text:
نه‌وه‌یه‌كی به‌دكار و داوێنپیس داوای نیشانه‌ ده‌كات، نیشانه‌ی نادرێتێ، جگه‌ له‌ نیشانه‌ی یونس.) ئینجا به‌جێی‌هێشتن و ڕۆیشت.


text:
ئایا هێشتا تێ‌نه‌گه‌یشتوون؟ نایه‌ته‌ بیرتان پێنج نانه‌كه‌ی پێنج هه‌زاره‌كه‌ و چه‌ند سه‌به‌ته‌شتان هه‌ڵگرته‌وه‌؟


text:
ئینجا تێگه‌یشتن كه‌ ئه‌و له‌ هه‌ویرترشی نان ئاگاداریان ناكاته‌وه‌، به‌ڵكو له‌ فێركردنی فه‌ریسی و سه‌دوقییه‌كان.


text:
كه‌ عیسا گه‌یشته‌ ناوچه‌ی قه‌یسه‌رییه‌ی فیلیپۆس، له‌ قوتابییه‌كانی پرسی: (ئایا خه‌ڵك ده‌ڵێن كوڕی مرۆڤ كێیه‌؟)


text:
وتیان: (هه‌ندێك ده‌ڵێن یه‌حیای له‌ئاوهه‌ڵكێشه‌، هه‌ندێك ئه‌لیاس، هه‌ندێكیش ئیرمیا یان یه‌كێك له‌ پێغه‌مبه‌ران.)


text:
عیساش وه‌ڵامی دایه‌وه‌: (خۆزگه‌ ده‌خوازرێ به‌ تۆ، شیمۆنی كوڕی یۆنا، چونكه‌ گۆشت و خوێن ئه‌مه‌یان بۆت ئاشكرا نه‌كرد، به‌ڵكو ئه‌و باوكه‌م كه‌ له‌ ئاسمانه‌.


text:
منیش پێت ده‌ڵێم، تۆ په‌ترۆسی و له‌سه‌ر ئه‌م به‌رده‌ كۆمه‌ڵه‌ی خۆم بنیاد ده‌نێم و ده‌روازه‌كانی جیهانی مردووانیش پێی ناوێرێت.


text:
كلیله‌كانی شانشینی ئاسمانت ده‌ده‌مێ، ئه‌وه‌ی تۆ له‌سه‌ر زه‌وی گرێی بده‌یت، له‌ ئاسمان‌دا گرێدراو ده‌بێت، ئه‌وه‌ی تۆ له‌سه‌ر زه‌وی بیكه‌یته‌وه‌، له‌ ئاسمان‌دا كراوه‌ ده‌بێت.)


text:
له‌و كاته‌وه‌ عیسا ده‌ستی‌كرد به‌ ڕوونكردنه‌وه‌ بۆ قوتابییه‌كانی كه‌ ده‌بێت بۆ ئۆرشه‌لیم بچێت، له‌وێ به‌ ده‌ستی پیران و كاهینانی باڵا و مالمه‌كان زۆر ئازار بچێژێت و بكوژرێت و له‌ ڕۆژی سێیه‌م هه‌ڵستێندرێته‌وه‌.


text:
عیسا ئاوڕی دایه‌وه‌ و به‌ په‌ترۆسی فه‌رموو: (له‌به‌رچاوم لاچۆ، ئه‌ی شه‌یتان! كۆسپی له‌به‌رده‌مم، چونكه‌ بیر له‌ شته‌ خوداییه‌كان ناكه‌یته‌وه‌، به‌ڵكو شتی مرۆڤانه‌.)


text:
ئینجا عیسا به‌ قوتابییه‌كانی فه‌رموو: (ئه‌گه‌ر یه‌كێك ویستی دوام بكه‌وێت، با نكۆڵی له‌ خۆی بكات و خاچه‌كه‌ی هه‌ڵبگرێت و دوام بكه‌وێت.


text:
چونكه‌ ئه‌وه‌ی بیه‌وێت خۆی ڕزگار بكات، ده‌یدۆڕێنێت، به‌ڵام ئه‌وه‌ی له‌ پێناوی من خۆی بدۆڕێنێت، ده‌یدۆزێته‌وه‌.


text:
چونكه‌ چی به‌كه‌ڵكی مرۆڤ دێت ئه‌گه‌ر هه‌موو جیهان بباته‌وه‌ و خۆی بدۆڕێنێت؟ یان مرۆڤ بۆ كڕینه‌وه‌ی خۆی چی ده‌دات؟


text:
چونكه‌ كوڕی مرۆڤ به‌ شكۆی باوكییه‌وه‌ له‌گه‌ڵ فریشته‌كانی خۆی ده‌گه‌ڕێته‌وه‌، ئه‌وسا پاداشتی هه‌ر كه‌سێك به‌ پێی كرداری ده‌داته‌وه‌.


text:
ڕاستیتان پێ ده‌ڵێم: هه‌ندێك له‌وانه‌ی لێره‌ ڕاوه‌ستاون، مردن ناچێژن تاكو كوڕی مرۆڤ نه‌بینن به‌ پاشایه‌تییه‌كه‌یه‌وه‌ دێته‌وه‌.)


text:
دوای شه‌ش ڕۆژ عیسا په‌ترۆس و یاقوب و یۆحه‌نای برای برد و به‌ ته‌نها بۆ سه‌ر چیایه‌كی به‌رز ڕابه‌رایه‌تی كردن.


text:
ئینجا په‌ترۆس به‌ عیسای وت: (گه‌وره‌م، پێمان باشه‌ لێره‌ بین. ئه‌گه‌ر حه‌ز بكه‌یت لێره‌ سێ كه‌پرتان بۆ هه‌ڵده‌ده‌م، یه‌كێك بۆ تۆ و یه‌كێك بۆ موسا و یه‌كێكیش بۆ ئه‌لیاس.)


text:
كاتێ قسه‌ی ده‌كرد، هه‌ورێكی ڕۆشن باڵی به‌سه‌ریان‌دا كێشا و ده‌نگێك له‌ هه‌وره‌كه‌وه‌ فه‌رمووی: (ئه‌مه‌ كوڕی خۆشه‌ویستمه‌، ئه‌وه‌ی پێی دڵشادم. گوێی لێ بگرن!)


text:
كه‌ له‌ چیاكه‌ ده‌هاتنه‌ خواره‌وه‌، عیسا فه‌رمانی پێ‌دان: (ئه‌مه‌ی بینیتان به‌ كه‌سی مه‌ڵێن، تاكو كوڕی مرۆڤ له‌ناو مردووان هه‌ڵده‌ستێندرێته‌وه‌.)


text:
به‌ڵام پێتان ده‌ڵێم: ئه‌لیاس هات و نه‌یانناسی، چییان ویست پێیان كرد. هه‌روه‌ها كوڕی مرۆڤیش به‌ ده‌ستیانه‌وه‌ ئازار ده‌چێژێت.)


text:
وتی: (گه‌وره‌م، به‌زه‌ییت به‌ كوڕه‌كه‌م‌دا بێته‌وه‌، خووداره‌ و ئازارێكی زۆر ده‌چێژێت. زۆر جار ده‌كه‌وێته‌ ناو ئاگر و زۆر جاریش ناو ئاوه‌وه‌.


text:
جا عیسا وه‌ڵامی دایه‌وه‌: (ئه‌ی نه‌وه‌ی بێ‌باوه‌ڕ و خوار، تا كه‌ی له‌گه‌ڵتان بم؟ تا كه‌ی به‌رگه‌تان بگرم؟ بیهێننه‌ ئێره‌ بۆ لام.)


text:
ئه‌ویش پێی فه‌رموون: (له‌به‌ر كه‌می باوه‌ڕتان. ڕاستیتان پێ ده‌ڵێم: ئه‌گه‌ر ئه‌وه‌نده‌ی ده‌نكه‌ خه‌رته‌له‌یه‌ك باوه‌ڕتان هه‌بێ، به‌و كێوه‌ ده‌ڵێن "له‌وێ بڕۆ،" ده‌ڕوات و شتێك بۆتان مه‌حاڵ نابێت. <n>[


text:
كاتێ گه‌یشتنه‌ كه‌فه‌رناحوم، باجگرانی دوو درهه‌مه‌كه‌ هاتنه‌ لای په‌ترۆس و وتیان: (ئه‌رێ مامۆستاتان دوو درهه‌مه‌كه‌ نادات؟)


text:
وتی: (به‌ڵێ.) كاتێ په‌ترۆس هاته‌ ماڵه‌وه‌، عیسا پێشی كه‌وت و فه‌رمووی: (ڕات چییه‌ شیمۆن؟ پاشایانی زه‌وی سه‌رانه‌ و باج له‌ كێ وه‌رده‌گرن؟ له‌ ڕۆڵه‌كانی خۆیان یان بیانی؟)


text:
به‌ڵام تاكو بۆیان نه‌بینه‌ كۆسپ، بڕۆ ده‌ریاچه‌كه‌ و قولاب هه‌ڵده‌، یه‌كه‌م ماسی ده‌رده‌چێت بیگره‌، ده‌می بكه‌وه‌، ستاتیرێك ده‌بینیته‌وه‌، بیبه‌ و له‌ جیاتی خۆم و خۆت بیانده‌رێ.)


text:
فه‌رمووی: (ڕاستیتان پێ بڵێم: ئه‌گه‌ر نه‌گۆڕێن و وه‌ك منداڵتان لێ‌نه‌یه‌ت، هه‌رگیز ناچنه‌ شانشینی ئاسمان.


text:
به‌ڵام ئه‌وه‌ی ساتمه‌ به‌ یه‌كێك له‌م بچووكانه‌ بكات كه‌ باوه‌ڕیان به‌ من هه‌یه‌، باشتره‌ بۆی به‌رداشێكی گه‌وره‌ به‌ ملیه‌وه‌ هه‌ڵبواسرێت و نوقومی بنی ده‌ریا بكرێت.


text:
قوڕ به‌ سه‌ری جیهان له‌به‌ر كۆسپه‌كان! چونكه‌ كۆسپه‌كان هه‌ر ده‌بێ هه‌بن، به‌ڵام قوڕ به‌سه‌ر ئه‌وه‌ی ده‌بێته‌ هۆی كۆسپه‌كان!


text:
ئه‌گه‌ر ده‌ستت یان پێت بۆت بووه‌ كۆسپ، بیبڕه‌وه‌ و فڕێی‌بده‌. باشتره‌ به‌ گۆجی یان به‌ شه‌لی بچیته‌ ناو ژیانه‌وه‌ له‌وه‌ی به‌ دوو ده‌ست یان دوو پێیه‌وه‌ بخرێیته‌ ناو ئاگری تاهه‌تایی.


text:
ئه‌گه‌ر چاوت بۆت بووه‌ كۆسپ، ده‌ری بهێنه‌ و فڕێی‌بده‌. باشتره‌ به‌ یه‌ك چاو بچیته‌ ناو ژیانه‌وه‌ له‌وه‌ی به‌ دوو چاوه‌وه‌ بخرێیته‌ ئاگری دۆزه‌خه‌وه‌.


text:
ئاگاداربن! به‌ سووكی مه‌ڕواننه‌ یه‌كێك له‌م بچووكانه‌، چونكه‌ پێتان ده‌ڵێم فریشته‌كانیان له‌ ئاسمان‌دا به‌رده‌وام ڕووی باوكم ده‌بینن كه‌ له‌ ئاسمان دایه‌. <n>[


text:
ڕاتان چییه‌؟ ئه‌گه‌ر یه‌كێك سه‌د سه‌ر مه‌ڕی هه‌بێت و دانه‌یه‌كی لێ ونبێت، ئایا نه‌وه‌د و نۆیه‌كه‌ له‌ زوورگ‌دا به‌جێ ناهێڵێت تاكو بچێت به‌دوای ونبووه‌كه‌دا بگه‌ڕێت؟


text:
ڕاستیتان پێ بڵێم: ئه‌گه‌ر دۆزییه‌وه‌، له‌ نه‌وه‌د و نۆیه‌كه‌ی دیكه‌ كه‌ بزر نه‌ببوون زیاتر پێی دڵخۆش ده‌بێت!


text:
(ئه‌گه‌ر براكه‌ت خراپه‌ی له‌گه‌ڵ كردیت، بڕۆ به‌ ته‌نها له‌نێوان خۆت و خۆی گله‌یی لێ بكه‌. ئه‌گه‌ر گوێی لێ‌گرتی، ئه‌وا براكه‌ت به‌ده‌ست ده‌هێنیته‌وه‌.


text:
خۆ ئه‌گه‌ر گوێی نه‌گرت، یه‌ك یان دوو كه‌س له‌گه‌ڵ خۆت ببه‌، تاكو {هه‌موو بابه‌تێك له‌سه‌ر زاری دوو یان سێ شایه‌ت ساغ بكرێته‌وه‌.}


text:
ئه‌گه‌ر به‌ گوێی نه‌كردن، به‌ كڵێسا بڵێ، ئه‌گه‌ر به‌ گوێی كڵێساشی نه‌كرد، ئه‌وا به‌ بت‌په‌رست و باجگری دابنێ.


text:
ڕاستیتان پێ ده‌ڵێم: ئه‌وه‌ی له‌سه‌ر زه‌وی گرێی بده‌ن، له‌ ئاسمانیش گرێدراو ده‌بێت، ئه‌وه‌ی له‌سه‌ر زه‌وی بیكه‌نه‌وه‌، له‌ ئاسمانیش كراوه‌ ده‌بێت.


text:
دیسان ڕاستیتان پێ ده‌ڵێم: ئه‌گه‌ر دووان له‌ ئێوه‌ له‌سه‌ر زه‌وی له‌سه‌ر هه‌ر شتێك ڕێك بكه‌ون، هه‌رچی داوا بكه‌ن، له‌لایه‌ن باوكم كه‌ له‌ ئاسمانه‌، بۆیان ده‌بێت.


text:
ئینجا په‌ترۆس هات و پێی‌ووت: (گه‌وره‌م، ده‌بێ چه‌ند جار گه‌رده‌نی براكه‌م ئازاد بكه‌م كه‌ خراپه‌م له‌گه‌ڵ ده‌كات؟ تاكو حه‌وت جار؟)


text:
كه‌ هیچی نه‌بوو بیداته‌وه‌، گه‌وره‌كه‌ی فه‌رمانی دا، خۆی و ژن و منداڵ و هه‌رچی هه‌یه‌تی بفرۆشرێت و قه‌رزه‌كه‌ بداته‌وه‌.


text:
ئه‌م خزمه‌تكاره‌ ڕۆیشت، خزمه‌تكارێكی هاوكاری خۆی بینی كه‌ سه‌د دینار قه‌رزاری بوو، ملی گرت و وتی: "ئه‌وه‌ی به‌سه‌رته‌وه‌یه‌ بمده‌ره‌وه‌!"


text:
كاتێ خزمه‌تكاره‌ هاوكاره‌كانیان ڕووداوه‌كه‌یان بینی، زۆریان پێ ناخۆش بوو، هاتن و هه‌موو ئه‌وه‌ی ڕووی‌دابوو بۆ گه‌وره‌كه‌یان گێڕایه‌وه‌.


text:
ئه‌وسا گه‌وره‌كه‌ی بانگی كرد و پێی‌ووت: "خزمه‌تكاری به‌دكار، له‌ هه‌موو ئه‌و قه‌رزه‌ خۆشبووم، چونكه‌ لێم پاڕایته‌وه‌. "


text:
ئایا نه‌ده‌بوو تۆش به‌زه‌ییت به‌ خزمه‌تكاره‌ هاوكاره‌كه‌ت‌دا بێته‌وه‌، وه‌ك به‌زه‌ییم پێتدا هاته‌وه‌؟


text:
جا گه‌وره‌كه‌ی تووڕه‌ بوو و دایه‌ ده‌ست جه‌لاده‌كانه‌وه‌، تاكو هه‌ر شتێكی به‌سه‌ره‌وه‌یه‌ بیداته‌وه‌.


text:
باوكی ئاسمانیشم واتان لێ‌ده‌كات، ئه‌گه‌ر هه‌ریه‌كه‌تان له‌ دڵه‌وه‌ گه‌رده‌نی خوشكی یان براكه‌ی ئازاد نه‌كات.)


text:
هه‌ندێك فه‌ریسی هاتنه‌ لای بۆ ئه‌وه‌ی تاقی بكه‌نه‌وه‌، وتیان: (ئایا دروسته‌ مێرد له‌به‌ر هه‌ر هۆیه‌ك بێت ژنه‌كه‌ی ته‌ڵاق بدات؟)


text:
وه‌ڵامی دانه‌وه‌: (ئه‌ی نه‌تانخوێندۆته‌وه‌، ئه‌وه‌ی له‌ سه‌ره‌تاوه‌ به‌دیهێناوه‌ {به‌ نێر و مێ به‌دیهێنان} ؟


text:
هه‌روه‌ها فه‌رمووی: {بۆیه‌ پیاو دایك و باوكی به‌جێ‌ده‌هێڵێت و به‌ ژنه‌كه‌یه‌وه‌ ده‌نووسێت، ئیتر هه‌ردووكیان ده‌بنه‌ یه‌ك جه‌سته‌.}


text:
كه‌واته‌ چیتر دوو نین به‌ڵكو یه‌ك جه‌سته‌ن. بۆیه‌ ئه‌وه‌ی خودا به‌ یه‌كتری گه‌یاندووه‌، با مرۆڤ جیای نه‌كاته‌وه‌.)


text:
پێی فه‌رموون: (له‌به‌ر دڵڕه‌قیتان موسا ڕێی دان ژنه‌كانتان ته‌ڵاق بده‌ن، ئه‌گینا له‌ سه‌ره‌تاوه‌ وا نه‌بوو.


text:
به‌ڵام پێتان ده‌ڵێم: ئه‌وه‌ی ژنه‌كه‌ی بێ هۆی داوێنپیسی ته‌ڵاق بدات و یه‌كێكی دیكه‌ بهێنێت، ئه‌وا داوێنپیسی ده‌كات.)


text:
به‌ڵام پێی فه‌رموون: (هه‌موو خه‌ڵكی ناتوانن ئه‌م قسه‌یه‌ په‌سه‌ند بكه‌ن، ته‌نها ئه‌وانه‌ی پێیان دراوه‌.


text:
چونكه‌ خه‌ساو هه‌ن زگماكن، خه‌ساویش هه‌ن مرۆڤ خه‌ساندویانن ، خه‌ساویش هه‌ن له‌ پێناوی شانشینی ئاسمان خۆیان خه‌ساندوه‌. كێ ده‌توانێت په‌سه‌ندی بكات، با په‌سه‌ندی بكات.)


text:
به‌ڵام عیسا فه‌رمووی: (لێگه‌ڕێن منداڵان بێنه‌ لام، ڕێیان لێ مه‌گرن، چونكه‌ شانشینی ئاسمان هی وه‌ك ئه‌مانه‌یه‌.)


text:
پێی فه‌رموو: (بۆچی له‌باره‌ی چاكه‌وه‌ پرسیارم لێ ده‌كه‌یت؟ ته‌نها یه‌كێك چاكه‌. به‌ڵام ئه‌گه‌ر ده‌ته‌وێت بچیته‌ ناو ژیانه‌وه‌، ڕاسپارده‌كان بپارێزه‌.)


text:
عیسا پێی فه‌رموو: (ئه‌گه‌ر ده‌ته‌وێت ته‌واو بیت، بڕۆ سامانه‌كانت بفرۆشه‌ و بیده‌ هه‌ژاران، ئیتر گه‌نجینه‌یه‌كت له‌ ئاسمان‌دا ده‌بێت و وه‌ره‌ دوام بكه‌وه‌.)


text:
عیساش به‌ قوتابییه‌كانی فه‌رموو: (ڕاستیتان پێ ده‌ڵێم: ده‌وڵه‌مه‌ند به‌ سه‌ختی ده‌چێته‌ ناو شانشینی ئاسمانه‌وه‌.


text:
دیسان پێتان ده‌ڵێم: ئاسانتره‌ وشترێك له‌ كونی ده‌رزیه‌كه‌وه‌ بچێته‌ ژووره‌وه‌ له‌وه‌ی ده‌وڵه‌مه‌ندێك بچێته‌ ناو شانشینی خودا.)


text:
ئینجا په‌ترۆس وه‌ڵامی دایه‌وه‌ و پێی‌ووت: (ئه‌وه‌تا ئێمه‌ وازمان له‌ هه‌موو شتێك هێناوه‌ و دوات كه‌وتووین، ئێمه‌ چیمان بۆ ده‌بێت؟)


text:
عیساش پێی فه‌رموون: (ڕاستیتان پێ ده‌ڵێم، له‌ نوێبوونه‌وه‌دا، كاتێ كوڕی مرۆڤ له‌سه‌ر ته‌ختی شكۆی خۆی داده‌نیشێت، ئێوه‌ش كه‌ دوام كه‌وتوون له‌سه‌ر دوازده‌ ته‌خت داده‌نیشن و دوازده‌ هۆزه‌كه‌ی ئیسرائیل حوكم ده‌ده‌ن.


text:
هه‌ر كه‌سێكیش له‌به‌ر ناوی من، ماڵ یان برا یان خوشك یان دایك یان باوك یان منداڵ یان كێڵگه‌ی به‌جێ‌هێشتووه‌، سه‌د ئه‌وه‌نده‌ وه‌رده‌گرێته‌وه‌ و ژیانی تاهه‌تاییش به‌ میرات وه‌رده‌گرێت.


text:
(چونكه‌ شانشینی ئاسمان له‌ گه‌وره‌ی ماڵێك ده‌چێت، به‌یانی زوو ده‌رده‌چێت تاكو كرێكار بۆ ڕه‌زه‌كه‌ی بگرێت.


text:
نزیكی كاتژمێری پێنج ده‌رچوو، كرێكاری دیكه‌ی بینی ڕاوه‌ستاون، پێی‌ووتن: "بۆچی به‌ درێژایی ڕۆژ لێره‌ بێ‌كار ڕاوه‌ستاون؟"


text:
كاتێ ئێواره‌ داهات خاوه‌ن ڕه‌زه‌كه‌ به‌ سه‌ركاره‌كه‌ی خۆی وت: "كرێكاران بانگ بكه‌ و كرێیه‌كه‌یان بده‌رێ، له‌وانه‌ی كۆتاییه‌وه‌ ده‌ست‌پێ‌بكه‌ تاكو یه‌كه‌م."


text:
ده‌یان‌ووت: "دواهه‌مینه‌كان كاتژمێرێك ئیشیان كرد. تۆش له‌گه‌ڵ ئێمه‌ یه‌كسانت كردن كه‌ گرانی و گه‌رمای ڕۆژمان كێشاوه‌."


text:
وه‌ڵامی یه‌كێكیانی دایه‌وه‌: "براده‌ر، من غه‌درم لێ نه‌كردوویت. ئایا له‌گه‌ڵ من به‌ دینارێك ڕێك نه‌كه‌وتوویت؟ "


text:
(ئه‌وا بۆ ئۆرشه‌لیم سه‌رده‌كه‌وین، كوڕی مرۆڤ ده‌درێته‌ ده‌ست كاهینانی باڵا و مالمه‌كان، ئه‌وانیش بڕیاری مردنی ده‌ده‌ن و


text:
بۆ گاڵته‌ پێكردن و به‌ قامچی لێدان و له‌خاچدان ده‌یده‌نه‌ ده‌ست نه‌ته‌وه‌كان، له‌ ڕۆژی سێیه‌میش هه‌ڵده‌ستێندرێته‌وه‌.)


text:
ئه‌ویش پێی فه‌رموو: (چیت ده‌وێت؟) وتی: (بفه‌رموو با هه‌ردوو كوڕه‌كه‌م له‌ شانشینییه‌كه‌ت‌دا یه‌كێكیان له‌لای ڕاستت و ئه‌وی دیكه‌یان له‌لای چه‌پت دانیشن.)


text:
عیسا وه‌ڵامی دایه‌وه‌: (ئێوه‌ نازانن داوای چی ده‌كه‌ن. ئایا ده‌توانن ئه‌و جامه‌ بخۆنه‌وه‌ كه‌ من ده‌یخۆمه‌وه‌؟) پێیان وت: (ده‌توانین.)


text:
ئه‌ویش پێی فه‌رموون: (له‌ ڕاستی‌دا جامی من ده‌خۆنه‌وه‌، به‌ڵام دانیشتن له‌لای ڕاست و چه‌پمه‌وه‌، بۆ من نییه‌ بیده‌م، به‌وانه‌ نه‌بێت كه‌ باوكم بۆی ئاماده‌ كردوون.)


text:
به‌ڵام عیسا بانگی كردن و فه‌رمووی: (ده‌زانن سه‌رۆك نه‌ته‌وه‌كان ئاغایه‌تییان به‌سه‌ردا ده‌كه‌ن و گه‌وره‌كانیان ده‌سه‌ڵاتدارن به‌سه‌ریانه‌وه‌.


text:
جا له‌نێو ئێوه‌دا ئاوا نابێت، به‌ڵكو ئه‌وه‌ی ده‌یه‌وێت له‌نێوتان‌دا پایه‌ی به‌رز بێت، با ببێته‌ خزمه‌تكارتان و


text:
هه‌روه‌ك كوڕی مرۆڤ كه‌ نه‌هاتووه‌ تاكو خزمه‌ت بكرێت، به‌ڵكو خزمه‌ت بكات و ژیانی خۆی له‌بری زۆران به‌خت بكات.)


text:
ئه‌وه‌بوو دوو كه‌سی نابینا له‌ قه‌راغ ڕێگاكه‌دا دانیشتبوون، كاتێ گوێیان لێ‌بوو عیسا وا به‌وێدا ده‌ڕوات، هاواریان كرد: (گه‌وره‌م، كوڕی داود، به‌زه‌ییت پێمان‌دا بێته‌وه‌.)


text:
جا خه‌ڵكه‌كه‌ لێیان ڕاخوڕین تاكو بێ‌ده‌نگ بن، به‌ڵام ئه‌وان زیاتر هاواریان كرد: (گه‌وره‌م، كوڕی داود، به‌زه‌ییت پێمان‌دا بێته‌وه‌!)


text:
كاتێ له‌ ئۆرشه‌لیم نزیك بوونه‌وه‌، گه‌یشتنه‌ بێت‌فاجی لای كێوی زه‌یتوون، عیسا دووان له‌ قوتابییه‌كانی نارد و


text:
پێی فه‌رموون: (بڕۆنه‌ ئه‌و گونده‌ی به‌رامبه‌رتان، یه‌كسه‌ر ماكه‌رێك ده‌بینن به‌ستراوه‌ته‌وه‌، جاشكه‌كه‌ی له‌گه‌ڵه‌. بیكه‌نه‌وه‌ و بۆ منیان بهێنن.


text:
{به‌ كچه‌كه‌ی سییۆن بڵێن، ئه‌وه‌تا پاشاكه‌ت دێته‌ لات، دڵنه‌رمه‌ و سواری ماكه‌رێك و جاشی ماكه‌رێك بووه‌.}


text:
حه‌شاماتێك كه‌وایه‌كانیان له‌سه‌ر ڕێگاكه‌ ڕاخست. خه‌ڵكی دیكه‌ لقیان له‌ دار ده‌بڕییه‌وه‌ و له‌سه‌ر ڕێگاكه‌ ڕایان ده‌خست.


text:
ئه‌و خه‌ڵكه‌ی له‌پێشی ده‌ڕۆیشتن و ئه‌وانه‌ش كه‌ دوای كه‌وتبوون، هاواریان ده‌كرد: (هۆسانا بۆ كوڕی داود!) {ستایشكراوه‌ ئه‌وه‌ی به‌ ناوی خوداوه‌نده‌وه‌ دێت!} (هۆسانا له‌ به‌رزایی!)


text:
عیسا چووه‌ ناو په‌رستگا، هه‌موو ئه‌وانه‌ی ده‌ركرد كه‌ كڕین و فرۆشتنیان له‌ په‌رستگادا ده‌كرد، مێزی پاره‌گۆڕه‌وان و كورسی كۆترفرۆشانی وه‌رگێڕا.


text:
پێی فه‌رموون: (نووسراوه‌، {ماڵه‌كه‌م به‌ ماڵی نوێژ ناوده‌بردرێت} ، به‌ڵام ئێوه‌ ده‌یكه‌نه‌ {ئه‌شكه‌وتی دزان!} )


text:
به‌ڵام كاتێ كاهینانی باڵا و مالمه‌كان ئه‌م كاره‌ سه‌رسوڕهێنه‌رانه‌یان بینی كه‌ ئه‌و كردی و هه‌روه‌ها منداڵانیش له‌ په‌رستگا هاواریان ده‌كرد: (هۆسانا بۆ كوڕی داود)، ڕقیان هه‌ڵستا و


text:
پێیان وت: (گوێت لێیه‌ ئه‌وانه‌ چی ده‌ڵێن؟) عیساش پێی فه‌رموون: (به‌ڵێ، ئه‌ی قه‌ت نه‌تانخوێندۆته‌وه‌: {له‌ زاری منداڵان و شیره‌خۆرانه‌وه‌ ستایشت بۆ خۆت داڕشتووه‌} ؟)


text:
دارهه‌نجیرێكی له‌سه‌ر ڕێگاكه‌ بینی و چووه‌ لای، له‌ گه‌ڵا زیاتر هیچی پێوه‌ نه‌بینی، ئینجا پێی فه‌رموو: (ئیتر هه‌رگیز به‌ر نه‌گریت!) یه‌كسه‌ر دارهه‌نجیره‌كه‌ وشك بوو.


text:
عیساش وه‌ڵامی دانه‌وه‌: (ڕاستیتان پێ ده‌ڵێم: ئه‌گه‌ر باوه‌ڕتان هه‌بێت و گومان نه‌كه‌ن، نه‌ك هه‌ر ئه‌مه‌ی دارهه‌نجیره‌كه‌ ده‌كه‌ن، به‌ڵكو ئه‌گه‌ر به‌م كێوه‌ بڵێن، "هه‌ڵبكه‌ندرێ و بكه‌وه‌ ناو ده‌ریاوه‌،" وا ده‌بێت.


text:
كه‌ چووه‌ په‌رستگا و خه‌ڵكه‌كه‌ی فێرده‌كرد، كاهینانی باڵا و پیرانی گه‌ل هاتنه‌ لای و وتیان: (ئه‌مانه‌ به‌ چ ده‌سه‌ڵاتێك ده‌كه‌یت؟ كێ ئه‌م ده‌سه‌ڵاته‌ی به‌ تۆ داوه‌؟)


text:
عیسا وه‌ڵامی دانه‌وه‌: (منیش پرسیارێكتان لێ ده‌كه‌م، ئه‌گه‌ر وه‌ڵامتان دامه‌وه‌، منیش پێتان ده‌ڵێم به‌ چ ده‌سه‌ڵاتێك ئه‌مانه‌ ده‌كه‌م.


text:
" له‌ئاوهه‌ڵكێشانی یه‌حیا، له‌كوێوه‌ بوو؟ له‌ ئاسمانه‌وه‌ بوو یان له‌ مرۆڤه‌وه‌؟ ئه‌وانیش له‌نێو خۆیان‌دا كه‌وتنه‌ ڕاوێژكردن، وتیان: "ئه‌گه‌ر بڵێین له‌ ئاسمانه‌وه‌ بوو،" ده‌ڵێت "باشه‌ بۆ باوه‌ڕتان پێی نه‌كرد؟" "


text:
به‌ڵام ئه‌گه‌ر بڵێین "له‌ مرۆڤه‌وه‌ بوو،" له‌ خه‌ڵكه‌كه‌ ده‌ترسین، چونكه‌ هه‌موو یه‌حیا به‌ پێغه‌مبه‌ر داده‌نێن.)


text:
ئینجا وه‌ڵامی عیسایان دایه‌وه‌: (نازانین.) ئه‌ویش پێی فه‌رموون: (منیش پێتان ناڵێم به‌ چ ده‌سه‌ڵاتێك ئه‌مانه‌ ده‌كه‌م.) (


text:
ڕاتان چییه‌؟ پیاوێك دوو كوڕی هه‌بوو. چووه‌ لای یه‌كه‌میان و وتی: "كوڕم ئه‌مڕۆ بڕۆ له‌ ڕه‌زه‌كه‌دا كار بكه‌."


text:
ئایا كام له‌م دووانه‌ به‌ خواستی باوكیان كرد؟) وتیان: (یه‌كه‌میان.) عیساش پێی فه‌رموون: (ڕاستیتان پێ ده‌ڵێم: باجگران و داوێنپیسان له‌ چوونه‌ ناو شانشینی خودا پێشتان ده‌كه‌ون.


text:
چونكه‌ یه‌حیا به‌ ڕێگای ڕاستودروستی بۆ لاتان هات و ئێوه‌ باوه‌ڕتان پێی نه‌كرد، كه‌چی باجگران و داوێنپیسان باوه‌ڕیان پێی كرد. دواتر كه‌ بینیشتان، هه‌ر تۆبه‌تان نه‌كرد و باوه‌ڕتان پێی نه‌كرد.)


text:
گوێ له‌ نموونه‌یه‌كی دیكه‌ بگرن: (گه‌وره‌ی ماڵێك هه‌بوو ڕه‌زێكی چاند، ده‌وروبه‌ره‌كه‌ی په‌رژین كرد، گوشێنه‌رێكی ترێی تێدا هه‌ڵكۆڵی و قولله‌یه‌كی بنیاد نا. به‌ ڕه‌زه‌وانانی سپارد و گه‌شتی كرد.


text:
كاتێ وه‌رزی به‌رهه‌م نزیك‌بۆوه‌، خزمه‌تكاره‌كانی نارده‌ لای ڕه‌زه‌وانه‌كان تاكو به‌رهه‌مه‌كه‌ی وه‌ربگرن.


text:
به‌ڵام ڕه‌زه‌وانه‌كان كه‌ كوڕه‌كه‌یان بینی له‌ناو خۆیان‌دا وتیان: "ئه‌وه‌تا میراتگر، با بیكوژین، تاكو ببینه‌ میراتگر."


text:
پێیان وت: (ئه‌و خراپه‌كارانه‌ به‌ خراپی له‌ناوده‌بات و ڕه‌زه‌كه‌ش ده‌داته‌ ده‌ست ڕه‌زه‌وانانی دیكه‌، ئه‌وانه‌ی له‌ وه‌رزی خۆی به‌رهه‌می ده‌ده‌نێ.)


text:
عیسا پێی فه‌رموون: (قه‌ت له‌ نووسراوه‌كان نه‌تانخوێندۆته‌وه‌: {ئه‌و به‌رده‌ی وه‌ستاكان ڕه‌تیان كرده‌وه‌ بووه‌ به‌ردی قولینچك، ئه‌مه‌ له‌لایه‌ن خوداوه‌نده‌وه‌ بوو، له‌به‌رچاومان سه‌یره‌} ؟


text:
له‌به‌ر ئه‌وه‌ پێتان ده‌ڵێم: شانشینی خودا لێتان ده‌سه‌نرێته‌وه‌ و ده‌درێته‌ نه‌ته‌وه‌یه‌ك كه‌ به‌رهه‌م ده‌دات.


text:
ئه‌وه‌ی به‌سه‌ر ئه‌م به‌رده‌دا بكه‌وێت تێكده‌شكێت، ئه‌وه‌ش كه‌ به‌سه‌ری‌دا بكه‌وێت وردوخاشی ده‌كات.)


text:
دیسان كۆیله‌ی دیكه‌ی نارد و وتی: "به‌ بانگكراوان بڵێن، ئه‌وه‌تا شێوم ئاماده‌ كردووه‌، گا و دابه‌ستییه‌كانیشم سه‌ربڕیوه‌ و هه‌موو شتێك ئاماده‌یه‌. وه‌رنه‌ زه‌ماوه‌نده‌كه‌!"


text:
ئه‌و كۆیلانه‌ش چوونه‌ سه‌ر ڕێگاوبانه‌كان و هه‌موو ئه‌وانه‌ی له‌ باش و خراپ بینییان كۆیان كردنه‌وه‌، تاكو زه‌ماوه‌نده‌كه‌ پڕبوو له‌ میوان.


text:
كاتێ پاشا هاته‌ ژووره‌وه‌ بۆ ئه‌وه‌ی میوانه‌كان ببینێت، له‌وێ یه‌كێكی بینی جلی زه‌ماوه‌ندی له‌به‌ر نه‌كردبوو.


text:
ئینجا پاشا به‌ خزمه‌تكارانی وت: "په‌لبه‌ستی بكه‌ن و فڕێی‌بده‌نه‌ تاریكی ده‌ره‌وه‌، گریان و جیڕه‌ی ددان له‌وێ ده‌بێت."


text:
قوتابییه‌كانی خۆیان و هێرۆدسییه‌كانیان نارده‌ لای و وتیان: (مامۆستا، ده‌زانین تۆ ڕاستگۆیت و ڕێگای خودا به‌ ڕاستی فێرده‌كه‌یت و گوێ به‌ كه‌س ناده‌یت، چونكه‌ ته‌ماشای ڕواڵه‌تی خه‌ڵك ناكه‌یت.


text:
(مامۆستا، موسا فه‌رمووی، ئه‌گه‌ر پیاوێكی وجاخكوێر مرد، ئه‌وا براكه‌ی براژنه‌كه‌ی ده‌خوازێته‌وه‌ و وه‌چه‌ بۆ براكه‌ی ده‌خاته‌وه‌.


text:
جا له‌لای ئێمه‌ حه‌وت برا هه‌بوون، یه‌كه‌میان ژنی هێنا و به‌ وجاخكوێری مرد و ژنه‌كه‌ی بۆ براكه‌ی به‌جێ‌هێشت،


text:
عیسا له‌ وه‌ڵام‌دا پێی فه‌رموون: (ئێوه‌ به‌ هه‌ڵه‌دا چوونه‌، نه‌ له‌ نووسراوه‌كان ده‌زانن و نه‌ هێزی خودا.


text:
چونكه‌ له‌ هه‌ڵستانه‌وه‌دا خه‌ڵكی نه‌ ژن ده‌هێنن و نه‌ مێرد ده‌كه‌ن، به‌ڵكو له‌ ئاسمان وه‌ك فریشته‌ ده‌بن.


text:
به‌ڵام ده‌رباره‌ی هه‌ڵستانه‌وه‌ی مردووان، ئایا ئه‌وه‌تان نه‌خوێندۆته‌وه‌ كه‌ له‌ خوداوه‌ به‌ ئێوه‌ وتراوه‌ و ده‌فه‌رمووێ:


text:
{منم خودای ئیبراهیم و خودای ئیسحاق و خودای یاقوب} ؟ خودا خودای مردووان نییه‌، به‌ڵكو هی زیندووانه‌.)


text:
عیسا پێی فه‌رموو: {خودای په‌روه‌ردگاری خۆت به‌ هه‌موو دڵ و هه‌موو گیان و هه‌موو بیرته‌وه‌ خۆش‌بووێ.}


text:
جا كه‌سیان نه‌یانتوانی به‌ وشه‌یه‌كیش وه‌ڵامی بده‌نه‌وه‌، له‌و ڕۆژه‌شه‌وه‌ ئیتر نه‌یان‌وێرا هیچی دیكه‌ی لێ بپرسن.


text:
بۆیه‌ هه‌رچییه‌كتان پێ ده‌ڵێن بیكه‌ن و ڕایبگرن، به‌ڵام به‌ كرداری ئه‌وان مه‌كه‌ن، چونكه‌ ئه‌وان ده‌ڵێن و نایكه‌ن.


text:
باری قورس كه‌ هه‌ڵناگیرێت، ده‌یپێچنه‌وه‌ و ده‌یخه‌نه‌ سه‌ر شانی خه‌ڵكی، به‌ڵام به‌ خۆیان نایانه‌وێت به‌ په‌نجه‌ش بیجووڵێنن.


text:
هه‌موو كرداره‌كانیان بۆ ئه‌وه‌یه‌ خه‌ڵكی بیانبینن، به‌ پانكردنی نوشته‌كانیان و گه‌وره‌كردنی گوڵینگی ڕیشاڵه‌كانیان.


text:
(به‌ڵام قوڕ به‌ سه‌رتان ئه‌ی مالم و فه‌ریسییه‌كان! دووڕووان! چونكه‌ شانشینی ئاسمان له‌ڕووی خه‌ڵك داده‌خه‌ن، نه‌ خۆتان ده‌چنه‌ ژووره‌وه‌ و نه‌ ده‌هێڵن ئه‌وانه‌ی ده‌چنه‌ ژووره‌وه‌ بچنه‌ ژووره‌وه‌. <n>[


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! ماڵی بێوه‌ژن هه‌ڵده‌لووشن، بۆ ده‌رخستنیش نوێژ درێژ ده‌كه‌نه‌وه‌، بۆیه‌ سزاتان گه‌وره‌تره‌.]</n>


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! ده‌ریا و وشكایی ده‌گه‌ڕێن تاكو یه‌كێك بكه‌نه‌ جوله‌كه‌، كه‌ بوو، ئه‌وسا دوو ئه‌وه‌نده‌ی خۆتان ده‌یكه‌نه‌ كوڕی دۆزه‌خ.


text:
قوڕ به‌ سه‌رتان ئه‌ی ڕابه‌ره‌ كوێره‌كان! ده‌ڵێن: "ئه‌وه‌ی سوێند به‌ په‌رستگا بخوات، هیچ نییه‌. به‌ڵام ئه‌وه‌ی سوێند به‌ زێڕی په‌رستگا بخوات، ئه‌وا پابه‌نده‌."


text:
هه‌روه‌ها "ئه‌وه‌ی سوێند به‌ قوربانگا بخوات، هیچ نییه‌، به‌ڵام ئه‌وه‌ی سوێند به‌ قوربانییه‌كه‌ی سه‌ری بخوات، ئه‌وا پابه‌نده‌."


text:
بۆیه‌ ئه‌وه‌ی سوێند به‌ قوربانگا ده‌خوات، ئه‌وا سوێند به‌و ده‌خوات و به‌ هه‌موو ئه‌وه‌ش كه‌ له‌سه‌ریه‌تی.


text:
ئه‌وه‌ی سوێند به‌ ئاسمان ده‌خوات، ئه‌وا سوێند به‌ ته‌ختی خودا ده‌خوات و به‌وه‌ش كه‌ له‌سه‌ری دانیشتووه‌.


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! چونكه‌ ده‌یه‌كی پونگ و شبیت و ڕازیانه‌ ده‌ده‌ن و گرنگترینی ته‌وراتتان پشتگوێ خستووه‌ - دادپه‌روه‌ری و به‌زه‌یی و دڵسۆزی - پێویست بوو ئه‌مانه‌ بكه‌ن و ئه‌وانه‌ش پشتگوێ نه‌خه‌ن.


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! چونكه‌ ده‌ره‌وه‌ی جام و قاپ پاك‌ده‌كه‌نه‌وه‌، به‌ڵام ناوه‌كه‌ی پڕه‌ له‌ چڵێسی و به‌ڕه‌ڵایی.


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! چونكه‌ ئێوه‌ له‌ گۆڕی سپیكراو ده‌چن، كه‌ به‌ ڕواڵه‌ت جوان دیاره‌، به‌ڵام ناوه‌وه‌ی پڕه‌ له‌ ئێسقانی مردووان و هه‌موو پیسییه‌ك.


text:
ئێوه‌ش ئاوان، به‌ ڕواڵه‌ت له‌لای خه‌ڵك ڕاستودروستن، به‌ڵام ناوه‌وه‌تان پڕه‌ له‌ دووڕوویی و سه‌رپێچی.


text:
قوڕ به‌ سه‌رتان ئه‌ی مالم و فه‌ریسییه‌كان! دووڕووان! ئێوه‌ گۆڕی پێغه‌مبه‌ران هه‌ڵده‌به‌ستن و ئارامگای پیاوچاكان ده‌ڕازێننه‌وه‌ و


text:
ده‌ڵێن: "ئه‌گه‌ر له‌ سه‌رده‌می باوباپیران‌دا ببووینابووایه‌، له‌ خوێنی پێغه‌مبه‌ران به‌شدارییان نه‌ده‌بووین."


text:
له‌به‌ر ئه‌مه‌یه‌ ئه‌وه‌تا پێغه‌مبه‌ر و دانا و مالمتان بۆ ده‌نێرم. لێیان ده‌كوژن و له‌ خاچیان ده‌ده‌ن، له‌ كه‌نیشته‌كانتان به‌ر قامچییان ده‌ده‌ن و له‌ شارێكه‌وه‌ بۆ شارێكی دیكه‌ هه‌ڵیان ده‌بڕن.


text:
بۆیه‌ هه‌موو خوێنێكی پاك كه‌ له‌سه‌ر ئه‌م زه‌وییه‌دا ڕژاوه‌ ده‌كه‌وێته‌ ئه‌ستۆتان، له‌ خوێنی هابیلی ڕاستودروسته‌وه‌ تاكو خوێنی زه‌كه‌ریای كوڕی به‌رخیا كه‌ له‌نێوان قوربانگا و په‌رستگادا كوشتتان.


text:
(ئه‌ی ئۆرشه‌لیم، ئه‌ی ئۆرشه‌لیم، بكوژی پێغه‌مبه‌ران و به‌ردبارانكاری ئه‌وانه‌ی بۆت نێردران، چه‌ند جار ویستم منداڵه‌كانت كۆبكه‌مه‌وه‌، وه‌ك مریشك جوجه‌ڵه‌كانی له‌ ژێر باڵی‌دا كۆده‌كاته‌وه‌، به‌ڵام نه‌تانویست.


text:
چونكه‌ پێتان ده‌ڵێم، ئیتر نامبیننه‌وه‌، تا ئه‌وه‌ی ده‌ڵێن: {ستایشكراوه‌ ئه‌وه‌ی به‌ ناوی خوداوه‌نده‌وه‌ دێت.} )


text:
عیسا له‌ په‌رستگا هاته‌ ده‌ره‌وه‌ و ڕۆیشت، قوتابییه‌كانی لێی هاتنه‌ پێش تاكو سه‌رنجی بۆ ته‌لاره‌كانی په‌رستگا ڕابكێشن.


text:
وه‌ڵامی دایه‌وه‌: (هه‌موو ئه‌مانه‌ ده‌بینن؟ ڕاستیتان پێ ده‌ڵێم: لێره‌ به‌ردی به‌سه‌ر به‌ردیه‌وه‌ نامێنێت كه‌ نه‌ڕوخێت.)


text:
كاتێ له‌سه‌ر كێوی زه‌یتوون دانیشتبوو، قوتابییه‌كان به‌ ته‌نها هاتنه‌ لای و وتیان: (پێمان بفه‌رموو كه‌ی ئه‌مانه‌ ده‌بێت؟ نیشانه‌ی هاتنه‌وه‌ت و كۆتایی ڕۆژگار چییه‌؟)


text:
جه‌نگ و هه‌واڵی جه‌نگیش ده‌بیستن، وریابن مه‌تۆقن، چونكه‌ ده‌بێت ئه‌مه‌ ڕووبدات، به‌ڵام هێشتا كۆتایی نییه‌.


text:
چونكه‌ نه‌ته‌وه‌ له‌ نه‌ته‌وه‌ ڕاست ده‌بێته‌وه‌ و شانشین له‌ شانشین، برسیێتی و بوومه‌له‌رزه‌ش له‌ شوێنی جیاجیا ده‌بێت.


text:
ئینجا بۆ چه‌وسانه‌وه‌ به‌ گرتنتان ده‌ده‌ن و ده‌تانكوژن، هه‌موو نه‌ته‌وه‌كان له‌به‌ر ناوی من ڕقیان لێتان ده‌بێته‌وه‌.


text:
ئه‌م ئینجیلی پاشایه‌تییه‌ش له‌ هه‌موو جیهان‌دا جاڕده‌درێت، وه‌ك شایه‌تییه‌ك بۆ هه‌موو نه‌ته‌وه‌كان، ئینجا كۆتاییه‌كه‌ دێت.


text:
بۆیه‌ كاتێ ده‌بینن {قێزه‌وه‌نی وێرانكار} له‌ شوێنی پیرۆزدا ڕاوه‌ستاوه‌، ئه‌وه‌ی پێغه‌مبه‌ر دانیال باسی كردووه‌ - با خوێنه‌ر تێبگات -،


text:
چونكه‌ له‌وكات‌دا ته‌نگانه‌یه‌كی وا گه‌وره‌ ڕووده‌دات، له‌ سه‌ره‌تای جیهانه‌وه‌ تا ئێستا ئاوا نه‌بووه‌ و نابێت.


text:
ئه‌گه‌ر ئه‌و ڕۆژانه‌ كورت نه‌كرابوونایه‌وه‌، كه‌س ڕزگاری نه‌ده‌بوو. به‌ڵام له‌ پێناوی بژارده‌كان، ئه‌و ڕۆژانه‌ كورت ده‌كرێنه‌وه‌.


text:
" ئه‌وسا ئه‌گه‌ر یه‌كێك پێی‌ووتن: "ئه‌وه‌تا مه‌سیح لێره‌یه‌!" یان: "ئه‌وه‌تا له‌وێیه‌!" باوه‌ڕ مه‌كه‌ن. "


text:
چونكه‌ مه‌سیحانی درۆزن و پێغه‌مبه‌رانی درۆزن ده‌رده‌كه‌ون، نیشانه‌ی گه‌وره‌ و په‌رجو ده‌كه‌ن، به‌ شێوه‌یه‌ك ئه‌گه‌ر بكرێ ته‌نانه‌ت بژارده‌كانیش چه‌واشه‌ ده‌كه‌ن.


text:
" بۆیه‌ ئه‌گه‌ر پێیان وتن: "ئه‌وه‌تا له‌ چۆڵه‌وانییه‌!" ده‌رنه‌چن، "ئه‌وه‌تا له‌ ژووره‌كانی ناوه‌وه‌یه‌!" باوه‌ڕ مه‌كه‌ن. "


text:
چونكه‌ چۆن بروسكه‌ له‌ ڕۆژهه‌ڵاته‌وه‌ ده‌رده‌چێت و تاكو ڕۆژئاوا ده‌دره‌وشێته‌وه‌، هاتنه‌وه‌ی كوڕی مرۆڤیش ئاوا ده‌بێت.


text:
یه‌كسه‌ر دوای ته‌نگانه‌ی ئه‌و ڕۆژانه‌، {خۆر تاریك ده‌بێت، مانگ ڕووناكییه‌كه‌ی نادات، ئه‌ستێره‌كان له‌ ئاسمان ده‌كه‌ون، هێزه‌كانی ئاسمان ده‌هه‌ژێن.}


text:
له‌و كاته‌ نیشانه‌ی كوڕی مرۆڤ له‌ ئاسمان‌دا ده‌رده‌كه‌وێت، ئه‌وسا هه‌موو هۆزه‌كانی زه‌وی شیوه‌ن ده‌گێڕن، {كوڕی مرۆڤ ده‌بینن به‌سه‌ر هه‌وری ئاسمان‌دا به‌ هێز و شكۆیه‌كی گه‌وره‌وه‌ دێت.}


text:
فریشته‌كانی به‌ كه‌ڕه‌نایه‌كی ده‌نگ گه‌وره‌وه‌ ده‌نێرێ، بژارده‌كانی له‌ چوار بایه‌كه‌ كۆده‌كه‌نه‌وه‌، له‌م سه‌ری ئاسمانه‌وه‌ تاكو ئه‌وسه‌ری.


text:
سه‌باره‌ت به‌و ڕۆژ و كاته‌ كه‌س نایزانێت، نه‌ فریشته‌كانی ئاسمان و نه‌ كوڕه‌كه‌، ته‌نها باوك‌ نه‌بێ.


text:
چونكه‌ وه‌ك له‌ ڕۆژانی پێش لافاوه‌كه‌ ده‌یانخوارد و ده‌یانخوارده‌وه‌، ژنیان ده‌هێنا و مێردیان ده‌كرد، هه‌تا ئه‌و ڕۆژه‌ی نوح چووه‌ ناو كه‌شتییه‌كه‌،


text:
به‌ڵام ئه‌وه‌ش بزانن: ئه‌گه‌ر گه‌وره‌ی ماڵ بزانێت له‌ چ به‌تڵێك‌دا دز دێته‌ سه‌ری، ئێشك ده‌گرێت و نایه‌ڵێت ماڵه‌كه‌ی ببڕدرێت.


text:
كه‌واته‌ كێیه‌ ئه‌و كۆیله‌ دڵسۆز و ژیره‌ی گه‌وره‌كه‌ی له‌سه‌ر خزمه‌تكارانی خۆی دایناوه‌، تاكو له‌ كاتی خۆی‌دا خواردنیان بداتێ؟


text:
ئه‌وسا گه‌وره‌ی ئه‌و خزمه‌تكاره‌ له‌ ڕۆژێك‌دا دێته‌وه‌ كه‌ مه‌زه‌نده‌ی ناكات و له‌ كاتژمێرێك كه‌ نایزانێت.


text:
ئینجا پارچه‌ پارچه‌ی ده‌كات و به‌شی له‌گه‌ڵ دووڕووان‌دا داده‌نێت، گریان و جیڕه‌ی ددانیش له‌وێ‌دا ده‌بێت.


text:
به‌ڵام داناكان وه‌ڵامیان دانه‌وه‌: "له‌وانه‌یه‌ به‌شی ئێمه‌ و ئێوه‌ نه‌كات. چاكتره‌ بچنه‌ لای فرۆشیاران و بۆ خۆتان بكڕن."


text:
كه‌ ئه‌وان بۆ كڕین چوون، زاوا هات، ئه‌وانه‌ی بۆ زه‌ماوه‌نده‌كه‌ ئاماده‌بوون، له‌گه‌ڵی چوونه‌ ژووره‌وه‌ و ده‌رگا داخرا.


text:
دیسان، شانشینی ئاسمان وه‌ك پیاوێكه‌ گه‌شت بكات، كۆیله‌كانی بانگ ده‌كات و موڵكه‌كه‌ی خۆی ده‌داته‌ ده‌ستیان.


text:
پێنج تالنتی دا یه‌كێكیان و ئه‌وی دیكه‌ دوو تالنت و سێیه‌میش یه‌ك تالنت، هه‌ریه‌كه‌ به‌گوێره‌ی توانای خۆی، یه‌كسه‌ریش چووه‌ گه‌شت.


text:
به‌ڵام ئه‌وه‌ی یه‌كه‌كه‌ی وه‌رگرت، ڕۆیشت و چاڵێكی له‌ زه‌وی‌دا هه‌ڵكه‌ند و زیوی گه‌وره‌كه‌ی شارده‌وه‌.


text:
ئه‌وه‌ی پێنج تالنته‌كه‌ی وه‌رگرت، دێت و پێنج تالنتی دیكه‌ش ده‌هێنێت و ده‌ڵێت: "گه‌وره‌م تۆ پێنج تالنتت دامێ، ئه‌وه‌تا پێنج تالنتی دیكه‌م به‌ده‌ست‌هێناوه‌."


text:
گه‌وره‌كه‌ی پێی‌ووت: "ده‌ست‌خۆش ئه‌ی كۆیله‌ی چاك و دڵسۆز! له‌ كه‌م ده‌ستپاك بوویت، زۆرت پێ ده‌سپێرم. وه‌ره‌ ژووره‌وه‌ بۆ خۆشی گه‌وره‌كه‌ت."


text:
هه‌روه‌ها ئه‌وه‌ی دوو تالنته‌كه‌ هات و وتی: "گه‌وره‌م تۆ دوو تالنتت دامێ، ئه‌وه‌تا دوو تالنتی دیكه‌م به‌ده‌ست‌هێناوه‌."


text:
گه‌وره‌كه‌ی پێی‌ووت: "ده‌ست‌خۆش كۆیله‌ی چاك و ده‌ستپاك! له‌ كه‌م ده‌ستپاك بوویت، زۆرت پێ ده‌سپێرم. وه‌ره‌ ژووره‌وه‌ بۆ خۆشی گه‌وره‌كه‌ت."


text:
ئینجا ئه‌وه‌ی یه‌ك تالنته‌كه‌ی وه‌رگرتبوو هات و وتی: "گه‌وره‌م، زانیم تۆ پیاوێكی دڵڕه‌قی، شوێنێك ده‌درویته‌وه‌ كه‌ تۆوت نه‌كردووه‌، له‌ شوێنێك كۆده‌كه‌یته‌وه‌ كه‌ شه‌نه‌بات نه‌كردووه‌، "


text:
گه‌وره‌كه‌ی وه‌ڵامی دایه‌وه‌: "ئه‌ی كۆیله‌ی خراپ و ته‌وه‌زه‌ل! كه‌ زانیت من دروێنه‌ له‌و شوێنه‌ ده‌كه‌م كه‌ تۆوم نه‌كردووه‌، له‌وه‌ كۆده‌كه‌مه‌وه‌ كه‌ شه‌نه‌بام نه‌كردووه‌، "


text:
ده‌بووایه‌ زیوه‌كه‌مت له‌ بانك دابنابووایه‌، له‌ گه‌ڕانه‌وه‌م‌دا ئه‌وه‌ی هی منه‌ له‌گه‌ڵ سووه‌كه‌ی وه‌رم ده‌گرته‌وه‌.


text:
چونكه‌ ئه‌وه‌ی هه‌یبێت، پێی ده‌درێت و لێی ده‌ڕژێته‌وه‌، به‌ڵام ئه‌وه‌ی نییه‌تی ئه‌وه‌نده‌ی هه‌شیه‌تی لێی ده‌سه‌نرێته‌وه‌.


text:
كاتێ كوڕی مرۆڤ به‌ شكۆی خۆی دێته‌وه‌ و هه‌موو فریشته‌كانیش له‌گه‌ڵی‌دان، ئه‌وسا له‌سه‌ر ته‌ختی شكۆی خۆی داده‌نیشێت.


text:
هه‌موو نه‌ته‌وه‌كان له‌به‌رده‌می كۆده‌بنه‌وه‌ و ئه‌ویش له‌ یه‌كتریان جیا ده‌كاته‌وه‌، وه‌ك شوان مه‌ڕ له‌ بزن جیا ده‌كاته‌وه‌.


text:
ئینجا پاشا به‌وانه‌ی لای ڕاستیه‌وه‌ن ده‌فه‌رمووێ: "وه‌رن ئه‌ی ئه‌وانه‌ی باوكم به‌ره‌كه‌تی پێ‌دان، ببنه‌ میراتگری ئه‌و شانشینه‌ كه‌ له‌ دامه‌زراندنی جیهانه‌وه‌ بۆتان ئاماده‌ كراوه‌. "


text:
ئه‌وسا ڕاستودروستان وه‌ڵام ده‌ده‌نه‌وه‌: "گه‌وره‌م، كه‌ی تۆمان به‌ برسیێتی بینیوه‌ و نانمان داویتێ، یان تینوو و ئاومان داویتێ؟ "


text:
ئینجا پاشا وه‌ڵامیان ده‌داته‌وه‌: "ڕاستیتان پێ ده‌ڵێم، هه‌رچییه‌كتان بۆ یه‌كێك له‌م برا بچووكانه‌م كردووه‌، بۆ منتان كردووه‌."


text:
دواتر به‌وانه‌ی له‌لای چه‌پیه‌وه‌ن ده‌فه‌رمووێ: "لێم دوور بكه‌ونه‌وه‌! ئه‌ی نه‌فره‌ت‌لێ‌كراوان به‌ره‌و ئاگری تاهه‌تایی، ئه‌وه‌ی بۆ ئیبلیس و فریشته‌كانی ئاماده‌ كراوه‌. "


text:
نامۆ بووم شوێنتان نه‌كردمه‌وه‌، ڕووت بووم به‌رگتان نه‌كردم، نه‌خۆش و زیندانی بووم سه‌رتان لێ نه‌دام.


text:
ئه‌وانیش وه‌ڵام ده‌ده‌نه‌وه‌: "گه‌وره‌م، كه‌ی تۆمان به‌ برسیێتی یان تینوو یان نامۆ یان ڕووت یان نه‌خۆش یان زیندانی بینیوه‌ و خزمه‌تمان نه‌كردوویت؟"


text:
ئه‌ویش وه‌ڵامیان ده‌داته‌وه‌: "ڕاستیتان پێ ده‌ڵێم: هه‌رچییه‌كتان بۆ یه‌كێك له‌م بچووكانه‌ نه‌كردووه‌، بۆ منیشتان نه‌كردووه‌."


text:
ژنێك به‌ بوتڵێكی ئه‌له‌باسته‌ریی بۆنی گرانبه‌هاوه‌ بۆ لای هات و بۆنه‌كه‌ی به‌سه‌ری‌دا ڕژاند كه‌ له‌سه‌ر خوان بوو.


text:
ڕاستیتان پێ ده‌ڵێم: له‌ هه‌موو جیهان‌دا له‌ هه‌ر كوێ جاڕی ئه‌م ئینجیله‌ بدرێت، باسی ئه‌وه‌ش ده‌كرێت كه‌ ئه‌م ژنه‌ كردوویه‌تی، بۆ یادكردنه‌وه‌ی.)


text:
له‌ یه‌كه‌می جه‌ژنی فه‌تیره‌دا ، قوتابییه‌كان هاتنه‌ لای عیسا و وتیان: (ده‌ته‌وێ بچینه‌ كوێ و ئاماده‌كاری بكه‌ین، تاكو په‌سخه‌ بخۆیت؟)


text:
فه‌رمووی: (بڕۆنه‌ ناو شار، بۆ لای فڵانه‌ كه‌س، پێی بڵێن: "مامۆستا ده‌فه‌رمووێ، كاتم نزیك‌بۆته‌وه‌، له‌گه‌ڵ قوتابییه‌كانم له‌لای تۆ په‌سخه‌ ده‌كه‌م.")


text:
كوڕی مرۆڤیش ده‌بێت وه‌كو له‌سه‌ری نووسراوه‌ بڕوات، به‌ڵام قوڕ به‌سه‌ر ئه‌وه‌ی كوڕی مرۆڤ به‌ گرتن ده‌دات! باشتر بوو بۆ ئه‌و كه‌سه‌ هه‌ر له‌دایك نه‌بووایه‌.)


text:
ئینجا یه‌هوزا، ئه‌وه‌ی به‌ گرتنی ده‌دات، وه‌ڵامی دایه‌وه‌: (ڕابی، ئه‌و كه‌سه‌ منم؟) پێی فه‌رموو: (خۆت وتت.)


text:
كه‌ نانیان ده‌خوارد، عیسا نانێكی هه‌ڵگرت، سوپاسی خودای كرد و له‌تی‌كرد، دایه‌ قوتابییه‌كان و فه‌رمووی: (وه‌رگرن، بخۆن، ئه‌مه‌ له‌شی منه‌.)


text:
پێتان ده‌ڵێم: له‌مه‌ودوا ئیتر له‌م به‌رهه‌مه‌ی مێو ناخۆمه‌وه‌، تاكو ئه‌و ڕۆژه‌ی له‌ شانشینی باوكم به‌ نوێتی له‌گه‌ڵتان ده‌یخۆمه‌وه‌.)


text:
ئینجا عیسا پێی فه‌رموون: (ئه‌م شه‌و هه‌مووتان ساتمه‌م لێ‌ده‌كه‌ن، چونكه‌ نووسراوه‌: {له‌ شوانه‌كه‌ ده‌ده‌م، مه‌ڕی مێگه‌له‌كه‌ په‌رت ده‌بن.}


text:
په‌ترۆسیش پێی‌ووت: (ته‌نانه‌ت ئه‌گه‌ر پێویست بكات له‌گه‌ڵیشت بمرم، هه‌رگیز نكۆڵیت لێ ناكه‌م.) قوتابییه‌كانیش هه‌موو وایان وت.


text:
دوای ئه‌وه‌ عیسا له‌گه‌ڵیان بۆ شوێنێك چوو پێی ده‌ووترا، گه‌تسیمانی، به‌ قوتابییه‌كانی فه‌رموو: (لێره‌ دانیشن، تاكو ده‌چمه‌ ئه‌وێ نوێژ ده‌كه‌م.)


text:
كه‌مێك چووه‌ پێش و به‌ ڕوودا چووه‌ سه‌ر زه‌وی، نوێژی ده‌كرد و ده‌ی فه‌رموو: (باوكه‌، ئه‌گه‌ر ده‌كرێت ئه‌م جامه‌م له‌سه‌ر تێپه‌ڕێت. به‌ڵام نه‌ك وه‌ك من ده‌مه‌وێت، به‌ڵكو تۆ.)


text:
هاته‌وه‌ لای قوتابییه‌كان، بینی نووستوون، به‌ په‌ترۆسی فه‌رموو: (ئه‌رێ نه‌تانتوانی كاتژمێرێك شه‌واره‌م له‌گه‌ڵ بگرن؟


text:
دیسان ڕۆیشته‌وه‌ نوێژی كرد: (باوكه‌! ئه‌گه‌ر ناكرێت ئه‌مه‌ له‌سه‌رم تێپه‌ڕێت و هه‌ر ده‌بێت بیخۆمه‌وه‌، با خواستی تۆ بێت.)


text:
دوایی هاته‌ لای قوتابییه‌كان و پێی فه‌رموون: (هێشتا نووستوون و پشوو ده‌ده‌ن؟ ئه‌وه‌تا كات نزیك‌بۆته‌وه‌ و كوڕی مرۆڤ ده‌درێته‌ ده‌ستی گوناهباران.


text:
هێشتا ئه‌و قسه‌ی ده‌كرد، ئه‌وه‌بوو یه‌هوزا هات كه‌ یه‌كێك بوو له‌ دوازده‌كه‌، كۆمه‌ڵێكی زۆری له‌گه‌ڵ‌بوو به‌ شمشێر و داره‌وه‌ له‌لایه‌ن كاهینانی باڵا و پیرانی گه‌له‌وه‌ نێردرابوون.


text:
عیساش پێی فه‌رموو: (هاوڕێ، ئه‌وه‌ی بۆی هاتووی بیكه‌.) ئینجا هاتنه‌ پێشه‌وه‌ و عیسایان ده‌ست‌به‌سه‌ر كرد و گرتییان.


text:
له‌ناكاو یه‌كێك له‌وانه‌ی له‌گه‌ڵ عیسادان، ده‌ستی درێژكرد و شمشێره‌كه‌ی هه‌ڵكێشا، له‌ خزمه‌تكاری سه‌رۆكی كاهینانی دا و گوێی بڕی.


text:
عیسا پێی فه‌رموو: (شمشێره‌كه‌ت بگه‌ڕێنه‌وه‌ شوێنی خۆی، چونكه‌ هه‌موو ئه‌وانه‌ی شمشێر هه‌ڵده‌گرن، به‌ شمشێر ده‌مرن.


text:
له‌و كاته‌دا عیسا به‌ خه‌ڵكه‌كه‌ی فه‌رموو: (وه‌ك بۆ گرتنی ڕابه‌رێكی شۆڕشگێر به‌ كوته‌ك و شمشێره‌وه‌ هاتوون بمگرن؟ ڕۆژانه‌ له‌ په‌رستگا دانیشتبووم خه‌ریكی فێركردن بووم، نه‌تانگرتم.


text:
به‌ڵام ئه‌مانه‌ هه‌مووی ڕووی‌دا بۆ هاتنه‌دی نووسراوه‌كانی پێغه‌مبه‌ران.) ئینجا هه‌موو قوتابییه‌كان به‌جێیان هێشت و ڕایانكرد.


text:
په‌ترۆسیش دووربه‌دوور بۆ حه‌وشه‌ی سه‌رۆكی كاهینان دوای كه‌وت، ئینجا چووه‌ ژووره‌وه‌ و له‌نێو خزمه‌تكاران دانیشت تاكو ده‌ره‌نجامه‌كه‌ ببینێت.


text:
كاهینانی باڵا و هه‌موو سه‌نهه‌درین به‌دوای شایه‌تییه‌كی درۆدا ده‌گه‌ڕان له‌سه‌ر عیسا، تاكو به‌ كوشتنی بده‌ن.


text:
جا سه‌رۆكی كاهینان هه‌ڵستا و پێی‌ووت: (هیچ وه‌ڵام ناده‌یته‌وه‌؟ ئه‌م پیاوانه‌ شایه‌تی چی له‌سه‌ر تۆ ده‌ده‌ن؟)


text:
به‌ڵام عیسا بێ‌ده‌نگ بوو. سه‌رۆكی كاهینانیش پێی‌ووت: (سوێندت ده‌ده‌م به‌ خودای زیندوو، پێمان بڵێ، ئه‌گه‌ر تۆ مه‌سیحه‌كه‌ی ، كوڕی خودا.)


text:
عیسا پێی فه‌رموو: (تۆ وتت. منیش پێتان ده‌ڵێم، له‌ ئێستاوه‌ {كوڕی مرۆڤ ده‌بینن له‌ ده‌سته‌ڕاستی توانادار داده‌نیشێت و له‌سه‌ر هه‌وری ئاسمان‌دا دێته‌وه‌.} )


text:
ئینجا سه‌رۆكی كاهینان جله‌كانی خۆی دادڕی و وتی: (كفری كرد! ئیتر چ پێویستیمان به‌ شایه‌ت هه‌یه‌؟ ئه‌وه‌تا گوێتان له‌ كفره‌كه‌ بوو.


text:
له‌و كاته‌دا په‌ترۆس له‌ حه‌وشه‌، له‌ ده‌ره‌وه‌ دانیشتبوو. كه‌نیزه‌كێك هاته‌ لای و وتی: (تۆش له‌گه‌ڵ عیسای جه‌لیلی بوویت.)


text:
ئینجا ده‌رچووه‌ داڵانه‌كه‌، یه‌كێكی دیكه‌ش بینی و به‌وانه‌ی ئه‌وێی وت: (ئه‌مه‌ له‌گه‌ڵ عیسای ناسیره‌یی بوو.)


text:
دوای كه‌مێك ئه‌وانه‌ی له‌وێ ڕاوه‌ستابوون هاتن و به‌ په‌ترۆسیان وت: (به‌ ڕاستی تۆش له‌وانیت، زمانت ئاشكرات ده‌كات.)


text:
ئه‌وسا په‌ترۆس قسه‌كانی عیسای بیركه‌وته‌وه‌ كه‌ فه‌رمووی: (پێش ئه‌وه‌ی كه‌ڵه‌شێر بانگ بدات، سێ جار نكۆڵیم لێ ده‌كه‌یت.) ئیتر چووه‌ ده‌ره‌وه‌ و به‌ كوڵ گریا.


text:
ئینجا یه‌هوزا، ئه‌وه‌ی به‌ گرتنی دا كه‌ بینی عیسا بڕیاری به‌سه‌ردا درا، په‌شیمان‌بۆوه‌، سی دراوه‌ زیوه‌كه‌ی بۆ كاهینانی باڵا و پیران گه‌ڕانده‌وه‌ و


text:
به‌ڵام كاهینانی باڵا دراوه‌ زیوه‌كانیان هه‌ڵگرته‌وه‌ و وتیان: (دروست نییه‌ بیخه‌ینه‌ گه‌نجینه‌ی په‌رستگاوه‌، چونكه‌ نرخی خوێنه‌.)


text:
ئه‌وسا ئه‌وه‌ی به‌هۆی پێغه‌مبه‌ر ئیرمیا وتراوه‌، هاته‌ دی: {سی زیوه‌كه‌یان برد، نرخی به‌ها بۆ دانراو، ئه‌وه‌ی كوڕه‌كانی ئیسرائیل خه‌مڵاندییان.


text:
عیساش له‌به‌رده‌م فه‌رمانڕه‌وا ڕاوه‌ستا، فه‌رمانڕه‌وا لێی پرسی، وتی: (ئایا تۆ پاشای جوله‌كه‌ی؟) عیساش فه‌رمووی: (تۆ ده‌ڵێیت.)


text:
بۆیه‌ كاتێ كۆببوونه‌وه‌، پیلاتۆس پێی‌ووتن: (كێتان ده‌وێ بۆتانی به‌ربده‌م، باراباس یان عیسا، ئه‌وه‌ی پێی ده‌ووترێ مه‌سیح؟)


text:
كاتێ له‌سه‌ر ته‌ختی دادگایی دانیشتبوو، ژنه‌كه‌ی هه‌واڵی بۆ نارد: (هیچ له‌و بێ‌تاوانه‌ مه‌كه‌، چونكه‌ ئه‌مڕۆ له‌ خه‌ون‌دا له‌به‌ر ئه‌و زۆر ئازارم چێژتووه‌.)


text:
پیلاتۆس پێی‌ووتن: (ئه‌ی چی له‌ عیسا بكه‌م، ئه‌وه‌ی پێی ده‌ووترێ مه‌سیح؟) هه‌موو وتیان: (با له‌ خاچ بدرێت!)


text:
پیلاتۆس بینی سوودی نییه‌ و خه‌ریكه‌ ئاژاوه‌ ڕووده‌دات، ئاوی هێنا و له‌به‌رده‌م خه‌ڵكه‌كه‌ ده‌ستی شوشت و وتی: (له‌ خوێنی ئه‌مه‌ بێ‌تاوانم! له‌ ئه‌ستۆی ئێوه‌یه‌!)


text:
هه‌روه‌ها تاجێكی دڕكیان هۆنییه‌وه‌ و له‌ سه‌ریان كرد، قامیشێكیان دایه‌ ده‌ستی ڕاستی، له‌به‌رده‌می چۆكیان دادا و گاڵته‌یان پێ كرد و ده‌یان‌ووت: (سڵاو ئه‌ی پاشای جوله‌كه‌!)


text:
دوای ئه‌وه‌ی گاڵته‌یان پێ‌كرد، عه‌بایه‌كه‌یان له‌به‌ر داكه‌ند و كراسه‌كه‌ی خۆیان له‌به‌ركرده‌وه‌، بردییان تاوه‌كو له‌ خاچی بده‌ن.


text:
ده‌یان‌ووت: (ئه‌ی ڕووخێنه‌ری په‌رستگا و بنیادنه‌ره‌وه‌ی له‌ سێ ڕۆژدا، خۆت ڕزگار بكه‌! ئه‌گه‌ر تۆ كوڕی خودای، له‌ خاچه‌كه‌ دابه‌زه‌!)


text:
(خه‌ڵكی دیكه‌ی ڕزگار كرد، به‌ڵام ناتوانێ خۆی ڕزگار بكات! پاشای ئیسرائیله‌! با ئێستا له‌ خاچه‌كه‌ دابه‌زێت، باوه‌ڕی پێ‌ده‌هێنین.


text:
نزیكه‌ی كاتژمێر سێ عیسا به‌ ده‌نگێكی به‌رز هاواری كرد: ({ئێلی، ئێلی، له‌ما شه‌به‌قتانی؟}) واتا: {خودای من، خودای من، بۆ وازت لێ هێنام؟}


text:
یه‌كسه‌ر یه‌كێك له‌وان ڕایكرد و ئه‌سفه‌نجێكی برد، له‌ سركه‌ی هه‌ڵكێشا و به‌سه‌ری قامیشێكه‌وه‌ دایێ، تاكو بیخواته‌وه‌،


text:
له‌و كاته‌دا په‌رده‌ی په‌رستگاش له‌ سه‌ره‌وه‌ تاكو خواره‌وه‌ شه‌قبوو و بووه‌ دوو. زه‌وی له‌رزی و به‌رد درزیان برد و


text:
دوای هه‌ڵستانه‌وه‌ی عیسا له‌ گۆڕه‌كان هاتنه‌ ده‌ره‌وه‌ و چوونه‌ ناو شاری پیرۆز، بۆ زۆر كه‌سیش ده‌ركه‌وتن.


text:
سه‌رپه‌له‌كه‌ و ئه‌وانه‌ی له‌گه‌ڵ ئه‌و چاودێری عیسایان ده‌كرد، بوومه‌له‌رزه‌كه‌ و ئه‌و شتانه‌یان بینی كه‌ ڕووی‌دا، زۆر ترسان و وتیان: (به‌ ڕاستی ئه‌مه‌ كوڕی خودا بوو!)


text:
زۆر ژن له‌وێ بوون، له‌ دووره‌وه‌ ته‌ماشایان ده‌كرد، ئه‌وانه‌ی له‌ جه‌لیله‌وه‌ دوای عیسا كه‌وتبوون و خزمه‌تیان ده‌كرد،


text:
له‌و گۆڕه‌ نوێیه‌ی خۆی ناشتی كه‌ له‌ به‌رد هه‌ڵكه‌ندرا بوو، ئینجا به‌ردێكی گه‌وره‌ی گلۆر كرده‌وه‌ سه‌ر ده‌رگای گۆڕه‌كه‌ و ڕۆیشت.


text:
وتیان: (گه‌وره‌م، بیرمان‌كه‌وته‌وه‌ ئه‌و چه‌واشه‌كاره‌ كاتێ زیندوو بوو وتی: "دوای سێ ڕۆژ هه‌ڵده‌ستمه‌وه‌."


text:
جا فه‌رمان بده‌ تاكو ڕۆژی سێیه‌م گۆڕه‌كه‌ی پاس بكرێت، نه‌وه‌ك قوتابییه‌كانی بێن و بیدزن، ئه‌وسا به‌ گه‌ل بڵێن له‌نێوان مردووان هه‌ڵستاوه‌ته‌وه‌. جا چه‌واشه‌ی دوایی له‌وه‌ی یه‌كه‌م خراپتر ده‌بێت.)


text:
دوای شه‌ممه‌ له‌ به‌ره‌به‌یانی یه‌كه‌می هه‌فته‌دا، مریه‌می مه‌جده‌لی و مریه‌مه‌‌كه‌ی دیكه‌ هاتن ته‌ماشای گۆڕه‌كه‌ بكه‌ن.


text:
له‌ناكاو بوومه‌له‌رزه‌یه‌كی به‌هێز ڕووی‌دا، چونكه‌ فریشته‌یه‌كی خوداوه‌ند له‌ ئاسمانه‌وه‌ هاته‌ خواره‌وه‌، چوو به‌رده‌كه‌ی گلۆر كرده‌وه‌ و له‌سه‌ری دانیشت.


text:
ئه‌و لێره‌ نییه‌، وه‌ك خۆی فه‌رمووی، هه‌ڵستێندراوه‌ته‌وه‌. وه‌رن سه‌یری ئه‌و شوێنه‌ بكه‌ن كه‌ لێی درێژكرابوو.


text:
خێرا بڕۆن و به‌ قوتابییه‌كانی بڵێن: "ئه‌و له‌نێو مردووان‌دا هه‌ڵستێندراوه‌ته‌وه‌، پێش ئێوه‌ ده‌چێته‌ جه‌لیل، له‌وێ ده‌یبینن." ئه‌وه‌تا پێم وتن.)


text:
ئه‌وانیش خێرا له‌لای گۆڕه‌كه‌ ڕۆیشتن، به‌ ترس و خۆشییه‌كی گه‌وره‌وه‌ ڕایانكرد، تاوه‌كو هه‌واڵ بده‌نه‌ قوتابییه‌كانی.


text:
ئه‌وه‌بوو عیسا تووشیان هات و فه‌رمووی: (سڵاو!) ئه‌مانیش چوونه‌ پێشه‌وه‌، پێیان گرت و كڕنۆشیان بۆ برد.


text:
كه‌ ده‌ڕۆیشتن، هه‌ندێك له‌ پاسه‌وانه‌كان هاتنه‌ ناو شار و ئه‌وه‌ی ڕووی‌دابوو بۆ كاهینانی باڵایان گێڕایه‌وه‌.


text:
ئه‌وانیش زیوه‌كه‌یان وه‌رگرت و چۆن فێركران، كردییان، جا ئه‌م قسه‌یه‌ تاكو ئه‌مڕۆش له‌ناو جوله‌كه‌ بڵاو بۆته‌وه‌.


text:
كه‌واته‌ بڕۆن، هه‌موو نه‌ته‌وه‌كان بكه‌نه‌ قوتابی، به‌ ناوی باوك و كوڕ و ڕۆحی پیرۆز له‌ئاویان‌هه‌ڵبكێشن،


text:
فێریان بكه‌ن هه‌موو ئه‌وه‌ی فه‌رمانم پێ كردوون بیپارێزن. ئه‌وه‌تا من هه‌موو ڕۆژێك له‌گه‌ڵتانم، تاكو كۆتایی ڕۆژگار.)


text:
وه‌ك له‌ سیپاره‌ی ئیشایا پێغه‌مبه‌ردا نووسراوه‌: {ئه‌وه‌تا په‌یامبه‌ری خۆم له‌پێشته‌وه‌ ده‌نێرم، ئه‌وه‌ی ڕێگات بۆ ئاماده‌ ده‌كات،}


text:
یه‌حیا له‌ چۆڵه‌وانی ده‌ركه‌وت و خه‌ڵكی له‌ئاوهه‌ڵده‌كێشا، جاڕی له‌ئاوهه‌ڵكێشانی تۆبه‌كردنی ده‌دا بۆ گوناه‌ به‌خشین.


text:
سه‌راپای ناوچه‌ی یه‌هودیا و هه‌موو خه‌ڵكی ئۆرشه‌لیم ده‌هاتنه‌ لای و له‌سه‌ر ده‌ستی ئه‌و له‌ ڕووباری ئوردون له‌ئاوهه‌ڵده‌كێشران و دانیان به‌ گوناهه‌كانیان ده‌نا.


text:
یه‌حیا مووی وشتری له‌به‌ر ده‌كرد و پشتێنێكی پێسته‌ی به‌ ناوقه‌دیه‌وه‌ ده‌به‌ست، كولله‌ و هه‌نگوینی كێوی ده‌خوارد.


text:
جاڕی ده‌دا، ده‌یووت: (له‌دوای من له‌ من به‌هێزتر دێت، شایانی ئه‌وه‌ نیم بچه‌مێمه‌وه‌ و ئاوه‌زێنه‌ی سۆله‌كانی بكه‌مه‌وه‌.


text:
له‌و ڕۆژانه‌دا عیسا له‌ ناسیره‌ی جه‌لیله‌وه‌ هات و له‌سه‌ر ده‌ستی یه‌حیا له‌ ئوردون له‌ئاوهه‌ڵكێشرا.


text:
هه‌ركه‌ له‌ ئاوه‌كه‌ هه‌ڵده‌ستایه‌وه‌، بینی ئاسمان شه‌قبوو، ڕۆحی پیرۆزیش وه‌ك كۆترێك بۆ سه‌ر ئه‌و ده‌نیشته‌وه‌.


text:
چل ڕۆژ له‌ چۆڵه‌وانی‌دا بوو، له‌لایه‌ن شه‌یتان تاقی ده‌كرایه‌وه‌، له‌نێوان ئا‌ژه‌ڵانی كێوی بوو، فریشته‌ش خزمه‌تیان ده‌كرد.


text:
ده‌یفه‌رموو: (كاته‌كه‌ هاتۆته‌ دی و پاشایه‌تی خودا نزیك‌بۆته‌وه‌. تۆبه‌ بكه‌ن، باوه‌ڕ به‌ ئینجیل بهێنن.)


text:
كاتێ عیسا له‌ كه‌ناری ده‌ریاچه‌ی جه‌لیل ده‌ڕۆیشت، شیمۆن و ئه‌ندراوسی برای بینی، تۆڕیان فڕێده‌دایه‌ ده‌ریاكه‌، چونكه‌ ماسیگر بوون.


text:
ئینجا هه‌ندێك ڕۆیشت، یاقوبی كوڕی زه‌بدی و یۆحه‌نای برای بینی، له‌ناو به‌له‌م‌دا تۆڕه‌كه‌ی خۆیان چاك‌ده‌كرده‌وه‌.


text:
یه‌كسه‌ر بانگی كردن، ئه‌وانیش زه‌بدی باوكیان له‌گه‌ڵ كرێكاران له‌ناو به‌له‌مه‌كه‌ به‌جێ‌هێشت و دوای كه‌وتن.


text:
وتی: (عیسای ناسیره‌یی، چیت لێمان ده‌وێت؟ هاتووی له‌ ناومان ببه‌یت؟ ده‌تناسم تۆ كێیت، پیرۆزه‌كه‌ی خودایت!)


text:
هه‌موو سه‌رسام بوون و كه‌وتنه‌ پرسیار له‌ یه‌كتری: (ئه‌مه‌ چییه‌؟ فێركردنێكی نوێیه‌ به‌ ده‌سه‌ڵاته‌وه‌! فه‌رمان به‌ ڕۆحی‌پیسیش ده‌كات و گوێڕایه‌ڵی ده‌بن.)


text:
زۆر نه‌خۆشی به‌ جۆره‌ها ده‌رده‌وه‌ چاككرده‌وه‌، زۆر ڕۆحی‌پیسیشی ده‌ركرد و نه‌یهێشت ڕۆحه‌پیسه‌كان بدوێن، چونكه‌ ناسییان.


text:
پێی فه‌رموون: (وه‌رن با بڕۆینه‌ دێیه‌كانی ده‌وروپشت، تاكو له‌وێش جاڕبده‌م، چونكه‌ بۆ ئه‌مه‌ هاتووم.)


text:
ئینجا پیاوێكی گول هاته‌ لای و لێی پاڕایه‌وه‌، چۆكی دادا و پێی‌ووت: (ئه‌گه‌ر بته‌وێت، ده‌توانیت پاكم بكه‌یته‌وه‌.)


text:
پێی فه‌رموو: (ئاگاداربه‌، هیچ شتێك به‌ كه‌س مه‌ڵێ، به‌ڵكو بڕۆ خۆت پیشانی كاهینه‌كه‌ بده‌ و به‌رامبه‌ر به‌ پاكبوونه‌وه‌كه‌ت ئه‌وه‌ی موسا فه‌رمانی كردووه‌ بیده‌، وه‌ك شایه‌تییه‌ك بۆیان.)


text:
به‌ڵام ئه‌و ڕۆیشت، ده‌ستی‌كرد به‌ جاڕدان و بڵاوكردنه‌وه‌ی ئه‌م هه‌واڵه‌، ئیتر عیسا نه‌یتوانی به‌ ئاشكرا بچێته‌ شار، به‌ڵكو له‌ ده‌ره‌وه‌ له‌ شوێنه‌ چۆڵه‌كان بوو و خه‌ڵكیش له‌ هه‌موو لایه‌كه‌وه‌ ده‌هاتنه‌ لای.


text:
خه‌ڵكێكی زۆر كۆبوونه‌وه‌، به‌ شێوه‌یه‌ك له‌به‌رده‌رگاش شوێن نه‌ما. ئه‌ویش به‌ وشه‌كه‌ بۆیان ده‌دووا.


text:
به‌ڵام له‌به‌ر خه‌ڵكه‌كه‌ نه‌یانتوانی بیبه‌نه‌ لای عیسا. جا سه‌ربانی ئه‌و شوێنه‌یان هه‌ڵگرت كه‌ ئه‌وی لێ‌بوو، كونێكیان كرده‌وه‌ و نوێنه‌كه‌یان شۆڕكرده‌وه‌ كه‌ ئیفلیجه‌كه‌ی له‌سه‌ر بوو.


text:
یه‌كسه‌ر عیسا به‌ ڕۆحی خۆی زانی له‌ دڵی خۆیان‌دا ئاوا بیر ده‌كه‌نه‌وه‌، پێی فه‌رموون: (بۆچی له‌ دڵتان‌دا بیر له‌م شتانه‌ ده‌كه‌نه‌وه‌؟


text:
" كامیان ئاسانتره‌، به‌ ئیفلیجه‌كه‌ بڵێی: "گوناهه‌كانت به‌خشران،" یان بڵێی: "هه‌سته‌، نوێنه‌كه‌ت هه‌ڵگره‌ و بڕۆ"؟ "


text:
به‌ڵام تاكو بزانن، كوڕی مرۆڤ له‌سه‌ر زه‌وی ده‌سه‌ڵاتی گوناه‌ به‌خشینی هه‌یه‌،...) به‌ ئیفلیجه‌كه‌ی فه‌رموو:


text:
ئه‌ویش یه‌كسه‌ر هه‌ڵستا و نوێنه‌كه‌ی هه‌ڵگرت و له‌به‌رچاوی هه‌موویان چووه‌ ده‌ره‌وه‌. به‌ شێوه‌یه‌ك هه‌موو سه‌رسام بوون و ستایشی خودایان كرد، وتیان: (هه‌رگیز شتی وامان نه‌بینیوه‌!)


text:
دووباره‌ عیسا ده‌رچووه‌ سه‌ر كه‌ناری ده‌ریاچه‌، خه‌ڵكه‌كه‌ هه‌موو لێی كۆبوونه‌وه‌ و ئه‌ویش فێری ده‌كردن.


text:
كاتێ به‌ڕێوه‌ بوو، لێڤی كوڕی حه‌لفی بینی له‌ شوێنی باجگری دانیشتبوو، پێی فه‌رموو: (دوام كه‌وه‌.) ئه‌ویش هه‌ڵستا و دوای كه‌وت.


text:
كاتێ له‌ ماڵی ئه‌و دانیشتبوو زۆر له‌ باجگران و گوناهباران له‌گه‌ڵ عیسا و قوتابییه‌كانی له‌سه‌ر خوان بوون، چونكه‌ زۆر بوون و دوای كه‌وتبوون.


text:
كاتێ مالمه‌ فه‌ریسییه‌كان بینییان وا له‌گه‌ڵ گوناهبار و باجگران نان ده‌خوات، به‌ قوتابییه‌كانیان وت: (بۆچی له‌گه‌ڵ باجگر و گوناهباران نان ده‌خوات؟)


text:
كه‌ عیسا گوێی لێ‌بوو، پێی فه‌رموون: (له‌شساغ پێویستی به‌ پزیشك نییه‌، به‌ڵكو نه‌خۆش. نه‌هاتووم ڕاستودروستان بانگ بكه‌م، به‌ڵكو گوناهباران.)


text:
قوتابییه‌كانی یه‌حیا و فه‌ریسییه‌كان به‌ڕۆژوو بوون، هاتنه‌ لای عیسا و پێیان وت: (بۆچی قوتابییه‌كانی یه‌حیا و قوتابی فه‌ریسییه‌كان به‌ڕۆژوو ده‌بن، به‌ڵام قوتابییه‌كانی تۆ به‌ڕۆژوو نابن؟)


text:
عیساش پێی فه‌رموون: (ئایا شاییگێڕان ده‌توانن به‌ڕۆژوو بن كاتێ زاوا له‌گه‌ڵیان‌دایه‌؟ تاكو زاوا له‌گه‌ڵیان بێت ناتوانن به‌ڕۆژوو بن.


text:
كه‌س كراسی كۆن به‌ په‌ڕۆی له‌ئاونه‌دراو پینه‌ ناكات، چونكه‌ پینه‌ نوێیه‌كه‌ له‌ كراسه‌ كۆنه‌كه‌ ڕاده‌كێشێت و دڕاویه‌كه‌ خراپتر ده‌بێت.


text:
كه‌سیش شه‌رابی نوێ ناكاته‌ ناو مه‌شكه‌ی كۆنه‌وه‌، نه‌وه‌ك شه‌رابه‌كه‌ مه‌شه‌كه‌كه‌ بدڕێنێت، شه‌رابه‌كه‌ ده‌ڕژێت و مه‌شكه‌كه‌ش بێ كه‌ڵك ده‌بێت. به‌ڵكو شه‌رابی نوێ ده‌كرێته‌ ناو مه‌شكه‌ی نوێوه‌.)


text:
له‌ شه‌ممه‌دا عیسا به‌ناو ده‌غڵان‌دا تێده‌په‌ڕی، قوتابییه‌كانی به‌ڕێوه‌ ده‌ستیان‌كرد به‌ گوڵه‌گه‌نم لێ‌كردنه‌وه‌.


text:
ئه‌ویش پێی فه‌رموون: (ئه‌ی نه‌تانخوێندۆته‌وه‌ داود چی كرد كاتێ خۆی و ئه‌وانه‌ی له‌گه‌ڵی بوون كه‌وتنه‌ پێویستی و برسییان بوو؟


text:
كه‌ ئه‌بیاسار سه‌رۆك كاهین بوو، چووه‌ ماڵی خودا و نانی ته‌رخانكراوی خوارد، دایه‌ ئه‌وانه‌ش كه‌ له‌گه‌ڵی بوون، ئه‌و نانه‌ی كه‌ دروست نییه‌ لێی بخورێت بۆ كاهینان نه‌بێت.)


text:
ئینجا پێی فه‌رموون: (ئایا له‌ شه‌ممه‌دا كاری چاكه‌ دروسته‌ یان كاری خراپه‌؟ ژیان به‌خشین یان كوشتن؟) كه‌چی بێ‌ده‌نگ بوون.


text:
به‌ تووڕه‌ییه‌وه‌ ئاوڕی لێیان دایه‌وه‌، له‌به‌ر دڵڕه‌قییان خه‌مبار بوو، به‌ پیاوه‌كه‌ی فه‌رموو: (ده‌ستت درێژ بكه‌.) ئه‌ویش درێژی كرد و ده‌ستی چاكبۆوه‌.


text:
عیسا و قوتابییه‌كانی به‌ره‌و ده‌ریاچه‌كه‌ هه‌ڵكشان، حه‌شاماتێك له‌ جه‌لیل و یه‌هودیاوه‌ دوای كه‌وتن،


text:
هه‌روه‌ها له‌ ئۆرشه‌لیم و له‌ ئادومیا و ئه‌وبه‌ری ئوردون و ده‌وروبه‌ری سور و سه‌یداوه‌ هاتنه‌ لای، خه‌ڵكێكی زۆر هه‌موو ئه‌و شتانه‌یان بیستبوو كه‌ ده‌یكرد.


text:
ئه‌ویش به‌ قوتابییه‌كانی فه‌رموو، تا به‌له‌مێكی بۆ ئاماده‌ بكه‌ن، له‌به‌ر خه‌ڵكه‌كه‌، نه‌وه‌ك پاڵه‌په‌ستۆی لێ بكه‌ن.


text:
مالمه‌كانیش كه‌ له‌ ئۆرشه‌لیمه‌وه‌ هاتبوون، وتیان: (به‌عله‌زبول ده‌ستی به‌سه‌ردا گرتووه‌، به‌ شای ڕۆحه‌پیسه‌كان، ڕۆحی‌پیس ده‌رده‌كات.)


text:
كه‌سیش ناتوانێت بچێته‌ ماڵی به‌هێزێك و شته‌كانی تاڵان بكات، مه‌گه‌ر زوو نه‌یبه‌ستێته‌وه‌، ئینجا ماڵه‌كه‌ی تاڵان بكات.


text:
به‌ڵام ئه‌وه‌ی كفر به‌ ڕۆحی پیرۆز بكات، هه‌رگیز نابه‌خشرێت، به‌ڵكو به‌ گوناهێكی تاهه‌تاییه‌وه‌ تاوانباره‌.)


text:
خه‌ڵكیش له‌ ده‌وروبه‌ری دانیشتبوون، پێیان وت: (ئه‌وه‌تا دایكت و براكانت له‌ ده‌ره‌وه‌ به‌ دوات‌دا ده‌گه‌ڕێن.)


text:
دیسان عیسا له‌ كه‌ناری ده‌ریاچه‌ ده‌ستی‌كرد به‌ فێركردن، حه‌شاماتێك لێی كۆبۆوه‌، وای‌لێ‌هات بچێته‌ ناو به‌له‌مێكی ناو ئاوه‌كه‌ دانیشێت، هه‌موو خه‌ڵكه‌كه‌ش له‌ نزیك ئاوه‌كه‌ له‌سه‌ر وشكایی بوون.


text:
هه‌ندێكیش كه‌وته‌ سه‌ر زه‌وییه‌كی به‌رده‌ڵان كه‌ خۆڵی كه‌م بوو، خێرا سه‌ریان ده‌ركرد، قووڵی خۆڵیشی نه‌بوو.


text:
هه‌ندێكیش كه‌وته‌ ناو زه‌وییه‌كی باش، شین بوو، گه‌شه‌ی كرد و به‌رهه‌میان دا، یه‌ك به‌ سی و یه‌ك به‌ شه‌ست و یه‌ك به‌ سه‌د.)


text:
كاتێ به‌ ته‌نها بوو، ئه‌وانه‌ی له‌ ده‌وروپشتی بوون له‌گه‌ڵ دوازده‌كه‌، ده‌رباره‌ی نموونه‌كه‌ لێیان پرسی.


text:
ئه‌ویش پێی فه‌رموون: (نهێنی شانشینی خودا به‌ ئێوه‌ دراوه‌، به‌ڵام ئه‌وانه‌ی له‌ ده‌ره‌وه‌ن هه‌موو شتێك به‌ نموونه‌ بۆیان دێته‌وه‌.


text:
بۆ ئه‌وه‌ی {به‌ سه‌یركردن سه‌یر بكه‌ن، به‌ڵام نه‌بینن، به‌ بیستن ببیستن، به‌ڵام تێنه‌گه‌ن، نه‌وه‌ك بگه‌ڕێنه‌وه‌ و ببه‌خشرێن!} )


text:
ئه‌مانه‌ ئه‌وانه‌ن كه‌ له‌سه‌ر ڕێگان، كه‌ وشه‌كه‌یان لێ تۆو ده‌كرێت، كاتێ ده‌یبیستن یه‌كسه‌ر شه‌یتان دێت و ئه‌و وشه‌یه‌ ده‌بات كه‌ تیایان‌دا تۆوكراوه‌.


text:
ئه‌مانه‌ش ئه‌وه‌ن كه‌ له‌سه‌ر به‌رده‌ڵانه‌كه‌ تۆوكران، ئه‌مانه‌ كه‌ وشه‌كه‌ ده‌بیستن یه‌كسه‌ر به‌ خۆشییه‌وه‌ وه‌ری ده‌گرن.


text:
به‌ڵام ڕه‌گیان نییه‌، بۆ ماوه‌یه‌كن، دواتر له‌به‌ر وشه‌كه‌ ده‌كه‌ونه‌ گیروگرفت و چه‌وسانه‌وه‌، یه‌كسه‌ر ده‌كه‌ون.


text:
به‌ڵام خه‌فه‌تی ڕۆژگار و فریوخواردنی ده‌وڵه‌مه‌ندی و ئاره‌زووی شته‌كانی دیكه‌ دێته‌ ناوه‌وه‌ و وشه‌كه‌ ده‌خنكێنێ، ئیتر بێ‌به‌رهه‌م ده‌بێت.


text:
ئه‌مانه‌ش ئه‌وه‌ن كه‌ له‌سه‌ر زه‌وییه‌كی چاك تۆوكران، ئه‌وانه‌ی وشه‌كه‌ ده‌بیستن و وه‌ری ده‌گرن و به‌رهه‌م ده‌ده‌ن، یه‌ك به‌ سی و یه‌ك به‌ شه‌ست و یه‌ك به‌ سه‌د.)


text:
ئینجا پێی فه‌رموون: (ئایا خه‌ڵكی چرا هه‌ڵده‌كه‌ن تاكو بیخه‌نه‌ ژێر ته‌شت یان نوێنه‌وه‌؟ باشه‌ له‌سه‌ر چرادان داینانێن؟


text:
هه‌روه‌ها پێی فه‌رموون: (وردببنه‌وه‌ له‌وه‌ی ده‌یبیستن. به‌و پێوانه‌یه‌ی ده‌یپێون، بۆتان ده‌پێورێته‌وه‌ و بۆشتان زیاد ده‌كرێت.


text:
چونكه‌ ئه‌وه‌ی هه‌یه‌تی، پێی ده‌درێت، ئه‌وه‌ش كه‌ نییه‌تی، ته‌نانه‌ت ئه‌وه‌ی كه‌ هه‌شیه‌تی لێی ده‌سه‌ندرێته‌وه‌.)


text:
شه‌و ده‌خه‌وێت و ڕۆژ هه‌ڵده‌ستێت، تۆوه‌كه‌ سه‌ر ده‌رده‌كات و گه‌شه‌ ده‌كات، ئه‌ویش نازانێت چۆن ده‌بێت.


text:
زه‌وی له‌ خۆیه‌وه‌ به‌رهه‌م ده‌دات، یه‌كه‌م جار گیا، ئینجا گوڵه‌گه‌نم، پاشان له‌ گوڵه‌گه‌نمه‌كه‌دا گه‌نمی ته‌واو.


text:
به‌ ده‌نكه‌ خه‌رته‌له‌یه‌ك ، كاتێ له‌سه‌ر زه‌وی تۆو ده‌كرێت، له‌ هه‌موو تۆوه‌كانی سه‌ر زه‌وی بچووكتره‌.


text:
كاتێ تۆو ده‌كرێت، گه‌شه‌ ده‌كات و له‌ هه‌موو ڕووه‌كه‌كان گه‌وره‌تر ده‌بێت و لقی گه‌وره‌ ده‌رده‌كات، به‌ شێوه‌یه‌ك باڵنده‌ی ئاسمان ده‌توانن له‌ ژێر سێبه‌ری‌دا هێلانه‌ بكه‌ن.)


text:
به‌بێ نموونه‌ قسه‌ی بۆ نه‌ده‌كردن، به‌ڵام كاتێ به‌ ته‌نها ده‌بوو له‌گه‌ڵ قوتابییه‌كانی خۆی هه‌موو واتایه‌كانی بۆ ڕوون ده‌كردنه‌وه‌.


text:
ئه‌وانیش خه‌ڵكه‌كه‌یان به‌جێ‌هێشت و وه‌كو خۆی به‌ به‌له‌مه‌كه‌ بردییان، به‌له‌می دیكه‌شی له‌گه‌ڵ‌بوو.


text:
ئینجا ڕه‌شه‌بایه‌كی توند هه‌ڵیكرد، شه‌پۆڵه‌كان به‌ توندی له‌ به‌له‌مه‌كه‌یان ده‌دا، تاكو خه‌ریك بوو پڕبێت.


text:
عیسا له‌ دواوه‌ له‌سه‌ر سه‌رینێك خه‌وتبوو. هه‌ڵیانساند و پێیان وت: (مامۆستا، گوێی ناده‌یتێ ئه‌گه‌ر له‌ناو بچین؟)


text:
ئه‌ویش هه‌ڵستا و له‌ بایه‌كه‌ی ڕاخوڕی و به‌ ده‌ریاچه‌كه‌ی فه‌رموو: (بێ‌ده‌نگ به‌! هێمن به‌!) بایه‌كه‌ وه‌ستاو و بووه‌ هێمنییه‌كی ته‌واو.


text:
چونكه‌ زۆر جار به‌ كۆت و زنجیر به‌سترابۆوه‌، به‌ڵام زنجیره‌كانی پچڕاند و كۆته‌كانیشی شكاند، كه‌سیش نه‌یتوانی ملكه‌چی بكات.


text:
شه‌و و ڕۆژ به‌رده‌وام له‌ناو گۆڕستان و له‌ چیاكان‌دا بوو، هاواری ده‌كرد و به‌ به‌رد له‌شی خۆی بریندار ده‌كرد.


text:
به‌ ده‌نگێكی به‌رز هاواری كرد: (چیت له‌ من ده‌وێت، ئه‌ی عیسای كوڕی خودای هه‌ره‌به‌رز؟ سوێندت ده‌ده‌م به‌ خودا، ئه‌شكه‌نجه‌م مه‌ده‌!)


text:
ئه‌ویش ڕێی پێ‌دان. ڕۆحه‌پیسه‌كان هاتنه‌ ده‌ره‌وه‌ و چوونه‌ ناو به‌رازه‌كان، ئینجا ڕانه‌كه‌ له‌ قه‌دپاڵه‌كه‌وه‌ به‌ره‌و ده‌ریاچه‌كه‌ ته‌ووژمیان برد، نزیكه‌ی دوو هه‌زار ده‌بوون، له‌ناو ده‌ریاچه‌كه‌ خنكان.


text:
به‌رازه‌وانه‌كان ڕایانكرد، هه‌واڵیان دایه‌ شار و كێڵگه‌كان. خه‌ڵكه‌كه‌ش هاتن تاكو ببینن چی ڕووی‌داوه‌.


text:
هاتنه‌ لای عیسا، بینییان ئه‌وه‌ی له‌شكرێك ڕۆحی‌پیسی تێدابوو، دانیشتووه‌ و پۆشته‌یه‌ و ئاقڵه‌، جا ترسان.


text:
ئه‌وانه‌ش كه‌ بینیبوویان چی به‌سه‌ر به‌رازه‌كان و كه‌سه‌كه‌ هات كه‌ ڕۆحی‌پیسی تێدابوو، بۆیان گێڕانه‌وه‌.


text:
ڕێگا‌ی نه‌دا، به‌ڵكو پێی فه‌رموو: (بڕۆ ناو ماڵ و كه‌سوكارت، بۆیان بگێڕه‌وه‌ خوداوه‌ند چی بۆت كردووه‌ و چۆن به‌زه‌یی پێت هاته‌وه‌.)


text:
جا ڕۆیشت و له‌ ده‌ شاره‌كه‌دا ده‌ستی‌كرد به‌ جاڕدانی هه‌موو ئه‌وه‌ی عیسا بۆی كردبوو. هه‌موو سه‌رسام بوون.


text:
دیسان عیسا به‌ به‌له‌مه‌كه‌ په‌ڕییه‌وه‌ ئه‌وبه‌ر، هه‌ر له‌ده‌م ئاوه‌كه‌ بوو خه‌ڵكێكی زۆر لێی كۆبوونه‌وه‌.


text:
زۆر لێی پاڕایه‌وه‌: (كچه‌ بچووكه‌كه‌م له‌ سه‌ره‌مه‌رگ دایه‌، وه‌ره‌ ده‌ستی له‌سه‌ر دابنێ تاكو چاكبێته‌وه‌ و بژیێت.)


text:
به‌ ده‌ستی زۆر پزیشك ئازاری زۆری چێژتبوو، ئه‌وه‌ی هه‌یبوو خه‌رجی كردبوو، هیچ سوودیشی نه‌بوو، به‌ڵكو خراپتر ببوو.


text:
یه‌كسه‌ر عیساش زانی هێزێك لێی ده‌رچوو، ئاوڕی له‌ خه‌ڵكه‌كه‌ دایه‌وه‌ و فه‌رمووی: (كێ ده‌ستی له‌ كراسه‌كه‌م دا؟)


text:
قوتابییه‌كانی پێیان وت: (ده‌بینیت خه‌ڵكه‌كه‌ پاڵه‌په‌ستۆت لێ‌ده‌كه‌ن، كه‌چی ده‌فه‌رمووی كێ ده‌ستی لێ‌دام؟)


text:
ژنه‌كه‌ش به‌ ڕووداوه‌كه‌ی خۆی ده‌زانی، به‌ ترس و له‌رزه‌وه‌ هات، له‌به‌رده‌می كه‌وت و هه‌مووی به‌ ڕاستی پێ وت.


text:
ئه‌ویش پێی فه‌رموو: (كچم، باوه‌ڕت چاكی‌كردیته‌وه‌، به‌ دڵنیایی بڕۆ و له‌ نه‌خۆشییه‌كه‌ت چاكببه‌وه‌.)


text:
كاتێ عیسا قسه‌ی ده‌كرد، كه‌سانێك له‌ ماڵی پێشه‌وای كه‌نیشته‌وه‌ هاتن، وتیان: (كچه‌كه‌ت مرد، ئیتر ئه‌زیه‌ت مه‌خه‌ره‌ به‌ر مامۆستا.)


text:
به‌ڵام عیسا گوێی به‌ قسه‌كه‌یان نه‌دا، به‌ پێشه‌واكه‌ی كه‌نیشتی فه‌رموو: (مه‌ترسه‌، ته‌نها باوه‌ڕت هه‌بێت.)


text:
پێی پێكه‌نین. به‌ڵام ئه‌و هه‌موویانی ده‌ركرده‌ ده‌ره‌وه‌، دایك و باوكی منداڵه‌كه‌ی برد له‌گه‌ڵ ئه‌وانه‌ی له‌گه‌ڵی بوون و چووه‌ ژووره‌وه‌ بۆ ئه‌و شوێنه‌ی منداڵه‌كه‌ی لێ‌بوو.


text:
كه‌ بووه‌ شه‌ممه‌، له‌ كه‌نیشت‌دا ده‌ستی‌كرد به‌ فێركردن، زۆر له‌وانه‌ی گوێیان لێی گرتبوو سه‌رسام بوون. وتیان: (ئه‌مه‌ ئه‌مانه‌ی له‌كوێ بوو؟ ئه‌ی ئه‌م داناییه‌ی پێی دراوه‌ و ئه‌م په‌رجوانه‌ی له‌سه‌ر ده‌ستی ده‌كرێن!


text:
ئه‌رێ ئه‌مه‌ دارتاشه‌كه‌ی كوڕی مریه‌م و براكه‌ی یاقوب و یوسی و یه‌هوزا و شیمۆن نییه‌؟ خوشكه‌كانی لێره‌ له‌لامان نین؟) به‌م شێوه‌یه‌ ساتمه‌یان لێی كرد.


text:
به‌ڵام عیسا پێی فه‌رموون: (پێغه‌مبه‌ر بێ ڕێز نییه‌، ته‌نها له‌ شار و له‌نێوان خزم و له‌ ماڵی خۆی نه‌بێت.)


text:
ئیتر له‌وێ‌دا نه‌یتوانی هیچ په‌رجوێك بكات، ته‌نها چه‌ند نه‌خۆشێك نه‌بێت كه‌ ده‌ستی له‌سه‌ر دانان و چاكی‌كردنه‌وه‌.


text:
ئینجا دوازده‌كه‌ی بانگ‌كرد، دوو دوو ده‌ستی‌كرد به‌ ناردنیان و ده‌سه‌ڵاتی پێ‌دان به‌سه‌ر ڕۆحه‌پیسه‌كان.


text:
ڕایسپاردن كه‌ بۆ ڕێگا هیچ نه‌به‌ن جگه‌ له‌ گۆپاڵێك، نه‌ نان و نه‌ توره‌گه‌ و نه‌ پاره‌ بۆ به‌ر پشتێن.


text:
ئه‌گه‌ر شوێنێكیش پێشوازی لێ نه‌كردن و گوێیان لێ نه‌گرتن كه‌ له‌وێ ده‌رده‌چن تۆزی پێتان بته‌كێنن، بۆ شایه‌تی له‌سه‌ریان.)


text:
شا هێرۆدس ئه‌مه‌ی بیست، چونكه‌ ناوی عیسا ده‌نگی‌دایه‌وه‌ و ده‌یان‌ووت: (یه‌حیای له‌ئاوهه‌ڵكێش له‌ناو مردووان هه‌ڵستاوه‌ته‌وه‌، بۆیه‌ هێزی سه‌رووی سروشت له‌سه‌ر ده‌ستی ئه‌و ده‌كرێت.)


text:
چونكه‌ هێرۆدس به‌ خۆی ناردی، یه‌حیای گرت و له‌ زیندان‌ به‌ستییه‌وه‌، له‌سه‌ر هیرۆدیای ژنی فیلیپۆسی برای خۆی، ئه‌وه‌ی كه‌ خواستبووی.


text:
چونكه‌ هێرۆدس له‌ یه‌حیا ده‌ترسا، ده‌یزانی پیاوێكی ڕاستودروست و پیرۆزه‌، ده‌یپاراست. كاتێ گوێی لێ ده‌گرت زۆر ده‌شێوا، حه‌زیشی ده‌كرد گوێی لێ بگرێت.


text:
ده‌رفه‌تێك ڕێككه‌وت، كاتێ هێرۆدس له‌ جه‌ژنی له‌دایكبوونی بۆ گه‌وره‌ پیاوانی و فه‌رمانده‌كانی و ماقوڵانی جه‌لیل خوانی سازكرد.


text:
كچی هیرۆدیا هاته‌ ژووره‌وه‌ و سه‌مای كرد. جا هێرۆدس و ئه‌وانه‌ی له‌گه‌ڵی پاڵیان‌دابۆوه‌ دڵخۆشی كردن. پاشا به‌ كچه‌كه‌ی وت: (ئه‌وه‌ی ده‌ته‌وێت له‌ منی داوا بكه‌، ده‌تده‌مێ.)


text:
یه‌كسه‌ر و به‌ په‌له‌ هاته‌ ژووره‌وه‌ بۆ لای پاشا، داوای كرد و وتی: (ده‌مه‌وێت ئێستا سه‌ری یه‌حیای له‌ئاوهه‌ڵكێشم له‌سه‌ر سینییه‌ك بده‌یتێ.)


text:
پاشا زۆر دڵگران بوو. به‌ڵام له‌به‌ر سوێنده‌كان و ئه‌وانه‌ی له‌گه‌ڵی له‌سه‌ر خوان بوون، نه‌یویست ڕه‌تی بكاته‌وه‌.


text:
ئه‌ویش پێی فه‌رموون: (هه‌ر خۆتان وه‌رنه‌ شوێنێكی چۆڵ كه‌مێك پشوو بده‌ن.) چونكه‌ ئه‌وانه‌ی ده‌هاتن و ده‌چوون زۆر بوون، ده‌رفه‌تی نان خواردنیان نه‌بوو.


text:
به‌ڵام زۆر خه‌ڵك ئه‌وانیان بینی و ناسی، له‌ هه‌موو شاره‌كانه‌وه‌ پێكه‌وه‌ به‌ پێیان به‌ره‌و ئه‌وێ ڕایان ده‌كرد و پێشیان كه‌وتن.


text:
كاتێ عیسا دابه‌زی، حه‌شاماتێكی بینی و دڵی پێیان سووتا، چونكه‌ وه‌ك مه‌ڕی بێ شوان وابوون. ده‌ستی پێ‌كرد زۆر شتی فێركردن.


text:
به‌ڵام وه‌ڵامی دایه‌وه‌: (شتێكیان بده‌نێ با بیخۆن.) پێیان وت: (ئایا بچین بایی دوو سه‌د دینار نانیان بۆ بكڕین و بیانده‌ینێ، تاكو بیخۆن؟)


text:
ئینجا پێنج نانه‌كه‌ و دوو ماسییه‌كه‌ی هه‌ڵگرت و ته‌ماشای ئاسمانی كرد، سوپاسی كرد و نانه‌كانی له‌ت‌كرد و دایه‌ قوتابییه‌كانی تاكو له‌به‌رده‌میان دایبنێن، دوو ماسیه‌كه‌شی به‌سه‌ر هه‌موویان دابه‌ش كرد.


text:
یه‌كسه‌ر عیسا قوتابییه‌كانی ناچار كرد سواری به‌له‌مه‌كه‌ بن و پێشی بكه‌ون بۆ ئه‌وبه‌ر، بۆ بێت‌سه‌یدا، تاكو خۆی خه‌ڵكه‌كه‌ به‌ڕێ ده‌كات.


text:
كه‌ ئێواره‌ داهات، به‌له‌مه‌كه‌ له‌ناوه‌ڕاستی ده‌ریاچه‌كه‌ بوو، عیساش به‌ ته‌نها له‌سه‌ر وشكایی بوو.


text:
كه‌ بینی به‌هۆی سه‌وڵ‌لێدان ماندوون، چونكه‌ بایه‌ك پێچه‌وانه‌یان بوو، له‌ چواره‌م به‌تڵی شه‌ودا هاته‌ لایان، به‌سه‌ر ده‌ریاچه‌كه‌دا ده‌ڕۆیشت و ویستی لێیان تێپه‌ڕێت.


text:
چونكه‌ هه‌موو بینییان و په‌شۆكان، ئه‌و یه‌كسه‌ر قسه‌ی له‌گه‌ڵ كردن: (وره‌تان به‌رز بێ! ئه‌وه‌ منم. مه‌ترسن.)


text:
به‌ ناوچه‌كانی ده‌وروبه‌ردا غاریان ده‌دا و ده‌ستیان پێ‌كرد نه‌خۆشه‌كان به‌سه‌ر نوێنه‌كانیانه‌وه‌ هه‌ڵبگرن، بۆ هه‌ر شوێنێك گوێیان لێ‌بووایه‌ كه‌ له‌وێیه‌.


text:
بۆ هه‌ر كوێ بچووبووایه‌، گوند، شار، كێڵگه‌، خه‌ڵك نه‌خۆشه‌كانیان له‌ بازاڕ داده‌نا و لێی ده‌پاڕانه‌وه‌ كه‌ ته‌نها ده‌ست له‌ چمكی كراسه‌كه‌ی بده‌ن. جا هه‌موو ئه‌وانه‌ی ده‌ستیان لێی‌دا چاكبوونه‌وه‌.


text:
چونكه‌ فه‌ریسی و هه‌موو جوله‌كه‌ نان ناخۆن ئه‌گه‌ر به‌ باشی ده‌ستیان نه‌شۆن، په‌یوه‌ست بوون به‌ نه‌ریتی پیران.


text:
هه‌روه‌ها ئه‌گه‌ر له‌ بازاڕ بهاتبوونایه‌وه‌ نانیان نه‌ده‌خوارد تاكو خۆیان نه‌شۆردبووایه‌، زۆر شتی دیكه‌ش هه‌یه‌ وه‌ریانگرتبوو تاكو ده‌ستی پێوه‌ بگرن، شوشتنی كاسه‌ و چاپه‌ست و دۆلكه‌ی مس و قه‌ریۆڵه‌.


text:
فه‌ریسی و مالمه‌كانیش لێیان پرسی: (بۆچی قوتابییه‌كانت له‌سه‌ر نه‌ریتی پیران ناڕۆن و به‌ ده‌ستی پیس نان ده‌خۆن؟)


text:
ئه‌ویش پێی فه‌رموون: (دووڕووه‌كان، سه‌باره‌ت به‌ ئێوه‌ ئیشایا پێشبینی باشی كردووه‌، وه‌ك نووسراوه‌: {ئه‌م گه‌له‌ به‌سه‌ر لێوان ڕێزم ده‌گرێت، به‌ڵام دڵی لێم دووره‌.


text:
دیسان پێی فه‌رموون: (باش ڕاسپارده‌ی خودا ڕه‌ت‌ده‌كه‌نه‌وه‌، بۆ ئه‌وه‌ی پارێزگاری له‌ نه‌ریتی خۆتان بكه‌ن.


text:
چونكه‌ موسا وتوویه‌تی: {ڕێزی دایك و باوكت بگره‌} ، {ئه‌وه‌ی قسه‌ به‌ دایك یان باوكی بڵێ، ده‌بێ بكوژرێت.}


text:
به‌ڵام ئێوه‌ ده‌ڵێن: "ئه‌گه‌ر یه‌كێك به‌ دایك یان باوكی بڵێت: ئه‌وه‌ی له‌ منه‌وه‌ سوودت لێی وه‌رده‌گرت، ده‌یكه‌مه‌ قوربانی،" - به‌ واتای دیاری بۆ خودا -


text:
به‌و نه‌ریته‌تان كه‌ له‌ یه‌كتری وه‌رده‌گرن، وشه‌ی خودا له‌كارده‌خه‌ن. زۆر شتی دیكه‌ی وه‌ك ئه‌مه‌ ده‌كه‌ن.)


text:
شت نییه‌ له‌ ده‌ره‌وه‌ی مرۆڤه‌وه‌ بێته‌ ناوی و گڵاوی بكات. به‌ڵام ئه‌وه‌ی له‌ مرۆڤه‌وه‌ ده‌رده‌چێت، ئه‌وه‌ مرۆڤ گڵاو ده‌كات.


text:
پێی فه‌رموون: (ئێوه‌ش ئاوا تێ‌نه‌گه‌یشتوون؟ ئایا تێ‌ناگه‌ن كه‌ هه‌رچی له‌ ده‌ره‌وه‌ی مرۆڤه‌وه‌ دێته‌ ناویه‌وه‌ ناتوانێت گڵاوی بكات؟


text:
عیسا به‌ڕێ‌كه‌وت و ئه‌وێی به‌جێ‌هێشت، چووه‌ هه‌رێمی سور. چووه‌ ماڵێك و نه‌یویست كه‌س بزانێت، هه‌رچه‌نده‌ نه‌یتوانی خۆی بشارێته‌وه‌.


text:
ژنه‌كه‌ش یۆنانی بوو، له‌ ڕه‌گه‌زی فینیكیای سوریا بوو، داوای لێ‌كرد ڕۆحه‌ پیسه‌كه‌ له‌ كچه‌كه‌ی ده‌ربكات.


text:
ئینجا عیسا له‌ هه‌رێمی سور ده‌رچوو و به‌ سه‌یدا دا به‌ره‌و ده‌ریای جه‌لیل هات، به‌ هه‌رێمی ده‌ شاره‌كه‌دا.


text:
عیسا بردییه‌ لایه‌كه‌وه‌، دوور له‌ خه‌ڵكه‌كه‌، په‌نجه‌كانی خسته‌ ناو گوێی كابراوه‌ و تفی كرد و ده‌ستی له‌ زمانی دا.


text:
زۆر سه‌رسام بوون و ده‌یان‌ووت: (هه‌موو شتێكی به‌ باشی كردووه‌! وا ده‌كات كه‌ڕ ببیستێت و لاڵ قسه‌ بكات.)


text:
له‌و ڕۆژانه‌دا دیسان حه‌شاماتێك هه‌بوو هیچیان نه‌بوو بیخۆن، عیسا قوتابییه‌كانی بانگ‌كرد و پێی فه‌رموون:


text:
ئیتر فه‌رمانی دا خه‌ڵكه‌كه‌ له‌سه‌ر زه‌وی دانیشن. حه‌وت نانه‌كه‌ی برد و سوپاسی خودای كرد، له‌تی‌كردن و دایه‌ قوتابییه‌كان تاكو دابه‌شی بكه‌ن، ئه‌وانیش به‌سه‌ر خه‌ڵكه‌كه‌دا دابه‌شیان كرد.


text:
فه‌ریسییه‌كان هاتن و ده‌ستیان به‌ مشتومڕ كرد له‌گه‌ڵ عیسا، داوای نیشانه‌یه‌كیان لێی ده‌كرد له‌ ئاسمانه‌وه‌، بۆ تاقیكردنه‌وه‌ی.


text:
له‌ قووڵایی ڕۆحی‌دا هه‌ناسه‌یه‌كی هه‌ڵكێشا و فه‌رمووی: (بۆچی ئه‌م نه‌وه‌یه‌ داوای نیشانه‌ ده‌كات؟ ڕاستیتان پێ ده‌ڵێم: نیشانه‌ نادرێته‌ ئه‌م نه‌وه‌یه‌.)


text:
عیسا زانی و پێی فه‌رموون: (بۆ باس ده‌كه‌ن كه‌ نانتان پێ‌نییه‌؟ ئایا هێشتا جیا ناكه‌نه‌وه‌ و تێ‌ناگه‌ن؟ ئایا دڵڕه‌قن؟


text:
كاتێ پێنج نانه‌كه‌م بۆ پێنج هه‌زاره‌كه‌ له‌ت‌كرد، چه‌ند سه‌به‌ته‌ی پڕ له‌ په‌لكه‌نانتان هه‌ڵگرته‌وه‌؟) پێیان وت: (دوازده‌.)


text:
(كاتێ حه‌وته‌كه‌ش بۆ چوار هه‌زاره‌كه‌، چه‌ند سه‌به‌ته‌ی پڕ له‌ په‌لكه‌نانتان هه‌ڵگرته‌وه‌؟) پێیان وت: (حه‌وت.)


text:
ئه‌ویش ده‌ستی نابیناكه‌ی گرت، بردییه‌ ده‌ره‌وه‌ی ئاوایی و تفی له‌ چاوی كرد، ده‌ستی له‌سه‌ر دانا و لێی پرسی: (هیچ ده‌بینیت؟)


text:
عیسا و قوتابییه‌كانی بۆ گونده‌كانی قه‌یسه‌رییه‌ی فیلیپۆس ده‌رچوون، له‌ ڕێگا له‌ قوتابییه‌كانی پرسی: (خه‌ڵكی ده‌ڵێن من كێم؟)


text:
وه‌ڵامیان دایه‌وه‌: (یه‌حیای له‌ئاوهه‌ڵكێش، هه‌ندێكیش ئه‌لیاس، به‌ڵام هه‌ندێك یه‌كێك له‌ پێغه‌مبه‌ران.)


text:
ئینجا ده‌ستی‌كرد به‌ فێركردنیان كه‌ كوڕی مرۆڤ ده‌بێ زۆر ئازار بچێژێت، پیران و كاهینانی باڵا و مالمه‌كان ڕه‌تی بكه‌نه‌وه‌، بكوژرێت و له‌ ڕۆژی سێیه‌م هه‌ڵستێته‌وه‌.


text:
به‌ڵام عیسا ئاوڕی دایه‌وه‌ و سه‌یری قوتابییه‌كانی كرد، سه‌رزه‌نشتی په‌ترۆسی كرد: (له‌به‌رچاوم لاچۆ، ئه‌ی شه‌یتان! چونكه‌ بیر له‌ شته‌ خوداییه‌كان ناكه‌یته‌وه‌، به‌ڵكو شتی مرۆڤانه‌.)


text:
ئینجا خه‌ڵكه‌كه‌ و قوتابییه‌كانی بانگ‌كرد و پێی فه‌رموون: (ئه‌گه‌ر یه‌كێك ویستی دوام بكه‌وێت، با نكۆڵی له‌ خۆی بكات و خاچه‌كه‌ی هه‌ڵبگرێت و دوام بكه‌وێت.


text:
چونكه‌ ئه‌وه‌ی بیه‌وێت خۆی ڕزگار بكات، ده‌یدۆڕێنێت، به‌ڵام ئه‌وه‌ی له‌ پێناوی من و ئینجیل خۆی بدۆڕێنێت، ڕزگاری ده‌كات.


text:
چونكه‌ ئه‌وه‌ی له‌لای ئه‌م نه‌وه‌ داوێنپیس و گوناهباره‌ شه‌رمی به‌ من و به‌ وته‌كانم بێت، كوڕی مرۆڤیش كاتێ به‌ شكۆی باوكی له‌گه‌ڵ فریشته‌ پیرۆزه‌كان‌دا دێته‌وه‌ شه‌رمی پێی ده‌بێت.)


text:
ئینجا پێی فه‌رموون: (ڕاستیتان پێ ده‌ڵێم: هه‌ندێك له‌وانه‌ی لێره‌ ڕاوه‌ستاون، مردن ناچێژن تاكو شانشینی خودا ده‌بینن به‌ هێزه‌وه‌ هاتۆته‌وه‌.)


text:
دوای شه‌ش ڕۆژ، عیسا په‌ترۆس و یاقوب و یۆحه‌نای له‌گه‌ڵ خۆی برد، به‌ ته‌نها بردنییه‌ سه‌ر چیایه‌كی به‌رز، له‌به‌رچاویان شێوه‌ی گۆڕا.


text:
په‌ترۆسیش به‌ عیسای وت: (ڕابی، پێمان باشه‌ لێره‌ بین، با سێ كه‌پر هه‌ڵبده‌ین، یه‌كێك بۆ تۆ، یه‌كێك بۆ موسا، یه‌كێكیش بۆ ئه‌لیاس.)


text:
هه‌ورێكیش هات و سێبه‌ری به‌سه‌ریان‌دا كرد، ده‌نگێك له‌ هه‌وره‌كه‌وه‌ هات: (ئه‌مه‌ كوڕی خۆشه‌ویستمه‌، گوێی لێ بگرن!)


text:
له‌ چیاكه‌ ده‌هاتنه‌ خواره‌وه‌، عیسا فه‌رمانی پێ‌دان ئه‌مه‌ی بینیتان به‌ كه‌سی مه‌ڵێن، تاكو كوڕی مرۆڤ له‌ناو مردووان هه‌ڵده‌ستێته‌وه‌.


text:
پێی فه‌رموون: (ڕاسته‌، ئه‌لیاس دێت و هه‌موو شتێك ڕێك ده‌خاته‌وه‌. ئه‌ی چۆن ده‌رباره‌ی كوڕی مرۆڤ نووسراوه‌ كه‌ ده‌بێت زۆر ئازار بچێژێت و سووكایه‌تی پێ بكرێت؟


text:
كاتێ گه‌یشتنه‌ لای قوتابییه‌كان، حه‌شاماتێكیان له‌ ده‌وروپشتی بینی و مالمه‌كانیش ده‌مه‌قاڵێیان له‌گه‌ڵ ده‌كردن.


text:
له‌كوێ بیگرێت، به‌ زه‌وی داده‌دات، ده‌می كه‌ف ده‌كات و ددانه‌كانی جیڕده‌كاته‌وه‌ و ڕه‌ق ده‌بێت. داوام له‌ قوتابییه‌كانت كرد ده‌ری بكه‌ن، به‌ڵام نه‌یانتوانی.)


text:
عیسا وه‌ڵامی دانه‌وه‌: (ئه‌ی نه‌وه‌ی بێ‌باوه‌ڕ، تا كه‌ی له‌گه‌ڵتان بم؟ تا كه‌ی به‌رگه‌تان بگرم؟ منداڵه‌كه‌ بهێننه‌ لام.)


text:
ئه‌وانیش هێنایانه‌ لای. كه‌ ڕۆحه‌كه‌ عیسای بینی، یه‌كسه‌ر منداڵه‌كه خووی گرت و كه‌وته‌ سه‌ر زه‌وی، ده‌گه‌وزی و كه‌ف له‌ ده‌میه‌وه‌ ده‌هات.


text:
زۆر جاریش خستوویه‌تییه‌ ناو ئاگر و ناو ئاوه‌وه‌ تاكو له‌ناوی ببات. ئه‌گه‌ر ده‌توانیت شتێك بكه‌یت، دڵت پێمان بسووتێ و یارمه‌تیمان بده‌.)


text:
عیسا كه‌ بینی خه‌ڵكه‌كه‌ ڕاكه‌ڕاكه‌یانه‌، له‌ ڕۆحه‌ پیسه‌كه‌ی ڕاخوڕی: (ئه‌ی ڕۆحی كه‌ڕولاڵ، فه‌رمانت پێ ده‌كه‌م، لێی وه‌ره‌ ده‌ره‌وه‌ و نه‌چیته‌وه‌ ناوی!)


text:
جا هاواری كرد و به‌ توندی خووگرتی كرد و ده‌رچوو. كوڕه‌ وه‌ك مردووی لێ هات، ته‌نانه‌ت زۆر كه‌س وتیان: (مرد.)


text:
چونكه‌ قوتابییه‌كانی فێرده‌كرد و پێی ده‌فه‌رموون: (كوڕی مرۆڤ ده‌درێته‌ ده‌ست خه‌ڵك و ده‌یكوژن، دوای كوشتنی به‌ سێ ڕۆژ هه‌ڵده‌ستێته‌وه‌).


text:
به‌ڵام ئه‌وان بێ‌ده‌نگ بوون، چونكه‌ له‌ ڕێگا مشتومڕیان له‌گه‌ڵ یه‌كتر كرد كه‌ كامیان پایه‌ به‌رزتره‌.


text:
عیسا دانیشت و دوازده‌كه‌ی بانگ‌كرد و پێی فه‌رموون: (ئه‌گه‌ر یه‌كێك ویستی یه‌كه‌م بێت، با له‌دوای هه‌مووان و خزمه‌تكاری هه‌مووان بێت.)


text:
(ئه‌وه‌ی به‌ ناوی منه‌وه‌ پێشوازی له‌ یه‌كێك له‌م منداڵانه‌ بكات، پێشوازی له‌ من ده‌كات، ئه‌وه‌ی پێشوازیم لێ بكات، پێشوازی له‌ من ناكات، به‌ڵكو له‌وه‌ی ناردوومی.)


text:
یۆحه‌نا پێی‌ووت: (مامۆستا، یه‌كێكمان بینی به‌ ناوی تۆوه‌ ڕۆحی‌پیسی ده‌رده‌كرد، ئێمه‌ش ڕێمان لێ گرت، چونكه‌ دوامان ناكه‌وێت.)


text:
عیسا فه‌رمووی: (ڕێی لێ مه‌گرن. كه‌س نییه‌ به‌ ناوی منه‌وه‌ په‌رجو بكات و بتوانێت له‌دوای ماوه‌یه‌كی كورت به‌ خراپه‌ باسم بكات.


text:
ئه‌وه‌ی به‌ ناوی منه‌وه‌ جامێك ئاوی پێ‌دان، له‌به‌ر ئه‌وه‌ی هی مه‌سیحن، ڕاستیتان پێ ده‌ڵێم پاداشتی ون نابێت.


text:
ئه‌وه‌ی ساتمه‌ به‌ یه‌كێك له‌م بچووكانه‌ بكات كه‌ باوه‌ڕیان به‌ من هه‌یه‌، بۆی باشتره‌ به‌رداشێك به‌ ملیه‌وه‌ هه‌ڵبواسرێت و فڕێبدرێته‌ ده‌ریاوه‌.


text:
ئه‌گه‌ر ده‌ستت بووه‌ كۆسپ بۆت، بیبڕه‌وه‌. باشتره‌ بۆت به‌ یه‌ك ده‌سته‌وه‌ بچیته‌ ناو ژیانه‌وه‌ له‌وه‌ی دوو ده‌ستت هه‌بێت و بچیته‌ دۆزه‌خ، ناو ئاگرێك كه‌ كوژانه‌وه‌ی بۆ نییه‌.


text:
ئه‌گه‌ر پێت بووه‌ كۆسپ بۆت، بیبڕه‌وه‌. باشتره‌ بۆت به‌ یه‌ك پێیه‌وه‌ بچیته‌ ناو ژیانه‌وه‌ له‌وه‌ی دوو پێت هه‌بێت و فڕێبدرێیته‌ ناو دۆزه‌خ.


text:
ئه‌گه‌ر چاوت بووه‌ كۆسپ بۆت، ده‌ری بهێنه‌. باشتره‌ بۆت به‌ یه‌ك چاو بچیته‌ ناو شانشینی خوداوه‌ له‌وه‌ی دوو چاوت هه‌بێت و فڕێبدرێیته‌ ناو دۆزه‌خ.


text:
خوێ باشه‌، به‌ڵام ئه‌گه‌ر خوێ سوێرییه‌كه‌ی نه‌ما، به‌ چی سوێری ده‌كه‌نه‌وه‌؟ با خوێتان تێدابێت و له‌گه‌ڵ یه‌كتری له‌ ئاشتی‌دا بن.)


text:
ئینجا عیسا ئه‌وێی به‌جێ‌هێشت و هاته‌ هه‌رێمی یه‌هودیا و ئه‌وبه‌ری ئوردون. دیسان خه‌ڵك لێی كۆبوونه‌وه‌، وه‌ك نه‌ریتی خۆی فێری ده‌كردن.


text:
هه‌ندێك فه‌ریسی هاتن و بۆ تاقیكردنه‌وه‌ پرسیاریان لێی كرد: (ئایا دروسته‌ مێرد ژنه‌كه‌ی ته‌ڵاق بدات؟)


text:
پێی فه‌رموون: (ئه‌وه‌ی ژنه‌كه‌ی ته‌ڵاق بدات و یه‌كێكی دیكه‌ بهێنێت، ئه‌وا داوێنپیسی به‌رامبه‌ری ده‌كات.


text:
ئه‌گه‌ر ژن مێرده‌كه‌ی ته‌ڵاق بدات و مێرد به‌ یه‌كێكی دیكه‌ بكات، ئه‌وا داوێنپیسی به‌رامبه‌ری ده‌كات.)


text:
كه‌ عیسا ئه‌مه‌ی بینی، تووڕه‌ بوو، پێی فه‌رموون: (لێگه‌ڕێن منداڵان بێنه‌ لام، ڕێیان لێ مه‌گرن، چونكه‌ شانشینی خودا هی وه‌ك ئه‌مانه‌یه‌.


text:
كاتێ عیسا ده‌رده‌چوو به‌ڕێوه‌ بوو، پیاوێك به‌ره‌و ئه‌و ڕایكرد، كڕنۆشی بۆ برد و لێی پرسی: (مامۆستای باش، چی بكه‌م تاكو ژیانی تاهه‌تایی به‌ میرات بگرم؟)


text:
ڕاسپارده‌كان ده‌زانیت: {مه‌كوژه‌}، {داوێنپیسی مه‌كه‌}، {مه‌دزه‌}، {شایه‌تی درۆ مه‌ده‌}، قۆڵبڕی مه‌كه‌، {ڕێزی دایك و باوكت بگره‌.} )


text:
عیسا سه‌یری كرد و خۆشی ویست، پێی فه‌رموو: (شتێكت كه‌مه‌، بڕۆ چیت هه‌یه‌ هه‌مووی بفرۆشه‌ و بیده‌ هه‌ژاران، به‌مه‌ گه‌نجینه‌یه‌كت له‌ ئاسمان‌دا ده‌بێت، ئینجا وه‌ره‌ دوام بكه‌وه‌.)


text:
عیسا سه‌یری ده‌وروپشتی كرد و به‌ قوتابییه‌كانی فه‌رموو: (چوونه‌ ناوه‌وه‌ی شانشینی خودا بۆ ده‌وڵه‌مه‌ند چه‌ند سه‌خته‌!)


text:
قوتابییه‌كان له‌ قسه‌كانی سه‌رسام بوون، به‌ڵام عیسا دیسان پێی فه‌رموون: (كوڕینه‌، چوونه‌ناو شانشینی خودا چه‌ند سه‌خته‌!


text:
عیساش سه‌یری كردن، فه‌رمووی: (له‌لای مرۆڤ مه‌حاڵه‌، به‌ڵام له‌لای خودا نا، چونكه‌ له‌لای خودا هه‌موو شتێك ده‌بێت.)


text:
عیسا فه‌رمووی: (ڕاستیتان پێ ده‌ڵێم: كه‌س نییه‌ ماڵ یان برا یان خوشك یان دایك یان باوك یان منداڵ یان كێڵگه‌ی له‌ پێناوی من و له‌ پێناوی ئینجیل به‌جێ‌هێشتبێت،


text:
ئێستا له‌م ڕۆژگاره‌ سه‌د ئه‌وه‌نده‌ وه‌رنه‌گرێته‌وه‌ له‌ ماڵ و برا و خوشك و دایك و منداڵ و كێڵگه‌ له‌گه‌ڵ چه‌وسانه‌وه‌، له‌ ڕۆژگاری داهاتووش ژیانی تاهه‌تایی.


text:
به‌ ڕێگاوه‌ بۆ ئۆرشه‌لیم سه‌رده‌كه‌وتن، عیسا پێشیان كه‌وتبوو، قوتابییه‌كانیش سه‌رسام ببوون، ئه‌وانه‌ی دوای ده‌كه‌وتن ده‌ترسان. دیسان دوازده‌كه‌ی دابڕی و ده‌ستی پێ‌كرد پێیان بفه‌رمووێ كه‌وا چی به‌سه‌ردێت:


text:
(ئه‌وا بۆ ئۆرشه‌لیم سه‌رده‌كه‌وین، كوڕی مرۆڤ ده‌درێته‌ ده‌ست كاهینانی باڵا و مالمه‌كان، بڕیاری مردنی ده‌ده‌ن، ده‌یده‌نه‌ ده‌ست نه‌ته‌وه‌كان،


text:
گاڵته‌ی پێ ده‌كه‌ن و تفی لێ‌ده‌كه‌ن و به‌ قامچی لێی ده‌ده‌ن و ده‌یكوژن. له‌ ڕۆژی سێیه‌میش هه‌ڵده‌ستێته‌وه‌.)


text:
یاقوب و یۆحه‌نای كوڕه‌كانی زه‌بدی هاتنه‌ لای و پێیان وت: (مامۆستا، ده‌مانه‌وێت هه‌رچی داوای ده‌كه‌ین بۆمان بكه‌یت.)


text:
به‌ڵام عیسا پێی فه‌رموون: (نازانن داوای چی ده‌كه‌ن. ئایا ده‌توانن ئه‌و جامه‌ بخۆنه‌وه‌ كه‌ من ده‌یخۆمه‌وه‌، ئاوا باپتیزه‌ی ئازار بكرێن كه‌ من پێی‌دا ڕه‌ت ده‌بم ؟)


text:
پێیان وت: (ده‌توانین.) عیساش پێی فه‌رموون: (ئه‌و جامه‌ی من ده‌یخۆمه‌وه‌، ئێوه‌ش ده‌یخۆنه‌وه‌، به‌و شێوه‌یه‌ی من باپتیزه‌ی ئازار ده‌كرێم، ئێوه‌ش باپتیزه‌ ده‌كرێن.


text:
به‌ڵام دانیشتن له‌لای ڕاست و چه‌پمه‌وه‌ بۆم نییه‌ بیده‌م، ته‌نها بۆ ئه‌وانه‌یه‌ كه‌ بۆیان دانراوه‌.)


text:
عیساش بانگی كردن و پێی فه‌رموون: (ده‌زانن ئه‌وانه‌ی به‌ سه‌رۆك نه‌ته‌وه‌ داده‌نرێن ئاغایه‌تی ده‌كه‌ن و گه‌وره‌كانیان ده‌سه‌ڵاتیان به‌سه‌ریان‌دا جێبه‌جێ ده‌كه‌ن.


text:
به‌ڵام له‌نێو ئێوه‌ ئاوا نابێت، ئه‌وه‌ی ده‌یه‌وێت له‌نێوتان‌دا پایه‌ی به‌رز بێت، با ببێته‌ خزمه‌تكارتان.


text:
چونكه‌ كوڕی مرۆڤیش نه‌هاتووه‌ تاكو خزمه‌ت بكرێت، به‌ڵكو خزمه‌ت بكات و له‌ پێناوی زۆران ژیانی خۆی به‌خت بكات.)


text:
گه‌یشتنه‌ ئه‌ریحا. كاتێ له‌ ئه‌ریحا ده‌رده‌چوو، له‌گه‌ڵ قوتابییه‌كانی و حه‌شاماتێك، سواڵكه‌رێكی نابینا، (بارتیماوس) به‌ واتای كوڕی تیماوس، له‌سه‌ر ڕێگا دانیشتبوو.


text:
زۆر كه‌س لێیان ڕاخوڕی تاكو بێ‌ده‌نگ بێت. به‌ڵام زۆر به‌رزتر هاواری ده‌كرد: (كوڕی داود، به‌زه‌ییت پێم‌دا بێته‌وه‌!)


text:
عیسا ڕاوه‌ستا، فه‌رمووی: (بانگی بكه‌ن.) ئه‌وانیش نابیناكه‌یان بانگ‌كرد و پێیان وت: (وره‌ت به‌رز بێت! هه‌سته‌، بانگت ده‌كات.)


text:
كاتێ له‌ ئۆرشه‌لیم نزیك بوونه‌وه‌، له‌ بێت‌فاجی و بێت‌عه‌نیا له‌لای كێوی زه‌یتوون، عیسا دووان له‌ قوتابییه‌كانی نارد،


text:
پێی فه‌رموون: (بڕۆنه‌ ئه‌و گونده‌ی به‌رامبه‌رتان، كاتێ ده‌چنه‌ ناوی، ده‌بینن جاشكێك به‌ستراوه‌ته‌وه‌ تا ئێستا كه‌س سواری نه‌بووه‌، بیكه‌نه‌وه‌ و بیهێنن.


text:
" ئه‌گه‌ر یه‌كێك پێی‌ووتن: "بۆ ئه‌مه‌ ده‌كه‌ن؟" بڵێن: "گه‌وره‌مان پێویستی پێیه‌تی، ئینجا یه‌كسه‌ر بۆ ئێره‌ی ده‌نێرێت.") "


text:
ئه‌وانه‌ی پێشیه‌وه‌ و ئه‌وانه‌ش كه‌ له‌دوایه‌وه‌ ده‌ڕۆیشتن، هاواریان ده‌كرد: {هۆسانا! ستایشكراوه‌ ئه‌وه‌ی به‌ ناوی خوداوه‌نده‌وه‌ دێت!} (


text:
عیسا چووه‌ ناو ئۆرشه‌لیم بۆ ناو په‌رستگا، ته‌ماشای هه‌موو شتێكی ده‌وروبه‌ری كرد، كاته‌كه‌ دره‌نگ داهات و له‌گه‌ڵ دوازده‌كه‌ بۆ بێت‌عه‌نیا ده‌رچوون.


text:
له‌ دووره‌وه‌ دارهه‌نجیرێكی بینی گه‌ڵای كردبوو، ڕووی تێكرد تاكو شتێكی پێوه‌ ببینێت. گه‌یشته‌ لای و له‌ گه‌ڵا زیاتر هیچی پێوه‌ نه‌بینی، چونكه‌ وه‌رزی هه‌نجیر نه‌بوو.


text:
هاتنه‌ ئۆرشه‌لیم و عیسا چووه‌ ناو په‌رستگاكه‌، هه‌موو ئه‌وانه‌ی ده‌ركرد كه‌ كڕین و فرۆشتنیان له‌ په‌رستگادا ده‌كرد، مێزی پاره‌گۆڕه‌وان و كورسی كۆترفرۆشانی وه‌رگێڕا.


text:
فێری ده‌كردن و ده‌یفه‌رموو: (ئایا نه‌نووسراوه‌: {ماڵه‌كه‌م به‌ ماڵی نوێژ ناوده‌بردرێت بۆ هه‌موو گه‌لان} ؟ به‌ڵام ئێوه‌ كردووتانه‌ به‌ {ئه‌شكه‌وتی دزان!} )


text:
كاهینانی باڵا و مالمه‌كان گوێیان لێ‌بوو، بیریان ده‌كرده‌وه‌ چۆن له‌ناوی ببه‌ن، چونكه‌ لێی ده‌ترسان له‌به‌ر ئه‌وه‌ی هه‌موو خه‌ڵكه‌كه‌ له‌ فێركردنه‌كانی سه‌رسام ببوون.


text:
ڕاستیتان پێ ده‌ڵێم: ئه‌وه‌ی به‌م كێوه‌ بڵێت "هه‌ڵكه‌ندرێ و بكه‌وه‌ ناو ده‌ریاوه‌"، له‌ دڵ‌دا گومان نه‌كات، به‌ڵكو باوه‌ڕ بكات ئه‌وه‌ی ده‌یڵێت ده‌بێت، ئه‌وا بۆی ده‌بێت.


text:
بۆیه‌ پێتان ده‌ڵێم: هه‌موو ئه‌وه‌ی داوای ده‌كه‌ن و نوێژی بۆ ده‌كه‌ن، باوه‌ڕ بكه‌ن كه‌ وه‌رتانگرتووه‌، بۆتان ده‌بێت.


text:
كاتێ ده‌وه‌ستن نوێژ بكه‌ن، ئه‌گه‌ر شتێكتان به‌سه‌ر یه‌كێكه‌وه‌ هه‌بێت لێی خۆشبن، تاكو باوكیشتان ئه‌وه‌ی كه‌ له‌ ئاسمانه‌ له‌ گوناهه‌كانتان خۆشبێت.


text:
دیسان هاتنه‌وه‌ ئۆرشه‌لیم، عیسا له‌ په‌رستگا پیاسه‌ی ده‌كرد، كاهینانی باڵا و مالمه‌كان و پیران هاتنه‌ لای و


text:
پێیان وت: (ئه‌مانه‌ به‌ چ ده‌سه‌ڵاتێك ده‌كه‌یت؟ كێ ئه‌م ده‌سه‌ڵاته‌ی به‌ تۆ داوه‌ ئه‌م شتانه‌ بكه‌یت؟)


text:
عیسا پێی فه‌رموون: (پرسیارێكتان لێ ده‌كه‌م، وه‌ڵامم بده‌نه‌وه‌، منیش پێتان ده‌ڵێم به‌ چ ده‌سه‌ڵاتێك ئه‌مانه‌ ده‌كه‌م:


text:
له‌نێو خۆیان‌دا كه‌وتنه‌ ڕاوێژكردن، وتیان: (ئه‌گه‌ر بڵێین: "له‌ ئاسمانه‌وه‌ بوو"، ده‌ڵێت: "بۆچی باوه‌ڕتان پێی نه‌كرد؟"


text:
به‌ڵام ئه‌گه‌ر بڵێین: "له‌ مرۆڤه‌وه‌ بوو"...) - له‌ خه‌ڵك ده‌ترسان، چونكه‌ یه‌حیا له‌لای هه‌مووان به‌ ڕاستی به‌ پێغه‌مبه‌ر داده‌نرا.


text:
ئینجا وه‌ڵامی عیسایان دایه‌وه‌: (نازانین.) عیساش پێی فه‌رموون: (منیش پێتان ناڵێم به‌ چ ده‌سه‌ڵاتێك ئه‌مانه‌ ده‌كه‌م.)


text:
ده‌ستی پێ‌كرد به‌ نموونه‌ قسه‌یان بۆ بكات: (كابرایه‌ك ڕه‌زێكی چاند، ده‌وروپشته‌كه‌ی په‌رژین كرد، چاڵێكی ترێ گوشینی لێ‌دا و قولله‌یه‌كی بنیاد نا. به‌ ڕه‌زه‌وانانی سپارد و گه‌شتی كرد.


text:
له‌ وه‌رزی خۆی‌دا خزمه‌تكارێكی بۆ ڕه‌زه‌وانه‌كان نارد، تاكو به‌رهه‌می ڕه‌زه‌كه‌ له‌ ڕه‌زه‌وانه‌كان وه‌ربگرێت.


text:
یه‌كێكی مابوو، كوڕه‌ خۆشه‌ویسته‌كه‌ی، له‌ كۆتایی‌دا ئه‌ویشی بۆ لایان نارد، وتی: (ڕێزی كوڕه‌كه‌م ده‌گرن.)


text:
ده‌یانویست بیگرن، چونكه‌ زانییان نموونه‌كه‌ی له‌سه‌ر ئه‌وان فه‌رموو، به‌ڵام له‌ خه‌ڵكه‌كه‌ ترسان، ئیتر وازیان لێ هێنا و ڕۆیشتن.


text:
كاهینانی باڵا هه‌ندێك له‌ فه‌ریسییه‌كان و هێرۆدسییه‌كانیان نارده‌ لای عیسا، تاكو به‌ وشه‌یه‌كی تووشی بكه‌ن.


text:
هاتن و پێیان وت: (مامۆستا، ده‌زانین تۆ ڕاستگۆیت، گوێ به‌ كه‌س ناده‌یت، چونكه‌ ته‌ماشای ڕووی خه‌ڵك ناكه‌یت، به‌ڵكو به‌ ڕاستی ڕێگای خودا فێر ده‌كه‌یت. دروسته‌ سه‌رانه‌ بدرێته‌ قه‌یسه‌ر یان نا؟ بیده‌ین یان نا؟)


text:
به‌ڵام عیسا به‌ دووڕوویی ئه‌وانی زانی و پێی فه‌رموون: (بۆچی تاقیم ده‌كه‌نه‌وه‌؟ دینارێكم بۆ بهێنن با بیبینم.)


text:
(مامۆستا، موسا بۆی نووسیوین ، ئه‌گه‌ر یه‌كێك براكه‌ی به‌ وجاخكوێری مرد و ژنه‌كه‌ی له‌ پاش خۆی به‌جێ‌هێشت، ئه‌وا براژنه‌كه‌ی ده‌خوازێته‌وه‌ و وه‌چه‌ بۆ براكه‌ی ده‌خاته‌وه‌.


text:
كاتێ له‌ هه‌ڵستانه‌وه‌دا هه‌ڵده‌ستنه‌وه‌، ژنه‌كه‌ بۆ كامیان ده‌بێت؟ چونكه‌ ژنی هه‌ر حه‌وتیان بووه‌.)


text:
چونكه‌ كاتێ له‌ مردن هه‌ڵده‌ستێندرێنه‌وه‌، نه‌ ژن ده‌هێنن و نه‌ مێرد ده‌كه‌ن، به‌ڵكو له‌ ئاسمان وه‌ك فریشته‌ن.


text:
به‌ڵام ده‌رباره‌ی مردووان كه‌ هه‌ڵده‌ستنه‌وه‌، ئایا له‌ سیپاره‌ی موسادا نه‌تانخوێندۆته‌وه‌، چۆن له‌ ده‌وه‌نه‌كه‌دا خودا پێی فه‌رموو: {منم خودای ئیبراهیم و خودای ئیسحاق و خودای یاقوب}؟


text:
یه‌كێك له‌ مالمه‌كان هات، گوێی لێیان بوو گفتوگۆیان ده‌كرد، بینی عیسا وه‌ڵامێكی باشی دانه‌وه‌، لێی پرسی: (چ ڕاسپارده‌یه‌ك یه‌كه‌می هه‌مووانه‌؟)


text:
دووه‌میش ئه‌مه‌یه‌، {نزیكه‌كه‌ت وه‌ك خۆت خۆش‌بووێ} ، هیچ ڕاسپارده‌یه‌ك له‌م دوو ڕاسپارده‌یه‌ گرنگتر نییه‌.)


text:
مالمه‌كه‌ش پێی فه‌رموو: (ڕاسته‌ مامۆستا، ڕاستت فه‌رموو كه‌ یه‌ك خودا هه‌یه‌ و بێجگه‌ له‌و خودای دیكه‌ نییه‌.


text:
خۆش‌ویستنی ئه‌ویش به‌ هه‌موو دڵ و به‌ هه‌موو تێگه‌یشتن و به‌ هه‌موو تواناوه‌، هه‌روه‌ها خۆش‌ویستنی نزیك وه‌ك خۆت، له‌ هه‌موو قوربانی سووتاندن و قوربانییه‌كان باشتره‌.)


text:
عیسا بینی به‌ داناییه‌وه‌ وه‌ڵامی دایه‌وه‌، پێی فه‌رموو: (له‌ پاشایه‌تی خوداوه‌ دوور نیت.) ئیتر نه‌یان‌وێرا هیچی دیكه‌ی لێ بپرسن.


text:
داود خۆی به‌ ڕۆحی پیرۆزه‌وه‌ وتی: {خوداوه‌ند به‌ خوداوه‌ندمی فه‌رموو: "له‌ ده‌سته‌ڕاستم دانیشه‌ تاكو دوژمنانت بخه‌مه‌ ژێر پێت."}


text:
داود خۆی پێی ده‌ڵێ "خوداوه‌ند"، ئیتر چۆن ده‌بێته‌ كوڕی؟) حه‌شاماته‌كه‌ش به‌ خۆشییه‌وه‌ گوێیان لێی ده‌گرت.


text:
له‌ فێركردنه‌كه‌ی‌دا ده‌یفه‌رموو: (ئاگاداری مالمه‌كان بن، حه‌زده‌كه‌ن به‌ جلی شۆڕ بگه‌ڕێن و پێیان خۆشه‌ له‌ بازاڕدا سڵاویان لێ بكرێت،


text:
ماڵی بێوه‌ژن ده‌خۆن و بۆ ده‌رخستن درێژه‌ به‌ نوێژه‌كانیان ده‌ده‌ن. ئه‌وانه‌ سه‌ختترین سزا وه‌رده‌گرن.)


text:
عیسا به‌رامبه‌ر خه‌زێنه‌ دانیشت و سه‌یری كرد چۆن خه‌ڵكی مس ده‌خه‌نه‌ ناو خه‌زێنه‌كه‌وه‌، زۆر ده‌وڵه‌مه‌ند زۆریان داده‌نا.


text:
قوتابییه‌كانی بانگ‌كرد و پێی فه‌رموون: (ڕاستیتان پێ ده‌ڵێم، ئه‌م بێوه‌ژنه‌ هه‌ژاره‌، له‌ هه‌موو ئه‌وانه‌ی ده‌خه‌نه‌ ناو خه‌زێنه‌كه‌ زیاتری دانا.


text:
چونكه‌ هه‌موو له‌ زیاده‌ی خۆیان دایان نا، به‌ڵام ئه‌مه‌ له‌ پێویستی خۆی، هه‌رچی هه‌یبوو، هه‌رچی پێی ده‌گوزه‌را داینا.)


text:
كاتێ له‌ په‌رستگاكه‌ ده‌رده‌چوو، یه‌كێك له‌ قوتابییه‌كانی پێی‌ووت: (مامۆستا ته‌ماشا بكه‌! چ جۆره‌ به‌رد و چ جۆره‌ ته‌لارێكن!)


text:
عیساش پێی فه‌رموو: (ئه‌م ته‌لاره‌ مه‌زنانه‌ ده‌بینیت؟ به‌ردی به‌سه‌ر به‌ردیه‌وه‌ نامێنێت كه‌ نه‌ڕوخێت.)


text:
كاتێ عیسا له‌سه‌ر كێوی زه‌یتوون به‌رامبه‌ر په‌رستگاكه‌ دانیشتبوو، په‌ترۆس و یاقوب و یۆحه‌نا و ئه‌ندراوس به‌ ته‌نها لێیان پرسی:


text:
نه‌ته‌وه‌ له‌ نه‌ته‌وه‌ ڕاست ده‌بێته‌وه‌ و شانشین له‌ شانشین، له‌ زۆر شوێن بوومه‌له‌رزه‌ ڕووده‌دات، هه‌روه‌ها برسیێتی، به‌ڵام ئه‌مه‌ ده‌ستپێكی ژانه‌كانه‌.


text:
ئاگاداری خۆتان بن، چونكه‌ ده‌تانده‌نه‌ دادگا و كه‌نیشته‌كان، جا لێتان ده‌درێت و له‌به‌رده‌م حوكمڕان و پاشاكان له‌ پێناوی من ڕاده‌وه‌ستێنرێن، وه‌ك شایه‌تی بۆیان.


text:
كاتێكیش ده‌تانبه‌ن بۆ ئه‌وه‌ی به‌ده‌سته‌وه‌تان بده‌ن، پێش وه‌خت ناڕه‌حه‌ت مه‌بن به‌وه‌ی چی بڵێن، به‌ڵكو له‌و كاته‌دا چیتان ده‌درێتێ به‌وه‌ بدوێن، چونكه‌ ئێوه‌ نین ده‌دووێن، به‌ڵكو ڕۆحی پیرۆزه‌.


text:
برا برای خۆی بۆ مردن به‌ گرتن ده‌دات، باوكیش منداڵی خۆی، منداڵان له‌ دایك و باوكیان هه‌ڵده‌گه‌ڕێنه‌وه‌ و ده‌یانكوژن.


text:
له‌به‌ر ناوی من هه‌مووان ڕقیان لێتان ده‌بێته‌وه‌، به‌ڵام ئه‌وه‌ی تاكو كۆتایی دانبه‌خۆداگر بێت، ڕزگاری ده‌بێت.


text:
كاتێ {قێزه‌وه‌نی وێرانكار} ده‌بینن له‌و جێگایه‌ ڕاوه‌ستاوه‌ كه‌ نابێ لێی بێت، - با خوێنه‌ر تێبگات - ئینجا با ئه‌وانه‌ی له‌ یه‌هودیادانه‌ ڕابكه‌نه‌ چیاكان،


text:
ئه‌وه‌ی له‌ سه‌ربانه‌، با نه‌یه‌ته‌ خواره‌وه‌ و نه‌چێته‌ ژووره‌وه‌ تاكو شتێك له‌ ماڵه‌كه‌ی هه‌ڵگرێت،


text:
چونكه‌ له‌و ڕۆژانه‌دا ته‌نگانه‌یه‌ك ڕووده‌دات، له‌ سه‌ره‌تای به‌دیهێنراوانه‌وه‌ كه‌ خودا به‌دیهێنان، تا ئێستا ئاوا نه‌بووه‌ و نابێت.


text:
ئه‌گه‌ر خوداوه‌ند ئه‌و ڕۆژانه‌ی كورت نه‌كردبایه‌وه‌، كه‌س ڕزگاری نه‌ده‌بوو. به‌ڵام له‌ پێناوی ئه‌و بژاردانه‌ی هه‌ڵیبژاردوون، ئه‌و ڕۆژانه‌ی كه‌م كردۆته‌وه‌.


text:
" ئه‌گه‌ر ئه‌و كاته‌ یه‌كێك پێی‌ووتن: "ئه‌وه‌تا مه‌سیح لێره‌یه‌!" یان: "ئه‌وه‌تا له‌وێیه‌!" باوه‌ڕ مه‌كه‌ن. "


text:
چونكه‌ چه‌ند مه‌سیحێكی درۆزن و پێغه‌مبه‌رانی درۆزن ده‌رده‌كه‌ون، نیشانه‌ و په‌رجو ده‌كه‌ن، تاكو ئه‌گه‌ر بكرێ ته‌نانه‌ت بژارده‌كانیش هه‌ڵبخه‌ڵه‌تێنن.


text:
ئینجا فریشته‌كان ده‌نێرێت و بژارده‌كانی له‌ چوار بایه‌كه‌ كۆده‌كاته‌وه‌، له‌م په‌ڕی زه‌وییه‌وه‌ تاكو ئه‌و په‌ڕی ئاسمان.


text:
سه‌باره‌ت به‌و ڕۆژ و كاته‌ كه‌س نایزانێت، نه‌ فریشته‌كان كه‌ له‌ ئاسمانن و نه‌ كوڕه‌كه‌، باوك نه‌بێت.


text:
وه‌ك پیاوێكی گه‌شت‌كردوو، ماڵه‌كه‌ی به‌جێ‌هێشتووه‌ و ده‌سه‌ڵاتی داوه‌ته‌ كۆیله‌كانی، هه‌ریه‌كه‌ و به‌ ئیشی خۆی، ده‌رگاوانیشی ڕاسپاردووه‌ ئێشك بگرێت.


text:
بۆیه‌ ئێشك بگرن، چونكه‌ نازانن كه‌ی گه‌وره‌ی ماڵ ده‌گه‌ڕێته‌وه‌، ئێواره‌ یان نیوه‌ی شه‌و، یان له‌گه‌ڵ بانگدانی كه‌ڵه‌شێر، یان به‌یانی.


text:
جه‌ژنی په‌سخه‌ و فه‌تیره‌ دوو ڕۆژی مابوو، كاهینانی باڵا و مالمه‌كان ده‌گه‌ڕان به‌ فێڵێك بیگرن و بیكوژن،


text:
له‌ بێت‌عه‌نیا، له‌ ماڵی شیمۆنه‌ گول له‌سه‌ر خوان بوو، ژنێك هات بوتڵێكی ئه‌له‌باسته‌ریی بۆنی ناردینی ساده‌ی گرانبه‌های پێ‌بوو، بوتڵه‌كه‌ی شكاند و به‌سه‌ری‌دا ڕژاند.


text:
ده‌توانرا ئه‌م بۆنه‌ به‌ زیاتر له‌ سێ سه‌د دینار بفرۆشرابووایه‌ و بدرابووایه‌ هه‌ژاران.) جا سه‌رزه‌نشتی ژنه‌كه‌یان كرد.


text:
چونكه‌ هه‌ژاران هه‌میشه‌ له‌گه‌ڵتانن، كه‌ی ویستتان ده‌توانن چاكه‌یان له‌گه‌ڵ بكه‌ن، به‌ڵام من هه‌میشه‌ له‌لاتان نیم.


text:
كاتێ گوێیان لێ‌بوو، دڵخۆش بوون و به‌ڵێنیان پێی‌دا زیوی بده‌نێ. جا له‌ هه‌لێك ده‌گه‌ڕا تاكو به‌ گرتنی بدات.


text:
له‌ یه‌كه‌می جه‌ژنی فه‌تیره‌دا، كه‌ قوربانی په‌سخه‌یان ده‌كرد، قوتابییه‌كانی پێیان وت: (ده‌ته‌وێ بچینه‌ كوێ ئاماده‌كاری بكه‌ین، تاكو په‌سخه‌ بخۆیت؟)


text:
ئه‌ویش دووان له‌ قوتابییه‌كانی نارد، پێی فه‌رموون: (بڕۆنه‌ ناو شار، پیاوێك تووشتان ده‌بێت گۆزه‌یه‌ك ئاوی هه‌ڵگرتووه‌، دوای بكه‌ون.


text:
له‌كوێ چووه‌ ژووره‌وه‌، به‌ خاوه‌ن ماڵه‌كه‌ بڵێن: "مامۆستا ده‌فه‌رمووێ: كوا دیوه‌خانه‌كه‌م تاكو له‌گه‌ڵ قوتابییه‌كانم په‌سخه‌ی تێدا بخۆم؟"


text:
ئه‌ویش له‌ نهۆمی سه‌ره‌وه‌ ژوورێكی گه‌وره‌تان پیشان ده‌دات، ڕاخراوه‌ و ئاماده‌ كراوه‌، له‌وێ بۆمانی ئاماده‌ بكه‌ن.)


text:
پاڵیان‌دابۆوه‌ نانیان ده‌خوارد، عیسا فه‌رمووی: (ڕاستیتان پێ ده‌ڵێم، یه‌كێكتان وا له‌گه‌ڵم ده‌خوات، به‌ گرتنم ده‌دات.)


text:
چونكه‌ كوڕی مرۆڤ ده‌بێت وه‌كو له‌سه‌ری نووسراوه‌ بڕوات، به‌ڵام قوڕ به‌سه‌ر ئه‌وه‌ی كوڕی مرۆڤ به‌ گرتن ده‌دات! باشتر بوو بۆ ئه‌و كه‌سه‌ هه‌ر له‌دایك نه‌بووایه‌.)


text:
كاتێ نانیان ده‌خوارد، عیسا نانێكی هه‌ڵگرت، سوپاسی خودای كرد و له‌تی‌كرد، پێی‌دان و فه‌رمووی: (وه‌رگرن، ئه‌مه‌ له‌شی منه‌.)


text:
ڕاستیتان پێ ده‌ڵێم: ئیتر له‌ به‌رهه‌می مێو ناخۆمه‌وه‌ تاكو ئه‌و ڕۆژه‌ی له‌ شانشینی خودا به‌ نوێتی ده‌یخۆمه‌وه‌.)


text:
عیسا پێی فه‌رموون: (هه‌موو پشتم تێده‌كه‌ن، چونكه‌ نووسراوه‌: {له‌ شوانه‌كه‌ ده‌ده‌م، مه‌ڕه‌كان په‌رت ده‌بن.}.


text:
عیساش پێی فه‌رموو: (ڕاستیت پێ ده‌ڵێم: تۆ ئه‌مڕۆ، هه‌ر ئه‌م شه‌و، پێش ئه‌وه‌ی دوو جار كه‌ڵه‌شێر بانگ بدات، سێ جار نكۆڵیم لێ ده‌كه‌یت.)


text:
كه‌مێك دووركه‌وته‌وه‌ و خۆی خسته‌ سه‌ر زه‌وی، نوێژی كرد تاكو ئه‌گه‌ر ببێت كاته‌كه‌ی به‌سه‌ردا تێپه‌ڕێت.


text:
فه‌رمووی: (بابه‌! باوكه‌، هه‌موو شتێك بۆ تۆ ده‌بێت، ئه‌م جامه‌م له‌سه‌ر لاببه‌. به‌ڵام نه‌ك ئه‌وه‌ی من ده‌مه‌وێت، به‌ڵكو ئه‌وه‌ی تۆ ده‌ته‌وێت.)


text:
گه‌ڕایه‌وه‌ بینی نووستوون، به‌ په‌ترۆسی فه‌رموو: (شیمۆن نووستوویت؟ نه‌تتوانی كاتژمێرێك شه‌واره‌ بگریت؟


text:
سێیه‌م جار گه‌ڕایه‌وه‌، پێی فه‌رموون: (هێشتا نووستوون و پشوو ده‌ده‌ن؟ به‌سه‌! كاته‌كه‌ هاتووه‌. ئه‌وه‌تا كوڕی مرۆڤ ده‌درێته‌ ده‌ست گوناهباران.


text:
یه‌كسه‌ر، كاتێ هێشتا قسه‌ی ده‌كرد، یه‌هوزا یه‌كێك بوو له‌ دوازده‌كه‌، گه‌یشت. كۆمه‌ڵه‌ خه‌ڵكێكی له‌گه‌ڵ‌بوو له‌لایه‌ن كاهینانی باڵا و مالمه‌كان و پیرانه‌وه‌ نێردرابوون، شمشێر و داریان پێ‌بوو.


text:
ئه‌وه‌ی به‌ گرتنی ده‌دات، نیشانه‌یه‌كی پێ‌دابوون، وتبووی: (ئه‌وه‌ی ماچی ده‌كه‌م، خۆیه‌تی، بیگرن و به‌ پاسه‌وانییه‌وه‌ بیبه‌ن.)


text:
ڕۆژانه‌ له‌ په‌رستگادا له‌گه‌ڵتان بووم خه‌ریكی فێركردن بووم، نه‌تانگرتم، به‌ڵام بۆ هاتنه‌دی نووسراوه‌كانه‌.)


text:
په‌ترۆسیش دووربه‌دوور تاكو ناو حه‌وشه‌ی سه‌رۆكی كاهینان دوای كه‌وت، له‌گه‌ڵ خزمه‌تكاران له‌به‌رده‌م ئاگر دانیشتبوو خۆی گه‌رم ده‌كرده‌وه‌.


text:
كاهینانی باڵا و هه‌موو سه‌نهه‌درین به‌دوای شایه‌تییه‌ك ده‌گه‌ڕان له‌سه‌ر عیسا تاكو بیكوژن، به‌ڵام ده‌ستیان نه‌كه‌وت.


text:
(گوێمان لێی‌بوو ده‌یووت: "ئه‌م په‌رستگایه‌ی ده‌ستكرده‌ ده‌یڕوخێنم، به‌ سێ ڕۆژ یه‌كێكی دیكه‌ بنیاد ده‌نێم كه‌ ده‌ستكرد نه‌بێت.")


text:
سه‌رۆك كاهینیش له‌ناوه‌ڕاست ڕاوه‌ستا و له‌ عیسای پرسی: (هیچ وه‌ڵام ناده‌یته‌وه‌؟ ئه‌وانه‌ شایه‌تی چی له‌ دژت ده‌ده‌ن؟)


text:
به‌ڵام عیسا بێ‌ده‌نگ مایه‌وه‌ و هیچ وه‌ڵامی نه‌دایه‌وه‌. دیسان سه‌رۆك كاهین لێی پرسی و پێی‌ووت: (ئایا تۆ مه‌سیحه‌كه‌ی، كوڕی ستایشكراوه‌كه‌ی ؟)


text:
عیسا فه‌رمووی: (من ئه‌وم. {كوڕی مرۆڤ ده‌بینن له‌ ده‌سته‌ڕاستی توانادار داده‌نیشێت و له‌گه‌ڵ هه‌وری ئاسمان‌دا دێته‌وه‌.} )


text:
هه‌ندێك ده‌ستیان پێ كرد تفی لێ بكه‌ن، ڕووی داپۆشن و لێی بده‌ن، پێیان ده‌ووت: (پێشبینی بكه‌!) خزمه‌تكارانیش گرتییان و دایانه‌ به‌ر شه‌ق.


text:
نكۆڵی كرد و وتی: (نازانم، تێناگه‌م چی ده‌ڵێی.) ده‌رچووه‌ داڵانه‌كه‌. <n>[ئینجا كه‌ڵه‌شێر بانگی دا.]</n>


text:
دیسان نكۆڵی كرد. پاش كه‌مێك ئه‌وانه‌ی له‌وێ‌دا ڕاوه‌ستابوون، به‌ په‌ترۆسیان ده‌ووت: (به‌ ڕاستی تۆ له‌وانیت، چونكه‌ تۆش جه‌لیلیت.)


text:
یه‌كسه‌ر كه‌ڵه‌شێر بۆ دووه‌م جار بانگی دا، په‌ترۆسیش قسه‌ی عیسای بیركه‌وته‌وه‌ كه‌ پێی فه‌رمووبوو: (پێش ئه‌وه‌ی دوو جار كه‌ڵه‌شێر بانگ بدات، سێ جار نكۆڵیم لێ ده‌كه‌یت.) خۆی پێ نه‌گیرا و گریا.


text:
هه‌ر به‌یانی زوو، كاهینانی باڵا و پیران و مالمه‌كان و هه‌موو سه‌نهه‌درین ڕاوێژیان كرد. عیسایان په‌لبه‌ست كرد و بردییان، دایانه‌ ده‌ست پیلاتۆس.


text:
پیلاتۆس لێی پرسین: (باشه‌ چ خراپه‌یه‌كی كردووه‌؟) به‌ڵام ئه‌وان زیاتر هاواریان كرد: (له‌ خاچی بده‌!)


text:
پیلاتۆسیش ده‌یویست خه‌ڵكه‌كه‌ ڕازی بكات، باراباسی بۆ ئازاد كردن. له‌دوای به‌ قامچی لێدانی، عیسای بۆ له‌خاچدان به‌ده‌سته‌وه‌ دا.


text:
كاتێ گاڵته‌یان پێ كرد، كراسه‌ مۆره‌كه‌یان له‌به‌ردا داكه‌ند و جلی خۆیان له‌به‌ر كرده‌وه‌ و بۆ له‌خاچدان بردییانه‌ ده‌ره‌وه‌.


text:
ڕێبوارێك له‌ كێڵگه‌ ده‌هاته‌وه‌، ناوی شیمۆنی كورێنی بوو، باوكی ئه‌سكه‌نده‌ر و ڕوفوس، ناچاریان كرد خاچه‌كه‌ی ئه‌و هه‌ڵبگرێت.


text:
ئه‌وانه‌ی به‌وێدا تێده‌په‌ڕین، جنێویان پێی ده‌دا و سه‌ریان باده‌دا، ده‌یان‌ووت: (ها! ئه‌ی ڕوخێنه‌ری په‌رستگا و بنیادنه‌ره‌وه‌ی به‌ سێ ڕۆژ،


text:
به‌ هه‌مان شێوه‌ كاهینانی باڵا و مالمه‌كان گاڵته‌یان ده‌كرد و به‌ یه‌كتریان ده‌ووت: (خه‌ڵكی دیكه‌ی ڕزگار كرد، به‌ڵام ناتوانێ خۆی ڕزگار بكات!


text:
با ئێستا مه‌سیحی پاشای ئیسرائیل له‌ خاچه‌كه‌ دابه‌زێت، تاكو ببینین و باوه‌ڕ بهێنین.) ئه‌وانه‌ش كه‌ له‌گه‌ڵی له‌ خاچ ده‌دران قسه‌یان پێ ده‌ووت.


text:
له‌ كاتژمێر سێ ، عیسا به‌ ده‌نگێكی به‌رز هاواری كرد: ({ئێلی، ئێلی، له‌ما شه‌به‌قتانی؟}) واتا، {خودای من، خودای من، بۆ وازت لێ هێنام؟}


text:
یه‌كێك ڕایكرد و ئه‌سفه‌نجێكی له‌ سركه‌ هه‌ڵكێشا و به‌سه‌ر قامیشێكه‌وه‌ دایێ، وتی: (لێگه‌ڕێن با ببینین ئه‌لیاس دێت دایبگرێت!)


text:
ئه‌و سه‌رپه‌له‌ی به‌رامبه‌ر عیسا ڕاوه‌ستابوو، گوێی له‌ هاواری بوو و بینی چۆن ڕۆحی سپارد، وتی: (به‌ ڕاستی ئه‌م مرۆڤه‌ كوڕی خودا بوو!)


text:
چه‌ند ژنێك له‌ دووره‌وه‌ ته‌ماشایان ده‌كرد، له‌نێوانیان‌دا مریه‌می مه‌جده‌لی و مریه‌می دایكی یاقوبی بچووك و یوسی و سالومه‌یان له‌گه‌ڵ‌بوو،


text:
ئه‌مانه‌ له‌ جه‌لیله‌وه‌ دوای عیسا كه‌وتبوون و خزمه‌تیان ده‌كرد، زۆری دیكه‌ش له‌گه‌ڵی هاتبوونه‌ ئۆرشه‌لیم.


text:
یوسفی خه‌ڵكی ڕامه‌ ئه‌ندامێكی به‌رزی ئه‌نجومه‌ن بوو، ئه‌ویش چاوه‌ڕێی شانشینی خودای ده‌كرد، وێرا و چووه‌ لای پیلاتۆس و داوای ته‌رمه‌كه‌ی عیسای كرد.


text:
پیلاتۆس سه‌رسام بوو ئاوا به‌ زوویی عیسا مردووه‌، سه‌رپه‌له‌كه‌ی بانگ‌كرد و لێی پرسی ئاخۆ ده‌مێكه‌ مردووه‌.


text:
ئه‌ویش كه‌تانی كڕی، دایگرت و به‌ كه‌تان كفنی كرد، له‌ گۆڕێك‌دا ناشتی كه‌ له‌ به‌رد هه‌ڵكه‌ندرا بوو. ئینجا به‌ردێكی گلۆر كرده‌وه‌ سه‌ر ده‌رگای گۆڕه‌كه‌.


text:
كه‌ شه‌ممه‌ به‌سه‌رچوو، مریه‌می مه‌جده‌لی و مریه‌می دایكی یاقوب و سالومه‌، بۆن‌وبه‌رامیان كڕی تاكو بچن و چه‌وری بكه‌ن.


text:
چوونه‌ ناو گۆڕه‌كه‌، گه‌نجێكیان بینی له‌لای ڕاست دانیشتبوو، كه‌وایه‌كی سپی له‌به‌ر بوو، ئه‌وانیش تاسان.


text:
پێی‌ووتن: (مه‌تاسێن، به‌ شوێن عیسای ناسیره‌یی له‌خاچ‌دراو ده‌گه‌ڕێن. ئه‌و هه‌ڵستایه‌وه‌! لێره‌ نییه‌. ئه‌وه‌تا ئه‌و شوێنه‌ی لێیان دانا.


text:
به‌ڵام بڕۆن و به‌ قوتابییه‌كانی و به‌ په‌ترۆس بڵێن، "ئه‌و پێشتان ده‌كه‌وێت بۆ جه‌لیل، وه‌ك پێی فه‌رموون له‌وێ ده‌یبینن.")


text:
ده‌رچوون و له‌ گۆڕه‌كه‌ هه‌ڵاتن. له‌رز و سه‌رسامی دایگرتبوون، هیچیان به‌ كه‌س نه‌ووت، چونكه‌ ده‌ترسان. <n>[


text:
دوای ئه‌وه‌ی به‌یانی زوو له‌ یه‌كه‌می هه‌فته‌ عیسا هه‌ڵستایه‌وه‌، یه‌كه‌م جار بۆ مریه‌می مه‌جده‌لی ده‌ركه‌وت، ئه‌وه‌ی حه‌وت ڕۆحی‌پیسی لێی ده‌ركردبوو.


text:
پاشان عیسا بۆ یازده‌كه‌ ده‌ركه‌وت، كاتێ له‌سه‌ر خوان بوون، له‌به‌ر بێ‌باوه‌ڕی و دڵڕه‌قییان سه‌رزه‌نشتی كردن. چونكه‌ باوه‌ڕیان به‌وانه‌ نه‌كرد كه‌ دوای هه‌ڵستانه‌وه‌كه‌ی بینیبوویان.


text:
ئه‌وه‌ی باوه‌ڕ ده‌هێنێ و له‌ئاوهه‌ڵده‌كێشرێ ڕزگاری ده‌بێت، ئه‌وه‌ش كه‌ باوه‌ڕ ناهێنێ، تاوانبار ده‌كرێت.


text:
ئه‌وانه‌ی باوه‌ڕ ده‌هێنن ئه‌م نیشانانه‌یان له‌گه‌ڵ ده‌بێت، به‌ ناوی من ڕۆحی‌پیس ده‌رده‌كه‌ن و به‌ زمانی نوێ ده‌دووێن،


text:
به‌ ده‌ستیان مار ده‌گرن، ئه‌گه‌ر ژه‌هرێكی كوشنده‌ش بخۆنه‌وه‌ زیانیان پێ ناگات، ده‌ست له‌سه‌ر نه‌خۆش داده‌نێن و چاك ده‌بنه‌وه‌.)


text:
دوای ئه‌وه‌ی عیسای خوداوه‌ند ئه‌مانه‌ی پێ فه‌رموون، بۆ ئاسمان به‌رزكرایه‌وه‌ و له‌ ده‌سته‌ڕاستی خودا دانیشت.


text:
ئه‌وانیش چوون و له‌ هه‌موو لایه‌ك جاڕیان دا، خوداوه‌ندیش له‌گه‌ڵیان كاری ده‌كرد و به‌ نیشانه‌كانی پشتگیری وشه‌كه‌ی ده‌كرد.]</n>


text:
ئه‌ی ساوفیلۆسی پایه ‌به‌رز، زۆر كه‌س هه‌ڵستان به‌ داڕشتنی مێژووی ئه‌و ڕووداوانه‌ی له‌لای ئێمه‌ ڕووی‌دابوو،


text:
وه‌ك له‌لایه‌ن ئه‌وانه‌وه‌ پێمان گه‌یشت كه‌ له‌ سه‌ره‌تاوه‌ شایه‌تحاڵ و خزمه‌تكاری په‌یامه‌كه‌ بوون.


text:
منیش له‌ سه‌ره‌تاوه‌ به‌ وردی سۆراخی هه‌موو شتێكم كردووه‌، بۆیه‌ به‌ باشم زانی به‌ ڕیزبه‌ندی بۆتی بنووسم،


text:
له‌ سه‌رده‌می هێرۆدسی شای یه‌هودیا، كاهینێك له‌ كۆمه‌ڵه‌ی ئه‌بیا هه‌بوو ناوی زه‌كه‌ریا بوو، ئه‌لیساباتی ژنیشی له‌ نه‌وه‌ی هاڕون بوو.


text:
هه‌ردووكیان له‌به‌رده‌م خودا ڕاستودروست بوون، بێ گله‌یی بوون له‌ په‌یڕه‌وكردنی هه‌موو ڕاسپارده‌ و حوكمه‌كانی خوداوه‌ند.


text:
به‌گوێره‌ی نه‌ریتی كاهینیه‌تی ، تیروپشكی كه‌وته‌ سه‌ر تاكو بچێته‌ ناو په‌رستگای خوداوه‌ند و بخوور بسووتێنێت.


text:
به‌ڵام فریشته‌كه‌ پێی‌ووت: (زه‌كه‌ریا مه‌ترسه‌، چونكه‌ پاڕانه‌وه‌ت بیسترا، ئه‌لیساباتی ژنیشت كوڕێكی بۆت ده‌بێت و ناوی لێ ده‌نێیت یه‌حیا.


text:
چونكه‌ له‌به‌رده‌م خوداوه‌ند گه‌وره‌ ده‌بێت. هه‌رگیز شه‌راب و مه‌ی ناخواته‌وه‌. له‌ سكی دایكییه‌وه‌ پڕده‌بێت له‌ ڕۆحی پیرۆز و


text:
به‌ ڕۆح و توانای ئه‌لیاسه‌وه‌ به‌ پێش خوداوه‌ند ده‌كه‌وێت ، تاكو دڵی باوكان بۆ منداڵه‌كان و یاخیبووانیش بۆ دانایی ڕاستودروستان بگه‌ڕێنێته‌وه‌، تاكو گه‌لێكی ئاماده‌ بۆ خوداوه‌ند ڕێك بخات.)


text:
فریشته‌كه‌ وه‌ڵامی دایه‌وه‌: (من جبرائیلم له‌به‌رده‌م خودا ڕاده‌وه‌ستم، نێردراوم تاكو له‌گه‌ڵت بدوێم و ئه‌م موژده‌یه‌ت بده‌مێ.


text:
ئه‌وه‌تا له‌ ئێستاوه‌ تۆ لاڵ ده‌بیت و توانای قسه‌كردنت نامێنێت تاكو ئه‌و ڕۆژه‌ی ئه‌م شتانه‌ ده‌بێت، چونكه‌ باوه‌ڕت به‌ قسه‌كه‌م نه‌كرد، ئه‌وه‌ی له‌ كاتی خۆی‌دا دێته‌ دی.)


text:
كاتێ هاته‌ ده‌ره‌وه‌ نه‌یتوانی له‌گه‌ڵیان بدوێت، جا زانییان كه‌ له‌ په‌رستگادا بینینێكی دیتووه‌، چونكه‌ ئیشاره‌تی بۆ ده‌كردن و به‌ لاڵی مایه‌وه‌.


text:
(خوداوه‌ند ئاوای له‌گه‌ڵ كردم له‌م ڕۆژانه‌دا ئاوڕی لێم دایه‌وه‌، تاكو له‌ناو خه‌ڵكی شوره‌ییم لابه‌رێت.)


text:
له‌ شه‌شه‌م مانگی بوو، جبرائیلی فریشته‌ له‌لایه‌ن خوداوه‌ بۆ شارێك نێردرا له‌ جه‌لیل، ناوی ناسیره‌ بوو،


text:
بۆ لای پاكیزه‌یه‌كی ماره‌بڕاو له‌ پیاوێك ناوی یوسف بوو له‌ بنه‌ماڵه‌ی داود، ناوی پاكیزه‌كه‌ش مریه‌م بوو.


text:
پایه‌ به‌رز‌ ده‌بێت و به‌ كوڕی خودای هه‌ره‌به‌رز ناوده‌بردرێت، خودای په‌روه‌ردگاریش ته‌ختی داودی باوكی پێ ده‌داته‌وه‌.


text:
فریشته‌كه‌ وه‌ڵامی دایه‌وه‌: (رۆحی پیرۆز دێته‌ سه‌رت و هێزی خودای هه‌ره‌به‌رز سایه‌ی سه‌رت ده‌بێت. بۆیه‌ ئه‌و پیرۆزه‌ی لێت ده‌بێت به‌ كوڕی خودا ناوده‌بردرێت.


text:
ئه‌وه‌تا ئه‌لیساباتی خزمیشت به‌و پیریه‌ی سكی به‌ كوڕێك هه‌یه‌. ئه‌وه‌ی به‌ نه‌زۆك ناوده‌برا له‌ شه‌شه‌م مانگیه‌تی.


text:
مریه‌م وتی: (ئه‌وه‌تا من كاره‌كه‌ری خوداوه‌ندم. با به‌گوێره‌ی قسه‌كانت بۆم ببێت.) فریشته‌كه‌ش به‌جێی‌هێشت.


text:
كاتێ ئه‌لیسابات گوێی له‌ سڵاوه‌كه‌ی مریه‌م بوو، منداڵه‌كه‌ له‌ سكی‌دا هه‌ڵبه‌زی و ئه‌لیسابات پڕبوو له‌ ڕۆحی پیرۆز.


text:
ئه‌لیسابات به‌ ده‌نگێكی به‌رز هاواری كرد: (له‌ناو ژنان‌دا به‌ره‌كه‌تداریت، به‌رهه‌می سكت به‌ره‌كه‌تداره‌!


text:
چونكه‌ سه‌یری ڕۆح‌سووكی كاره‌كه‌ره‌كه‌ی كرد. ئه‌وه‌تا له‌ ئێستاوه‌ هه‌موو نه‌وه‌كان به‌ به‌ره‌كه‌تدارم داده‌نێن،


text:
هه‌موو دراوسێیه‌كانیان ترسیان لێ نیشت و له‌ سه‌راپای زوورگه‌كانی یه‌هودیا باسی هه‌موو ئه‌م شتانه‌ ده‌كرا.


text:
هه‌موو ئه‌وانه‌ی بیستیان له‌ دڵی خۆیان‌دا هه‌ڵیانگرت، وتیان: (ئایا ئه‌م منداڵه‌ ده‌بێته‌ چی؟) چونكه‌ ده‌ستی خوداوه‌ندی له‌گه‌ڵ‌بوو.


text:
تۆش ئه‌ی منداڵ، به‌ پێغه‌مبه‌ری خودای هه‌ره‌به‌رز ناوده‌بردرێیت، چونكه‌ پێش خوداوه‌ند ده‌كه‌ویت، تاكو ڕێگای بۆ ئاماده‌ بكه‌یت،


text:
به‌هۆی به‌زه‌ییه‌ به‌سۆزه‌كه‌ی خودامانه‌وه‌، كه‌ به‌هۆیه‌وه‌ ڕووناكی له‌ به‌رزاییه‌وه‌ به‌سه‌رمان‌دا ده‌ڕه‌خشێت،


text:
تاكو به‌سه‌ر ئه‌وانه‌ی له‌ تاریكی و له‌ سێبه‌ری مه‌رگ‌دا دانیشتوون بدره‌وشێته‌وه‌، بۆ ئه‌وه‌ی پێیه‌كانمان به‌ ڕێگای ئاشتی‌دا ببات.)


text:
منداڵه‌كه‌ش گه‌شه‌ی ده‌كرد و له‌ ڕۆح‌دا به‌هێز ده‌بوو، تاكو ڕۆژی ده‌ركه‌وتنی بۆ ئیسرائیل له‌ چۆڵه‌وانی بوو.


text:
یوسفیش له‌ جه‌لیل له‌ شاری ناسیره‌وه‌ به‌ره‌و یه‌هودیا سه‌ركه‌وت، بۆ شاره‌كه‌ی داود كه‌ پێی ده‌ووترێ بێت‌له‌حم، چونكه‌ له‌ بنه‌ماڵه‌ و تیره‌ی داود بوو،


text:
جا كوڕه‌ نۆبه‌ره‌كه‌ی بوو، قۆنداغی كرد و له‌ ئاخوڕێك‌دا داینا، چونكه‌ له‌ خانه‌كه‌دا شوێنیان نه‌بوو.


text:
فریشته‌یه‌كی خوداوه‌ند بۆیان ده‌ركه‌وت و شكۆی خوداوه‌ند له‌ ده‌وریان دره‌وشایه‌وه‌، جا ترسێكی زۆر ترسان.


text:
له‌ پڕێك‌دا له‌گه‌ڵ فریشته‌كه‌ له‌شكرێكی گه‌وره‌ی ئاسمانی ده‌ركه‌وت و ستایشی خودایان ده‌كرد و ده‌یان‌ووت:


text:
كاتێ فریشته‌كان به‌ره‌و ئاسمان به‌جێیان هێشتن، شوانه‌كان به‌ یه‌كتریان وت: (ده‌ی با بڕۆینه‌ بێت‌له‌حم و ئه‌م شته‌ی ڕووی‌داوه‌ ببینین كه‌ خوداوه‌ند پێی ڕاگه‌یاندین.)


text:
شوانه‌كان گه‌ڕانه‌وه‌ و خودایان شكۆدار ده‌كرد و ستایشیان ده‌كرد له‌ پێناوی هه‌موو ئه‌وه‌ی بیستیان و بینییان، وه‌ك پێیان وترابوو.


text:
له‌ ڕۆژی هه‌شته‌مین بۆ ئه‌وه‌ی خه‌ته‌نه‌ بكرێت ، ناوی لێ‌نرا عیسا، وه‌ك له‌لایه‌ن فریشته‌كه‌ ناونرا، پێش ئه‌وه‌ی به‌ سك بكه‌وێت.


text:
كاتێك ڕۆژانی پاكبوونه‌وه‌یان به‌گوێره‌ی ته‌وراتی موسا ته‌واوبوو، بردییانه‌ ئۆرشه‌لیم، تاكو پێشكه‌شی خوداوه‌ندی بكه‌ن -


text:
بۆ پێشكه‌شكردنی قوربانییه‌كیش، به‌گوێره‌ی ئه‌وه‌ی له‌ ته‌وراتی خوداوه‌ند وتراوه‌: {دوو كوكوختی یان دوو بێچووه‌ كۆتر.}


text:
له‌ ئۆرشه‌لیم پیاوێك هه‌بوو ناوی شیمۆن بوو، پیاوچاك و له‌خواترس بوو، چاوه‌ڕێی به‌سه‌ركردنه‌وه بوو بۆ ئیسرائیل، ڕۆحی پیرۆزی له‌سه‌ر بوو.


text:
به‌هۆی ڕۆحه‌كه‌وه‌ هاته‌ په‌رستگا. كاتێ دایك و باوكه‌كه‌ عیسای منداڵیان هێنا ژووره‌وه‌، تاكو به‌گوێره‌ی نه‌ریتی ته‌ورات بۆی بكه‌ن،


text:
شیمۆن داوای به‌ره‌كه‌تی بۆ كردن و به‌ مریه‌می دایكی وت: (ئا ئه‌م منداڵه‌ دانراوه‌ بۆ كه‌وتن و هه‌ڵستانه‌وه‌ی زۆران له‌ ئیسرائیل‌دا، ده‌بێته‌ نیشانه‌یه‌ك دژایه‌تی ده‌كرێت،


text:
ژنه‌ پێغه‌مبه‌رێك هه‌بوو، حه‌نای كچی فه‌نۆئیل له‌ هۆزی ئه‌شیر. زۆر به‌ ساڵ‌دا چوو بوو، له‌ كچێنی‌ڕا حه‌وت ساڵ له‌گه‌ڵ مێرده‌كه‌ی ژیابوو،


text:
ئینجا بێوه‌ژن بوو تاكو هه‌شتا و چوار ساڵی. په‌رستگای به‌جێ‌نه‌ده‌هێشت، به‌ پاڕانه‌وه‌ و ڕۆژوو، شه‌و و ڕۆژ له‌ په‌رستن‌دا بوو.


text:
هه‌ر له‌و كاته‌دا ڕاوه‌ستا و ستایشی خودای ده‌كرد، باسی منداڵه‌كه‌ی بۆ هه‌موو ئه‌وانه‌ ده‌كرد كه‌ چاوه‌ڕوانی كڕینه‌وه‌ی ئۆرشه‌لیم بوون.


text:
كه‌ هه‌موو شتێكیان به‌گوێره‌ی ته‌وراتی خوداوه‌ند ته‌واو كرد، هاتنه‌وه‌ جه‌لیل، بۆ ناسیره‌ی شاره‌كه‌ی خۆیان.


text:
دوای ته‌واوبوونی ڕۆژه‌كان له‌ گه‌ڕانه‌وه‌یان‌دا عیسای مێردمنداڵ له‌ ئۆرشه‌لیم مایه‌وه‌، دایك و باوكیشی نه‌یانزانی.


text:
وایان ده‌زانی له‌ناو كاروانه‌كه‌یه‌، ڕۆژه‌ ڕێیه‌ك ڕۆیشتن، دوای ئه‌وه‌ له‌ناو خزم و ناسیاوه‌كان لێی گه‌ڕان.


text:
دوای سێ ڕۆژ له‌ په‌رستگادا دۆزیانه‌وه‌، له‌ناو مامۆستایان دانیشتووه‌، گوێیان لێ ده‌گرێت و پرسیاریان لێ‌ده‌كات.


text:
كاتێ بینییان واقیان وڕما، ئینجا دایكی پێی‌ووت: (كوڕم بۆ وات لێ‌كردین؟ من و باوكت دڵمان پێته‌وه‌ بوو و به‌ دوات‌دا ده‌گه‌ڕاین.)


text:
ئینجا له‌گه‌ڵیان دابه‌زی و هاته‌وه‌ ناسیره‌ و گوێڕایه‌ڵیان بوو، دایكیشی هه‌موو شته‌كانی له‌ دڵی‌دا هه‌ڵده‌گرت.


text:
له‌ ساڵی پازده‌مینی حوكمڕانی تێباریۆس قه‌یسه‌ر - كاتێ پیلاتۆسی پونتی فه‌رمانڕه‌وای یه‌هودیا بوو، هێرۆدسیش تیتراركی جه‌لیل بوو و فیلیپۆسی براشی تیتراركی ئیتۆریه‌ و ته‌راخۆنیتس بوو، لیسانیۆس تیتراركی ئه‌بیلینه‌ بوو،


text:
له‌ سه‌رده‌می سه‌رۆك كاهینیه‌تی حه‌نان و قه‌یافا - له‌ ده‌شت‌وده‌ر وشه‌ی خودا بۆ یه‌حیای كوڕی زه‌كه‌ریا هات.


text:
جا بۆ هه‌موو ناوچه‌كانی ده‌وروبه‌ری ئوردون ده‌رچوو، جاڕی له‌ئاوهه‌ڵكێشانی تۆبه‌كردنی ده‌دا بۆ گوناه‌ به‌خشین.


text:
وه‌ك له‌ سیپاره‌ی وشه‌كانی ئیشایا پێغه‌مبه‌ردا نووسراوه‌: {ده‌نگی بانگده‌رێك له‌ چۆڵه‌وانی هاوارده‌كات: "ڕێگای خوداوه‌ند ئاماده‌ بكه‌ن، ڕێڕه‌وی ڕێك بخه‌ن."


text:
هه‌موو دۆڵێك پڕ ده‌بێته‌وه‌ و هه‌موو چیا و گردێكیش نزم ده‌بێته‌وه‌، ڕێگا خواروخێچه‌كان ڕاست ده‌بنه‌وه‌ و سه‌خته‌كانیش ئاسان ده‌بن،


text:
به‌و خه‌ڵكانه‌ی ده‌ووت كه‌ ده‌رده‌چوون تاكو له‌ئاویان‌هه‌ڵكێشێت: (ئه‌ی بێچوی كۆره‌ماران، كێ ئاگاداری كردوونه‌ته‌وه‌ له‌ ده‌ست تووڕه‌یی داهاتوو هه‌ڵبێن؟


text:
با به‌رهه‌مێكتان هه‌بێت له‌ تۆبه‌كردن بوه‌شێته‌وه‌. به‌ خۆتان مه‌ڵێن: "ئیبراهیم باوكمانه‌." پێتان ده‌ڵێم، خودا ده‌توانێت له‌م به‌ردانه‌ نه‌وه‌ بۆ ئیبراهیم قیت‌بكاته‌وه‌.


text:
ئه‌وه‌تا ته‌ور خراوه‌ته‌ سه‌ر ڕه‌گی دار، هه‌ر دارێك به‌رهه‌می باش نه‌دات، ده‌بڕدرێته‌وه‌ و فڕێده‌درێته‌ ناو ئاگر.)


text:
وه‌ڵامی دانه‌وه‌: (ئه‌وه‌ی دوو كراسی هه‌یه‌، با یه‌كێكیان بداته‌ ئه‌وه‌ی كه‌ نییه‌تی، ئه‌وه‌ش كه‌ نانی هه‌یه‌، با هه‌مان شت بكات.)


text:
سه‌ربازیش پرسیاریان لێ‌كرد: (ئه‌ی ئێمه‌ چی بكه‌ین؟) پێی‌ووتن: (خاوه‌ له‌ كه‌س وه‌رمه‌گرن و بوختان مه‌كه‌ن، به‌ موچه‌كانتان ڕازی بن.)


text:
یه‌حیا وه‌ڵامی هه‌مووانی دایه‌وه‌: (من له‌ ئاوتان هه‌ڵده‌كێشم، به‌ڵام یه‌كێك دێت له‌ من به‌تواناتره‌، ئه‌وه‌ی من شایسته‌ نیم ئاوه‌زێنه‌ی سۆله‌كانی بكه‌مه‌وه‌، ئه‌و له‌ ڕۆحی پیرۆز و به‌ ئاگر باپتیزتان ده‌كات.


text:
شه‌نی به‌ده‌سته‌وه‌یه‌ بۆ پاككردنه‌وه‌ی جۆخینه‌كه‌ی، گه‌نمه‌كه‌ له‌ ئه‌مباردا كۆده‌كاته‌وه‌ و قه‌سه‌ره‌كه‌ش به‌ ئاگرێكی نه‌كوژاوه‌ ده‌سووتێنێت.)


text:
به‌ڵام كاتێ یه‌حیا هێرۆدسی تیتراركی سه‌رزه‌نشت كردبوو له‌سه‌ر هێرۆدیای براژنی و له‌به‌ر هه‌موو ئه‌و خراپانه‌ی كردبووی،


text:
ڕۆحی پیرۆز له‌ شێوه‌ی له‌ش وه‌ك كۆترێك له‌سه‌ری نیشته‌وه‌، ده‌نگێك له‌ ئاسمانه‌وه‌ هات: (تۆ كوڕی خۆشه‌ویستمی، به‌ تۆوه‌ زۆر دڵشادم.)


text:
پێی‌ووت: (هه‌موو ئه‌م ده‌سه‌ڵات و شكۆیه‌ی ئه‌وان ده‌ده‌مه‌ تۆ، چونكه‌ دراوه‌ته‌ من و منیش ئه‌وه‌ی بمه‌وێت ده‌یده‌مێ.


text:
عیساش وه‌ڵامی دایه‌وه‌: (نووسراوه‌: {كڕنۆش بۆ خودای په‌روه‌ردگارت ده‌به‌یت و ته‌نها ئه‌و ده‌په‌رستیت.} )


text:
ئینجا بۆ ئۆرشه‌لیمی برد و له‌سه‌ر سوانده‌ی په‌رستگا ڕایگرت و پێی‌ووت: (ئه‌گه‌ر كوڕی خودایت لێره‌وه‌ خۆت هه‌ڵبده‌ خواره‌وه‌.


text:
عیسا به‌ هێزی ڕۆحی پیرۆزه‌وه‌ گه‌ڕایه‌وه‌ جه‌لیل، ناوبانگی له‌ هه‌موو دێیه‌كانی ده‌وروپشت بڵاو بۆوه‌.


text:
هاته‌ ناسیره‌ كه‌ لێی گه‌وره‌ بووه‌، وه‌ك نه‌ریتی خۆی ڕۆژی شه‌ممه‌ چووه‌ كه‌نیشت و بۆ خوێندنه‌وه‌ ڕاوه‌ستا.


text:
({رۆحی خوداوه‌ندم له‌سه‌ره‌، چونكه‌ ده‌ستنیشانی كردووم بۆ موژده‌دان به‌ هه‌ژاران، ناردوومی تاكو ئازادی بۆ دیلكراوان و بینین بۆ كوێران جاڕبده‌م، تاكو پێشێلكراوان به‌ره‌و ئازادی بنێرم و


text:
ئینجا پێچراوه‌كه‌ی پێچایه‌وه‌، دایه‌وه‌ خزمه‌تكاره‌كه‌ و دانیشت. هه‌موو ئه‌وانه‌ی له‌ كه‌نیشت بوون چاویان تێبڕی بوو.


text:
هه‌موو شایه‌تییان بۆ ده‌دا، سه‌رسام بوون له‌و وشه‌ نیعمه‌تدارانه‌ی له‌ ده‌می ده‌هاتنه‌ ده‌ره‌وه‌، ده‌یان‌ووت: (ئه‌مه‌ كوڕه‌كه‌ی یوسف نییه‌؟)


text:
عیسا پێی فه‌رموون: (بێگومان ئه‌م په‌نده‌م پێ ده‌ڵێن: ئه‌ی پزیشك چاره‌سه‌ری خۆت بكه‌! ئه‌وه‌ی بیستمان و له‌ كه‌فه‌رناحوم كردت، لێره‌ش له‌ شاره‌كه‌ت‌دا بیكه‌.)


text:
له‌ ڕاستی‌دا پێتان ده‌ڵێم، له‌ سه‌رده‌می ئه‌لیاس زۆر بێوه‌ژن له‌ ئیسرائیل‌دا هه‌بوون، كاتێ سێ ساڵ و شه‌ش مانگ ئاسمان به‌سترا ، له‌ هه‌موو خاكه‌كه‌دا بووه‌ برسێتییه‌كی گه‌وره‌،


text:
له‌ سه‌رده‌می ئه‌لیشه‌ع پێغه‌مبه‌ریش زۆر گول له‌ ئیسرائیل‌دا هه‌بوون، هیچیان پاك نه‌بوونه‌وه‌، نه‌عمانی سوری نه‌بێت.)


text:
ده‌ریان‌كرده‌ ده‌ره‌وه‌ی شار، بردییانه‌ سه‌ر لێواری ئه‌و چیایه‌ی شاره‌كه‌یانی له‌سه‌ر بنیاد نرابوو، تاكو فڕێی‌بده‌نه‌ خواره‌وه‌.


text:
(ئای! عیسای ناسیره‌یی چیت لێمان ده‌وێت؟ هاتووی له‌ناومان ببه‌یت؟ ده‌تناسم تۆ كێیت، پیرۆزه‌كه‌ی خودایت.)


text:
عیسا لێی ڕاخوڕی و فه‌رمووی: (بێ‌ده‌نگ به‌! لێی وه‌ره‌ ده‌ره‌وه‌!) ڕۆحه‌ پیسه‌كه‌ له‌ناوه‌ندیان به‌ زه‌وی‌دا دا و لێی ده‌رچوو، هیچ زیانیشی پێ نه‌گه‌یاند.


text:
هه‌مووش سامگرتوو بوون و به‌ یه‌كتریان ده‌ووت: (ئه‌مه‌ چ وته‌یه‌كه‌؟ چونكه‌ به‌ ده‌سه‌ڵات و هێزه‌وه‌ فه‌رمان به‌ ڕۆحه‌پیسه‌كان ده‌دات و ده‌رده‌چن.)


text:
له‌ كه‌نیشت هه‌ڵستا و چووه‌ ماڵی شیمۆن. خه‌سووی شیمۆن تایه‌كی توندی لێ‌بوو، له‌به‌ر ئه‌و تكایان لێ‌كرد.


text:
ڕۆژ ئاوابوو، هه‌موو نه‌خۆشه‌كانیان هێنایه‌ لای عیسا، به‌ نه‌خۆشی جۆراوجۆره‌وه‌، ئه‌ویش ده‌ستی له‌سه‌ر هه‌ریه‌كه‌یان دانا و چاكی‌كردنه‌وه‌.


text:
ڕۆحی‌پیس له‌ زۆران ده‌رده‌چوون، هاواریان ده‌كرد: (تۆ كوڕی خودای!) ئه‌ویش لێیانی ڕاده‌خوڕی و نه‌یده‌هێشت بدوێن، چونكه‌ زانییان مه‌سیحه‌كه‌یه‌.


text:
كاتێ ڕۆژ هه‌ڵات، هه‌ڵستا و چووه‌ جێگایه‌كی چۆڵ، خه‌ڵكه‌كه‌ش به‌ دوای‌دا ده‌گه‌ڕان و هاتنه‌ لای، ڕایانگرت تاكو له‌لایان نه‌ڕوات.


text:
به‌ڵام پێی فه‌رموون: (له‌سه‌رمه‌ موژده‌ی پاشایه‌تی خودا بده‌مه‌ شاره‌كانی دیكه‌ش، چونكه‌ بۆ ئه‌مه‌ نێردراوم.)


text:
له‌و كاته‌ی خه‌ڵكه‌كه‌ پاڵه‌په‌ستۆیان ده‌كرد تاكو گوێ له‌ وشه‌ی خودا بگرن، كه‌ ئه‌و له‌ كه‌ناری ده‌ریاچه‌ی جه‌نیساره‌ت ڕاوه‌ستابوو،


text:
چووه‌ ناو یه‌كێكیان، هی شیمۆن بوو، داوای لێ‌كرد كه‌مێك له‌ وشكایی دووری بخاته‌وه‌، ئینجا دانیشت و له‌ناو به‌له‌مه‌كه‌وه‌ خه‌ڵكه‌كه‌ی فێرده‌كرد.


text:
كاتێ وته‌كانی ته‌واو كرد به‌ شیمۆنی فه‌رموو: (دووری‌بخه‌ره‌وه‌ بۆ قووڵایی و تۆڕه‌كانتان بۆ ڕاوكردن فڕێبده‌ن.)


text:
شیمۆن وه‌ڵامی دایه‌وه‌: (گه‌وره‌م، به‌ درێژایی شه‌و زه‌حمه‌تمان كێشا و هیچمان نه‌گرت. به‌ڵام له‌به‌ر قسه‌ی تۆ، تۆڕه‌كان فڕێده‌ده‌م.)


text:
جا ئیشاره‌تیان بۆ هاوكارانی ناو به‌له‌مه‌كه‌ی دیكه‌ كرد، تاكو بێن و یارمه‌تییان بده‌ن، ئیتر هاتن و هه‌ردوو به‌له‌مه‌كه‌یان پڕكرد، تا وای‌لێ‌هات خه‌ریك بوو نوقوم ببن.


text:
شیمۆن په‌ترۆس كه‌ ئه‌مه‌ی بینی و له‌به‌رده‌م چۆكی عیسادا كه‌وت و ده‌یووت: (گه‌وره‌م لێم دووربكه‌وه‌، چونكه‌ مرۆڤێكی گوناهبارم!)


text:
یاقوب و یۆحه‌نای كوڕه‌كانی زه‌بدیش، هاوبه‌شی شیمۆن بوون. عیسا به‌ شیمۆنی فه‌رموو: (مه‌ترسه‌! له‌مه‌وپاش مرۆڤ ڕاو ده‌كه‌یت.)


text:
ئه‌وه‌بوو له‌ یه‌كێك له‌ شاره‌كان، پیاوێكی پڕ له‌ گولی هه‌بوو، كه‌ عیسای بینی به‌ ڕوودا كه‌وت و لێی پاڕایه‌وه‌: (گه‌وره‌م، ئه‌گه‌ر بته‌وێت، ده‌توانی پاكم بكه‌یته‌وه‌.)


text:
عیساش ده‌ستی درێژكرد و ده‌ستی لێ‌دا، فه‌رمووی: (ده‌مه‌وێت، پاك‌ببه‌وه‌.) ئیتر یه‌كسه‌ر گولییه‌كه‌ی لێ‌بۆوه‌.


text:
عیسا ڕایسپارد: (به‌ كه‌س مه‌ڵێ، به‌ڵام بڕۆ خۆت پیشانی كاهین بده‌، بۆ پاكبوونه‌وه‌كه‌ت ئه‌و قوربانییه‌ی موسا فه‌رمانی كردووه‌ بیكه‌، وه‌ك شایه‌تییه‌ك بۆیان.)


text:
به‌ڵام هه‌واڵی ئه‌و زیاتر بڵاو ده‌بۆوه‌، جا حه‌شاماتێك كۆبوونه‌وه‌ تاكو گوێ‌بگرن و نه‌خۆشییه‌كانیان چاكبێته‌وه‌.


text:
ڕۆژێكیان خه‌ریكی فێركردن بوو، فه‌ریسی و مالمه‌كانیش كه‌ له‌ هه‌موو گونده‌كانی جه‌لیل و یه‌هودیا و ئۆرشه‌لیمه‌وه‌ هاتبوون دانیشتبوون، توانای خوداوه‌ندیشی تێدابوو بۆ چاككردنه‌وه‌.


text:
چه‌ند پیاوێك هاتن ئیفلیجێكیان به‌ جێگه‌كه‌یه‌وه‌ هێنا و ده‌یانویست بیهێننه‌ ژووره‌وه‌ و له‌به‌رده‌می دایبنێن.


text:
كاتێ له‌به‌ر خه‌ڵكه‌كه‌ ڕێیان نه‌بوو بیبه‌نه‌ ژووره‌وه‌، سه‌ركه‌وتنه‌ سه‌ربان و به‌ جێگه‌كه‌یه‌وه‌ به‌ نێوان خشته‌كان‌دا بۆ به‌رده‌م عیسا شۆڕیان كرده‌وه‌ ناوه‌ڕاست.


text:
مالم و فه‌ریسییه‌كان كه‌وتنه‌ پرسیار: (ئه‌مه‌ كێیه‌ كفر ده‌كات؟ بێجگه‌ له‌ خودا كێ ده‌توانێت گوناه‌ ببه‌خشێت؟)


text:
به‌ڵام تاكو بزانن كوڕی مرۆڤ له‌سه‌ر زه‌وی ده‌سه‌ڵاتی گوناه‌ به‌خشینی هه‌یه‌،...) به‌ ئیفلیجه‌كه‌ی فه‌رموو: (پێت ده‌ڵێم: هه‌سته‌، جێگه‌كه‌ت هه‌ڵگره‌ و بڕۆ ماڵه‌وه‌.)


text:
یه‌كسه‌ر له‌به‌رچاویان هه‌ڵستا، ئه‌وه‌ی له‌سه‌ری ڕاكشابوو هه‌ڵیگرت و چۆوه‌ ماڵی خۆی، خوداشی شكۆدار ده‌كرد.


text:
هه‌موویان سامگرتوو بوون و خودایان شكۆدار ده‌كرد، پڕبوون له‌ ترس و وتیان: (ئه‌مڕۆ شتی سه‌یرمان بینی.)


text:
دوای ئه‌مانه‌ عیسا ده‌رچوو، باجگرێكی بینی ناوی لێڤی بوو، له‌ شوێنی باجگری دانیشتبوو، پێی فه‌رموو: (دوام بكه‌وه‌.)


text:
لێڤی له‌ ماڵی خۆی‌دا میواندارییه‌كی گه‌وره‌ی بۆ كرد، زۆر له‌ باجگران و خه‌ڵكی دیكه‌ له‌گه‌ڵیان له‌سه‌ر خوان بوون.


text:
جا فه‌ریسی و مالمه‌كانیان بۆڵه‌بۆڵیان له‌سه‌ر قوتابییه‌كانی كرد و ده‌یان‌ووت: (بۆچی له‌گه‌ڵ باجگر و گوناهباران ده‌خۆن و ده‌خۆنه‌وه‌؟)


text:
ئینجا پێیان وت: (قوتابییه‌كانی یه‌حیا زۆر ڕۆژوو ده‌گرن و نوێژ ده‌كه‌ن، هه‌روه‌ها ئه‌وانه‌ی فه‌ریسییه‌كان، به‌ڵام ئه‌وانه‌ی تۆ ده‌خۆن و ده‌خۆنه‌وه‌.)


text:
هه‌روه‌ها نموونه‌یه‌كی بۆ هێنانه‌وه‌: (كه‌س په‌ڕۆكێكی نوێ نادڕێنێت تا جلێكی كۆنی پێ پینه‌ بكات، چونكه‌ نوێیه‌كه‌ ده‌دڕێت و كۆنه‌كه‌ش ناگونجێت له‌گه‌ڵ پینه‌ نوێیه‌كه‌.


text:
كه‌سیش شه‌رابی نوێ ناكاته‌ ناو مه‌شكه‌ی كۆنه‌وه‌، چونكه‌ شه‌رابه‌ نوێیه‌كه‌ مه‌شكه‌كه‌ ده‌دڕێنێت و ده‌ڕژێت، مه‌شكه‌كه‌ش له‌ناوده‌چێت.


text:
له‌ شه‌ممه‌دا عیسا به‌ ناو ده‌غڵان‌دا تێده‌په‌ڕی، قوتابییه‌كانی گوڵه‌گه‌نمیان لێ‌ده‌كرده‌وه‌، له‌ناو ده‌ستیان ده‌یانپڕواند و ده‌یانخوارد.


text:
عیسا وه‌ڵامی دایه‌وه‌: (ئه‌ی نه‌تانخوێندۆته‌وه‌ داود كاتێ برسی بوو چی كرد، خۆی و ئه‌وانه‌ی له‌گه‌ڵی بوون؟


text:
چۆن چووه‌ ماڵی خودا و نانی ته‌رخانكراوی برد و خواردی، دایه‌ ئه‌وانه‌ش كه‌ له‌گه‌ڵی بوون، ئه‌وه‌ی دروست نییه‌ بخورێت بۆ كاهینان نه‌بێت؟)


text:
له‌ شه‌ممه‌یه‌كی دیكه‌دا، چووه‌ ناو كه‌نیشت و خه‌ڵكی فێرده‌كرد. پیاوێك له‌وێ بوو ده‌ستی ڕاستی وشك بوو.


text:
مالم و فه‌ریسییه‌كان سه‌یری عیسایان ده‌كرد، ئاخۆ له‌ شه‌ممه‌دا چاك‌ده‌كاته‌وه‌، تاكو سكاڵایه‌كی له‌سه‌ر بدۆزنه‌وه‌.


text:
به‌ڵام به‌ بیركردنه‌وه‌یانی زانی، به‌ پیاوه‌ ده‌ست وشكه‌كه‌ی فه‌رموو: (هه‌سته‌ و له‌ناوه‌ڕاست ڕاوه‌سته‌.) ئه‌ویش هه‌ڵستا و ڕاوه‌ستا.


text:
عیسا پێی فه‌رموون: (لێتان ده‌پرسم، ئاخۆ له‌ شه‌ممه‌دا كردنی باشه‌ دروسته‌ یان خراپه‌؟ ڕزگاركردنی كه‌سێك یان له‌ناوبردنی؟)


text:
چاوی به‌ هه‌موویان‌دا گێڕا، به‌ پیاوه‌كه‌ی فه‌رموو: (ده‌ستت درێژ بكه‌.) ئه‌ویش كردی و ده‌ستی چاكبۆوه‌.


text:
ئینجا له‌گه‌ڵیان هاته‌ خواره‌وه‌ و له‌ شوێنێكی ته‌ختایی ڕاوه‌ستا، له‌گه‌ڵ كۆمه‌ڵێكی زۆر له‌ قوتابییه‌كانی و حه‌شاماتێكی خه‌ڵك كه‌ له‌ هه‌موو یه‌هودیا و ئۆرشه‌لیم و كه‌ناری سور و سه‌یدا،


text:
ئه‌وانه‌ی هاتن گوێی لێ بگرن و له‌ نه‌خۆشییه‌كانیان چاكببنه‌وه‌، ئه‌وانه‌ش كه‌ به‌ ده‌ست ڕۆحه‌پیسه‌كان ده‌یانناڵاند چاكبوونه‌وه‌.


text:
هه‌موو خه‌ڵكه‌كه‌ش هه‌وڵیان ده‌دا ده‌ستی لێ بده‌ن، چونكه‌ توانایه‌كی لێ ده‌رده‌چوو و هه‌مووانی چاك‌ده‌كرده‌وه‌.


text:
ئینجا چاوی بۆ قوتابییه‌كانی هه‌ڵبڕی و فه‌رمووی: (خۆزگه‌ ده‌خوازرێ به‌ ئێوه‌، ئه‌ی هه‌ژاران، چونكه‌ شانشینی خودا بۆ ئێوه‌یه‌.


text:
خۆزگه‌ ده‌خوازرێ به‌ ئێوه‌ كه‌ ئێستا برسین، چونكه‌ تێر ده‌بن. خۆزگه‌ ده‌خوازرێ به‌ ئێوه‌ كه‌ ئێستا ده‌گریێن، چونكه‌ پێده‌كه‌نن.


text:
خۆزگه‌ ده‌خوازرێ به‌ ئێوه‌ كاتێ خه‌ڵك ڕقی لێتان ده‌بێته‌وه‌ و كاتێ جیاتان ده‌كه‌نه‌وه‌، جنێوتان پێ ده‌ده‌ن و به‌ به‌دكار ناوتان ده‌به‌ن، له‌به‌ر كوڕی مرۆڤ.


text:
له‌و ڕۆژه‌دا دڵخۆش بن و هه‌ڵپه‌ڕن، له‌به‌ر ئه‌وه‌ی له‌ ئاسمان پاداشتتان گه‌وره‌یه‌، چونكه‌ باوكانیان ئاوایان به‌ پێغه‌مبه‌ران كردووه‌.


text:
قوڕ به‌ سه‌رتان ئه‌ی ئه‌وانه‌ی ئێستا تێرن، چونكه‌ ئێوه‌ برسی ده‌بن. قوڕ به‌ سه‌رتان ئه‌ی ئه‌وانه‌ی ئێستا پێده‌كه‌نن، چونكه‌ ئێوه‌ ماته‌م ده‌گێڕن و ده‌گریێن.


text:
قوڕ به‌ سه‌رتان كاتێ هه‌موو خه‌ڵك ستایشتان ده‌كات، چونكه‌ باوكانیان ئاوایان بۆ پێغه‌مبه‌ره‌ درۆزنه‌كان كردووه‌.


text:
به‌ڵام ئه‌ی گوێگران پێتان ده‌ڵێم: دوژمنه‌كانتان خۆش‌بووێ، چاكه‌ بكه‌ن له‌گه‌ڵ ئه‌وانه‌ی ڕقیان لێتان ده‌بێته‌وه‌،


text:
ئه‌وانه‌ی نه‌فره‌تتان لێ‌ده‌كه‌ن داوای به‌ره‌كه‌تیان بۆ بكه‌ن، نوێژ بكه‌ن بۆ ئه‌وانه‌ی خراپه‌تان له‌گه‌ڵ ده‌كه‌ن.


text:
ئه‌وه‌ی له‌ ڕوومه‌تت ده‌دات، لایه‌كه‌ی دیكه‌شی بۆ ڕابگره‌. ئه‌وه‌ی چاكه‌ته‌كه‌ت ده‌بات، لاریت نه‌بێت بۆ كراسه‌كه‌شت.


text:
ئه‌گه‌ر ئه‌وانه‌تان خۆش‌بووێ كه‌ ئێوه‌یان خۆش‌ده‌وێت، چیتان زیاتره‌؟ ته‌نانه‌ت گوناهبارانیش ئه‌وانه‌یان خۆش‌ده‌وێت كه‌ خۆشیان ده‌وێن.


text:
ئه‌گه‌ر قه‌رز بده‌نه‌ ئه‌وانه‌ی هیوادارن لێیان وه‌ربگرنه‌وه‌، چیتان زیاتره‌؟ گوناهبارانیش قه‌رز ده‌ده‌نه‌ گوناهباران تاكو ئه‌وه‌نده‌ وه‌ربگرنه‌وه‌.


text:
به‌ڵام دوژمنه‌كانتان خۆش‌بووێ، چاكه‌ بكه‌ن و قه‌رز بده‌ن، چاوه‌ڕێی وه‌رگرتنه‌وه‌ش مه‌كه‌ن، به‌مه‌ پاداشتتان گه‌وره‌ ده‌بێت و ده‌بنه‌ ڕۆڵه‌ی خودای هه‌ره‌به‌رز، چونكه‌ ئه‌و له‌گه‌ڵ سپڵه‌ و به‌دكاران نه‌رم و نیانه‌.


text:
بده‌ن، پێتان ده‌درێت، پێوانه‌یه‌كی چاكی په‌ستێنراوی هه‌ژێندراوی لێڕژاوتان ده‌خرێته‌ باوه‌ش، چونكه‌ به‌و پێوانه‌یه‌ی ده‌پێون بۆتان ده‌پێورێته‌وه‌.)


text:
نموونه‌یه‌كی بۆ هێنانه‌وه‌: (ئایا كوێر ده‌توانێت ڕابه‌رایه‌تی كوێر بكات؟ هه‌ردووكیان ناكه‌ونه‌ چاڵه‌وه‌؟


text:
چۆن ده‌توانی به‌ براكه‌ت بڵێی: "برام با پووشه‌كه‌ی ناو چاوت ده‌ربهێنم" كه‌ كاریته‌كه‌ی ناو چاوی خۆت نابینیت؟ ئه‌ی دووڕوو، یه‌كه‌م جار كاریته‌كه‌ی ناو چاوت ده‌ربهێنه‌، ئینجا باش ده‌بینیت بۆ ده‌رهێنانی پووشه‌كه‌ی ناو چاوی براكه‌ت.


text:
مرۆڤی چاك له‌ گه‌نجینه‌ چاكه‌كه‌ی دڵ، چاكه‌ ده‌رده‌هێنێت، خراپیش له‌ خراپه‌وه‌ خراپه‌ ده‌رده‌هێنێت. چونكه‌ ئه‌وه‌ی له‌ دڵ هه‌ڵده‌قوڵێت ده‌م پێی ده‌دوێت.


text:
له‌ مرۆڤێك ده‌چێت خانوویه‌ك دروست‌ده‌كات، جا هه‌ڵیكه‌ند و قووڵی كرد و بناغه‌كه‌ی له‌سه‌ر به‌رد دانا، لافاو هه‌ڵستا و ڕووبار له‌ خانووه‌كه‌ی دا، به‌ڵام نه‌یتوانی بیهه‌ژێنێت، چونكه‌ له‌سه‌ر به‌رد بنیاد نرابوو.


text:
به‌ڵام ئه‌وه‌ی گوێی لێ‌بوو و په‌یڕه‌وی نه‌كرد، له‌ مرۆڤێك ده‌چێت بێ بناغه‌ خانووی له‌سه‌ر زه‌وی دروستكرد. ڕووبار لێی‌دا و یه‌كسه‌ر كه‌وت، وێرانی خانووه‌كه‌ش گه‌وره‌ بوو.)


text:
عیساش له‌گه‌ڵیان چوو. كاتێ له‌ ماڵه‌كه‌ دوور نه‌بوو، سه‌رپه‌له‌كه‌ براده‌رانی نارد پێی بڵێن: (گه‌وره‌م ئه‌زیه‌ت مه‌كێشه‌، شایانی ئه‌وه‌ نیم خۆت بێیته‌ ماڵه‌كه‌م ،


text:
له‌به‌ر ئه‌وه‌ خۆم دانه‌نا كه‌ شایانی ئه‌وه‌ بم بێمه‌ لات. به‌ڵام وشه‌یه‌ك بفه‌رموو، خزمه‌تكاره‌كه‌م چاك‌ده‌بێته‌وه‌.


text:
چونكه‌ منیش مرۆڤێكی له‌ ژێر ده‌سه‌ڵاتم، سه‌ربازیش له‌ ژێر ده‌ستم هه‌یه‌، به‌مه‌ ده‌ڵێم "بڕۆ"، ده‌ڕوات، به‌وی دیكه‌ش "وه‌ره‌"، دێت، به‌ كۆیله‌كه‌شم "ئه‌مه‌ بكه‌"، ده‌یكات.)


text:
كاتێ عیسا گوێی له‌مه‌ بوو، لێی سه‌رسام بوو، ئینجا ئاوڕی له‌و خه‌ڵكه‌ دایه‌وه‌ كه‌ دوای كه‌وتبوون، فه‌رمووی: (پێتان ده‌ڵێم، له‌ ئیسرائیل‌دا باوه‌ڕێكی به‌هێزی ئاوام نه‌دیوه‌.)


text:
كاتێ له‌ ده‌روازه‌ی شاره‌كه‌ نزیك‌بۆوه‌، ته‌رمێك به‌سه‌ر شانه‌وه‌ بوو، تاقانه‌ی دایكی بوو كه‌ بێوه‌ژنه‌، خه‌ڵكێكی زۆری شاره‌كه‌ی له‌گه‌ڵ‌بوو.


text:
ئینجا هاته‌ پێشه‌وه‌ و ده‌ستی له‌ داره‌بازه‌كه‌ دا، هه‌ڵگرانی ڕاوه‌ستان. فه‌رمووی: (لاوه‌، پێت ده‌ڵێم، هه‌سته‌!)


text:
هه‌موو ترسیان لێ نیشت، خودایان شكۆدار كرد، وتیان: (له‌ ناومان‌دا پێغه‌مبه‌رێكی پایه‌ به‌رز هه‌ڵستاوه‌، خوداش گه‌له‌كه‌ی خۆی به‌سه‌ركرده‌وه‌!)


text:
قوتابییه‌كانی یه‌حیا هه‌موو ئه‌مانه‌یان به‌ یه‌حیا ڕاگه‌یاند. ئه‌ویش دووان له‌ قوتابییه‌كانی بانگ‌كرد و


text:
پیاوه‌كان هاتنه‌ لای عیسا، وتیان: (یه‌حیای له‌ئاوهه‌ڵكێش ئێمه‌ی بۆ لات ناردووه‌، ده‌ڵێت: "تۆی ئه‌وه‌ی دێیت، یان چاوه‌ڕێی یه‌كێكی دیكه‌ بكه‌ین؟")


text:
له‌و كاته‌دا عیسا زۆرانی له‌ نه‌خۆشی و ده‌رد و ڕۆحه‌پیسه‌كان چاككرده‌وه‌، بۆ زۆر كوێریش دیتنی به‌خشی.


text:
ئینجا له‌ وه‌ڵام‌دا پێی فه‌رموون: (بڕۆن چیتان بینی و بیستتان به‌ یه‌حیای ڕابگه‌یه‌نن، كوێر ده‌بینن و شه‌ل ده‌ڕۆن و گول پاك‌ده‌بنه‌وه‌، كه‌ڕ ده‌بیستن و مردوو هه‌ڵستاونه‌ته‌وه‌ و هه‌ژار موژده‌یان ده‌درێتێ.


text:
كه‌ په‌یامنێرانی یه‌حیا ڕۆیشتن، عیسا ده‌ستی پێ‌كرد باسی یه‌حیا بكات بۆ خه‌ڵكه‌كه‌: (بۆ بینینی چی ده‌رچوونه‌ چۆڵه‌وانی؟ قامیشێك كه‌ با ده‌یهه‌ژێنێ؟


text:
ئه‌ی بۆ بینینی چی ده‌رچوون؟ مرۆڤێك كه‌ به‌رگی نه‌رمی پۆشیوه‌؟ ئه‌وه‌تا ئه‌وانه‌ی به‌رگیان نایابه‌ و سه‌ڵته‌نه‌ت لێده‌ده‌ن وا له‌ كۆشكه‌كانن.


text:
ئه‌مه‌ ئه‌وه‌یه‌ كه‌ ده‌رباره‌ی نووسراوه‌: {ئه‌وه‌تا من په‌یامبه‌ری خۆم له‌پێشته‌وه‌ ده‌نێرم، ئه‌وه‌ی ڕێگات بۆ ئاماده‌ ده‌كات.}


text:
پێتان ده‌ڵێم، له‌نێو له‌ ژنبووان‌دا له‌ یه‌حیا گه‌وره‌تر نییه‌، به‌ڵام بچووكترینی شانشینی خودا له‌و گه‌وره‌تره‌.)


text:
هه‌موو ئه‌وانه‌ی گوێیان لێ‌بوو، ته‌نانه‌ت باجگرانیش دانیان نا به‌ دادپه‌روه‌ری خودا، چونكه‌ به‌ له‌ئاوهه‌ڵكێشانی یه‌حیا له‌ئاوهه‌ڵكێشرا بوون.


text:
به‌ڵام فه‌ریسی و ته‌وراتناس خواستی خودایان ده‌رهه‌ق به‌ خۆیان ڕه‌تكرده‌وه‌، چونكه‌ له‌سه‌ر ده‌ستی ئه‌و له‌ ئاو هه‌ڵنه‌كێشرابوون.


text:
له‌و منداڵانه‌ ده‌چن كه‌ له‌ بازاڕدا دانیشتوون یه‌كتری بانگ ده‌كه‌ن و ده‌ڵێن: "زوڕنامان بۆ لێدان و هه‌ڵنه‌په‌ڕین، شینمان بۆ كردن و نه‌گریان."


text:
كوڕی مرۆڤ هات، ده‌خوات و ده‌خواته‌وه‌، وتتان: "كابرایه‌كی نه‌وسن و سه‌رخۆشه‌، هاوڕێی باجگران و گوناهبارانه‌."


text:
یه‌كێك له‌ فه‌ریسییه‌كان داوای له‌ عیسا كرد نانی له‌گه‌ڵ بخوات، ئه‌ویش چووه‌ ماڵی فه‌ریسییه‌كه‌ و له‌سه‌ر خوان پاڵی‌دایه‌وه‌.


text:
له‌ شاره‌كه‌ ئافره‌تێكی گوناهبار هه‌بوو، زانی عیسا له‌ ماڵی فه‌ریسییه‌كه‌ دانیشتووه‌، بوتڵێكی ئه‌له‌باسته‌ریی بۆنی هێنا،


text:
له‌ دواوه‌ به‌ گریانه‌وه‌ له‌لای پێی ڕاوه‌ستا، پێیه‌كانی به‌ فرمێسك ته‌ڕ كرد و به‌ قژی سه‌ری ده‌یسڕییه‌وه‌، پێی ماچ‌ده‌كرد و به‌ بۆنه‌كه‌ چه‌وری ده‌كرد.


text:
فه‌ریسییه‌كه‌ی داوه‌تی كردبوو كه‌ ئه‌مه‌ی بینی، له‌ دڵی‌دا وتی: (ئه‌گه‌ر ئه‌مه‌ پێغه‌مبه‌ر بووایه‌، ده‌یزانی ئه‌م ئافره‌ته‌ی ده‌ستی لێ ده‌دات كێیه‌ و چییه‌، چونكه‌ گوناهباره‌.)


text:
شیمۆن وه‌ڵامی دایه‌وه‌: (له‌و باوه‌ڕه‌دام ئه‌وه‌ی له‌ زۆره‌كه‌ لێی خۆشبوو.) پێی فه‌رموو: (حوكمه‌كه‌ت ڕاسته‌.)


text:
ڕووی كرده‌ ئافره‌ته‌كه‌ و به‌ شیمۆنی فه‌رموو: (ئه‌م ئافره‌ته‌ ده‌بینیت؟ هاتمه‌ ماڵه‌كه‌ت و ئاوت نه‌دامێ بۆ پێم، به‌ڵام ئه‌م به‌ فرمێسك پێی ته‌ڕ كردم و به‌ قژی سڕییه‌وه‌.


text:
له‌به‌ر ئه‌م هۆیه‌ پێت ده‌ڵێم، گوناهه‌ زۆره‌كانی به‌خشران و ئاوا خۆشه‌ویستییه‌ زۆره‌كه‌ی ده‌رده‌بڕێت. به‌ڵام ئه‌وه‌ی كه‌م به‌خشراوه‌، كه‌م خۆشه‌ویستی ده‌رده‌بڕێت.)


text:
دوای ئه‌مه‌ به‌ هه‌موو شار و گوندێك‌دا ده‌گه‌ڕا، وتار و موژده‌ی پاشایه‌تی خودای ده‌دا، دوازده‌كه‌شی له‌گه‌ڵ‌بوو.


text:
چه‌ند ئافره‌تێكیش كه‌ له‌ ڕۆحی‌پیس و نه‌خۆشییان چاكببوونه‌وه‌: مریه‌م كه‌ به‌ مه‌جده‌لی ناوده‌برا و حه‌وت ڕۆحی‌پیسی لێ ده‌رچووبوو،


text:
(تۆوده‌ر چوو تۆو بكات، كه‌ تۆوی ده‌كرد، هه‌ندێكی كه‌وته‌ سه‌ر ڕێگا و پێشێل بوون، باڵنده‌ی ئاسمان هه‌ڵیانلووشی.


text:
هه‌ندێكیش كه‌وتنه‌ زه‌وییه‌كی باش، ڕوا و سه‌د ئه‌وه‌نده‌ به‌رهه‌می دا.) ئه‌مانه‌ی فه‌رموو و هاواری كرد: (ئه‌وه‌ی گوێی بیستنی هه‌یه‌، با ببیستێت!)


text:
ئه‌ویش فه‌رمووی: (به‌ ئێوه‌ دراوه‌ نهێنی شانشینی خودا بزانن، به‌ڵام بۆ خه‌ڵك به‌ نموونه‌یه‌، تاكو: {سه‌یر بكه‌ن، به‌ڵام مه‌بینن و گوێ‌بگرن، به‌ڵام تێمه‌گه‌ن.}


text:
ئه‌وانه‌ی سه‌ر ڕێگاكه‌ ئه‌وانه‌ن كه‌ گوێیان لێ‌بوو، ئینجا ئیبلیس دێت و وشه‌كه‌ له‌ دڵیان ده‌بات، نه‌وه‌ك باوه‌ڕ بهێنن و ڕزگاریان بێت.


text:
ئه‌وانه‌ش كه‌ كه‌وتنه‌ سه‌ر به‌رده‌كه‌، ئه‌وانه‌ن كه‌ وشه‌كه‌ به‌ خۆشییه‌وه‌ وه‌رده‌گرن كاتێ ده‌یبیستن، به‌ڵام ڕه‌گیان نییه‌ و تاكو ماوه‌یه‌ك باوه‌ڕ ده‌هێنن، به‌ڵام له‌ كاتی تاقیكردنه‌وه‌ ده‌كه‌ون.


text:
ئه‌وانه‌ی كه‌وتنه‌ ناو دڕكان، ئه‌وانه‌ن كه‌ ده‌یبیستن، به‌ خه‌فه‌تی سه‌رده‌م و سامان و خۆشییه‌كانی ژیان ده‌خنكێن، به‌رهه‌می پێگه‌یشتوو ناده‌ن.


text:
به‌ڵام ئه‌وه‌ی له‌ زه‌وییه‌ چاكه‌كه‌یه‌، ئه‌وانه‌ن كه‌ به‌ دڵێكی چاك و باشه‌وه‌ ده‌بیستن، وشه‌كه‌ ڕاده‌گرن و به‌ خۆڕاگرییه‌وه‌ به‌رهه‌م ده‌ده‌ن.


text:
كه‌س چرا هه‌ڵناكات و به‌ ته‌شت دایپۆشێت، یان له‌ ژێر نوێنی دابنێت، به‌ڵكو له‌سه‌ر چرادانی داده‌نێت، تاكو ئه‌وانه‌ی دێنه‌ ژووره‌وه‌ ڕووناكییه‌كه‌ ببینن.


text:
كه‌واته‌ ئاگاداربن چۆن گوێ ده‌گرن. چونكه‌ ئه‌وه‌ی هه‌یه‌تی پێی ده‌درێت، ئه‌وه‌ش كه‌ نییه‌تی، ته‌نانه‌ت چی واده‌زانێت هه‌یه‌تی لێی ده‌سه‌نرێته‌وه‌.)


text:
ڕۆژێك له‌ ڕۆژان عیسا له‌گه‌ڵ قوتابییه‌كانی سواری به‌له‌مێك بوو، پێی فه‌رموون: (با بپه‌ڕینه‌وه‌ ئه‌وبه‌ری ده‌ریاچه‌كه‌.) جا به‌ڕێ‌كه‌وتن.


text:
كاتێ ده‌ڕۆیشتن ئه‌و نووست. ڕه‌شه‌بایه‌كیش هه‌ڵیكرده‌ سه‌ر ده‌ریاچه‌كه‌، به‌له‌مه‌كه‌ پڕده‌بوو له‌ ئاو و كه‌وتنه‌ مه‌ترسییه‌وه‌.


text:
جا هاتنه‌ لای، خه‌به‌ریان كرده‌وه‌ و وتیان: (گه‌وره‌م، گه‌وره‌م، له‌ناوده‌چین!) ئه‌ویش هه‌ڵستا، له‌ ڕه‌شه‌با و شه‌پۆڵه‌كانی ڕاخوڕی، كۆتاییان هات و هێمن بوونه‌وه‌.


text:
ئینجا پێی فه‌رموون: (كوا باوه‌ڕتان؟) سه‌رسام بوون و ترسان، به‌ یه‌كتریان ده‌ووت: (باشه‌ ئه‌مه‌ كێیه‌؟ فه‌رمان به‌ با و ئاویش ده‌كات و به‌ قسه‌ی ده‌كه‌ن.)


text:
كاتێ عیسا دابه‌زیه‌ سه‌ر وشكایی، پیاوێكی ئه‌و شاره‌ی تووش‌هات ڕۆحی‌پیسی تێدابوو، ده‌مێك بوو جلی له‌به‌ر نه‌ده‌كرد و له‌ ماڵ نه‌ده‌ژیا، به‌ڵكو له‌ گۆڕستان.


text:
كه‌ عیسای بینی، هاواری كرد و له‌به‌رده‌می كه‌وت، به‌ ده‌نگی به‌رز وتی: (چیت له‌ من ده‌وێ عیسای كوڕی خودای هه‌ره‌به‌رز؟ لێت ده‌پاڕێمه‌وه‌ ئازارم نه‌ده‌ی.)


text:
چونكه‌ عیسا فه‌رمانی به‌ ڕۆحه‌ پیسه‌كه‌ دابوو له‌ پیاوه‌كه‌ بێته‌ ده‌ره‌وه‌. له‌به‌ر ئه‌وه‌ی زۆر جار ده‌یگرت، هه‌رچه‌نده‌ به‌ كۆت و زنجیر ده‌به‌سترایه‌وه‌ و چاودێری ده‌كرا، به‌ڵام كۆته‌كانی ده‌شكاند و ڕۆحی‌پیس به‌ره‌و چۆڵه‌وانی ده‌برد.


text:
له‌وێ ڕانه‌ به‌رازێكی زۆر له‌ شاخ ده‌له‌وه‌ڕان، لێی پاڕانه‌وه‌ كه‌ ڕێیان بدات بچنه‌ ناویانه‌وه‌، ئه‌ویش ڕێی پێ‌دان.


text:
ڕۆحه‌پیسه‌كان له‌ پیاوه‌كه‌ هاتنه‌ ده‌ره‌وه‌ و چوونه‌ ناو به‌رازه‌كانه‌وه‌، ڕانه‌كه‌ش له‌ قه‌راغی شاخه‌كه‌وه‌ بۆ ناو ده‌ریاچه‌كه‌ هه‌ڵدێران و خنكان.


text:
جا ده‌چوون تاكو ئه‌وه‌ی ڕووی‌داوه‌ بیبینن، هاتنه‌ لای عیسا و بینییان ئه‌و پیاوه‌ی ڕۆحه‌پیسه‌كانی لێ ده‌رچوو بوو پۆشته‌یه‌ و ئاقڵه‌، له‌به‌رپێی عیسا دانیشتووه‌، ئیتر ترسان.


text:
هه‌موو كۆمه‌ڵانی هه‌رێمی گه‌راسین داوایان له‌ عیسا كرد له‌لایان بڕوات، چونكه‌ ترسێكی گه‌وره‌یان لێ نیشتبوو، ئه‌ویش سواری به‌له‌مه‌كه‌ بوو و گه‌ڕایه‌وه‌.


text:
ئه‌و پیاوه‌ی ڕۆحه‌پیسه‌كانی لێ ده‌رچووبوو، لێی ده‌پاڕایه‌وه‌ كه‌ له‌گه‌ڵی بێت، به‌ڵام عیسا ڕه‌وانه‌ی كرد و فه‌رمووی:


text:
(بۆ ماڵی خۆت بگه‌ڕێوه‌ و ئه‌وه‌ی خودا بۆتی كرد، بیگێڕه‌وه‌.) ئه‌ویش به‌ ناو هه‌موو شاره‌كه‌دا ڕۆیشت و ئه‌وه‌ی ڕاده‌گه‌یاند كه‌ عیسا بۆی كردبوو.


text:
پیاوێكی ناو یایرۆس پێشه‌وای كه‌نیشت بوو، هات و له‌به‌رپێی عیسادا كه‌وت، له‌به‌ری پاڕایه‌وه‌ تاكو بچێته‌ ماڵه‌كه‌ی،


text:
چونكه‌ تاقه‌ كچه‌كه‌ی كه‌ نزیكه‌ی دوازده‌ ساڵان بوو له‌ مردندابوو. كاتێ عیسا ده‌ڕۆیشت خه‌ڵكه‌كه‌ پاڵه‌په‌ستۆیان ده‌كرد.


text:
ژنێك دوازده‌ ساڵ خوێن‌به‌ربوونیی هه‌بوو، هه‌موو ماڵه‌كه‌ی له‌ پزیشك دابوو، كه‌سیش نه‌یتوانی چاكی بكاته‌وه‌.


text:
عیسا فه‌رمووی: (كێ بوو ده‌ستی لێ‌دام؟) كه‌ هه‌موو نكۆڵییان كرد، په‌ترۆس وتی: (گه‌وره‌م خه‌ڵكه‌كه‌ له‌ ده‌وروپشتتن و پاڵه‌په‌ستۆ ده‌كه‌ن.)


text:
ژنه‌كه‌ بینی ناشاردرێته‌وه‌، به‌ له‌رزه‌وه‌ هات و كه‌وته‌ به‌رپێی، له‌به‌رچاوی هه‌مووان ڕایگه‌یاند كه‌ بۆچی ده‌ستی لێ‌داوه‌ و چۆن یه‌كسه‌ر چاكبۆته‌وه‌.


text:
هێشتا عیسا قسه‌ی ده‌كرد، یه‌كێك له‌ ماڵی پێشه‌وای كه‌نیشته‌وه‌ هات و وتی: (كچه‌كه‌ت مرد، ئیتر ئه‌زیه‌ت مه‌خه‌ره‌ به‌ر مامۆستا.)


text:
گه‌یشته‌ ماڵه‌كه‌ و نه‌یهێشت كه‌س له‌گه‌ڵی بچێته‌ ژووره‌وه‌، په‌ترۆس و یۆحه‌نا و یاقوب و دایك و باوكی منداڵه‌كه‌ نه‌بێت.


text:
كاتێ دوازده‌كه‌ی بانگ‌كرد، هێز و ده‌سه‌ڵاتی پێ‌دان به‌سه‌ر هه‌موو ڕۆحی‌پیس و نه‌خۆشییه‌كان، بۆ چاكبوونه‌وه‌،


text:
پێی فه‌رموون: (بۆ ڕێگا هیچ هه‌ڵمه‌گرن، نه‌ گۆپاڵ و نه‌ توره‌گه‌، نه‌ نان و نه‌ زیو، كه‌سیش دوو كراسی نه‌بێت.


text:
هه‌ر یه‌كێك پێشوازیتان لێ نه‌كات، كاتێ له‌و شاره‌ ده‌رده‌چن، تۆزی پێتان بته‌كێنن، بۆ شایه‌تی له‌سه‌ریان.)


text:
جا ده‌رچوون و به‌ گونده‌كان‌دا ده‌گه‌ڕان، موژده‌یان ده‌دا و له‌ هه‌موو لایه‌ك خه‌ڵكیان چاك‌ده‌كرده‌وه‌.


text:
هێرۆدسی تیترارك هه‌موو ئه‌و شتانه‌ی بیسته‌وه‌ كه‌ ڕوویده‌دا و سه‌ری سوڕما، چونكه‌ هه‌ندێك ده‌یان‌ووت: (یه‌حیا له‌ناو مردووان هه‌ڵستاوه‌ته‌وه‌.)


text:
هه‌ندێكیش ده‌یان‌ووت: (ئه‌لیاس ده‌ركه‌وتووه‌.) كه‌سانی دیكه‌ش: (یه‌كێك له‌ پێغه‌مبه‌رانی كۆنه‌ هه‌ڵستاوه‌ته‌وه‌.)


text:
هێرۆدسیش وتی: (خۆم سه‌ری یه‌حیام لێ‌كرده‌وه‌، ئه‌ی ئه‌مه‌ كێیه‌ شتی وای لێ ده‌بیستم؟) بۆیه‌ هه‌وڵی ده‌دا بیبینێت.


text:
نێردراوان گه‌ڕانه‌وه‌ و ئه‌وه‌ی كردبوویان بۆ عیسایان گێڕایه‌وه‌، ئه‌ویش ئه‌وانی برد و به‌ ته‌نیا بۆ شارێك چوو ناوی بێت‌سه‌یدا بوو.


text:
به‌ڵام خه‌ڵكه‌كه‌ زانییان و دوای كه‌وتن، ئه‌ویش پێشوازی لێ‌كردن و باسی پاشایه‌تی خودای بۆ كردن، ئه‌وانه‌ی پێویستییان به‌ چاكبوونه‌وه‌ بوو چاكی‌كردنه‌وه‌.


text:
كاتێ ڕۆژ به‌ره‌و ئاوابوون ده‌چوو، دوازده‌كه‌ هاتن و پێیان وت: (خه‌ڵكه‌كه‌ به‌ڕێ‌بكه‌ با بڕۆنه‌ گوند و كێڵگه‌كانی ده‌وروبه‌ر، تاكو له‌وێ بمێننه‌وه‌ و خواردنیش په‌یدا بكه‌ن، چونكه‌ لێره‌ له‌ شوێنێكی چۆڵداین.)


text:
پێی فه‌رموون: (ئێوه‌ شتێكیان بده‌نێ با بیخۆن.) وه‌ڵامیان دایه‌وه‌: (له‌ پێنج نان و دوو ماسی زیاترمان نییه‌، مه‌گه‌ر بڕۆین بۆ هه‌موو خه‌ڵكه‌كه‌ نان بكڕین.)


text:
چونكه‌ نزیكه‌ی پێنج هه‌زار پیاو ده‌بوون. ئینجا به‌ قوتابییه‌كانی فه‌رموو: (به‌ كۆمه‌ڵ دایاننیشێنن، هه‌ریه‌كه‌ نزیكه‌ی په‌نجا.)


text:
ئینجا پێنج نانه‌كه‌ و دوو ماسییه‌كه‌ی هه‌ڵگرت و ته‌ماشای ئاسمانی كرد، سوپاسی خودای كرد و له‌تی‌كردن، دایه‌ قوتابییه‌كان تاكو له‌به‌رده‌می خه‌ڵكه‌كه‌ی دابنێن.


text:
كاتێ عیسا به‌ ته‌نیا نوێژی ده‌كرد، قوتابییه‌كان له‌گه‌ڵی بوون، لێی پرسین: (خه‌ڵكه‌كه‌ ده‌ڵێن من كێم؟)


text:
وه‌ڵامیان دایه‌وه‌: (یه‌حیای له‌ئاوهه‌ڵكێش، هه‌ندێكیش ئه‌لیاس، خه‌ڵكی دیكه‌ش پێغه‌مبه‌رێكی كۆنه‌كانه‌ هه‌ڵستاوه‌ته‌وه‌.)


text:
هه‌روه‌ها فه‌رمووی: (كوڕی مرۆڤ ده‌بێت زۆر ئازار بچێژێت و پیران و كاهینانی باڵا و مالمه‌كان ڕه‌تی بكه‌نه‌وه‌، بكوژرێت و له‌ ڕۆژی سێیه‌م هه‌ڵستێندرێته‌وه‌.)


text:
ئینجا به‌ هه‌مووانی فه‌رموو: (ئه‌گه‌ر یه‌كێك ویستی دوام بكه‌وێت، با نكۆڵی له‌ خۆی بكات و ڕۆژانه‌ خاچه‌كه‌ی هه‌ڵبگرێت و دوام بكه‌وێت.


text:
چونكه‌ ئه‌وه‌ی بیه‌وێت خۆی ڕزگار بكات ده‌یدۆڕێنێت، به‌ڵام ئه‌وه‌ی له‌ پێناوی من خۆی بدۆڕێنێت، ڕزگاری ده‌كات.


text:
چونكه‌ چی به‌كه‌ڵكی مرۆڤ دێت ئه‌گه‌ر هه‌موو جیهان بباته‌وه‌، به‌ڵام خۆی بدۆڕێنێت یان له‌ ده‌ستی بدات؟


text:
ئه‌وه‌ی شه‌رمی به‌ من و به‌ وته‌كانم بێت، كوڕی مرۆڤیش شه‌رمی پێی ده‌بێت، كاتێ به‌ شكۆی خۆی و باوك و فریشته‌ پیرۆزه‌كانه‌وه‌ دێته‌وه‌.


text:
به‌ڵام ڕاستیتان پێ ده‌ڵێم، هه‌ندێك له‌وانه‌ی لێره‌ ڕاوه‌ستاون مردن ناچێژن تاكو شانشینی خودا ده‌بینن.)


text:
نزیكه‌ی هه‌شت ڕۆژ دوای ئه‌م وتانه‌، عیسا په‌ترۆس و یۆحه‌نا و یاقوبی برد و سه‌ركه‌وته‌ سه‌ر چیایه‌ك تاكو نوێژ بكات.


text:
به‌ شكۆوه‌ ده‌ركه‌وتن و له‌باره‌ی ده‌رچوونه‌كه‌ی كه‌ خه‌ریكبوو له‌ ئۆرشه‌لیم ته‌واوی بكات قسه‌یان كرد.


text:
به‌ڵام په‌ترۆس و هاوڕێیانی خه‌و چاوی قورس كردبوون، كاتێ به‌ ته‌واوی خه‌به‌ریان‌بۆوه‌ شكۆی ئه‌و و دوو پیاوه‌كه‌یان بینی كه‌ له‌گه‌ڵی ڕاوه‌ستابوون.


text:
كاتێ لێی جیا ده‌بوونه‌وه‌، په‌ترۆس به‌ عیسای وت: (مامۆستا، پێمان باشه‌ لێره‌ بین. با سێ كه‌پر هه‌ڵبده‌ین، یه‌كێك بۆ تۆ، یه‌كێك بۆ موسا، یه‌كێكیش بۆ ئه‌لیاس.) نه‌یده‌زانی چی ده‌ڵێت.


text:
كاتێ ئه‌م قسانه‌ی ده‌كرد، هه‌ورێك هات و باڵی به‌سه‌ریان‌دا كێشا، كه‌ كه‌وتنه‌ ناو هه‌وره‌كه‌، ترسان.


text:
كه‌ ده‌نگه‌كه‌ دووا، عیسا به‌ ته‌نیا بینرا. ئه‌وانیش بێ‌ده‌نگ بوون و له‌و ڕۆژانه‌دا له‌لای كه‌س باسی ئه‌و شتانه‌یان نه‌كرد كه‌ بینییان.


text:
له‌نێوان خه‌ڵكه‌كه‌دا پیاوێك هاواری كرد: (مامۆستا، لێت ده‌پاڕێمه‌وه‌ ته‌ماشای كوڕه‌كه‌م بكه‌، چونكه‌ تاقه‌ كوڕمه‌.


text:
ده‌ستی لێ ده‌وه‌شێندرێت و له‌ناكاو هاوار ده‌كات، خووگرتی ده‌كات و كه‌ف ده‌كات، به‌ زه‌حمه‌ت وازی لێ ده‌هێنێت و شل‌وكوتی ده‌كات.


text:
عیسا وه‌ڵامی دایه‌وه‌: (ئه‌ی نه‌وه‌ی بێ‌باوه‌ڕ و خوار، تا كه‌ی له‌گه‌ڵتان بم و به‌رگه‌تان بگرم؟ كوڕه‌كه‌ت بهێنه‌ ئێره‌.)


text:
كاتێ كوڕه‌كه‌ ده‌هات، ڕۆحه‌ پیسه‌كه‌ ڕایته‌كاند و خووگرتی كرد، عیساش له‌ ڕۆحه‌ پیسه‌كه‌ی ڕاخوڕی و كوڕه‌كه‌ی چاككرده‌وه‌، دایه‌وه‌ ده‌ست باوكی.


text:
هه‌موو له‌ گه‌وره‌یی خودا سه‌رسام بوون. كاتێ هه‌موو سه‌رسام مابوون له‌ هه‌موو ئه‌وه‌ی عیسا كردی، به‌ قوتابییه‌كانی فه‌رموو:


text:
به‌ڵام ئه‌م قسه‌یه‌ تێ‌نه‌گه‌یشتن، لێیان شاردرابۆوه‌ تاكو حاڵی نه‌بن، ترسان له‌مه‌ڕ ئه‌م قسه‌یه‌ پرسیاریشی لێ بكه‌ن.


text:
پێی فه‌رموون: (ئه‌وه‌ی به‌ ناوی منه‌وه‌ پێشوازی له‌م منداڵه‌ بكات، پێشوازی له‌ من ده‌كات، ئه‌وه‌ش پێشوازی له‌ من بكات، ئاوا پێشوازی له‌وه‌ ده‌كات كه‌ ناردوومی. چونكه‌ بچووكترینی هه‌مووتان پایه‌ به‌رزتره‌.)


text:
یۆحه‌نا وه‌ڵامی دایه‌وه‌: (گه‌وره‌م، یه‌كێكمان بینی به‌ ناوی تۆوه‌ ڕۆحی‌پیسی ده‌رده‌كرد، نه‌مانهێشت چونكه‌ له‌گه‌ڵمان دوات ناكه‌وێت.)


text:
نێردراوی له‌پێش خۆی نارد، ئه‌وانیش ڕۆیشتن و چوونه‌ گوندێكی سامیره‌ییه‌كان تاكو شوێنی بۆ ئاماده‌ بكه‌ن،


text:
كاتێ یاقوب و یۆحه‌نای قوتابییانی بینییان، وتیان: (گه‌وره‌م، ده‌ته‌وێ داوا بكه‌ین له‌ ئاسمانه‌وه‌ ئاگر بێته‌ خواره‌وه‌ و له‌ناویان ببات؟)


text:
به‌ یه‌كێكی دیكه‌ی فه‌رموو: (دوام بكه‌وه‌.) ئه‌مه‌یان وتی: (گه‌وره‌م، ڕێگام بده‌ یه‌كه‌م جار بچم باوكم بنێژم.)


text:
عیساش پێی فه‌رموو: (واز له‌ مردووان بهێنه‌ با مردووه‌كانیان بنێژن، تۆش بڕۆ موژده‌ی پاشایه‌تی خودا بده‌.)


text:
یه‌كێكی دیكه‌ وتی: (گه‌وره‌م، دوات ده‌كه‌وم، به‌ڵام جارێ لێم گه‌ڕێ با ماڵئاوایی له‌ خانه‌واده‌كه‌م بكه‌م.)


text:
عیساش پێی فه‌رموو: (كه‌س نییه‌ ده‌ست له‌سه‌ر گاسن دابنێت و ئاوڕ له‌ دواوه‌ بداته‌وه‌، به‌كه‌ڵكی شانشینی خودا بێت.)


text:
پاش ئه‌مه‌ خوداوه‌ند حه‌فتا و دووی دیكه‌ی دامه‌زراند، له‌پێش خۆی دوو دوو ناردنی بۆ هه‌ر شار و جێگایه‌ك كه‌ به‌ته‌مابوو بۆی بچێت.


text:
جا پێی ده‌فه‌رموون: (دروێنه‌ زۆره‌، به‌ڵام سه‌پان كه‌مه‌. بۆیه‌ داوا له‌ گه‌وره‌ی دروێنه‌ بكه‌ن تاكو سه‌پان بۆ دروێنه‌كه‌ی بنێرێت.


text:
له‌و ماڵه‌ بمێننه‌وه‌ و له‌وه‌ی هه‌یانه‌ بخۆن و بخۆنه‌وه‌، چونكه‌ كارگه‌ر شایانی كرێی خۆیه‌تی. ماڵه‌ و ماڵیش مه‌كه‌ن.


text:
"ته‌نانه‌ت تۆزی شاره‌كه‌تان كه‌ به‌ پێمانه‌وه‌ نووساوه‌ بۆتانی ده‌ته‌كێنین، به‌ڵام ئه‌مه‌ بزانن: پاشایه‌تی خودا لێتان نزیك‌بۆته‌وه‌."


text:
قوڕ به‌ سه‌رت خورازین! قوڕ به‌ سه‌رت بێت‌سه‌یدا! چونكه‌ ئه‌و په‌رجوانه‌ی له‌ناو ئێوه‌دا كران، ئه‌گه‌ر له‌ سور و سه‌یدا بكرابوونایه‌، هه‌ر زوو به‌ به‌رگی ماته‌م و له‌ ناو خۆڵه‌مێش داده‌نیشتن و تۆبه‌یان ده‌كرد.


text:
ئه‌وه‌ی گوێتان لێ بگرێت، گوێ له‌ من ده‌گرێت، ئه‌وه‌ی ڕه‌تتان ده‌كاته‌وه‌ من ڕه‌ت‌ده‌كاته‌وه‌. ئه‌وه‌ش من ڕه‌ت‌ده‌كاته‌وه‌، ئه‌وه‌ ڕه‌ت‌ده‌كاته‌وه‌ كه‌ منی ناردووه‌.)


text:
حه‌فتا و دووه‌كه‌ به‌ شادییه‌وه‌ گه‌ڕانه‌وه‌ و وتیان: (گه‌وره‌م، ته‌نانه‌ت ڕۆحی‌پیسیش به‌ ناوی تۆوه‌ ملكه‌چمانن.)


text:
ئه‌وه‌تا ده‌سه‌ڵاتم پێتانداوه‌ پێ به‌ مار و دووپشك و هه‌موو هێزی دوژمن‌دا بنێن، هیچ شتێكیش زیانتان پێ‌ناگه‌یه‌نێت.


text:
به‌ڵام به‌مه‌ دڵخۆش مه‌بن كه‌ ڕۆحه‌كان ملكه‌چتانن، به‌ڵكو دڵخۆشبن كه‌ ناوتان له‌ ئاسمان‌دا نووسراوه‌.)


text:
له‌و كاته‌دا عیسا به‌ ڕۆحی پیرۆز شادومان بوو و فه‌رمووی: (ستایشت ده‌كه‌م باوكه‌، خوداوه‌ندی ئاسمان و زه‌وی، چونكه‌ ئه‌مانه‌ت له‌ دانا و تێگه‌یشتووان شاردۆته‌وه‌ و بۆ منداڵان ئاشكرات كردووه‌. به‌ڵێ باوكه‌، چونكه‌ به‌لای تۆوه‌ ئاوا خۆش بوو!


text:
له‌ باوكمه‌وه‌ هه‌موو شتێكم دراوه‌تێ. كه‌س نازانێت كوڕه‌كه‌ كێیه‌ باوك نه‌بێت، یان باوك كێیه‌ كوڕه‌كه‌ و ئه‌وه‌ نه‌بێت كه‌ كوڕه‌كه‌ ده‌یه‌وێ بۆی ئاشكرا بكات.)


text:
به‌ ته‌نیا ئاوڕی له‌ قوتابییه‌كان دایه‌وه‌ و فه‌رمووی: (خۆزگه‌ ده‌خوازرێ به‌و چاوانه‌ی ئه‌وه‌ ده‌بینێت كه‌ ئێوه‌ ده‌یبینن.


text:
چونكه‌ پێتان ده‌ڵێم، زۆر پێغه‌مبه‌ر و پاشا ویستیان ئه‌وه‌ ببینن كه‌ ئێوه‌ ده‌یبینن، به‌ڵام نه‌یانبینی، ئه‌وه‌ش ببیستن كه‌ ئێوه‌ ده‌یبیستن، به‌ڵام نه‌یانبیست.)


text:
ته‌وراتناسێك هه‌ڵستا تاكو تاقی بكاته‌وه‌، وتی: (مامۆستا چی بكه‌م تاكو ژیانی تاهه‌تایی به‌ میرات بگرم؟)


text:
وه‌ڵامی دایه‌وه‌: ({خودای په‌روه‌ردگاری خۆت به‌ هه‌موو دڵ و هه‌موو گیان و هه‌موو توانا و هه‌موو بیرته‌وه‌ خۆش‌بووێ} ، هه‌روه‌ها {نزیكه‌كه‌ت وه‌ك خۆت خۆش‌بووێ.} )


text:
عیسا وه‌ڵامی دایه‌وه‌: (مرۆڤێك له‌ ئۆرشه‌لیمه‌وه‌ بۆ ئه‌ریحا ده‌چوو ، كه‌وته‌ ده‌ست جه‌رده‌، ڕووتیان كرده‌وه‌ و برینداریان كرد، ئینجا به‌ نیوه‌مری به‌جێیان هێشت و ڕۆیشتن.


text:
چووه‌ پێش و برینه‌كانی پێچایه‌وه‌، ڕۆن و شه‌رابی به‌سه‌ردا كرد، سواری وڵاغه‌كه‌ی خۆی كرد و بردییه‌ خانێك و چاودێری كرد.


text:
ڕۆژی پاشتر دوو دیناری ده‌رهێنا و دایه‌ خانچییه‌كه‌ و وتی: "چاودێری بكه‌ و هه‌رچی زیاترت خه‌رج كرد، كه‌ گه‌ڕامه‌وه‌ ده‌تده‌مه‌وه‌."


text:
به‌ڵام مه‌رسا له‌به‌ر زۆری خزمه‌تكردن شێوابوو، ڕاوه‌ستا و وتی: (گه‌وره‌م باكت نییه‌ خوشكم به‌ ته‌نیا به‌جێی‌هێشتووم و خزمه‌ت ده‌كه‌م؟ پێی بفه‌رموو با یارمه‌تیم بدات.)


text:
كه‌ عیسا له‌ شوێنێك‌دا نوێژی ده‌كرد، كاتێ ڕاوه‌ستا یه‌كێك له‌ قوتابییه‌كانی پێی‌ووت: (گه‌وره‌م فێری نوێژمان بكه‌، وه‌ك یه‌حیاش قوتابییه‌كانی خۆی فێركرد.)


text:
له‌ گوناهه‌كانمان خۆش به‌، چونكه‌ ئێمه‌ش له‌ هه‌موو قه‌رزاره‌كانمان خۆش ده‌بین. مه‌مانخه‌ره‌ تاقیكردنه‌وه‌.")"


text:
ئینجا پێی فه‌رموون: (كێ له‌ ئێوه‌ هاوڕێیه‌كی هه‌بێت و له‌ نیوه‌ شه‌ودا بچێته‌ لای و پێی بڵێت: "هاوڕێم، سێ كولێره‌م به‌ قه‌رز بده‌رێ، "


text:
ئه‌مه‌ی ژووره‌وه‌ وه‌ڵام ده‌داته‌وه‌: "هه‌راسانم مه‌كه‌، ده‌رگا داخراوه‌، خۆم و منداڵم له‌ناو جێگا داین، ناتوانم هه‌ڵبستم و بتده‌مێ."


text:
پێتان ده‌ڵێم: ئه‌گه‌ر له‌به‌ر هاوڕێیه‌تی هه‌ڵنه‌ستێ و بیداتێ، تاكو شه‌رمه‌زار نه‌بێت چه‌ندی بیه‌وێت هه‌ڵده‌ستێ و ده‌یداتێ.


text:
بۆیه‌ پێتان ده‌ڵێم، داوا بكه‌ن، پێتان ده‌درێت، بگه‌ڕێن ده‌دۆزنه‌وه‌، له‌ ده‌رگا بده‌ن، لێتان ده‌كرێته‌وه‌.


text:
چونكه‌ هه‌ر كه‌سێك داوا بكات، وه‌رده‌گرێت. ئه‌وه‌ی بگه‌ڕێت، ده‌دۆزێته‌وه‌. ئه‌وه‌ش له‌ ده‌رگا ده‌دات لێی ده‌كرێته‌وه‌.


text:
جا ئێوه‌ كه‌ خراپن، بزانن دیاری باش بده‌نه‌ منداڵه‌كانتان، باوك كه‌ له‌ ئاسمانه‌، چه‌ند زیاتر ڕۆحی پیرۆز ده‌داته‌ ئه‌وانه‌ی لێی داوا ده‌كه‌ن.)


text:
عیسا ڕۆحێكی پیسی ده‌رده‌كرد كه‌ لاڵ بوو، كاتێ ڕۆحه‌ پیسه‌كه‌ ده‌ركرا، لاڵه‌كه‌ قسه‌ی كرد و خه‌ڵكه‌كه‌ سه‌رسام بوون.


text:
ئه‌ویش به‌ بیركردنه‌وه‌یانی زانی، پێی فه‌رموون: (هه‌ر شانشینێك دووبه‌ره‌كی تێبكه‌وێت وێران ده‌بێت، ماڵیش دوو به‌ش بێت تێكده‌چێت.


text:
ئه‌گه‌ر شه‌یتانیش دوو به‌ش بێت چۆن شانشینه‌كه‌ی خۆی ڕاده‌گرێت؟ چونكه‌ ده‌ڵێن: "من به‌ به‌عله‌زبول ڕۆحی‌پیس ده‌رده‌كه‌م."


text:
باشه‌ ئه‌گه‌ر من به‌ به‌عله‌زبول ڕۆحی‌پیس ده‌ربكه‌م، ئه‌ی كوڕانتان به‌ كێ ده‌ریان ده‌كه‌ن؟ بۆیه‌ ئه‌وان حوكمتان ده‌ده‌ن.


text:
به‌ڵام كاتێك یه‌كێكی له‌ خۆی به‌هێزتر بێته‌ سه‌ری ده‌یبه‌زێنێت، چه‌كه‌كانی لێ ده‌ستێنێ كه‌ پشتی پێی به‌ستبوو، ده‌سكه‌وته‌كانیش دابه‌ش ده‌كات.


text:
كاتێ ڕۆحی‌پیس له‌ مرۆڤ ده‌رده‌چێت، له‌ ناوچه‌ وشكانییه‌كان به‌دوای حه‌وانه‌وه‌ ده‌گه‌ڕێت و ده‌ستی ناكه‌وێت. ئینجا ده‌ڵێت: "ده‌گه‌ڕێمه‌وه‌ ماڵه‌كه‌ی خۆم كه‌ لێی ده‌رچووم."


text:
ئه‌وسا ده‌چێت و حه‌وت ڕۆحی‌پیسی دیكه‌ له‌ خۆی پیستر ده‌هێنێت، ده‌چنه‌ ژووره‌وه‌، له‌وێ ده‌ژیێن، ئینجا كۆتایی ئه‌و مرۆڤه‌ له‌ جاران خراپتر ده‌بێت.)


text:
كاتێ عیسا ئه‌مانه‌ی ده‌ووت، ژنێك له‌ناو خه‌ڵكه‌كه‌وه‌ ده‌نگی به‌رز كرده‌وه‌ و پێی‌ووت: (خۆزگه‌ ده‌خوازرێ به‌و سكه‌ی هه‌ڵیگرتووی و به‌و مه‌مكه‌ی شیری پێداوی.)


text:
خه‌ڵكه‌كه‌ش زیاتر كۆده‌بوونه‌وه‌، ده‌ستی پێ‌كرد، فه‌رمووی: (ئه‌م نه‌وه‌یه‌ نه‌وه‌یه‌كی به‌دكاره‌، داوای نیشانه‌ ده‌كات، به‌ڵام نیشانه‌ی نادرێتێ، جگه‌ له‌ نیشانه‌ی یونس.


text:
له‌ لێپرسینه‌وه‌دا شاژنی باشوور له‌گه‌ڵ پیاوانی ئه‌م نه‌وه‌یه‌ هه‌ڵده‌ستێته‌وه‌ و تاوانباریان ده‌كات، چونكه‌ له‌وپه‌ڕی زه‌وییه‌وه‌ هات بۆ گوێگرتن له‌ دانایی سلێمان. ئه‌وه‌تا گرنگتر له‌ سلێمان لێره‌یه‌.


text:
پیاوانی نه‌ینه‌واش له‌ لێپرسینه‌وه‌دا له‌گه‌ڵ ئه‌م نه‌وه‌یه‌ هه‌ڵده‌ستن و تاوانباری ده‌كه‌ن، چونكه‌ به‌ جاڕدانه‌كه‌ی یونس تۆبه‌یان كرد. ئه‌وه‌تا گرنگتر له‌ یونس لێره‌یه‌.


text:
كه‌س چرا هه‌ڵناكات و له‌ جێیه‌كی شاراوه‌ یان له‌ ژێر ته‌شت دایبنێت، به‌ڵكو له‌سه‌ر چرادان، تاكو ئه‌وانه‌ی دێنه‌ ژووره‌وه‌ ڕووناكییه‌كه‌ ببینن.


text:
چاوت چرای له‌شته‌. كاتێ چاوت ساغ بێت ئه‌وا له‌شت هه‌مووی ڕووناكییه‌، كه‌ نه‌ساغیش بێت ئه‌وا له‌شت هه‌مووی تاریكییه‌.


text:
بۆیه‌ ئه‌گه‌ر هه‌موو له‌شت پڕبێت له‌ ڕووناكی و هیچ به‌شێكی تاریكی نه‌بێت، ئه‌وا هه‌مووی پڕده‌بێت له‌ ڕووناكی، وه‌ك چرایه‌ك كه‌ به‌ تیشكی ڕووناكیت بۆ بدات.)


text:
خوداوه‌ندیش پێی فه‌رموو: (ئێوه‌ی فه‌ریسی ده‌ره‌وه‌ی قاپ و جام پاك‌ده‌كه‌نه‌وه‌، به‌ڵام ناختان پڕه‌ له‌ چڵێسی و به‌دكاری.


text:
به‌ڵام قوڕ به‌ سه‌رتان فه‌ریسییه‌كان، ئێوه‌ ده‌یه‌كی پونگ و ڕازیانه‌ و هه‌موو سه‌وزه‌وات ده‌ده‌ن، به‌ڵام دادپه‌روه‌ری و خۆشه‌ویستی خودا پشتگوێ ده‌خه‌ن. پێویسته‌ ئه‌مانه‌ بكه‌ن و ئه‌وانه‌ش پشتگوێ نه‌خه‌ن.


text:
قوڕ به‌ سه‌رتان، ئێوه‌ له‌و گۆڕه‌ نادیارانه‌ ده‌چن كه‌ خه‌ڵكی بێ ئه‌وه‌ی بزانن به‌سه‌ریان‌دا ده‌ڕوانن.)


text:
فه‌رمووی: (قوڕ به‌سه‌ر ئێوه‌ی ته‌وراتناسیش، بارێك له‌ خه‌ڵكی ده‌ده‌ن كه‌ هه‌ڵگرتنی زه‌حمه‌ته‌، به‌ڵام خۆتان په‌نجه‌یه‌كیش له‌ باره‌كه‌ ناده‌ن.


text:
كه‌واته‌ ئێوه‌ شایه‌تن و به‌ كرده‌وه‌ی باوباپیرانتان ڕازین، ئه‌وان كوشتیانن و ئێوه‌ش گۆڕه‌كانیان بۆ هه‌ڵده‌به‌ستن.


text:
بۆیه‌ دانایی خودا فه‌رمووی: "من پێغه‌مبه‌ر و نێردراویان بۆ ده‌نێرم، به‌ڵام لێیان ده‌كوژن و ده‌یانچه‌وسێننه‌وه‌،"


text:
له‌ خوێنی هابیله‌وه‌ تاكو خوێنی زه‌كه‌ریا كه‌ له‌نێوان قوربانگا و پیرۆزگادا له‌ناوبردرا. به‌ڵێ پێتان ده‌ڵێم، له‌م نه‌وه‌یه‌ داوا ده‌كرێت.


text:
قوڕ به‌ سه‌رتان ته‌وراتناسان، چونكه‌ كلیلی زانیاریتان برد، خۆتان نه‌چوونه‌ ژووره‌وه‌ و ڕێتان له‌وانه‌ش گرت كه‌ ده‌چوونه‌ ژووره‌.)


text:
كاتێ عیسا ئه‌وێی به‌جێ‌هێشت، مالم و فه‌ریسییه‌كان ده‌ستیان پێ‌كرد ته‌نگی پێ هه‌ڵچنن و له‌ زۆر بابه‌ت پرسیاری لێ بكه‌ن،


text:
له‌و كاته‌دا كه‌ خه‌ڵكی به‌ هه‌زاران كۆببوونه‌وه‌، به‌ جۆرێك یه‌كتریان پێشێل ده‌كرد، عیسا ده‌ستی پێ‌كرد یه‌كه‌م جار به‌ قوتابییه‌كانی بفه‌رمووێ: (ئاگاداری هه‌ویرترشی فه‌ریسییه‌كان بن، كه‌ دووڕووییه‌.


text:
بۆیه‌ هه‌رچی له‌ تاریكی وتوتانه‌، له‌ ڕووناكی ده‌بیسترێت، ئه‌وه‌ش كه‌ له‌ ماڵ به‌ چرپه‌ وتوتانه‌، له‌ سه‌ربانان جاڕی پێ ده‌درێت.


text:
به‌ڵام ئه‌وه‌تان پیشان ده‌ده‌م كه‌ ده‌بێ لێی بترسن، له‌وه‌ بترسن كه‌ ده‌سه‌ڵاتی هه‌یه‌ پاش كوشتن فڕێبداته‌ ناو دۆزه‌خ. به‌ڵێ پێتان ده‌ڵێم، له‌مه‌ بترسن.


text:
پێشتان ده‌ڵێم: ئه‌وه‌ی له‌به‌رده‌م خه‌ڵكی دانم پیابنێت، كوڕی مرۆڤیش له‌به‌رده‌م فریشته‌كانی خودا دانی پیاده‌نێت.


text:
كاتێ ده‌تانهێننه‌ به‌رده‌م كه‌نیشت و فه‌رمانڕه‌وا و ده‌سه‌ڵاتداران، نیگه‌ران مه‌بن ده‌بێ بۆ به‌رگری چۆن و به‌ چی بدوێن یان چی بڵێن.


text:
به‌ خه‌ڵكه‌كه‌ی فه‌رموو: (ئاگاداربن و خۆتان له‌ هه‌موو چاوچنۆكیه‌ك بپارێزن، چونكه‌ ژیانی مرۆڤ به‌ زۆری سامانه‌كه‌ی نییه‌.)


text:
جا وتی: "وا ده‌كه‌م، ئه‌مباره‌كانم تێكده‌ده‌م و گه‌وره‌تری ده‌كه‌م، له‌وێ‌دا هه‌موو دانه‌وێڵه‌ و ماڵه‌كه‌م كۆده‌كه‌مه‌وه‌. "


text:
به‌ خۆشم ده‌ڵێم: (ئه‌ی گیانم، ئه‌وه‌تا ماڵێكی زۆرت هه‌ڵگرتووه‌، بۆ چه‌ندین ساڵ. بحه‌سێوه‌ و بخۆ و بخۆوه‌ و دڵشادبه‌.)


text:
به‌ڵام خودا پێی فه‌رموو: "ئه‌ی گێله‌، هه‌ر ئه‌م شه‌و گیانت ده‌رده‌چێت. باشه‌ ئه‌وه‌ی ئاماده‌ت كردووه، بۆ كێ ده‌بێت؟"


text:
به‌ قوتابییه‌كانی فه‌رموو: (بۆیه‌ پێتان ده‌ڵێم، بۆ ژیان نیگه‌ران مه‌بن چی ده‌خۆن، بۆ له‌ش چی ده‌پۆشن.


text:
سه‌یری قه‌له‌ڕه‌ش بكه‌ن: نه‌ تۆو ده‌كات و نه‌ دروێنه‌ ده‌كات، نه‌ ئه‌مباری هه‌یه‌ و نه‌ كۆگا، به‌ڵام خودا به‌خێوی ده‌كات. باشه‌ ئێوه‌ چه‌ند له‌ باڵنده‌ نرخدارترن!


text:
سه‌یری گوڵاڵه‌ بكه‌ن چۆن گه‌شه‌ ده‌كات، نه‌ ماندوو ده‌بێت و نه‌ ده‌ڕێسێت. به‌ڵام پێتان ده‌ڵێم: ته‌نانه‌ت سلێمانیش له‌وپه‌ڕی شكۆمه‌ندی‌دا وه‌ك یه‌كێك له‌وانه‌ی نه‌پۆشیوه‌.


text:
ئه‌گه‌ر خودا گیا ئاوا بپۆشێت، كه‌ ئه‌مڕۆ له‌ كێلگه دایه‌ و به‌یانی ده‌خرێته‌ ته‌نووره‌وه‌. ئیتر كه‌م‌باوه‌ڕینه‌ ئێوه‌ چه‌ند زیاترن؟


text:
هه‌موو ئه‌مانه‌ نه‌ته‌وه‌كانی جیهان هه‌وڵی بۆ ده‌ده‌ن، باوكیشتان ده‌زانێت پێویستتان به‌مانه‌ هه‌یه‌.


text:
ئه‌وه‌ی هه‌تانه‌ بیفرۆشن و به‌ خێر بیبه‌خشن، بۆ خۆتان جزدانێك كه‌ نه‌فه‌وتێت و گه‌نجینه‌یه‌ك له‌ ئاسمان كه‌ له‌بن نایه‌ت دروست بكه‌ن، له‌وێ نه‌ دز لێی نزیك ده‌بێته‌وه‌ و نه‌ مۆرانه‌ لێی ده‌دات.


text:
وه‌ك ئه‌وانه‌ بن كه‌ چاوه‌ڕێی گه‌وره‌كه‌یان ده‌كه‌ن تاكو له‌ شایی بگه‌ڕێته‌وه‌، كه‌ هاته‌وه‌ و له‌ ده‌رگای دا، یه‌كسه‌ر لێی بكه‌نه‌وه‌.


text:
خۆزگه‌ ده‌خوازرێ به‌و كۆیلانه‌ی كه‌ گه‌وره‌ دێته‌وه‌ ده‌بینێت به‌خه‌به‌رن. ڕاستیتان پێ ده‌ڵێم، ناوقه‌دی خۆی ده‌به‌ستێت و دایانده‌نیشێنێت، دێت و خزمه‌تیان ده‌كات.


text:
به‌ڵام ئه‌وه‌ش بزانن: ئه‌گه‌ر گه‌وره‌ی ماڵ بزانێت له‌ چ كاتژمێرێك دز دێته‌ سه‌ری، نایه‌ڵێت ماڵه‌كه‌ی ببڕدرێت.


text:
خوداوه‌ند فه‌رمووی: (ئه‌و سه‌ركاره‌ دڵسۆز و ژیره‌ كێیه‌ كه‌ گه‌وره‌ له‌سه‌ر كۆیله‌كانی دایده‌نێت تاكو له‌ كاتی خۆی‌دا به‌شه‌ خۆراكیان بداتێ؟


text:
به‌ڵام ئه‌گه‌ر ئه‌م كۆیله‌ له‌ دڵی خۆی‌دا وتی: "گه‌وره‌كه‌م دره‌نگ دێته‌وه‌،" ئیتر ده‌ست بكات به‌ لێدانی كۆیله‌كان و كاره‌كه‌ران، هه‌روه‌ها بخوا و بخواته‌وه‌ و سه‌رخۆش بێت،


text:
ئه‌وسا گه‌وره‌ی ئه‌و كۆیله‌یه‌ له‌ ڕۆژێك‌دا دێته‌وه‌ كه‌ مه‌زه‌نده‌ی ناكات و له‌ كاتژمێرێك كه‌ نایزانێت، ئینجا پارچه‌ پارچه‌ی ده‌كات و به‌شی له‌گه‌ڵ بێ‌باوه‌ڕان ده‌بێت.


text:
ئه‌و كۆیله‌ش كه‌ خواستی گه‌وره‌كه‌ی ده‌زانێت، ئاماده‌ش نابێت و به‌ خواستی ئه‌و ناكات، زۆری لێ ده‌درێت.


text:
به‌ڵام ئه‌وه‌ی نازانێت و كرده‌وه‌كه‌ی شایانی لێدانه‌، ئه‌وا كه‌می لێ ده‌درێ. ئه‌وه‌ی زۆری دراوه‌تێ داوای زۆری لێ ده‌كرێت، ئه‌وه‌ش زۆری له‌لا دانراوه‌ داوای زیاتری لێ ده‌كرێت.


text:
باوك له‌ كوڕ و كوڕ له‌ باوك، دایك له‌ كچ و كچ له‌ دایك، خه‌سوو له‌ بووك و بووك له‌ خه‌سوو جیا ده‌بنه‌وه‌.)


text:
دیسان به‌ خه‌ڵكه‌كه‌ی فه‌رموو: (كاتێ هه‌ورێك ده‌بینن له‌ ڕۆژئاواوه‌ به‌ده‌رده‌كه‌وێت، خێرا ده‌ڵێن: "بارانی به‌ده‌مه‌وه‌یه‌،" ئاواش ده‌بێت.


text:
كاتێ له‌گه‌ڵ ڕكابه‌ره‌كه‌ت به‌ ڕێگاوه‌ی بۆ لای دادوه‌ر، له‌ ڕێگا هه‌وڵبده‌ له‌گه‌ڵی ببڕێنیته‌وه‌، ئه‌گینا ڕاتده‌كێشێته‌ لای دادوه‌ر و دادوه‌ریش ده‌تداته‌ ده‌ست پۆلیس، پۆلیسیش فڕێت‌ده‌داته‌ به‌ندیخانه‌.


text:
هه‌ر له‌و كاته‌دا هه‌ندێك له‌وێ بوون، باسی ئه‌و جه‌لیلییانه‌یان بۆ عیسا كرد كه‌ پیلاتۆس خوێنی له‌گه‌ڵ قوربانییه‌كانیان تێكه‌ڵاو كرد.


text:
عیسا وه‌ڵامی دایه‌وه‌: (واده‌زانن ئه‌و جه‌لیلییانه‌ له‌ هه‌موو جه‌لیلییه‌كان گوناهبارتر بوون، چونكه‌ ئه‌و شتانه‌یان چێژت؟


text:
یان ئه‌و هه‌ژده‌ كه‌سه‌ی له‌ سیلوام قولله‌كه‌یان به‌سه‌ردا كه‌وت و كوشتنی، له‌ هه‌موو دانیشتووانی ئۆرشه‌لیم گوناهبارتر بوون؟


text:
ئینجا ئه‌م نموونه‌یه‌ی باسكرد: (كابرایه‌ك دارهه‌نجیرێكی چاندراوی له‌ ڕه‌زه‌كه‌ی هه‌بوو، بۆ به‌رهه‌م هات و پێوه‌ی نه‌بینی.


text:
به‌ ڕه‌زه‌وانه‌كه‌ی وت: "ته‌ماشابكه‌، سێ ساڵه‌ بۆ به‌رهه‌می ئه‌م دارهه‌نجیره‌ دێم و پێوه‌ی نابینم! بیبڕه‌وه‌، بۆچی زه‌ویش داگیر بكات؟"


text:
به‌ڵام وه‌ڵامی دایه‌وه‌: "گه‌وره‌م، ئه‌م ساڵه‌ش وازی لێ‌بهێنه‌، تاكو ده‌وروبه‌ری هه‌ڵده‌گێڕمه‌وه‌ و په‌یینی پێدا ده‌كه‌م. "


text:
ژنێك هه‌ژده‌ ساڵ نه‌خۆش بوو به‌هۆی ڕۆحێك، قه‌مبوور بوو و هه‌رگیز نه‌یده‌توانی به‌ ته‌واوی ڕاستبێته‌وه‌.


text:
پێشه‌وای كه‌نیشتیش تووڕه‌ بوو كه‌وا عیسا له‌ شه‌ممه‌دا خه‌ڵكی چاك‌‌كرده‌وه‌، به‌ خه‌ڵكه‌كه‌ی وت: (شه‌ش ڕۆژ هه‌یه‌ كه‌ پێویسته‌ كاریان تێدا بكرێت، له‌وان‌دا وه‌رن و چاكبنه‌وه‌، نه‌ك له‌ ڕۆژی شه‌ممه‌دا.)


text:
خوداوه‌ندیش وه‌ڵامی دایه‌وه‌: (ئه‌ی دووڕووان! ئایا هه‌ر یه‌ك له‌ ئێوه‌ له‌ شه‌ممه‌دا گا یان كه‌ره‌كه‌ی له‌ ئاخوڕ ناكاته‌وه‌ و بیبات ئاوی بدات؟


text:
ئه‌وه‌ش كه‌ كچی ئیبراهیمه‌ و هه‌ژده‌ ساڵه‌ شه‌یتان به‌ستویه‌تییه‌وه‌، نه‌ده‌بوو له‌ ڕۆژی شه‌ممه‌دا له‌م به‌نده‌ ئازاد بێت؟)


text:
كه‌ ئه‌مه‌ی فه‌رموو، هه‌موو به‌رهه‌ڵستكارانی شه‌رمه‌زار بوون، هه‌موو خه‌ڵكه‌كه‌ش به‌ گشت ئه‌و كاره‌ شكۆدارانه‌ی به‌و ئه‌نجام ده‌دران دڵشاد بوون.


text:
له‌ ده‌نكه‌ خه‌رته‌له‌یه‌ك ده‌چێت، كابرایه‌ك بردی و فڕێی‌دا ناو باخه‌كه‌ی، جا گه‌شه‌ی كرد و بووه‌ دارێك، باڵنده‌ی ئاسمان له‌ناو لقه‌كانی هه‌ڵنیشتن.)


text:
(كۆشش بكه‌ن تاكو له‌ ده‌رگای ته‌سك بچنه‌ ژووره‌وه‌، چونكه‌، پێتان ده‌ڵێم، زۆر كه‌س هه‌وڵده‌ده‌ن بچنه‌ ژووره‌وه‌ و ناتوانن.


text:
" له‌و ده‌مه‌ی خاوه‌ن ماڵ هه‌ڵده‌ستێت و ده‌رگا داده‌خات، ئێوه‌ له‌ ده‌ره‌وه‌ ده‌وه‌ستن، له‌ ده‌رگا ده‌ده‌ن و تكا ده‌كه‌ن: "گه‌وره‌م، لێمان بكه‌وه‌!" وه‌ڵام ده‌داته‌وه‌: "نازانم ئێوه‌ خه‌ڵكی كوێن." "


text:
گریان و جیڕه‌ی ددانیش له‌وێ ده‌بێت، كاتێ ده‌بینن ئیبراهیم و ئیسحاق و یاقوب و هه‌موو پێغه‌مبه‌ران له‌ شانشینی خودان، ئێوه‌ش ده‌ركراون.


text:
له‌و كاته‌دا هه‌ندێك فه‌ریسی هاتن و پێیان وت: (ئێره‌ به‌جێ‌بهێڵه‌ و بڕۆ، چونكه‌ هێرۆدس ده‌یه‌وێت بتكوژێت.)


text:
ئه‌ویش پێی فه‌رموون: (بڕۆن به‌و ڕێویه‌ بڵێن، {ئه‌وه‌تا ئه‌مڕۆ و به‌یانی ڕۆحه‌پیسه‌كان ده‌رده‌كه‌م و چاك ده‌كه‌مه‌وه‌، له‌ ڕۆژی سێیه‌میش ته‌واو ده‌بم.}


text:
به‌ڵام بۆ من پێویسته‌ ئه‌مڕۆ و به‌یانی و دووسبه‌ی بڕۆم، چونكه‌ نابێ پێغه‌مبه‌رێك له‌ ده‌ره‌وه‌ی ئۆرشه‌لیم بمرێت.


text:
هۆ ئۆرشه‌لیم، هۆ ئۆرشه‌لیم، بكوژی پێغه‌مبه‌ران و به‌ردبارانكاری ئه‌وانه‌ی بۆی نێردران، چه‌ند جار ویستم منداڵه‌كانت كۆبكه‌مه‌وه‌، وه‌ك مریشك جوجه‌ڵه‌كانی له‌ ژێر باڵی كۆده‌كاته‌وه‌، به‌ڵام نه‌تانویست.


text:
ئه‌وه‌تا ماڵه‌كه‌تان به‌ وێرانی بۆ ئێوه‌ به‌جێ ده‌هێڵدرێ. پێتان ده‌ڵێم، ئیتر نامبیننه‌وه‌، تاكو كاتێ دێت و ده‌ڵێن، {ستایشكراوه‌ ئه‌وه‌ی به‌ ناوی خوداوه‌نده‌وه‌ دێت." } "


text:
ئه‌وه‌بوو له‌ شه‌ممه‌دا كاتێ عیسا بۆ نانخواردن چووه‌ ماڵی یه‌كێك له‌ سه‌ركرده‌ فه‌ریسییه‌كان، چاودێرییان ده‌كرد.


text:
پێی فه‌رموون: (كامه‌تان كوڕه‌كه‌ی یان گایه‌كه‌ی له‌ ڕۆژی شه‌ممه‌دا بكه‌وێته‌ بیره‌وه‌ یه‌كسه‌ر ده‌ریناهێنێت؟)


text:
(كاتێ یه‌كێك بۆ شایی بانگهێشتت ده‌كات، له‌ ڕیزی پێشه‌وه‌ دامه‌نیشه‌، نه‌وه‌ك له‌ تۆ ڕێزدارتریشی بانگهێشت كردبێت.


text:
ئینجا ئه‌وه‌ی تۆ و ئه‌وی بانگهێشت كردووه‌، دێت و پێت ده‌ڵێ: "شوێنه‌كه‌ت بۆ ئه‌مه‌ چۆڵ بكه‌،" تۆش ته‌ریق ده‌بیته‌وه‌ و ڕیزی دواوه‌ ده‌گریت.


text:
به‌ڵام كاتێ بانگهێشت ده‌كرێیت بڕۆ له‌ دواوه‌ دانیشه‌، تاكو كاتێ ئه‌وه‌ی بانگهێشتی كردوویت، بێت و پێت بڵێت: "براده‌ر، هه‌سته‌ وه‌ره‌ پێشه‌وه‌." ئه‌وسا له‌به‌رچاوی هه‌موو ئه‌وانه‌ی له‌گه‌ڵت دانیشتوون شكۆدار ده‌بیت.


text:
ئینجا به‌وه‌ی وت كه‌وا بانگهێشتی كردووه‌: (كاتێ چێشت یان شێو ده‌كه‌یت، هاوڕێ و برا و خزم و دراوسێ ده‌وڵه‌مه‌نده‌كانت بانگ مه‌كه‌، نه‌وه‌ك ئه‌وانیش بانگت بكه‌نه‌وه‌، بۆت ده‌بێته‌ پاداشت.


text:
خۆزگه‌ت پێ ده‌خوازرێ، چونكه‌ نییانه‌ پاداشتت بده‌نه‌وه‌، تۆش له‌ هه‌ڵستانه‌وه‌ی ڕاستودروستان پاداشت ده‌درێیته‌وه‌.)


text:
به‌ڵام هه‌موو وه‌ك یه‌ك داوای لێبوردنیان كرد. یه‌كه‌میان پێی‌ووت: "كێڵگه‌یه‌كم كڕیوه‌ و پێویسته‌ بڕۆم بیبینم، تكایه‌ لێم ببوره‌."


text:
كۆیله‌كه‌ش هاته‌وه‌ و ئه‌مانه‌ی به‌ گه‌وره‌كه‌ی ڕاگه‌یاند. خاوه‌ن ماڵ تووڕه‌ بوو و به‌ كۆیله‌كه‌ی وت: "خێرا بڕۆ بۆ شه‌قام و كۆڵانه‌كانی شار، هه‌ژار و په‌ككه‌وته‌ و كوێر و شه‌له‌كان بهێنه‌ ئێره‌."


text:
گه‌وره‌كه‌ به‌ كۆیله‌كه‌ی وت: "بڕۆ ده‌ره‌وه‌ بۆ ڕێگا و ڕێچكۆڵه‌كان به‌ زۆر خه‌ڵك بهێنه‌ ژووره‌وه‌، تاكو ماڵه‌كه‌م پڕبێت. "


text:
(ئه‌گه‌ر یه‌كێك بێته‌ لام و ڕقی له‌ دایك و باوكی، ژن و منداڵی، برا و خوشكه‌كانی نه‌بێته‌وه‌، بگره‌ له‌ خۆشی، ناتوانێت ببێته‌ قوتابی من.


text:
كێ له‌ ئێوه‌ ئه‌گه‌ر بیه‌وێت قولله‌یه‌ك دروست بكات، یه‌كه‌م جار دانانیشێت و خه‌رجییه‌كه‌ی ناخه‌مڵێنێت، ئاخۆ ئه‌وه‌نده‌ی هه‌یه‌ بۆ ته‌واوكردنی؟


text:
یان چ پاشایه‌ك ده‌چێته‌ شه‌ڕی پاشایه‌كی دیكه‌ و یه‌كه‌م جار دانانیشێت و ڕاوێژ ناكات، ئایا به‌ ده‌ هه‌زار ده‌توانێت به‌ره‌نگاری ئه‌وه‌ ببێته‌وه‌ كه‌ به‌ بیست هه‌زاره‌وه‌ دێته‌ سه‌ری؟


text:
به‌م شێوه‌یه‌، هه‌ر یه‌كێكتان ئه‌گه‌ر واز له‌ هه‌موو شتێك نه‌هێنێ كه‌ هه‌یه‌تی، ناتوانێت ببێته‌ قوتابی من.


text:
ئه‌وسا نه‌ به‌كه‌ڵكی زه‌وی و نه‌ په‌یین دێت، به‌ڵكو فڕێده‌درێته‌ ده‌ره‌وه‌. ئه‌وه‌ی گوێی بۆ بیستن هه‌یه‌، با ببیستێت.)


text:
جا فه‌ریسی و مالمه‌كان بۆڵه‌بۆڵیان ده‌كرد: (ئه‌مه‌ پێشوازی له‌ گوناهباران ده‌كات و نانیان له‌گه‌ڵ ده‌خوات.)


text:
(كامه‌تان ئه‌گه‌ر سه‌د سه‌ر مه‌ڕی هه‌بێت و دانه‌یه‌كی لێ ون‌بێت، ئایا نه‌وه‌د و نۆیه‌كه‌ له‌ ده‌شت به‌جێ ناهێڵێت و به‌دوای ونبووه‌كه‌دا ناچێت تاكو ده‌یدۆزێته‌وه‌؟


text:
دێته‌وه‌ ماڵ، هاوڕێ و دراوسێیه‌كان بانگ ده‌كات و پێیان ده‌ڵێت: "له‌گه‌ڵم دڵشاد بن! مه‌ڕه‌ ونبووه‌كه‌م دۆزییه‌وه‌."


text:
پێتان ده‌ڵێم، له‌ ئاسمانیش شادی زیاتر ده‌بێت سه‌باره‌ت به‌ گوناهبارێك تۆبه‌ بكات له‌ نه‌وه‌د و نۆ ڕاستودروست كه‌ پێویستیان به‌ تۆبه‌كردن نییه‌.


text:
یان چ ئافره‌تێك ده‌ درهه‌می هه‌بێت و یه‌ك درهه‌می ون‌بكات، چرا هه‌ڵناكات و ماڵه‌كه‌ گسك بدات و به‌ وردی بگه‌ڕێت، تاكو ده‌یدۆزێته‌وه‌؟


text:
كه‌ دۆزییه‌وه‌، هاوڕێ و دراوسێیه‌كانی بانگ ده‌كات و ده‌ڵێت: "له‌گه‌ڵم دڵشادبن، ئه‌و درهه‌مه‌ی ونم‌كردبوو، دۆزیمه‌وه‌."


text:
بچووكه‌كه‌یان به‌ باوكی وت: "باوكه‌، به‌شی خۆمم له‌ میراته‌كه‌ بده‌رێ." ئه‌ویش ماڵه‌كه‌ی بۆ دابه‌شكردن.


text:
دوای چه‌ند ڕۆژێك، كوڕه‌ بچووكه‌كه‌ هه‌موو شته‌كانی كۆكرده‌وه‌ و به‌ره‌و وڵاتێكی دوور ڕۆیشت، له‌وێ ماڵه‌كه‌ی له‌سه‌ر ڕابواردن دانا.


text:
له‌دوای ئه‌وه‌ی هه‌مووی خه‌رج كرد، گرانییه‌كی گه‌وره‌ كه‌وته‌ ناوچه‌كه‌، جا ده‌ستی به‌ نه‌بوونی كرد.


text:
ئینجا به‌ هۆش خۆی هاته‌وه‌ و وتی: "ئاخۆ چه‌ند كرێكاری باوكم نانیان له‌به‌ر ده‌مێنێته‌وه‌، منیش لێره‌ وا له‌ برسان ده‌مرم. "


text:
جا هه‌ڵستا و گه‌ڕایه‌وه‌ لای باوكی، هێشتا دوور بوو باوكی ئه‌وی بینی و دڵی بۆی سووتا، ڕایكرد و له‌ باوه‌شی كرد و ماچی‌كرد.


text:
كوڕه‌ش پێی‌ووت: "باوكه‌، دژی ئاسمان و به‌رامبه‌ری تۆ گوناهم كرد، ئیتر شایانی ئه‌وه‌ نیم به‌ كوڕی تۆ بانگ بكرێم."


text:
به‌ڵام باوكه‌كه‌ به‌ خزمه‌تكارانی خۆی وت: "خێرا باشترین به‌رگ بهێنن و له‌به‌ری بكه‌ن، ئه‌نگوستیله‌یه‌ك بكه‌نه‌ په‌نجه‌ی و پێڵاویش بۆ پێی. "


text:
چونكه‌ ئه‌م كوڕه‌م مردوو بوو و زیندووبۆته‌وه‌، ونببوو و دۆزراوه‌ته‌وه‌." جا ده‌ستیان پێ‌كرد دڵخۆش ده‌بوون. "


text:
كوڕه‌ گه‌وره‌كه‌ له‌ كێڵگه‌ بوو، كه‌ ده‌هاته‌وه‌ و له‌ ماڵ نزیك‌بۆوه‌، گوێی له‌ مۆسیقا و هه‌ڵپه‌ڕكێ بوو.


text:
پێی‌ووت: "براكه‌ت گه‌ڕاوه‌ته‌وه‌، باوكیشت گوێره‌كه‌ دابه‌ستییه‌كه‌ی سه‌ربڕی، چونكه‌ به‌ ساغی وه‌ریگرته‌وه‌."


text:
ئه‌ویش وه‌ڵامی باوكی دایه‌وه‌: "ئه‌وه‌تا ئه‌و هه‌موو ساڵه‌ كۆیلایه‌تیت بۆ ده‌كه‌م و هه‌رگیز له‌ فه‌رمانت ده‌رنه‌چووم، ته‌نانه‌ت كاریله‌یه‌كت نه‌دامێ تاكو له‌گه‌ڵ هاوڕێیه‌كانم پێی دڵخۆش بم. "


text:
به‌ڵام كاتێ ئه‌م كوڕه‌ت هاته‌وه‌، ئه‌وه‌ی ماڵه‌كه‌تی له‌گه‌ڵ داوێنپیسان لووش‌كرد، گوێره‌كه‌ دابه‌ستییه‌كه‌ت بۆی سه‌ربڕی.


text:
هه‌روه‌ها عیسا به‌ قوتابییه‌كانی فه‌رموو: (كابرایه‌كی ده‌وڵه‌مه‌ند سه‌ركارێكی هه‌بوو، سكاڵای به‌فیڕۆدانی ماڵه‌كه‌ی له‌سه‌ری پێ گه‌یشت.


text:
بانگی كرد و پێی‌ووت: "ئه‌مه‌ چییه‌ له‌سه‌ر تۆ ده‌یبیستم؟ هه‌ژماردی سه‌ركارییه‌كه‌ت بده‌وه‌، چونكه‌ ئیتر ناتوانیت سه‌ركار بیت."


text:
سه‌ركاره‌كه‌ به‌ خۆی وت: "چی بكه‌م، چونكه‌ گه‌وره‌كه‌م سه‌ركارییه‌كه‌م لێ ده‌سه‌نێته‌وه‌؟ ناتوانم هه‌ڵبكه‌نم و شه‌رمیش ده‌كه‌م سواڵ بكه‌م. "


text:
جا هه‌ریه‌كه‌ له‌ قه‌رزاره‌كانی گه‌وره‌كه‌ی بانگ‌كرد. به‌ یه‌كه‌میانی وت: "چه‌ند قه‌رزاری گه‌وره‌كه‌میت؟"


text:
" به‌وی دیكه‌ی وت: "تۆ چه‌ندت له‌سه‌ره‌؟" وتی: "سه‌د ڕبه‌ گه‌نم." پێی‌ووت: "پسووله‌كه‌ت وه‌ربگره‌ و بنووسه‌ هه‌شتا." "


text:
جا گه‌وره‌كه‌ ستایشی سه‌ركاره‌ ناپاكه‌كه‌ی كرد، چونكه‌ ژیرانه‌ جوڵایه‌وه‌. چونكه‌ كوڕانی ئه‌م ڕۆژگاره‌ له‌ نه‌وه‌ی خۆیان له‌ كوڕانی ڕووناكی ژیرترن.


text:
منیش پێتان ده‌ڵێم: به‌ سامانی جیهانی دۆستی خۆتان دروست بكه‌ن، تاكو ئه‌گه‌ر نه‌ما، له‌ ماڵی تاهه‌تایی پێشوازی لێ‌كراو بن.)


text:
خزمه‌تكار نییه‌ بتوانێت كۆیلایه‌تی دوو گه‌وره‌ بكات، چونكه‌ ڕقی له‌ یه‌كێكیان ده‌بێته‌وه‌ و ئه‌وه‌ی دیكه‌ی خۆش‌ده‌وێت، یان ده‌ست به‌ یه‌كێكیانه‌وه‌ ده‌گرێت و ئه‌وه‌ی دیكه‌ پشتگوێ ده‌خات. ئێوه‌ش ناتوانن كۆیله‌ی خودا و پاره‌ بن.)


text:
پێی فه‌رموون: (له‌لای خه‌ڵكی خۆتان بێ‌تاوان ده‌كه‌ن، به‌ڵام خودا دڵتان ده‌ناسێت. ئه‌وه‌ی خه‌ڵك به‌ پایه‌داری داده‌نێت، له‌به‌رده‌م خودا قێزه‌وه‌نه‌.


text:
ته‌ورات و پێغه‌مبه‌ران تاكو یه‌حیا ڕاگه‌یه‌نرا، دواتر موژده‌ی پاشایه‌تی خودا ده‌درێت و هه‌موو كه‌سێك تێده‌كۆشێت بچێته‌ ناوی.


text:
ئه‌وه‌ی ژنه‌كه‌ی ته‌ڵاق بدات و یه‌كێكی دیكه‌ بهێنێت، داوێنپیسی ده‌كات. ئه‌وه‌ش كه‌ ته‌ڵاقدراوێك له‌ پیاو ده‌هێنێت داوێنپیسی ده‌كات.


text:
پیاوێك ده‌وڵه‌مه‌ند بوو، جلی ئه‌رخه‌وانی و كه‌تانی له‌به‌ر ده‌كرد و هه‌موو ڕۆژێكی به‌ خۆشی ڕاده‌بوارد.


text:
په‌رۆش بوو له‌و به‌رماوه‌یه‌ تێربێت كه‌ له‌ خوانی ده‌وڵه‌مه‌نده‌كه‌ ده‌كه‌وته‌ خواره‌وه‌. ته‌نانه‌ت سه‌گیش ده‌هاتن برینه‌كانیان ده‌لێسته‌وه‌.


text:
له‌ جیهانی مردووان سه‌ری هه‌ڵبڕی و ئازاری ده‌چێژێت، له‌ دووره‌وه‌ ئیبراهیمی بینی و له‌عازری له‌ باوه‌ش بوو.


text:
هاواری كرد: "باوكه‌ ئیبراهیم، به‌زه‌ییت پێم‌دا بێته‌وه‌، له‌عازر بنێره‌ تاكو سه‌ری په‌نجه‌ی به‌ ئاو ته‌ڕ بكات و زمانم فێنك بكاته‌وه‌، وا له‌ناو ئه‌م گڕه‌دا ئازار ده‌چێژم."


text:
ئیبراهیم وتی: "كوڕم، له‌بیرت بێت له‌ ژیانت‌دا شته‌ باشه‌كانی خۆت وه‌رگرت و له‌عاز‌ریش شته‌ خراپه‌كان. ئێستا وا لێره‌ دڵنه‌وایی ده‌كرێت و تۆش ئازار ده‌چێژیت. "


text:
سه‌ره‌ڕای هه‌موو ئه‌مانه‌ش، بۆشاییه‌كی گه‌وره‌ له‌نێوان ئێمه‌ و ئێوه‌دا قایم كراوه‌، تاكو ئه‌وانه‌ی بیانه‌وێ لێره‌وه‌ بۆ لاتان بێن نه‌توانن و كه‌سیش له‌وێوه‌ بۆ لای ئێمه‌ نه‌په‌ڕێته‌وه‌.


text:
ئه‌ویش وتی: "نه‌خێر باوكه‌ ئیبراهیم، به‌ڵام ئه‌گه‌ر یه‌كێك له‌ناو مردووانه‌وه‌ بچێته‌ لایان، ئه‌وا تۆبه‌ ده‌كه‌ن."


text:
پێی‌ووت: "ئه‌گه‌ر گوێ له‌ موسا و پێغه‌مبه‌ران نه‌گرن، ته‌نانه‌ت یه‌كێك له‌ناو مردووانیش هه‌ڵستێته‌وه‌، قه‌ناعه‌تیان پێ نایێت.")


text:
عیسا به‌ قوتابییه‌كانی فه‌رموو: (مه‌حاڵه‌ كۆسپه‌كان نه‌یه‌ن، به‌ڵام قوڕ به‌سه‌ر ئه‌وه‌ی به‌هۆیه‌وه‌ دێت.


text:
بۆی باشتره‌ ئه‌گه‌ر به‌رداشێك به‌ ملیه‌وه‌ هه‌ڵبواسرێت و فڕێبدرێته‌ ده‌ریاوه‌، له‌وه‌ی ساتمه‌ به‌ یه‌كێك له‌م بچووكانه‌ بكات.


text:
ئاگاداری خۆتان بن. ئه‌گه‌ر براكه‌ت هه‌ڵه‌ی كرد، سه‌رزه‌نشتی بكه‌، ئه‌گه‌ر تۆبه‌ی كرد گه‌رده‌نی ئازاد بكه‌.


text:
ئه‌گه‌ر له‌ ڕۆژێك‌دا حه‌وت جار هه‌ڵه‌ی به‌رامبه‌رت كرد و حه‌وت جار گه‌ڕایه‌وه‌ لات و وتی: "تۆبه‌ ده‌كه‌م،" تۆ گه‌رده‌نی ئازاد بكه‌.)


text:
خوداوه‌ندیش فه‌رمووی: (ئه‌گه‌ر ئه‌وه‌نده‌ی ده‌نكه‌ خه‌رته‌له‌یه‌كیش باوه‌ڕتان هه‌بێت، به‌م دارتووه‌ ده‌ڵێن: "هه‌ڵبكه‌ندرێ و له‌ناو ده‌ریا بچێندرێ،" به‌ قسه‌تان ده‌كات.


text:
كامه‌تان، ئه‌گه‌ر كۆیله‌یه‌كی هه‌بێت و جووت یان شوانكاره‌یی بكات، كه‌ له‌ كێڵگه‌ هاته‌وه‌، پێی ده‌ڵێت: "یه‌كسه‌ر وه‌ره‌ و دانیشه‌"؟


text:
ئایا پێی ناڵێت: "شتێكم بۆ ئاماده‌ بكه‌ بیخۆم، پشتت ببه‌سته‌ و خزمه‌تم بكه‌ تاكو ده‌خۆم و ده‌خۆمه‌وه‌، پاشان تۆ بخۆ و بخۆوه‌"؟


text:
ئێوه‌ش ئاوا، كاتێ هه‌موو ئه‌وه‌ی فه‌رمانتان پێ ده‌كرێت ده‌یكه‌ن، بڵێن: "كۆیله‌ی شایسته‌ نین، ئه‌ركی خۆمان به‌جێگه‌یاندووه‌.")


text:
كه‌ فه‌ریسییه‌كان پرسیاریان لێ‌كرد، كه‌ی پاشایه‌تی خودا دێت، وه‌ڵامی دانه‌وه‌: (پاشایه‌تی خودا به‌ سه‌رنجدان نایه‌ت،


text:
جا به‌ قوتابییه‌كانی فه‌رموو: (ڕۆژانێك دێت كه‌ تامه‌زرۆن ڕۆژێك له‌ ڕۆژانی كوڕی مرۆڤ ببینن و نایبینن.


text:
چونكه‌ وه‌ك ئه‌و بروسكه‌یه‌ی له‌ لایه‌كه‌وه‌ له‌ ژێر ئاسمان‌دا بروسكه‌ ده‌دات لایه‌كی دیكه‌ له‌ ژێر ئاسمان‌دا ڕووناك ده‌كاته‌وه‌، كوڕی مرۆڤیش له‌ ڕۆژی خۆی‌دا وا ده‌بێت.


text:
ده‌یانخوارد و ده‌یانخوارده‌وه‌، ژنیان ده‌هێنا و مێردیان ده‌كرد، تاكو ئه‌و ڕۆژه‌ی نوح چووه‌ ناو كه‌شتییه‌كه‌، لافاوه‌كه‌ هات و هه‌موویانی له‌ناوبرد.


text:
دیسان وه‌ك ئه‌وه‌ی له‌ سه‌رده‌می ڵوت بوو، ده‌یانخوارد و ده‌یانخوارده‌وه‌، ده‌یانكڕی و ده‌یانفرۆشت، ده‌یانچاند و بنیادیان ده‌نا.


text:
به‌ڵام له‌و ڕۆژه‌ی ڵوت له‌ سه‌دوم ده‌رچوو، له‌ ئاسمانه‌وه‌ ئاگر و گۆگردی باراند و هه‌موویانی له‌ناوبرد.


text:
ئه‌وه‌ی له‌و ڕۆژه‌دا له‌ سه‌ربانه‌ و شته‌كانی له‌ ماڵه‌وه‌یه‌، با نه‌یه‌ته‌ خواره‌وه‌ بۆ بردنی. ئه‌وه‌ی له‌ كێڵگه‌شه‌ با نه‌گه‌ڕێته‌وه‌.


text:
پێتان ده‌ڵێم: له‌و شه‌وه‌دا دووان له‌ناو یه‌ك جێگا دان، یه‌كیان ده‌بردرێت و ئه‌وی دیكه‌ به‌جێ ده‌هێڵدرێ.


text:
ئه‌ویش ماوه‌یه‌ك نه‌یده‌ویست. دواتریش له‌ دڵی خۆی‌دا وتی: "كه‌ له‌ خودا ناترسم و ڕێزیش له‌ مرۆڤ ناگرم، "


text:
چونكه‌ ئه‌م بێوه‌ژنه‌ بێزارم ده‌كات، مافی بۆ وه‌رده‌گرم، نه‌وه‌ك له‌ كۆتایی‌دا بێت و به‌ هیلاكم ببات.") "


text:
باشه‌ خودا مافی بژارده‌كانی خۆی كه‌ شه‌و و ڕۆژ لێی ده‌پاڕێنه‌وه‌ وه‌رناگرێت؟ ئایا دره‌نگ وه‌ڵامیان ده‌داته‌وه‌؟


text:
پێتان ده‌ڵێم: خێرا مافیان بۆ وه‌رده‌گرێت. به‌ڵام كاتێ كوڕی مرۆڤ دێته‌وه‌، ئایا باوه‌ڕ له‌سه‌ر زه‌وی ده‌دۆزێته‌وه‌؟)


text:
فه‌ریسییه‌كه‌ وه‌ستا، له‌ دڵی خۆی‌دا ئه‌م نوێژه‌ی ده‌كرد: "خودایه‌ سوپاست ده‌كه‌م وه‌ك خه‌ڵكی دیكه‌ نیم - قۆڵبڕ و خراپه‌كار و داوێنپیسن - وه‌ك ئه‌م باجگره‌ش نیم. "


text:
به‌ڵام باجگره‌كه‌ له‌ دووره‌وه‌ ڕاوه‌ستا، نه‌یده‌ویست چاوی بۆ ئاسمان به‌رز بكاته‌وه‌، سنگی خۆی ده‌كوتا و ده‌یووت: "ئه‌ی خودایه‌ به‌زه‌ییت به‌ منی گوناهباردا بێته‌وه‌."


text:
پێتان ده‌ڵێم، ئه‌مه‌ گه‌ڕایه‌وه‌ ماڵی خۆی بێ‌تاوان كرابوو، پێچه‌وانه‌ی ئه‌وی دیكه‌. چونكه‌ ئه‌وه‌ی خۆی به‌رز بكاته‌وه‌ نزم ده‌كرێته‌وه‌، ئه‌وه‌ش خۆی نزم بكاته‌وه‌ به‌رز ده‌كرێته‌وه‌.)


text:
منداڵی ساوایان هێنایه‌ لای عیسا تاكو ده‌ستیان لێ بدات. كاتێ قوتابییه‌كان ئه‌مه‌یان بینی لێیان ڕاخوڕین.


text:
به‌ڵام عیسا بانگی مندا‌ڵه‌كانی كرد و فه‌رمووی: (لێگه‌ڕێن منداڵان بێنه‌ لام، ڕێیان لێ مه‌گرن، چونكه‌ شانشینی خودا هی وه‌ك ئه‌مانه‌یه‌.


text:
ڕاسپارده‌كان ده‌زانیت: {داوێنپیسی مه‌كه‌، مه‌كوژه‌، مه‌دزه‌، شایه‌تی درۆ مه‌ده‌، ڕێزی دایك و باوكت بگره‌.} )


text:
عیساش گوێی له‌مه‌ بوو، پێی فه‌رموو: (هێشتا شتێكت كه‌مه‌. چیت هه‌یه‌ هه‌مووی بفرۆشه‌ و به‌سه‌ر هه‌ژاران دابه‌شی بكه‌، له‌ ئاسمان‌دا گه‌نجینه‌یه‌كت ده‌بێت. ئینجا وه‌ره‌ دوام بكه‌وه‌.)


text:
چونكه‌ ئاسانتره‌ وشترێك به‌ كونی ده‌رزییه‌كه‌وه‌ بچێت له‌وه‌ی ده‌وڵه‌مه‌ندێك بچێته‌ ناو شانشینی خوداوه‌.)


text:
ئه‌ویش پێی فه‌رموون: (ڕاستیتان پێ ده‌ڵێم: كه‌س نییه‌ ماڵ یان ژن یان برا یان دایك و باوك یان منداڵی له‌به‌ر شانشینی خودا به‌جێ‌هێشتبێت،


text:
عیسا دوازده‌كه‌ی برد و پێی فه‌رموون: (ئه‌وا سه‌رده‌كه‌وینه‌ ئۆرشه‌لیم، هه‌رچی پێغه‌مبه‌ران له‌باره‌ی كوڕی مرۆڤه‌وه‌ نووسیویانه‌ دێته‌ دی.


text:
پێشڕه‌وان لێیان ڕاخوڕی تاكو بێ‌ده‌نگ بێت، ئه‌ویش زۆر زیاتر هاواری كرد: (كوڕی داود، به‌زه‌ییت پێم‌دا بێته‌وه‌!)


text:
یه‌كسه‌ر بینییه‌وه‌، دوای كه‌وت و خودای شكۆدار ده‌كرد. هه‌موو خه‌ڵكه‌كه‌ش كه‌ بینییان ستایشی خودایان كرد.


text:
كه‌ عیسا گه‌یشته‌ شوێنه‌كه‌، چاوی هه‌ڵبڕی و پێی فه‌رموو: (زه‌كا، خێرابه‌ وه‌ره‌ خواره‌وه‌، چونكه‌ ده‌بێت ئه‌مڕۆ له‌ ماڵی تۆ بمێنمه‌وه‌.)


text:
زه‌كا ڕاوه‌ستا و به‌ خوداوه‌ندی وت: (گه‌وره‌م، ئه‌وه‌تا نیوه‌ی سامانه‌كه‌م ده‌ده‌مه‌ هه‌ژاران و ئه‌گه‌ر شتێكم له‌ یه‌كێك خواردووه‌، چوارقاتی ده‌ده‌مه‌وه‌.)


text:
كه‌ گوێیان له‌مانه‌ ده‌گرت، به‌رده‌وام بوو و نموونه‌یه‌كی هێنایه‌وه‌، چونكه‌ له‌ ئۆرشه‌لیم نزیك بوو، وایان ده‌زانی كه‌ پاشایه‌تی خودا خه‌ریكه‌ ئێستا ده‌رده‌كه‌وێت.


text:
ئینجا فه‌رمووی: (پیاو ماقوڵێك بۆ وڵاتێكی دوور ڕۆیشت، تاكو پاشایه‌تییه‌ك بۆ خۆی وه‌ربگرێت و بێته‌وه‌.


text:
به‌ڵام هاوڵاتییانی ڕقیان لێی‌بوو، شاندێكیان به‌ دوای‌دا نارد و وتیان: "نامانه‌وێت ئه‌مه‌ پاشایه‌تیمان بكات."


text:
ئه‌وه‌بوو كه‌ گه‌ڕایه‌وه‌ پاشایه‌تییه‌كه‌ی وه‌رگرتبوو، فه‌رمانی دا ئه‌و كۆیلانه‌ی زیوه‌كه‌ی پێ‌دابوون بانگ بكرێنه‌ لای، تاكو بزانێت له‌ بازرگانی چییان قازانج كردووه‌.


text:
ئه‌ویش پێی‌ووت: "ئافه‌رین كۆیله‌ی چاك، چونكه‌ له‌ كه‌مترین شت ده‌ستپاك بوویت، ببه‌ به‌ فه‌رمانڕه‌وای ده‌ شار."


text:
چونكه‌ لێت ترسام، له‌به‌ر ئه‌وه‌ی مرۆڤێكی توندیت، ئه‌وه‌ی داتنه‌ناوه‌ ده‌یبه‌یت و ئه‌وه‌ی نه‌تچاندووه‌ دروێنه‌ی ده‌كه‌یت.


text:
ئه‌ویش پێی‌ووت: "ئه‌ی كۆیله‌ی به‌د، به‌ زارت تاوانبارت ده‌كه‌م، كه‌ ده‌تزانی كابرایه‌كی توندم، ئه‌وه‌ی دامنه‌ناوه‌ ده‌یبه‌م و ئه‌وه‌ی نه‌مچاندووه‌ دروێنه‌ی ده‌كه‌م. "


text:
به‌وانه‌ی وت كه‌ له‌وێ ڕاوه‌ستابوون: "میناكه‌ی لێ بسه‌ننه‌وه‌ و بیده‌نه‌ ئه‌وه‌ی ده‌ میناكه‌ی پێیه‌."


text:
وه‌ڵامی دایه‌وه‌: "پێتان ده‌ڵێم: ئه‌وه‌ی هه‌یه‌تی پێی ده‌درێت، به‌ڵام ئه‌وه‌ی نییه‌تی، ته‌نانه‌ت ئه‌وه‌ی هه‌شیه‌تی لێی ده‌سه‌نرێته‌وه‌. "


text:
دوژمنانیشم، ئه‌وانه‌ی نه‌یانده‌ویست پاشایه‌تییان بكه‌م، بیانهێننه‌ ئێره‌ و له‌به‌رچاوم بیانكوژن.") "


text:
كاتێ له‌ بێت‌فاجی و بێت‌عه‌نیا نزیك‌بۆوه‌، بۆ ئه‌و كێوه‌ی كه‌ كێوی زه‌یتوونی پێ ده‌ووترێت، دووان له‌ قوتابییه‌كانی نارد،


text:
فه‌رمووی: (بڕۆنه‌ ئه‌و گونده‌ی به‌رامبه‌رتان، كه‌ ده‌چنه‌ ناوی، ده‌بینن جاشكێك به‌ستراوه‌ته‌وه‌ تا ئێستا كه‌س سواری نه‌بووه‌، بیكه‌نه‌وه‌ و بیهێنن.


text:
" ئه‌گه‌ر یه‌كێك پرسیاری لێ‌كردن: "بۆچی ده‌یكه‌نه‌وه‌؟" ئاوا ده‌ڵێن: "خوداوه‌ند پێویستی پێیه‌تی.") "


text:
له‌ لێژاییه‌كه‌ی كێوی زه‌یتوون نزیك‌بۆوه‌، هه‌موو كۆمه‌ڵی قوتابییه‌كان ده‌ستیان پێ‌كرد به‌ شادی و به‌ ده‌نگی به‌رز ستایشی خودا بكه‌ن، بۆ هه‌موو ئه‌و په‌رجوانه‌ی بینییان، ده‌یان‌ووت:


text:
فه‌رمووی: (خۆزگه‌ بتزانیبووایه‌، ته‌نانه‌ت تۆش، له‌م ڕۆژه‌شت‌دا چ شتێك بۆ ئاشتییه‌! به‌ڵام ئێستا له‌به‌رچاوت شاراوه‌ بووه‌.


text:
چونكه‌ ڕۆژانێكت به‌سه‌ر دێت، كه‌ دوژمنانت سه‌نگه‌رت لێ ده‌گرن، ئابڵوقه‌ت ده‌ده‌ن و له‌ هه‌موو لایه‌كه‌وه‌ ده‌ورت ده‌گرن.


text:
خۆت و منداڵه‌كانت له‌ تۆدا زه‌وی ته‌خت ده‌كه‌ن. به‌ردت به‌سه‌ر به‌رده‌وه‌ ناهێڵن، چونكه‌ كاتی به‌سه‌ركردنه‌وه‌ت نه‌زانی.)


text:
ڕۆژانه‌ له‌ په‌رستگا خه‌ڵكی فێرده‌كرد، كاهینانی باڵا و مالمه‌كان و ڕابه‌رانی گه‌ل هه‌وڵیان ده‌دا بیكوژن.


text:
ڕۆژێكیان له‌ په‌رستگا خه‌ڵكی فێرده‌كرد و موژده‌ی ده‌دا، كاهینانی باڵا و مالم له‌گه‌ڵ پیران له‌وێ‌دا وه‌ستان،


text:
له‌ناو خۆیان‌دا ڕاوێژیان كرد و وتیان: (ئه‌گه‌ر بڵێین "له‌ ئاسمانه‌وه‌"، ده‌ڵێت "بۆ باوه‌ڕتان پێی نه‌كرد؟"


text:
به‌ڵام ئه‌گه‌ر بڵێن "له‌ مرۆڤه‌وه‌"، هه‌موو خه‌ڵكه‌كه‌ به‌ردبارانمان ده‌كه‌ن، چونكه‌ دڵنیان كه‌ یه‌حیا پێغه‌مبه‌ره‌.)


text:
ده‌ستی پێ‌كرد ئه‌م نموونه‌یه‌ بۆ خه‌ڵكه‌كه‌ بفه‌رمووێ: (كابرایه‌ك ڕه‌زێكی چاند و به‌ ڕه‌زه‌وانانی سپارد، ماوه‌یه‌كی زۆر گه‌شتی كرد.


text:
له‌ وه‌رزی خۆی كۆیله‌یه‌كی بۆ ڕه‌زه‌وانه‌كان نارد، تاكو له‌ به‌رهه‌می ڕه‌زه‌كه‌ی بده‌نێ، به‌ڵام ڕه‌زه‌وانه‌كان لێیان دا و به‌ ده‌ستی به‌تاڵ ناردییانه‌وه‌.


text:
كۆیله‌یه‌كی دیكه‌شی نارد، به‌ڵام له‌مه‌شیان دا و سووكایه‌تیان پێ‌كرد و به‌ ده‌ست‌به‌تاڵی ناردییانه‌وه‌.


text:
به‌ڵام كه‌ ڕه‌زه‌وانه‌كان بینییان، ته‌گبیریان له‌گه‌ڵ یه‌كتری كرد و وتیان: "ئه‌وه‌تا میراتگر، با بیكوژین، تاكو ببینه‌ میراتگر."


text:
دێت و ئه‌م ڕه‌زه‌وانانه‌ ده‌كوژێت و ڕه‌زه‌كه‌ ده‌داته‌ خه‌ڵكی دیكه‌.) كاتێ گوێیان لێ‌بوو وتیان: (خودا نه‌كات!)


text:
ئه‌ویش سه‌یری كردن و فه‌رمووی: (كه‌واته‌ ئه‌مه‌ی نووسراوه‌ چییه‌: {ئه‌و به‌رده‌ی وه‌ستاكان ڕه‌تیان كرده‌وه‌، بووه‌ به‌ردی قولینچك.} ؟


text:
مالمه‌كان و كاهینانی باڵا هه‌وڵیان دا له‌و كاته‌ بیگرن، به‌ڵام له‌ خه‌ڵكه‌كه‌ ترسان، چونكه‌ زانییان له‌و نموونه‌یه‌ مه‌به‌ستی ئه‌وان بوو.


text:
ئینجا چاودێرییان كرد و سیخوڕیان نارد كه‌ خۆیان به‌ ڕاستودروست ده‌رده‌خست، تاكو به‌ قسه‌ی خۆی تووشی بكه‌ن و بیده‌نه‌ ده‌ست حوكم و ده‌سه‌ڵاتی فه‌رمانڕه‌وا.


text:
پرسیاریان لێ‌كرد: (مامۆستا، ده‌زانین له‌ قسه‌كردن و فێركرنت‌دا ڕاستی، لایه‌نگری كه‌سیش ناكه‌یت، به‌ڵكو ڕێگای خودا به‌ ڕاستی فێر ده‌كه‌یت.


text:
نه‌یانتوانی له‌به‌رده‌م گه‌ل به‌ قسه‌كه‌ی تووشی بكه‌ن، سه‌رسامیش بوون له‌ وه‌ڵامه‌كه‌ی و بێ‌ده‌نگ بوون.


text:
(مامۆستا، موسا بۆی نووسیوین ئه‌گه‌ر یه‌كێك برای بمرێت كه‌ ژنی هه‌بێت و منداڵی نه‌بێت، پێویسته‌ براژنه‌كه‌ی بهێنێت و وه‌چه‌ بۆ براكه‌ی بخاته‌وه‌.


text:
به‌ڵام ئه‌وانه‌ی داده‌نرێن شایانی گه‌یشتنن به‌و ڕۆژگار و به‌ هه‌ڵستانه‌وه‌ی نێو مردووان، ژن ناهێنن و شوو ناكه‌ن.


text:
به‌ڵام مردووان هه‌ڵده‌ستنه‌وه‌، موساش له‌ ده‌وه‌نه‌كه‌دا ڕایگه‌یاند، هه‌روه‌ك خوداوه‌ندی ناوبرد به‌ {خودای ئیبراهیم و خودای ئیسحاق و خودای یاقوب.}


text:
خودی داود له‌ سیپاره‌ی زه‌بووردا ده‌ڵێت: {خوداوه‌ند به‌ خوداوه‌ندمی فه‌رموو: "له‌ ده‌سته‌ڕاستم دانیشه‌"


text:
(ئاگاداری مالمه‌كان بن، حه‌زده‌كه‌ن به‌ جلی شۆڕ بگه‌ڕێن و پێیان خۆشه‌ له‌ بازاڕدا سڵاویان لێ بكرێت، له‌ كه‌نیشته‌كان ڕیزی پێشه‌وه‌ بگرن و له‌ ڕیزی سه‌ره‌وه‌ی میوانداری دا بن.


text:
چونكه‌ هه‌موو ئه‌وانه‌ له‌ زیاده‌ی خۆیان له‌ به‌خشین دایاننا، به‌ڵام ئه‌مه‌ له‌ پێویستی خۆی، هه‌موو بژێوییه‌كه‌ی دانا.)


text:
هه‌ندێك باسی په‌رستگایان ده‌كرد كه‌ به‌ به‌ردی جوان و به‌خشینی ته‌رخانكراو بۆ خودا ڕازاندراوه‌ته‌وه‌. به‌ڵام عیسا پێی فه‌رموون:


text:
" فه‌رمووی: (وریابن هه‌ڵنه‌خه‌ڵه‌تێن. چونكه‌ زۆر كه‌س به‌ ناوی منه‌وه‌ دێن و ده‌ڵێن: "من ئه‌وم،" و "كاته‌كه‌ نزیك‌بۆته‌وه‌." دوایان مه‌كه‌ون. "


text:
له‌ زۆر شوێن بوومه‌له‌رزه‌ی گه‌وره‌ و برسیێتی و ده‌رد ده‌بێت، ترس و نیشانه‌ی گه‌وره‌ش له‌ ئاسمان‌دا ده‌بێت.


text:
به‌ڵام پێش هه‌موو ئه‌مانه‌ ده‌تانگرن و ده‌تانچه‌وسێننه‌وه‌، ده‌درێنه‌ كه‌نیشت و به‌ندیخانه‌كان، له‌ پێناوی ناوی من ده‌بردرێنه‌ لای پاشا و فه‌رمانڕه‌واكان.


text:
چونكه‌ من ده‌م و داناییه‌كتان ده‌ده‌مێ كه‌ هه‌موو به‌رهه‌ڵسكارانتان نه‌توانن به‌رگری بكه‌ن و به‌رپه‌رچی بده‌نه‌وه‌.


text:
ئینجا با ئه‌وانه‌ی له‌ یه‌هودیادانه‌ ڕابكه‌نه‌ چیاكان و ئه‌وانه‌ی له‌ناویدان ده‌ربچن، ئه‌وانه‌ی له‌ دێیه‌كانن نه‌یێنه‌ ناوی،


text:
له‌و ڕۆژانه‌دا قوڕ به‌سه‌ر دووگیان و شیرده‌ران، چونكه‌ ناخۆشییه‌كی گه‌وره‌ به‌سه‌ر زه‌وی‌دا دێت و تووڕه‌ییش به‌سه‌ر ئه‌م گه‌له‌.


text:
به‌ زه‌بری شمشێر ده‌كه‌ون و بۆ هه‌موو نه‌ته‌وه‌كان ڕاپێچ ده‌كرێن، ئۆرشه‌لیم له‌لایه‌ن نه‌ته‌وانه‌وه‌ پێشێل ده‌كرێت، تاكو كاته‌كانی نه‌ته‌وان ته‌واو ده‌بێت.


text:
له‌ خۆر و مانگ و ئه‌ستێره‌كان نیشانه‌ ده‌بێت، له‌سه‌ر زه‌ویش سه‌رسامی گه‌لان، شێوانی هاژه‌ی ده‌ریا و شه‌پۆڵ.


text:
له‌ ترس و چاوه‌ڕوانی ئه‌و شتانه‌ی به‌سه‌ر جیهان‌دا دێن، خه‌ڵكی بێ هۆش ده‌بن، چونكه‌ هێزه‌كانی ئاسمان ده‌هه‌ژێت.


text:
كه‌ ئه‌م شتانه‌ ده‌ست‌پێ‌كرا ببێت، هه‌ستن و سه‌ر به‌رز بكه‌نه‌وه‌، چونكه‌ كڕینه‌وه‌تان نزیك ده‌بێته‌وه‌.)


text:
(ئاگاداری خۆتان بن، نه‌وه‌ك دڵتان له‌سه‌ر ڕابواردن و سه‌رخۆشی و خه‌فه‌تی ژیان بێت و ئه‌و ڕۆژه‌ له‌ناكاو وه‌ك ته‌ڵه‌ به‌سه‌رتان‌دا بدات.


text:
كه‌واته‌ ئێشك بگرن و هه‌موو كاتێ نوێژ بكه‌ن، تاكو بتوانن له‌ هه‌موو ئه‌و شتانه‌ی خه‌ریكه‌ ڕووده‌دات هه‌ڵبێن و له‌به‌رده‌م كوڕی مرۆڤ ڕاوه‌ستن.)


text:
عیسا به‌ ڕۆژ له‌ په‌رستگا خه‌ریكی فێركردن بوو، ده‌رده‌چوو شه‌وانیشی له‌و كێوه‌ به‌سه‌ر ده‌برد كه‌ پێی ده‌ووترا زه‌یتوون.


text:
پێی فه‌رموون: (كاتێ ده‌چنه‌ ناو شار، تووشی پیاوێك ده‌بن گۆزه‌یه‌ك ئاوی هه‌ڵگرتووه‌، دوای بكه‌ون بۆ ئه‌و ماڵه‌ی ده‌چیته‌ ژووره‌وه‌ی.


text:
ئینجا به‌ خاوه‌ن ماڵه‌كه‌ بڵێن: "مامۆستا پێت ده‌ڵێت: كوا دیوه‌خانه‌كه‌ تاكو له‌گه‌ڵ قوتابییه‌كانم په‌سخه‌ی تێدا بخۆم؟"


text:
نانێكی هه‌ڵگرت، سوپاسی خودای كرد و له‌تی‌كرد، پێی‌دان و فه‌رمووی: (ئه‌مه‌ له‌شی منه‌، كه‌ له‌ پێناوی ئێوه‌ دراوه‌. ئه‌مه‌ بۆ یاده‌وه‌ریم بكه‌ن.)


text:
جامه‌كه‌ش ئاوا دوای خواردن، فه‌رمووی: (ئه‌م جامه‌ په‌یمانی نوێیه‌ به‌ خوێنی من، كه‌ بۆ ئێوه‌ ڕژاوه‌.


text:
چونكه‌ كوڕی مرۆڤ به‌گوێره‌ی ئه‌وه‌ی بۆی دانراوه‌ ده‌ڕوات، به‌ڵام قوڕ به‌سه‌ر ئه‌و كه‌سه‌ی به‌ گرتنی ده‌دات.)


text:
عیسا پێی فه‌رموون: (پاشایانی نه‌ته‌وه‌كان گه‌ورایه‌تییان ده‌كه‌ن و ده‌سه‌ڵاتدارانیش به‌سه‌ریانه‌وه‌ به‌ چاكه‌كار ناوده‌برێن.


text:
به‌ڵام بۆ ئێوه‌ ئاوا نییه‌. به‌ڵكو با پایه‌ به‌رز له‌نێوانتان‌دا ببێته‌ بچووك و ئه‌وه‌ی ڕابه‌ری ده‌كات وه‌ك ئه‌وه‌ی خزمه‌ت ده‌كات.


text:
چونكه‌ كێ پایه‌ به‌رزه‌، ئه‌وه‌ی دانیشتووه‌ یان ئه‌وه‌ی خزمه‌ت ده‌كات؟ ئه‌وه‌ نییه‌ كه‌ دانیشتووه‌؟ به‌ڵام من له‌نێوانتان وه‌ك ئه‌وه‌م كه‌ خزمه‌ت ده‌كات.


text:
تاكو له‌ شانشینه‌كه‌م‌دا له‌سه‌ر خوانه‌كه‌م بخۆن و بخۆنه‌وه‌، له‌سه‌ر ته‌خته‌كان داده‌نیشن و دوازده‌ هۆزه‌كه‌ی ئیسرائیل حوكم ده‌ده‌ن.


text:
كه‌چی عیسا فه‌رمووی: (په‌ترۆس پێت ده‌ڵێم، ئه‌مڕۆ كه‌ڵه‌شێر بانگ نادات، تاكو تۆ سێ جار نكۆڵی نه‌كه‌یت كه‌ من ده‌ناسیت.)


text:
ئینجا پێی فه‌رموون: (كاتێ ئێوه‌م به‌بێ جزدان و توره‌گه‌ و سۆل نارد، ئایا پێویستتان به‌ هیچ بوو؟) وتیان: (هیچ.)


text:
پێی فه‌رموون: (به‌ڵام ئێستا، ئه‌وه‌ی جزدانی هه‌یه‌ با بیبات، توره‌گه‌ش. ئه‌وه‌ش كه‌ نییه‌تی با جله‌كانی بفرۆشێت و شمشێرێك بكڕێت.


text:
پێتان ده‌ڵێم: ئه‌مه‌ی نووسراوه‌: {له‌گه‌ڵ یاخیبووان ژمێردرا.} پێویسته‌ له‌ من‌دا بێته‌ دی، چونكه‌ شته‌كانی ده‌رباره‌ی منه‌ دێنه‌ دی.)


text:
فه‌رمووی: (باوكه‌، ئه‌گه‌ر ده‌ته‌وێت ئه‌م جامه‌م له‌سه‌ر لاببه‌، به‌ڵام نه‌ك به‌ خواستی من، به‌ڵكو به‌ خواستی خۆت بێت.)


text:
كه‌ له‌ ململانێ‌دا بوو، گه‌رمتر نوێژی ده‌كرد و ئاره‌قه‌كه‌ی وه‌ك دڵۆپی خوێنی لێ‌هات ده‌كه‌وته‌ سه‌ر زه‌وی.


text:
كاتێ قسه‌ی ده‌كرد كۆمه‌ڵێك په‌یدابوون، ئه‌وه‌ی پێی ده‌ووترا یه‌هوزا و یه‌كێكه‌ له‌ دوازده‌كه‌ پێشیان كه‌وتووه‌، له‌ عیسا نزیك‌بۆوه‌ تاكو ماچی بكات.


text:
ئینجا عیسا به‌ كاهینانی باڵا و فه‌رمانده‌ی په‌رستگا و پیرانی فه‌رموو: (هه‌روه‌ك بۆ گرتنی ڕابه‌رێكی شۆڕشگێر به‌ كوته‌ك و شمشێره‌وه‌ هاتوون؟


text:
ڕۆژانه‌ له‌ په‌رستگا له‌گه‌ڵتان بووم ده‌ست درێژیتان نه‌كرده‌ سه‌رم. به‌ڵام ئه‌مه‌ كاتی ئێوه‌یه‌، كاتی ده‌سه‌ڵاتی تاریكییه‌.)


text:
دوای نزیكه‌ی كاتژمێرێك، یه‌كێكی دیكه‌ مكوڕ بوو، وتی: (به‌ ڕاستی ئه‌مه‌ش له‌گه‌ڵی بوو، چونكه‌ ئه‌مه‌ش جه‌لیلییه‌.)


text:
به‌ڵام په‌ترۆس وتی: (كاكه‌، نازانم چی ده‌ڵێی.) هه‌ر له‌و كاته‌دا كه‌ قسه‌ی ده‌كرد، كه‌ڵه‌شێر بانگی دا.


text:
خوداوه‌ندیش ئاوڕی دایه‌وه‌ و سه‌یری په‌ترۆسی كرد‌، ئینجا په‌ترۆس قسه‌كه‌ی خوداوه‌ندی بیركه‌وته‌وه‌ كه‌ پێی فه‌رموو: (ئه‌مڕۆ پێش ئه‌وه‌ی كه‌ڵه‌شێر بانگ بدات، تۆ سێ جار نكۆڵیم لێ ده‌كه‌یت.)


text:
كه‌ ڕۆژ‌بۆوه‌، ئه‌نجومه‌نی پیرانی گه‌ل كۆبوونه‌وه‌، كاهینانی باڵا و مالمه‌كان، جا عیسایان برده‌ سه‌نهه‌درینه‌كه‌یان.


text:
وتیان: (ئه‌گه‌ر تۆ مه‌سیحه‌كه‌یت پێمان بڵێ.) ئه‌ویش پێی فه‌رموون: (ئه‌گه‌ر پێتانی بڵێم باوه‌ڕ ناكه‌ن.


text:
ده‌ستیان‌كرد به‌ سكاڵاكردن لێی، ده‌یان‌ووت: (بینیمان ئه‌مه‌ گه‌له‌كه‌مان چه‌واشه‌ ده‌كات و به‌ربه‌ره‌كانێی سه‌رانه‌دان ده‌كات بۆ قه‌یسه‌ر و خۆی به‌ مه‌سیح ناوده‌بات، پاشا.)


text:
به‌ڵام مكوڕ بوون و وتیان: (گه‌ل ده‌وروژێنێت، له‌ هه‌موو یه‌هودیا خه‌ڵك فێرده‌كات، ده‌ستپێك له‌ جه‌لیله‌وه‌ تاكو ئێره‌.)


text:
كه‌ زانی عیسا سه‌ر به‌ ده‌سه‌ڵاتی هێرۆدسه‌، بۆ هێرۆدسی نارد، كه‌ له‌و ڕۆژانه‌دا ئه‌ویش له‌ ئۆرشه‌لیم بوو.


text:
كاتێ هێرۆدس عیسای بینی، زۆر دڵخۆش بوو، چونكه‌ ده‌مێك بوو چاوه‌ڕوانی بینینی بوو، چونكه‌ له‌مه‌ڕ ئه‌وی بیستبوو و به‌ ئومێد بوو ببینێت نیشانه‌یه‌ك به‌هۆی ئه‌و ببێت.


text:
هێرۆدس و سه‌ربازانی سووكایه‌تی و گاڵته‌یان پێی ده‌كرد. جلێكی بریسكه‌داریان له‌به‌ری كرد و ناردیانه‌وه‌ بۆ پیلاتۆس.


text:
پێی‌ووتن: (ئه‌م پیاوه‌تان هێنایه‌ لام وه‌ك یه‌كێك خه‌ڵك تێكبدات، ئه‌وه‌تا منیش له‌به‌رده‌متان لێم كۆڵییه‌وه‌ و هیچ تاوانێكم له‌م پیاوه‌دا نه‌بینی له‌وه‌ی سكاڵای لێ‌ده‌كه‌ن.


text:
بۆ جاری سێیه‌م پێی‌ووتن: (بۆ؟ ئه‌مه‌ چ خراپه‌یه‌كی كردووه‌؟ تاوانێكی تێدا نابینم كه‌ سزایه‌كه‌ی مردن بێت. بۆیه‌ ته‌مبێی ده‌كه‌م و به‌ڕه‌ڵای ده‌كه‌م.)


text:
ئه‌وه‌ی له‌به‌ر ڕاپه‌ڕین و كوشتن فڕێدرابووه‌ زیندانه‌وه‌ به‌ڕه‌ڵای كرد، ئه‌وه‌ی داوایان كرد، عیساشی دایه‌ ده‌ست خواستی ئه‌وان.


text:
كاتێ بردییان، شیمۆنی كورێنییان گرت كه‌ له‌ كێڵگه‌ ده‌هاته‌وه‌، خاچه‌كه‌یان خسته‌ سه‌ری تاكو به‌دوای عیساوه‌ هه‌ڵیبگرێت.


text:
ئه‌وه‌تا ڕۆژانێك دێت، تیای‌دا ده‌ڵێن، خۆزگه‌ ده‌خوازرێ به‌ نه‌زۆك و به‌و سكانه‌ی منداڵیان نه‌بووه‌ و به‌و مه‌مكانه‌ی شیریان نه‌داوه‌.


text:
كاتێ گه‌یشتنه‌ ئه‌و شوێنه‌ی به‌ كاسه‌سه‌ر ناوده‌برا، له‌وێ له‌گه‌ڵ تاوانباره‌كان له‌ خاچیان دا، یه‌كێك له‌لای ڕاستی و ئه‌وی دیكه‌ له‌لای چه‌پ.


text:
عیساش وتی: (باوكه‌، لێیان خۆش به‌، چونكه‌ نازانن چی ده‌كه‌ن.) ئینجا به‌ تیروپشك كراسه‌كه‌یان دابه‌ش كرد.


text:
خه‌ڵكه‌كه‌ ڕاوه‌ستابوون سه‌یریان ده‌كرد، سه‌رۆكه‌كان گاڵته‌یان پێ ده‌كرد و ده‌یان‌ووت: (خه‌ڵكی دیكه‌ی ڕزگار كرد، ئه‌گه‌ر ئه‌مه‌ مه‌سیحی خودایه‌، بژارده‌كه‌یه‌، با خۆی ڕزگار بكات!)


text:
یه‌كێك له‌ تاوانباره‌ هه‌ڵواسراوه‌كان، كفری دژی ده‌كرد و ده‌یووت: (ئایا تۆ مه‌سیح نیت؟ ده‌ی خۆت و ئێمه‌ش ڕزگار بكه‌.)


text:
ئه‌وی دیكه‌ وه‌ڵامی دایه‌وه‌ و سه‌رزه‌نشتی كرد: (له‌ خودا ناترسی، كه‌ تۆش هه‌مان سزات به‌سه‌ر دراوه‌؟


text:
سزای ئێمه‌ دادپه‌روه‌رانه‌یه‌، له‌ جیاتی كردارمانه‌ وه‌ری ده‌گرین، به‌ڵام ئه‌مه‌ هیچ هه‌ڵه‌ی نه‌كردووه‌.)


text:
عیسا به‌ ده‌نگێكی به‌رز هاواری كرد: (باوكه‌، ڕۆحی خۆم به‌ ده‌ستی تۆ ده‌سپێرم.) ئه‌مه‌ی فه‌رموو و ڕۆحی سپارد.


text:
سه‌رپه‌له‌كه‌ ئه‌م شتانه‌ی بینی كه‌ ڕووی‌دا، خودای شكۆدار كرد، وتی: (به‌ ڕاستی ئه‌م پیاوه‌ بێ‌تاوان بوو.)


text:
هه‌موو ئه‌و خه‌ڵكه‌ی بۆ ئه‌م دیمه‌نه‌ كۆببوونه‌وه‌، كاتێ ئه‌وه‌یان بینی كه‌ ڕووی‌دا، به‌ سنگكوتانه‌وه‌ ده‌گه‌ڕانه‌وه‌.


text:
هه‌موو خزمانی و ئه‌و ژنانه‌ی له‌ جه‌لیله‌وه‌ دوای كه‌وتبوون، له‌ دوور ڕاوه‌ستابوون و ته‌ماشای ئه‌م شتانه‌یان ده‌كرد.


text:
له‌ ئه‌نجومه‌ن و كرداره‌كه‌یان ڕازی نه‌بوو. خه‌ڵكی ڕامه‌ بوو كه‌ شارێكی یه‌هودیایه‌، له‌ چاوه‌ڕوانی شانشینی خودا بوو.


text:
دایگرت و به‌ كه‌تان پێچایه‌وه‌، له‌ گۆڕێكی له‌ به‌رد هه‌ڵكه‌ندراو داینا كه‌ هه‌رگیز كه‌سی تێدا دانه‌نرابوو.


text:
ئه‌و ژنانه‌ی له‌ جه‌لیله‌وه‌ له‌گه‌ڵ عیسا هاتبوون، دوای یوسف كه‌وتن، گۆڕه‌كه‌ و ته‌رمه‌كه‌یان بینی چۆن دانرا.


text:
ئینجا گه‌ڕانه‌وه‌ و بۆن‌وبه‌رامیان ئاماده‌ كرد، به‌ڵام له‌ شه‌ممه‌ به‌گوێره‌ی ڕاسپارده‌كه‌ پشوویان دا.


text:
به‌ڵام له‌ سه‌ره‌تای هه‌فته‌دا ، به‌یانی زوو، ئه‌و بۆن‌وبه‌رامه‌ی ئاماده‌یان كردبوو هێنایان و هاتنه‌ سه‌ر گۆڕه‌كه‌.


text:
ترسان و سه‌ریان داگرته‌ سه‌ر زه‌وی، پیاوه‌كان پێیان وتن: (بۆچی له‌نێو مردووان به‌دوای زیندووه‌كه‌دا ده‌گه‌ڕێن!؟


text:
فه‌رمووی: "كوڕی مرۆڤ ده‌بێت بدرێته‌ ده‌ست خه‌ڵكی گوناهبار، له‌ خاچ بدرێت و له‌ ڕۆژی سێیه‌م هه‌ڵستێته‌وه‌.")


text:
مریه‌می مه‌جده‌لی و یۆوه‌نا و مریه‌می دایكی یاقوب و ئه‌وانی دیكه‌ی له‌گه‌ڵیان بوون، ئه‌م شتانه‌یان به‌ نێردراوان وت.


text:
به‌ڵام په‌ترۆس هه‌ڵستا و به‌ره‌و گۆڕه‌كه‌ ڕایكرد، دانه‌ویه‌وه‌ بینی كفنه‌كه‌ به‌ ته‌نها دانراوه‌، ڕۆیشت و سه‌رسام بوو له‌وه‌ی ڕووی‌دابوو.


text:
هه‌ر له‌و ڕۆژه‌دا دووان له‌وان ده‌چوونه‌ گوندێك شه‌ست تیرهاوێژ له‌ ئۆرشه‌لیم دوور بوو، ناوی ئه‌مواس بوو.


text:
یه‌كێكیان ناوی كلیۆپاس بوو وه‌ڵامی دایه‌وه‌: (ئایا ته‌نیا تۆ له‌ ئۆرشه‌لیم بیانی و ئاگات له‌و شتانه‌ نییه‌ كه‌ له‌م ڕۆژانه‌دا تیای‌دا ڕووی‌داوه‌؟)


text:
پێی فه‌رموون: (چییه‌؟) پێیان وت: (باسی عیسای ناسیره‌یی، كه‌ پێغه‌مبه‌رێكی توانادار بوو له‌ قسه‌ و كرداردا، له‌به‌رده‌م خودا و هه‌موو گه‌ل،


text:
به‌ڵام ئێمه‌ هیوادار بووین كه‌ ئه‌و خه‌ریكه‌ ئیسرائیل بكڕێته‌وه‌. له‌گه‌ڵ هه‌موو ئه‌مانه‌ش‌دا ئه‌مڕۆ سێیه‌م ڕۆژه‌ ئه‌مه‌ ڕووی‌داوه‌.


text:
هه‌ندێكی ئێمه‌ش چوونه‌ سه‌ر گۆڕه‌كه‌ و بینییان وایه‌، وه‌ك ژنه‌كان وتیان، به‌ڵام ئه‌ویان نه‌بینی‌بوو.)


text:
ئه‌ویش پێی فه‌رموون: (ئه‌ی گێل و دڵخاوه‌كان له‌ باوه‌ڕكردن به‌ هه‌موو ئه‌وه‌ی پێغه‌مبه‌ران باسیان كردووه‌!


text:
ئه‌وسا ده‌ستی پێ‌كرد له‌ موسا و له‌ هه‌موو پێغه‌مبه‌رانه‌وه‌ ئه‌و شتانه‌ی ده‌رباره‌ی خۆی بوو له‌ هه‌موو نووسراوه‌كان‌دا بۆیان ڕوون بكاته‌وه‌.


text:
ئه‌وانیش زۆر لێی پاڕانه‌وه‌، وتیان: (له‌لامان بمێنه‌وه‌، چونكه‌ وا ئێواره‌یه‌ و ڕۆژیش له‌ ئاوابوونه‌.) جا چووه‌ ژووره‌وه‌ تاكو له‌گه‌ڵیان بمێنێته‌وه‌.


text:
به‌ یه‌كتریان وت: (ئه‌رێ كاتێ له‌ ڕێگا قسه‌ی بۆ ده‌كردین و نووسراوه‌كانی بۆمان ڕوون ده‌كرده‌وه‌، دڵمان له‌ ناومان‌دا گڕی نه‌گرتبوو؟)


text:
ئینجا یه‌كسه‌ر هه‌ڵستان و هاتنه‌وه‌ ئۆرشه‌لیم، بینییان یازده‌كه‌ و ئه‌وانه‌ی له‌گه‌ڵیان‌دان كۆبوونه‌ته‌وه‌ و


text:
سه‌یری ده‌ست و پێم بكه‌ن، ئه‌وه‌ خۆمم. ده‌ستم لێ بده‌ن و ببینن، چونكه‌ ڕۆح گۆشت و ئێسقانی نییه‌ وه‌ك ده‌بینن كه‌ هه‌مه‌.)


text:
ئینجا پێی فه‌رموون: (ئه‌م قسانه‌م بۆ كردن كاتێ له‌گه‌ڵتان بووم: پێویسته‌ هه‌موو ئه‌وانه‌ی له‌ ته‌وراتی موسا و پێغه‌مبه‌ران و زه‌بووردا ده‌رباره‌ی من نووسراون بێته‌ دی.)


text:
پێی فه‌رموون: (ئاوا نووسراوه‌، كه‌ مه‌سیح ئازار ده‌چێژێت و له‌ ڕۆژی سێیه‌م له‌نێو مردووان هه‌ڵده‌ستێته‌وه‌،


text:
به‌ ناوی ئه‌ویش تۆبه‌كردن بۆ لێخۆشبوونی گوناه‌ بۆ هه‌موو گه‌لان جاڕبدرێت، ده‌ستپێك له‌ ئۆرشه‌لیمه‌وه‌.


text:
ئه‌وه‌تا من بۆتانی ده‌نێرم، به‌ڵێنه‌كه‌ی باوكم. به‌ڵام له‌ شار بمێننه‌وه‌، تاكو له‌ به‌رزاییه‌وه‌ هێزتان له‌به‌ر ده‌كرێت.)


text:
به‌ڵام هه‌موو ئه‌وانه‌ی پێشوازییان لێی كرد، ئه‌وانه‌ی باوه‌ڕیان به‌ ناوی هێنا، مافی پێ‌دان ببنه‌ منداڵی خودا،


text:
ئه‌وانه‌ی نه‌ به‌ سروشت له‌دایك بوون، نه‌ به‌ ویستی جه‌سته‌، نه‌ به‌ ویستی پیاویش، به‌ڵكو له‌ خوداوه‌ له‌دایك بوون.


text:
وشه‌كه‌ش بووه‌ جه‌سته‌ و له‌ ناومان‌دا نیشته‌جێ بوو. شكۆی ئه‌ومان بینی، وه‌ك شكۆی تاقانه‌یه‌ك له‌ باوكه‌كه‌وه‌، پڕ له‌ نیعمه‌ت و ڕاستی.


text:
یه‌حیا شایه‌تی بۆ دا، هاواری كرد: (ئه‌مه‌ ئه‌وه‌یه‌ كه‌ وتم: ئه‌وه‌ی دوای من دێت پێشم كه‌وت، چونكه‌ له‌پێش من بووه‌.)


text:
هه‌رگیز كه‌س خودای نه‌بینیوه‌، به‌ڵام تاقانه‌ی خودا، ئه‌وه‌ی له‌ باوه‌شی باوكه‌كه دایه‌، ئه‌و ده‌ریخست.


text:
ئه‌مه‌ش شایه‌تییه‌كه‌ی یه‌حیایه‌، كاتێ جوله‌كه‌ی ئۆرشه‌لیم كاهین و لێڤییان نارده‌ لای پرسیاری لێ بكه‌ن: (تۆ كێیت؟)


text:
ئینجا لێیان پرسی: (ئه‌ی كێیت؟ ئه‌لیاسی؟) وتی: (نا، ئه‌و نیم.) (ئه‌ی تۆ پێغه‌مبه‌ره‌كه‌ی ؟) وتی: (نه‌خێر.)


text:
ئینجا پێیان وت: (باشه‌ تۆ كێیت؟ تاكو وه‌ڵامێك بده‌ینه‌وه‌ ئه‌وانه‌ی كه‌ ئێمه‌یان ناردووه‌، ده‌رباره‌ی خۆت چی ده‌ڵێی؟)


text:
وتی: (من {ده‌نگی بانگده‌رێكم كه‌ له‌ چۆڵه‌وانی هاوارده‌كات: "ڕێگای خوداوه‌ند ته‌خت بكه‌ن"} ، وه‌ك ئیشایای پێغه‌مبه‌ر وتوویه‌تی.)


text:
پرسیاریان لێ‌كرد: (ئه‌گه‌ر تۆ مه‌سیحه‌كه‌ نیت و ئه‌لیاس نیت و پێغه‌مبه‌ره‌كه‌ش نیت، ئیتر بۆچی خه‌ڵكی له‌ئاوهه‌ڵده‌كێشیت؟)


text:
یه‌حیاش وه‌ڵامی دانه‌وه‌: (من له‌ ئاو هه‌ڵده‌كێشم، به‌ڵام یه‌كێك له‌نێوانتان ڕاوه‌ستاوه‌ كه‌ نایناسن،


text:
ئه‌مانه‌ له‌ بێت‌عه‌نیا ڕووی‌دا، له‌وبه‌ری ئوردونه‌وه‌، له‌و شوێنه‌ی یه‌حیا خه‌ڵكی له‌ ئاو هه‌ڵده‌كێشا.


text:
منیش نه‌مده‌ناسی، به‌ڵام تاكو ئه‌و بۆ ئیسرائیل ده‌ربكه‌وێت، بۆیه‌ هاتووم خه‌ڵكی له‌ ئاو هه‌ڵده‌كێشم.)


text:
یه‌حیا شایه‌تی دا: (بینیم ڕۆحی پیرۆز وه‌ك كۆترێك له‌ ئاسمانه‌وه‌ ده‌هاته‌ خواره‌وه‌ و له‌سه‌ری نیشته‌وه‌.


text:
من نه‌مده‌ناسی، به‌ڵام ئه‌وه‌ی منی ناردووه‌ خه‌ڵك له‌ئاوهه‌ڵكێشم، پێی‌ووتم: "ئه‌وه‌ی ده‌یبینیت ڕۆحه‌كه‌ دێته‌ خواره‌وه‌ و له‌سه‌ری ده‌نیشێته‌وه‌، ئه‌و به‌ ڕۆحی پیرۆز باپتیزتان ده‌كات."


text:
عیسا ئاوڕی دایه‌وه‌ و بینی به‌ دوای‌دا دێن، فه‌رمووی: (چیتان ده‌وێت؟) پێیان وت: (ڕابی - واتا مامۆستا - له‌كوێ ده‌مێنیته‌وه‌؟)


text:
پێی فه‌رموون: (وه‌رن، ته‌ماشا بكه‌ن.) بۆیه‌ ئه‌وانیش ڕۆیشتن و بینییان له‌كوێ ده‌مایه‌وه‌، ئه‌و ڕۆژه‌ش له‌گه‌ڵی مانه‌وه‌، نزیكه‌ی كاتژمێر چوار بوو.


text:
ئه‌ندراوسی برای شیمۆن په‌ترۆس، یه‌كێك بوو له‌و دووانه‌ی كه‌ گوێیان له‌ یه‌حیا بوو و دوای عیسا كه‌وتن.


text:
هێنایه‌ لای عیسا. عیساش ته‌ماشای كرد و فه‌رمووی: (تۆ شیمۆنی كوڕی یۆنای، به‌ڵام بانگ ده‌كرێیت كێفاس.) - واتا په‌ترۆس.


text:
فیلیپۆسیش نه‌سه‌نئیلی دۆزییه‌وه‌، پێی‌ووت: (ئه‌وه‌ی كه‌ موسا له‌ ته‌ورات و پێغه‌مبه‌رانیش له‌ سیپاره‌كانیان له‌سه‌ریان نووسیوه‌ دۆزیمانه‌وه‌، عیسای كوڕی یوسفی خه‌ڵكی ناسیره‌یه‌.)


text:
عیسا نه‌سه‌نئیلی بینی بۆ لای دێت، ده‌رباره‌ی فه‌رمووی: (ئه‌وه‌تا ئیسرائیلی به‌ ڕاستی، فێڵی تێدا نییه‌!)


text:
نه‌سه‌نئیل پێی‌ووت: (چۆن ده‌مناسیت؟) عیسا وه‌ڵامی دایه‌وه‌: (پێش ئه‌وه‌ی فیلیپۆس بانگت بكات، له‌ ژێر دارهه‌نجیره‌كه‌ بوویت، تۆم بینی.)


text:
عیسا وه‌ڵامی دایه‌وه‌: (باوه‌ڕت هێنا، چونكه‌ پێم وتیت له‌ ژێر دارهه‌نجیره‌كه‌ تۆم بینی؟ شتی گه‌وره‌تر ده‌بینیت!)


text:
ئینجا پێی فه‌رموو: (ڕاستی ڕاستیتان پێ ده‌ڵێم، ده‌بینن ئاسمان كراوه‌ته‌وه‌ و فریشته‌ی خوداش له‌سه‌ر كوڕی مرۆڤ سه‌رده‌كه‌ون و داده‌به‌زن.)


text:
شه‌ش كوپه‌ی به‌ردین به‌گوێره‌ی پاككردنه‌وه‌ی جوله‌كه‌ له‌وێ دانرابوون، هه‌ریه‌كه‌ی هه‌شتا تا سه‌د و بیست لیتریان ده‌گرت.


text:
كاتێ گه‌وره‌ی شاییه‌كه‌ تامی ئه‌و ئاوه‌ی كرد كه‌ ببووه‌ شه‌راب، سه‌رچاوه‌كه‌ی نه‌ده‌زانی، به‌ڵام خزمه‌تكاران ده‌یانزانی، ئه‌وانه‌ی ئاوه‌كه‌یان ده‌رهێنابوو، ئه‌وسا گه‌وره‌ی شاییه‌كه‌ زاوای بانگ‌كرد و


text:
پێی‌ووت: (هه‌موو كه‌س یه‌كه‌م جار شه‌رابه‌ چاكه‌كه‌ داده‌نێن، كاتێ مه‌ست بوون، ئینجا خراپه‌كه‌. به‌ڵام تۆ تا ئێستا شه‌رابه‌ چاكه‌كه‌ت هێشتۆته‌وه‌!)


text:
ئه‌مه‌ سه‌ره‌تای نیشانه‌كانه‌ كه‌ عیسا له‌ قانای جه‌لیل كردی و شكۆی خۆی ده‌رخست، قوتابییه‌كانیشی باوه‌ڕیان پێی هێنا.


text:
دواتر له‌گه‌ڵ دایكی و برایانی و قوتابییه‌كانی به‌ره‌و كه‌فه‌رناحوم دابه‌زین، چه‌ند ڕۆژێك له‌وێ مانه‌وه‌.


text:
قامچییه‌كی له‌ گوریس دروستكرد و هه‌مووانی له‌ په‌رستگا ده‌ركرد، مه‌ڕ و گا پێكه‌وه‌. پاره‌ی پاره‌گۆڕه‌وانی په‌رش‌وبڵاو كرده‌وه‌‌‌‌ و مێزه‌كانی وه‌رگێڕا،


text:
ئینجا جوله‌كه‌كان وتیان: (ئه‌م په‌رستگایه‌ به‌ چل و شه‌ش ساڵ بنیادنراوه‌، تۆ به‌ سێ ڕۆژ هه‌ڵیده‌ستێنیته‌وه‌؟)


text:
بۆیه‌ كاتێ له‌ناو مردووان هه‌ڵستایه‌وه‌، قوتابییه‌كانی بیریان‌كه‌وته‌وه‌ كه‌ ئه‌مه‌ی وتبوو، ئینجا باوه‌ڕیان‌هێنا به‌ نووسراوه‌كه‌ و به‌و قسه‌یه‌ی عیسا فه‌رمووی.


text:
كه‌ له‌ جه‌ژنی په‌سخه‌ له‌ ئۆرشه‌لیم بوو، زۆر كه‌س باوه‌ڕیان به‌ ناوی هێنا، چونكه‌ نیشانه‌كانیان ده‌بینی كه‌ ده‌یكرد.


text:
له‌به‌ر ئه‌وه‌ پێویستی به‌ كه‌س نه‌بوو ده‌رباره‌ی مرۆڤ شایه‌تی بۆ بدات، چونكه‌ ده‌یزانی مرۆڤ چی تێدایه‌.


text:
به‌ شه‌و هاته‌ لای عیسا و پێی‌ووت: (ڕابی، ده‌زانین تۆ مامۆستایه‌كی له‌لای خوداوه‌ هاتوویت، چونكه‌ كه‌س ناتوانێت ئه‌و نیشانانه‌ بكات كه‌ تۆ ده‌یكه‌یت، ئه‌گه‌ر خودای له‌گه‌ڵ نه‌بێت.)


text:
عیساش وه‌ڵامی دایه‌وه‌: (ڕاستی ڕاستیت پێ ده‌ڵێم، ئه‌گه‌ر یه‌كێك له‌دایك نه‌بێته‌وه‌ ، ناتوانێت شانشینی خودا ببینێت.)


text:
نیقۆدیمۆس پێی‌ووت: (مرۆڤ كه‌ پیر بێت چۆن ده‌توانێت له‌دایك بێت؟ خۆ دیسان ناتوانێت بچێته‌وه‌ سكی دایكی و له‌دایك بێته‌وه‌؟)


text:
عیسا وه‌ڵامی دایه‌وه‌: (ڕاستی ڕاستیت پێ ده‌ڵێم، ئه‌گه‌ر یه‌كێك له‌ ئاو و له‌ ڕۆحی پیرۆز له‌دایك نه‌بێت، ناتوانێت بچێته‌ ناو شانشینی خودا.


text:
با بۆ كوێی بووێت هه‌ڵده‌كات و گوێت له‌ ده‌نگه‌كه‌ی ده‌بێت، به‌ڵام نازانیت له‌كوێوه‌ دێت و بۆ كوێ ده‌چێت. هه‌ر كه‌سێكیش له‌ ڕۆحه‌كه‌ له‌دایك بووه‌ ئاوایه‌.)


text:
ڕاستی ڕاستیت پێ ده‌ڵێم: ئه‌وه‌ی ده‌یزانین ده‌یڵێین و ئه‌وه‌ی ده‌یبینین شایه‌تی بۆ ده‌ده‌ین، ئێوه‌ش شایه‌تیمان په‌سه‌ند ناكه‌ن.


text:
باسی شته‌ زه‌مینییه‌كانم بۆتان كرد و باوه‌ڕ ناكه‌ن، ئیتر چۆن باوه‌ڕ ده‌كه‌ن ئه‌گه‌ر باسی شته‌ ئاسمانییه‌كانتان بۆ بكه‌م؟


text:
چونكه‌ خودا به‌م جۆره‌ جیهانی خۆش‌ویست، ته‌نانه‌ت كوڕه‌ تاقانه‌كه‌ی به‌خت‌كرد، تاكو هه‌ر كه‌سێك باوه‌ڕی پێ بهێنێت له‌ناو نه‌چێت، به‌ڵكو ژیانی تاهه‌تایی هه‌بێت.


text:
چونكه‌ خودا كوڕه‌كه‌ی نه‌نارده‌ جیهان تاكو جیهان حوكم بدات، به‌ڵكو تاكو جیهان به‌وه‌وه‌ ڕزگاری ببێت.


text:
ئه‌وه‌ی باوه‌ڕی پێ بهێنێت حوكم نادرێت، به‌ڵام ئه‌وه‌ی باوه‌ڕ ناهێنێ ئه‌وا حوكم دراوه‌، چونكه‌ باوه‌ڕی به‌ ناوی كوڕه‌ تاقانه‌كه‌ی خودا نه‌هێناوه‌.


text:
ئه‌مه‌ش حوكمه‌كه‌یه‌: ڕووناكییه‌كه‌ هاته‌ جیهان و خه‌ڵك له‌ جیاتی ڕووناكییه‌كه‌ تاریكییه‌كه‌یان خۆش‌ویست، چونكه‌ كرده‌وه‌یان خراپ بوو.


text:
له‌به‌ر ئه‌وه‌ی هه‌ر كه‌سێك خراپه‌ بكات ڕقی له‌ ڕووناكییه‌كه‌یه‌ و نایه‌ته‌ لای ڕووناكییه‌كه‌، نه‌وه‌ك كرده‌وه‌كانی ئاشكرا بێت.


text:
به‌ڵام ئه‌وه‌ی به‌گوێره‌ی ڕاستی ده‌ڕوات، دێته‌ لای ڕووناكییه‌كه‌، تاكو ده‌ربكه‌وێت كه‌ كرده‌وه‌كانی له‌ خوداوه‌ كراون.)


text:
دوای ئه‌مانه‌ عیسا و قوتابییه‌كانی هاتنه‌ خاكی یه‌هودیا، له‌وێ له‌گه‌ڵیان مایه‌وه‌ و خه‌ڵكی له‌ئاوهه‌ڵكێشا.


text:
یه‌حیاش له‌ ئه‌ینونی نزیك سالیم خه‌ڵكی له‌ ئاو هه‌ڵده‌كێشا، چونكه‌ له‌وێ ئاو زۆر بوو، ئیتر ده‌هاتن و له‌ ئاو هه‌ڵده‌كێشران.


text:
هاتنه‌ لای یه‌حیا و پێیان وت: (ڕابی، ئه‌وه‌ی له‌وبه‌ری ئوردون له‌گه‌ڵ تۆ بوو، ئه‌وه‌ی شایه‌تیت بۆی دا، ئه‌وه‌تا خه‌ڵك له‌ ئاو هه‌ڵده‌كێشێ و هه‌موو خه‌ڵك دێنه‌ لای.)


text:
بووك بۆ زاوایه‌، به‌ڵام هاوڕێی زاوا كه‌ ڕاوه‌ستاوه‌ و گوێی لێ ده‌گرێت له‌به‌ر ده‌نگی زاوا زۆر دڵخۆش ده‌بێت. بۆیه‌ ئه‌م خۆشییه‌م هاته‌ دی.


text:
ئه‌وه‌ی له‌ سه‌ره‌وه‌ دێت له‌ سه‌رووی هه‌مووانه‌. به‌ڵام ئه‌وه‌ی له‌ زه‌وییه‌ ئه‌وه‌ زه‌مینییه‌ و وه‌كو كه‌سێكی زه‌مینی ده‌دوێت. ئه‌وه‌ی له‌ ئاسمانه‌وه‌ دێت له‌ سه‌رووی هه‌مووانه‌ و


text:
چونكه‌ ئه‌وه‌ی خودا ناردوویه‌تی به‌ وشه‌ی خودا ده‌دوێت، له‌به‌ر ئه‌وه‌ی خودا بێ سنوور ڕۆحی پیرۆز ده‌دات.


text:
ئه‌وه‌ی باوه‌ڕ به‌ كوڕه‌كه‌ بهێنێت ژیانی تاهه‌تایی هه‌یه‌. به‌ڵام ئه‌وه‌ی گوێڕایه‌ڵی كوڕه‌كه‌ نییه‌ ژیان نابینێت، به‌ڵكو تووڕه‌یی خودای له‌سه‌ر ده‌مێنێت.)


text:
بیری یاقوبیش له‌وێ بوو. جا عیسا له‌ گه‌شته‌كه‌ ماندوو بوو، له‌لای بیره‌كه‌ دانیشت، نزیكه‌ی كاتژمێر دوازده‌ بوو.


text:
جا ژنه‌ سامیره‌ییه‌كه‌ پێی‌ووت: (تۆ جوله‌كه‌یت و منیش ژنێكی سامیره‌ییم، چۆن داوای ئاوم لێ ده‌كه‌یت؟) چونكه‌ جوله‌كه‌ تێكه‌ڵی سامیره‌ییه‌كان نابن.


text:
عیساش وه‌ڵامی دایه‌وه‌: (ئه‌گه‌ر به‌خشینی خودات ده‌زانی و ده‌تزانی كێیه‌ ئه‌وه‌ی پێت ده‌ڵێت "ئاوم بده‌رێ"، ئه‌وسا تۆ داوات لێ ده‌كرد و ئه‌ویش ئاوی ژیانی پێ ده‌دایت.)


text:
خۆ له‌ یاقوبی باوكمان گه‌وره‌تر نیت كه‌ بیره‌كه‌ی پێ داوین، خۆی و كوڕه‌كانی و ماڵاتیشی لێیان خوارده‌وه‌؟)


text:
به‌ڵام ئه‌وه‌ی له‌و ئاوه‌ بخواته‌وه‌ كه‌ من ده‌یده‌مێ، هه‌رگیز تینووی نابێ، به‌ڵكو ئه‌و ئاوه‌ی ده‌یده‌مێ تیای‌دا ده‌بێته‌ كانیاوێك و هه‌ڵده‌قوڵێت ژیانی تاهه‌تایی ده‌به‌خشێ.)


text:
باوكانمان له‌سه‌ر ئه‌م شاخه‌ په‌رستنیان كردووه‌، به‌ڵام ئێوه‌ ده‌ڵێن ئۆرشه‌لیم ئه‌و شوێنه‌یه‌ كه‌ پێویسته‌ په‌رستنی لێ بكرێت.)


text:
عیسا پێی فه‌رموو: (خانم، باوه‌ڕم پێ بكه‌، كاتێ دێت ئێوه‌ نه‌ له‌سه‌ر ئه‌م شاخه‌ و نه‌ له‌ ئۆرشه‌لیم باوكه‌كه‌ ده‌په‌رستن.


text:
ئه‌وه‌ی ئێوه‌ ده‌یپه‌رستن نایناسن، به‌ڵام ئه‌وه‌ی ئێمه‌ ده‌یپه‌رستین ده‌یناسین، چونكه‌ ڕزگاری له‌ جوله‌كه‌وه‌یه‌.


text:
به‌ڵام كاتێ دێت وا ئێستایه‌ كه‌ خواپه‌رسته‌ ڕاسته‌كان به‌ ڕۆح و ڕاستی باوكه‌كه‌ ده‌په‌رستن، چونكه‌ باوكه‌كه‌ داوای ئه‌م جۆره‌ خواپه‌رستانه‌ ده‌كات.


text:
ژنه‌كه‌ پێی‌ووت: (ده‌زانم مه‌سیا دێت، كه‌ پێی ده‌ووترێ مه‌سیح، كه‌ ئه‌و هات هه‌موو شتێكمان پێ ڕاده‌گه‌یه‌نێت.)


text:
لێره‌دا قوتابییه‌كانی گه‌یشتن، سه‌رسام بوون كه‌ له‌گه‌ڵ ژنێك قسه‌ده‌كات. به‌ڵام كه‌س نه‌یووت: (چیت ده‌وێت؟) یان (بۆچی قسه‌ی له‌گه‌ڵ ده‌كه‌یت؟)


text:
عیساش پێی فه‌رموون: (خواردنی من ئه‌وه‌یه‌ به‌ خواستی ئه‌وه‌ بكه‌م كه‌ ناردوومی و كاره‌كه‌ی ته‌واو بكه‌م.


text:
ئه‌ی ناڵێن: "پاش چوار مانگ دروێنه‌ دێت"؟ ئه‌وه‌تا پێتان ده‌ڵێم: چاوتان هه‌ڵبڕن و سه‌یری كێڵگه‌كان بكه‌ن وا زه‌رد هه‌ڵگه‌ڕاون بۆ دروێنه‌.


text:
سه‌پانیش كرێ وه‌رده‌گرێ و بۆ ژیانی تاهه‌تایی به‌رهه‌م كۆده‌كاته‌وه‌، تاكو تۆوده‌ر و سه‌پان پێكه‌وه‌ دڵشاد بن.


text:
ئێوه‌م بۆ دروێنه‌یه‌ك ناردووه‌ كه‌ پێوه‌ی ماندوو نه‌بوون. كه‌سانی دیكه‌ ماندوو بوون و ئێوه‌ هاتنه‌ سه‌ر ماندووبوونیان.)


text:
زۆر له‌ سامیره‌ییه‌كانی ئه‌و شاره‌ باوه‌ڕیان به‌ عیسا هێنا، له‌به‌ر قسه‌ی ئه‌و ژنه‌ی كه‌ شایه‌تی ده‌دا: (هه‌رچییه‌كم كردووه‌ پێی فه‌رمووم.)


text:
بۆیه‌ كاتێ سامیره‌ییه‌كان هاتنه‌ لای، تكایان لێ‌كرد له‌لایان بمێنێته‌وه‌، ئه‌ویش دوو ڕۆژ له‌وێ مایه‌وه‌.


text:
به‌ ژنه‌كه‌یان ده‌ووت: (ئیتر به‌ قسه‌ی تۆ نییه‌ كه‌ باوه‌ڕ ده‌هێنین، چونكه‌ خۆمان بیستمان و ده‌زانین كه‌ ئه‌مه‌ به‌ ڕاستی ڕزگاركه‌ری جیهانه‌!)


text:
بۆیه‌ كاتێ هاته‌ جه‌لیل، جه‌لیلییه‌كان پێشوازییان لێی‌كرد، چونكه‌ ئه‌وانیش هاتبوونه‌ جه‌ژن و هه‌موو ئه‌و شتانه‌یان بینیبوو كه‌ له‌ جه‌ژن‌دا له‌ ئۆرشه‌لیم كردبووی.


text:
هاته‌وه‌ قانای جه‌لیل، كه‌ له‌وێ ئاوی كرده‌ شه‌راب، كاربه‌ده‌ستێكی پاشا هه‌بوو، كوڕه‌كه‌ی له‌ كه‌فه‌رناحوم نه‌خۆش بوو.


text:
كاتێ ئه‌و بیستی عیسا له‌ یه‌هودیاوه‌ هاتووه‌ته‌ جه‌لیل، چووه‌ لای و لێی پاڕایه‌وه‌ كه‌ بێت، تاكو كوڕه‌كه‌ی چاكبكاته‌وه‌، چونكه‌ نزیكی مردن بوو.


text:
عیسا پێی فه‌رموو: (بڕۆ! كوڕه‌كه‌ت ده‌ژیێت.) پیاوه‌كه‌ باوه‌ڕی به‌و قسه‌یه‌ كرد كه‌ عیسا پێی فه‌رموو و ڕۆیشت.


text:
جا سه‌باره‌ت به‌و كاتژمێره‌ی تیای‌دا چاكتر ببۆوه‌ پرسیاری لێ‌كردن، پێیان وت: (دوێنێ كاتژمێر یه‌ك تایه‌كه‌ به‌ری‌دا.)


text:
باوكه‌كه‌ زانی له‌و كاتژمێره‌ بوو كه‌ عیسا پێی فه‌رموو: (كوڕه‌كه‌ت ده‌ژیێت.) ئه‌وسا خۆی و خاووخێزانی هه‌موو باوه‌ڕیان‌هێنا.


text:
له‌ ئۆرشه‌لیم له‌لای ده‌روازه‌ی مه‌ڕ حه‌وزێك هه‌بوو به‌ عیبری پێیان ده‌ووت بێت‌حه‌سدا، پێنج هه‌یوانی هه‌بوو.


text:
چونكه‌ هه‌ندێك جار فریشته‌ی خوداوه‌ند بۆ حه‌وزه‌كه‌ ده‌هاته‌ خواره‌وه‌ و ئاوه‌كه‌ی ده‌جوڵاند، جا ئه‌وه‌ی یه‌كه‌م كه‌س بچووبووایه‌ ناو حه‌وزه‌كه‌، له‌ هه‌ر نه‌خۆشییه‌ك هه‌یبووایه‌ چاك ده‌بۆوه‌.]</n>


text:
عیسا ئه‌م كابرایه‌ی بینی پاڵكه‌وتووه‌ و زانی ماوه‌یه‌كی درێژه‌ وایه‌، پێی فه‌رموو: (ده‌ته‌وێ چاكبیته‌وه‌؟)


text:
نه‌خۆشه‌كه‌ وه‌ڵامی دایه‌وه‌: (گه‌وره‌م، كاتێ ئاوه‌كه‌ ده‌جوڵێت كه‌سم نییه‌ بمخاته‌ ناو حه‌وزه‌كه‌. كاتێكیش دێم، یه‌كێكی دیكه‌ پێش من ده‌چێته‌ ناوی.)


text:
به‌ڵام كابرای چاكبۆوه‌ نه‌یده‌زانی كێیه‌، چونكه‌ عیسا له‌ناو ئه‌و خه‌ڵكه‌ی له‌وێ بوون خۆی كێشایه‌وه‌.


text:
دوای ئه‌وه‌ عیسا ئه‌وی له‌ په‌رستگا بینییه‌وه‌ و پێی فه‌رموو: (ئه‌وه‌تا چاكبوویته‌وه‌. ئیتر گوناه‌ مه‌كه‌، نه‌وه‌ك خراپترت به‌سه‌ر بێت.)


text:
له‌به‌ر ئه‌م هۆیه‌ جوله‌كه‌كان زیاتر هه‌وڵیان ده‌دا بیكوژن، چونكه‌ ته‌نها شه‌ممه‌ی نه‌ده‌شكاند ، به‌ڵكو ده‌یووت كه‌ خودا باوكییه‌تی، خۆی له‌گه‌ڵ خودا یه‌كسان ده‌كرد.


text:
بۆیه‌ عیسا وه‌ڵامی دانه‌وه‌: (ڕاستی ڕاستیتان پێ ده‌ڵێم: كوڕه‌كه‌ ناتوانێت له‌ خۆیه‌وه‌ شتێك بكات ته‌نها ئه‌وه‌ی كه‌ ده‌بینێت باوكی ده‌یكات، چونكه‌ هه‌رچی ئه‌و ده‌یكات، كوڕه‌كه‌ش ئه‌م شتانه‌ وه‌ك ئه‌و ده‌كات.


text:
چونكه‌ باوكه‌كه‌ كوڕه‌كه‌ی خۆش‌ده‌وێت و هه‌موو ئه‌وه‌ی پیشان ده‌دات كه‌ ده‌یكات، كاری له‌مانه‌ش مه‌زنتری پیشان ده‌دات، تاكو سه‌رسام بن.


text:
چونكه‌ وه‌ك باوكه‌كه‌ مردووان هه‌ڵده‌ستێنێته‌وه‌ و زیندوو ده‌كاته‌وه‌، كوڕه‌كه‌ش ئه‌وه‌ی بیه‌وێت زیندووی ده‌كاته‌وه‌.


text:
تاكو هه‌موو ڕێزی كوڕه‌كه‌ بگرن هه‌روه‌ك ڕێزی باوك ده‌گرن. ئه‌وه‌ی ڕێزی كوڕه‌كه‌ نه‌گرێ، ڕێزی باوكیش ناگرێ كه‌ ناردوویه‌تی.


text:
ڕاستی ڕاستیتان پێ ده‌ڵێم: ئه‌وه‌ی گوێ له‌ وشه‌كه‌م بگرێت و باوه‌ڕ بهێنێت به‌وه‌ی ناردوومی ژیانی تاهه‌تایی ده‌بێت و نایه‌ته‌ حوكمدان، به‌ڵكو له‌ مردنه‌وه‌ بۆ ژیان گواستراوه‌ته‌وه‌.


text:
ڕاستی ڕاستیتان پێ ده‌ڵێم: كاتێك دێت كه‌ ئێستایه‌، كاتێك مردووان ده‌نگی كوڕی خودا ده‌بیستن، گوێگرانیش ده‌ژین.


text:
دێنه‌ ده‌ره‌وه‌، ئه‌وانه‌ی كرداری چاكیان كردووه‌ بۆ هه‌ڵستانه‌وه‌ی ژیان، به‌ڵام ئه‌وانه‌ی كرداری خراپیان كردووه‌ بۆ هه‌ڵستانه‌وه‌ی حوكمدان.


text:
له‌ خۆمه‌وه‌ ناتوانم هیچ بكه‌م. وه‌ك ده‌بیستم حوكم ده‌ده‌م، حوكمدانه‌كه‌شم دادپه‌روه‌رانه‌یه‌، چونكه‌ داوای خواستی خۆم ناكه‌م، به‌ڵكو خواستی ئه‌وه‌ی ناردوومی.


text:
به‌ڵام من شایه‌تییه‌كم هه‌یه‌ له‌وه‌ی یه‌حیا گرنگتره‌، چونكه‌ ئه‌و كارانه‌ی باوكم پێی داوم ته‌واوی بكه‌م، ئه‌م كارانه‌ خۆیان شایه‌تیم بۆ ده‌ده‌ن كه‌ باوكم ناردوومی.


text:
باوكیشم كه‌ ناردوومی، خۆی شایه‌تیم بۆ ده‌دات. ئێوه‌ هه‌رگیز ده‌نگیتان نه‌بیستووه‌ و ڕواڵه‌تیتان نه‌بینیوه‌،


text:
نووسراوه‌كان ده‌پشكنن، چونكه‌ واده‌زانن ژیانی تاهه‌تایی بۆ ئێوه‌ تێدایه‌. ئه‌وانه‌ش شایه‌تیم بۆ ده‌ده‌ن،


text:
به‌ ناوی باوكمه‌وه‌ هاتووم، پێشوازیم لێ ناكه‌ن، به‌ڵام ئه‌گه‌ر یه‌كێكی دیكه‌ به‌ ناوی خۆیه‌وه‌ بێت، پێشوازی لێ‌ده‌كه‌ن.


text:
ئه‌گه‌ر شكۆ له‌ یه‌كتری وه‌رده‌گرن، به‌ڵام ئه‌و شكۆیه‌ی له‌ تاكه‌ خوداوه‌یه‌ داوا نه‌كه‌ن، چۆن ده‌توانن باوه‌ڕ بهێنن؟


text:
وا مه‌زانن من له‌لای باوكه‌كه‌ سكاڵاتان لێ ده‌كه‌م. یه‌كێك هه‌یه‌ سكاڵاتان لێ بكات، كه‌ موسایه‌، ئه‌وه‌ی هیواتان پێیه‌تی.


text:
ئه‌گه‌ر باوه‌ڕتان به‌ موسا بكردبووایه‌، باوه‌ڕتان به‌ منیش ده‌كرد، چونكه‌ له‌ باره‌ی منه‌وه‌ نووسیویه‌تی.


text:
عیساش چاوی هه‌ڵبڕی و حه‌شاماته‌كه‌ی بینی ده‌هاتنه‌ لای، به‌ فیلیپۆسی فه‌رموو: (له‌كوێ نان بكڕین و ئه‌مانه‌ نان بده‌ین؟)


text:
فیلیپۆس وه‌ڵامی دایه‌وه‌: (بایی دوو سه‌د دیناریش نان به‌شیان ناكات، ئه‌گه‌ر هه‌ریه‌كه‌یان كه‌مێكی به‌ركه‌وێت.)


text:
عیسا فه‌رمووی: (خه‌ڵكه‌كه‌ دابنیشێنن.) ئه‌و شوێنه‌ گیایه‌كی زۆری لێ‌بوو، جا پیاوه‌كان كه‌ پێنج هه‌زار ده‌بوون دانیشتن.


text:
عیساش نانه‌كانی وه‌رگرت و سوپاسی خودای كرد، به‌سه‌ر دانیشتووان دابه‌شی كرد، بۆ ماسیش ئاوا، ئه‌وه‌نده‌ی ویستیان.


text:
كاتێ تێربوون، به‌ قوتابییه‌كانی فه‌رموو: (ئه‌و په‌لكه‌نانه‌ی ماوه‌ته‌وه‌ كۆی بكه‌نه‌وه‌ تاكو هیچ به‌ فیڕۆ نه‌ڕوات.)


text:
ئه‌وانیش كۆیان كرده‌وه‌ و دوازده‌ سه‌به‌ته‌یان پڕ كرد له‌و په‌لكه‌نانه‌ی ئه‌و پێنج نانه‌ جۆیه‌ی له‌ نانخۆران مابۆوه‌.


text:
بۆیه‌ كه‌ خه‌ڵكه‌كه‌ بینییان عیسا چ نیشانه‌یه‌كی كرد، وتیان: (به‌ ڕاستی ئه‌مه‌ پێغه‌مبه‌ره‌كه‌یه‌ كه‌ بۆ جیهان دێت.)


text:
سواری به‌له‌مێك بوون و به‌ ده‌ریاچه‌دا بۆ كه‌فه‌رناحوم كه‌وتنه‌ڕێ. تاریك داهات و عیسا هه‌ر نه‌گه‌یشته‌ لایان.


text:
كه‌ نزیكه‌ی بیست و پێنج تاكو سی تیرهاوێژ سه‌وڵیان لێدابوو، عیسایان بینی به‌سه‌ر ئاوه‌كه‌دا ده‌ڕوات و له‌ به‌له‌مه‌كه‌ نزیك ده‌بێته‌وه‌، جا ترسان.


text:
بۆ به‌یانی، ئه‌و خه‌ڵكه‌ی له‌وبه‌ری ده‌ریاچه‌كه‌ ڕاوه‌ستابوون بینییان له‌ به‌له‌مێك زیاتر له‌وێ نه‌بوو، عیساش له‌گه‌ڵ قوتابییه‌كانی سواری به‌له‌م نه‌بوو، به‌ڵكو قوتابییه‌كانی به‌ ته‌نها به‌ڕێ‌كه‌وتن.


text:
به‌له‌می دیكه‌ش له‌ ته‌به‌ریه‌وه‌ هاتنه‌ نزیك ئه‌و شوێنه‌ی نانه‌كه‌یان لێی خوارد كه‌ خوداوه‌ند سوپاسی خودای كرد.


text:
كاتێ خه‌ڵكه‌كه‌ بینییان نه‌ عیسا له‌وێیه‌ و نه‌ قوتابییه‌كانی، سواری به‌له‌مه‌كان بوون و چوونه‌ كه‌فه‌رناحوم، له‌ عیسا ده‌گه‌ڕان.


text:
عیسا وه‌ڵامی دانه‌وه‌: (ڕاستی ڕاستیتان پێ ده‌ڵێم: ئێوه‌ داوام ده‌كه‌ن نه‌ك له‌به‌ر ئه‌وه‌ی نیشانه‌تان بینی، به‌ڵكو له‌به‌ر ئه‌وه‌ی له‌ نانه‌كه‌تان خوارد و تێر بوون.


text:
بۆ خۆراكێك ئیش مه‌كه‌ن كه‌ له‌ناوده‌چێت، به‌ڵكو بۆ خۆراكێك كه‌ بۆ ژیانی تاهه‌تایی ده‌مێنێته‌وه‌، ئه‌وه‌ی كوڕی مرۆڤ ده‌تانداتێ، چونكه‌ ئه‌مه‌ خودای باوك مۆری لێداوه‌.)


text:
عیساش پێی فه‌رموون: (ڕاستی ڕاستیتان پێ ده‌ڵێم: موسا نه‌بوو نانه‌كه‌ی له‌ ئاسمانه‌وه‌ دانێ، به‌ڵكو باوكمه‌ له‌ ئاسمانه‌وه‌ نانی ڕاستیتان ده‌داتێ.


text:
عیساش پێی فه‌رموون: (منم نانی ژیان. ئه‌وه‌ی بێته‌ لام هه‌رگیز برسی نابێت، ئه‌وه‌ش باوه‌ڕم پێ بهێنێت هه‌رگیز تینووی نابێت.


text:
ئه‌مه‌ش خواستی ئه‌وه‌یه‌ كه‌ ناردوومی، هه‌ر كه‌سێكی پێ‌داوم نه‌یدۆڕێنم، به‌ڵكو له‌ ڕۆژی دوایی هه‌ڵیده‌ستێنمه‌وه‌.


text:
چونكه‌ خواستی باوكم ئه‌مه‌یه‌: هه‌ر كه‌سێك كوڕه‌كه‌ ببینێت و باوه‌ڕی پێ بهێنێت ژیانی تاهه‌تایی ده‌‌بێت، منیش له‌ ڕۆژی دوایی هه‌ڵیده‌ستێنمه‌وه‌.)


text:
جوله‌كه‌ش بۆڵه‌بۆڵیان له‌سه‌ر ده‌كرد، چونكه‌ فه‌رمووی: (منم ئه‌و نانه‌ی له‌ ئاسمانه‌وه‌ دابه‌زیوه‌.)


text:
وتیان: (ئه‌مه‌ عیسای كوڕی یوسف نییه‌، كه‌ دایك و باوكی ده‌ناسین؟ ئێستا چۆن ده‌ڵێت "له‌ ئاسمانه‌وه‌ دابه‌زیوم"؟)


text:
كه‌س ناتوانێت بێته‌ لام ئه‌گه‌ر باوك ڕاینه‌كێشێت، ئه‌وه‌ی ناردوومی، منیش له‌ ڕۆژی دوایی هه‌ڵیده‌ستێنمه‌وه‌.


text:
له‌ سیپاره‌ی پێغه‌مبه‌ران‌دا نووسراوه‌: {هه‌موو له‌ خوداوه‌ فێر ده‌بن}. جا ئه‌وه‌ی له‌ باوكه‌وه‌ بیستبێتی و فێربووبێت دێته‌ لام.


text:
منم ئه‌و نانه‌ زیندووه‌ی كه‌ له‌ ئاسمانه‌وه‌ دابه‌زیوه‌. ئه‌گه‌ر یه‌كێك له‌م نانه‌ بخوات بۆ تاهه‌تایه‌ ده‌ژیێت. ئه‌و نانه‌ش كه‌ بۆ ژیانی جیهان ده‌یبه‌خشم، جه‌سته‌مه‌.)


text:
جوله‌كه‌ له‌ناو خۆیان ده‌مه‌قاڵه‌یان بوو و ده‌یان‌ووت: (ئه‌مه‌ چۆن ده‌توانێ جه‌سته‌ی خۆیمان بداتێ بیخۆین؟)


text:
بۆیه‌ عیسا پێی فه‌رموون: (ڕاستی ڕاستیتان پێ ده‌ڵێم: ئه‌گه‌ر جه‌سته‌ی كوڕی مرۆڤ نه‌خۆن و خوێنی نه‌خۆنه‌وه‌، ژیان له‌ ناختان‌دا نابێت.


text:
ئه‌وه‌ی جه‌سته‌م بخوات و خوێنم بخواته‌وه‌ ژیانی تاهه‌تایی هه‌یه‌، منیش له‌ ڕۆژی دوایی هه‌ڵیده‌ستێنمه‌وه‌.


text:
ئه‌مه‌ ئه‌و نانه‌یه‌ كه‌ له‌ ئاسمانه‌وه‌ دابه‌زیوه‌، نه‌ك وه‌ك ئه‌وه‌ی باوباپیران خواردیان و مردن. ئه‌وه‌ی له‌م نانه‌ بخوات تاهه‌تایه‌ ده‌ژیێت.)


text:
بۆیه‌ زۆر له‌ قوتابییه‌كانی كه‌ گوێیان لێ‌بوو، وتیان: (ئه‌م قسه‌یه‌ گرانه‌! كێ ده‌توانێت وه‌ری بگرێت؟)


text:
عیسا له‌ دڵی خۆی‌دا زانی قوتابییه‌كانی به‌هۆی ئه‌مه‌وه‌ بۆڵه‌بۆڵ ده‌كه‌ن، پێی فه‌رموون: (ئه‌مه‌ ساتمه‌تان پێ ده‌كات؟


text:
به‌ڵام هه‌ندێكتان‌ باوه‌ڕ ناكه‌ن.) چونكه‌ عیسا له‌ سه‌ره‌تاوه‌ ئه‌وانه‌ی ده‌ناسی كه‌ باوه‌ڕ ناهێنن، هه‌روه‌ها كێیه‌ ئه‌وه‌ی به‌ گرتنی ده‌دات.


text:
ئینجا فه‌رمووی: (له‌به‌ر ئه‌وه‌ پێم وتن، كه‌س ناتوانێ بێته‌ لام، ئه‌گه‌ر له‌ باوكه‌كه‌وه‌ پێی نه‌درابێت.)


text:
عیسا وه‌ڵامی دانه‌وه‌: (ئایا من ئێوه‌ی دوازده‌م هه‌ڵنه‌بژاردووه‌؟ به‌ڵام یه‌كێك له‌ ئێوه‌ ئیبلیسه‌!)


text:
ئه‌و باسی یه‌هوزای شیمۆنی ئه‌سخه‌ریوتی ده‌كرد، چونكه‌ به‌ته‌مابوو به‌ گرتنی بدات كه‌ یه‌كێكه‌ له‌ دوازده‌كه‌.


text:
دوای ئه‌مانه‌ عیسا به‌ جه‌لیل‌دا ده‌گه‌ڕا و نه‌یده‌ویست له‌ یه‌هودیا بگه‌ڕێ، چونكه‌ جوله‌كه‌ی ئه‌وێ هه‌وڵیان ده‌دا بیكوژن.


text:
براكانی پێیان وت: (ئێره‌ به‌جێ‌بهێڵه‌ و بڕۆ یه‌هودیا، تاكو قوتابییه‌كانی خۆشت كاره‌كانت ببینن كه‌ تۆ ده‌یكه‌یت.


text:
چونكه‌ كه‌س به‌ نهێنی شتێك ناكات ئه‌گه‌ر بیه‌وێ ئاشكرا بێت. ئه‌گه‌ر ئه‌م شتانه‌ ده‌كه‌یت، خۆت پیشانی جیهان بده‌.)


text:
جیهان ناتوانێت ڕقی لێتان بێته‌وه‌، به‌ڵام ڕقی له‌ من ده‌بێته‌وه‌، چونكه‌ شایه‌تی له‌سه‌ر ده‌ده‌م كه‌ كرده‌وه‌ی خراپه‌.


text:
له‌نێو خه‌ڵكه‌كه‌دا چرپه‌چرپێكی زۆری له‌سه‌ر بوو، هه‌ندێكیان ده‌یان‌ووت: (چاكه‌.) خه‌ڵكی دیكه‌ش ده‌یان‌ووت: (نه‌خێر، به‌ڵكو خه‌ڵك گومڕا ده‌كات.)


text:
ئه‌گه‌ر كه‌سێك بیه‌وێت به‌ خواستی ئه‌و بكات، له‌ فێركردن ده‌زانێت ئاخۆ هی خودایه‌ یان له‌ خۆمه‌وه‌ ده‌دوێم.


text:
ئه‌وه‌ی له‌ خۆیه‌وه‌ بدوێت، داوای شكۆی خۆی ده‌كات، به‌ڵام ئه‌وه‌ی داوای شكۆی ئه‌وه‌ بكات كه‌ ناردوویه‌تی، ئه‌مه‌ ڕاستگۆیه‌ و فڕوفێڵی تێدا نییه‌.


text:
ئایا موسا ته‌وراتی نه‌داونه‌تێ؟ به‌ڵام كه‌س له‌ ئێوه‌ به‌ ته‌ورات ناكات. بۆچی هه‌وڵی كوشتنم ده‌ده‌ن؟)


text:
بۆیه‌ موسا خه‌ته‌نه‌كردنی دایه‌ ئێوه‌ - ئه‌مه‌ له‌ موساوه‌ نه‌بوو به‌ڵكو له‌ باوكانه‌وه‌ بوو - له‌ شه‌ممه‌ش مرۆڤ خه‌ته‌نه‌ ده‌كه‌ن.


text:
ئه‌گه‌ر مرۆڤ له‌ شه‌ممه‌ خه‌ته‌نه‌ بكرێت تاكو ته‌وراتی موسا نه‌شكێت، باشه‌ له‌ من تووڕه‌ ده‌بن كه‌ له‌ شه‌ممه‌ سه‌راپای مرۆڤێكم چاككرده‌وه‌؟


text:
ئه‌وه‌تا به‌ ئاشكرا قسه‌ده‌كات و هیچی پێ ناڵێن. ڕه‌نگه‌ سه‌رۆكه‌كان زانیوویانه‌ كه‌ ئه‌مه‌ به‌ ڕاستی مه‌سیحه‌كه‌یه‌ ؟


text:
عیساش له‌ په‌رستگا خه‌ڵكی فێرده‌كرد، هاواری كرد: (ده‌مناسن و ده‌زانن خه‌ڵكی كوێم. له‌ خۆمه‌وه‌ نه‌هاتووم، به‌ڵام ئه‌وه‌ی ناردوومی ڕاسته‌، ئه‌وه‌ی نایناسن.


text:
زۆر له‌ خه‌ڵكه‌كه‌ش باوه‌ڕیان پێی هێنا و وتیان: (ئایا كاتێ مه‌سیح دێت، نیشانه‌ی زیاتر ده‌كات له‌وه‌ی ئه‌مه‌ كردوویه‌تی؟)


text:
فه‌ریسییه‌كان گوێیان لێ‌بوو كه‌ خه‌ڵكه‌كه‌ له‌سه‌ر ئه‌و چرپه‌چرپی ئه‌مانه‌یانه‌، جا كاهینانی باڵا و فه‌ریسییه‌كان خزمه‌تكاریان نارد تاكو بیگرن.


text:
ئیتر جوله‌كه‌ له‌نێو خۆیان‌دا وتیان: (ئه‌مه‌ به‌ نیازه‌ بۆ كوێ بڕوات كه‌ نایدۆزینه‌وه‌؟ ئایا بۆ په‌راگه‌نده‌كانی نێو یۆنانییه‌كان ده‌ڕوات، تاكو یۆنانییه‌كان فێر بكات؟!


text:
" ئه‌م قسه‌یه‌ چییه‌ ده‌یكات: "داوام ده‌كه‌ن و نامدۆزنه‌وه‌" و "ناتوانن بێنه‌ ئه‌و شوێنه‌ی منی لێیه‌"؟) "


text:
له‌دوایین ڕۆژی گه‌وره‌ی جه‌ژن، عیسا ڕاوه‌ستا و هاواری كرد: (ئه‌گه‌ر یه‌كێك تینووی بوو با بێته‌ لام و بخواته‌وه‌.


text:
ئه‌وه‌ی باوه‌ڕم پێ بهێنێت، وه‌ك نووسراوه‌كه‌ فه‌رموویه‌تی، له‌ ناخییه‌وه‌ ڕووباره‌كانی ئاوی زیندوو ده‌ڕوات.)


text:
لێره‌دا مه‌به‌ستی له‌ ڕۆحی پیرۆز بوو، كه‌ خه‌ریكه‌ باوه‌ڕداران به‌و وه‌ری ده‌گرن، به‌ڵام هێشتا ڕۆحه‌كه‌ نه‌درابوو، چونكه‌ عیسا شكۆدار نه‌ببوو.


text:
هه‌ندێكی دیكه‌، وتیان: (ئه‌مه‌ مه‌سیحه‌كه‌یه‌.) به‌ڵام هه‌ندێك وتیان: (باشه‌ مه‌سیح له‌ جه‌لیله‌وه‌ دێت؟


text:
ئایا نووسراوه‌كه‌ نافه‌رمووێت، مه‌سیح له‌ ڕه‌چه‌ڵه‌كی داود و له‌ بێت‌له‌حمه‌وه‌ دێت، گونده‌كه‌ی داودی لێ‌بوو؟ )


text:
ئه‌وسا خزمه‌تكاره‌كان گه‌ڕانه‌وه‌ لای كاهینانی باڵا و فه‌ریسییه‌كان، ئه‌وانیش پێیان وتن: (بۆچی نه‌تانهێنا؟)


text:
مالمه‌كان و فه‌ریسییه‌كان ژنێكیان هێنا كه‌ له‌ كاتی داوێنپیسی‌دا گیرابوو، له‌ ناوه‌راست‌دا ڕایانگرت،


text:
ئه‌مه‌یان بۆ تاقیكردنه‌وه‌ی وت، تاكو شتێكیان هه‌بێت سكاڵای لێ بكه‌ن. به‌ڵام عیسا خۆی چه‌مانده‌وه‌ و به‌ په‌نجه‌ له‌سه‌ر زه‌وی ده‌ینووسی.


text:
كاتێ به‌رده‌وام بوون له‌ پرسیاركردن، هه‌ڵستاوه‌ و پێی فه‌رموون: (كامه‌تان بێ گوناهه‌ با یه‌كه‌م بێت به‌ردێكی تێ‌بگرێ.)


text:
ئه‌وانه‌ی گوێیان لێ‌بوو، یه‌ك له‌دوای یه‌ك ڕۆیشتن، ده‌ستپێك له‌ پیرانه‌وه‌. ئه‌وسا عیسا به‌ ته‌نها مایه‌وه‌، ژنه‌كه‌ش له‌ناوه‌ڕاست.


text:
دیسان عیسا قسه‌ی بۆ كردن و فه‌رمووی: (منم ڕووناكی جیهان. ئه‌وه‌ی دوام بكه‌وێت هه‌رگیز به‌ تاریكی‌دا ناڕوات، به‌ڵكو ڕووناكی ژیانی ده‌بێت.)


text:
عیساش پێی فه‌رموون: (ته‌نانه‌ت ئه‌گه‌ر من شایه‌تی بۆ خۆم بده‌م، شایه‌تییه‌كه‌م ڕاسته‌، چونكه‌ ده‌زانم له‌كوێوه‌ هاتووم و بۆ كوێ ده‌ڕۆم. به‌ڵام ئێوه‌ نازانن له‌كوێوه‌ هاتووم یان بۆ كوێ ده‌چم.


text:
ئه‌گه‌ر حوكمیش بده‌م حوكمدانه‌كه‌م ڕاسته‌، چونكه‌ به‌ ته‌نها نیم، به‌ڵكو من و باوكین، ئه‌وه‌ی ناردوومی.


text:
ئه‌وسا پێیان وت: (باوكت له‌كوێیه‌؟) عیسا وه‌ڵامی دایه‌وه‌: (نه‌ من ده‌ناسن و نه‌ باوكیشم. ئه‌گه‌ر منتان بناسیبووایه‌ باوكی منیشتان ده‌ناسی.)


text:
ئه‌م قسانه‌ی له‌ خه‌زێنه‌دا فه‌رموو، كاتێ له‌ په‌رستگا خه‌ڵكی فێرده‌كرد، كه‌سیش نه‌یگرت، چونكه‌ هێشتا كاتی نه‌هاتبوو.


text:
ئینجا عیسا پێی فه‌رموونه‌وه‌: (من ده‌ڕۆم و داوام ده‌كه‌ن، له‌ناو گوناهه‌كانتان ده‌مرن. ئێوه‌ ناتوانن بێنه‌ ئه‌و شوێنه‌ی من بۆی ده‌چم.)


text:
جوله‌كه‌ ده‌یان‌ووت: (ئایا خۆی ده‌كوژێت؟ چونكه‌ ده‌ڵێ: "ئێوه‌ ناتوانن بێنه‌ ئه‌و شوێنه‌ی من بۆی ده‌چم.")


text:
ئیتر پێی فه‌رموون: (ئێوه‌ هی خواره‌وه‌ن، من هی سه‌ره‌وه‌م. ئێوه‌ هی ئه‌م جیهانه‌ن، من هی ئه‌م جیهانه‌ نیم.


text:
بۆیه‌ پێم وتن: له‌ناو گوناهه‌كانتان ده‌مرن، چونكه‌ ئه‌گه‌ر باوه‌ڕ نه‌هێنن من ئه‌وم، له‌ناو گوناهه‌كانتان ده‌مرن.)


text:
زۆر شتم له‌سه‌رتان هه‌یه‌ بیڵێم و حوكمی پێ بده‌م. به‌ڵام ئه‌وه‌ی ناردوومی ڕاستگۆیه‌، هه‌رچیم له‌و بیستووه‌ به‌ جیهانی ده‌ڵێم.)


text:
بۆیه‌ عیسا پێی فه‌رموون: (كاتێ كوڕی مرۆڤتان به‌رزكرده‌وه‌، ئه‌وسا ده‌زانن من ئه‌وم و له‌ خۆمه‌وه‌ هیچ ناكه‌م، به‌ڵكو وه‌ك باوكه‌كه‌ فێری كردووم قسه‌ ده‌كه‌م.


text:
ئه‌وه‌ی ناردوومی له‌گه‌ڵم دایه‌ و به‌ ته‌نها به‌جێی نه‌هێشتووم، چونكه‌ من هه‌میشه‌ به‌گوێره‌ی ڕه‌زامه‌ندی ئه‌و ده‌كه‌م.)


text:
ئه‌وسا عیسا به‌و جوله‌كانه‌ی فه‌رموو كه‌ باوه‌ڕیان پێی هێنابوو: (ئه‌گه‌ر له‌ وشه‌كه‌م‌دا جێگیربن، ئه‌وا به‌ ڕاستی قوتابی منن و


text:
وه‌ڵامیان دایه‌وه‌: (ئێمه‌ نه‌وه‌ی ئیبراهیمین، هه‌رگیز كۆیله‌ی كه‌س نه‌بووینه‌. ئیتر چۆن ده‌فه‌رمووی: "ئازاد ده‌بن"؟)


text:
ده‌زانم له‌ نه‌وه‌ی ئیبراهیمن. به‌ڵام هه‌وڵی كوشتنم ده‌ده‌ن، چونكه‌ وشه‌كه‌م له‌ ئێوه‌دا جێگه‌ی نییه‌.


text:
وه‌ڵامیان دایه‌وه‌: (باوكمان ئیبراهیمه‌.) عیساش پێی فه‌رموون: (ئه‌گه‌ر كوڕی ئیبراهیم بوونایه‌، كرداره‌كانی ئیبراهیمتان ده‌كرد.


text:
به‌ڵام ئێستا هه‌وڵی كوشتنم ده‌ده‌ن، چونكه‌ من ئه‌و كه‌سه‌م ئه‌و ڕاستییه‌ی له‌ خوداوه‌ بیستم پێم وتن. ئه‌مه‌ش ئیبراهیم نه‌یكردووه‌.


text:
ئێوه‌ كرداره‌كانی باوكتان ده‌كه‌ن.) جا پێیان وت: (به‌ زۆڵی نه‌بووین. یه‌ك باوكمان هه‌یه‌ كه‌ خودایه‌.)


text:
عیسا پێی فه‌رموون: (ئه‌گه‌ر خودا باوكتان بووایه‌، منتان خۆش‌ده‌ویست، چونكه‌ له‌ خوداوه‌ ده‌رچووم و هاتووم. له‌ خۆمه‌وه‌ نه‌هاتووم، به‌ڵكو ئه‌و ناردوومی.


text:
ئێوه‌ له‌ ئیبلیسی باوكتانن، ده‌تانه‌وێت به‌ ئاره‌زووه‌كانی باوكتان بكه‌ن. ئه‌و له‌ سه‌ره‌تاوه‌ بكوژ بووه‌، له‌ ڕاستی‌دا نه‌چه‌سپا، چونكه‌ ڕاستی له‌ودا نییه‌. كاتێكیش درۆ ده‌كات، باسی شتی خۆی ده‌كات، چونكه‌ درۆزنه‌ و باوكی درۆیه‌.


text:
عیسا وه‌ڵامی دایه‌وه‌: (من رۆحی پیسم تێدا نییه‌، به‌ڵام ڕێزی باوكم ده‌گرم و ئێوه‌ش سووكایه‌تیم پێ ده‌كه‌ن.


text:
جوله‌كه‌كان پێیان وت: (ئێستا زانیمان ڕۆحی‌پیست هه‌یه‌. ئیبراهیم و پێغه‌مبه‌ران مردن، كه‌چی تۆ ده‌ڵێی: "ئه‌گه‌ر یه‌كێك وشه‌كانم بپارێزێت هه‌رگیز تامی مردن ناكات."


text:
عیسا وه‌ڵامی دایه‌وه‌: (ئه‌گه‌ر خۆم شكۆدار بكه‌م، ئه‌وا شكۆیه‌كه‌م هیچ نییه‌. باوكمه‌ كه‌وا شكۆدارم ده‌كات، ئه‌وه‌ی ئێوه‌ ده‌ڵێن خودامانه‌،


text:
كه‌ نایناسن. به‌ڵام من ده‌یناسم. ئه‌گه‌ر بڵێم نایناسم، وه‌ك ئێوه‌ ده‌بمه‌ درۆزن. به‌ڵام ده‌یناسم و وشه‌كه‌ی ده‌پارێزم.


text:
ئه‌وسا به‌ردیان هه‌ڵگرت تاكو به‌ردبارانی بكه‌ن، به‌ڵام عیسا خۆی شارده‌وه‌ و له‌ په‌رستگاكه‌ ده‌رچوو.


text:
قوتابییه‌كانی لێیان پرسی، وتیان: (ڕابی، كێ گوناهی كردووه‌، ئه‌م پیاوه‌ یان دایك و باوكی، وا به‌ زگماك نابینایه‌؟)


text:
عیسا وه‌ڵامی دایه‌وه‌: (نه‌ ئه‌مه‌ گوناهی كردووه‌ نه‌ دایك و باوكیشی، به‌ڵكو تاكو كاره‌كانی خودای تێدا ده‌ربكه‌وێت.


text:
تاكو ڕۆژه‌ له‌سه‌رمانه‌ كاری ئه‌وه‌ بكه‌ین كه‌ ناردوومی. ئه‌گینا شه‌و دادێت و كه‌س ناتوانێت كاری تێدا بكات.


text:
پێی فه‌رموو: (بڕۆ له‌ گۆمی سیلوام (واتا: نێردراو) خۆت بشۆ.) جا ڕۆیشت، شۆردی و به‌ چاوكراوه‌یی هاته‌وه‌.


text:
ئینجا دراوسێ و ئه‌وانه‌ی پێشتر بینیبوویان سواڵ ده‌كات وتیان: (ئه‌مه‌ ئه‌وه‌ نییه‌ داده‌نیشت و سواڵی ده‌كرد؟)


text:
هه‌ندێك وتیان: (خۆیه‌تی.) هه‌ندێكی دیكه‌ وتیان: (نه‌خێر، به‌ڵام له‌و ده‌كات.) ئه‌ویش ده‌یووت: (من ئه‌وم.)


text:
وه‌ڵامی دایه‌وه‌: (پیاوێك پێی ده‌ووترێ عیسا، قوڕی گرته‌وه‌ و چاومی سواخ دا، پێی فه‌رمووم: "بڕۆ له‌ گۆمی سیلوام خۆت بشۆ." منیش ڕۆیشتم، شۆردم و بینیم.)


text:
هه‌ندێك له‌ فه‌ریسییه‌كان وتیان: (ئه‌م پیاوه‌ له‌ خوداوه‌ نییه‌، چونكه‌ شه‌ممه‌ ناپارێزێت. ) به‌ڵام هه‌ندێكی دیكه‌ وتیان: (چۆن پیاوێكی گوناهبار ده‌توانێت نیشانه‌ی ئاوا بكات؟) ئیتر دووبه‌ره‌كییان تێدابوو.


text:
دیسان به‌ نابیناكه‌یان وت: (تۆ ده‌رباره‌ی ئه‌و چی ده‌ڵێی، چونكه‌ چاوی تۆی كرده‌وه‌؟) وتی: (پێغه‌مبه‌ره‌.)


text:
جوله‌كه‌ باوه‌ڕیان نه‌كرد كه‌ ئه‌مه‌ نابینا بووه‌ و وا ده‌بینێت، تاكو دایك و باوكی ئه‌وه‌یان بانگ‌كرد كه‌ ده‌بینێت.


text:
به‌ڵام نازانین ئێستا چۆن ده‌بینێت، یان نازانین كێ چاوی كردۆته‌وه‌. له‌ خۆی بپرسن، به‌ته‌مه‌نه‌، باسی خۆی ده‌كات.)


text:
دایك و باوكی له‌ ترسی جوله‌كه‌ ئه‌مه‌یان وت، چونكه‌ جوله‌كه‌ ته‌گبیریان كردبوو هه‌ر كه‌سێك دانبنێت كه‌ عیسا مه‌سیحه‌كه‌یه‌، له‌ كه‌نیشت ده‌ریده‌كه‌ن.


text:
دیسان فه‌ریسییه‌كان ئه‌و پیاوه‌ی پێشتر نابینا بوو بانگیان كرد و پێیان وت: (خودا شكۆدار بكه‌ ! ده‌زانین ئه‌م پیاوه‌ گوناهباره‌.)


text:
وه‌ڵامی دانه‌وه‌: (پێم وتن گوێتان لێ نه‌گرتم. بۆچی دیسان ده‌تانه‌وێ ببیستن؟ ئێوه‌ش ده‌تانه‌وێ ببنه‌ قوتابی ئه‌و؟)


text:
كابرا وه‌ڵامی دانه‌وه‌: (ئه‌مه‌ شتێكی سه‌یره‌! ئه‌و چاوی كردوومه‌ته‌وه‌، ئێوه‌ش نازانن له‌كوێوه‌ هاتووه‌.


text:
ده‌زانین خودا گوێ له‌ گوناهباران ناگرێت، به‌ڵام ئه‌گه‌ر یه‌كێك له‌خواترس بێت و به‌ خواستی بكات، ئه‌وا گوێی لێ ده‌گرێت.


text:
عیسا فه‌رمووی: (بۆ حوكمدان هاتوومه‌ته‌ ئه‌م جیهانه‌، تاكو ئه‌وانه‌ی نابینن ببینن و ئه‌وانه‌ی ده‌بینن كوێر بن.)


text:
ئه‌وانه‌ی له‌ فه‌ریسییه‌كان بوون و له‌گه‌ڵی بوون كه‌ گوێیان له‌مه‌ بوو، پێیان وت: (ئایا ئێمه‌ش كوێرین؟)


text:
عیسا پێی فه‌رموون: (ئه‌گه‌ر كوێر بوونایه‌ گوناهتان نه‌ده‌بوو. به‌ڵام ئێستا ده‌ڵێن: "ده‌بینین،" بۆیه‌ گوناهه‌كه‌تان ده‌مێنێته‌وه‌.)


text:
(ڕاستی ڕاستیتان پێ ده‌ڵێم، ئه‌وه‌ی له‌ ده‌رگاوه‌ ناچێته‌ ناو پشتیری مه‌ڕه‌كان، به‌ڵكو به‌ ڕێگایه‌كی دیكه‌دا بۆی سه‌رده‌كه‌وێت، ئه‌وه‌ دز و جه‌رده‌یه‌.


text:
ده‌رگاوانیش لێی ده‌كاته‌وه‌، مه‌ڕیش گوێ له‌ ده‌نگی ده‌گرن، به‌ ناو بانگی مه‌ڕه‌كانی خۆی ده‌كات و ده‌یانباته‌ ده‌ره‌وه‌.


text:
كاتێ هه‌موو ئه‌وانه‌ی خۆی هێنایه‌ ده‌ره‌وه‌، له‌پێشیانه‌وه‌ ده‌ڕوات و مه‌ڕه‌كانیش دوای ده‌كه‌ون، چونكه‌ ده‌نگی ده‌ناسن.


text:
منم ده‌رگاكه‌. ئه‌وه‌ی له‌ منه‌وه‌ بچێته‌ ژووره‌وه‌ ڕزگاری ده‌بێت، دێته‌ ژووره‌وه‌ و ده‌چێته‌ ده‌ره‌وه‌ و له‌وه‌ڕگا ده‌دۆزێته‌وه‌.


text:
دز نایه‌ت بۆ دزین و كوشتن و له‌ناوبردن نه‌بێت. به‌ڵام من هاتووم تاكو ئه‌وان ژیانیان هه‌بێت، ژیانێكی پڕ.


text:
به‌كرێگیراویش شوان نییه‌ و مه‌ڕه‌كان هی ئه‌و نین. ده‌بینێت گورگ دێت، مه‌ڕه‌كان به‌جێ‌ده‌هێڵێت و ڕاده‌كات، گورگیش مه‌ڕه‌كان ده‌بات و په‌رته‌وازه‌یان ده‌كات.


text:
هه‌روه‌ها مه‌ڕی دیكه‌م هه‌یه‌ سه‌ر به‌م پشتیره‌یه‌ نین، ده‌بێ ئه‌وانیش بهێنم، ئه‌وانیش گوێیان له‌ ده‌نگم ده‌بێت، جا ده‌بنه‌ یه‌ك مێگه‌ل و یه‌ك شوان.


text:
كه‌س له‌ منی ناستێنێت، به‌ڵكو خۆم دایده‌نێم. ده‌سه‌ڵاتم هه‌یه‌ دایبنێم و ده‌سه‌ڵاتم هه‌یه‌ بیبه‌مه‌وه‌. ئه‌م ڕاسپارده‌یه‌م له‌ باوكمه‌وه‌ وه‌رگرتووه‌.)


text:
هه‌ندێكی دیكه‌یان وتیان: (ئه‌مه‌ قسه‌ی یه‌كێك‌ نییه‌ ڕۆحی‌پیسی تێدابێت. ئایا ڕۆحی‌پیس ده‌توانێت چاوی نابینا بكاته‌وه‌؟)


text:
جوله‌كه‌ لێی كۆبوونه‌وه‌ و پێیان وت: (تا كه‌ی به‌ هه‌ڵواسراوی ده‌مانهێڵیته‌وه‌؟ ئه‌گه‌ر تۆ مه‌سیحه‌كه‌یت، به‌ ئاشكرا پێمان بڵێ.)


text:
عیسا وه‌ڵامی دانه‌وه‌: (پێم وتن به‌ڵام باوه‌ڕ ناكه‌ن. ئه‌و كارانه‌ی به‌ ناوی باوكمه‌وه‌ ده‌یكه‌م، شایه‌تیم بۆ ده‌ده‌ن.


text:
عیسا وه‌ڵامی دانه‌وه‌: (زۆر كاری چاكم له‌لایه‌ن باوكه‌كه‌وه‌ پیشاندان، به‌هۆی كامیانه‌وه‌ به‌ردبارانم ده‌كه‌ن؟)


text:
جوله‌كه‌ وه‌ڵامیان دایه‌وه‌: (له‌به‌ر كردارێكی چاك به‌ردبارانت ناكه‌ین، به‌ڵكو به‌هۆی كفره‌وه‌، چونكه‌ تۆ مرۆڤێكی و خۆت ده‌كه‌یت به‌ خودا.)


text:
ئه‌گه‌ر ئه‌وانه‌ به‌ "خودایه‌كان" بانگ بكات كه‌ وشه‌ی خودا بۆ ئه‌وان هاتووه‌ - و ناتوانرێت نووسراوه‌كه‌ بشكێندرێت -


text:
" چۆن ئه‌وه‌ی كه‌ باوكه‌كه‌ پیرۆزی كردووه‌ و بۆ جیهانی ناردووه‌ ده‌ڵێن، "كفر ده‌كات،" چونكه‌ وتم: "كوڕی خودام"؟ "


text:
به‌ڵام ئه‌گه‌ر ده‌یكه‌م، هه‌رچه‌نده‌ باوه‌ڕیشم پێ ناكه‌ن، باوه‌ڕ به‌و كارانه‌ بكه‌ن، تاكو بزانن و تێ‌بگه‌ن كه‌ باوك له‌ من دایه‌ و منیش له‌ باوك‌دام.)


text:
ئینجا عیسا چۆوه‌ ئه‌وبه‌ری ئوردون و له‌وێ مایه‌وه‌، له‌و شوێنه‌ی كه‌ یه‌حیا یه‌كه‌م جار خه‌ڵكی له‌ ئاو هه‌ڵده‌كێشا.


text:
زۆر خه‌ڵك هاتنه‌ لای و ده‌یان‌ووت: (یه‌حیا هیچ نیشانه‌یه‌كی نه‌كرد، به‌ڵام هه‌رچی یه‌حیا ده‌رباره‌ی ئه‌م پیاوه‌ وتی ڕاست بوو.)


text:
مریه‌م ئه‌وه‌بوو كه‌ خوداوه‌ندی به‌ بۆن چه‌وركرد و به‌ پرچی پێیه‌كانی سڕییه‌وه‌، له‌عازری براشی نه‌خۆش بوو.


text:
كاتێ عیسا ئه‌مه‌ی بیست فه‌رمووی: (ئه‌م نه‌خۆشییه‌ بۆ مردن نییه‌، به‌ڵكو بۆ شكۆداری خودایه‌، تاكو به‌هۆیه‌وه‌ كوڕی خودا شكۆدار بێت.)


text:
قوتابییه‌كان پێیان وت: (ڕابی، ئێستا جوله‌كه‌ به‌ته‌مابوون به‌ردبارانت بكه‌ن، دیسان ده‌چیته‌وه‌ ئه‌وێ؟)


text:
عیساش وه‌ڵامی دایه‌وه‌: (ئایا ڕۆژ دوازده‌ كاتژمێر نییه‌؟ ئه‌وه‌ی به‌ ڕۆژ بڕوات ساتمه‌ ناكات، چونكه‌ ڕووناكی ئه‌م جیهانه‌ ده‌بینێت.


text:
ئه‌مانه‌ی فه‌رموو، پاشان پێی فه‌رموون: (له‌عازری دۆستمان نووستووه‌، به‌ڵام ده‌چم تاكو به‌خه‌به‌ری بهێنمه‌وه‌.)


text:
تۆماسیش كه‌ به‌ دووانه‌ بانگ ده‌كرا، به‌ قوتابییه‌ هاوه‌ڵه‌كانی وت: (با ئێمه‌ش بڕۆین تاكو له‌گه‌ڵ ئه‌ودا بمرین.)


text:
عیسا پێی فه‌رموو: (منم هه‌ڵستانه‌وه‌ و ژیان. ئه‌وه‌ی باوه‌ڕم پێ بهێنێت، ئه‌گه‌ر بشمرێت ده‌ژیێته‌وه‌.


text:
ئه‌و جوله‌كانه‌ی له‌ ماڵه‌وه‌ له‌گه‌ڵی بوون و دڵنه‌واییان ده‌كرد، بینییان مریه‌م خێرا هه‌ڵستا و چووه‌ ده‌ره‌وه‌، دوای كه‌وتن، وایانزانی ده‌چێته‌ سه‌ر گۆڕه‌كه‌ تاكو له‌وێ بگریێت.


text:
كاتێ مریه‌م گه‌یشته‌ ئه‌و شوێنه‌ی عیسای لێ‌بوو و ئه‌وی بینی، به‌سه‌ر پێی‌دا كه‌وت و پێی‌ووت: (گه‌وره‌م، ئه‌گه‌ر لێره‌ بووای، براكه‌م نه‌ده‌مرد.)


text:
عیساش كه‌ بینی ده‌گریێت و ئه‌و جوله‌كانه‌ش كه‌ له‌گه‌ڵی هاتبوون ده‌گریێن، كاری له‌ ڕۆحی كرد و په‌شۆكا،


text:
به‌ڵام هه‌ندێكیان وتیان: (ئه‌مه‌ كه‌ چاوی نابیناكه‌ی كرده‌وه‌، ئایا نه‌یده‌توانی وای بكردبووایه‌ ئه‌میش نه‌مردبووایه‌؟)


text:
عیسا فه‌رمووی: (به‌رده‌كه‌ لاده‌ن.) مه‌رسای خوشكی مردووه‌كه‌ پێی‌ووت: (گه‌وره‌م، بۆنی كردووه‌، چونكه‌ چوار ڕۆژه‌.)


text:
ئه‌وسا به‌رده‌كه‌یان لابرد، عیساش چاوی هه‌ڵبڕی و فه‌رمووی: (باوكه‌، سوپاست ده‌كه‌م كه‌ گوێت لێ گرتم.


text:
زانیم كه‌ تۆ هه‌میشه‌ گوێم لێ ده‌گریت. به‌ڵام له‌به‌ر ئه‌و خه‌ڵكه‌ی له‌م ناوه‌ ڕاوه‌ستاون ئه‌مه‌م وت، تاكو باوه‌ڕ بكه‌ن كه‌ تۆ منت ناردووه‌.)


text:
ئه‌وسا مردووه‌كه‌ هاته‌ ده‌ره‌وه‌، ده‌ست و قاچی به‌ كفن به‌سترابوو، ڕووشی به‌ ده‌سماڵێك پێچرابوو. عیساش پێی فه‌رموون: (بیكه‌نه‌وه‌، بهێڵن با بڕوا.)


text:
بۆیه‌ زۆر له‌ جوله‌كه‌كان، كه‌ بۆ لای مریه‌م هاتبوون، كاتێ ئه‌مه‌یان بینی كه‌ عیسا كردی، باوه‌ڕیان پێی هێنا.


text:
بۆیه‌ كاهینانی باڵا و فه‌ریسییه‌كان سه‌نهه‌درینیان كۆكرده‌وه‌. وتیان: (چی بكه‌ین؟ چونكه‌ ئه‌م پیاوه‌ نیشانه‌ی زۆر ده‌كات.


text:
ئه‌گه‌ر ئاوا لێی گه‌ڕێین هه‌موو خه‌ڵكه‌كه‌ باوه‌ڕی پێ ده‌هێنن، ڕۆمانییه‌كانیش دێن، شوێن و گه‌لمان ده‌به‌ن.)


text:
ئه‌و له‌ خۆیه‌وه‌ ئه‌مه‌ی نه‌ووت، به‌ڵكو له‌و ساڵه‌دا سه‌رۆك كاهین بوو، پێشبینی كرد كه‌ عیسا خه‌ریكه‌ له‌ جیاتی گه‌ل ده‌مرێت،


text:
نه‌ك ته‌نها له‌ جیاتی ئه‌و گه‌له‌، به‌ڵكو تاكو منداڵانی خوداش كه‌ په‌رته‌وازه‌ بوونه‌ بۆ یه‌ك كۆبكاته‌وه‌.


text:
بۆیه‌ چیتر عیسا به‌ ئاشكرا به‌ ناو جوله‌كان‌دا نه‌ده‌گه‌ڕا، به‌ڵكو له‌وێوه‌ چووه‌ ناوچه‌كانی نزیك چۆڵه‌وانی، بۆ شارێك ناوی ئه‌فرایم بوو، له‌گه‌ڵ قوتابییه‌كانی له‌وێ مایه‌وه‌.


text:
له‌و كاته‌دا جه‌ژنی په‌سخه‌ی جوله‌كه‌ نزیك بوو، زۆر كه‌س له‌ گونده‌كانه‌وه‌ پێش په‌سخه‌ بۆ ئۆرشه‌لیم چوون تاكو خۆیان پاك‌بكه‌نه‌وه‌.


text:
جا داوای عیسایان ده‌كرد، له‌ په‌رستگا ڕاوه‌ستابوون به‌ یه‌كتریان ده‌ووت: (ڕاتان چییه‌؟ نایه‌ته‌ جه‌ژن؟)


text:
كاهینانی باڵا و فه‌ریسییه‌كانیش فه‌رمانیان ده‌ركردبوو ئه‌گه‌ر یه‌كێك بزانێت ئه‌و له‌كوێیه‌، ده‌بێت ئاشكرای بكات، تاكو بیگرن.


text:
شه‌ش ڕۆژ پێش جه‌ژنی په‌سخه‌ عیسا هاته‌ بێت‌عه‌نیا كه‌ له‌عازری لێ‌بوو، ئه‌وه‌ی عیسا له‌نێو مردووان هه‌ڵیستانده‌وه‌.


text:
له‌وێ شێوێكیان بۆی كرد ، مه‌رسا خزمه‌تی ده‌كرد، له‌عازریش یه‌كێك بوو له‌وانه‌ی له‌گه‌ڵی پاڵی‌دابۆوه‌.


text:
مریه‌میش نیو لیترێك بۆنی ناردینی ساده‌ی گرانبه‌های هێنا و پێی عیسای چه‌وركرد، ئینجا به‌ قژی پێی سڕییه‌وه‌، ماڵه‌كه‌ش پڕبوو له‌ بۆنه‌ خۆشه‌كه‌.


text:
ئه‌مه‌ی وت نه‌ك له‌به‌ر ئه‌وه‌ی خه‌می هه‌ژاران ده‌خوات، به‌ڵكو له‌به‌ر ئه‌وه‌ی دز بوو و سندوقی پاره‌شی له‌لا بوو، هه‌رچی تێدا دابنرابووایه‌ ده‌یبرد.


text:
كاتێ حه‌شاماتێك جوله‌كه‌ زانییان ئه‌و له‌وێیه‌، هاتن، نه‌ك ته‌نها له‌به‌ر عیسا، به‌ڵكو بۆ بینینی له‌عازریش كه‌ له‌نێو مردووان هه‌ڵیستانده‌وه‌.


text:
لقه‌ دارخورمایان برد و به‌ره‌وپیری چوون، هاواریان ده‌كرد: (هۆسانا! {ستایشكراوه‌ ئه‌وه‌ی به‌ ناوی خوداوه‌نده‌وه‌ دێت!} پاشای ئیسرائیل!)


text:
سه‌ره‌تا قوتابییه‌كانی له‌مانه‌ تێ‌نه‌گه‌یشتن. به‌ڵام كه‌ عیسا شكۆدار كرا ، بیریان كه‌وته‌وه‌ كه‌ ئه‌مانه‌ ده‌رباره‌ی ئه‌و نووسراوه‌، ئه‌وانیش ئه‌مانه‌یان بۆ ئه‌و كرد.


text:
خه‌ڵكه‌كه‌ش كه‌ له‌گه‌ڵی بوون كاتێ له‌عازری له‌ گۆڕه‌كه‌وه‌ بانگ‌كرد و له‌نێو مردووان‌دا هه‌ڵیستانده‌وه، شایه‌تییان بۆی ده‌دا.


text:
فه‌ریسییه‌كانیش به‌ یه‌كتریان وت: (ده‌بینن ئێوه‌ هیچتان له‌ ده‌ست نایه‌ت؟ ئه‌وه‌تا هه‌موو جیهان دوای كه‌وت!)


text:
ئه‌مان هاتنه‌ لای فیلیپۆسی خه‌ڵكی بێت‌سه‌یدای جه‌لیل، پێیان وت: (گه‌وره‌م، ده‌مانه‌وێت عیسا ببینین.)


text:
ڕاستی ڕاستیتان پێ ده‌ڵێم، ده‌نكه‌ گه‌نم ئه‌گه‌ر نه‌كه‌وێته‌ ناو زه‌وی و نه‌مرێت، به‌ ته‌نها ده‌مێنێته‌وه‌. به‌ڵام كه‌ مرد، ئه‌وسا به‌رهه‌می زۆر ده‌دات.


text:
ئه‌وه‌ی ژیانی خۆی خۆش‌ده‌وێت، ده‌یدۆڕێنێت. ئه‌وه‌ش كه‌ له‌م جیهانه‌دا ڕقی له‌ ژیانی خۆی ده‌بێته‌وه‌، بۆ ژیانی تاهه‌تایی هه‌ڵیده‌گرێت.


text:
ئه‌وه‌ی خزمه‌تم ده‌كات با به‌دوام بكه‌وێت. جا له‌ هه‌ر شوێنێك بم، خزمه‌تكاریشم له‌وێیه‌. ئه‌گه‌ر یه‌كێك خزمه‌تم بكات باوكه‌كه‌ ڕێزی لێ ده‌گرێت.)


text:
(ئێستا دڵم په‌شۆكاوه‌، چی بڵێم؟ "باوكه‌ له‌م كاته‌ ڕزگارم بكه‌"؟ نه‌خێر به‌ڵام من بۆ ئه‌م كاته‌ هاتووم.


text:
باوكه‌، ناوت شكۆدار بكه‌!) جا ده‌نگێك له‌ ئاسمانه‌وه‌ هات: (شكۆدارم كردووه‌ و شكۆداریشی ده‌كه‌مه‌وه‌.)


text:
بۆیه‌ خه‌ڵكه‌كه‌ی ڕاوه‌ستابوون و گوێیان لێ‌بوو، وتیان: (هه‌وره‌تریشقه‌ بوو!) هه‌ندێكی دیكه‌ وتیان: (فریشته‌یه‌ك قسه‌ی له‌گه‌ڵ كرد.)


text:
خه‌ڵكه‌كه‌ وه‌ڵامیان دایه‌وه‌: (له‌ ته‌ورات‌دا بیستوومانه‌ كه‌ مه‌سیح تاهه‌تایه‌ ده‌مێنێته‌وه‌، ئیتر چۆن ده‌ڵێی "كوڕی مرۆڤ ده‌بێت به‌رز بكرێته‌وه‌"؟ ئه‌م كوڕی مرۆڤه‌ كێیه‌؟)


text:
عیساش پێی فه‌رموون: (ڕووناكییه‌كه‌ كاتێكی كه‌م له‌گه‌ڵتانه‌. ئینجا تا ئه‌وه‌ی ڕووناكییه‌كه‌تان هه‌یه‌ بڕۆن نه‌وه‌ك تاریكیتان به‌سه‌ردا بێت. خۆ ئه‌وه‌ی به‌ تاریكی‌دا ده‌ڕوات نازانێ بۆ كوێ ده‌ڕوات.


text:
تاوه‌كو ڕووناكییه‌كه‌تان هه‌یه‌ باوه‌ڕ به‌ ڕووناكییه‌كه‌ بهێنن، تاكو ببنه‌ ڕۆڵه‌ی ڕووناكییه‌كه‌.) عیسا ئه‌مانه‌ی فه‌رموو، ڕۆیشت و لێیان شاردرایه‌وه‌.


text:
تاكو وته‌ی ئیشایا پێغه‌مبه‌ر بێته‌ دی كه‌ وتی: {ئه‌ی خوداوه‌ند، كێ باوه‌ڕی به‌ په‌یامه‌كه‌مان كرد؟ بازووی خوداوه‌ند بۆ كێ ده‌ركه‌وت؟}


text:
{چاویانی كوێر و دڵیانی ڕه‌ق كردبوو، تاكو به‌ چاویان نه‌بینن و به‌ دڵیان تێنه‌گه‌ن و بگه‌ڕێنه‌وه‌ و منیش چاكیان بكه‌مه‌وه‌.}


text:
هه‌رچه‌نده‌ زۆر له‌ سه‌رۆكه‌كانیش باوه‌ڕیان پێی هێنا، به‌ڵام له‌به‌ر فه‌ریسییه‌كان ڕایاننه‌ده‌گه‌یاند نه‌وه‌ك له‌ كه‌نیشت ده‌ربكرێن،


text:
عیساش هاواری كرد و فه‌رمووی: (ئه‌وه‌ی باوه‌ڕم پێ بهێنێت، باوه‌ڕ به‌ من ناهێنێ، به‌ڵكو به‌وه‌ی ناردوومی،


text:
ئه‌گه‌ر یه‌كێك گوێی له‌ وته‌كانم بوو و نه‌یپاراست، من حوكمی ناده‌م، چونكه‌ نه‌هاتووم تاكو جیهان حوكم بده‌م، به‌ڵكو جیهان ڕزگار بكه‌م.


text:
ئه‌وه‌ی ڕه‌تم بكاته‌وه‌ و وته‌كانم وه‌رنه‌گرێت، یه‌كێكی هه‌یه‌ حوكمی بدات، ئه‌و قسه‌یه‌ی كردم له‌ ڕۆژی دوایی حوكمی ده‌دات.


text:
چونكه‌ له‌ خۆمه‌وه‌ قسه‌م نه‌كردووه‌، به‌ڵكو باوك كه‌ ناردوومی، ئه‌و ڕایسپاردووم كه‌ چی بڵێم و قسه‌ی چی بكه‌م.


text:
پێش جه‌ژنی په‌سخه‌، عیسا ده‌یزانی كاتی هاتووه‌ ئه‌م جیهانه‌ به‌جێ‌بهێڵێت بۆ لای باوك، جا ئه‌وانه‌ی هی خۆی بوون له‌ جیهان‌دا خۆشی‌ویستن، تاكو ئه‌وپه‌ڕی خۆش‌ویستن.


text:
ژه‌می ئێواره‌ بوو، شه‌یتان خستبوویه‌ دڵی یه‌هوزای ئه‌سخه‌ریوتی كوڕی شیمۆن، كه‌وا عیسا به‌ گرتن بدات.


text:
ئینجا ئاوی له‌ له‌گه‌نێك كرد و ده‌ستی به‌ شوشتنی پێی قوتابییه‌كان كرد و به‌و خاولییه‌ی به‌ ناوقه‌دیه‌وه‌ به‌ستبووی ده‌یسڕییه‌وه‌.


text:
په‌ترۆس پێی‌ووت: (هه‌رگیز پێم ناشۆیت.) عیساش وه‌ڵامی دایه‌وه‌: (ئه‌گه‌ر نه‌تشۆم، له‌گه‌ڵ من به‌شت نابێت.)


text:
عیساش پێی فه‌رموو: (ئه‌وه‌ی خۆی شوشتبێت ته‌نیا پێویستی به‌ پێ شوشتن هه‌یه‌، هه‌مووی پاكه‌. ئێوه‌ش پاكن به‌ڵام هه‌مووتان نا.)


text:
كه‌ پێیانی شوشت، كه‌وایه‌كه‌ی هه‌ڵگرت و دانیشته‌وه‌، پێی فه‌رموون: (ئایا له‌وه‌ی بۆم كردن تێگه‌یشتن؟


text:
ڕاستی ڕاستیتان پێ ده‌ڵێم: كۆیله‌ له‌ گه‌وره‌كه‌ی گه‌وره‌تر نییه‌، نێردراویش له‌وه‌ی ناردوویه‌تی گه‌وره‌تر نییه‌.


text:
باسی هه‌مووتان ناكه‌م. ئه‌وانه‌ی هه‌ڵمبژاردوون ده‌یانناسم، به‌ڵام تاكو نووسراوه‌كه‌ بێته‌ دی: {ئه‌وه‌ی نمه‌كم ده‌كات، گۆزینگی لێ به‌رزكردمه‌وه‌.}


text:
ڕاستی ڕاستیتان پێ ده‌ڵێم: ئه‌وه‌ی پێشوازی له‌وه‌ بكات من ده‌ینێرم، پێشوازی له‌ من ده‌كات، ئه‌وه‌ی پێشوازی له‌ من بكات، پێشوازی له‌وه‌ ده‌كات كه‌ ناردوومی.)


text:
كاتێ عیسا ئه‌مانه‌ی فه‌رموو، له‌ ڕۆح‌دا په‌شۆكا و شایه‌تی دا: (ڕاستی ڕاستیتان پێ ده‌ڵێم: یه‌كێكتان به‌ گرتنم ده‌دات.)


text:
عیسا وه‌ڵامی دایه‌وه‌: (ئه‌وه‌یه‌ كه‌ پاروو تێهه‌ڵدێنم و ده‌یده‌مێ.) ئینجا پارووه‌كه‌ی تێهه‌ڵێنا و دایه‌ یه‌هوزای كوڕی شیمۆنی ئه‌سخه‌ریوتی.


text:
چونكه‌ سندوقی پاره‌ش له‌لای یه‌هوزا بوو، هه‌ندێكیان وایانزانی پێی ده‌فه‌رمووێ چییان پێویسته‌ بۆ جه‌ژن بیكڕێت، یان شتێك بداته‌ هه‌ژاران.


text:
جا ئه‌گه‌ر خودا تیای‌دا شكۆدار كرا، خوداش كوڕه‌كه‌ له‌ خۆی‌دا شكۆداری ده‌كات، یه‌كسه‌ر شكۆداری ده‌كات.


text:
منداڵه‌كان، ماوه‌یه‌كی كورته‌ له‌گه‌ڵتانم. جا به‌دوام‌دا ده‌گه‌ڕێن، به‌ڵام وه‌ك به‌ جوله‌كه‌كانم وت، ئێستا به‌ ئێوه‌شی ده‌ڵێم: ناتوانن بێنه‌ ئه‌و شوێنه‌ی من بۆی ده‌چم.


text:
شیمۆن په‌ترۆسیش پێی‌ووت: (گه‌وره‌م، بۆ كوێ ده‌چیت؟) عیساش وه‌ڵامی دایه‌وه‌: (ئه‌و شوێنه‌ی بۆی ده‌چم، ئێستا ناتوانیت دوام‌بكه‌ویت، به‌ڵام دواتر دوام ده‌كه‌ویت.)


text:
عیسا وه‌ڵامی دایه‌وه‌: (ژیانت بۆ من داده‌نێیت؟ ڕاستی ڕاستیت پێ ده‌ڵێم: كه‌ڵه‌شێر بانگ نادات كه‌ تۆ سێ جار نكۆڵیم لێ ده‌كه‌یت!


text:
جا كه‌ ڕۆیشتم و شوێنم بۆ ئاماده‌كردن، دێمه‌وه‌ و ده‌تانبه‌مه‌ لای خۆم، تاكو ئێوه‌ش له‌و شوێنه‌ بن كه‌ من لێی ده‌بم.


text:
عیساش پێی فه‌رموو: (فیلیپۆس، ئایا ماوه‌یه‌كی درێژه‌ له‌گه‌ڵتانم و نه‌تناسیوم؟ ئه‌وه‌ی منی بینیوه‌ باوكه‌كه‌ی بینیوه‌. ئیتر چۆن ده‌ڵێی: "باوكه‌كه‌مان پیشان بده‌"؟


text:
ئایا باوه‌ڕ ناكه‌ی من له‌ باوكه‌كه‌دام و باوكه‌كه‌ش له‌ من دایه‌؟ ئه‌و قسانه‌ی پێتانی ده‌ڵێم له‌ خۆمه‌وه‌ نایڵێم، به‌ڵكو باوك كه‌ له‌ من‌دا نیشته‌جێیه‌، ئه‌و كاره‌كانی خۆی ده‌كات.


text:
باوه‌ڕم پێ بكه‌ن كه‌ له‌ باوكه‌كه‌دام و باوكه‌كه‌ش له‌ من دایه‌، ئه‌گه‌ر نا به‌هۆی كاره‌كان خۆیانه‌وه‌ باوه‌ڕ بكه‌ن.


text:
ڕاستی ڕاستیتان پێ ده‌ڵێم: ئه‌وه‌ی باوه‌ڕم پێ بهێنێت، ئه‌و كارانه‌ ده‌كات كه‌ من ده‌یكه‌م، له‌مانه‌ش گه‌وره‌تر ده‌كات، چونكه‌ بۆ لای باوكه‌كه‌ ده‌چم.


text:
ڕۆحی ڕاستی، كه‌وا جیهان ناتوانێت وه‌ری بگرێت، چونكه‌ نایبینێت و نایناسێت. به‌ڵام ئێوه‌ ده‌یناسن، چونكه‌ له‌گه‌ڵتان ده‌مێنێته‌وه‌ و له‌ ئێوه‌دا ده‌بێت.


text:
ئه‌وه‌ی ڕاسپارده‌كانی منی له‌لایه‌ و ده‌یپارێزێت، ئه‌وا منی خۆش‌ده‌وێت. ئه‌وه‌ی منی خۆش‌بووێ، باوكم خۆشی‌ده‌وێت، منیش خۆشم‌ده‌وێت و خۆمی بۆ ده‌رده‌خه‌م.)


text:
یه‌هوزاش، ئه‌سخه‌ریوتییه‌كه‌ نا، پێی‌ووت: (گه‌وره‌م، چی بووه‌ تاكو به‌ نیازیت خۆت بۆ ئێمه‌ ده‌ربخه‌یت، به‌ڵام بۆ جیهان نا؟)


text:
عیسا وه‌ڵامی دایه‌وه‌: (ئه‌وه‌ی منی خۆش‌بووێ وشه‌كه‌م ده‌پارێزێت، باوكیشم خۆشی‌ده‌وێت و دێینه‌ لای، له‌لای ئه‌ویش ماڵێك سازده‌كه‌ین.


text:
ئه‌وه‌ی منیشی خۆشناوێت وشه‌كانم ناپارێزێت. ئه‌م وشه‌ی گوێتان لێی ده‌بێت هی من نییه‌، به‌ڵكو هی ئه‌و باوكه‌یه‌ كه‌ ناردوومی.


text:
به‌ڵام یارمه‌تیده‌ره‌كه‌، ڕۆحی پیرۆز، ئه‌وه‌ی باوك به‌ ناوی من ده‌ینێرێت، ئه‌و هه‌موو شتێكتان فێرده‌كات و هه‌موو ئه‌و شتانه‌ی پێم وتوون بیرتان ده‌خاته‌وه‌.


text:
ئاشتیتان بۆ به‌جێ ده‌هێڵم، ئاشتی خۆمتان ده‌ده‌مێ. ئه‌وه‌ی من ده‌تانده‌مێ وه‌ك ئه‌وه‌ نییه‌ كه‌ جیهان ده‌یدات. دڵته‌نگ مه‌بن و مه‌ترسن.


text:
گوێتان لێ‌بوو پێم وتن: "ده‌ڕۆم و دێمه‌وه‌ لاتان." ئه‌گه‌ر منتان خۆش‌بووێ، دڵشاد ده‌بن كه‌ ده‌چمه‌ لای باوكه‌كه‌، چونكه‌ باوكه‌كه‌ له‌ من پایه‌ به‌رزتره‌.


text:
به‌ڵام تاكو جیهان بزانێت باوكم خۆش‌ده‌وێت و وه‌ك باوك ڕایسپاردم ئاوا ده‌كه‌م. هه‌ستن با لێره‌ بڕۆین.


text:
هه‌ر لقێك له‌ من‌دا به‌ر نه‌گرێت لێی ده‌كاته‌وه‌. هه‌ر لقێكیش به‌ر بگرێت پاكی ده‌كاته‌وه‌ تاكو به‌رهه‌می زیاتر بدات.


text:
له‌ من‌دا بچه‌سپێن و منیش له‌ ئێوه‌دا. چۆن لق له‌ خۆیه‌وه‌ ناتوانێت به‌رهه‌م بگرێت ئه‌گه‌ر له‌ مێوه‌كه‌دا نه‌چه‌سپێت، ئێوه‌ش ئاوان، ئه‌گه‌ر له‌ من‌دا نه‌چه‌سپێن.


text:
منم مێوه‌كه‌ و ئێوه‌ش لقه‌كانن. ئه‌وه‌ی له‌ من‌دا بچه‌سپێت و منیش له‌و، ئه‌وا به‌رهه‌می زۆر ده‌گرێت. چونكه‌ به‌بێ من ناتوانن هیچ شتێك بكه‌ن.


text:
ئه‌وه‌ی له‌ من‌دا نه‌چه‌سپێت وه‌ك لق فڕێده‌درێته‌ ده‌ره‌وه‌، وشك ده‌بێت و كۆده‌كرێته‌وه‌، فڕێده‌درێته‌ ناو ئاگر و ده‌سووتێت.


text:
ئه‌گه‌ر ڕاسپارده‌كانم بپارێزن، له‌ خۆشه‌ویستییه‌كه‌م‌دا ده‌چه‌سپێن، وه‌ك من ڕاسپارده‌كانی باوكم پاراستووه‌ و له‌ خۆشه‌ویستییه‌كه‌ی‌دا ده‌چه‌سپێم.


text:
ئیتر به‌ كۆیله‌ ناوتان نابه‌م، چونكه‌ كۆیله‌ نازانێت گه‌وره‌كه‌ی چی ده‌كات. به‌ڵام ناوی دۆستم لێنان چونكه‌ هه‌رچییه‌كم له‌ باوكم بیستبوو پێم ڕاگه‌یاندن.


text:
ئێوه‌ منتان هه‌ڵنه‌بژارد، به‌ڵكو من ئێوه‌م هه‌ڵبژارد، نیشانم كردن تاكو بڕۆن به‌رهه‌م بهێنن و به‌رهه‌مه‌كه‌تان بمێنێت، تاكو هه‌رچییه‌ك به‌ ناوی من داوا بكه‌ن باوك بتانداتێ.


text:
ئه‌گه‌ر هی جیهان بوونایه‌، جیهان ئه‌وانه‌ی هی خۆیه‌تی خۆشی‌ده‌وێن. به‌ڵام چونكه‌ هی جیهان نین و من له‌ جیهان هه‌ڵمبژاردوون، بۆیه‌ جیهان ڕقی لێتانه‌.


text:
به‌ بیرتان بێته‌وه‌ چیم پێ وتن: "كۆیله‌ له‌ گه‌وره‌كه‌ی گه‌وره‌تر نییه‌." ئه‌گه‌ر منیان چه‌وساندبێته‌وه‌، ئێوه‌ش ده‌چه‌وسێننه‌وه‌. ئه‌گه‌ر وشه‌ی منیان پاراستووه‌، هی ئێوه‌ش ده‌پارێزن.


text:
ئه‌گه‌ر نه‌هاتبوومایه‌ و قسه‌م بۆ نه‌كردبوونایه‌، گوناهیان نه‌ده‌بوو، به‌ڵام ئێستا بیانوویان نییه‌ بۆ گوناهه‌كه‌یان.


text:
ئه‌گه‌ر له‌نێوانیان‌دا ئه‌و كارانه‌م نه‌كردبووایه‌ كه‌ كه‌سی دیكه‌ نه‌یكردووه‌، گوناهیان نه‌ده‌بوو. به‌ڵام ئێستا بینییان و ڕقیان له‌ من و له‌ باوكم بۆوه‌.


text:
به‌ڵام ئه‌مه‌ بوو تاكو ئه‌و وته‌یه‌ بێته‌ دی كه‌ له‌ ته‌وراته‌كه‌یان‌دا نووسراوه‌: {به‌بێ هۆ ڕقیان لێم‌بۆوه‌.}


text:
جا كاتێ یارمه‌تیده‌ره‌كه‌ دێت، ئه‌وه‌ی له‌لایه‌ن باوكه‌كه‌وه‌ بۆتانی ده‌نێرم، ڕۆحی ڕاستی، كه‌ له‌ باوكه‌كه‌وه‌ هه‌ڵده‌قوڵێت، ئه‌و شایه‌تیم بۆ ده‌دات.


text:
به‌ڵام ئه‌مانه‌م پێ وتن، تاكو ئه‌گه‌ر كاتیان هات بیرتان بكه‌وێته‌وه‌ كه‌ من پێم وتوون. له‌ سه‌ره‌تادا ئه‌مانه‌م پێ نه‌ووتن، چونكه‌ له‌گه‌ڵتان بووم.


text:
به‌ڵام ڕاستیتان پێ ده‌ڵێم: باشتره‌ بۆتان كه‌ بڕۆم، چونكه‌ ئه‌گه‌ر نه‌ڕۆم، یارمه‌تیده‌ره‌كه‌ بۆتان نایه‌ت. به‌ڵام ئه‌گه‌ر بڕۆم بۆتانی ده‌نێرم.


text:
به‌ڵام كاتێ ئه‌و هات، ڕۆحی ڕاستی، ئه‌و بۆ ڕاستی ته‌واو ڕێنماییتان ده‌كات، چونكه‌ له‌ خۆیه‌وه‌ ناڵێت، به‌ڵكو ئه‌وه‌ی گوێی لێ ده‌بێت ده‌یڵێت و ڕاده‌گه‌یه‌نێت چی ڕووده‌دات.


text:
" هه‌ندێك له‌ قوتابییه‌كانی به‌ یه‌كتریان وت: (ئه‌مه‌ چییه‌ كه‌ پێمان ده‌فه‌رمووێ: "پاش كه‌مێك ئیتر نامبینن، پاش كه‌مێكیش ده‌مبینن" و "چونكه‌ ده‌چمه‌ لای باوك"؟) "


text:
عیسا زانی كه‌ ده‌یانویست پرسیاری لێ بكه‌ن، ئینجا پێی فه‌رموون: (ئایا له‌به‌ر ئه‌مه‌ پرسیار له‌ یه‌كتری ده‌كه‌ن كه‌ وتم: "پاش كه‌مێك ئیتر نامبینن، پاش كه‌مێكیش ده‌مبینن"؟


text:
ڕاستی ڕاستیتان پێ ده‌ڵێم: ئێوه‌ ده‌گریێن و شیوه‌ن ده‌كه‌ن، به‌ڵام جیهان دڵشاد ده‌بێ. خه‌مبار ده‌بن، به‌ڵام خه‌مباریتان ده‌بێته‌ شادی.


text:
كاتێ ژن منداڵی ده‌بێت خه‌می هه‌یه‌، چونكه‌ كاتی هاتووه‌. به‌ڵام كه‌ منداڵه‌كه‌ی بوو، له‌ خۆشی ئه‌وه‌ی مرۆڤێك له‌ جیهان له‌دایك بوو ژانه‌كانی له‌بیر ده‌كات.


text:
ئێوه‌ش ئێستا خه‌متان هه‌یه‌، به‌ڵام ده‌تانبینمه‌وه‌ و دڵشاد ده‌بن، كه‌سیش ئه‌و خۆشییه‌تان لێ ناستێنێت.


text:
له‌و ڕۆژه‌دا پرسیاری هیچم لێ ناكه‌ن. ڕاستی ڕاستیتان پێ ده‌ڵێم: به‌ ناوی منه‌وه‌ هه‌رچییه‌ك له‌ باوك داوا بكه‌ن ده‌تانداتێ.


text:
تا ئێستا به‌ ناوی منه‌وه‌ هیچتان داوا نه‌كردووه‌. داوا بكه‌ن وه‌ری ده‌گرن، تاكو خۆشییه‌كه‌تان ته‌واو بێت.


text:
ئه‌م شتانه‌م به‌ په‌ند بۆ باسكردن، به‌ڵام كاتێ دێت ئیتر به‌ په‌ند بۆتان نادوێم، به‌ڵكو به‌ ئاشكرا باسی باوكتان بۆ ده‌كه‌م.


text:
چونكه‌ باوكه‌كه‌ خۆی خۆشی‌ده‌وێن، له‌به‌ر ئه‌وه‌ی منتان خۆش‌ویستووه‌ و باوه‌ڕتان كرد كه‌ له‌ خوداوه‌ ده‌رچووم.


text:
ئێستا ده‌زانین تۆ هه‌موو شتێك ده‌زانیت و پێویست ناكات كه‌س پرسیارت لێ بكات. به‌مه‌ش باوه‌ڕ ده‌كه‌ین كه‌ له‌ خوداوه‌ ده‌رچووی.)


text:
ئه‌وه‌تا كاتێ دێت و ئێستا هاتووه‌، كه‌ په‌رته‌وازه‌ ده‌بن، هه‌ریه‌كه‌ بۆ ماڵی خۆی و به‌ ته‌نها به‌جێم ده‌هێڵن. به‌ڵام به‌ ته‌نها نیم، چونكه‌ باوك له‌گه‌ڵم دایه‌.


text:
ئه‌مانه‌م پێ وتن تاكو ئاشتیتان له‌ من‌دا هه‌بێت. له‌ جیهان‌دا ته‌نگانه‌تان هه‌یه‌. به‌ڵام وره‌تان به‌رز بێت، جیهانم به‌زاندووه‌.)


text:
كه‌ عیسا ئه‌مانه‌ی فه‌رموو، چاوی به‌ره‌و ئاسمان هه‌ڵبڕی و فه‌رمووی: (باوكه‌، كاته‌كه‌ هاتووه‌. كوڕه‌كه‌ت شكۆدار بكه‌، تاكو كوڕه‌كه‌شت شكۆدارت بكات.


text:
وه‌ك ده‌سه‌ڵاتت پێ‌داوه‌ به‌سه‌ر هه‌موو خه‌ڵك‌دا، تاكو ژیانی تاهه‌تایی به‌ هه‌موو ئه‌وانه‌ بدات كه‌ پێت داوه‌.


text:
ژیانی تاهه‌تاییش ئه‌وه‌یه‌، كه‌ تۆ بناسن، ته‌نها خودای ڕاسته‌قینه‌ و عیسای مه‌سیح، ئه‌وه‌ی ناردووته‌.


text:
ناوی تۆم ده‌رخست بۆ ئه‌وانه‌ی له‌ جیهان‌دا به‌ منت دان، هی تۆ بوون، خۆت به‌ منت دان و وشه‌كه‌ی تۆیان پاراست.


text:
چونكه‌ ئه‌و وشانه‌م پێ‌دان كه‌ تۆ پێت دابووم، ئه‌وانیش وه‌ریانگرت و به‌ ڕاستی زانییان له‌ تۆوه‌ ده‌رچووم، باوه‌ڕیان‌هێنا كه‌ تۆ منت ناردووه‌.


text:
ئیتر له‌ جیهان‌دا نیم، ئه‌وان له‌ جیهان‌دان، منیش دێمه‌وه‌ لای تۆ. ئه‌ی باوكی پیرۆز، به‌ ناوی خۆت بیانپارێزه‌ كه‌ به‌منت داوه‌، تاكو ببنه‌ یه‌ك وه‌ك ئێمه‌ یه‌كین.


text:
كاتێ له‌گه‌ڵیان بووم به‌و ناوه‌ی كه‌ تۆ به‌ منت دابوو ده‌مپاراستن و پاسه‌وانیم كردن، كه‌سیان له‌ناونه‌چوو كوڕی له‌ناوچوو نه‌بێت، تاكو نووسراو بێته‌ دی.


text:
تاكو هه‌موو یه‌ك بن، وه‌ك تۆ له‌ مندای و منیش له‌ تۆ دام، ئه‌وانیش له‌ ئێمه‌دا بن، باوكه‌، تاكو جیهان باوه‌ڕ بهێنێت كه‌ تۆ منت ناردووه‌.


text:
من له‌‌وان‌دام و تۆ له‌ من‌دای، تاكو به‌ ته‌واوی یه‌ك بن، تاكو جیهان بزانێت تۆ منت ناردووه‌ و ئه‌وانت خۆش‌ویست، وه‌ك منت خۆش‌ویست.


text:
باوكه‌، ده‌مه‌وێت ئه‌وانه‌ی كه‌ به‌ منت داون له‌كوێ بم له‌گه‌ڵم بن، تاكو شكۆمه‌ندییه‌كه‌م ببینن كه‌ به‌ منت داوه‌، چونكه‌ پێش دامه‌زراندنی جیهان منت خۆش‌ویست.


text:
ناوی تۆم پێ ناساندن و پێیان ده‌ناسێنم، تاكو ئه‌و خۆش‌ویستنه‌ی منت پێی خۆش‌ویست له‌وان‌دا بێت و منیش له‌وان‌دا بم.)


text:
عیسا ئه‌مانه‌ی فه‌رموو و له‌گه‌ڵ قوتابییه‌كانی ده‌رچوون بۆ ئه‌وبه‌ری دۆڵی قدرۆن كه‌ باخچه‌یه‌كی لێ‌بوو، خۆی و قوتابییه‌كانی چوونه‌ ناوی.


text:
یه‌هوزاش ئه‌وه‌ی به‌ گرتنی ده‌دا، شوێنه‌كه‌ی پێده‌زانی، چونكه‌ عیسا زۆر جار له‌گه‌ڵ قوتابییه‌كانی له‌وێ كۆده‌بۆوه‌.


text:
ئینجا یه‌هوزا ده‌سته‌یه‌ك سه‌رباز و خزمه‌تكارانی كاهینانی باڵا و فه‌ریسییه‌كانی برد، به‌ مه‌شخه‌ڵ و چرا و چه‌كه‌وه‌ هاته‌ ئه‌وێ.


text:
وه‌ڵامیان دایه‌وه‌: (عیسای ناسیره‌یی). پێی فه‌رموون: (من ئه‌وم). یه‌هوزاش كه‌ به‌ گرتنی ده‌دات له‌گه‌ڵیان ڕاوه‌ستابوو.


text:
شیمۆن په‌ترۆس شمشێرێكی پێ‌بوو ده‌ریهێنا، له‌ كۆیله‌ی سه‌رۆك كاهینی دا و گوێی ڕاستی بڕی. ئه‌و كۆیله‌یه‌ش ناوی مه‌لخۆس بوو.


text:
عیسا به‌ په‌ترۆسی فه‌رموو: (شمشێره‌كه‌ت بگه‌ڕێنه‌وه‌ كێلانه‌كه‌ی. ئایا ئه‌و جامه‌ی باوك پێی داوم نه‌یخۆمه‌وه‌؟)


text:
ئیتر ده‌سته‌ سه‌ربازه‌كه‌ و فه‌رمانده‌كه‌یان و خزمه‌تكارانی جوله‌كه‌كان عیسایان گرت و به‌ستیانه‌وه‌.


text:
شیمۆن په‌ترۆس له‌گه‌ڵ قوتابیێكی دیكه‌ شوێنی عیسا كه‌وت. چونكه‌ ئه‌و قوتابییه‌ له‌لای سه‌رۆكی كاهینان ناسراو بوو، له‌گه‌ڵ عیسا چووه‌ كۆشكی سه‌رۆكی كاهینان،


text:
به‌ڵام په‌ترۆس له‌ ده‌ره‌وه‌ له‌لای ده‌رگاكه‌ ڕاوه‌ستا. به‌ڵام قوتابییه‌كه‌ی دیكه‌‌ كه‌ سه‌رۆكی كاهینان ده‌یناسی هاته‌ ده‌ره‌وه‌ و قسه‌ی له‌گه‌ڵ ئافره‌ته‌ ده‌رگاوانه‌كه‌ كرد و په‌ترۆسی هێنایه‌ ژووره‌وه‌.


text:
كاره‌كه‌ره‌ ده‌رگاوانه‌كه‌ به‌ په‌ترۆسی وت: (تۆش له‌ قوتابییه‌كانی ئه‌م كابرایه‌ نیت؟) وتی: (نه‌خێر.)


text:
خزمه‌تكار و پاسه‌وانان ئاگریان كردبۆوه‌ و ڕاوه‌ستابوون خۆیان گه‌رم ده‌كرده‌وه‌، چونكه‌ سه‌رما بوو، په‌ترۆسیش له‌گه‌ڵیان وه‌ستابوو، خۆی گه‌رم ده‌كرده‌وه‌.


text:
عیساش وه‌ڵامی دایه‌وه‌: (به‌ ئاشكرا بۆ جیهان دوام، هه‌رده‌م له‌ كه‌نیشت و په‌رستگادا خه‌ڵكم فێرده‌كرد، كه‌ هه‌موو جوله‌كه‌ لێی كۆده‌بنه‌وه‌. هیچم به‌ نهێنی نه‌ووتووه‌.


text:
بۆ پرسیارم لێ ده‌كه‌یت؟ له‌وانه‌ بپرسه‌ كه‌ گوێیان لێ‌بووه‌ چیم پێیان وتووه‌. ئه‌مانه‌ ده‌زانن چیم وتووه‌.)


text:
كاتێ ئه‌مه‌ی فه‌رموو یه‌كێك له‌ خزمه‌تكاران كه‌ له‌لای ڕاوه‌ستابوو زلله‌یه‌كی له‌ عیسا دا و وتی: (ئاوا وه‌ڵامی سه‌رۆك كاهینان ده‌ده‌یته‌وه‌؟)


text:
عیسا وه‌ڵامی دایه‌وه‌: (ئه‌گه‌ر قسه‌ی خراپم كردووه‌، شایه‌تی له‌سه‌ر خراپه‌كه‌ بده‌. ئه‌گه‌ر ڕاستیشه‌، بۆچی لێم ده‌ده‌یت؟)


text:
شیمۆن په‌ترۆسیش ڕاوه‌ستابوو، خۆی گه‌رم ده‌كرده‌وه‌، پێیان وت: (تۆش له‌ قوتابییه‌كانی ئه‌و نیت؟) نكۆڵی كرد و وتی: (نه‌خێر.)


text:
یه‌كێك له‌ كۆیله‌كانی سه‌رۆكی كاهینان خزمی ئه‌وه‌بوو كه‌ په‌ترۆس گوێی لێ‌كرده‌وه‌، وتی: (ئه‌ی له‌ باخچه‌كه‌دا تۆم له‌گه‌ڵ ئه‌و نه‌بینی؟)


text:
به‌یانییه‌كه‌ی جوله‌كه‌كان عیسایان له‌لای قه‌یافاوه‌ بۆ كۆشكی فه‌رمانڕه‌وایی برد. ئه‌وان نه‌چوونه‌ ژووره‌وه‌ی كۆشك، نه‌وه‌ك گڵاو ببن، به‌ڵكو بتوانن په‌سخه‌ بخۆن.


text:
پیلاتۆسیش پێی‌ووتن: (بیبه‌ن، به‌گوێره‌ی شه‌ریعه‌تی خۆتان حوكمی بده‌ن.) جوله‌كه‌كان پێیان وت: (دروست نییه‌ ئێمه‌ كه‌س بكوژین.)


text:
پیلاتۆس وه‌ڵامی دایه‌وه‌: (ئایا من جوله‌كه‌م؟ گه‌له‌كه‌ت و كاهینانی باڵا تۆیان داوه‌ته‌ ده‌ستی من. چیت كردووه‌؟)


text:
عیسا وه‌ڵامی دایه‌وه‌: (پاشایه‌تی من له‌م جیهانه‌ نییه‌. ئه‌گه‌ر پاشایه‌تی من له‌م جیهانه‌ بووایه‌، خزمه‌تكارانم ده‌جه‌نگان تاكو نه‌درێمه‌ ده‌ست جوله‌كه‌. به‌ڵام پاشایه‌تی من لێره‌ نییه‌.)


text:
ئینجا پیلاتۆس پێی‌ووت: (كه‌واته‌ تۆ پاشای؟) عیسا وه‌ڵامی دایه‌وه‌: (تۆ ده‌ڵێی كه‌ من پاشام. بۆ ئه‌مه‌ له‌دایك بووم و بۆ ئه‌مه‌ش هاتوومه‌ته‌ جیهان، تاكو شایه‌تی بۆ ڕاستی بده‌م. هه‌ر كه‌سێك له‌ ڕاستییه‌وه‌ بێت گوێ له‌ ده‌نگم ده‌گرێت.)


text:
پیلاتۆس پێی‌ووت: (ڕاستی چییه‌؟) كه‌ ئه‌مه‌ی وت دیسان بۆ لای جوله‌كه‌كان چووه‌ ده‌ره‌وه‌ و پێی‌ووتن: (هیچ خراپه‌یه‌كی تێدا نابینم.


text:
به‌ڵام نه‌ریتێكتان هه‌یه‌ كه‌ له‌ په‌سخه‌دا یه‌كێكتان بۆ ئازاد بكه‌م. بۆیه‌ ده‌تانه‌وێت پاشای جوله‌كه‌تان بۆ ئازاد بكه‌م؟)


text:
دیسان پیلاتۆس هاته‌ ده‌ره‌وه‌ و پێی‌ووتن: (بۆتانی ده‌هێنمه‌ ده‌ره‌وه‌ تاكو بزانن هیچ خراپه‌یه‌كی تێدا نابینم!)


text:
عیسا به‌ تاجی دڕكاوی و جلی ئه‌رخه‌وانییه‌وه‌ هاته‌ ده‌ره‌وه‌، پیلاتۆس پێی‌ووتن: (ئه‌وه‌ پیاوه‌كه‌یه‌!)


text:
كاتێ كاهینانی باڵا و پاسه‌وانان بینییان، هاواریان كرد: (له‌ خاچی بده‌! له‌ خاچی بده‌!) پیلاتۆس پێی‌ووتن: (ئێوه‌ بیبه‌ن و له‌ خاچی بده‌ن، چونكه‌ خراپه‌ی تێدا نابینم.)


text:
جوله‌كه‌ وه‌ڵامیان دایه‌وه‌: (ته‌وراتمان هه‌یه‌. به‌گوێره‌ی ته‌ورات ده‌بێت بمرێت، چونكه‌ خۆی كردۆته‌ كوڕی خودا.)


text:
پیلاتۆس پێی‌ووت: (قسه‌م بۆ ناكه‌یت؟ ئایا نازانیت ده‌سه‌ڵاتم هه‌یه‌ ئازادت بكه‌م یان له‌ خاچت بده‌م؟)


text:
عیسا وه‌ڵامی دایه‌وه‌: (هیچ ده‌سه‌ڵاتێكت به‌سه‌ر منه‌وه‌ نییه‌، مه‌گه‌ر له‌ سه‌ره‌وه‌ پێت نه‌درابێت. بۆیه‌ ئه‌وه‌ی منی داوه‌ته‌ ده‌ستت گوناهه‌كه‌ی گه‌وره‌تره‌.)


text:
ئیتر پیلاتۆس هه‌وڵی ده‌دا ئازادی بكات، به‌ڵام جوله‌كه‌ هاواریان ده‌كرد: (ئه‌گه‌ر ئه‌مه‌ ئازاد بكه‌یت، دۆستی قه‌یسه‌ر نیت. هه‌ر كه‌سێك خۆی بكاته‌ پاشا، دژی قه‌یسه‌ر ده‌دوێت.)


text:
كاتێ پیلاتۆس گوێی له‌م قسانه‌ بوو، عیسای برده‌ ده‌ره‌وه‌ و له‌سه‌ر كورسی دادوه‌ری دانیشت، له‌ شوێنێك پێی ده‌ووترێ به‌ردڕێژكراو، به‌ عیبریش گه‌باسا.


text:
ڕۆژی ئاماده‌كاری په‌سخه‌ بوو، نزیكه‌ی كاتژمێر دوازده‌ بوو، به‌ جوله‌كه‌كانی وت: (ئه‌وه‌تا پاشاكه‌تان.)


text:
ئه‌وانیش هاواریان كرد: (بیبه‌! بیبه‌! له‌ خاچی بده‌!) پیلاتۆس پێی‌ووتن: (پاشاكه‌تان له‌ خاچ بده‌م؟) كاهینانی باڵا وه‌ڵامیان دایه‌وه‌: (جگه‌ له‌ قه‌یسه‌ر پاشامان نییه‌.)


text:
به‌ خۆی خاچه‌كه‌ی هه‌ڵگرتبوو، ده‌رچوو بۆ ئه‌و شوێنه‌ی پێی ده‌ووترێ شوێنی كاسه‌سه‌ر، به‌ عیبریش پێی ده‌ووترێ گولگۆسا.


text:
جوله‌كه‌یه‌كی زۆر ناونیشانه‌كه‌یان خوێنده‌وه‌، چونكه‌ ئه‌و شوێنه‌ی عیسای تێدا له‌ خاچ درابوو له‌ شار نزیك بوو. به‌ عیبری و به‌ لاتینی و به‌ یۆنانی نووسرابوو.


text:
كاهینانی باڵای جوله‌كه‌ به‌ پیلاتۆسیان وت: (مه‌نووسه‌: پاشای جوله‌كه‌، به‌خۆی وتی: من پاشای جوله‌كه‌م.)


text:
كاتێك سه‌ربازه‌كان عیسایان له‌ خاچ دا، جله‌كانیان برد و كردیانه‌ چوار پارچه‌، بۆ هه‌ر سه‌ربازێك پارچه‌یه‌ك. كراسه‌كه‌شیان برد، كراسه‌كه‌ بێ دروومان بوو، له‌سه‌رڕا یه‌ك پارچه‌ چنرابوو.


text:
بۆیه‌ به‌ یه‌كتریان وت: (با نه‌یدڕێنین، تیروپشكی له‌سه‌ر ده‌كه‌ین بۆ كێ ده‌بێت.) تاكو نووسراوه‌كه‌ بێته‌ دی كه‌ فه‌رموویه‌تی: {جل‌وبه‌رگه‌كه‌ی منیان له‌نێو خۆیان به‌شكرد و تیروپشكیان له‌سه‌ر به‌رگه‌كه‌م هاوێشت.} جا سه‌ربازه‌كان ئه‌مه‌یان كرد.


text:
كاتێ عیسا دایكی بینی و ئه‌و قوتابییه‌ش كه‌ خۆشی‌ده‌ویست له‌لای ڕاوه‌ستاوه‌، به‌ دایكی فه‌رموو: (ژنه‌كه‌، ئه‌وه‌تا كوڕی تۆ.)


text:
به‌ قوتابییه‌كه‌شی فه‌رموو: (ئه‌وه‌تا دایكی تۆ.) ئیتر له‌و كاته‌وه‌ قوتابییه‌كه‌ بردییه‌وه‌ ماڵی خۆی.


text:
دوای ئه‌مه‌، عیسا زانی ئه‌وا هه‌موو شتێك ته‌واو بوو و تاكو نووسراوه‌كه‌ بێته‌ دی، فه‌رمووی: (تینوومه‌.)


text:
گۆزه‌یه‌كی پڕ له‌ سركه‌ دانرابوو، ئیسفه‌نجێكی پڕ له‌ سركه‌یان خسته‌ سه‌ر لقه‌ زوفایه‌ك و به‌رزیان كرده‌وه‌ بۆ ده‌می.


text:
ئینجا جوله‌كه‌ داوایان له‌ پیلاتۆس كرد قاچی له‌خاچ‌دراوان بشكێندرێت و هه‌ڵبگیردرێن، چونكه‌ ڕۆژی ئاماده‌كاری بوو، ئه‌و شه‌ممه‌یه‌ ڕۆژێكی گه‌وره‌ بوو، تاكو ته‌رمه‌كان له‌ شه‌ممه‌دا له‌سه‌ر خاچ نه‌مێنن.


text:
ئینجا سه‌ربازه‌كان هاتن و هه‌ردوو قاچی ئه‌وه‌ی یه‌كه‌م و ئه‌وی دیكه‌یان شكاند كه‌ له‌گه‌ڵ عیسادا له‌ خاچ درابوون.


text:
ئه‌وه‌ی بینی شایه‌تی دا، شایه‌تییه‌كه‌شی ڕاسته‌، خۆشی ده‌زانێت كه‌ ڕاست ده‌ڵێت، تاكو ئێوه‌ باوه‌ڕ بهێنن.


text:
پاش ئه‌وه‌ یوسفی خه‌ڵكی ڕامه‌ كه‌ له‌ ترسی جوله‌كه‌ به‌ نهێنی قوتابی عیسا بوو، داوای له‌ پیلاتۆس كرد تاكو ته‌رمی عیسا ببات، پیلاتۆسیش ڕێی دا. ئه‌ویش هات و ته‌رمه‌كه‌ی برد.


text:
نیقۆدیمۆسیش هات، ئه‌وه‌ی یه‌كه‌م جار به‌ شه‌و هاته‌ لای عیسا. له‌گه‌ڵ خۆی نزیكه‌ی سی لیتر موڕ ی تێكه‌ڵاو به‌ عود ی هێنا.


text:
جا ته‌رمه‌كه‌ی عیسایان برد و به‌ كه‌تان له‌گه‌ڵ بۆن پێچایانه‌وه‌، وه‌ك نه‌ریتی جوله‌كه‌یه‌ له‌ كفن كردن.


text:
له‌و شوێنه‌ی عیسای تێدا له‌ خاچ درا باخچه‌یه‌كی لێ‌بوو، له‌ باخچه‌كه‌ش‌دا گۆڕێكی نوێی لێ‌بوو كه‌سی تێدا نه‌نێژرابوو.


text:
له‌ سه‌ره‌تای هه‌فته‌دا ، هێشتا تاریك بوو، مریه‌می مه‌جده‌لی هاته‌ سه‌ر گۆڕه‌كه‌ و بینی به‌رده‌كه‌ له‌سه‌ر گۆڕه‌كه‌ گلۆر كراوه‌ته‌وه‌.


text:
ئه‌ویش ڕایكرد و هاته‌ لای شیمۆن په‌ترۆس و ئه‌و قوتابییه‌ی دیكه‌ كه‌ عیسا خۆشی‌ده‌ویست، پێی‌ووتن: (گه‌وره‌یان له‌ گۆڕه‌كه‌دا بردووه‌ و نازانین له‌كوێ دایانناوه‌!)


text:
هه‌ردووكیان به‌یه‌كه‌وه‌ ڕایان ده‌كرد، به‌ڵام قوتابییه‌كه‌ی دیكه‌ پێش په‌ترۆس كه‌وت و زووتر گه‌یشته‌ سه‌ر گۆڕه‌كه‌.


text:
ده‌سته‌سڕه‌كه‌ش كه‌ به‌سه‌ری عیساوه‌ بوو له‌گه‌ڵ كه‌تانه‌كه‌ دانه‌نرابوو، به‌ڵكو به‌ جیا له‌ جێیه‌ك پێچراوه‌ته‌وه‌.


text:
ئه‌وسا قوتابییه‌كه‌ی دیكه‌ش كه‌ یه‌كه‌م جار هاتبووه‌ سه‌ر گۆڕه‌كه‌ چووه‌ ژووره‌وه‌. بینی و باوه‌ڕی هێنا.


text:
به‌ڵام مریه‌م له‌لای گۆڕه‌كه‌ له‌ ده‌ره‌وه‌ ڕاوه‌ستا بوو ده‌گریا. كاتێ ده‌گریا بۆ گۆڕه‌كه‌ دانه‌ویه‌وه‌،


text:
بینی دوو فریشته‌ به‌ جلی سپییه‌وه‌ له‌و شوێنه‌ی ته‌رمه‌كه‌ی عیسای لێ دانرابوو دانیشتوون، یه‌كێك له‌لای سه‌ریه‌وه‌ ئه‌وی دیكه‌ له‌لای پێی.


text:
عیسا پێی فه‌رموو: (خانم! بۆ ده‌گریێیت؟ به‌دوای كێ‌دا ده‌گه‌ڕێیت؟) وایزانی باخه‌وانه‌كه‌یه‌، پێی‌ووت: (گه‌وره‌م، ئه‌گه‌ر تۆ بردووته‌ پێم بڵێ له‌كوێ داتناوه‌ تاكو بیبه‌مه‌وه‌.)


text:
عیسا پێی فه‌رموو: (ده‌ستم لێ مه‌ده‌، چونكه‌ هێشتا بۆ لای باوك به‌رز نه‌بوومه‌ته‌وه‌. به‌ڵام بڕۆ لای برایانم و پێیان بڵێ: "من به‌رز ده‌بمه‌وه‌ بۆ لای باوكم و باوكتان، خودام و خوداتان.")


text:
مریه‌می مه‌جده‌لی هات و به‌ قوتابییه‌كانی ڕاگه‌یاند: (گه‌وره‌م بینی!) ئه‌وه‌شی پێ‌ووتن كه‌ پێی فه‌رمووبوو.


text:
ئێواره‌ی ئه‌و ڕۆژه‌ی سه‌ره‌تای هه‌فته‌، له‌ ترسی جوله‌كه‌كان ئه‌و شوێنه‌ی قوتابییه‌كانی لێ‌بوو ده‌رگاكانی داخرابوو، عیسا هات و له‌ناوه‌ڕاست‌دا ڕاوه‌ستا و پێی فه‌رموون: (سڵاوتان لێ بێت!)


text:
قوتابییه‌كانی دیكه‌ پێیان وت: (گه‌وره‌مان بینی!) ئه‌ویش پێی‌ووتن: (ئه‌گه‌ر نیشانه‌ی بزماره‌كان به‌ ده‌ستیه‌وه‌ نه‌بینم، په‌نجه‌ نه‌خه‌مه‌ شوێنی بزماره‌كانه‌وه‌، ده‌ست له‌ كه‌له‌كه‌ی نه‌ده‌م هه‌رگیز باوه‌ڕ ناكه‌م.)


text:
دوای هه‌شت ڕۆژ، قوتابییه‌كانی دیسان له‌ ژووره‌وه‌ بوون و تۆماسیش له‌گه‌ڵیان بوو، ده‌رگاكانیش داخرابوون، عیسا هات و له‌ناوه‌ڕاست ڕاوه‌ستا، فه‌رمووی: (سڵاوتان لێ بێت!)


text:
ئینجا به‌ تۆماسی وت: (په‌نجه‌ت بێنه‌ ئێره‌ و ده‌ستم ببینه‌، ده‌ستت بێنه‌ و له‌ كه‌له‌كه‌می بده‌. بێ‌باوه‌ڕ مه‌به‌ به‌ڵكو باوه‌ڕ بهێنه‌.)


text:
عیسا پێی فه‌رموو: (چونكه‌ منت بینی باوه‌ڕت كرد؟ خۆزگه‌ ده‌خوازرێ به‌وانه‌ی نه‌یانبینی و باوه‌ڕیان‌هێنا.)


text:
به‌ڵام ئه‌مانه‌ی نووسراون تاكو باوه‌ڕ بهێنن كه‌ عیسا مه‌سیحه‌، كوڕی خودایه‌، تاكو به‌ باوه‌ڕهێنان به‌ ناوی ئه‌و ژیانتان هه‌بێت.


text:
شیمۆن په‌ترۆس و تۆماس كه‌ به‌ دیدمۆس ناسراوه‌، له‌گه‌ڵ نه‌سه‌نئیل كه‌ خه‌ڵكی قانای جه‌لیل بوو، هه‌روه‌ها كوڕه‌كانی زه‌بدی و دوو قوتابی دیكه‌ی ئه‌و پێكه‌وه‌ بوون.


text:
شیمۆن په‌ترۆس پێی‌ووتن: (بۆ ڕاو ده‌چم.) پێیان وت: (ئێمه‌ش له‌گه‌ڵت دێین.) ئینجا ڕۆیشتن و سواری به‌له‌م بوون، له‌و شه‌وه‌دا هیچیان نه‌گرت.


text:
پێی فه‌رموون: (تۆڕه‌كه‌ هه‌ڵبده‌نه‌ لای ڕاستی به‌له‌مه‌كه‌، ده‌بیننه‌وه‌.) جا هه‌ڵیاندا و ئیتر له‌به‌ر زۆری ئه‌و ماسییانه‌ی تیای‌دا بوو نه‌یانتوانی ڕایكێشنه‌وه‌.


text:
ئه‌و قوتابییه‌ی عیسا خۆشی‌ده‌ویست به‌ په‌ترۆسی وت: (ئه‌وه‌ خوداوه‌نده‌!) كاتێ په‌ترۆس بیستی (ئه‌وه‌ خوداوه‌نده‌،) خۆی به‌ جله‌كانی داپۆشی چونكه‌ ڕووت بوو، خۆی هه‌ڵدایه‌ ناو ئاوه‌كه‌.


text:
قوتابییه‌كانی دیكه‌ به‌ به‌له‌مه‌كه‌ هاتن و تۆڕی ماسییه‌كه‌یان ڕاده‌كێشا، چونكه‌ له‌ وشكایی دوور نه‌بوون، ته‌نها دوو سه‌د باڵ.


text:
شیمۆن په‌ترۆسیش سه‌ركه‌وت و تۆڕه‌كه‌ی ڕاكێشایه‌ سه‌ر وشكانی، سه‌د و په‌نجا و سێ ماسی گه‌وره‌ی تێدابوو، له‌گه‌ڵ زۆریه‌كه‌شی تۆڕه‌كه‌ نه‌دڕا.


text:
عیسا پێی فه‌رموون: (وه‌رن بخۆن.) ئیتر كه‌س له‌ قوتابییه‌كان نه‌ی‌وێرا پرسیاری لێ بكات: (تۆ كێیت؟) زانییان خوداوه‌نده‌.


text:
دوای ئه‌وه‌ی نانیان خوارد عیسا به‌ شیمۆن په‌ترۆسی فه‌رموو: (شیمۆنی یۆنا، منت له‌وانه‌ خۆشتر ده‌وێت؟) پێی‌ووت: (به‌ڵێ خوداوه‌ند، ده‌زانیت خۆشم‌ده‌وێیت.) پێی فه‌رموو: (به‌رخه‌كانم بله‌وه‌ڕێنه‌.)


text:
دیسان پێی فه‌رمووه‌وه‌: (شیمۆنی یۆنا، منت خۆش‌ده‌وێت؟) پێی‌ووت: (به‌ڵێ خوداوه‌ند، ده‌زانیت خۆشم‌ده‌وێیت.) پێی فه‌رموو: (شوانایه‌تی مه‌ڕه‌كانم بكه‌.)


text:
سێیه‌م جار پێی فه‌رموو: (شیمۆنی یۆنا، منت خۆش‌ده‌وێت؟) په‌ترۆس دڵگران بوو، چونكه‌ سێ جار پێی فه‌رموو: (منت خۆش‌ده‌وێت؟) پێی‌ووت: (ئه‌ی خوداوه‌ند، هه‌موو شتێك ده‌زانیت. ده‌زانیت كه‌ خۆشم‌ده‌وێیت.) عیسا پێی فه‌رموو: (مه‌ڕه‌كانم بله‌وه‌ڕێنه‌.


text:
ڕاستی ڕاستیت پێ ده‌ڵێم، كاتێ گه‌نج بوویت پشتێنه‌كه‌ت ده‌به‌ست و بۆ هه‌ر شوێنێك بتویستبووایه‌ ده‌ڕۆیشتی. به‌ڵام كاتێ پیر ده‌بیت ده‌ستت درێژ ده‌كه‌یت و یه‌كێكی دیكه‌ پشتێنه‌كه‌ت ده‌به‌ستێت و ده‌تباته‌ شوێنێك كه‌ ناته‌وێت.)


text:
ئه‌مه‌ی وت وه‌ك ئاماژه‌كردنێك بۆ مردنی په‌ترۆس كه‌ خودا شكۆدار ده‌كات. كه‌ ئه‌مه‌ی فه‌رموو، پێی فه‌رموو: (دوام بكه‌وه‌!)


text:
په‌ترۆس ئاوڕی دایه‌وه‌ و ئه‌و قوتابییه‌ی بینی كه‌ عیسا خۆشی‌ده‌ویست دوایان كه‌وتووه‌ - ئه‌وه‌ی له‌ كاتی شێوه‌كه‌ شانی به‌ سینگی عیسا دابوو، پێی‌ووت: (گه‌وره‌م، كێیه‌ ئه‌وه‌ی به‌ گرتنت ده‌دات؟) -


text:
ئیتر ئه‌م قسه‌یه‌ له‌نێو برایان وا بڵاو بۆوه‌ كه‌ ئه‌و قوتابییه‌ نامرێت. به‌ڵام عیسا پێی نه‌فه‌رموو كه‌ نامرێت، به‌ڵكو (ئه‌گه‌ر بمه‌وێت ده‌مێنێته‌وه‌ تاكو دێمه‌وه‌، به‌ تۆ چی؟)


text:
ئه‌مه‌ش ئه‌و قوتابییه‌یه‌ كه‌ ده‌رباره‌ی ئه‌م شتانه‌ شایه‌تی ده‌دات و ئه‌م شتانه‌ی نووسیوه‌. ئێمه‌ش ده‌زانین شایه‌تییه‌كه‌ی ڕاسته‌.


text:
زۆر شتی دیكه‌ هه‌یه‌ عیسا كردوویه‌تی، ئه‌گه‌ر یه‌ك له‌دوای یه‌ك بنووسرابووایه‌، وابزانم خودی جیهان جێگای ئه‌و په‌ڕتووكه‌ نووسراوانه‌ی تێدا نه‌ده‌بۆوه‌.


text:
به‌ڕێز ساوفیلۆس، له‌ په‌ڕتووكی یه‌كه‌مم‌دا ده‌رباره‌ی هه‌موو ئه‌وه‌ی عیسا ده‌ستی پێ‌كرد بیكات و فێری بكات نووسیومه‌،


text:
تاكو ئه‌و ڕۆژه‌ی تیای‌دا به‌رزكرایه‌وه‌، دوای ئه‌وه‌ی به‌هۆی ڕۆحی پیرۆز ئه‌و نێردراوانه‌ی ڕاسپارد كه‌ هه‌ڵیبژاردن.


text:
دوای ئازار چێژتنی به‌ چه‌ندین به‌ڵگه‌ به‌ زیندوویی خۆی پیشاندان، له‌ ماوه‌ی چل ڕۆژدا بۆیان ده‌ركه‌وت و سه‌باره‌ت به‌ شانشینی خودا بۆیان دوا.


text:
كاتێ پێكه‌وه‌ نانیان ده‌خوارد، ڕایسپاردن: (ئۆرشه‌لیم به‌جێ مه‌هێڵن، به‌ڵكو چاوه‌ڕێی به‌ڵێنه‌كه‌ی باوك بكه‌ن كه‌ له‌ منه‌وه‌ بیستتان.


text:
چونكه‌ یه‌حیا خه‌ڵكی له‌ ئاو هه‌ڵده‌كێشا، به‌ڵام ئێوه‌ پاش چه‌ند ڕۆژێكی كه‌م به‌ ڕۆحی پیرۆز باپتیز ده‌كرێن.)


text:
ئه‌وانه‌ی پێكه‌وه‌ كۆببوونه‌وه‌ لێیان پرسی: (ئه‌ی خوداوه‌ند، له‌م كاته‌دا پاشایه‌تی بۆ ئیسرائیل ده‌گه‌ڕێنیته‌وه‌؟)


text:
به‌ڵام كاتێ ڕۆحی پیرۆزتان دێته‌ سه‌ر هێز وه‌رده‌گرن، بۆ من ده‌بنه‌ شایه‌ت، له‌ ئۆرشه‌لیم و هه‌موو یه‌هودیا و سامیره‌، تاكو ئه‌وپه‌ڕی زه‌وی.)


text:
كاتێ ئه‌و ده‌ڕۆیی، ئه‌وان سه‌رنجیان له‌ ئاسمان‌دا بوو، ئه‌وه‌بوو دوو پیاو به‌ جلی سپییه‌وه‌ له‌لایانه‌وه‌ ڕاوه‌ستاون.


text:
پێیان وتن: (جه‌لیلییه‌كان، بۆچی ڕاوه‌ستاون سه‌یری ئاسمان ده‌كه‌ن؟ ئه‌م عیسایه‌، كه‌ له‌نێوانتان‌دا بۆ ئاسمان به‌رزكرایه‌وه‌، چۆن بینیتان ده‌چووه‌ ئاسمان، ئاواش دێته‌وه‌.)


text:
ئینجا له‌و كێوه‌ی پێی ده‌ووترا زه‌یتوون گه‌ڕانه‌وه‌ ئۆرشه‌لیم كه‌ به‌قه‌د ڕۆیشتنێكی شه‌ممه‌ له‌ ئۆرشه‌لیم نزیك بوو .


text:
كاتێ چوونه‌ ژووره‌وه‌، چوونه‌ ژووره‌كه‌ی سه‌ره‌وه‌ كه‌ تیای‌دا ده‌مانه‌وه‌، په‌ترۆس و یۆحه‌نا و یاقوب، ئه‌ندراوس و فیلیپۆس و تۆماس، به‌رتۆلماوس و مه‌تا و یاقوبی كوڕی حه‌لفا، شیمۆنی دڵگه‌رم و یه‌هوزای برای یاقوب.


text:
هه‌موو به‌ یه‌ك دڵ به‌رده‌وام بوون له‌سه‌ر نوێژكردن، له‌گه‌ڵ ژنه‌كان و مریه‌می دایكی عیسا و برایانی.


text:
(برایان، ده‌بووایه‌ نووسراوه‌كه‌ بێته‌ دی، پێشتر له‌مه‌ڕ یه‌هوزا ڕۆحی پیرۆز به‌ زمانی داود فه‌رموویه‌تی، كه‌ بووه‌ ڕێبه‌ر بۆ ئه‌وانه‌ی عیسایان گرت.


text:
به‌ پاداشتی ناپاكی كێڵگه‌یه‌كی ده‌ست‌كه‌وت، به‌ڵام به‌ده‌م‌دا كه‌وت و له‌ناوه‌ڕاسته‌وه‌ شه‌قبوو، هه‌موو هه‌ناوی هاته‌ ده‌ره‌وه‌.


text:
هه‌موو دانیشتووانی ئۆرشه‌لیم به‌مه‌یان زانی، بۆیه‌ له‌ زمانی خۆیان ئه‌و كێڵگه‌یان ناونا، حه‌قل ده‌مخ، واتا: كێڵگه‌ی خوێن.


text:
په‌ترۆس درێژه‌ی پێ‌دا: (چونكه‌ له‌ سیپاره‌ی زه‌بووردا نووسراوه‌: {با ماڵه‌كه‌ی چۆڵ بێت كه‌س نه‌بێت تیای‌دا نیشته‌جێ بێت.} هه‌روه‌ها: {با یه‌كێكی دیكه‌ ئه‌ركه‌كه‌ی ئه‌و وه‌ربگرێت.}


text:
كه‌واته‌ پێویسته‌ ئه‌و پیاوانه‌ی یاوه‌رمان بوون، به‌ درێژایی ئه‌و ماوه‌یه‌ی عیسای خوداوه‌ند هاته‌ ناومان و ده‌رچوو،


text:
له‌ له‌ئاوهه‌ڵكێشانه‌كه‌ی یه‌حیاوه‌ تاكو ئه‌و ڕۆژه‌ی لێمان به‌رزكرایه‌وه‌، یه‌كێك له‌وان له‌گه‌ڵمان ببێته‌ شایه‌تی هه‌ڵستانه‌وه‌كه‌ی.)


text:
نوێژیان كرد: (ئه‌ی خوداوه‌ند، تۆ به‌ دڵی هه‌مووان ده‌زانیت، بۆمان ده‌ربخه‌ له‌م دووانه‌ كامه‌یانت هه‌ڵبژاردووه‌،


text:
جا هه‌موویان پڕبوون له‌ ڕۆحی پیرۆز و ده‌ستیان پێ‌كرد به‌ زمانه‌كانی دیكه‌ بدوێن، وه‌ك ڕۆح پێی به‌خشین.


text:
كاتێ ده‌نگه‌كه‌ هات، خه‌ڵك كۆبوونه‌وه‌ و بووه‌ په‌شێوی، چونكه‌ هه‌ریه‌كه‌یان گوێی له‌ زمانی خۆی ده‌بوو پێی ده‌دووان.


text:
ئێمه‌ی خه‌ڵكی په‌رتیا و میدیا و ئیلامی، دانیشتووانی میسۆپۆتامیا، یه‌هودیا و كه‌په‌دۆكیا، پۆنتۆس و ئاسیا،


text:
جوله‌كه‌ و به‌جوله‌كه‌بوو - كریتی و عه‌ره‌ب، ئه‌وه‌تا گوێمان لێیانه‌ به‌ زمانی خۆمان باسی كرداره‌ مه‌زنه‌كانی خودا ده‌كه‌ن.)


text:
په‌ترۆس له‌گه‌ڵ یازده‌كه‌ ڕاوه‌ستا، ده‌نگی به‌رزكرده‌وه‌ و پێی ڕاگه‌یاندن: (ئه‌ی پیاوانی جوله‌كه‌ و هه‌موو ئه‌وانه‌ی له‌ ئۆرشه‌لیم دانیشتوون، با ئه‌مه‌ له‌لاتان زانراو بێت و گوێ له‌ قسه‌كانم بگرن،


text:
{خودا ده‌فه‌رمووێ، له‌ ڕۆژانی كۆتایی‌دا ڕۆحم‌ به‌سه‌ر هه‌موو مرۆڤ‌دا ده‌ڕێژم. كوڕان و كچانتان پێشبینی ده‌كه‌ن، گه‌نجه‌كانتان بینین ده‌بینن، پیره‌كانتان خه‌ون ده‌بینن.


text:
ته‌نانه‌ت به‌ سه‌ر خزمه‌تكاران و كاره‌كه‌رانیشم، له‌و ڕۆژانه‌دا ڕۆحم ده‌ڕێژم و ئه‌وانیش پێشبینی ده‌كه‌ن.


text:
له‌ سه‌ره‌وه‌ له‌ ئاسمان كاری سه‌رسوڕهێنه‌ر و له‌ خواره‌وه‌ له‌سه‌ر زه‌وی نیشانه‌ ده‌كه‌م: خوێن و ئاگر و ستوونی دووكه‌ڵ.


text:
پیاوانی ئیسرائیل، گوێ له‌م قسانه‌ بگرن: عیسای ناسیره‌یی پیاوێكه‌ بۆتان سه‌لمێندرا، به‌ په‌رجو و كاری سه‌یر و نیشانه‌ له‌لایه‌ن خوداوه‌ لایه‌نگری كراوه‌، كه‌ خودا به‌هۆی ئه‌و له‌نێوانتان ئه‌نجامی دا، وه‌ك خۆتان ده‌زانن.


text:
ئه‌م به‌گوێره‌ی خواستی بڕیارله‌سه‌ردراو و زانینی پێشووی خودا داتانه‌ ده‌ست، به‌ ده‌ستی گوناهباران له‌ خاچتان دا و كوشتتان.


text:
ئه‌وه‌ی خودا هه‌ڵیستانده‌وه‌ و له‌ ژانی مردن ئازادی كرد، له‌به‌ر ئه‌وه‌ی نه‌ده‌كرا له‌ چنگی‌دا بمێنێته‌وه‌.


text:
چونكه‌ داود باسی ده‌كات: {هه‌میشه‌ خوداوه‌ندم له‌به‌رده‌مم ده‌بینی، ئه‌و له‌لای ده‌سته‌ڕاستمه‌وه‌یه‌، ناهه‌ژێم.


text:
چونكه‌ تۆ گیانم له‌ جیهانی مردووان‌دا به‌جێ‌ ناهێڵیت، هه‌روه‌ها ناهێڵیت تاقانه‌ی پیرۆزی خۆت بۆگه‌نی ببینێت.


text:
برایان، ڕێگا دراوه‌ به‌ ئاشكرا پێتان بڵێم كه‌ داودی باوكمان مرد و نێژرا، گۆڕه‌كه‌شی تاكو ئه‌مڕۆ له‌لامانه‌.


text:
ئه‌ویش كه‌ پێغه‌مبه‌ر بوو، ده‌یزانی خودا به‌ سوێند سوێندی بۆ خواردووه‌ كه‌ له‌ به‌ری پشتی ئه‌و له‌سه‌ر ته‌خته‌كه‌ی داده‌نیشێت.


text:
پێشبینی كرد و باسی هه‌ڵستانه‌وه‌ی مه‌سیحه‌كه‌ی كرد، نه‌ له‌ جیهانی مردووان‌دا به‌جێ هێڵدرا و نه‌ جه‌سته‌شی بۆگه‌نی بینی.


text:
ئینجا بۆ لای ده‌سته‌ڕاستی خودا به‌رزكرایه‌وه‌ كه‌ به‌ڵێنی ڕۆحی پیرۆزی له‌ باوكه‌كه‌وه‌ وه‌رگرت، ئه‌مه‌ی ڕژاند كه‌وا ئێوه‌ ده‌یبینن و ده‌یبیستن.


text:
داود بۆ ئاسمان به‌رز نه‌كرایه‌وه‌، به‌ڵكو خۆی ده‌ڵێت: {خوداوه‌ند به‌ خوداوه‌ندمی فه‌رموو: له‌ ده‌سته‌ڕاستم دانیشه‌


text:
بۆیه‌ با هه‌موو ماڵی ئیسرائیل به‌ دڵنیایی بزانن، ئه‌و عیسایه‌ی ئێوه‌ له‌ خاچتان دا، خودا كردییه‌ مه‌سیح و خوداوه‌ند.)


text:
كاتێ گوێیان لێ‌بوو، كاری كرده‌ سه‌ر دڵیان، به‌ په‌ترۆس و نێردراوانی دیكه‌یان وت: (برایان، چی بكه‌ین؟)


text:
په‌ترۆس وه‌ڵامی دانه‌وه‌: (تۆبه‌ بكه‌ن، با هه‌ریه‌كه‌تان به‌ ناوی عیسای مه‌سیحه‌وه‌ له‌ ئاو هه‌ڵبكێشرێت بۆ لێخۆشبوونی گوناهه‌كانتان و دیاری ڕۆحی پیرۆز وه‌رده‌گرن.


text:
چونكه‌ به‌ڵێنه‌كه‌ بۆ خۆتان و منداڵه‌كانتان و بۆ هه‌موو ئه‌وانه‌ی دوورن - - بۆ هه‌موو ئه‌وانه‌ی كه‌ خوداوه‌ندی خودامان بانگییان ده‌كات.)


text:
به‌ زۆر قسه‌ی دیكه‌ش ئاگاداری كردنه‌وه‌ و لێیان پاڕایه‌وه‌: (خۆتان له‌م نه‌وه‌ لار و چه‌وته‌ ڕزگار بكه‌ن.)


text:
ڕۆژانه‌ به‌ یه‌ك دڵ به‌رده‌وام له‌ په‌رستگا ده‌بوون، له‌ ماڵه‌كان‌دا نانیان له‌ت‌ده‌كرد، به‌ خۆشی و ڕۆح‌سووكییه‌وه‌ پێكه‌وه‌ نانیان ده‌خوارد،


text:
ستایشی خودایان ده‌كرد و له‌لای هه‌موو خه‌ڵك په‌سه‌ند بوون. خوداوه‌ندیش ڕۆژانه‌ ئه‌وانه‌ی ده‌هێنایه‌ پاڵیان كه‌ ڕزگاریان ده‌بوو.


text:
پیاوێك به‌ زگماك ئیفلیج بوو، هه‌ڵده‌گیرا، ڕۆژانه‌ بۆ سواڵكردن له‌وانه‌ی ده‌هاتنه‌ په‌رستگا، له‌به‌رده‌م ئه‌و ده‌رگایه‌ی په‌رستگا داده‌نرا كه‌ پێی ده‌ووترا جوان.


text:
په‌ترۆس وتی: (زێڕ و زیوم نییه‌، به‌ڵام ئه‌وه‌ی هه‌مه‌ ده‌تده‌مێ. به‌ ناوی عیسای مه‌سیحی ناسیره‌ییه‌وه‌، هه‌سته‌ و بڕۆ!)


text:
ئیتر هه‌ڵبه‌زییه‌وه‌ و ڕاوه‌ستا و ده‌ستی به‌ ڕۆیشتن كرد، له‌گه‌ڵیان چووه‌ ناو په‌رستگا، ده‌ڕۆیشت و هه‌ڵده‌به‌زییه‌وه‌ و ستایشی خودای ده‌كرد.


text:
جا ناسییانه‌وه‌ كه‌ ئه‌وه‌یه‌ بۆ سواڵكردن له‌لای ده‌رگای جوانی په‌رستگا داده‌نیشت، سه‌رسامی و حه‌په‌ساوییش دایگرتن له‌وه‌ی به‌سه‌ری هات.


text:
كاتێ پیاوه‌كه‌ به‌ په‌ترۆس و یۆحه‌ناوه‌ نووسابوو، هه‌موو خه‌ڵكه‌كه‌ به‌ سه‌رسامییه‌وه‌ ڕایانكرده‌ لایان بۆ ئه‌و هه‌یوانه‌ی كه‌ پێی ده‌ووترا هه‌یوانی سلێمان.


text:
په‌ترۆس ئه‌مه‌ی بینی، پێی‌ووتن: (پیاوانی ئیسرائیل، بۆچی له‌مه‌ سه‌رسامن؟ بۆچی چاوتان تێبڕیوین وه‌ك ئه‌وه‌ی به‌ توانا یان به‌ خواترسیمان وامان‌كردووه‌ بڕوات؟


text:
خودای ئیبراهیم و ئیسحاق و یاقوب، خودای باوكانمان، عیسای خزمه‌تكاری خۆی شكۆدار كرد، ئه‌وه‌ی به‌ گرتنتان دا و له‌به‌رده‌م پیلاتۆس نكۆڵیتان لێ‌كرد، كه‌ بڕیاری دابوو به‌ری‌بدات.


text:
به‌ باوه‌ڕ به‌ ناوی عیسا ئه‌م پیاوه‌ی به‌هێز كرد كه‌وا ده‌یبینن و ده‌یناسن. ناوی ئه‌و و باوه‌ڕیش به‌هۆی ئه‌و له‌به‌رچاوی هه‌مووتان ئه‌م ته‌ندروستییه‌ی پێ‌داوه‌.


text:
به‌ڵام خودا ئه‌وه‌ی پێشتر له‌سه‌ر زمانی هه‌موو پێغه‌مبه‌رانه‌وه‌ ڕایگه‌یاند، كه‌وا مه‌سیحه‌كه‌ی خۆی ئازار ده‌چێژێت، ئاوا هێنایه‌ دی.


text:
تاكو له‌لای خوداوه‌نده‌وه‌ كاتی حه‌سانه‌وه‌تان بێت و مه‌سیحه‌كه‌تان بۆ بنێرێته‌وه‌ كه‌ پێشتر بۆتانی دیاری كردبوو - عیسا،


text:
ئه‌وه‌ی ده‌بێت له‌ ئاسمان بیهێڵێته‌وه‌، تاكو كاتی چاككردنه‌وه‌ی هه‌موو شتێك ، ئه‌وه‌ی له‌ كۆنه‌وه‌ خودا له‌سه‌ر زاری پێغه‌مبه‌ره‌ پیرۆزه‌كانی باسی كردووه‌.


text:
موساش وتی: {خوداوه‌ندی خوداتان له‌نێو برایانتان‌دا پێغه‌مبه‌رێكی وه‌ك منتان بۆ قیت‌ده‌كاته‌وه‌، له‌ هه‌موو ئه‌وه‌ی پێتانی ده‌ڵێت گوێی لێ بگرن.


text:
هه‌موو پێغه‌مبه‌رانیش، له‌ سامۆئیل به‌دواوه‌، هه‌موو ئه‌وانه‌ی قسه‌یان كردووه‌، باسی ئه‌م ڕۆژانه‌یان كردووه‌.


text:
ئێوه‌ش كوڕی پێغه‌مبه‌ران و ئه‌و په‌یمانه‌ن كه‌ خودا له‌گه‌ڵ باوكانتان‌دا به‌ستی، به‌ ئیبراهیمی فه‌رموو: {به‌ نه‌وه‌ی تۆ هه‌موو نه‌ته‌وه‌كانی زه‌وی به‌ره‌كه‌تدار ده‌كرێن.}


text:
یه‌كه‌م جار خودا خزمه‌تكاره‌كه‌ی بۆ ئێوه‌ قیت‌كرده‌وه‌، ناردوویه‌تی تاكو به‌ره‌كه‌تتان بداتێ به‌ گه‌ڕانه‌وه‌ی هه‌ریه‌كه‌تان له‌ خراپه‌كانی.)


text:
كاتێ په‌ترۆس و یۆحه‌نا قسه‌یان بۆ خه‌ڵكه‌كه‌ ده‌كرد، كاهینان و سه‌رۆكی پاسه‌وانی په‌رستگا و سه‌دوقییه‌كان هاتنه‌ لایان،


text:
له‌گه‌ڵ حه‌نانی سه‌رۆك كاهین و قه‌یافا و یۆحه‌نا و ئه‌سكه‌نده‌ر و هه‌موو ئه‌وانه‌ی له‌ تیره‌ی سه‌رۆك كاهینان بوون.


text:
په‌ترۆس و یۆحه‌نایان له‌ناوه‌ڕاست ڕاگرت، پرسیاریان لێ‌كردن: (به‌ چ هێزێك و به‌ چ ناوێك ئه‌مه‌تان كرد؟)


text:
ئه‌گه‌ر ئه‌مڕۆ له‌سه‌ر چاكه‌یه‌ك بۆ په‌ككه‌وته‌یه‌ك كراوه‌ لێكۆڵینه‌وه‌مان له‌گه‌ڵ ده‌كرێت، به‌ چی چاكبۆته‌وه‌،


text:
با له‌لای هه‌مووتان و هه‌موو گه‌لی ئیسرائیل زانراو بێت، به‌ ناوی عیسای مه‌سیحی ناسیره‌یی، ئه‌وه‌ی له‌ خاچتان دا و خوداش له‌ناو مردووان هه‌ڵیستانده‌وه‌، ئه‌م كابرایه‌ به‌و ته‌ندروستییه‌ له‌به‌رده‌متان ڕاوه‌ستاوه‌.


text:
بێجگه‌ له‌و ڕزگاربوون نییه‌، چونكه‌ ناوێكی دیكه‌ له‌ ژێر ئاسمان‌دا نییه‌ له‌ناو خه‌ڵك‌دا درابێت، به‌وه‌وه‌ پێویست بكات ڕزگار بین.)


text:
كاتێ ئازایه‌تی په‌ترۆس و یۆحه‌نایان بینی و زانییان خه‌ڵكێكی بێ ڕۆشنبیری و ساده‌ن، سه‌رسام بوون، زانییان كه‌ له‌گه‌ڵ عیسادا بوونه‌.


text:
كه‌ ئه‌و پیاوه‌شیان بینی له‌گه‌ڵیان ڕاوه‌ستابوو، ئه‌وه‌ی چاكبۆوه‌، هیچیان نه‌بوو وه‌ڵامی پێ بده‌نه‌وه‌.


text:
(چی له‌م پیاوانه‌ بكه‌ین؟ ئاشكرایه‌ بۆ هه‌موو دانیشتووانی ئۆرشه‌لیم كه‌ نیشانه‌یه‌كی به‌رچاو به‌هۆی ئه‌مانه‌وه‌ كراوه‌، ناتوانین نكۆڵی لێ بكه‌ین.


text:
به‌ڵام نه‌وه‌ك زیاتر له‌ناو گه‌ل بڵاو بێته‌وه‌، گه‌فیان لێ ده‌كه‌ین ئیتر له‌لای كه‌س باسی ئه‌م ناوه‌ نه‌كه‌ن.)


text:
ئینجا بانگیان كردن و فه‌رمانیان پێ‌دان، به‌ هیچ شێوه‌یه‌ك به‌ ناوی عیسا ده‌م نه‌كه‌نه‌وه‌ و كه‌سیش فێرنه‌كه‌ن.


text:
به‌ڵام په‌ترۆس و یۆحه‌نا وه‌ڵامیان دایه‌وه‌: (ئێوه‌ حوكم بده‌ن، ئه‌گه‌ر ڕاسته‌ له‌به‌رده‌م خودا گوێ له‌ ئێوه‌ بگرین زیاتر له‌ خودا.


text:
دوای هه‌ڕه‌شه‌ی زیاتر، به‌ریاندان، له‌به‌ر خه‌ڵكه‌كه‌ نه‌یانزانی چۆن سزایان بده‌ن، له‌به‌ر ئه‌وه‌ی ڕووی‌دابوو، چونكه‌ هه‌موو خودایان شكۆدار ده‌كرد.


text:
كه‌ په‌ترۆس و یۆحه‌نا به‌ربوون، هاتنه‌ لای هاوڕێیه‌كانیان و ئه‌و شتانه‌ی كاهینانی باڵا و پیران پێیان وتبوون بۆیان گێڕانه‌وه‌.


text:
ئه‌مه‌یان بیست و به‌ یه‌ك دڵ هاواریان بۆ خودا كرد: (ئه‌ی خوداوه‌ندی باڵاده‌ست، تۆی دروستكه‌ری ئاسمان و زه‌وی و ده‌ریا و هه‌موو ئه‌وانه‌ی تیایان دایه‌.


text:
به‌هۆی ڕۆحی پیرۆز له‌سه‌ر زاری داودی باوكمان و خزمه‌تكاری خۆت فه‌رمووت: {بۆچی نه‌ته‌وه‌كان وروژاون و گه‌لان پیلان ده‌گێڕن له‌ شتی پووچ؟


text:
چونكه‌ به‌ ڕاستی له‌م شاره‌دا، هێرۆدس و پیلاتۆسی پونتی و نه‌ته‌وه‌كان و گه‌لی ئیسرائیل دژی عیسا یه‌كیان گرت، خزمه‌تكاره‌ پیرۆزه‌كه‌ت، ئه‌وه‌ی كه‌ ده‌ستنیشانت كرد،


text:
ئێستاش خوداوه‌ند، سه‌یری هه‌ڕه‌شه‌كانیان بكه‌، به‌ خزمه‌تكارانی خۆت ببه‌خشه‌ به‌وپه‌ڕی ئازایه‌تی به‌ وشه‌كانت بدوێن،


text:
كاتێ ده‌ستت ده‌به‌یت تاكو چاكبوونه‌وه‌ و نیشانه‌ و په‌رجو به‌ ناوی عیسای خزمه‌تكاری پیرۆزته‌وه‌ بكرێت.)


text:
كاتێ نوێژیان ده‌كرد، ئه‌و شوێنه‌ی تیای‌دا كۆببوونه‌وه‌ له‌رزی و هه‌موو له‌ ڕۆحی پیرۆز پڕبوون، ئازایانه‌ به‌ وشه‌ی خودا ده‌دووان.


text:
گروپی باوه‌ڕداران یه‌ك دڵ و گیان بوون، كه‌س نه‌ی‌ده‌ووت ئه‌وه‌ی هه‌یه‌تی هی خۆیه‌تی، به‌ڵكو له‌ هه‌موو شتێك هاوبه‌ش‌بوون.


text:
نێردراوان به‌ هێزێكی گه‌وره‌وه‌ شایه‌تی هه‌ڵستانه‌وه‌ی عیسای خوداوه‌ندیان ده‌دا، نیعمه‌تێكی گه‌وره‌ش به‌سه‌ر هه‌موویانه‌وه‌ بوو.


text:
كه‌سی نه‌بوونیان تێدا نه‌بوو، چونكه‌ هه‌موو ئه‌وانه‌ی خاوه‌ن كێڵگه‌ و ماڵ بوون ده‌یانفرۆشت، پاره‌كه‌یان ده‌هێنا و


text:
به‌ ئاگاداری ژنه‌كه‌ی به‌شێك له‌ نرخه‌كه‌ی بۆ خۆی هه‌ڵگرت، ئه‌وه‌ی مایه‌وه‌ هێنای و خستییه‌ به‌رپێی نێردراوان.


text:
په‌ترۆس وتی: (حه‌نانیا، بۆچی شه‌یتان دڵی پڕكردوویت، تاكو درۆ له‌گه‌ڵ ڕۆحی پیرۆز بكه‌یت و له‌ نرخی زه‌وییه‌كه‌ به‌شێك بۆ خۆت هه‌ڵگریت؟


text:
ئه‌گه‌ر بمابووایه‌ بۆ خۆت نه‌ده‌مایه‌وه‌؟ كه‌ فرۆشراش هه‌ر له‌ ده‌سه‌ڵاتی خۆت نه‌بوو؟ ئیتر بۆچی ئه‌م كاره‌ت خسته‌ دڵت؟ درۆت له‌گه‌ڵ خه‌ڵك نه‌كرد، به‌ڵكو له‌گه‌ڵ خودا.)


text:
كاتێ حه‌نانیا گوێی له‌م قسه‌یه‌ بوو كه‌وت و مرد. هه‌موو ئه‌وانه‌ی به‌مه‌یان بیست ترسێكی گه‌وره‌یان لێ نیشت.


text:
په‌ترۆسیش پێی‌ووت: (بۆچی ڕێككه‌وتن ڕۆحی خوداوه‌ند تاقی بكه‌نه‌وه‌؟ ئه‌وه‌تا ئه‌وانه‌ی مێرده‌كه‌تیان ناشت پێیان له‌به‌رده‌رگایه‌، تۆش هه‌ڵده‌گرنه‌ ده‌ره‌وه‌.)


text:
یه‌كسه‌ر له‌به‌رپێی كه‌وت و مرد. كاتێ گه‌نجه‌كان هاتنه‌ ژووره‌وه‌ و بینییان مردووه‌، هه‌ڵیانگرت و له‌ ته‌نیشت مێرده‌كه‌ی ناشتیان.


text:
له‌سه‌ر ده‌ستی نێردراوان زۆر نیشانه‌ و په‌رجو له‌نێو گه‌ل‌دا كرا. هه‌موو یه‌ك دڵ بوون له‌ هه‌یوانی سلێمان‌دا.


text:
وای‌لێ‌هات نه‌خۆشیان ده‌هێنایه‌ سه‌ر شه‌قام و له‌سه‌ر جێگا و نوێن دایانده‌نان، به‌ڵكو ئه‌گه‌ر په‌ترۆس هات، سێبه‌ره‌كه‌ی بكه‌وێته‌ سه‌ر هه‌ندێكیان.


text:
خه‌ڵكی شاره‌كانی ده‌وروپشتی ئۆرشه‌لیمیش كۆببوونه‌وه‌، نه‌خۆش و ئه‌وانه‌یان هه‌ڵگرتبوو كه‌ به‌ ده‌ست ڕۆحی‌پیس ده‌یانناڵاند، جا هه‌موویان چاك‌ده‌بوونه‌وه‌.


text:
به‌ڵام سه‌رۆك كاهین و هه‌موو ئه‌وانه‌ی له‌گه‌ڵی بوون له‌ ڕێبازی سه‌دوقی هه‌ڵستان و پڕبوون له‌ ئیره‌یی.


text:
كه‌ گوێیان لێ‌بوو، به‌یانی زوو چوونه‌ په‌رستگا و ده‌ستیان‌كرد به‌ فێركردن. سه‌رۆك كاهین و ئه‌وانه‌ی له‌گه‌ڵی بوون هاتن، سه‌نهه‌درین و هه‌موو كۆمه‌ڵی پیرانی نه‌وه‌ی ئیسرائیلیان بانگ‌كرد و ناردیان له‌ زیندان‌ بیانهێنن.


text:
(زیندانه‌كه‌مان بینی به‌ باشی داخرابوو، پاسه‌وانیش له‌به‌رده‌رگاكان ڕاوه‌ستابوون، به‌ڵام كاتێ كردمانه‌وه‌ كه‌سمان تیای‌دا نه‌بینی.)


text:
ئینجا یه‌كێك هات و وتی: (ئه‌و پیاوانه‌ی فڕێتان‌دانه‌ زیندان، وا له‌ په‌رستگادا ڕاوه‌ستاون و خه‌ڵكی فێر ده‌كه‌ن.)


text:
ئه‌وسا سه‌رۆك و پاسه‌وانان ڕۆیشتن و بێ توندوتیژی نێردراوانیان هێنا، چونكه‌ ده‌ترسان گه‌ل به‌ردبارانیان بكه‌ن.


text:
(به‌ توندی فه‌رمانمان پێ كردن خه‌ڵكی به‌م ناوه‌ فێر نه‌كه‌ن، ئه‌وه‌تا ئۆرشه‌لیمتان له‌ فێركردنه‌كانتان پڕ كردووه‌ و ده‌تانه‌وێ خوێنی ئه‌م پیاوه‌ بخه‌نه‌ ئه‌ستۆمان.)


text:
خودا ئه‌می وه‌ك سه‌رۆك و ڕزگاركه‌ر بۆ ده‌سته‌ڕاستی خۆی به‌رزی كرده‌وه‌، تاكو تۆبه‌كردن و لێخۆشبوونی گوناه‌ به‌ ئیسرائیل ببه‌خشێت.


text:
ئێمه‌ شایه‌تی ئه‌م شتانه‌ین، هه‌روه‌ها ڕۆحی پیرۆزیش، ئه‌وه‌ی خودا به‌خشیویه‌تییه‌ ئه‌وانه‌ی گوێڕایه‌لن بۆی.)


text:
به‌ڵام فه‌ریسییه‌ك ناوی گه‌مالائیل بوو، مامۆستای ته‌ورات و ڕێزدار بوو له‌لای هه‌موو گه‌ل، له‌ سه‌نهه‌درین هه‌ڵستا و فه‌رمانی دا بۆ ماوه‌یه‌كی كه‌م ببردرێنه‌ ده‌ره‌وه‌.


text:
پێش ئه‌م ڕۆژانه‌ سوداس هه‌ڵستا و خۆی به‌ شتێك داده‌نا، نزیكه‌ی چوار سه‌د پیاو لێی كۆبوونه‌وه‌، به‌ڵام كوژرا و هه‌موو ئه‌وانه‌ی دوای كه‌وتبوون بڵاو بوونه‌وه‌، بوونه‌ هیچ.


text:
دوای ئه‌مه‌ش له‌ كاتی ناونووسینه‌كه‌دا یه‌هوزای جه‌لیلی هه‌ڵستا و خه‌ڵكانێكی به‌دوای خۆی‌دا له‌خشته‌ برد، ئه‌ویش له‌ناوچوو و ئه‌وانه‌ی دوای كه‌وتبوون په‌رت‌بوون.


text:
ئێستاش ئامۆژگاریتان ده‌كه‌م، له‌م پیاوانه‌ دوور بكه‌ونه‌وه‌ و وازیان لێ بهێنن، چونكه‌ ئه‌گه‌ر ئه‌م بیروباوه‌ڕه‌ و كاره‌ له‌ خه‌ڵكه‌وه‌ بێت، تێكده‌چێت.


text:
وته‌كانی قه‌ناعه‌تی پێ‌هێنان، ئیتر نێردراوانیان بانگ‌كرد و قامچییان لێدان، گه‌فیان لێ‌كردن ناوی عیسا نه‌هێنن، ئینجا به‌ڕه‌ڵایان كردن.


text:
جا به‌ دڵشادییه‌وه‌ له‌به‌رده‌م سه‌نهه‌درین ده‌رچوون، چونكه‌ وا دانران شایانی ئه‌وه‌ بن بۆ ناوی ئه‌و سووكایه‌تییان پێ بكرێت.


text:
ئیتر هه‌موو ڕۆژێك له‌ په‌رستگا و له‌ ماڵان‌دا، بێ‌وچان خه‌ڵكیان فێرده‌كرد و موژده‌یان ده‌دا كه‌ عیسا مه‌سیحه‌كه‌یه‌.


text:
له‌و ڕۆژانه‌دا كه‌ قوتابییه‌كان زیادیان ده‌كرد، جوله‌كه‌ یۆنانییه‌كان بۆڵه‌بۆڵیان له‌سه‌ر عیبرانییه‌كان كرد كه‌ له‌ یارمه‌تی ڕۆژانه‌ی بێوه‌ژنه‌كانیان پشتگوێ ده‌خرێن.


text:
بۆیه‌ دوازده‌كه‌ كۆمه‌ڵی قوتابییه‌كانیان بانگ‌كرد و وتیان: (باش نییه‌ بۆمان واز له‌ وشه‌ی خودا بهێنین و خزمه‌تی خوانه‌كان بكه‌ین.


text:
برایان، له‌نێو خۆتان‌دا حه‌وت پیاو هه‌ڵبژێرن كه‌ ناوبانگیان باش بێت و پڕبن له‌ ڕۆح و دانایی، تاكو له‌سه‌ر ئه‌م ئه‌ركه‌ دایانبنێین.


text:
هه‌موو كۆمه‌ڵه‌كه‌ ئه‌م پێشنیاره‌یان به‌دڵ بوو، جا ستیفانۆسیان هه‌ڵبژارد، كه‌ پیاوێكی پڕ له‌ باوه‌ڕ و ڕۆحی پیرۆز بوو، له‌گه‌ڵ فیلیپۆس و پروخۆرۆس و نیكانۆر و تیمۆن و په‌رمیناس و نیكۆلاوسی ئه‌نتاكی كه‌ ببووه‌ جوله‌كه‌.


text:
ئیتر وشه‌ی خودا گه‌شه‌ی ده‌كرد، ژماره‌ی قوتابییه‌كانیش له‌ ئۆرشه‌لیم زۆر زیاتر بوو، ژماره‌یه‌كی زۆر له‌ كاهینانیش گوێڕایه‌ڵی باوه‌ڕه‌كه‌ بوون.


text:
جا هه‌ندێك له‌وانه‌ی له‌و كه‌نیشته‌ن كه‌ پێی ده‌ووترا كه‌نیشتی ئازادكراوان، له‌گه‌ڵ كورێنییه‌كان و ئه‌سكه‌نده‌رییه‌كان و ئه‌وانه‌ی له‌ كیلیكیا و ئاسیان، هه‌ڵستان و ده‌مه‌قاڵێیان له‌گه‌ڵ ستیفانۆس كرد.


text:
بۆیه‌ به‌دزییه‌وه‌ خه‌ڵكیان هاندا تاكو بڵێن: (گوێمان لێی‌بوو سه‌باره‌ت به‌ موسا و خودا كفری ده‌كرد.)


text:
شایه‌تی درۆزنیان دانا، ده‌یان‌ووت: (ئه‌م پیاوه‌ وه‌ستانی نییه‌ له‌ قسه‌كردن دژی ئه‌م شوێنه‌ پیرۆزه‌ و ته‌ورات.


text:
چونكه‌ گوێمان لێی‌بوو ده‌یووت كه‌ عیسای ناسیره‌یی ئه‌م شوێنه‌ تێكده‌دات و ئه‌و نه‌ریتانه‌ ده‌گۆڕێت كه‌ له‌ موساوه‌ وه‌رمانگرتووه‌.)


text:
ئه‌ویش وتی: (برایان و باوكان گوێ‌بگرن، خودای شكۆ بۆ ئیبراهیمی باوكمان ده‌ركه‌وت كاتێ له‌ میسۆپۆتامیا بوو، پێش ئه‌وه‌ی له‌ حاران نیشته‌جێ بێت،


text:
خاكی كلدانییه‌كانی به‌جێ‌هێشت و له‌ حاران نیشته‌جێ بوو. دوای مردنی باوكی، خودا له‌وێوه‌ گواستییه‌وه‌ بۆ ئه‌م خاكه‌ی ئێوه‌ ئێستا تیای‌دا نیشته‌جێن.


text:
لێره‌دا هیچ میراتێكی نه‌دایێ، ته‌نانه‌ت شوێن پێیه‌كیش. به‌ڵام خودا به‌ڵێنی پێ‌دا كه‌ به‌ موڵك بیداته‌ خۆی و نه‌وه‌كه‌ی له‌دوای خۆی، هێشتا منداڵی نه‌بوو.


text:
خوداش ئاوای فه‌رموو: {وه‌چه‌كانت له‌ خاكێك نامۆ ده‌بن كه‌ هی خۆیان نییه‌، ده‌بنه‌ كۆیله‌یان و چوار سه‌د ساڵ ده‌یانچه‌وسێننه‌وه‌.


text:
به‌ڵام ئه‌و نه‌ته‌وه‌یه‌ش حوكم ده‌ده‌م، كه‌ وه‌ك كۆیله‌ خزمه‌تی ده‌كه‌ن،} خودا فه‌رموویه‌تی، {دوای ئه‌وه‌ دێنه‌ ده‌ره‌وه‌ و له‌م شوێنه‌ ده‌مپه‌رستن.}


text:
خوداش په‌یمانی خه‌ته‌نه‌كردنی له‌گه‌ڵ ئیبراهیم به‌ست. ئاوا ئیسحاقی بوو، له‌ هه‌شت ڕۆژی‌دا خه‌ته‌نه‌ی كرد. ئیسحاقیش یاقوبی بوو، یاقوبیش دوازده‌ باوكه‌كه‌.


text:
له‌ هه‌موو ناخۆشییه‌كانی ڕزگاری كرد، له‌به‌رده‌م فیرعه‌ونی پاشای میسردا نیعمه‌ت و دانایی دایێ. ئه‌ویش لێپرسراویه‌تی میسر و هه‌موو ماڵه‌كه‌ی خۆی پێ‌دا.


text:
ئینجا برسیێتی و ته‌نگانه‌ به‌سه‌ر هه‌موو میسر و كه‌نعان‌دا هات، باوكانمان خواردنیان ده‌ست نه‌ده‌كه‌وت.


text:
ئینجا بۆ شه‌كه‌م گه‌ڕاندیانه‌وه‌ و له‌و گۆڕه‌ ناشتییان كه‌ ئیبراهیم له‌ شه‌كه‌م به‌ بڕێك زیو له‌ كوڕه‌كانی حه‌مۆری كڕی.


text:
به‌ڵام ئه‌و كاته‌ی به‌ڵێنه‌كه‌ نزیك ده‌بۆوه‌ كه‌ خودا به‌ ئیبراهیمی دا، گه‌ل له‌ میسر په‌ره‌یان ده‌سه‌ند و زۆرده‌بوون،


text:
له‌گه‌ڵ نه‌ژاده‌كه‌مان به‌ فێڵ ده‌جوڵایه‌وه‌ و خراپه‌ی له‌گه‌ڵ باوباپیرانمان كرد، ناچاری ده‌كردن منداڵه‌ ساوایه‌كانیان دووربخه‌نه‌وه‌ تاكو بمرن.


text:
بۆ به‌یانی دوو له‌ برایانی بۆی ده‌ركه‌وتن و به‌شه‌ڕده‌هاتن، هه‌وڵی ده‌دا ئاشتیان بكاته‌وه‌، وتی: "ئێوه‌ بران، بۆچی ده‌ست بۆ یه‌كتری درێژ ده‌كه‌ن؟"


text:
به‌ڵام ئه‌وه‌ی سته‌می له‌ نزیكه‌كه‌ی ده‌كرد، پاڵێكی پێوه‌نا و وتی: {كێ تۆی كردووه‌ به‌ میر و دادوه‌ر به‌سه‌رمان؟


text:
دوای ئه‌وه‌ی چل ساڵ ته‌واوبوو، {فریشته‌یه‌ك له‌ بیابانی شاخی سینا له‌نێو ده‌وه‌نێكی داگیرساودا بۆی ده‌ركه‌وت.}


text:
موساش ئه‌مه‌ی بینی و له‌ دیمه‌نه‌كه‌ سه‌رسام بوو، ده‌چووه‌ پێش تاكو له‌ نزیكه‌وه‌ سه‌یر بكات، ده‌نگی خوداوه‌ند هات:


text:
{منم خودای باوكانت، خودای ئیبراهیم و ئیسحاق و یاقوب.} به‌ڵام موسا له‌رز گرتی و نه‌ی‌وێرا سه‌یر بكات.


text:
{جا خوداوه‌ند پێی فه‌رموو: سۆله‌كانت له‌ پێت دابكه‌نه‌، چونكه‌ ئه‌و شوێنه‌ی تۆ له‌سه‌ری وه‌ستاوی خاكێكی پیرۆزه‌.


text:
به‌ ڕاستی من ئه‌زیه‌تی گه‌لی خۆم له‌ میسر بینی و گوێم له‌ ناڵه‌یان بوو، هاتمه‌ خواره‌وه‌ تاكو ده‌ربازیان بكه‌م. ئێستاش وه‌ره‌، ده‌تنێرمه‌ میسر.}


text:
ئه‌و موسایه‌ی ڕه‌تیان كرده‌وه‌ و وتیان: {كێ تۆی كردووه‌ به‌ میر و دادوه‌ر به‌سه‌رمان؟} هه‌ر ئه‌و بوو خودا وه‌ك گه‌وره‌ و ئازادكه‌ر به‌ ده‌ستی ئه‌و فریشته‌یه‌ ناردی كه‌ له‌ ده‌وه‌نه‌كه‌دا بۆی ده‌ركه‌وت.


text:
ئه‌م ده‌ریهێنان، له‌ ماوه‌ی چل ساڵ‌دا په‌رجو و نیشانه‌ی له‌ خاكی میسر و ده‌ریای سوور و چۆڵه‌وانیش كرد.


text:
ئه‌مه‌ ئه‌و موسایه‌یه‌ كه‌ به‌ نه‌وه‌ی ئیسرائیلی وت: {خودا له‌نێو برایانتان پێغه‌مبه‌رێكی وه‌كو منتان بۆ قیت‌ده‌كاته‌وه‌.}


text:
هه‌ر ئه‌ویش بوو له‌ چۆڵه‌وانی له‌ناو كلێساكه‌دا بوو، له‌گه‌ڵ ئه‌و فریشته‌یه‌ی له‌ شاخی سینا قسه‌ی له‌گه‌ڵی ده‌كرد، له‌گه‌ڵ باوكانیشمان، ئه‌وه‌ی وشه‌ زیندووه‌كانی وه‌رگرت تاكو بمانداتێ.


text:
به‌ڵام باوكانمان نه‌یانویست گوێڕایه‌ڵی بن. كه‌چی ئه‌ویان ڕه‌تكرده‌وه‌ و دڵیان بۆ میسر ده‌گه‌ڕایه‌وه‌.


text:
به‌ هاڕونیان وت: {چه‌ند خودایه‌كمان بۆ دروست بكه‌ له‌پێشمانه‌وه‌ بڕۆن، چونكه‌ ئه‌م موسایه‌ی له‌ خاكی میسره‌وه‌ ده‌ریهێناین - نازانین چی لێ‌هات.}


text:
له‌و ڕۆژانه‌دا بتێكیان له‌ شێوه‌ی گۆلك دروستكرد و قوربانییان بۆ كرد، به‌ ده‌ستكردی خۆیان دڵشاد بوون.


text:
خوداش ڕووی لێ وه‌رگێڕان و وازی لێ هێنان ئه‌ستێره‌كانی ئاسمان بپه‌رستن، وه‌ك له‌ سیپاره‌ی پێغه‌مبه‌ران‌دا نووسراوه‌: {ئه‌ی ماڵی ئیسرائیل، ئایا به‌ درێژایی چل ساڵ له‌ چۆڵه‌وانی قوربانی سه‌ربڕاو و پێشكه‌شكراوتان بۆ من كرد؟


text:
نه‌خێر، به‌ڵكو چادری بتی مۆله‌ختان له‌گه‌ڵ ئه‌ستێره‌ی خودای خۆتان هه‌ڵگرت، ڕێفان ، ئه‌و په‌یكه‌رانه‌ی دروستتان كرد تاكو كڕنۆشی بۆ ببه‌ن. بۆیه‌ بۆ دوورتر له‌ بابل دوورتان ده‌خه‌مه‌وه‌.}


text:
نشینگه‌ی شایه‌تیش له‌ چۆڵه‌وانی‌دا له‌گه‌ڵ باوباپیرانمان بوو، هه‌روه‌ك ئه‌وه‌ی خودا فه‌رمانی به‌ موسا كرد له‌سه‌ر ئه‌و نموونه‌یه‌ دروستی بكات كه‌ بینیوویه‌تی.


text:
جا باوكانمان نشینگه‌كه‌یان وه‌رگرت و له‌گه‌ڵ یه‌شوع بردییانه‌ ناو موڵكی ئه‌و گه‌لانه‌ی خودا له‌به‌رده‌می باوكانمان ده‌ریكردن تاكو ڕۆژانی داود،


text:
ئه‌وه‌ی له‌لای خودا ڕه‌زامه‌ندی به‌ده‌ست‌هێنا، ئه‌ویش هه‌وڵی دا نشینگه‌یه‌ك بۆ خودای یاقوب دروست‌بكات.


text:
{ئاسمان ته‌ختی منه‌ و زه‌ویش ته‌خته‌پێمه‌، چ ماڵێكم بۆ بنیاد ده‌نێن؟ خوداوه‌ند ده‌فه‌رمووێ، له‌كوێیه‌ شوێنی حه‌وانه‌وه‌م؟


text:
ئه‌ی كه‌لله‌ڕه‌قان، ئه‌ی دڵ و گوێ خه‌ته‌نه‌ نه‌كراوان! ئێوه‌ وه‌ك باوكانتان هه‌میشه‌ به‌ربه‌ره‌كانێی ڕۆحی پیرۆز ده‌كه‌ن!


text:
باوكانتان چ پێغه‌مبه‌رێكیان نه‌چه‌وساندۆته‌وه‌؟ ئه‌وانه‌شیان كوشت كه‌ زوو باسی هاتنی ڕاستودروسته‌كه‌یان ده‌كرد، ئه‌وه‌ی ئێستا ئێوه‌ به‌ گرتنتان دا و كوشتتان -


text:
ئه‌ویش پڕ ببوو له‌ ڕۆحی پیرۆز، چاوی بڕییه‌ ئاسمان، شكۆی خودای بینی و عیساش له‌ ده‌سته‌ڕاستی خودا وه‌ستابوو.


text:
بردییانه‌ ده‌ره‌وه‌ی شار و به‌ردبارانیان كرد. شایه‌ته‌كانیش جله‌كانیان له‌به‌رپێی گه‌نجێك داكه‌ند ناوی شاول بوو.


text:
ئینجا چۆكی دادا و به‌ ده‌نگێكی به‌رز هاواری كرد: (ئه‌ی خوداوه‌ند، ئه‌م گوناهه‌یان له‌سه‌ر مه‌نووسه‌.) ئه‌مه‌ی وت و نووست.


text:
شاول به‌ كوشتنی ستیفانۆس ڕازی بوو. هه‌ر له‌و ڕۆژه‌دا كڵێسا له‌ ئۆرشه‌لیم تووشی چه‌وسانه‌وه‌یه‌كی توند هات. هه‌موو به‌ ناوچه‌كانی یه‌هودیا و سامیره‌دا په‌رش‌وبڵاو بوونه‌وه‌، نێردراوان نه‌بێت.


text:
خه‌ڵكه‌كه‌ به‌ یه‌ك دڵ گوێیان له‌وه‌ ده‌گرت كه‌ فیلیپۆس ده‌یووت، كاتێ ئه‌و نیشانانه‌یان ده‌بیست و ده‌بینی كه‌ ده‌یكرد.


text:
ڕۆحی‌پیسیش له‌ زۆر كه‌س له‌وانه‌ی تیایان‌دا بوو به‌ ده‌نگی به‌رز هاواریان ده‌كرد و ده‌رده‌چوون، زۆر گۆج و شه‌لیش چاكبوونه‌وه‌.


text:
پێشتر له‌ شاره‌كه‌ پیاوێك هه‌بوو ناوی شیمۆن بوو، جادووی ده‌كرد و خه‌ڵكی سامیره‌ی سه‌رسام كردبوو، ده‌یووت: (پیاوێكی پایه‌ به‌رزم!)


text:
گه‌وره‌ و بچووك هه‌موو گوێیان لێ ده‌گرت و ده‌یان‌ووت: (ئه‌مه‌یه‌ هێزی خودا كه‌ پێی ده‌ووترێ گه‌وره‌.)


text:
به‌ڵام كاتێ فیلیپۆس موژده‌ی له‌مه‌ڕ پاشایه‌تی خودا و ناوی عیسای مه‌سیحی پێ‌دان، باوه‌ڕیان كرد، ژن و پیاویش له‌ئاوهه‌ڵكێشران.


text:
شیمۆنیش به‌خۆی باوه‌ڕی هێنا، كاتێ له‌ئاوهه‌ڵكێشرا دوای فیلیپۆس كه‌وت، نیشانه‌ و په‌رجوی گه‌وره‌ی ده‌بینی ده‌كرا، سه‌رسام بوو.


text:
كاتێ نێردراوان له‌ ئۆرشه‌لیم بیستیان سامیره‌ وشه‌ی خودای په‌سه‌ند كردووه‌، په‌ترۆس و یۆحه‌نایان بۆ ناردن.


text:
په‌ترۆس پێی‌ووت: (با زیوه‌كه‌ت له‌گه‌ڵ خۆت له‌ناوبچێت! چونكه‌ واتزانی به‌هره‌ی خودا به‌ پاره‌ ده‌بێت!


text:
شیمۆن وتی: (ئێوه‌ له‌ پێناوی من داوا له‌ خوداوه‌ند بكه‌ن، تاكو هیچ شتێك له‌وه‌ی باستان كرد به‌ سه‌رم‌دا نه‌یه‌ت.)


text:
دوای ئه‌وه‌ی په‌ترۆس و یۆحه‌نا شایه‌تییان دا و به‌ وشه‌ی خوداوه‌ند قسه‌یان كرد، گه‌ڕانه‌وه‌ ئۆرشه‌لیم و موژده‌یان دایه‌ زۆر گوندی سامیره‌یی.


text:
فریشته‌یه‌كی خوداوه‌ند له‌گه‌ڵ فیلیپۆس دووا و وتی: (هه‌سته‌ و به‌ره‌و خواروو بڕۆ، له‌سه‌ر ئه‌و ڕێگایه‌ی له‌ ئۆرشه‌لیمه‌وه‌ بۆ غه‌زه‌ شۆڕ ده‌بێته‌وه‌، كه‌ چۆڵه‌وانییه‌.)


text:
ئه‌ویش هه‌ڵستا و ڕۆیشت، پیاوێكی خه‌ساوی حه‌به‌شی، وه‌زیری كاروباری دارایی كنداكه‌ی شاژنی حه‌به‌شه‌ بوو، بۆ په‌رستن هاتبووه‌ ئۆرشه‌لیم.


text:
ئیتر فیلیپۆس په‌له‌ی كرد و گوێی لێ‌بوو سیپاره‌ی ئیشایا پێغه‌مبه‌ر ده‌خوێنێته‌وه‌. وتی: (ئایا ئه‌وه‌ی ده‌یخوێنیته‌وه‌ تێی‌ده‌گه‌یت؟)


text:
وتی: (چۆن بتوانم ئه‌گه‌ر یه‌كێك ڕێنماییم نه‌كات؟) جا فیلیپۆسی بانگ‌كرد سه‌ربكه‌وێت و له‌گه‌ڵی دابنیشێت.


text:
ئه‌و بڕگه‌یه‌ی نووسراوه‌كان كه‌ ده‌یخوێنده‌وه‌ ئه‌مه‌ بوو: {وه‌ك مه‌ڕ بۆ سه‌ربڕین بردرا، وه‌ك به‌رخ بێ‌ده‌نگ له‌به‌رده‌ست ئه‌وه‌ی ده‌یبڕێته‌وه‌، ئاوا ده‌می نه‌كرده‌وه‌.


text:
له‌ كاتێك‌دا ڕۆح‌سووك بوو مافی لێ زه‌وت كرا. ئیتر كێ باسی نه‌وه‌كانی ده‌كات؟ چونكه‌ ژیانی له‌سه‌ر زه‌وی هه‌ڵگیرا.}


text:
خه‌ساوه‌كه‌ پرسیاری له‌ فیلیپۆس كرد: (پرسیارێكم هه‌یه‌: ئه‌م پێغه‌مبه‌ره‌ باسی كێ ده‌كات؟ باسی خۆی یان یه‌كێكی دیكه‌؟)


text:
كاتێ به‌ ڕێگاوه‌ بوون، گه‌یشتنه‌ سه‌ر ئاوێك، خه‌ساوه‌كه‌ وتی: (ئه‌وه‌ ئاوه‌، چی ڕێم لێ ده‌گرێت له‌ ئاو هه‌ڵبكێشرێم؟)


text:
<n>[فیلیپۆس وتی: (ده‌بێت، ئه‌گه‌ر به‌ هه‌موو دڵته‌وه‌ باوه‌ڕ بهێنیت.) وه‌ڵامی دایه‌وه‌: (باوه‌ڕ ده‌كه‌م عیسای مه‌سیح كوڕی خودایه‌.)]</n>


text:
ئینجا فه‌رمانی دا گالیسكه‌كه‌ ڕاوه‌ستێ، ئه‌وسا پێكه‌وه‌ چوونه‌ ناو ئاوه‌كه‌ و فیلیپۆس خه‌ساوه‌كه‌ی له‌ئاوهه‌ڵكێشا.


text:
كاتێ له‌ ئاوه‌كه‌ ده‌رچوون، ڕۆحی خوداوه‌ند فیلیپۆسی ڕفاند و ئیتر خه‌ساوه‌كه‌ نه‌یبینییه‌وه‌، به‌ڵام به‌ خۆشییه‌وه‌ به‌ ڕێگای خۆی‌دا ڕۆیشت.


text:
فیلیپۆسیش له‌ ئه‌شدود بینرایه‌وه‌، دواتر به‌ هه‌موو شاره‌كان‌دا ده‌گه‌ڕا و موژده‌ی ده‌دا تاكو گه‌یشته‌ قه‌یسه‌رییه‌.


text:
شاول هێشتا هه‌ڕه‌شه‌ و كوشتنی به‌رامبه‌ر قوتابییه‌كانی خوداوه‌ند ده‌رده‌بڕی. چووه‌ لای سه‌رۆكی كاهینان،


text:
داوای نامه‌ی لێ‌كرد بۆ كه‌نیشته‌كانی دیمه‌شق، تاكو ئه‌گه‌ر یه‌كێك ببینێت و سه‌ر به‌ ڕێگاكه‌ بێت، چ ژن و چ پیاو، به‌ به‌ندكراوی بۆ ئۆرشه‌لیمیان ببات.


text:
كه‌ ده‌ڕۆیشت و له‌ دیمه‌شق نزیك‌بۆوه‌، له‌پڕ ڕووناكییه‌ك له‌ ئاسمانه‌وه‌ له‌ ده‌وروبه‌ری بریسكه‌ی دایه‌وه‌،


text:
وتی: (گه‌وره‌م، تۆ كێیت؟) فه‌رمووی: (من عیسام، ئه‌وه‌ی تۆ ده‌یچه‌وسێنیته‌وه‌. <n>[بۆت زه‌حمه‌ته‌ لوشكه‌ له‌ نه‌قیزه‌ی من باوێی.]</n>


text:
پیاوانی گه‌شتیار كه‌ له‌گه‌ڵی بوون به‌ بێ‌ده‌نگی وه‌ستان، ده‌نگه‌كه‌یان بیست به‌ڵام كه‌سیان نه‌بینی.


text:
شاول له‌سه‌ر زه‌وییه‌كه‌ هه‌ڵستایه‌وه‌، چاوی كرابۆوه‌ و هیچی نه‌ده‌بینی، ده‌ستیان گرت و هێنایانه‌ ناو دیمه‌شق.


text:
له‌ دیمه‌شق قوتابییه‌ك هه‌بوو ناوی حه‌نانیا بوو، خوداوه‌ند له‌ بینین‌دا پێی فه‌رموو: (حه‌نانیا!) وتی: (ئه‌وه‌تام خوداوه‌ند!)


text:
خوداوه‌ند پێی فه‌رموو: (هه‌سته‌ و بڕۆ ئه‌و شه‌قامه‌ی پێی ده‌ووترێ ڕاست، له‌ ماڵی یه‌هوزا پرسیار له‌ پیاوێكی ته‌رسۆسی بكه‌ ناوی شاوله‌، وا نوێژ ده‌كات.


text:
له‌ بینین‌دا پیاوێكی بینی ناوی حه‌نانیایه‌، دێته‌ لای و ده‌ستی له‌ سه‌ری داده‌نێت تاكو ببینێته‌وه‌.)


text:
حه‌نانیا وه‌ڵامی دایه‌وه‌: (ئه‌ی خوداوه‌ند، له‌ زۆر كه‌س ئه‌و خراپانه‌م بیستۆته‌وه‌ كه‌ ئه‌م پیاوه‌ له‌ ئۆرشه‌لیم به‌ پیرۆزكراوانی تۆی كردووه‌.


text:
ئه‌وه‌تا لێره‌ له‌ كاهینانی باڵاوه‌ ده‌سه‌ڵاتی هه‌یه‌، هه‌موو ئه‌وانه‌ بگرێت كه‌ به‌ ناوی تۆ ده‌پاڕێنه‌وه‌.)


text:
به‌ڵام خوداوه‌ند پێی فه‌رموو: (بڕۆ! چونكه‌ ئه‌مه‌ بۆ من ئامێرێكی هه‌ڵبژێردراوه‌ بۆ هه‌ڵگرتنی ناوی من له‌به‌رده‌م نه‌ته‌وه‌كان و پاشایان و نه‌وه‌ی ئیسرائیل.


text:
حه‌نانیاش ڕۆیشت و چووه‌ ماڵه‌كه‌، ده‌ستی له‌سه‌ری دانا و وتی: (برام شاول، خوداوه‌ند ناردوومی - عیسا، ئه‌وه‌ی له‌و ڕێگایه‌ی پێی‌دا هاتی بۆت ده‌ركه‌وت - تاكو دیسان ببینیت و پڕبیت له‌ ڕۆحی پیرۆز.)


text:
هه‌موو ئه‌وانه‌ی گوێیان ده‌گرت سه‌رسام ببوون و ده‌یان‌ووت: (ئه‌مه‌ ئه‌وه‌ نییه‌ ئه‌وانه‌ی له‌ ناوده‌برد كه‌ له‌ ئۆرشه‌لیم به‌م ناوه‌ ده‌پاڕانه‌وه‌؟ بۆ ئه‌مه‌ش نه‌هاته‌ ئێره‌، تاكو به‌ به‌ندكراوی بۆ كاهینانی باڵا بیانبات؟)


text:
به‌ڵام شاول به‌تواناتر ده‌بوو، جوله‌كه‌ی دانیشتووی دیمه‌شقی ده‌مكوت ده‌كرد و ده‌ریده‌خست كه‌ عیسا مه‌سیحه‌.


text:
كاتێ گه‌یشته‌ ئۆرشه‌لیم، هه‌وڵی دا بچێته‌ پاڵ قوتابییه‌كان، به‌ڵام هه‌موو لێی ترسان و باوه‌ڕیان نه‌ده‌كرد كه‌ قوتابییه‌.


text:
به‌ڵام به‌رنابا بردی و هێنایه‌ لای نێردراوان، بۆی گێڕانه‌وه‌ چۆن له‌ ڕێگادا خوداوه‌ندی بینیوه‌ و قسه‌ی له‌گه‌ڵ كردووه‌، هه‌روه‌ها چۆن له‌ دیمه‌شق ئازایانه‌ باسی ناوی عیسای كردووه‌.


text:
كڵێساش له‌ هه‌موو یه‌هودیا و جه‌لیل و سامیره‌دا ئاشتی هه‌بوو، بنیاد ده‌نرا و له‌ ترسی خوداوه‌ند ده‌ڕۆیشت، به‌ دڵنه‌وایی ڕۆحی پیرۆزیش له‌ زیادبوون‌دا بوو.


text:
په‌ترۆس پێی‌ووت: (ئینیاس، عیسای مه‌سیح چاكت ده‌كاته‌وه‌. هه‌سته‌ جێگاكه‌ت ڕابخه‌!) یه‌كسه‌ر هه‌ڵستا.


text:
لوده‌ش له‌ یافا نزیك بوو، قوتابییه‌كان بیستیان په‌ترۆس له‌وێیه‌، دوو پیاویان بۆ نارد و تكایان لێ‌كرد: (له‌ هاتن بۆ لامان دوامه‌كه‌وه‌.)


text:
په‌ترۆس هه‌ڵستا و له‌گه‌ڵیان ڕۆیشت، كاتێ گه‌یشت، بردییانه‌ ژووری سه‌ره‌وه‌، هه‌موو بێوه‌ژنه‌كان له‌لای وه‌ستان، ده‌گریان و ئه‌و كراس و جلانه‌یان پیشانی ده‌دا كه‌ ئاسكه‌ كاتێ له‌گه‌ڵیان بوو كردبووی.


text:
په‌ترۆس هه‌مووانی نارده‌ ده‌ره‌وه‌، كه‌وته‌ سه‌ر چۆك و نوێژی كرد، ئینجا ڕووی كرده‌ ته‌رمه‌كه‌ و وتی: (تابیسا، هه‌سته‌!) ئه‌ویش چاوی كرده‌وه‌ و كاتێ په‌ترۆسی بینی دانیشت.


text:
ئیتر ده‌ستی بۆ ڕاكێشا و هه‌ڵیستانده‌وه‌، ئینجا پیرۆزكراوان و بێوه‌ژنانی بانگ‌كرد و به‌ زیندوویی ڕاده‌ستی كردنه‌وه‌.


text:
له‌ شاری قه‌یسه‌رییه‌ پیاوێك به‌ ناوی كۆرنیلیۆس هه‌بوو، سه‌رپه‌ل بوو له‌و لیوایه‌ی پێی ده‌ووترا ئیتالی.


text:
خۆی و هه‌موو ماڵه‌كه‌ی خواپه‌رست و له‌خواترس بوون، زۆر چاكه‌ی له‌گه‌ڵ خه‌ڵك ده‌كرد و هه‌موو كاتێ نوێژی بۆ خودا ده‌كرد.


text:
نزیكه‌ی كاتژمێر سێی ڕۆژ، له‌ بینینێك‌دا به‌ ڕوونی بینی فریشته‌یه‌كی خودا هاته‌ لای و پێی‌ووت: (كۆرنیلیۆس!)


text:
به‌ ترسه‌وه‌ سه‌یری كرد و وتی: (به‌ڵێ گه‌وره‌م؟) پێی‌ووت: (نوێژه‌كانت و چاكه‌كانت وه‌ك یاده‌وه‌ری به‌رز بوونه‌ته‌وه‌ به‌رده‌م خودا.


text:
كاتێ فریشته‌كه‌ قسه‌ی له‌گه‌ڵی كرد ڕۆیشت، دووان له‌ خزمه‌تكاره‌كانی له‌گه‌ڵ سه‌ربازێكی خواپه‌رست بانگ‌كرد كه‌ له‌ داروده‌سته‌ تایبه‌تییه‌كه‌ی بوو،


text:
بۆ به‌یانی، كاتێ به‌ ڕێگاوه‌ بوون و له‌ شاره‌كه‌ نزیك ده‌بوونه‌وه‌، نزیكه‌ی كاتژمێر دوازده‌ ، په‌ترۆس بۆ نوێژكردن چووه‌ سه‌ربان.


text:
ئاسمانی به‌ كراوه‌یی بینی، شتێك له‌ شێوه‌ی چه‌رچه‌فێكی گه‌وره‌ ده‌هاته‌ خواره‌وه‌، به‌ هه‌ر چوار لاوه‌ شۆڕكرایه‌وه‌ سه‌ر زه‌وی.


text:
كه‌ په‌ترۆس سه‌رسام بوو ئاخۆ ده‌بێت ئه‌و بینینه‌ چی بێت، ئه‌وه‌بوو ئه‌و پیاوانه‌ی كۆرنیلیۆس ناردبوونی، به‌ پرسیار ماڵی شیمۆنیان دۆزییه‌وه‌ و له‌ به‌رده‌رگا وه‌ستان.


text:
له‌ كاتێك‌دا په‌ترۆس هه‌ر بیری له‌ بینینه‌كه‌ ده‌كرده‌وه‌، ڕۆح پێی فه‌رموو: (سێ پیاو له‌به‌رده‌رگا لێت ده‌پرسن.


text:
وتیان: (كۆرنیلیۆسی سه‌رپه‌ل، پیاوێكی ڕاستودروست و له‌خواترسه‌، هه‌موو گه‌لی جوله‌كه‌ش شایه‌تی بۆ ده‌ده‌ن. به‌هۆی فریشته‌یه‌كی پیرۆز ڕێنمایی كرا كه‌ بۆ ماڵه‌كه‌ی خۆی بانگت بكات و گوێ له‌ قسه‌كانت بگرێت.)


text:
جا په‌ترۆس بۆ ژووره‌وه‌ بانگی كردن و میوانداری كردن. بۆ به‌یانی په‌ترۆس هه‌ڵستا و له‌گه‌ڵیان ده‌رچوو، هه‌ندێك برایانی خه‌ڵكی یافاش به‌گه‌ڵی كه‌وتن.


text:
پێی‌ووتن: (ده‌زانن بۆ جوله‌كه‌ ڕێ‌پێ‌نه‌دراوه‌ تێكه‌ڵاوی بێگانه‌ بێت یان بچێته‌ لای. به‌ڵام خودا پیشانی دام به‌ كه‌س نه‌ڵێم گڵاو یان پیس.


text:
كۆرنیلیۆس وتی: (چوار ڕۆژ له‌مه‌وبه‌ر تاكو ئه‌م كاتژمێره‌ش، له‌ كاتژمێر سێ له‌ ماڵی خۆم نوێژم ده‌كرد. له‌پڕ پیاوێك به‌ جلی بریسكه‌داره‌وه‌ له‌به‌رده‌مم ڕاوه‌ستا،


text:
بۆیه‌ بۆ یافا به‌دوای شیمۆن‌دا بنێره‌ كه‌ نازناوی په‌ترۆسه‌. له‌ ماڵی شیمۆنی پێسته‌خۆشكه‌ره‌، له‌سه‌ر ده‌ریا."


text:
منیش یه‌كسه‌ر به‌دوام‌دا ناردی، تۆش چاكت‌كرد كه‌ هاتی. ئێستا هه‌موو له‌به‌رده‌م خودا ئاماده‌ین، تاكو گوێ‌بگرین له‌ هه‌موو ئه‌وه‌ی خوداوه‌ند فه‌رمانی پێ‌كردووی.)


text:
به‌ڵكو له‌ هه‌ر نه‌ته‌وه‌یه‌ك ئه‌وه‌ی ترسی ئه‌وی له‌ دڵ‌دا بێت و كاری ڕاستودروست بكات، له‌لای په‌سه‌نده‌.


text:
ده‌زانن ئه‌و وشه‌یه‌ی بۆ نه‌وه‌ی ئیسرائیلی نارد، موژده‌ی ئاشتییه‌ به‌هۆی عیسای مه‌سیح، ئه‌وه‌ی خوداوه‌ندی هه‌مووانه‌.


text:
ئه‌و شتانه‌ ده‌زانن كه‌ له‌ هه‌موو یه‌هودیا ڕووی‌دا، به‌ ده‌ستپێكردن له‌ جه‌لیله‌وه‌ دوای ئه‌وه‌ی یه‌حیا له‌ئاوهه‌ڵكێشانه‌كه‌ی ڕاگه‌یاند،


text:
چۆن خودا به‌ ڕۆحی پیرۆز و هێز عیسای ناسیره‌یی ده‌ستنیشان كرد ، ئه‌وه‌ی ده‌گه‌ڕا و چاكه‌ی ده‌كرد و هه‌موو ئه‌وانه‌ی ئیبلیس ده‌ستی به‌سه‌ریان‌دا گرتبوو چاكی ده‌كردنه‌وه‌، چونكه‌ خودا له‌گه‌ڵی بوو.


text:
ئێمه‌ شایه‌تی هه‌موو ئه‌و شتانه‌ین كه‌ له‌ ناوچه‌ی یه‌هودیا و ئۆرشه‌لیم كردی. ئه‌وه‌ی به‌ هه‌ڵواسینی به‌ داره‌وه‌ كوشتیان،


text:
نه‌ك بۆ هه‌موو گه‌ل، به‌ڵكو بۆ ئه‌و شایه‌تانه‌ی كه‌ خودا پێشتر هه‌ڵیبژاردن - بۆ ئێمه‌ كه‌ پاش هه‌ڵستانه‌وه‌ی له‌نێو مردووان، له‌گه‌ڵی‌دا خواردمان و خواردمانه‌وه‌.


text:
ئینجا فه‌رمانی پێ‌داین جاڕبده‌ین بۆ گه‌ل و شایه‌تی بده‌ین كه‌ خودا ئه‌می به‌ دادوه‌ری زیندووان و مردووان داناوه‌.


text:
هه‌موو پێغه‌مبه‌ران شایه‌تی بۆ ده‌ده‌ن كه‌ هه‌ر كه‌سێك باوه‌ڕی پێ بهێنێت، به‌خشینی گوناهه‌كانی به‌ ناوی ئه‌و ده‌ست ده‌كه‌وێت.)


text:
كاتێ په‌ترۆس باسی ئه‌م شتانه‌ی ده‌كرد، ڕۆحی پیرۆز ڕژایه‌ سه‌ر هه‌موو ئه‌وانه‌ی گوێیان له‌ وشه‌كه‌ گرتبوو.


text:
ئه‌و باوه‌ڕدارانه‌ی له‌ خه‌ته‌نه‌كراوان بوون سه‌ریان سوڕما، هه‌موو ئه‌وانه‌ی له‌گه‌ڵ په‌ترۆس بوون، چونكه‌ به‌هره‌ی ڕۆحی پیرۆز به‌سه‌ر نه‌ته‌وانیش‌دا ڕژا،


text:
بۆیه‌ فه‌رمانی پێ‌دان به‌ ناوی عیسای مه‌سیح له‌ئاوهه‌ڵبكێشرێن. ئینجا داوایان له‌ په‌ترۆس كرد چه‌ند ڕۆژێك بمێنێته‌وه‌.


text:
(له‌ شاری یافا بووم نوێژم ده‌كرد، له‌هۆش خۆم چووم و بینینێكم بینی، شتێك له‌ ئاسمانه‌وه‌ وه‌ك چه‌رچه‌فێكی گه‌وره‌ به‌ هه‌ر چوار لایه‌وه‌ بۆ لای من شۆڕكرایه‌وه‌.


text:
ئه‌وه‌بوو یه‌كسه‌ر سێ پیاو له‌پێش ئه‌و ماڵه‌ ڕاوه‌ستان كه‌ ئێمه‌ی لێ‌بوو، له‌ قه‌یسه‌رییه‌وه‌ بۆ لام نێردرابوون،


text:
ڕۆحی پیرۆز پێی فه‌رمووم كه‌ بێ دوودڵی له‌گه‌ڵیان بڕۆم، ئه‌م شه‌ش برایه‌ش له‌گه‌ڵم هاتن و چووینه‌ ماڵی پیاوه‌كه‌.


text:
ئه‌ویش بۆی گێڕاینه‌وه‌ چۆن فریشته‌ی له‌ ماڵه‌كه‌ی‌دا بینیوه‌ ڕاوه‌ستاوه‌ و وتوویه‌تی: "بنێره‌ بۆ یافا به‌دوای شیمۆن‌دا كه‌ نازناوی په‌ترۆسه‌،


text:
قسه‌كه‌ی خوداوه‌ندم بیرهاته‌وه‌ كه‌ وتی: "یه‌حیا له‌ئاوهه‌ڵكێشانی كرد، به‌ڵام ئێوه‌ به‌ ڕۆحی پیرۆز باپتیز ده‌كرێن."


text:
جا ئه‌گه‌ر خودا هه‌مان دیاری به‌وان دابێت هه‌روه‌ك به‌ ئێمه‌ی داوه‌ كه‌ باوه‌ڕمان به‌ عیسای مه‌سیح‌ی خوداوه‌ند هێنا، ئیتر من كێم بتوانم ڕێگا له‌ خودا بگرم؟)


text:
كاتێ گوێیان له‌مه‌ بوو، بێ‌ده‌نگ بوون و خودایان شكۆدار كرد، وتیان: (كه‌واته‌ خودا تۆبه‌كردنی بۆ ژیان به‌ نه‌ته‌وانیش به‌خشیوه‌.)


text:
ئینجا ئه‌وانه‌ی به‌هۆی ئه‌و چه‌وسانه‌وه‌ی به‌سه‌ر ستیفانۆس‌دا هات په‌رش‌وبڵاو بوونه‌وه‌، په‌ڕینه‌وه‌ بۆ فینیكیا و قوبرس و ئه‌نتاكیا، باسی وشه‌كه‌یان بۆ كه‌س نه‌ده‌كرد، بۆ جوله‌كه‌ نه‌بێت.


text:
به‌ڵام هه‌ندێكیان خه‌ڵكی قوبرس و كورێن بوون، كاتێ هاتنه‌ ئه‌نتاكیا، قسه‌یان بۆ یۆنانییه‌كان ده‌كرد و موژده‌ی عیسای خوداوه‌ندیان ده‌دا.


text:
كاتێ گه‌یشت و نیعمه‌تی خودای بینی، دڵشاد بوو، هه‌مووانی هاندا به‌ ته‌واوی دڵ له‌گه‌ڵ خوداوه‌ند بمێننه‌وه‌،


text:
كاتێ دۆزییه‌وه‌ بۆ ئه‌نتاكیای هێنا. ئیتر ساڵێكی ته‌واو له‌ كڵێسا كۆبوونه‌وه‌ و خه‌ڵكێكی زۆریان فێركرد. یه‌كه‌م جاریش له‌ ئه‌نتاكیا قوتابییه‌كان ناویان لێ‌نرا مه‌سیحی.


text:
یه‌كێك له‌وان ناوی ئاگابۆس بوو، هه‌ڵستا و به‌هۆی ڕۆحه‌وه‌ پێشبینی كرد كه‌ برسێتییه‌كی گه‌وره‌ هه‌موو جیهان ده‌گرێته‌وه‌ - - ئه‌وه‌ی له‌ سه‌رده‌می كلودیۆسیش ڕووی‌دا.


text:
بۆیه‌ قوتابییه‌كان بڕیاریان دا هه‌ریه‌كه‌ به‌گوێره‌ی توانای شتێك بنێرێت بۆ ئه‌و برایانه‌ی له‌ یه‌هودیا ده‌ژین.


text:
كه‌ بینی ئه‌مه‌ جێی ڕه‌زامه‌ندی جوله‌كه‌یه‌، په‌ترۆسیشی گرت، ئه‌مه‌ش له‌ ڕۆژانی جه‌ژنی فه‌تیره‌دا بوو.


text:
كاتێ هێرۆدس گرتی، خستییه‌ زیندان، بۆ پاسه‌وانی‌كردنی دایه‌ ده‌ست چوار كۆمه‌ڵی چوار سه‌ربازی، ده‌یویست دوای په‌سخه‌ بیهێنێته‌ به‌رده‌م گه‌ل.


text:
به‌ڵام كاتێ هێرۆدس به‌ته‌مابوو بیهێنێته‌ ده‌ره‌وه‌، له‌و شه‌وه‌دا په‌ترۆس له‌نێوان دوو سه‌ربازدا نووستبوو، به‌ دوو زنجیر به‌سترابۆوه‌، له‌به‌رده‌رگاش پاسه‌وان هه‌بوو، پاسه‌وانی زیندانه‌كه‌یان ده‌كرد.


text:
له‌پڕ فریشته‌یه‌كی خوداوه‌ند ده‌ركه‌وت و ڕووناكی له‌ناو ژووره‌كه‌ دره‌وشایه‌وه‌، جا كه‌له‌كه‌ی په‌ترۆسی جوڵاند و خه‌به‌ری كرده‌وه‌، وتی: (خێرا هه‌سته‌!)، ئیتر زنجیره‌كان له‌ ده‌سته‌كانی كه‌وتن.


text:
فریشته‌كه‌ پێی‌ووت: (پشتێنه‌كه‌ت ببه‌سته‌ و سۆله‌كانت له‌ پێ بكه‌!) ئه‌ویش كردی. ئینجا پێی‌ووت: (سه‌ركراسه‌كه‌ت له‌به‌ربكه‌ و دوام بكه‌وه‌.)


text:
ئه‌ویش ده‌رچوو و دوای كه‌وت، نه‌یده‌زانی ئه‌وه‌ی به‌هۆی فریشته‌كه‌وه‌ ڕووده‌دات ڕاسته‌، به‌ڵكو وایده‌زانی بینینێك ده‌بینێت.


text:
پاسه‌وانی یه‌كه‌م و دووه‌میان بڕی و گه‌یشتنه‌ ده‌روازه‌ ئاسنینه‌كه‌ی به‌ره‌و شار، له‌ خۆیه‌وه‌ بۆیان كرایه‌وه‌، ده‌رچوون و شه‌قامێكیان بڕی، یه‌كسه‌ر فریشته‌كه‌ به‌جێی‌هێشت.


text:
ئینجا په‌ترۆس به‌خۆی‌دا هاته‌وه‌ و وتی: (ئێستا به‌ ڕاستی زانیم كه‌ خوداوه‌ند فریشته‌كه‌ی نارد و له‌ ده‌ستی هێرۆدس و هه‌موو ئه‌وه‌ی گه‌لی جوله‌كه‌ چاوه‌ڕێی بوو ده‌ربازی كردم.)


text:
كه‌ ئه‌مه‌ تێگه‌یشت، هاته‌ ماڵی مریه‌می دایكی یۆحه‌نا كه‌ پێی ده‌ووترا مه‌رقۆس، زۆر له‌وێ‌دا كۆببوونه‌وه‌ نوێژیان ده‌كرد.


text:
كاتێ ده‌نگی په‌ترۆسی ناسییه‌وه‌ له‌ خۆشیان ده‌رگاكه‌ی نه‌كرده‌وه‌، به‌ڵكو ڕایكرده‌ ژووره‌وه‌ و خه‌به‌ری دا كه‌ په‌ترۆس له‌به‌رده‌رگا ڕاوه‌ستاوه‌.


text:
به‌ ده‌ست ئیشاره‌تی بۆ كردن بێ‌ده‌نگ بن، ئینجا بۆی گێڕانه‌وه‌ چۆن خوداوه‌ند له‌ زیندان ده‌ریهێنا، پێی‌ووتن: (ئه‌مه‌ به‌ یاقوب و برایان بڵێن.) ئینجا ده‌رچوو و بۆ شوێنێكی دیكه‌ ڕۆیشت.


text:
كاتێ هێرۆدس داوایكرد و نه‌یدۆزییه‌وه‌، لێكۆڵینه‌وه‌ی له‌گه‌ڵ سه‌ربازان كرد و فه‌رمانی دا بكوژرێن. ئینجا له‌ یه‌هودیاوه‌ چووه‌ قه‌یسه‌رییه‌ و له‌وێ مایه‌وه‌.


text:
هێرۆدس له‌ خه‌ڵكی سور و سه‌یدا زۆر تووڕه‌ بوو، ئه‌وانیش به‌ یه‌ك دڵ بۆ لای هاتن و بلاستۆسی سه‌رپه‌رشتیاری ماڵی پاشایان ڕازی كرد و داوای ئاشتبوونه‌وه‌یان كرد، چونكه‌ ناوچه‌كه‌یان له‌ ناوچه‌ی پاشاوه‌ ئازووقه‌ ده‌درا.


text:
له‌ ڕۆژی دیاریكراودا هێرۆدس جلی پاشایه‌تی له‌به‌ركرد، له‌سه‌ر كورسی حوكمدان دانیشت و وتاری بۆیان دا.


text:
به‌رنابا و شاولیش دوای ته‌واوكردنی خزمه‌ته‌كه‌ له‌ ئۆرشه‌لیم گه‌ڕانه‌وه‌، یۆحه‌ناشیان له‌گه‌ڵ خۆیان برد، كه‌ به‌ مه‌رقۆس ناسراوه‌.


text:
له‌ ئه‌نتاكیا له‌ناو كڵێسادا پێغه‌مبه‌ر و مامۆستا هه‌بوون: به‌رنابا، شیمۆنی ناسراو به‌ ڕه‌ش، لوكیوسی كورێنی، مه‌ناینی شیربرای هێرۆدسی تیترارك، له‌گه‌ڵ شاول.


text:
كاتێ خوداوه‌ندیان ده‌په‌رست و به‌ڕۆژووبوون، ڕۆحی پیرۆز فه‌رمووی: (به‌رنابا و شاولم بۆ ته‌رخان بكه‌ن، بۆ ئه‌و كاره‌ی بانگم كردوون بۆی.)


text:
كاتێ گه‌یشتنه‌ سه‌لامیس، وشه‌ی خودایان له‌ كه‌نیشته‌كانی جوله‌كه‌ ڕاگه‌یاند، یۆحه‌ناش وه‌ك یاریده‌ده‌ر له‌گه‌ڵیان بوو.


text:
به‌ هه‌موو دورگه‌كه‌دا گه‌ڕان تاكو گه‌یشتنه‌ پافۆس. له‌وێ تووشی جادووگه‌رێكی جوله‌كه‌ بوون پێغه‌مبه‌رێكی درۆزن بوو، ناوی بارئیسا بوو،


text:
له‌گه‌ڵ سرگیۆس پۆڵۆسی فه‌رمانڕه‌وا بوو، كه‌ پیاوێكی تێگه‌یشتوو بوو. به‌رنابا و شاولی بانگ‌كرد، داوای كرد گوێی له‌ وشه‌ی خودا بێت.


text:
به‌ڵام ئه‌لیماسی جادووگه‌ر - ئه‌مه‌ ناوه‌كه‌ی بوو - به‌ربه‌ره‌كانێی كردن و هه‌وڵی دا فه‌رمانڕه‌وا له‌ باوه‌ڕ لابدات.


text:
وتی: (ئه‌ی پڕ له‌ هه‌موو فریو و فێڵ! كوڕی شه‌یتان! دوژمنی هه‌موو ڕاستودروستییه‌ك! له‌ خواركردنی ڕێگای ڕاستی خوداوه‌ند ناوه‌ستی؟


text:
ئه‌وه‌تا ده‌ستی خوداوه‌ندت له‌سه‌ره‌ و كوێر ده‌بیت، بۆ ماوه‌یه‌ك خۆر نابینی.) یه‌كسه‌ر ته‌م و تاریكی دایپۆشی و گه‌ڕا به‌دوای یه‌كێك تاكو ده‌ستی بگرێت.


text:
پۆڵۆس و هاوڕێیانی به‌ ده‌ریادا له‌ پافۆسه‌وه‌ چوونه‌ په‌رگه‌ له‌ په‌مفیلیا. به‌ڵام یۆحه‌نا لێیان جیابۆوه‌ و گه‌ڕایه‌وه‌ ئۆرشه‌لیم.


text:
پاش خوێندنه‌وه‌ی ته‌ورات و سیپاره‌ی پێغه‌مبه‌ران، پێشه‌وایانی كه‌نیشته‌كه‌ بۆیان ناردن و پێیان وتن: (برایان، ئه‌گه‌ر شتێكتان هه‌یه‌ گه‌لی پێ هانبده‌ن، بیڵێن.)


text:
پۆڵۆس هه‌ڵستا و به‌ ده‌ست ئاماژه‌ی كرد، وتی: (پیاوانی ئیسرائیل و ئه‌وانه‌ی له‌ خودا ده‌ترسن، گوێ‌بگرن:


text:
خودای ئه‌م گه‌له‌ی ئیسرائیل باوكانمانی هه‌ڵبژارد و له‌ كاتی ئاواره‌بوونیان له‌ خاكی میسردا گه‌لی پایه‌ به‌رز كرد، به‌ بازووێكی به‌رزیشه‌وه‌ له‌وێ ده‌ریهێنان.


text:
ئه‌مه‌ هه‌مووی نزیكه‌ی چوار سه‌د و په‌نجا ساڵی خایاند. دوای ئه‌مه‌ خودا دادوه‌ری بۆ دانان تاكو سامۆئیل پێغه‌مبه‌ر.


text:
ئینجا داوای پاشایان كرد، خوداش شاولی كوڕی قیشی پێ‌دان، پیاوێكه‌ له‌ تیره‌ی بنیامین، بۆ ماوه‌ی چل ساڵ فه‌رمانڕه‌وایی كردن.


text:
پاشان لای‌برد و داودی كرده‌ پاشایان، ئه‌وه‌ی شایه‌تی بۆ دا و فه‌رمووی: {داودی كوڕی یه‌سام دۆزییه‌وه‌، پیاوێكه‌ به‌ دڵی من، ئه‌وه‌ی هه‌موو خواستی من جێبه‌جێ ده‌كات.}


text:
كاتێ یه‌حیا خه‌باته‌كه‌ی ته‌واو ده‌كرد، وتی: "واده‌زانن من كێم؟ ئه‌و نیم. ئه‌وه‌تا ئه‌وه‌ی دوای من دێت، ئه‌وه‌ی من شایانی ئه‌وه‌ نیم سۆله‌كانی پێی بكه‌مه‌وه‌."


text:
خه‌ڵكینه‌، برایان، كوڕانی پشتی ئیبراهیم و ئه‌وانه‌ی له‌نێوتان‌دا له‌ خودا ده‌ترسن، په‌یامی ئه‌م ڕزگارییه‌ بۆ ئێمه‌ نێردراوه‌.


text:
چونكه‌ ئه‌وانه‌ی له‌ ئۆرشه‌لیم دانیشتوون و سه‌رۆكه‌كانیان عیسایان نه‌ناسی، كاتێ تاوانباریان كرد، وته‌ی پێغه‌مبه‌رانیان هێنایه‌ دی كه‌ هه‌موو شه‌ممه‌یه‌ك ده‌خوێندرێته‌وه‌.


text:
دوای ئه‌وه‌ی هه‌موو ئه‌و شتانه‌یان ته‌واو كرد كه‌ له‌سه‌ری نووسراوه‌، له‌ دار هێنایانه‌ خواره‌وه‌ و خستیانه‌ گۆڕ.


text:
ڕۆژانێكی زۆریش بۆ ئه‌وانه‌ ده‌ركه‌وت كه‌ له‌ جه‌لیله‌وه‌ تاكو ئۆرشه‌لیم له‌گه‌ڵی‌دا هاتبوون. ئێستا ئه‌وان شایه‌تی ئه‌ون بۆ گه‌له‌كه‌.


text:
ئه‌وه‌ی خودا بۆ ئێمه‌ی وه‌چه‌ی ئه‌وان هێنایه‌ دی، به‌ هه‌ڵستانه‌وه‌ی عیسا، وه‌ك له‌ زه‌بووری دووه‌م‌دا نووسراوه‌: {تۆ كوڕی منی، من ئه‌مڕۆ بوومه‌ باوكت.}


text:
سه‌باره‌ت به‌وه‌ی خودا له‌نێو مردووان هه‌ڵیستانده‌وه‌ و ئیتر بۆ بۆگه‌نی ناگه‌ڕێته‌وه‌، ئاوای فه‌رمووه‌: {ئه‌و به‌ڵێنه‌ پیرۆز و مسۆگه‌ره‌تان ده‌ده‌مێ كه‌ به‌ داودم دابوو.}


text:
چونكه‌ داود دوای ئه‌وه‌ی به‌گوێره‌ی مه‌به‌ستی خودا خزمه‌تی نه‌وه‌ی خۆی كرد، نووست و چووه‌ پاڵ باوكانی، بۆگه‌نیشی بینی.


text:
به‌ باوه‌ڕهێنان به‌م بێ‌تاوان ده‌كرێن له‌ هه‌موو ئه‌و شتانه‌ی نه‌تانتوانی به‌ ته‌وراتی موسا لێی بێ‌تاوان بكرێن.


text:
{ئه‌ی گاڵته‌جاڕه‌كان سه‌یر بكه‌ن، سه‌رسام بن و بمرن، چونكه‌ له‌ ڕۆژانی ئێوه‌دا كارێك ده‌كه‌م، كارێك كه‌ هه‌رگیز باوه‌ڕ ناكه‌ن ئه‌گه‌ر بۆتان باس بكرێت.} )


text:
دوای كۆبوونه‌وه‌كه‌، زۆر له‌ جوله‌كه‌ و خواپه‌رسته‌كان كه‌ ببوونه‌ جوله‌كه‌ ، به‌دوای پۆڵۆس و به‌رنابا كه‌وتن، ئه‌مانیش قسه‌یان بۆ ده‌كردن و هانیان ده‌دان له‌ نیعمه‌تی خودا بمێنن.


text:
له‌ شه‌ممه‌ی داهاتوو نزیكه‌ی هه‌موو دانیشتووانی شاره‌كه‌ كۆبوونه‌وه‌، تاكو گوێ له‌ وشه‌ی خوداوه‌ند بگرن.


text:
كاتێ جوله‌كه‌ خه‌ڵكه‌كه‌یان بینی، ئیره‌یی دایگرتن و به‌ربه‌ره‌كانێی قسه‌كانی پۆڵۆسیان ده‌كرد و كفریان ده‌كرد.


text:
پۆڵۆس و به‌رناباش ئازایانه‌ دووان و وتیان: (ده‌بووایه‌ یه‌كه‌م جار وشه‌ی خودامان بۆ ئێوه‌ باس بكردبووایه‌. چونكه‌ ئێوه‌ ڕه‌تتان كرده‌وه‌ و بڕیارتان دا كه‌ شایانی ژیانی تاهه‌تایی نین، ئه‌وه‌تا ده‌چینه‌ لای نه‌ته‌وه‌كان!


text:
چونكه‌ خوداوه‌ند ئاوای ڕاسپاردین: {من تۆم كردۆته‌ ڕووناكی بۆ نه‌ته‌وه‌كان، تاكو ڕزگاری به‌وپه‌ڕی زه‌وی بگه‌یه‌نیت.} )


text:
كاتێ نه‌ته‌وه‌كان گوێیان له‌مه‌ بوو، زۆر دڵشادبوون و شكۆیان دایه‌ وشه‌ی خوداوه‌ند، هه‌موو ئه‌وانه‌ش كه‌ بۆ ژیانی تاهه‌تایی ده‌ستنیشان كرابوون، باوه‌ڕیان‌هێنا.


text:
به‌ڵام جوله‌كه‌كان خانمه‌ ڕێزداره‌ له‌خواترسه‌كان و پیاوماقوڵانی شاریان جۆش‌دا، چه‌وساندنه‌وه‌یان دژ به‌ پۆڵۆس و به‌رنابا به‌رپاكرد و له‌ سنووره‌كانی خۆیان ده‌ریان‌كردن.


text:
ئه‌وه‌بوو له‌ ئیكۆنیا پێكه‌وه‌ چوونه‌ ناو كه‌نیشتی جوله‌كه‌كان و ئاوا قسه‌یان كرد تاكو ژماره‌یه‌كی زۆر له‌ جوله‌كه‌ و یۆنانییه‌كان باوه‌ڕیان‌هێنا.


text:
بۆیه‌ پۆڵۆس و به‌رنابا ماوه‌یه‌كی دوورودرێژ له‌وێ مانه‌وه‌ و ئازایانه‌ سه‌باره‌ت به‌ خوداوه‌ند ده‌دووان، ئه‌ویش شایه‌تی بۆ وشه‌ی نیعمه‌تی خۆی ده‌دا و ڕێی دابوو نیشانه‌ و په‌رجو له‌سه‌ر ده‌ستیان بكرێت.


text:
ئیتر دانیشتووانی ئیكۆنیا بوونه‌ دوو به‌ش، هه‌ندێكیان له‌گه‌ڵ جوله‌كه‌ بوون و هه‌ندێكیان له‌گه‌ڵ نێردراوان.


text:
ئه‌وه‌بوو كه‌ نه‌ته‌وه‌كان و جوله‌كه‌ و سه‌رۆكه‌كانیان به‌ته‌مابوون سووكایه‌تی به‌ نێردراوان بكه‌ن و به‌ردبارانیان بكه‌ن،


text:
له‌ لیستره‌ كابرایه‌ك دانیشتبوو، هێز له‌ پێیه‌كانی نه‌بوو، به‌ زگماك ئیفلیج بوو، هه‌رگیز به‌ پێی خۆی نه‌ڕۆیشتبوو.


text:
به‌ ده‌نگێكی به‌رز وتی: (هه‌سته‌ به‌ پێوه‌ ڕاوه‌سته‌!) كابرا یه‌كسه‌ر هه‌ڵبه‌زییه‌وه‌ و ده‌ستی به‌ ڕۆیشتن كرد.


text:
كاتێ خه‌ڵكه‌كه‌ بینییان پۆڵۆس چی كرد، به‌ زمانی لیكاونیا هاواریان كرد: (خودایه‌كان شێوه‌ی مرۆڤیان وه‌رگرتووه‌ و هاتوونه‌ته‌ خواره‌وه‌ بۆ ناومان!)


text:
ئینجا كاهینی زییۆس، كه‌ په‌رستگاكه‌ی له‌ ده‌ره‌وه‌ی شار بوو، له‌گه‌ڵ خه‌ڵكه‌كه‌ گا و تاجه‌گوڵینه‌ی هێنابوو و ده‌یویست قوربانی پێشكه‌ش بكات.


text:
به‌ڵام كاتێ نێردراوه‌كان، پۆڵۆس و به‌رنابا، ئه‌مه‌یان بیست، جله‌كانیان دڕاند، خێرا چوونه‌ لای خه‌ڵكه‌كه‌، هاواریان كرد:


text:
(خه‌ڵكینه‌، بۆچی ئه‌مه‌ ده‌كه‌ن؟ ئێمه‌ش مرۆڤین، له‌ هه‌مان سروشتی ئێوه‌، موژده‌تان ده‌ده‌ینێ واز له‌م شته‌ پووچانه‌ بهێنن و بۆ لای خودای زیندوو بگه‌ڕێنه‌وه‌، دروستكه‌ری ئاسمان و زه‌وی و ده‌ریا و هه‌موو ئه‌و شتانه‌ی تیایه‌تی.


text:
له‌گه‌ڵ ئه‌وه‌ی خۆی به‌ بێ شایه‌تی نه‌هێشته‌وه‌، چاكه‌ ده‌كات، له‌ ئاسمانه‌وه‌ باران و وه‌رزی به‌روبوومتان ده‌داتێ و دڵتان له‌ خواردن و له‌ خۆشی تێر ده‌كات.)


text:
هه‌ندێك جوله‌كه‌ له‌ ئه‌نتاكیا و ئیكۆنیاوه‌ هاتن، قه‌ناعه‌تیان به‌ خه‌ڵكه‌كه‌ هێنا، ئه‌وانیش پۆڵۆسیان به‌ردباران كرد و ڕایانكێشایه‌ ده‌ره‌وه‌ی شار، وایانزانی مردووه‌.


text:
به‌ڵام كاتێ قوتابییه‌كان ده‌وریان دا، هه‌ڵستا و گه‌ڕایه‌وه‌ ناو شار. بۆ ڕۆژی دواتر له‌گه‌ڵ به‌رنابا بۆ ده‌ربه‌ ڕۆیشت.


text:
موژده‌یان به‌و شاره‌ دا و ژماره‌یه‌كی زۆریان كرده‌ قوتابی. ئینجا گه‌ڕانه‌وه‌ لیستره‌ و ئیكۆنیا و ئه‌نتاكیا،


text:
وره‌ی قوتابییه‌كانیان به‌رز ده‌كرده‌وه‌ هانیان ده‌دان له‌ باوه‌ڕ بچه‌سپێن: (پێویسته‌ به‌ ته‌نگانه‌ی زۆردا بچینه‌ ناو شانشینی خودا.)


text:
له‌ هه‌ر كڵێسایه‌ك پیرانیان بۆ هه‌ڵبژاردن، ئینجا به‌ ڕۆژوگرتنه‌وه‌ نوێژیان كرد و خه‌ڵكه‌كه‌یان دایه‌ ده‌ست خوداوه‌ند كه‌ باوه‌ڕیان پێی هێناوه‌.


text:
له‌وێشه‌وه‌ به‌ ڕێگای ده‌ریا بۆ ئه‌نتاكیا گه‌ڕانه‌وه‌، ئه‌و شوێنه‌ی لێوه‌ی درانه‌ ده‌ست نیعمه‌تی خودا بۆ ئه‌و كاره‌ی جێبه‌جێیان كرد.


text:
كاتێ گه‌یشتن و كڵێسایان كۆكرده‌وه‌، باسی هه‌موو ئه‌و شتانه‌یان كرد كه‌ خودا له‌گه‌ڵیان كردبووی، هه‌روه‌ها كه‌ ده‌رگای باوه‌ڕی بۆ نه‌ته‌وانیش كردۆته‌وه‌.


text:
هه‌ندێ كه‌س له‌ یه‌هودیاوه‌ بۆ ئه‌نتاكیا هاتن و برایانیان فێرده‌كرد: (ئه‌گه‌ر به‌گوێره‌ی ته‌وراتی موسا خه‌ته‌نه‌ نه‌كرێن، ناتوانن ڕزگاربن.)


text:
كاتێ ده‌مه‌قاڵه‌ و مشتومڕێكی زۆر له‌لایه‌ن پۆڵۆس و به‌رنابا له‌گه‌ڵ ئه‌وان ڕووی‌دا، پۆڵۆس و به‌رنابا له‌گه‌ڵ چه‌ند كه‌سێكی دیكه‌ دیاری كران، تاكو سه‌باره‌ت به‌م بابه‌ته‌ بۆ لای نێردراوان و پیران به‌ره‌و ئۆرشه‌لیم سه‌ربكه‌ون.


text:
پاش ئه‌وه‌ی كڵێسا ماڵئاواییان لێ‌كردن، به‌ ناو فینیكیا و سامیره‌دا تێپه‌ڕین، باسیان ده‌كرد كه‌ نه‌ته‌وه‌كانیش گه‌ڕاونه‌ته‌وه‌ ، جا خۆشییه‌كی زۆریان له‌نێو هه‌موو برایان‌دا بڵاو ده‌كرده‌وه‌.


text:
كاتێ گه‌یشتنه‌ ئۆرشه‌لیم، كڵێسا و نێردراوان و پیران پێشوازییان لێ‌كردن، ئه‌وانیش هه‌واڵی هه‌موو ئه‌و شتانه‌یان پێ‌دان كه‌ خودا به‌هۆیانه‌وه‌ كردبووی.


text:
به‌ڵام هه‌ندێك له‌وانه‌ی سه‌ر به‌ ڕێبازی فه‌ریسییه‌كان بوون و باوه‌ڕیان‌هێنابوو، هه‌ڵستان و وتیان: (ده‌بێت ئه‌وانه‌ خه‌ته‌نه‌ بكرێن و فه‌رمانیان پێ بكرێت كه‌ كار به‌ ته‌وراتی موسا بكه‌ن.)


text:
پاش مشتومڕێكی زۆر، په‌ترۆس هه‌ڵستا و پێی‌ووتن: (ئه‌ی برایان، ئێوه‌ ده‌زانن پێش ماوه‌یه‌ك، خودا له‌نێو ئێوه‌دا هه‌ڵیبژارد كه‌ له‌ ده‌می منه‌وه‌ نه‌ته‌وه‌كان په‌یامی ئینجیل ببیستن و باوه‌ڕ بهێنن.


text:
به‌ هیچ شتێك جیاوازی له‌نێوان ئێمه‌ و ئه‌وان‌دا نه‌كردووه‌، به‌ باوه‌ڕ دڵی ئه‌وانیشی پاك كردۆته‌وه‌.


text:
ئیتر بۆچی ئێوه‌ خودا تاقی ده‌كه‌نه‌وه‌ كه‌ نیرێك ده‌خه‌نه‌ سه‌ر شانی قوتابییه‌كان، ئه‌وه‌ی نه‌ باوكانمان و نه‌ خۆمان توانیمان هه‌ڵیبگرین؟


text:
ئیتر هه‌موو كۆمه‌ڵه‌كه‌ بێ‌ده‌نگ بوون و گوێیان له‌ به‌رنابا و پۆڵۆس گرت، باسی ئه‌و نیشانه‌ و په‌رجوانه‌یان ده‌كرد كه‌ خودا له‌سه‌ر ده‌ستی ئه‌وان له‌ناو نه‌ته‌وه‌كان ئه‌نجامی داوه‌.


text:
شیمۆن ڕوونی كرده‌وه‌ چۆن خودا یه‌كه‌م جاره‌ بایه‌خی خۆی به‌ نه‌ته‌وه‌كان نیشان‌داوه‌ تا له‌ناو ئه‌وان‌دا گه‌لێك بۆ ناوی خۆی ببات.


text:
{دوای ئه‌مه‌ ده‌گه‌ڕێمه‌وه‌ چادره‌ ڕووخاوه‌كه‌ی داود بنیاد ده‌نێمه‌وه‌، ڕووخاوییه‌كانی بنیاد ده‌نێمه‌وه‌ و سه‌رله‌نوێ هه‌ڵده‌ده‌مه‌وه‌،


text:
تاكو ئه‌و خه‌ڵكانه‌ی كه‌ ماونه‌ته‌وه‌ داوای خوداوه‌ند بكه‌ن، هه‌موو ئه‌و نه‌ته‌وانه‌ی ناوی منیان هه‌ڵگرتووه‌. خوداوه‌ند ئاوا ده‌فه‌رمووێ، ئه‌وه‌ی دروستكه‌ری ئه‌م شتانه‌یه‌


text:
له‌به‌ر ئه‌وه‌ وای به‌ باش ده‌زانم قورسایی نه‌خه‌ینه‌ سه‌ر شانی ئه‌وانه‌ی له‌ نه‌ته‌وه‌كانن كه‌ بۆ لای خودا گه‌ڕاونه‌ته‌وه‌،


text:
به‌ڵكو بۆیان بنووسین، خۆیان بگرن له‌ گڵاوی بته‌كان و له‌ داوێنپیسی و له‌ گۆشتی ئاژه‌ڵی خنكێندراو و خوێن.


text:
چونكه‌ هه‌ر له‌ كۆنه‌وه‌ موسا له‌ هه‌موو شارێك ڕاگه‌یه‌نرابوو و هه‌موو شه‌ممه‌یه‌ك له‌ كه‌نیشته‌كان ده‌خوێندرایه‌وه‌.)


text:
ئینجا نێردراوان و پیران و هه‌موو كڵێسا به‌باشیان‌زانی دوو پیاو له‌ناو خۆیان هه‌ڵبژێرن و له‌گه‌ڵ پۆڵۆس و به‌رنابا بۆ ئه‌نتاكیا بیاننێرن، یه‌هوزا كه‌ نازناوی به‌رساباس له‌گه‌ڵ سیلا، دوو پیاوی پێشكه‌وتوو له‌نێو برایان.


text:
به‌ ده‌ستی خۆیان ئاوایان نووسی: (له‌ نێردراوان و پیرانه‌وه‌، برایان، بۆ ئه‌و برایانه‌ی له‌ نه‌ته‌وه‌كانن له‌ ناوچه‌كانی ئه‌نتاكیا و سوریا و كیلیكیا: سڵاو.


text:
بیستمان هه‌ندێ كه‌س له‌لای ئێمه‌وه‌ ده‌رچوون و بێ ئه‌وه‌ی ئێمه‌ ڕایان‌بسپێرین، به‌ قسه‌كانیان بێزار و دڵگرانیان كردوون.


text:
بۆیه‌ به‌ باشمان زانی به‌ یه‌ك بیروڕاوه‌ چه‌ند پیاوێك هه‌ڵبژێرین و له‌گه‌ڵ برایانی خۆشه‌ویستمان به‌رنابا و پۆڵۆس بۆ لاتان بنێرین -


text:
چونكه‌ ڕۆحی پیرۆز و ئێمه‌ش وامان به‌ باش زانی هیچ قورساییه‌ك نه‌خه‌ینه‌ سه‌ر شانتان، جگه‌ له‌مانه‌ كه‌ پێویستن:


text:
خۆتان بگرن له‌و قوربانییانه‌ی بۆ بت پێشكه‌ش كراون، هه‌روه‌ها له‌ خواردنی ئاژه‌ڵی خنكێندراو و خوێن و له‌ داوێنپیسی. ئه‌گه‌ر خۆتان له‌مانه‌ پاراست، شتی چاك ده‌كه‌ن. خوداتان له‌گه‌ڵ.)


text:
ئه‌مانیش كه‌ به‌ڕێكران، بۆ ئه‌نتاكیا هاتن، هه‌موو كۆمه‌ڵه‌كه‌یان كۆكرده‌وه‌ و نامه‌كه‌یان پێشكه‌ش كرد.


text:
پاش ئه‌وه‌ی ماوه‌یه‌كیان به‌سه‌ربرد، له‌لایه‌ن برایانه‌وه‌ به‌ ئاشتییه‌وه‌ ڕه‌وانه‌ كرانه‌وه‌ بۆ لای ئه‌وانه‌ی ناردبوویانن، <n>[


text:
پۆڵۆس و به‌رناباش هه‌ر له‌ ئه‌نتاكیا مانه‌وه‌، خه‌ڵكێكی زۆریان فێری وشه‌ی خوداوه‌ند ده‌كرد و موژده‌یان پێ ده‌دان.


text:
پاش چه‌ند ڕۆژێك پۆڵۆس به‌ به‌رنابای وت: (با بگه‌ڕێینه‌وه‌ سه‌ر له‌ برایان بده‌ین، له‌ هه‌موو شارێك كه‌ وشه‌ی خوداوه‌ندمان تیای‌دا ڕاگه‌یاندووه‌ و هه‌واڵیان بزانین.)


text:
به‌ڵام پۆڵۆس پێی باش بوو ئه‌وه‌ی له‌ په‌مفیلیا لێیان جیابۆوه‌ و له‌گه‌ڵیان بۆ كاره‌كه‌ نه‌ڕۆیشت، ئه‌و له‌گه‌ڵ خۆیان نه‌به‌ن.


text:
له‌به‌ر ئه‌وه‌ ده‌مه‌قاڵه‌ كه‌وته‌ نێوانیان، تاكو وای لێ‌هات له‌ یه‌كتری جیا بوونه‌وه‌. ئه‌وسا به‌رنابا مه‌رقۆسی له‌گه‌ڵ خۆی برد و به‌ ده‌ریادا بۆ قوبرس چوو.


text:
پۆڵۆس گه‌یشته‌ شاری ده‌ربه‌ و پاشان لیستره‌، له‌وێ قوتابییه‌ك به‌ ناوی تیمۆساوس هه‌بوو، دایكی جوله‌كه‌یه‌كی باوه‌ڕدار بوو، به‌ڵام باوكی یۆنانی بوو.


text:
پۆڵۆس حه‌زی ده‌كرد تیمۆساوس له‌گه‌ڵی ده‌ربچێت، جا بردی و خه‌ته‌نه‌ی كرد، له‌به‌ر ئه‌و جوله‌كانه‌ی له‌و ناوچانه‌ بوون، چونكه‌ هه‌موو ده‌یانزانی باوكی یۆنانییه‌.


text:
ئیتر به‌ شاره‌كان‌دا تێده‌په‌ڕین و ئه‌و فه‌رمانانه‌ی له‌لایه‌ن نێردراوان و پیرانه‌وه‌ له‌ ئۆرشه‌لیم بڕیاریان له‌سه‌ر درابوو، پێیان ڕاده‌گه‌یاندن تاكو په‌یڕه‌وی بكه‌ن.


text:
ئینجا به‌ ناوچه‌كانی فریجیا و گه‌لاتیا تێپه‌ڕین، له‌به‌ر ئه‌وه‌ی ڕۆحی پیرۆز ڕێی نه‌دان له‌ ناوچه‌ی ئاسیا وشه‌كه‌ ڕابگه‌یه‌نن.


text:
كاتێ گه‌یشتنه‌ نزیك ناوچه‌ی میسیا هه‌وڵیان دا به‌ره‌و ناوچه‌ی بیسینیا بڕۆن، به‌ڵام ڕۆحی عیسا ڕێگای نه‌دان.


text:
له‌ شه‌ودا پۆڵۆس بینینێكی بینی، پیاوێكی مه‌كدۆنی ڕاوه‌ستابوو، لێی ده‌پاڕایه‌وه‌: (بپه‌ڕه‌وه‌ بۆ مه‌كدۆنیا و یارمه‌تیمان بده‌.)


text:
كاتێ بینینه‌كه‌ی بینی، یه‌كسه‌ر هه‌وڵمان‌دا بۆ مه‌كدۆنیا بڕۆین، دڵنیا بووین كه‌ خودا بانگی كردووین تاكو موژده‌یان بده‌ینێ.


text:
له‌وێشه‌وه‌ بۆ فیلیپی كه‌ یه‌كه‌م شاری ناوچه‌ی مه‌كدۆنیایه‌ و جێنشینی ڕۆمانییه‌كانه‌، له‌وێ چه‌ند ڕۆژێك ماینه‌وه‌.


text:
له‌ شه‌ممه‌دا چووینه‌ ده‌ره‌وه‌ی شار بۆ سه‌ر ڕووبار، له‌و بڕوایه‌دا بووین له‌وێ نوێژ بكرێت. ئینجا دانیشتین و له‌گه‌ڵ ئه‌و ژنانه‌ی كۆببوونه‌وه‌ قسه‌مان كرد.


text:
له‌ شاری سیاتیرا ژنێكی خواپه‌رست به‌ ناوی لیدیا گوێی ده‌گرت، بازرگانی كوتاڵی گرانبه‌ها بوو. خوداوه‌ند دڵی كرده‌وه‌ تاكو سه‌رنج بداته‌ قسه‌كانی پۆڵۆس.


text:
كاتێ خۆی و خاوخێزانی له‌ئاوهه‌ڵكێشران، پاڕایه‌وه‌: (ئه‌گه‌ر بڕیارتان داوه‌ من باوه‌ڕدارم به‌ خوداوه‌ند، وه‌رنه‌ ماڵه‌كه‌م و بمێننه‌وه‌.) ئیتر ناچاری كردین.


text:
ئه‌وه‌بوو بۆ شوێنی نوێژكردن ده‌چووین، تووشی كاره‌كه‌رێك بووین ڕۆحی فاڵچیێتی تێدابوو، به‌ فاڵچیێتییه‌كه‌ی قازانجێكی زۆری بۆ خاوه‌نه‌كانی به‌ده‌ست‌ده‌هێنا.


text:
به‌دوای پۆڵۆس و ئێمه‌ كه‌وت و هاواری ده‌كرد: (ئه‌م مرۆڤانه‌ به‌نده‌ی خودای هه‌ره‌به‌رزن، ڕێگای ڕزگاریتان بۆ ڕاده‌گه‌یه‌نن.)


text:
چه‌ندین ڕۆژ ئه‌مه‌ی ده‌كرد، تاكو پۆڵۆس بێزار بوو، ئاوڕی دایه‌وه‌ و به‌ ڕۆحه‌كه‌ی وت: (به‌ ناوی عیسای مه‌سیح فه‌رمانت پێ ده‌كه‌م، لێی وه‌ره‌ ده‌ره‌وه‌!) هه‌ر له‌و كاته‌دا هاته‌ ده‌ره‌وه‌.


text:
كاتێ خاوه‌نه‌كانی بینییان سه‌رچاوه‌ی داهاتیان بڕا، پۆڵۆس و سیلایان گرت، ڕایانكێشانه‌ بازاڕ بۆ به‌رده‌م ده‌سه‌ڵاتداران.


text:
ئیتر خه‌ڵكه‌كه‌ پێكڕا لێیان هه‌ڵستان و فه‌رمانڕه‌واكان جله‌كانیان دڕاند و فه‌رمانیان دا داركاری بكرێن.


text:
جا زۆر داركارییان كردن و خستیاننه‌ به‌ندیخانه‌وه‌، فه‌رمانیان به‌ چاودێری به‌ندیخانه‌كه‌ دا به‌ توندی پاسه‌وانیان بكات.


text:
ئه‌ویش كه‌ ئه‌م فه‌رمانه‌ی وه‌رگرت، فڕێی‌دانه‌ ناو قووڵایی به‌ندیخانه‌كه‌ و پێیانی خسته‌ ناو كۆته‌وه‌.


text:
له‌ نیوه‌ی شه‌ودا پۆڵۆس و سیلا نوێژیان ده‌كرد و گۆرانی ڕۆحییان بۆ خودا ده‌ووت، به‌ندكراوانیش گوێیان لێ‌بوو.


text:
له‌ناكاو بوومه‌له‌رزه‌یه‌كی توند ڕووی‌دا، گۆشه‌كانی به‌ندیخانه‌كه‌ی هه‌ژاند، یه‌كسه‌ر هه‌موو ده‌رگاكان كرانه‌وه‌ و كۆتی هه‌مووان‌بۆوه‌.


text:
كه‌ چاودێره‌كه‌ به‌ ئاگا هات و بینی ده‌رگاكانی به‌ندیخانه‌ كراونه‌ته‌وه‌، شمشێری هه‌ڵكێشا به‌ته‌مابوو خۆی بكوژێت، وایزانی به‌ندكراوان ڕایانكردووه‌.


text:
ئیتر له‌و كاته‌ی شه‌و بردنی و برینه‌كانی تیماركردن، یه‌كسه‌ر خۆی و هه‌موو خێزانه‌كه‌ی له‌ئاوهه‌ڵكێشران.


text:
ئینجا بردنییه‌ ماڵ و خواردنی بۆ دانان، خۆی و هه‌موو خێزانه‌كه‌ی زۆر دڵشادبوون، كه‌ باوه‌ڕیان به‌ خودا هێنابوو.


text:
چاودێری به‌ندیخانه‌ ئه‌م هه‌واڵه‌ی دایه‌ پۆڵۆس: (فه‌رمانڕه‌وایان ناردوویانه‌ كه‌ به‌ڕه‌ڵا بكرێن، بۆیه‌ ئێستا وه‌رنه‌ ده‌ره‌وه‌ و به‌خێر بچن.)


text:
به‌ڵام پۆڵۆس پێی‌ووتن: (بێ حوكمدان به‌ ئاشكرا داركارییان كردین و فڕێیان‌داینه‌ به‌ندیخانه‌، ئێمه‌ش هاوڵاتی ڕۆمانین، ئایا ئێستا به‌ نهێنی ده‌رمان ده‌كه‌ن؟ نه‌خێر! به‌ڵكو با خۆیان بێن ده‌رمان بهێنن.)


text:
پۆلیسه‌كان ئه‌م قسانه‌یان به‌ فه‌رمانڕه‌وایان ڕاگه‌یاند، ئه‌وانیش كاتێ زانییان پۆڵۆس و سیلا هاوڵاتی ڕۆمانین ترسان.


text:
جا له‌ به‌ندیخانه‌ ده‌رچوون و چوونه‌ لای ماڵی لیدیا، له‌وێ خوشك و برایانیان بینی و هانیان دان و ده‌رچوون.


text:
پۆڵۆس وه‌ك كردبوویه‌ پیشه‌ چووه‌ لایان، سێ ڕۆژی شه‌ممه‌ له‌سه‌ر یه‌ك به‌ نووسراوه‌كان گفتوگۆی له‌گه‌ڵ ده‌كردن،


text:
ڕوونی ده‌كرده‌وه‌ و ده‌ریده‌خست كه‌ ده‌بووایه‌ مه‌سیح ئازار بچێژێت و له‌نێو مردووان هه‌ڵستێته‌وه‌. پێی‌ووتن: (ئه‌م عیسایه‌ی من پێتانی ڕاده‌گه‌یه‌نم، مه‌سیحه‌كه‌یه‌.)


text:
هه‌ندێكیان قه‌ناعه‌تیان هات و چوونه‌ پاڵ پۆڵۆس و سیلا، هه‌روه‌ها زۆر له‌ یۆنانی خواپه‌رست و له‌ ژنه‌ خانه‌دانه‌كانیش كه‌ ژماره‌یان كه‌م نه‌بوو.


text:
جوله‌كه‌ش ئیره‌ییان پێ هات، هه‌ندێك پیاوخراپی بازاڕیان هێنا، خه‌ڵكیان كۆكرده‌وه‌ و ئاژاوه‌یان له‌ شار نایه‌وه‌. چوونه‌ سه‌ر ماڵی یاسون و داوایان كرد پۆڵۆس و سیلا بهێنرێنه‌ لای خه‌ڵك.


text:
كاتێ نه‌یاندۆزینه‌وه‌، یاسون و هه‌ندێك برایانیان بۆ لای فه‌رمانڕه‌وایانی شار ڕاكێشا، هاواریان ده‌كرد: (ئه‌مانه‌ كه‌ جیهانیان هه‌ڵگێڕاوه‌ته‌وه‌، بۆ ئێره‌ش هاتوون،


text:
یاسون میوانداری كردوون. هه‌موویان دژی فه‌رمانه‌كانی قه‌یسه‌ر كار ده‌كه‌ن، ده‌ڵێن پاشایه‌كی دیكه‌ هه‌یه‌، ناوی عیسایه‌.)


text:
به‌ڵام خه‌ڵكی بیریه‌ له‌ سالۆنیكییه‌كان ڕێزدارتر بوون، به‌وپه‌ڕی په‌رۆشییه‌وه‌ وشه‌كه‌یان وه‌رگرت، ڕۆژانه‌ له‌ نووسراوه‌كان ورد ده‌بوونه‌وه‌ ئاخۆ شته‌كان ئاوان.


text:
جا زۆریان باوه‌ڕیان‌هێنا، هه‌روه‌ها زۆر له‌ ژنه‌ ڕێزداره‌ یۆنانییه‌كان و پیاویش كه‌ ژماره‌یان كه‌م نه‌بوو.


text:
كاتێ جوله‌كه‌ی سالۆنیكی زانییان پۆڵۆس له‌ بیریه‌ش وشه‌ی خودای ڕاگه‌یاندووه‌، هاتن له‌وێش خه‌ڵك جۆش بده‌ن و بوروژێنن.


text:
ئه‌وانه‌ی یاوه‌ری پۆڵۆس بوون ئه‌ویان هێنایه‌ ئه‌سینا، كاتێ ڕاسپارده‌یان بۆ سیلا و تیمۆساوس وه‌رگرت كه‌ به‌ زووترین كات بێنه‌ لای، ڕۆیشتن.


text:
بۆیه‌ له‌ كه‌نیشت گفتوگۆی له‌گه‌ڵ جوله‌كه‌ و خواپه‌رستان ده‌كرد، له‌ بازاڕیش له‌گه‌ڵ ئه‌وانه‌ی ڕۆژانه‌ تووشیان ده‌هات.


text:
هه‌ندێك فه‌یله‌سوفی ئه‌پیكوری و ستۆیكی گفتوگۆیان له‌گه‌ڵی ده‌كرد، هه‌ندێك ده‌یان‌ووت: (ئه‌م چه‌نه‌بازه‌ ده‌یه‌وێت چی بڵێت؟) هه‌ندێكی دیكه‌ وتیان: (دیاره‌ بانگه‌واز بۆ هه‌ندێك خودای نامۆ ده‌كات)، چونكه‌ موژده‌ی عیسا و هه‌ڵستانه‌وه‌ی ده‌دا.


text:
له‌به‌ر ئه‌وه‌ هه‌موو ئه‌سیناییه‌كان و بێگانه‌كانی تێدا ده‌ژیان، ده‌رفه‌تیان بۆ هیچ شتێك نه‌ده‌دا جگه‌ له‌ باس یان بیستنی شتی نوێ.


text:
پۆڵۆس له‌ناوه‌ڕاستی ئاریۆپاگۆس‌دا وه‌ستا و وتی: (پیاوانی ئه‌سینا، ده‌بینم له‌ هه‌موو لایه‌كه‌وه‌ زۆر دیندارن.


text:
كاتێ ده‌گه‌ڕام و سه‌یری په‌رستراوه‌كانتانم ده‌كرد، قوربانگایه‌كم بینی له‌سه‌ری نووسرا بوو: "بۆ خودای نه‌ناسراو." جا ئه‌وه‌تان بۆ ڕاده‌گه‌یه‌نم كه‌ ده‌یپه‌رستن و نایناسن.


text:
ئه‌و خودایه‌ی جیهان و هه‌موو شته‌كانی ناوی دروستكردووه‌، خوداوه‌ندی ئاسمان و زه‌وییه‌ و له‌ په‌رستگای ده‌ستكرد نیشته‌جێ نابێت.


text:
به‌ ده‌ستی مرۆڤ خزمه‌ت ناكرێت وه‌ك پێویستی به‌ شتێك بێت، چونكه‌ ئه‌و به‌ خۆی ژیان و هه‌ناسه‌ و هه‌موو شتێك ده‌داته‌ هه‌مووان.


text:
هه‌موو نه‌ته‌وه‌كانی له‌ یه‌كێك دروستكردووه‌، تاكو له‌سه‌ر هه‌موو ڕووی زه‌وی نیشته‌جێ بن، كات و سنووره‌كانی نیشته‌جێبوونی ئه‌وانی داناوه‌ و دیاری كردووه‌،


text:
"چونكه‌ له‌ودا ده‌ژین و ده‌جووڵێین و هه‌ین،" وه‌ك هه‌ندێك شاعیرانتان وتیان: "ئێمه‌ش نه‌وه‌ی ئه‌وین."


text:
بۆیه‌ جا كه‌ نه‌وه‌ی خوداین، پێویسته‌ بیرنه‌كه‌ینه‌وه‌ كه‌ خودایه‌تی له‌ په‌یكه‌ری زێڕ یان زیو یان به‌ردینه‌، كه‌ داهێنان و بیری مرۆڤ شێوه‌ی كێشاوه‌.


text:
بۆیه‌ سه‌رده‌مانی نه‌زانی چاوپۆشییان لێ‌كراوه‌، ئێستا خودا فه‌رمان ده‌دات بۆ هه‌موو كه‌سێك و له‌ هه‌موو شوێنێك كه‌ تۆبه‌ بكه‌ن.


text:
چونكه‌ ڕۆژێكی داناوه‌ تیای‌دا به‌ته‌مایه‌ به‌ دادپه‌روه‌ری جیهان حوكم بدات، به‌ پیاوێك كه‌ دیاری كردووه‌، به‌ڵگه‌شی به‌ هه‌مووان داوه‌ كه‌ له‌نێو مردووان هه‌ڵیستانده‌وه‌.)


text:
كاتێ گوێیان له‌ هه‌ڵستانه‌وه‌ی مردووان بوو، هه‌ندێكیان گاڵته‌یان پێ‌كرد، به‌ڵام هه‌ندێكیان وتیان: (جارێكی دیكه‌ له‌م باره‌یه‌وه‌ گوێت لێ ده‌گرین.)


text:
به‌ڵام هه‌ندێ كه‌س باوه‌ڕیان‌هێنا و لایه‌نگریان كرد، له‌وانه‌: دیونیسیۆسی ئه‌ندامی ئاریۆپاگۆس، ژنێكی ناو داماریس و كه‌سانی دیكه‌ش له‌گه‌ڵیان.


text:
جوله‌كه‌یه‌كی دۆزییه‌وه‌ به‌ ناوی ئه‌كیلا، خه‌ڵكی پۆنتۆس بوو، تازه‌ له‌گه‌ڵ پریسكیلای ژنی له‌ ئیتالیاوه‌ هاتبوون، چونكه‌ كلودیۆس فه‌رمانی دابوو هه‌موو جوله‌كه‌ ڕۆما به‌جێ‌بهێڵن، ئیتر چووه‌ لایان.


text:
كاتێ سیلا و تیمۆساوس له‌ مه‌كدۆنیاوه‌ هاتن، پۆڵۆس بۆ خزمه‌تی وشه‌كه‌ ته‌رخان كرابوو ، شایه‌تی بۆ جوله‌كه‌ ده‌دا كه‌ عیسا مه‌سیحه‌كه‌یه‌.


text:
به‌ڵام كاتێ دژایه‌تییان كرد و كفریان كرد، كراسه‌كه‌ی ته‌كاند و پێی‌ووتن: (خوێنی خۆتان له‌سه‌ر خۆتان! من بێ‌تاوانم. له‌ ئێستاوه‌ ده‌چمه‌ لای نه‌ته‌وه‌كان.)


text:
ئیتر ئه‌وێی به‌جێ‌هێشت و چووه‌ ماڵی پیاوێك ناوی تیتۆس یستۆس بوو، خواپه‌رست بوو، ماڵه‌كه‌ی له‌ ته‌نیشت كه‌نیشته‌وه‌ بوو.


text:
لێره‌دا كریسپۆسی پێشه‌وای كه‌نیشت خۆی و هه‌موو ماڵه‌كه‌ی باوه‌ڕیان به‌ خوداوه‌ند هێنا. زۆر له‌ خه‌ڵكی كۆرنسۆس كه‌ گوێیان لێ‌بوو باوه‌ڕیان‌هێنا و له‌ئاوهه‌ڵكێشران.


text:
چونكه‌ من له‌گه‌ڵت دام، كه‌س هێرش ناكاته‌ سه‌رت بۆ ئه‌وه‌ی ئازارت بدات، چونكه‌ خه‌ڵكێكی زۆرم هه‌یه‌ له‌م شاره‌.)


text:
له‌و سه‌رده‌مه‌ی گالیۆن فه‌رمانڕه‌وای ئه‌خائیا بوو، جوله‌كه‌ یه‌ك ده‌ست دژی پۆڵۆس هه‌ڵستان و بۆ دادگایان هێنا،


text:
كه‌ پۆڵۆس خه‌ریك بوو ده‌می بكاته‌وه‌، گالیۆن به‌ جوله‌كه‌كانی وت: (جوله‌كه‌كان، ئه‌گه‌ر مه‌سه‌له‌كه‌ ناڕه‌وایی یان تاوانێكی خراپ بووایه‌، وه‌ك هۆیه‌ك گوێم له‌ سكاڵاتان ده‌گرت.


text:
به‌ڵام ئه‌گه‌ر بابه‌ته‌كه‌ له‌سه‌ر وشه‌ و ناو و ته‌وراتتانه‌، به‌ خۆتان ته‌ماشای بكه‌ن. نامه‌وێت له‌م بابه‌تانه‌دا ببمه‌ دادوه‌ر.)


text:
ئه‌وسا هه‌موو سۆستانیسی پێشه‌وای كه‌نیشتیان گرت و له‌به‌رده‌م دادگا لێیان دا، گالیۆنیش گوێی به‌مه‌ نه‌دا.


text:
پۆڵۆس ڕۆژانێكی زۆر مایه‌وه‌، ئینجا ماڵئاوایی له‌ برایان كرد و له‌گه‌ڵ پریسكیلا و ئه‌كیلا به‌ ده‌ریادا به‌ره‌و سوریا ڕۆیشت. دوای ئه‌وه‌ی له‌ كه‌نخریا سه‌ری تاشی، چونكه‌ نه‌زری له‌سه‌ر بوو.


text:
گه‌یشتنه‌ ئه‌فه‌سۆس و ئه‌وانی له‌وێ به‌جێ‌هێشت، به‌ڵام خۆی چووه‌ كه‌نیشت و له‌گه‌ڵ جوله‌كه‌ گفتوگۆی ده‌كرد.


text:
ئیتر ماڵئاوایی لێ‌كردن و وتی: (خودا حه‌ز بكات ده‌گه‌ڕێمه‌وه‌ لاتان.) ئینجا له‌ ئه‌فه‌سۆسه‌وه‌ به‌ ده‌ریادا ڕۆیشت.


text:
ماوه‌یه‌ك له‌وێ مایه‌وه‌ و ده‌رچوو، به‌ ڕیز به‌ ناوچه‌ی گه‌لاتیا و فریجیادا تێپه‌ڕی و وره‌ی هه‌موو قوتابییه‌كانی به‌رز ده‌كرده‌وه‌.


text:
جوله‌كه‌یه‌كی خه‌ڵكی ئه‌سكه‌نده‌ریه‌ به‌ ناوی ئه‌پۆلۆس هاته‌ ئه‌فه‌سۆس، زمان پاراو و له‌ نووسراوه‌كان شاره‌زا بوو.


text:
ڕێگای خوداوه‌ند فێركرابوو، به‌ دڵگه‌رمی ده‌دووا و به‌ دروستی سه‌باره‌ت به‌ عیسا خه‌ڵكی فێر ده‌كرد، ته‌نها له‌ئاوهه‌ڵكێشانه‌كه‌ی یه‌حیای ده‌زانی.


text:
ئه‌م ده‌ستی پێ‌كرد ئازایانه‌ له‌ كه‌نیشت قسه‌ بكات. كه‌ پریسكیلا و ئه‌كیلا گوێیان لێی‌بوو، بردییان و دروستتر ڕێگای خودایان بۆ ڕوون‌كرده‌وه‌.


text:
كاتێ ئه‌پۆلۆس حه‌زی‌كرد بچێته‌ ئه‌خائیا، برایان هانیان دا و بۆ قوتابییه‌كانیان نووسی پێشوازی لێ بكه‌ن. كاتێ هات یارمه‌تییه‌كی زۆری ئه‌وانه‌ی دا كه‌ به‌هۆی نیعمه‌ت باوه‌ڕیان‌هێنا بوو.


text:
چونكه‌ به‌ هێزه‌وه‌ و به‌ ئاشكرا جوله‌كه‌ی بێ‌ده‌نگ ده‌كرد، به‌هۆی نووسراوه‌كان ده‌یسه‌لماند عیسا مه‌سیحه‌كه‌یه‌.


text:
ئه‌وه‌بوو كه‌ ئه‌پۆلۆس له‌ كۆرنسۆس بوو، پۆڵۆس به‌ ڕێگاكانی ناوه‌وه‌ تێپه‌ڕی و هاته‌ ئه‌فه‌سۆس. له‌وێ هه‌ندێك قوتابی بینی،


text:
پێی‌ووتن: (كاتێ باوه‌ڕتان هێنا، ڕۆحی پیرۆزتان وه‌رگرت؟) كه‌چی پێیان وت: (نه‌خێر! ته‌نانه‌ت نه‌مانبیستووه‌ كه‌ ڕۆحی پیرۆز هه‌یه‌!)


text:
پۆڵۆس وتی: (له‌ئاوهه‌ڵكێشانه‌كه‌ی یه‌حیا له‌ئاوهه‌ڵكێشانی تۆبه‌كردن بوو، به‌ خه‌ڵكی ده‌ووت باوه‌ڕ بهێنن به‌وه‌ی له‌دوای دێت، واتا به‌ عیسا.)


text:
ئینجا پۆڵۆس چووه‌ كه‌نیشت و بۆ زیاتر له‌ سێ مانگ ئازایانه‌ ده‌دووا، گفتوگۆی ده‌كرد و سه‌باره‌ت به‌ كاروباری شانشینی خودا قه‌ناعه‌تی به‌ خه‌ڵك ده‌هێنا.


text:
به‌ڵام هه‌ندێ كه‌لله‌ڕه‌قییان كرد و باوه‌ڕیان نه‌هێنا، له‌به‌رده‌م خه‌ڵكه‌كه‌ جنێویان به‌ ڕێگاكه‌ دا. ئه‌ویش لێیان كشایه‌وه‌ و قوتابییه‌كانی برد، ڕۆژانه‌ له‌ قوتابخانه‌ی تیرانۆس گفتوگۆی ده‌كرد.


text:
دوو ساڵ وابوو، تاكو هه‌موو ئه‌وانه‌ی له‌ ئاسیادا دانیشتبوون، جوله‌كه‌ و یۆنانی، وشه‌كه‌ی خوداوه‌ندیان بیست.


text:
ته‌نانه‌ت ده‌سته‌سڕ و به‌روانكه‌ی سه‌ر پێستیان ده‌هێنا، ده‌یانخسته‌ سه‌ر نه‌خۆش و نه‌خۆشی نه‌ده‌ما، ڕۆحی‌پیسیش ده‌رده‌چوون.


text:
هه‌ندێك له‌و جوله‌كه‌ گه‌ڕۆكانه‌ی ڕۆحی‌پیس ده‌رده‌كه‌ن، هه‌وڵیان دا ناوی عیسای خوداوه‌ند بۆ ئه‌وانه‌ به‌كاربهێنن كه‌ ڕۆحی‌پیسیان تێدایه‌، ده‌یان‌ووت: (به‌ عیسا، ئه‌وه‌ی پۆڵۆس ڕایده‌گه‌ێنێت، فه‌رمانت پێ ده‌كه‌م ده‌ربچیت.)


text:
ئینجا پیاوه‌كه‌ی ڕۆحه‌ پیسه‌كه‌ی تێدابوو په‌لاماری دان و به‌سه‌ر هه‌موویان‌دا زاڵبوو، ده‌ره‌قه‌تیان هات، ته‌نانه‌ت به‌ ڕووتی و بریندارییه‌وه‌ له‌و ماڵه‌ ڕایانكرد.


text:
ئه‌مه‌ش زانرا له‌لایه‌ن هه‌موو ئه‌و جوله‌كه‌ و یۆنانییانه‌ی له‌ ئه‌فه‌سۆس ده‌ژیان، هه‌موو ترس دایگرتن و ناوی عیسای خوداوه‌ند به‌رزبۆوه‌.


text:
ژماره‌یه‌ك له‌وانه‌ی خه‌ریكی جادووگه‌ریێتی بوون، په‌ڕتووكه‌كانیان كۆده‌كرده‌وه‌ و له‌به‌رده‌م هه‌مووان ده‌یانسووتاندن. نرخه‌كانیان ژمارد، بینییان په‌نجا هه‌زار زیوه‌.


text:
كاتێ ئه‌مانه‌ ته‌واو بوون، پۆڵۆس بڕیاری دا به‌ مه‌كدۆنیا و ئه‌خائیادا تێپه‌ڕێت و بچێته‌ ئۆرشه‌لیم، وتی: (پاش ئه‌وه‌ی له‌وێ ده‌بم، ده‌بێت ڕۆماش ببینم.)


text:
ئینجا دووان له‌وانه‌ی خزمه‌تی ئه‌ویان ده‌كرد ناردنی بۆ مه‌كدۆنیا، تیمۆساوس و ئه‌راستۆس، به‌خۆی ماوه‌یه‌ك له‌ ئاسیا مایه‌وه‌.


text:
زیوگه‌رێك به‌ ناوی دیمیتریۆس كه‌ په‌رستگای بچووكی زیوینی ئه‌رتامیسی دروست‌ ده‌كرد. ئه‌مه‌ قازانجێكی كه‌می نه‌بوو بۆ پیشه‌داران.


text:
ئیتر له‌گه‌ڵ پیشه‌دارانی ئه‌و هاوپیشه‌، كۆی كردنه‌وه‌ و وتی: (كوڕینه‌، ده‌زانن خۆشگوزه‌رانیمان له‌م پیشه‌یه‌یه‌،


text:
بینیووتانه‌ و بیستووتانه‌ كه‌ نه‌ك ته‌نها له‌ ئه‌فه‌سۆس، بگره‌ له‌ هه‌موو ئاسیا، ئه‌م پۆڵۆسه‌ خه‌ڵكێكی زۆری قه‌ناعه‌ت پێ‌هێناوه‌ و له‌ ڕێ لایداون، ده‌ڵێت ئه‌وانه‌ی ده‌ستكردن خودا نین.


text:
نه‌ك ته‌نها ئه‌م به‌شه‌مان له‌ مه‌ترسی دایه‌ ڕێزی لێ نه‌گیرێت، به‌ڵكو په‌رستگاكه‌ی ئه‌رتامیسی خواژنی گه‌وره‌ش هیچ به‌هایه‌كی نامێنێت، ئه‌وه‌ی هه‌موو ئاسیا و جیهان ده‌یپه‌رستن پایه‌ به‌رزییه‌كه‌ی له‌ده‌ست بدات.)


text:
شڵه‌ژان هه‌موو شاری گرته‌وه‌، یه‌كده‌ست گایۆس و ئه‌ریسته‌رخۆسی مه‌كدۆنییان ڕاكێشایه‌ شانۆ، كه‌ هاوڕێی پۆڵۆس بوون له‌ گه‌شت‌دا.


text:
هه‌روه‌ها هه‌ندێك گه‌وره‌ پیاوی ئاسیا كه‌ دۆستی بوون، ناردیانه‌ لای و لێی پاڕانه‌وه‌ كه‌ نه‌چێته‌ شانۆكه‌.


text:
ئیتر هه‌ندێك هاواری شتێكیان ده‌كرد و هه‌ندێك شتێكی دیكه‌، چونكه‌ كۆڕه‌كه‌ شێوا بوو، زۆربه‌شیان نه‌یانده‌زانی بۆچی كۆبوونه‌ته‌وه‌.


text:
ئینجا ئه‌سكه‌نده‌ریان له‌ناو خه‌ڵكه‌كه‌وه‌ ڕاكێشا، جوله‌كه‌ش بۆ پێشه‌وه‌ پاڵیان پێوه‌ ده‌نا، ئه‌سكه‌نده‌ریش ده‌ستی به‌رزكرده‌وه‌ ده‌یویست له‌به‌رده‌م خه‌ڵكه‌كه‌ به‌رگری له‌ خۆی بكات.


text:
به‌ڵام كه‌ زانییان جوله‌كه‌یه‌، نزیكه‌ی دوو كاتژمێر هه‌موویان به‌یه‌كه‌وه‌ هاواریان ده‌كرد: (پایه‌ به‌رزه‌ ئه‌رتامیسی ئه‌فه‌سۆسییه‌كان!)


text:
ئینجا فه‌رمانڕه‌وای شاره‌كه‌ خه‌ڵكه‌كه‌ی هێمن كرده‌وه‌ و وتی: (پیاوانی ئه‌فه‌سۆس، كێ هه‌یه‌ نه‌زانێت كه‌ شاری ئه‌فه‌سۆسییه‌كان پاسه‌وانی په‌رستگای ئه‌رتامیسی گه‌وره‌ و ئه‌و په‌یكه‌ره‌یه‌ كه‌ له‌ ئاسمانه‌وه‌ كه‌وته‌ خواره‌وه‌؟


text:
چونكه‌ ئه‌م دوو پیاوه‌تان هێناوه‌، كه‌ نه‌ په‌رستگا دزن نه‌ كفریان سه‌باره‌ت به‌ خواژنه‌كه‌مان كردووه‌.


text:
به‌ڵام ئه‌گه‌ر دیمیتریۆس و پیشه‌داره‌كانی له‌گه‌ڵ ئه‌ون سكاڵایان دژی كه‌سێك هه‌یه‌، ئه‌وا دادگاكان كراونه‌ته‌وه‌ و دادوه‌ر هه‌یه‌، با سكاڵا له‌ یه‌كتری بكه‌ن.


text:
له‌ ڕاستی‌دا له‌ مه‌ترسی داین تاوانبار بكرێن به‌ ئاژاوه‌نانه‌وه‌، له‌به‌ر ئه‌وه‌ی ئه‌مڕۆ، هیچ پاساوێكمان نییه‌ بۆ پاكانه‌ی ئه‌م كۆبوونه‌وه‌یه‌.)


text:
دوای نه‌مانی ئاژاوه‌كه‌، پۆڵۆس قوتابییه‌كانی بانگ‌كرد و وره‌ی به‌رزكردنه‌وه‌، ماڵئاوایی لێ‌كردن و ده‌رچوو تاكو بڕواته‌ مه‌كدۆنیا.


text:
له‌وێ سێ مانگی به‌سه‌ربرد. كه‌ به‌ته‌مابوو به‌ ده‌ریادا بچێته‌ سوریا جوله‌كه‌ پیلانیان بۆی گێڕا، بڕیاری دا به‌ مه‌كدۆنیادا بگه‌ڕێته‌وه‌.


text:
ئه‌مانه‌ی له‌گه‌ڵ‌بوو: له‌ بیریه‌ سوپاترۆسی كوڕی پیڕۆس، له‌ سالۆنیكییان ئه‌ریسته‌رخۆس و سه‌كوندۆس، گایۆس له‌ ده‌ربه‌ و تیمۆساوس، له‌ ئاسیاش تیخیكۆس و تروفیمۆس.


text:
ئێمه‌ش دوای ڕۆژانی فه‌تیره‌، به‌ به‌له‌م له‌ فیلیپی ده‌رچووین، له‌ ترواسه‌وه‌ به‌ پێنج ڕۆژ گه‌یشتینه‌ لایان و حه‌وت ڕۆژ له‌وێ ماینه‌وه‌.


text:
له‌ یه‌كه‌می هه‌فته‌دا بۆ نان‌له‌تكردن كۆبووینه‌وه‌، پۆڵۆس گفتوگۆی له‌گه‌ڵ ده‌كردن، چونكه‌ به‌ته‌مابوو ڕۆژی پاشتر بڕوات، تاكو نیوه‌ شه‌و ده‌دووا.


text:
گه‌نجێك ناوی یوتیخۆس بوو له‌ ناو په‌نجه‌ره‌دا دانیشتبوو، خه‌وه‌كوتكێیه‌كی قورس ده‌یبرده‌وه‌، پۆڵۆس وتارێكی درێژی ده‌دا، جا خه‌وی لێ كه‌وت و له‌ نهۆمی سێیه‌م‌ڕا كه‌وته‌ خواره‌وه‌، به‌ مردوویه‌تی هه‌ڵگیرایه‌وه‌.


text:
ئێمه‌ش به‌ره‌و كه‌شتییه‌كه‌ پێشكه‌وتین و پێی چووینه‌ ئه‌سۆس، به‌ نیازی ئه‌وه‌ی له‌وێ پۆڵۆس هه‌ڵگرین، چونكه‌ ئاوای ڕێكخستبوو، به‌ نیاز بوو به‌ پێیان بێت.


text:
له‌وێش به‌ ده‌ریادا ڕۆیشتین و بۆ به‌یانی گه‌یشتینه‌ به‌رامبه‌ر خیۆس، بۆ ڕۆژی پاشتر گه‌یشتینه‌ سامۆس. ڕۆژی دواتر هاتینه‌ میلیتۆس.


text:
جا پۆڵۆس بڕیاری دابوو له‌ ئه‌فه‌سۆس‌دا تێپه‌ڕێت، نه‌وه‌ك ماوه‌یه‌ك له‌ ئاسیادا بمێنێته‌وه‌، چونكه‌ په‌له‌ی ده‌كرد، به‌ڵكو بتوانێت له‌ ڕۆژی په‌نجایه‌مین بگاته‌ ئۆرشه‌لیم.


text:
كاتێ هاتنه‌ لای پێی‌ووتن: (ئێوه‌ ده‌زانن له‌ یه‌كه‌م ڕۆژه‌وه‌ كه‌ پێم خسته‌ ناو ئاسیا، به‌ درێژایی كاته‌كه‌ چۆن بووم له‌گه‌ڵتان،


text:
به‌و په‌ڕی ڕۆح‌سووكی و فرمێسكه‌وه‌ خزمه‌تی خوداوه‌ندم ده‌كرد، به‌ پیلانی جوله‌كه‌ توشی تاقیكردنه‌وه‌ بوومه‌،


text:
چۆن هیچم له‌و شتانه‌ دوانه‌خستووه‌ كه‌ سوودبه‌خشن و بۆم ڕاگه‌یاندوون، به‌ ئاشكرا و ماڵه‌وماڵ فێرم كردوون.


text:
شایه‌تیم بۆ جوله‌كه‌ و یۆنانییه‌كان داوه‌ بۆ تۆبه‌كردن به‌ره‌و خودا و باوه‌ڕ به‌ عیسای خوداوه‌ندمان.


text:
به‌ڵام هیچ به‌هایه‌كم بۆ ژیانی خۆم دانه‌ناوه‌، تاكو پێشبڕكێی خۆم و ئه‌و خزمه‌ته‌ی له‌ عیسای خوداوه‌ند وه‌رمگرتووه‌ ته‌واوی بكه‌م - - خزمه‌تی شایه‌تیدان بۆ موژده‌ی نیعمه‌تی خودا.


text:
ئه‌وه‌تا ده‌زانم ئیتر ڕووم نابیننه‌وه‌، هه‌مووتان كه‌ به‌ ناوتان‌دا ده‌گه‌ڕام جاڕی پاشایه‌تی خودام ده‌دا.


text:
ئاگاتان له‌ خۆتان و له‌ هه‌موو مێگه‌له‌كه‌ بێت، ئه‌وه‌ی ڕۆحی پیرۆز به‌ چاودێری داناون بۆی، تاكو شوانایه‌تی كڵێسای خودا بكه‌ن، ئه‌وه‌ی به‌ خوێنی خۆی كڕیویه‌تی.


text:
هه‌روه‌ها له‌نێو خۆتان‌دا خه‌ڵكانێك په‌یدا ده‌بن، باسی شتی خوار ده‌كه‌ن، تاكو قوتابییه‌كان به‌دوای خۆیان‌دا ڕابكێشن.


text:
بۆیه‌ ئێشك بگرن، له‌ بیرتان بێت ماوه‌ی سێ ساڵ شه‌و و ڕۆژ به‌ فرمێسكه‌وه‌ نه‌وه‌ستاوم له‌ ئاگاداركردنه‌وه‌ی هه‌ر یه‌كێكتان.


text:
ئێستاش به‌ خودا و وشه‌ی نیعمه‌ته‌كه‌یتان ده‌سپێرم، كه‌ توانای هه‌یه‌ بنیادتان بنێت و له‌گه‌ڵ هه‌موو پیرۆزكراوان میراتتان پێ ببه‌خشێت.


text:
هه‌موو شتێكم پیشانتان‌دا كه‌ پێویسته‌ ئاوا ڕه‌نج بده‌ن بۆ یارمه‌تیدانی لاوازان، وشه‌كانی عیسای خوداوه‌ندتان له‌یاد بێت كه‌ خۆی فه‌رمووی: "به‌خشین له‌ وه‌رگرتن به‌خته‌وه‌ریتره‌".)


text:
به‌و قسه‌ی كردی خه‌مبار بوون كه‌ وتی جارێكی دیكه‌ ڕووی نابیننه‌وه‌. ئینجا تاكو لای كه‌شتییه‌كه‌ له‌گه‌ڵی ڕۆیشتن.


text:
كاتێ لێیان جیابووینه‌وه‌، به‌ ده‌ریادا ڕێك به‌ره‌و كووس ڕۆیشتین. ڕۆژی پاشتر بۆ ڕودس له‌وێشه‌وه‌ بۆ په‌تارا.


text:
ئینجا قوبرسمان بینی و به‌لای چه‌پ‌دا به‌جێمان هێشت، به‌ره‌و سوریا ده‌چووین و گه‌یشتینه‌ سور، چونكه‌ كه‌شتییه‌كه‌ باره‌كه‌ی له‌وێ داده‌گرت.


text:
له‌وێ قوتابییه‌كانمان دۆزییه‌وه‌ و حه‌وت ڕۆژ ماینه‌وه‌، به‌ ڕۆحی پیرۆز تكایان له‌ پۆڵۆس ده‌كرد نه‌چێته‌ ئۆرشه‌لیم.


text:
كاتێ ماوه‌مان ته‌واو بوو، ده‌رچووین و به‌ڕێ‌كه‌وتین، هه‌موویان تاكو ده‌ره‌وه‌ی شار به‌ ژن و منداڵیانه‌وه‌ له‌گه‌ڵمان هاتن. له‌ كه‌ناره‌كه‌ چۆكمان دادا و نوێژمان كرد.


text:
كه‌ له‌ سوره‌وه‌ گه‌شته‌كه‌مان كۆتایی پێ هات، گه‌یشتینه‌ پتولمایس، سڵاومان له‌ برایان كرد و ڕۆژێك له‌لایان ماینه‌وه‌.


text:
بۆ به‌یانی هاتینه‌ قه‌یسه‌رییه‌ و چووینه‌ ماڵی فیلیپۆسی موژده‌گه‌ر، كه‌ یه‌كێكه‌ له‌ حه‌وته‌كه‌ ، له‌لای ماینه‌وه‌.


text:
هاته‌ لامان و پشتێنه‌كه‌ی پۆڵۆسی برد، ده‌ست و پێی خۆی به‌سته‌وه‌ و وتی: (رۆحی پیرۆز ئه‌مه‌ ده‌فه‌رمووێ: "خاوه‌نی ئه‌م پشتێنه‌، جوله‌كه‌ ئاوا له‌ ئۆرشه‌لیم ده‌یبه‌ستنه‌وه‌ و ده‌یده‌نه‌ ده‌ست نه‌ته‌وان.")


text:
به‌ڵام پۆڵۆس وتی: (چیتانه‌، ده‌گریێن و دڵم ده‌شكێنن؟ ئاماده‌م نه‌ك ته‌نها به‌ند بكرێم، به‌ڵكو بۆ ناوی عیسای خوداوه‌ند له‌ ئۆرشه‌لیم بشمرم.)


text:
هه‌ندێك قوتابی قه‌یسه‌رییه‌ش له‌گه‌ڵمان هاتن و ئێمه‌یان برده‌ لای مه‌ناسۆن، كه‌ قوبرسییه‌ و قوتابییه‌كی كۆنه‌، تاكو له‌لای بمێنینه‌وه‌.


text:
پۆڵۆس سڵاوی لێ‌كردن و یه‌ك به‌ یه‌كی ئه‌وه‌ی پێ ڕاگه‌یاندن كه‌ خودا له‌نێو نه‌ته‌وان‌دا به‌هۆی خزمه‌ته‌كه‌ی كردی.


text:
كه‌ گوێیان لێ‌بوو، خودایان شكۆدار كرد و پێیان وت: (برا تۆ ده‌بینیت به‌ هه‌زاران هه‌ن له‌ناو جوله‌كه‌دا باوه‌ڕیان‌هێناوه‌ و هه‌موو دڵگه‌رمی ته‌وراتن.


text:
وایان بیستووه‌ كه‌ تۆ هه‌موو ئه‌و جوله‌كانه‌ی له‌نێو نه‌ته‌واندان فێری هه‌ڵگه‌ڕانه‌وه‌یان ده‌كه‌یت له‌ موسا و پێیان ده‌ڵێی منداڵانیان خه‌ته‌نه‌ نه‌كه‌ن و به‌گوێره‌ی نه‌ریت نه‌ژین.


text:
بیانبه‌ و له‌گه‌ڵیان خۆت پاك‌بكه‌وه‌ و نرخی سه‌رتاشینه‌كه‌یان بۆ بده‌، ئه‌وسا هه‌موو ده‌زانن ئه‌وه‌ی ده‌رباره‌ی تۆ پێیان‌ووتراوه‌ ڕاست نییه‌، تۆش به‌ پاراستنی ته‌ورات ده‌ڕۆیت.


text:
ده‌رباره‌ی نه‌ته‌وانیش كه‌ باوه‌ڕیان‌هێناوه‌، نامه‌یه‌كمان ناردووه‌ و فه‌رمانمان كرد خۆیان له‌ قوربانی بت و له‌ خوێن، له‌ گۆشتی ئاژه‌ڵی خنكێندراو و له‌ داوێنپیسی بپارێزن.)


text:
بۆ به‌یانی پۆڵۆس پیاوه‌كانی برد و له‌گه‌ڵیان خۆی پاك كرده‌وه‌، چووه‌ ناو په‌رستگا تاكو تێبینی بدات بۆ كۆتایی هاتنی ڕۆژانی پاكبوونه‌وه‌، تاكو له‌ جیاتی هه‌ر یه‌كێكیان قوربانییه‌كه‌ی بكات.


text:
كاتێ خه‌ریك بوو حه‌وت ڕۆژه‌كه‌ ته‌واو بێت، جوله‌كه‌ی ئاسیا له‌ناو په‌رستگا بینییان، جا هه‌موو خه‌ڵكه‌كه‌یان جۆش‌دا و گرتییان،


text:
هاواریان ده‌كرد: (خه‌ڵكی ئیسرائیل فریابكه‌ون! ئه‌مه‌ ئه‌و پیاوه‌یه‌ كه‌ له‌ هه‌موو شوێنێك دژ به‌ گه‌ل و ته‌ورات و ئه‌م شوێنه‌ هه‌موو خه‌ڵك فێرده‌كات، ته‌نانه‌ت یۆنانیشی هێناوته‌ په‌رستگا و ئه‌م شوێنه‌ پیرۆزه‌ی گڵاو كرد!)


text:
چونكه‌ تروفیمۆسی خه‌ڵكی ئه‌فه‌سۆسییان له‌ شاره‌كه‌دا له‌گه‌ڵی بینیبوو، وایانزانی پۆڵۆس له‌گه‌ڵ خۆی هێناویه‌تییه‌ په‌رستگا.


text:
ئینجا هه‌موو شاره‌كه‌ وروژا، خه‌ڵكه‌كه‌ به‌یه‌كه‌وه‌ ڕژان و پۆڵۆسیان گرت، ڕایانكێشایه‌ ده‌ره‌وه‌ی په‌رستگا و یه‌كسه‌ر ده‌رگاكان داخران.


text:
یه‌كسه‌ر سه‌رباز و سه‌رپه‌لی برد و ڕایكرده‌ لایان. كه‌ فه‌رمانده‌ و سه‌ربازه‌كانیان بینی له‌ لێدانی پۆڵۆس وه‌ستان.


text:
ئیتر فه‌رمانده‌كه‌ نزیك‌بۆوه‌ و گرتی، فه‌رمانی دا به‌ دوو زنجیر بیبه‌ستنه‌وه‌، ئینجا پرسیاری كرد ئاخۆ كێیه‌ و چی كردووه‌.


text:
به‌ڵام له‌ناو خه‌ڵكه‌كه‌ هه‌ندێك هاواری شتێكی دیكه‌یان ده‌كرد. جا به‌هۆی ئاژاوه‌ نه‌یتوانی ڕاستییه‌كه‌ بزانێت، فه‌رمانی دا ببردرێته‌ سه‌ربازگه‌.


text:
خه‌ریك بوو پۆڵۆس بچێته‌ سه‌ربازگاكه‌، به‌ فه‌رمانده‌كه‌ی وت: (ده‌توانم شتێكت پێ بڵێم؟) وتی: (یۆنانی ده‌زانیت؟


text:
تۆ پیاوه‌ میسرییه‌كه‌ نیت ماوه‌یه‌ك له‌مه‌وبه‌ر شۆڕشێكی هه‌ڵگیرساند و به‌ چوار هه‌زار بكوژه‌وه‌ به‌ره‌و بیابان ده‌رچوو؟)


text:
پۆڵۆس وتی: (من جوله‌كه‌م، خه‌ڵكی ته‌رسۆسی كیلیكیا، هاوڵاتی شارێكی بچووك نیم. داوات لێ ده‌كه‌م ڕێگام بده‌ی قسه‌ بۆ خه‌ڵكه‌كه‌ بكه‌م.)


text:
ئیتر ڕێگای دا، پۆڵۆس له‌سه‌ر قاڵدرمه‌كان ڕاوه‌ستا، به‌ ده‌ست ئاماژه‌ی بۆ خه‌ڵكه‌كه‌ كرد. كاتێ بێ‌ده‌نگ بوون، به‌ زمانی عیبری قسه‌ی بۆ كردن و وتی:


text:
(من جوله‌كه‌م، له‌ ته‌رسۆسی كیلیكیا له‌دایك بووم، به‌ڵام له‌م شاره‌ گه‌وره‌ بووم، له‌به‌رده‌ستی گه‌مالائیل به‌ توندی به‌گوێره‌ی ته‌وراتی باوكانمان فێركراوم. زۆر دڵگه‌رم بووم بۆ خودا، وه‌ك هه‌ر یه‌كێكتان ئه‌مڕۆ.


text:
وه‌كو سه‌رۆك كاهین و هه‌موو ئه‌نجومه‌نی پیران شایه‌تیم بۆ ده‌ده‌ن. نامه‌م بۆ برایانی دیمه‌شق له‌وان وه‌رگرت، چووم تاكو ئه‌وانه‌ی ئه‌وێش به‌ به‌ندكراوی بهێنمه‌ ئۆرشه‌لیم تاكو سزا بدرێن.


text:
ئه‌وه‌بوو كاتێ ده‌ڕۆیشتم و له‌ نیوه‌ڕۆدا له‌ دیمه‌شق نزیك ده‌بوومه‌وه‌، له‌ناكاو له‌ ئاسمانه‌وه‌ ڕووناكییه‌كی گه‌وره‌ له‌ ده‌وروبه‌رم دره‌وشایه‌وه‌.


text:
" وه‌ڵامم دایه‌وه‌: "گه‌وره‌م، تۆ كێی؟" پێی فه‌رمووم: "من عیسای ناسیره‌ییم، ئه‌وه‌ی تۆ ده‌یچه‌وسێنیته‌وه‌". "


text:
ئه‌وانه‌ی له‌گه‌ڵم بوون ڕووناكییه‌كه‌یان بینی، به‌ڵام له‌و ده‌نگه‌ تێ‌نه‌گه‌یشتن كه‌ قسه‌ی له‌گه‌ڵم ده‌كرد.


text:
" وتم: "ئه‌ی خوداوه‌ند، چی بكه‌م؟" خوداوه‌ند پێی فه‌رمووم: "هه‌سته‌ بڕۆ دیمه‌شق، له‌وێ هه‌موو ئه‌وه‌ی بۆت دانراوه‌ بیكه‌یت، پێت ده‌ووترێ." "


text:
جا له‌به‌ر هێزی ڕووناكییه‌كه‌ نه‌مده‌بینی، ئه‌وانه‌ی له‌گه‌ڵم بوون ده‌ستیان گرتم و هێنامیانه‌ دیمه‌شق.


text:
پیاوێك به‌ ناوی حه‌نانیا، به‌گوێره‌ی ته‌ورات له‌خواترس، هه‌موو جوله‌كه‌ی ئه‌وێ به‌ باشی باسیان ده‌كرد.


text:
ئینجا وتی: "خودای باوكانمان هه‌ڵیبژاردووی تاكو خواستی بزانیت، هه‌روه‌ها ڕاستودروسته‌كه‌ ببینیت و گوێت له‌ وشه‌ی ده‌می ئه‌و بێت.


text:
ئێستا بۆ خۆت دواده‌خه‌یت؟ هه‌سته‌ له‌ئاوهه‌ڵبكێشرێ و به‌ پاڕانه‌وه‌ به‌ ناوی ئه‌و گوناهه‌كانت بشۆره‌وه‌."


text:
خوداوه‌ندم بینی و پێی فه‌رمووم: "خێراكه‌ و به‌ په‌له‌ له‌ ئۆرشه‌لیم بڕۆ ده‌ره‌وه‌، چونكه‌ شایه‌تییه‌كه‌ت كه‌ سه‌باره‌ت به‌ منه‌ وه‌ری ناگرن."


text:
منیش وتم: "خوداوه‌ند، خۆیان ده‌زانن له‌ هه‌موو كه‌نیشته‌كان ئه‌وانه‌ی باوه‌ڕیان به‌ تۆ هه‌بوو، ده‌مگرتن و داركاریم ده‌كردن.


text:
كاتێ خوێنی ستیفانۆسی شایه‌تی تۆ ڕژا، من ڕاوه‌ستابووم، ڕازی بووم و پارێزگاریم له‌ جل‌وبه‌رگی بكوژانی ده‌كرد."


text:
تاكو ئه‌م وشه‌یه‌ گوێیان لێی ده‌گرت، ئینجا هاواریان كرد و وتیان: (له‌سه‌ر ڕووی زه‌وی مه‌یهێڵه‌! چونكه‌ ئه‌مه‌ شایانی ژیان نییه‌!)


text:
فه‌رمانده‌كه‌ فه‌رمانی دا بۆ سه‌ربازگه‌ ببردرێت و له‌ ژێر قامچی لێی بكۆڵنه‌وه‌، تاكو بزانێت بۆچی ئاوا هاواریان لێی ده‌كرد.


text:
كاتێ به‌ستایانه‌وه‌ تاكو به‌ قامچی لێی بده‌ن، پۆڵۆس به‌ سه‌رپه‌له‌كه‌ی وت كه‌ له‌وێ وه‌ستا بوو: (یاساییه‌ بۆتان پێش دادگاییكردنی هاوڵاتی ڕۆمانی به‌ر قامچی بده‌ن؟)


text:
كاتێ سه‌رپه‌له‌كه‌ گوێی لێ‌بوو چووه‌ لای فه‌رمانده‌كه‌، هه‌واڵی پێ‌دا و وتی: (ئه‌وه‌ به‌ته‌مای چی ده‌كه‌یت؟ ئه‌م پیاوه‌ هاوڵاتی ڕۆمانییه‌!)


text:
فه‌رمانده‌كه‌ وتی: (به‌ پاره‌یه‌كی زۆر ئه‌م هاوڵاتی بوونه‌م وه‌رگرت.) پۆڵۆس وتی: (به‌ڵام من به‌ زگماك هاوڵاتیم.)


text:
ئه‌وانه‌ی به‌ته‌مابوون لێی بكۆڵنه‌وه‌ یه‌كسه‌ر لێی دووركه‌وتنه‌وه‌، فه‌رمانده‌كه‌ش كه‌ زانی هاوڵاتی ڕۆمانییه‌ و وا كۆتی كردووه‌، ترسا.


text:
بۆ به‌یانی ویستی به‌ ته‌واوی بزانێت بۆچی جوله‌كه‌ سكاڵای لێ‌ده‌كه‌ن، ئازادی كرد و فه‌رمانی دا كاهینانی باڵا و هه‌موو سه‌نهه‌درین كۆببنه‌وه‌، پۆڵۆسی بانگ‌كرد و له‌به‌رده‌میان‌دا ڕایگرت.


text:
پۆڵۆس پێی‌ووت: (خودا لێت بدات، ئه‌ی دیواری سپیكراو! چۆن دانیشتووی به‌گوێره‌ی ته‌ورات حوكمم ده‌ده‌یت، كه‌چی پێچه‌وانه‌ی ته‌ورات فه‌رمانی لێدانم ده‌ده‌یت؟)


text:
پۆڵۆس وتی: (برایان نه‌مده‌زانی سه‌رۆك كاهینه‌، چونكه‌ نووسراوه‌: {به‌ خراپه‌ باسی سه‌ركرده‌یه‌كی گه‌له‌كه‌ت مه‌كه‌.} )


text:
پۆڵۆس ده‌یزانی به‌شێك سه‌دوقین و به‌شێك فه‌ریسی، له‌ سه‌نهه‌درین‌دا هاواری كرد: (برایان، من فه‌ریسی كوڕی فه‌ریسیم. له‌به‌ر هیوام به‌ هه‌ڵستانه‌وه‌ی مردووان وا حوكم ده‌درێم.)


text:
چونكه‌ سه‌دوقییه‌كان ده‌ڵێن هه‌ڵستانه‌وه‌ و فریشته‌ و ڕۆح نین، به‌ڵام فه‌ریسییه‌كان دان به‌ هه‌موو ئه‌مانه‌دا ده‌نێن.


text:
ئینجا هاوار به‌رزبۆوه‌، هه‌ندێك مالمه‌كانی كۆمه‌ڵه‌ی فه‌ریسییه‌كان هه‌ڵستان و به‌ توندی ده‌مه‌قاڵه‌یان ده‌كرد: (تاوان له‌م پیاوه‌دا نابینین. مه‌گه‌ر ڕۆحێك یان فریشته‌ له‌گه‌ڵی‌دا دووابێت؟)


text:
كاتێ ناكۆكییه‌كه‌ په‌ره‌ی سه‌ند، فه‌رمانده‌كه‌ ترسا پۆڵۆس پارچه‌ بكه‌ن، ئینجا فه‌رمانی به‌ سه‌ربازه‌كان دا دابه‌زن، له‌نێوانیان‌دا بیڕفێنن و بیبه‌نه‌وه‌ سه‌ربازگه‌.


text:
بۆ شه‌وی پاشتر، خوداوه‌ند له‌لای ڕاوه‌ستا و فه‌رمووی: (وره‌ت به‌رزبێت! وه‌ك له‌ ئۆرشه‌لیم شایه‌تیت بۆ من دا، ده‌بێ له‌ ڕۆماش ئاوا شایه‌تی بده‌یت.)


text:
كاتێ ڕۆژهه‌ڵات جوله‌كه‌ پیلانیان كێشا، سوێندیان خوارد و وتیان كه‌ نه‌ بخۆن و نه‌ بخۆنه‌وه‌ تاكو پۆڵۆس ده‌كوژن.


text:
ئێستاش ئێوه‌ و سه‌نهه‌درین به‌ فه‌رمانده‌كه‌ ڕابگه‌یه‌نن، به‌ڵكو بۆ لاتان بینێرێت، وه‌ك بتانه‌وێت وردتر له‌ بابه‌ته‌كه‌ی بكۆڵنه‌وه‌. ئێمه‌ش پێش نزیك كه‌وتنه‌وه‌ی ئاماده‌ین بۆ كوشتنی.)


text:
جا پۆڵۆس سه‌رپه‌لێكی بانگ‌كرد، وتی: (ئه‌م گه‌نجه‌ ببه‌ لای فه‌رمانده‌كه‌، چونكه‌ هه‌واڵێكی پێیه‌ بیداتێ.)


text:
ئه‌ویش بردییه‌ لای فه‌رمانده‌كه‌. وتی: (پۆڵۆسی به‌ندكراو بانگی كردم و داوای لێ‌كردم ئه‌م گه‌نجه‌ بهێنمه‌ لات، شتێكی هه‌یه‌ پێتی بڵێت.)


text:
وتی: (جوله‌كه‌ ڕێككه‌وتوون داوات لێ بكه‌ن كه‌ به‌یانی پۆڵۆس بنێریته‌ سه‌نهه‌درین، وه‌ك بیانه‌وێت وردتر لێی بكۆڵنه‌وه‌.


text:
بۆیه‌ مه‌چووه‌ سه‌ر ڕای ئه‌وان، چونكه‌ زیاتر له‌ چل پیاویان له‌ بۆسه‌ دان بۆی، سوێندیان خواردووه‌ نه‌خۆن و نه‌خۆنه‌وه‌ تاكو ده‌یكوژن. ئێستا ئاماده‌ن و چاوه‌ڕێی به‌ڵێنن له‌ تۆوه‌.)


text:
ئینجا دووان له‌ سه‌رپه‌له‌كانی بانگ‌كرد و وتی: (دوو سه‌د سه‌رباز له‌گه‌ڵ حه‌فتا سوار و دوو سه‌د ڕم‌هه‌ڵگر ئاماده‌ بكه‌ن، تاكو له‌ كاتژمێر نۆی شه‌و بچنه‌ قه‌یسه‌رییه‌.


text:
هه‌روه‌ها وڵاخ ئاماده‌ بكرێ تاكو پۆڵۆس سواری بێت و به‌ سه‌لامه‌تی بیگه‌یێننه‌ لای فیلیكسی فه‌رمانڕه‌وا.)


text:
ئه‌م پیاوه‌، جوله‌كه‌ گرتییان و خه‌ریك بوو بیكوژن، به‌ڵام له‌گه‌ڵ سه‌ربازان چووم و ڕزگارم كرد، چونكه‌ بیستمه‌وه‌ هاوڵاتی ڕۆمانییه‌.


text:
بینیم له‌به‌ر كاروباری ته‌وراته‌كه‌یان تاوانبار كراوه‌، به‌ڵام تاوانێكی له‌سه‌ر نه‌بوو كه‌ شایانی مردن یان به‌ندكردن بێت.


text:
دواتر زانیمه‌وه‌ پیلانێك له‌م پیاوه‌ ده‌كرێت، یه‌كسه‌ر بۆ لای تۆم نارد، فه‌رمانم به‌ سكاڵاكاران كرد چییان له‌سه‌ری هه‌یه‌ له‌لای تۆ باسی بكه‌ن.)


text:
پاش پێنج ڕۆژ حه‌نانیای سه‌رۆك كاهین و هه‌ندێ پیر و پارێزه‌رێك به‌ ناوی ته‌رتولۆس هاتن، له‌لای فه‌رمانڕه‌وا سكاڵایان له‌ پۆڵۆس كرد.


text:
كاتێ بانگیان كرد، ته‌رتولۆس ده‌ستی به‌ سكاڵاكه‌ كرد و وتی: (فیلیكسی پایه ‌به‌رز، به‌هۆی دووربینیت وا له‌ ئاشتییه‌كی زۆر داین و ئه‌م گه‌له‌ چاكسازی بۆ ده‌كرێت،


text:
بینیمان ئه‌م پیاوه‌ گێره‌شێوێنه‌ و له‌ناو هه‌موو جوله‌كه‌ی سه‌راپای جیهان‌دا ئاژاوه‌ ده‌نێته‌وه‌، پێشه‌وای ڕێبازی ناسیره‌ییه‌كانه‌.


text:
فه‌رمانی به‌ سكاڵاكارانی كرد بێنه‌ لات.]</n> جا ئه‌گه‌ر لێی بكۆڵیته‌وه‌، هه‌ر له‌ خۆی هه‌موو ئه‌و شتانه‌ ده‌زانیت كه‌ سكاڵای له‌و پێ ده‌كه‌ین.)


text:
كه‌ فه‌رمانڕه‌وا ئاماژه‌ی بۆ كرد قسه‌ بكات، پۆڵۆس وه‌ڵامی دایه‌وه‌: (ده‌زانم ساڵانێكی زۆره‌ تۆ دادوه‌ری ئه‌م گه‌له‌یت، بۆیه‌ به‌ خۆشییه‌وه‌ به‌رگری له‌ خۆم ده‌كه‌م.


text:
نه‌ له‌ په‌رستگا منیان بینیوه‌ مشتومڕ له‌گه‌ڵ یه‌كێك بكه‌م و نه‌ خه‌ڵكم وروژاندووه‌، نه‌ له‌ كه‌نیشته‌كان و نه‌ له‌ هیچ شوێنێكی ئه‌م شاره‌.


text:
به‌ڵام ئه‌مه‌ بۆ تۆ ده‌دركێنم، به‌گوێره‌ی ئه‌و ڕێگایه‌ی پێی ده‌ڵێن ڕێباز ئاوا خودای باوكانم ده‌په‌رستم، باوه‌ڕم هه‌یه‌ به‌ هه‌موو ئه‌وه‌ی به‌گوێره‌ی ته‌وراته‌ و له‌ سیپاره‌ی پێغه‌مبه‌ران‌دا نووسراوه‌.


text:
هیوام به‌ خودایه‌ له‌وه‌ی خۆیان چاوه‌ڕێی ده‌كه‌ن، كه‌ هه‌ڵستانه‌وه‌ ده‌بێت، بۆ ڕاستودروستان و خراپه‌كارانیش.


text:
به‌ڵام هه‌ندێك جوله‌كه‌ی ئاسیا، ده‌بووایه‌ بهاتبوونایه‌ لات و سكاڵا بكه‌ن، ئه‌گه‌ر شتێكیان له‌سه‌رم هه‌بووایه‌.


text:
جگه‌ له‌م ڕاگه‌یاندنه‌ كاتێ له‌نێویان ڕاوه‌ستابووم هاوارم كرد: "سه‌باره‌ت به‌ هه‌ڵستانه‌وه‌ی مردووانه‌ ئه‌مڕۆ ئێوه‌ حوكمم ده‌ده‌ن!")


text:
فیلیكسیش دوایخستن، كه‌ وردتری ده‌رباره‌ی ڕێگاكه‌ ده‌زانی، وتی: (كه‌ لیسیاسی فه‌رمانده‌ هات، ئه‌وا بڕیار له‌ بابه‌ته‌كانی ئێوه‌ ده‌ده‌م.)


text:
ئینجا فه‌رمانی به‌ سه‌رپه‌له‌كه‌ دا كه‌ چاودێری بكرێت، به‌ڵام هه‌ندێك سه‌ربه‌ستی هه‌بێت، كه‌سیش ڕێگا له‌ هاوڕێیه‌كانی نه‌گرێت بۆ خزمه‌تكردنی.


text:
پاش چه‌ند ڕۆژێك فیلیكس و دروسیلای ژنی هاتن، كه‌ جوله‌كه‌ بوو، پۆڵۆسی بانگ‌كرد و له‌باره‌ی باوه‌ڕ به‌ عیسای مه‌سیح گوێی لێ گرت.


text:
له‌مه‌ڕ ڕاستودروستی و خۆڕاگرتن و حوكمدانی داهاتوو ده‌دووا، فیلیكس ترسا و وتی: (ئێستا بڕۆ. كه‌ی كاتم هه‌بوو بانگت ده‌كه‌مه‌وه‌.)


text:
دوو ساڵ تێپه‌ڕی و پوركیۆس فستۆس شوێنی فیلیكسی گرته‌وه‌. به‌ڵام ده‌یویست ڕه‌زامه‌ندی جوله‌كه‌ به‌ده‌ست‌بهێنێت، فیلیكس پۆڵۆسی له‌ به‌ندیخانه‌ هێشته‌وه‌.


text:
تكایان لێ‌كرد چاكه‌یه‌كیان له‌گه‌ڵ بكات به‌وه‌ی پۆڵۆس بنێرێته‌ ئۆرشه‌لیم. چونكه‌ له‌سه‌ر ڕێگا بۆسه‌یان بۆ نابۆوه‌ تاكو بیكوژن.


text:
فستۆس وه‌ڵامی دایه‌وه‌ كه‌ پۆڵۆس له‌ قه‌یسه‌رییه‌ پاسه‌وانی لێ بكرێت، به‌ خۆی به‌ته‌مایه‌ زوو به‌ڕێ‌بكه‌وێت.


text:
ئینجا وتی: (با گه‌وره‌ پیاوانتان له‌گه‌ڵم بێن، ئه‌گه‌ر پیاوه‌كه‌ خراپه‌یه‌كی هه‌یه‌، با سكاڵای لێ بكه‌ن.)


text:
دوای هه‌شت تاكو ده‌ ڕۆژ له‌گه‌ڵیان مایه‌وه‌، چووه‌ قه‌یسه‌رییه‌. بۆ به‌یانی له‌سه‌ر كورسی دادوه‌ری دانیشت، فه‌رمانی دا پۆڵۆس بهێنن.


text:
كاتێ هات، ئه‌و جوله‌كانه‌ی له‌ ئۆرشه‌لیم هاتبوون لێی كۆبوونه‌وه‌، تاوانی زۆر و ترسناكیان خسته‌ پاڵی، به‌ڵام نه‌یانتوانی بیسه‌لمێنن.


text:
ئه‌وسا پۆڵۆس به‌رگری له‌ خۆی كرد: (نه‌ دژی ته‌وراتی جوله‌كه‌ و نه‌ دژی په‌رستگا و نه‌ دژی قه‌یسه‌ر گوناهم نه‌كردووه‌.)


text:
به‌ڵام فستۆس ده‌یویست چاكه‌ له‌گه‌ڵ جوله‌كه‌دا بكات، له‌ پۆڵۆسی پرسی: (ده‌ته‌وێ بچیته‌ ئۆرشه‌لیم و له‌وێ سه‌باره‌ت به‌م شتانه‌ دادگاییت بكه‌م؟)


text:
پۆڵۆس وتی: (له‌به‌رده‌م كورسی دادوه‌ری قه‌یسه‌ر وه‌ستاوم، ده‌بێت لێره‌ش دادگایی بكرێم. خراپه‌م له‌گه‌ڵ جوله‌كه‌ نه‌كردووه‌، خۆت باش ده‌زانیت.


text:
ئه‌گه‌ر تاوانێكم كردبێت شایانی سزای مردن بێت، ئه‌وا له‌ مردن ڕام‌نه‌ده‌كرد. به‌ڵام ئه‌گه‌ر ئه‌و شتانه‌ی منی پێ تاوانبار ده‌كه‌ن ڕاست نه‌بێت، ئه‌وا كه‌س ناتوانێت بمداته‌ ده‌ستیان. داواكه‌م ده‌ده‌مه‌ قه‌یسه‌ر!)


text:
ئینجا فستۆس له‌گه‌ڵ ڕاوێژكاران قسه‌ی كرد و وه‌ڵامی دایه‌وه‌: (داواكه‌ت دایه‌ قه‌یسه‌ر، ده‌چیته‌ لای قه‌یسه‌ر!)


text:
كاتێ چه‌ند ڕۆژێكیان له‌وێ به‌سه‌ربرد، فستۆس بابه‌تی پۆڵۆسی خسته‌ به‌رده‌م پاشا، وتی: (پیاوێك لێره‌یه‌ فیلیكس به‌ گیراوی به‌جێی‌هێشت.


text:
جا پێم وتن نه‌ریتی ڕۆمانییه‌كان نییه‌ پێش ڕووبه‌ڕووكردنه‌وه‌ی سكاڵا لێ‌كراو و سكاڵاكاران كه‌سێك به‌ده‌سته‌وه‌ بده‌ن، تاكو ده‌رفه‌تی به‌رگری له‌ دژی سكاڵاكه‌ هه‌بێت.


text:
كاتێ لێره‌ كۆبوونه‌وه‌، خێرا بۆ به‌یانییه‌كه‌ی له‌سه‌ر كورسی دادوه‌ری دانیشتم، فه‌رمانم دا پیاوه‌كه‌ بهێنن.


text:
به‌ڵكو مشتومڕیان له‌سه‌ر هه‌ندێك بابه‌ت هه‌بوو تایبه‌ت به‌ ئایینیان و ده‌رباره‌ی پیاوێكی مردوو به‌ ناوی عیسا كه‌ پۆڵۆس ده‌ڵێت زیندووه‌.


text:
كاتێ دڵنیا نه‌بووم چۆن لێكۆڵینه‌وه‌ له‌م شتانه‌ بكه‌م، وتم له‌وانه‌یه‌ حه‌ز بكات بچێته‌ ئۆرشه‌لیم و له‌وێ له‌مه‌ڕ ئه‌م شتانه‌ دادگایی بكرێت.


text:
به‌ڵام كاتێ پۆڵۆس داواكارییه‌كه‌ی به‌رزكرده‌وه‌ كه‌ بۆ بڕیاری ئیمپراتۆر بهێڵدرێته‌وه‌، فه‌رمانم دا بیهێڵنه‌وه‌ تاكو بۆ قه‌یسه‌ری ده‌نێرم.)


text:
ئه‌گریپاس به‌ فستۆسی وت: (حه‌زم ده‌كرد خۆم گوێم له‌م پیاوه‌ بگرتبووایه‌.) وتی: (به‌یانی گوێت لێی ده‌بێت.)


text:
بۆ به‌یانی ئه‌گریپاس و به‌رنیكی به‌ ئاهه‌نگێكی گه‌وره‌وه‌ هاتن، له‌گه‌ڵ فه‌رمانده‌ و پیاوماقوڵانی شار هاتنه‌ هۆڵی گوێگرتن، فستۆس فه‌رمانی دا و پۆڵۆس هێنرا.


text:
فستۆس وتی: (شا ئه‌گریپاس و هه‌موو ئاماده‌بووانی له‌گه‌ڵمان دان: ئه‌م پیاوه‌ی ده‌یبینن، هه‌موو گه‌لی جوله‌كه‌ له‌ ئۆرشه‌لیم و لێره‌ لێم پاڕانه‌وه‌، هاواریان ده‌كرد كه‌ نابێت چیتر بژیێت.


text:
به‌ڵام بۆم ده‌ركه‌وت هیچی نه‌كردووه‌ شایانی مردن بێت، به‌ڵام خۆی داواكارییه‌كه‌ی دایه‌ ئیمپراتۆر، بڕیارم دا بینێرم.


text:
له‌مه‌ڕ ئه‌مه‌ شتێكم نییه‌ به‌ دڵنیایی بۆ گه‌وره‌مان بینووسم، بۆیه‌ هێنامه‌ به‌رده‌متان، به‌ تایبه‌تی به‌رده‌می تۆ، شا ئه‌گریپاس، تاكو كه‌ لێكۆڵینه‌وه‌ كرا، شتێكم هه‌بێت بینووسم.


text:
ئه‌گریپاس به‌ پۆڵۆسی وت: (ڕێگات دراوه‌تێ باسی خۆت بكه‌یت.) ئینجا پۆڵۆس ده‌ستی درێژكرد و به‌رگری كرد:


text:
(شا ئه‌گریپاس، خۆم به‌ به‌خته‌وه‌ر ده‌زانم كه‌ ئه‌مڕۆ له‌به‌رده‌م تۆ به‌رگری له‌ خۆم بكه‌م، سه‌باره‌ت به‌ هه‌موو ئه‌و شتانه‌ی جوله‌كه‌ منیان پێ تۆمه‌تبار كردووه‌،


text:
به‌ تایبه‌تی تۆ له‌ هه‌موو نه‌ریت و كێشه‌ی جوله‌كه‌ شاره‌زایت، بۆیه‌ لێت ده‌پاڕێمه‌وه‌ به‌ ئارامی گوێم لێ بگریت.


text:
شێوازی ژیانم له‌ لاویه‌تیم و له‌ سه‌ره‌تاوه‌ له‌ناو گه‌له‌كه‌م و له‌ ئۆرشه‌لیم بووه‌، هه‌موو جوله‌كه‌ش ده‌زانن.


text:
له‌مێژه‌ منیان ناسیوه‌، ئه‌گه‌ر بیانه‌وێت شایه‌تی بده‌ن كه‌وا وه‌ك فه‌ریسی ژیاوم، توندترین ڕێبازی ئایینه‌كه‌مان.


text:
ئێستاش له‌سه‌ر ئه‌و هیوایه‌ ڕاوه‌ستاوم و حوكم ده‌كرێم كه‌ به‌و به‌ڵێنانه‌یه‌ خودا به‌ باوكانمانی داوه‌،


text:
ئه‌وه‌ی دوازده‌ هۆزه‌كه‌مان شه‌و و ڕۆژ به‌ په‌رۆشه‌وه‌ خواپه‌رستی ده‌كه‌ن، به‌ هیوای ده‌ستكه‌وتنی. ئه‌ی پاشا، له‌به‌ر ئه‌م هیوایه‌ جوله‌كه‌ تۆمه‌تبارم ده‌كه‌ن.


text:
له‌ ئۆرشه‌لیم ئه‌وه‌م كرد، ده‌سه‌ڵاتم له‌ كاهینانی باڵا وه‌رگرت و زۆر له‌ پیرۆزكراوانم خسته‌ زیندان، بۆ كوشتنیان ده‌نگم ده‌دا.


text:
له‌ هه‌موو كه‌نیشته‌كان‌دا زۆر جار سزام ده‌دان تاكو ناچاریان بكه‌م كفر بكه‌ن. ئه‌وه‌نده‌ لێیان به‌ كینه‌ بووم ته‌نانه‌ت له‌ شاره‌كانی ده‌ره‌وه‌ش ده‌مچه‌وساندنه‌وه‌.


text:
جا ئه‌ی پاشا، له‌ نیوه‌ڕۆدا به‌ ڕێگاوه‌ ڕووناكییه‌كم له‌ ئاسمانه‌وه‌ بینی، دره‌وشاوه‌تر له‌ تیشكدانه‌وه‌ی ڕۆژ، ده‌وروبه‌ری من و هاوڕێیانمی ڕووناك كرده‌وه‌.


text:
هه‌موومان كه‌وتینه‌ سه‌ر زه‌وی. ئینجا گوێم له‌ ده‌نگێك بوو به‌ زمانی عیبری پێی فه‌رمووم: "شاول، شاول، بۆچی ده‌مچه‌وسێنیته‌وه‌؟ بۆت زه‌حمه‌ته‌ لوشكه‌ له‌ نه‌قیزه‌ی من باوێی."


text:
به‌ڵام هه‌سته‌ و له‌سه‌ر پێیه‌كانت ڕاوه‌سته‌. چونكه‌ له‌به‌ر ئه‌مه‌ بۆت ده‌ركه‌وتم، تاكو وه‌ك خزمه‌تكار و شایه‌ت هه‌ڵتبژێرم بۆ ئه‌وه‌ی بینیت و ئه‌وه‌ی تیای‌دا بۆت ده‌رده‌كه‌وم.


text:
تاكو چاویان بكه‌یته‌وه‌، تاكو له‌ تاریكی بگه‌ڕێنه‌وه‌ بۆ ڕووناكی، له‌ ده‌سه‌ڵاتی شه‌یتان بۆ خودا، ئه‌وسا لێخۆشبوونی گوناه‌ وه‌رده‌گرن و له‌گه‌ڵ ئه‌وانه‌ی به‌ باوه‌ڕیان به‌ من پیرۆزكراون به‌شیان ده‌بێت.


text:
به‌ڵكو یه‌كه‌م جار بۆ دانیشتووانی دیمه‌شق و ئۆرشه‌لیم ڕامگه‌یاند، تاكو هه‌موو ناوچه‌ی یه‌هودیا و نه‌ته‌وانیش تۆبه‌ بكه‌ن و بۆ خودا بگه‌ڕێنه‌وه‌، كردارێك بكه‌ن له‌ تۆبه‌كردن بوه‌شێته‌وه‌.


text:
به‌ڵام له‌ خوداوه‌ یارمه‌تیم ده‌ست‌كه‌وت و تاكو ئه‌مڕۆ وه‌ستاوم، شایه‌تی بۆ گه‌وره‌ و بچووك ده‌ده‌م. ته‌نها ئه‌مه‌ ده‌ڵێم كه‌ پێغه‌مبه‌ران و موسا له‌مه‌ڕ ئه‌وه‌ی خه‌ریكه‌ ڕووده‌دات وتوویانه‌،


text:
كه‌ مه‌سیحه‌كه‌ ئازار بچێژێت، یه‌كه‌می هه‌ڵستانه‌وه‌ی مردووان بێت، خه‌ریكه‌ ڕووناكی بۆ گه‌له‌كه‌ی و نه‌ته‌وان ڕابگه‌یه‌نێت.)


text:
كاتێ پۆڵۆس به‌م قسانه‌ به‌رگری له‌ خۆی ده‌كرد، فستۆس هاواری كرد: (پۆڵۆس شێت بوویت! زۆری زاناییت شێتی كردوویت.)


text:
چونكه‌ ئه‌م پاشایه‌ی ئازادانه‌ قسه‌ی له‌گه‌ڵ ده‌كه‌م، ئه‌م شتانه‌ ده‌زانێت، دڵنیام هیچ له‌مانه‌ له‌لای شاراوه‌ نییه‌، چونكه‌ له‌ سووچێك نه‌كراوه‌.


text:
پۆڵۆس وتی: (كاتی كه‌م یان زۆر، له‌ خودا ده‌پاڕێمه‌وه‌ نه‌ك ته‌نها تۆ، به‌ڵكو هه‌موو ئه‌وانه‌ی ئه‌مڕۆ گوێم لێ ده‌گرن وه‌ك منتان لێ بێت، به‌ڵام بێ ئه‌م زنجیرانه‌.)


text:
ئه‌گریپاس به‌ فستۆسی وت: (ئه‌گه‌ر ئه‌م پیاوه‌ داواكارییه‌كه‌ی نه‌دابووایه‌ قه‌یسه‌ر، ده‌كرا ئازاد بكرابووایه‌.)


text:
كاتێك بڕیار درا به‌ ده‌ریادا بۆ ئیتالیا بڕۆین، پۆڵۆس و هه‌ندێك به‌ندكراوی دیكه‌ درانه‌ ده‌ست سه‌رپه‌لێك له‌ سوپای ئیمپراتۆر ناوی یولیۆس بوو.


text:
سواری كه‌شتییه‌كی ئه‌درامیتی بووین، كه‌ به‌ته‌مابوو به‌ چه‌ند شوێنێكی ئاسیادا بڕوات، جا به‌ڕێ‌كه‌وتین. ئه‌ریسته‌رخۆسی مه‌كدۆنیمان له‌گه‌ڵ‌بوو، خه‌ڵكی سالۆنیكییا.


text:
بۆ به‌یانی گه‌یشتینه‌ سه‌یدا. یولیۆس له‌گه‌ڵ پۆڵۆس باش بوو، ڕێگای دا بچێته‌ لای براده‌رانی تاكو پێویستییه‌كانی دابین بكه‌ن.


text:
كه‌شتییه‌كه‌ ڕۆژانێكی زۆر به‌ هێواشی ده‌ڕۆیشت و به‌ زه‌حمه‌ت له‌ كنیدۆس نزیك كه‌وتینه‌وه‌، بایه‌كه‌ نه‌یهێشت زیاتر بڕۆین، به‌ په‌نای كریت‌دا و له‌ به‌رامبه‌ر سه‌رلمۆن ڕۆیشتین.


text:
به‌ ڕه‌نجكێشان تێپه‌ڕمان كرد و گه‌یشتینه‌ شوێنێك پێی ده‌ووترێ به‌نده‌ره‌ باشه‌كان، كه‌ شاری له‌سائیه‌ نزیكییه‌تی.


text:
كاتێ ماوه‌یه‌كی درێژ به‌سه‌ر چوو و گه‌شتكردن ترسناك بوو، ڕۆژووگرتنیش به‌سه‌رچوو بوو. پۆڵۆس ئاگاداری كردنه‌وه‌ و


text:
پێی‌ووتن: (كوڕینه‌، ده‌بینم گه‌شته‌كه‌ به‌ تێكشكان و زیانێكی گه‌وره‌وه‌ ده‌بێت، نه‌ك ته‌نها بۆ كه‌شتی و باره‌كه‌ی، به‌ڵكو بۆ ژیانیشمان.)


text:
چونكه‌ به‌نده‌ره‌كه‌ بۆ به‌سه‌ربردنی زستان باش نه‌بوو، زۆربه‌یان بڕیاریان دا ئه‌وێش به‌جێ‌بهێڵن، به‌ هیوای ئه‌وه‌ی بگه‌نه‌ فینكس تاكو زستانی تێدا به‌سه‌رببه‌ن، كه‌ به‌نده‌رێكی كریت بوو ڕووه‌و باشووری ڕۆژهه‌ڵات و باكووری ڕۆژئاوا.


text:
كه‌ شنه‌بای باشوور هه‌ڵیكرد، وایانزانی به‌ مرازیان گه‌یشتن، له‌نگه‌ریان به‌رزكرده‌وه‌ و به‌ نزیك كه‌ناری كریت‌دا تێده‌په‌ڕین.


text:
به‌ره‌و په‌نای دورگه‌یه‌كی بچووك ناوی كه‌ودا بوو، به‌ زه‌حمه‌ت توانیمان به‌له‌می ڕزگاربوون بخه‌ینه‌ ژێر ڕكێفمانه‌وه‌.


text:
كاتێ به‌رزیان كرده‌وه‌، گوریسیان بۆ به‌ستنه‌وه‌ی كه‌شتییه‌كه‌ به‌كارده‌هێنا. ده‌ترسان بكه‌ونه‌ ناو ته‌نكاوی سیرتیس، ئیتر چارۆگه‌كانیان دابه‌زاند و ئاوا هاژووراین.


text:
ڕۆژانێكی زۆر نه‌ خۆرمان بینی و نه‌ ئه‌ستێره‌، ڕه‌شه‌بایه‌كه‌ به‌هێزتر ده‌بوو، له‌ كۆتایی‌دا هه‌موو هیوایه‌كی ڕزگاربوونمان بڕا.


text:
كاتێ ماوه‌یه‌كی زۆر بوو نانیان نه‌خواردبوو، پۆڵۆس له‌ناوه‌ڕاستیان ڕاوه‌ستا و وتی: (كوڕینه‌، ده‌بووایه‌ گوێتان له‌ من بگرتبووایه‌ و كریتتان به‌جێ نه‌هێشتبووایه‌، ئه‌وسا له‌م تێكشكان و زیانه‌ دوور ده‌بوون.


text:
وتی: "پۆڵۆس مه‌ترسه‌! ده‌بێت تۆ له‌به‌رده‌م قه‌یسه‌ر ڕاوه‌ستیت و ئه‌وه‌تا خودا ژیانی هه‌موو ئه‌وانه‌ت ده‌داتێ كه‌ له‌گه‌ڵت گه‌شت ده‌كه‌ن."


text:
كه‌واته‌ كوڕینه‌، وره‌به‌رز بن. چونكه‌ باوه‌ڕم به‌ خودا هه‌یه‌ كه‌ ئاوا ده‌بێت، وه‌ك ئه‌وه‌ی پێم وتراوه‌.


text:
له‌ شه‌وی چوارده‌یه‌مین‌دا كه‌ هێشتا له‌ ده‌ریای ئه‌دریا ده‌هاژووراین، له‌ نیوه‌ شه‌ودا كه‌شتیوانان وایانزانی له‌ وشكایی نزیك ده‌بنه‌وه‌.


text:
ده‌ترسان نه‌وه‌ك بكه‌ونه‌ سه‌ر به‌رد، له‌ پشته‌وه‌ چوار له‌نگه‌ریان شۆڕكرده‌وه‌ و ده‌پاڕانه‌وه‌ تاكو ڕۆژ هه‌ڵبێت.


text:
كه‌شتیوانان هه‌وڵیان دا له‌ كه‌شتییه‌كه‌ هه‌ڵبێن، به‌له‌می ڕزگاربوونیان بۆ ده‌ریا شۆڕكرده‌وه‌ به‌ بیانووی ئه‌وه‌ی ده‌یانه‌وێ چه‌ند له‌نگه‌رێك بهاوێنه‌ پێشه‌وه‌.


text:
پۆڵۆس به‌ سه‌رپه‌ل و سه‌ربازه‌كانی وت: (ئه‌گه‌ر ئه‌مانه‌ له‌ كه‌شتییه‌كه‌دا نه‌مێننه‌وه‌، ناتوانن ڕزگارتان بێت.)


text:
كاتێ خه‌ریك بوو ڕۆژ هه‌ڵده‌هات، پۆڵۆس تكای له‌ هه‌مووان كرد نان بخۆن، وتی: (ئه‌مه‌ ڕۆژی چوارده‌یه‌مینه‌ و ئێوه‌ چاوه‌ڕوان و به‌رده‌وامن بێ ئه‌وه‌ی هیچ بخۆن و هیچ وه‌ربگرن.


text:
كه‌ ئه‌مه‌ی وت، نانێكی هه‌ڵگرت و له‌به‌رده‌م هه‌مووان سوپاسی خودای كرد، ئینجا له‌تی‌كرد و ده‌ستی به‌ خواردن كرد.


text:
كاتێ ڕۆژ‌بۆوه‌، وشكایه‌تییه‌كه‌یان نه‌ده‌ناسی، به‌ڵام كه‌نداوێكیان بینی كه‌ناری هه‌بوو، ده‌یانویست ئه‌گه‌ر بتوانن كه‌شتییه‌كه‌ به‌ره‌و ئه‌وێ ببه‌ن.


text:
ئینجا له‌نگه‌ره‌كانیان پساند و له‌ ده‌ریادا به‌جێیان هێشتن، له‌ هه‌مان كات گوریسی سه‌وڵه‌كانی ئاراسته‌كردنیان شل‌كرد و چارۆگه‌یان بۆ بایه‌ هه‌ڵكردووه‌كه‌ هه‌ڵدا، به‌ره‌و كه‌ناره‌كه‌ ڕۆیشتن.


text:
به‌ڵام كه‌وته‌ ته‌نكاو و كه‌شتییه‌كه‌یان به‌ره‌و وشكایی برد، كه‌ پێشه‌كه‌ی گیربوو و نه‌جووڵا، له‌به‌ر توندی شه‌پۆڵ پشته‌وه‌ی تێكده‌شكا.


text:
به‌ڵام سه‌رپه‌له‌كه‌ ده‌یویست پۆڵۆس ڕزگار بكات، پلانه‌كه‌ی ڕاگرتن، فه‌رمانی دا ئه‌وانه‌ی ده‌توانن مه‌له‌ بكه‌ن با یه‌كه‌م جار ئه‌وان خۆیان فڕێده‌ن و بگه‌نه‌ وشكایی.


text:
ئه‌وانی دیكه‌ش هه‌ندێكیان به‌ ته‌خته‌ و هه‌ندێكیان به‌ پارچه‌كانی كه‌شتییه‌كه‌. ئیتر هه‌موو به‌ سه‌لامه‌تی گه‌یشتنه‌ وشكایی.


text:
دانیشتووانه‌كه‌ی چاكه‌یه‌كی له‌ ڕادده‌به‌ده‌ریان له‌گه‌ڵ كردین، چونكه‌ ئاگریان بۆ كردینه‌وه‌ و پێشوازییان له‌ هه‌موومان كرد، له‌به‌ر ئه‌و باران و سه‌رمایه‌ی لێی‌دابووین.


text:
پۆڵۆس هه‌ندێك چیلكه‌ی كۆكرده‌وه‌ و خستییه‌ ئاگره‌كه‌، تیره‌مارێك له‌به‌ر گه‌رماییه‌كه‌ ده‌رپه‌ڕی و خۆی به‌ ده‌ستیه‌وه‌ هه‌ڵواسی.


text:
كاتێ خه‌ڵكه‌كه‌ تیره‌ماره‌كه‌یان بینی خۆی به‌ ده‌ستیه‌وه‌ هه‌ڵواسی بوو، به‌ یه‌كتریان وت: (بێگومان ئه‌م كابرایه‌ بكوژه‌، هه‌رچه‌نده‌ له‌ ده‌ریا ڕزگاری بوو، دادپه‌روه‌ری نه‌یهێشت بژیێت.)


text:
ئه‌وانیش چاوه‌ڕێیان ده‌كرد بئاوسێت یان له‌ناكاو به‌ مردوویی بكه‌وێت. به‌ڵام زۆر چاوه‌ڕێیان كرد و بینییان هیچی به‌سه‌ر نه‌هات، ئه‌وسا بیروڕایان گۆڕی و وتیان: (ئه‌مه‌ خودایه‌كه‌!)


text:
ده‌وروبه‌ری ئه‌و شوێنه‌ زه‌وی‌وزاری پیاوگه‌وره‌ی دورگه‌كه‌ بوو كه‌ ناوی پۆبلیۆسه‌، ئه‌و پێشوازی لێ‌كردین و سێ ڕۆژ به‌ خۆشییه‌وه‌ میوانداری كردین.


text:
وا ڕێككه‌وت باوكی پۆبلیۆس كه‌وتبوو، تا و سكچوونی لێ‌بوو. پۆڵۆس چووه‌ لای و نوێژی كرد، ده‌ستی له‌سه‌ر دانا و چاكی‌كرده‌وه‌.


text:
دوای سێ مانگ به‌ كه‌شتییه‌كی ئه‌سكه‌نده‌ری به‌ڕێ‌كه‌وتین، كه‌ زستانی له‌ دورگه‌كه‌ به‌سه‌ربرد بوو، وێنه‌ی دووانه‌ی له‌سه‌ر بوو.


text:
ئینجا له‌وێ ڕۆیشتین و گه‌یشتینه‌ ڕیگیۆم. بۆ به‌یانی بای خواروو هه‌ڵیكرد، له‌ ڕۆژی دووه‌م هاتینه‌ پوتیولی.


text:
له‌وێوه‌ كه‌ برایان هه‌واڵی ئێمه‌یان بیست، تاكو گۆڕه‌پانی ئه‌پیۆس و سێ خانه‌كه‌ هاتنه‌ پیشوازیمان. كاتێ پۆڵۆس بینییانی سوپاسی خودای كرد و وره‌ی به‌رزبۆوه‌.


text:
كاتێ گه‌یشتینه‌ ڕۆما، ڕێگا به‌ پۆڵۆس درا به‌ ته‌نها له‌گه‌ڵ ئه‌و سه‌ربازه‌ی پاسه‌وانی ده‌كرد نیشته‌جێ بێت.


text:
دوای سێ ڕۆژ پۆڵۆس پێشه‌وایانی جوله‌كه‌ی بانگ‌كرد، كاتێ كۆبوونه‌وه‌ پێی‌ووتن: (برایان، هه‌رچه‌نده‌ هیچم له‌ دژی گه‌له‌كه‌مان و نه‌ریتی باوكان نه‌كردووه‌، له‌ ئۆرشه‌لیم گیرام و درامه‌ ده‌ستی ڕۆمانییه‌كان.


text:
به‌ڵام جوله‌كه‌ ناڕازی بوون و ناچار بووم داواكارییه‌كه‌م بده‌مه‌ قه‌یسه‌ر - نه‌ك وه‌ك شتێكم هه‌بێت سكاڵا له‌ نه‌ته‌وه‌كه‌م بكه‌م.


text:
له‌به‌ر ئه‌وه‌ داوام كرد بتانبینم و قسه‌تان له‌گه‌ڵ بكه‌م، چونكه‌ له‌ پێناوی هیوای ئیسرائیل ئه‌م زنجیره‌م پێوه‌یه‌.)


text:
پێیان وت: (ده‌رباره‌ی تۆ نامه‌مان له‌ یه‌هودیاوه‌ وه‌رنه‌گرتووه‌، كه‌سیش له‌ برایان نه‌هاتووه‌ تاكو ده‌رباره‌ی تۆ هه‌واڵمان بداتێ یان به‌ خراپه‌ باست بكات.


text:
به‌ڵام پێمان خۆشه‌ گوێمان لێت بێت تۆ چۆنی ده‌بینیت، چونكه‌ سه‌باره‌ت به‌م ڕێبازه‌ ده‌زانین له‌ هه‌موو شوێنێك به‌ربه‌ره‌كانێی ده‌كرێت.)


text:
ڕۆژێكیان بۆ دیاری كرد و زۆران هاتنه‌ خانه‌كه‌ی. ئه‌ویش له‌ به‌یانییه‌وه‌ تاكو ئێواره‌ بۆیانی ڕوون ده‌كرده‌وه‌ و شایه‌تی بۆ پاشایه‌تی خودا ده‌دا، هه‌وڵی ده‌دا به‌ ته‌وراتی موسا و سیپاره‌ی پێغه‌مبه‌ران ده‌رباره‌ی عیسا قه‌ناعه‌تیان پێ بهێنێت.


text:
ئینجا به‌ جیاوازی بیروڕاوه‌ ئه‌وێیان به‌جێ‌هێشت كه‌ پۆڵۆس قسه‌یه‌كی بۆ كردن: (رۆحی پیرۆز به‌هۆی ئیشایا پێغه‌مبه‌ره‌وه‌ ڕاستی به‌ باوباپیرانتان فه‌رمووه‌: {


text:
بڕۆ لای ئه‌م گه‌له‌ و پێی بڵێ: "گوێگرتن گوێ ده‌گرن، به‌ڵام تێ‌ناگه‌ن، سه‌یركردن سه‌یر ده‌كه‌ن، به‌ڵام نازانن!"


text:
چونكه‌ دڵی ئه‌م گه‌له‌ ڕه‌ق بووه‌ و گوێیان قورس بووه‌، چاویان نوقاندووه‌، نه‌وه‌ك به‌ چاویان ببینن و به‌ گوێیان ببیستن و به‌ دڵیان تێ‌بگه‌ن و بۆ لام بگه‌ڕێنه‌وه‌، ئه‌وسا منیش چاكیان بكه‌مه‌وه‌.}


text:
دوو ساڵی ته‌واو له‌و ماڵه‌ی به‌ كرێی گرتبوو مایه‌وه‌، پێشوازی له‌ هه‌موو ئه‌وانه‌ ده‌كرد كه‌ ده‌هاتنه‌ لای،


text:
به‌وپه‌ڕی ئاشكرایی و بێ كۆسپ شانشینی خودای ڕاده‌گه‌یاند و سه‌باره‌ت به‌ عیسای مه‌سیحی خوداوه‌ند خه‌ڵكی فێرده‌كرد.


text:
هه‌روه‌ها به‌گوێره‌ی ڕۆحی پیرۆزیێتی به‌ هێزه‌وه‌ كوڕی خودا دیاری كرا، به‌ هه‌ڵستانه‌وه‌ی له‌نێو مردووان، عیسای مه‌سیحی خوداوه‌ندمان.


text:
نیعمه‌ت و نێردراویه‌تیمان به‌هۆی ئه‌وه‌وه‌ وه‌رگرت، بۆ گوێڕایه‌ڵی باوه‌ڕ له‌نێوان هه‌موو نه‌ته‌وه‌كان له‌ پێناوی ناوی ئه‌و،


text:
بۆ هه‌موو ئه‌وانه‌ی خۆشه‌ویستی خودان و له‌ ڕۆما دان، بانگكراون تا پیرۆز بن: نیعمه‌ت و ئاشتی له‌ خودای باوكمان و عیسای مه‌سیحی خوداوه‌نده‌وه‌ له‌گه‌ڵتان بێت.


text:
سه‌ره‌تا، له‌ پێناوی هه‌مووتان به‌هۆی عیسای مه‌سیح سوپاسی خودام ده‌كه‌م، چونكه‌ باوه‌ڕتان له‌ هه‌موو جیهان‌دا بڵاو ده‌كرێته‌وه‌.


text:
چونكه‌ خودا، ئه‌وه‌ی به‌ ڕۆحم خزمه‌تی ده‌كه‌م له‌ جاڕدانی موژده‌ی كوڕه‌كه‌ی‌دا، شایه‌تی منه‌ چۆن بێ بڕانه‌وه‌ یادتان ده‌كه‌م و


text:
به‌رده‌وام له‌ نوێژه‌كانم ده‌پاڕێمه‌وه‌ كه‌ هیچ نه‌بێت ئێستا به‌ خواستی خودا بۆم ڕێك بكه‌وێت بێمه‌ لاتان.


text:
خوشك و برایان، نامه‌وێ له‌لاتان شاراوه‌ بێت، زۆر جار به‌ته‌مابووم بێمه‌ لاتان، تاكو له‌نێو ئێوه‌ش‌دا به‌رهه‌مم هه‌بێت، وه‌ك له‌نێو نه‌ته‌وه‌كانی دیكه‌دا، به‌ڵام تا ئێستا ڕێم لێ گیرابوو.


text:
شه‌رمم به‌ ئینجیل نییه‌، له‌به‌ر ئه‌وه‌ی هێزی خودایه‌ بۆ ڕزگاربوونی هه‌موو ئه‌وانه‌ی باوه‌ڕ ده‌هێنن، یه‌كه‌م جار بۆ جوله‌كه‌ ئینجا بۆ یۆنانی.


text:
چونكه‌ له‌ ئینجیل‌دا بێتاوانكردن له‌ خوداوه‌ ئاشكرا ده‌كرێت، ئه‌م بێتاوانكردنه‌ش له‌ ده‌ستپێكردنه‌وه‌ تا كۆتایی به‌ باوه‌ڕه‌ ، وه‌ك نووسراوه‌: {ئه‌وه‌ی ڕاستودروسته‌ به‌ باوه‌ڕ ده‌ژیێت. }


text:
چونكه‌ تووڕه‌یی خودا له‌ ئاسمانه‌وه‌ ئاشكرا ده‌كرێت، دژی هه‌موو خوانه‌ناسی و ناڕه‌وایی خه‌ڵك، ئه‌وانه‌ی به‌ ناڕه‌وایی ڕاستی داده‌پۆشن.


text:
چونكه‌ شته‌ نه‌بینراوه‌كان، توانا تاهه‌تایی و خودایه‌تییه‌كه‌ی، له‌ به‌دیهێنانی جیهانه‌وه‌ به‌هۆی دروستكراوان دركی پێ كراوه‌ و به‌ ڕوونی بینراوه‌، بۆیه‌ بێ بیانوون.


text:
چونكه‌ كه‌ خودایان ناسی، وه‌ك خودا شكۆداریان نه‌كرد و سوپاسیان نه‌كرد، به‌ڵكو له‌ بیركردنه‌وه‌یان پووچه‌ڵ بوون و دڵه‌ گێله‌كانیان تاریك بوو.


text:
بۆیه‌ خودا به‌ هه‌وه‌سی دڵیان ئه‌وانی دایه‌ ده‌ست گڵاوییه‌وه‌، تاكو له‌ناو خۆیان‌دا سووكایه‌تی به‌ له‌شی خۆیان بكه‌ن.


text:
ئه‌وانه‌ی ڕاستی خودایان به‌ درۆ گۆڕییه‌وه‌ و به‌دیهێنراویان په‌رست و خزمه‌تیان كرد له‌ جیاتی به‌دیهێنه‌ر، ئه‌وه‌ی تاهه‌تایه‌ ستایش بۆ ئه‌وه‌. ئامین.


text:
له‌به‌ر ئه‌وه‌ خودا ئه‌وانی دایه‌ ده‌ست هه‌وه‌سه‌ سووكه‌كان. چونكه‌ ژنه‌كانیان جووتبوونی سروشتییان به‌ ناسروشتی گۆڕییه‌وه‌.


text:
پیاوانیش وازیان له‌ جووتبوونی سروشتی ژنیان هێنا و گڕیان گرت له‌ هه‌وه‌س بۆ یه‌كتری. پیاو له‌گه‌ڵ پیاو به‌دڕه‌وشتی ده‌كات، جا سزای ته‌واوی خراپبوونیان له‌ خۆیان‌دا وه‌رگرت.


text:
كه‌ ناسینی خودایان له‌لا په‌سه‌ند نه‌بوو، ئیتر خودا ئه‌وانی دایه‌ ده‌ست مێشكێكی ناپه‌سه‌ند، تاكو ئه‌وه‌ بكه‌ن كه‌ ناشێت.


text:
پڕبوون له‌ هه‌موو ناڕه‌وایی و خراپه‌ و چاوچنۆكی و به‌دكارییه‌ك، پڕن له‌ ئیره‌یی و كوشتن و دژایه‌تی و فێڵبازی و زیانبه‌خشی، غه‌یبه‌تكارن،


text:
بوختانكه‌رن، ڕقیان له‌ خودایه‌، شه‌ڕفرۆشن، لووتبه‌رزن، خۆهه‌ڵكێشن، داهێنه‌ری خراپه‌ن، گوێڕایه‌ڵی دایك و باوك نین،


text:
له‌گه‌ڵ ئه‌وه‌ی ده‌زانن حوكمی دادپه‌روه‌رانه‌ی خودا بۆ ئه‌وانه‌ی ئه‌م شتانه‌ ده‌كه‌ن شایسته‌ی مردنه‌، نه‌ك ته‌نها ده‌یكه‌ن، به‌ڵكو ئه‌وانه‌ش په‌سه‌ند ده‌كه‌ن كه‌ ده‌یكه‌ن.


text:
كه‌واته‌ ئه‌ی مرۆڤ، بیانووت نییه‌، هه‌ر یه‌كێك بیت كه‌ حوكم ده‌ده‌یت، چونكه‌ به‌وه‌ی خه‌ڵكی پێ حوكم ده‌ده‌یت، خۆت تاوانبار ده‌كه‌یت، له‌به‌ر ئه‌وه‌ی تۆ كه‌ حوكم ده‌ده‌یت، خۆشت هه‌مان شت ده‌كه‌یت.


text:
كه‌واته‌ ئه‌ی ئه‌و مرۆڤه‌ی ئه‌وانه‌ حوكم ده‌ده‌یت كه‌ ئه‌م شتانه‌ ده‌كه‌ن و خۆشت هه‌مان شت ده‌كه‌یت، وا ده‌زانیت له‌ حوكمی خودا ده‌رباز ده‌بیت؟


text:
یان گاڵته‌ت به‌ ده‌وڵه‌مه‌ندی نیانی و ئۆقره‌گرتن و پشوودرێژییه‌كه‌ی دێت؟ نازانیت نیانی خودا به‌ره‌و تۆبه‌كردنت ده‌بات؟


text:
تۆش له‌به‌ر توندی و دڵی تۆبه‌ نه‌كردووت، له‌ ڕۆژی تووڕه‌یی و ئاشكراكردنی حوكمی دادپه‌روه‌رانه‌ی خودا، تووڕه‌یی بۆ خۆت داده‌كه‌یت،


text:
ژیانی تاهه‌تاییش بۆ ئه‌وانه‌یه‌ كه‌ به‌ دانبه‌خۆداگرتنه‌وه‌ له‌ كاری چاكه‌دا داوای شكۆ و ڕێز و نه‌مری ده‌كه‌ن.


text:
به‌ڵام ڕق و تووڕه‌یی بۆ ئه‌وانه‌یه‌ كه‌ داوای خۆپه‌رستی ده‌كه‌ن و ملكه‌چی ڕاستی نابن، بۆ ناڕه‌وایی ملكه‌چ ده‌بن.


text:
هه‌موو ئه‌وانه‌ی شه‌ریعه‌تیان نییه‌ و گوناهیان كرد، بێ شه‌ریعه‌ت له‌ناوده‌چن، هه‌موو ئه‌وانه‌ش شه‌ریعه‌تیان هه‌یه‌ و گوناهیان كرد، به‌ شه‌ریعه‌ت حوكم ده‌درێن.


text:
چونكه‌ نه‌ك ئه‌وانه‌ی شه‌ریعه‌ت ده‌بیستن له‌لای خودا بێ‌تاوانن، به‌ڵكو ئه‌وانه‌ی كار به‌ شه‌ریعه‌ت ده‌كه‌ن، بێ‌تاوان ده‌كرێن.


text:
چونكه‌ ئه‌و نه‌ته‌وانه‌ی شه‌ریعه‌تیان نییه‌، كاتێ به‌ سروشت شه‌ریعه‌تیان په‌یڕه‌و كرد، ئه‌وانه‌ بۆ خۆیان شه‌ریعه‌تن، له‌گه‌ڵ ئه‌وه‌ی شه‌ریعه‌تیان نییه‌.


text:
ئه‌وانه‌ كاری شه‌ریعه‌ت ده‌رده‌خه‌ن كه‌ له‌ دڵیان‌دا نووسراوه‌، ویژدان و بیریان له‌ناویان‌دا شایه‌تی ده‌ده‌ن، جار هه‌یه‌ تاوانباریان ده‌كات و جار هه‌یه‌ به‌رگرییان لێ‌ده‌كات،


text:
به‌ڵام تۆ ئه‌گه‌ر به‌ جوله‌كه‌ ناو ده‌بردرێیت و پشت به‌ شه‌ریعه‌ت ده‌به‌ستیت و شانازی به‌ خودا ده‌كه‌یت،


text:
- جا تۆ كه‌ خه‌ڵكی دیكه‌ فێر ده‌كه‌یت، ئایا خۆت فێر ناكه‌یت؟ كه‌ بانگه‌واز ده‌كه‌یت دزی نه‌كرێت، ئایا خۆت دزی ناكه‌یت؟


text:
كه‌ ده‌ڵێی داوێنپیسی نه‌كرێت، ئایا خۆت داوێنپیسی ناكه‌یت؟ كه‌ ڕقت له‌ بت ده‌بێته‌وه‌، ئایا په‌رستگاكان تاڵان ناكه‌یت؟


text:
چونكه‌ خه‌ته‌نه‌كردن سوودی ده‌بێت ئه‌گه‌ر شه‌ریعه‌ت په‌یڕه‌و بكه‌یت، به‌ڵام ئه‌گه‌ر سه‌رپێچیكاری شه‌ریعه‌ت بیت، ئه‌وا خه‌ته‌نه‌كردنه‌كه‌ت ده‌بێته‌ خه‌ته‌نه‌ نه‌كردن.


text:
بۆیه‌ ئه‌گه‌ر خه‌ته‌نه‌ نه‌كراو كار به‌ داواكارییه‌ دروسته‌كانی شه‌ریعه‌ت بكات، ئایا خه‌ته‌نه‌ نه‌كردنه‌كه‌ی به‌ خه‌ته‌نه‌كردن دانانرێت؟


text:
ئیتر ئه‌وه‌ی به‌ سروشت خه‌ته‌نه‌ نه‌كراوه‌، به‌ڵام شه‌ریعه‌ت ته‌واو ده‌كات، حوكم به‌سه‌ر تۆ ده‌دات كه‌ نووسراو و خه‌ته‌نه‌كردنت هه‌یه‌، به‌ڵام سه‌رپێچی شه‌ریعه‌ت ده‌كه‌یت.


text:
چونكه‌ نه‌ ئه‌وه‌ی به‌ ڕواڵه‌ت جوله‌كه‌یه‌، جوله‌كه‌یه‌، نه‌ ئه‌و خه‌ته‌نه‌كردنه‌ش له‌ گۆشت و به‌ ڕواڵه‌ته‌، خه‌ته‌نه‌كردنه‌،


text:
به‌ڵام ئه‌وه‌ی له‌ ناخه‌وه‌ جوله‌كه‌یه‌، ئه‌و جوله‌كه‌یه‌، خه‌ته‌نه‌كردنی دڵیش به‌ ڕۆحی پیرۆزه‌ نه‌ك به‌ نووسراو، ئه‌وه‌ خه‌ته‌نه‌كردنه‌. ئه‌وه‌ی ستایشی له‌لای خه‌ڵك نییه‌، به‌ڵكو له‌لای خودایه‌.


text:
كه‌واته‌ چییه‌ ئه‌گه‌ر هه‌ندێكیان باوه‌ڕیان نه‌هێنا؟ ئایا دڵسۆز نه‌بوونیان دڵسۆزی خودا پووچه‌ڵ ده‌كاته‌وه‌؟


text:
نه‌خێر! به‌ڵكو با خودا ڕاستگۆ بێت و هه‌موو مرۆڤ درۆزن. وه‌ك نووسراوه‌: {تا له‌ قسه‌كانت ڕاست بیت و كاتێ حوكم ده‌ده‌یت سه‌ركه‌وتوو بیت.}


text:
به‌ڵام ئه‌گه‌ر ناڕه‌واییمان ڕه‌وایی خودا ده‌رده‌خات، چی بڵێین؟ ئایا خودا ناڕه‌وایه‌ كه‌ تووڕه‌یی ده‌هێنێ؟ - (وه‌ك مرۆڤ قسه‌ ده‌كه‌م.)


text:
له‌وانه‌یه‌ یه‌كێك بڵێ: (ئه‌گه‌ر درۆی من ڕاستی خودا زیاتر بكات، بۆ شكۆی ئه‌و، ئیتر بۆچی هێشتا وه‌ك گوناهبار تاوانبار بكرێم؟)


text:
وه‌ك هه‌ندێك بوختان به‌ ده‌ممانه‌وه‌ هه‌ڵده‌به‌ستن، ده‌ڵێن: (با خراپه‌ بكه‌ین تاكو چاكه‌ی به‌دواوه‌ بێت.) ئه‌وانه‌ تاوانباركردنیان دادپه‌روه‌رانه‌یه‌.


text:
كه‌واته‌ چی؟ ئێمه‌ باشترین؟ نه‌خێر، چونكه‌ ئێمه‌ جوله‌كه‌ و یۆنانیمان تۆمه‌تبار كرد كه‌ هه‌ردوو لایه‌ن له‌ ژێر گوناهن ،


text:
ئێستا ده‌زانین هه‌رچی شه‌ریعه‌ت ده‌یڵێت، به‌وانه‌ی ده‌ڵێت كه‌ له‌ ژێر سایه‌ی شه‌ریعه‌تدان، تاكو هه‌موو ده‌مێك دابخرێت و هه‌موو جیهان بكه‌وێته‌ ژێر لێپرسینه‌وه‌ی خودا.


text:
به‌ڵام ئێستا بێتاوانكردن له‌ خوداوه‌ ئاشكرا كرا به‌بێ شه‌ریعه‌ت، ته‌ورات و پێغه‌مبه‌رانیش شایه‌تی بۆ ده‌ده‌ن.


text:
ئه‌م بێتاوانكردنه‌ی له‌ خوداوه‌ به‌هۆی باوه‌ڕ به‌ عیسای مه‌سیح بۆ هه‌موو ئه‌وانه‌یه‌ كه‌ باوه‌ڕ ده‌هێنن، بۆ هه‌مووان به‌بێ جیاوازییه‌.


text:
ئه‌وه‌ی خودا وه‌ك كه‌فاره‌ت پێشكه‌شی كرد، ئه‌گه‌ر باوه‌ڕ به‌ خوێنی ئه‌و بهێنین. ئه‌مه‌ی بۆ ده‌رخستنی دادپه‌روه‌رییه‌كه‌ی خۆی كرد، له‌به‌ر چاوپۆشی له‌ گوناهه‌كانی ڕابوردوو، به‌ پشوودرێژیی خودا - -


text:
بۆ ده‌رخستنی دادپه‌روه‌رییه‌كه‌ی له‌ كاتی ئێستا، تاكو دادپه‌روه‌ر بێت و ئه‌وانه‌ بێ‌تاوان بكات كه‌ باوه‌ڕیان به‌ عیسایه‌.


text:
بۆیه‌ كوانێ له‌خۆباییبوون؟ شوێنی نه‌ماوه‌. به‌ چ یاسایه‌ك؟ ئایا هی كردار؟ نه‌خێر، به‌ڵكو به‌ یاسای باوه‌ڕ.


text:
چونكه‌ یه‌ك خودایه‌ كه‌ خه‌ته‌نه‌كراو به‌ باوه‌ڕ بێ‌تاوان ده‌كات، خه‌ته‌نه‌ نه‌كراویش به‌هۆی باوه‌ڕ.


text:
چونكه‌ نووسراوه‌كه‌ چی ده‌فه‌رمووێ؟ {ئیبراهیم باوه‌ڕی به‌ خودا هێنا، ئه‌مه‌شی به‌ ڕاستودروستی بۆ دانرا.}


text:
به‌ڵام ئه‌وه‌ی كار ناكات، به‌ڵكو باوه‌ڕی به‌وه‌ هه‌یه‌ كه‌ خودا خوانه‌ناس بێ‌تاوان ده‌كات، ئه‌وا باوه‌ڕه‌كه‌ی بۆی به‌ ڕاستودروستی داده‌نرێت.


text:
ئایا ئه‌م خۆزگه‌خواستنه‌ ته‌نها بۆ خه‌ته‌نه‌كراوانه‌ یان بۆ خه‌ته‌نه‌ نه‌كراوانیشه‌؟ چونكه‌ ده‌ڵێین، باوه‌ڕ بۆ ئیبراهیم به‌ ڕاستودروستی دانرا.


text:
كه‌واته‌ چۆن دانرا؟ به‌ خه‌ته‌نه‌كردن یان بێ خه‌ته‌نه‌كردن؟ نه‌ك خه‌ته‌نه‌كردن به‌ڵكو بێ خه‌ته‌نه‌كردن!


text:
ئیتر نیشانه‌ی خه‌ته‌نه‌كردنی وه‌رگرت، مۆری ڕاستودروستی به‌ ڕێگای باوه‌ڕ بێ خه‌ته‌نه‌ كردن، تاكو ببێته‌ باوكی هه‌موو ئه‌وانه‌ی باوه‌ڕ ده‌هێنن و خه‌ته‌نه‌ نه‌كراون، تاكو بۆیان به‌ ڕاستودروستی دابنرێت.


text:
هه‌روه‌ها باوكی ئه‌و خه‌ته‌نه‌كراوانه‌ی نه‌ك ته‌نها خه‌ته‌نه‌كراون، به‌ڵكو هه‌نگاوه‌كانی باوه‌ڕی ئیبراهیمی باوكیشمان ده‌پارێزن، كه‌ هێشتا خه‌ته‌نه‌ نه‌كرابوو.


text:
جا ئه‌و به‌ڵێنه‌ی بۆ ئیبراهیم یان بۆ نه‌وه‌كه‌ی بوو تاكو ببێته‌ میراتگری جیهان، به‌هۆی شه‌ریعه‌ت نه‌بوو، به‌ڵكو به‌هۆی ئه‌و ڕاستودروستییه‌ی كه‌ به‌ ڕێگای باوه‌ڕه‌.


text:
بۆیه‌ به‌ڵێن له‌ باوه‌ڕه‌وه‌یه‌، تاكو به‌گوێره‌ی نیعمه‌ت بێت و بۆ هه‌موو نه‌وه‌كه‌ مسۆگه‌ر بێت، نه‌ك ته‌نها بۆ ته‌وراتداران، به‌ڵكو بۆ ئه‌وانه‌ش كه‌ باوه‌ڕی ئیبراهیمیان هه‌یه‌. ئه‌وه‌ی باوكی هه‌موومانه‌،


text:
وه‌كو نووسراوه‌: {من تۆم كرده‌ باوكی چه‌ندین نه‌ته‌وه‌.} - له‌به‌رچاوی خودا باوكمانه‌، ئه‌وه‌ی باوه‌ڕی پێ هێنا، ئه‌وه‌ی مردوو زیندوو ده‌كاته‌وه‌، ئه‌و شتانه‌ی بوونیان نییه‌ وه‌ك ئه‌وه‌ی هه‌بێت بانگیان ده‌كات.


text:
هه‌رچه‌نده‌ هیواش بڕابوو، به‌ هیواوه‌ باوه‌ڕی هێنا كه‌وا ده‌بێته‌ باوكی چه‌ندین نه‌ته‌وه‌، به‌گوێره‌ی ئه‌وه‌ی وترابوو: {نه‌وه‌كه‌ت ئاوا ده‌بێت.}


text:
باوه‌ڕیشی لاواز نه‌بوو كه‌ بینی له‌شی وا مردووه‌، نزیكه‌ی سه‌د ساڵ‌بوو، هه‌روه‌ها مردوویه‌تی منداڵدانی سارا.


text:
به‌ڵكو له‌ پێناوی ئێمه‌شه‌، جا بۆمان به‌ ڕاستودروستی داده‌نرێت، كه‌ باوه‌ڕمان هه‌یه‌ به‌وه‌ی عیسای خوداوه‌ندمانی له‌نێو مردووان هه‌ڵستانده‌وه‌.


text:
كه‌واته‌، له‌به‌ر ئه‌وه‌ی به‌ باوه‌ڕ بێ‌تاوان كراوین، به‌هۆی عیسای مه‌سیحی خوداوه‌ندمان له‌گه‌ڵ خودا ئاشتیمان هه‌یه‌،


text:
به‌هۆی ئه‌ویش ڕێپێدراویێتیمان وه‌رگرت به‌هۆی باوه‌ڕ بێینه‌ ناو ئه‌م نیعمه‌ته‌ی كه‌ ئێستا تێیدا نیشته‌جێین. شانازیش به‌ هیوای شكۆی خودا ده‌كه‌ین.


text:
ته‌نها ئه‌مه‌ نا، به‌ڵكو له‌ ته‌نگانه‌ش‌دا شانازی ده‌كه‌ین، ده‌زانین ته‌نگانه‌ دانبه‌خۆداگرتن دروست‌ده‌كات،


text:
هیواش شه‌رمه‌زار ناكات، چونكه‌ خۆشه‌ویستی خودا ڕژاوه‌ته‌ ناو دڵمان، به‌ ڕۆحی پیرۆز كه‌ پێمان دراوه‌.


text:
له‌به‌ر ئه‌وه‌ی به‌ ده‌گمه‌ن كه‌سێك له‌ پێناوی مرۆڤێكی ڕاستودروست ده‌مرێت، له‌وانه‌یه‌ له‌ پێناوی مرۆڤێكی باش كه‌سێك بوێرێت بمرێت.


text:
ئێستاش كه‌ به‌ خوێنی ئه‌و بێ‌تاوان كراوین، به‌هۆی ئه‌و چه‌نده‌ زیاتر له‌ تووڕه‌یی خودا ڕزگار ده‌بین !


text:
چونكه‌ ئه‌گه‌ر كاتێ دوژمن بووین له‌گه‌ڵ خودا، به‌ مردنی كوڕه‌كه‌ی ئاشت‌بووینه‌وه‌، ئه‌ی كاتێ ئاشت‌بووینه‌وه‌ چه‌ند زیاتر به‌ ژیانی ئه‌و ڕزگار ده‌بین!


text:
نه‌ك ته‌نها ئه‌مه‌، به‌ڵكو به‌هۆی خوداوه‌ندمان عیسای مه‌سیح شانازی به‌ خودا ده‌كه‌ین، ئه‌وه‌ی ئێستا به‌هۆیه‌وه‌ ئاشتبوونه‌وه‌مان وه‌رگرتووه‌.


text:
له‌به‌ر ئه‌مه‌، چۆن به‌هۆی مرۆڤێك گوناه‌ هاته‌ جیهان، به‌هۆی گوناهیش مردن، به‌م شێوه‌یه‌ مردن هه‌موو خه‌ڵكی گرته‌وه‌، له‌به‌ر ئه‌وه‌ی هه‌موو گوناهیان كرد -


text:
كه‌چی مردن له‌ ئاده‌مه‌وه‌ تاكو موسا حوكمڕانی ده‌كرد، ته‌نانه‌ت به‌سه‌ر ئه‌وانه‌ش كه‌ له‌ شێوه‌ی یاخیبوونه‌كه‌ی ئاده‌م گوناهیان نه‌كردبوو، كه‌ نموونه‌ی كه‌سه‌ هاتووه‌كه‌یه‌.


text:
به‌ڵام دیاری وه‌كو گوناه‌ نییه‌. چونكه‌ ئه‌گه‌ر زۆر كه‌س به‌ گوناهی كه‌سێك مردن، جا چه‌ند زیاتر نیعمه‌تی خودا و دیارییه‌كه‌ به‌هۆی نیعمه‌تی مرۆڤێك كه‌ عیسای مه‌سیحه‌، بۆ زۆران ڕژایه‌وه‌.


text:
هه‌روه‌ها ئه‌و دیارییه‌ وه‌ك ئه‌نجامی گوناهی مرۆڤێك نییه‌: چونكه‌ حوكمدان له‌ یه‌ك گوناهه‌وه‌ تاوانبار كردنی هێنا كایه‌وه‌، به‌ڵام دیاری له‌ گوناهی زۆره‌وه‌ بێ‌تاوانی هێنا كایه‌وه‌.


text:
چونكه‌ ئه‌گه‌ر به‌ گوناهی كه‌سێك مردن به‌هۆی ئه‌و كه‌سه‌ حوكمڕانی كرد، ئیتر چه‌ند زیاتر ئه‌وانه‌ی پڕی نیعمه‌ت و دیاری ڕاستودروستی وه‌رده‌گرن، له‌ ژیان‌دا حوكمڕانی ده‌كه‌ن به‌ كه‌سێك كه‌ عیسای مه‌سیحه‌.


text:
كه‌واته‌ وه‌ك چۆن به‌ یه‌ك گوناه‌ تاوانباركردن بۆ هه‌موو مرۆڤ هاته‌ كایه‌وه‌، به‌ هه‌مان شێوه‌ به‌ كارێكی ڕاستودروست بێتاوانكردن هاته‌ كایه‌وه‌ كه‌ ژیان بۆ هه‌موو مرۆڤ ده‌هێنێت.


text:
چونكه‌ چۆن به‌ یاخیبوونی كه‌سێك زۆر كه‌س گوناهبار كران، به‌ هه‌مان شێوه‌ به‌ گوێڕایه‌ڵی كه‌سێك زۆر كه‌س بێ‌تاوان ده‌كرێن.


text:
تاكو چۆن گوناه‌ به‌ مردن حوكمڕانی كرد، ئاواش به‌ ڕاستودروستی نیعمه‌ت حوكمڕانی ده‌كات بۆ ژیانی تاهه‌تایی به‌ عیسای مه‌سیحی خوداوه‌ندمان.


text:
ئایا نازانن هه‌موومان كه‌ له‌ عیسای مه‌سیح‌دا له‌ئاوهه‌ڵكێشراین، له‌ مردنه‌كه‌ی‌دا له‌ئاوهه‌ڵكێشراین؟


text:
بۆیه‌ به‌ له‌ئاوهه‌ڵكێشان له‌گه‌ڵ ئه‌و بۆ مردن نێژراین، تاكو چۆن مه‌سیح له‌نێو مردووان به‌ شكۆی باوكه‌كه‌وه‌ هه‌ڵستایه‌وه‌، ئێمه‌ش له‌ نوێیه‌تی ژیان‌دا بژین.


text:
چونكه‌ ئه‌گه‌ر له‌ شێوه‌ی مردنه‌كه‌ی له‌گه‌ڵی‌دا یه‌كمان گرتبێت، له‌ هه‌ڵستانه‌وه‌كه‌شی ئاوا ده‌بین.


text:
ئه‌مه‌ ده‌زانین: مرۆڤه‌ كۆنه‌كه‌مان له‌گه‌ڵ ئه‌و له‌ خاچ درا، تاكو له‌شی گوناهبار په‌كی بكه‌وێت، چیتر كۆیله‌ی گوناه‌ نه‌بین -


text:
ده‌زانین مه‌سیح كه‌ له‌نێو مردووان‌دا هه‌ڵستێندرایه‌وه‌، نامرێته‌وه‌. ئیتر مردن به‌سه‌ری‌دا سالار نییه‌.


text:
چونكه‌ ئه‌و مردنه‌ی مرد، به‌ جارێك سه‌باره‌ت به‌ گوناه‌ مرد. به‌ڵام ئه‌و ژیانه‌ی ده‌ژیێت بۆ خودا ده‌ژیێت.


text:
ئه‌ندامانتان وه‌ك ئامێری ناڕه‌وایی بۆ گوناه‌ پێشكه‌ش مه‌كه‌ن، به‌ڵكو خۆتان پێشكه‌شی خودا بكه‌ن، وه‌ك زیندووی نێو مردووان و ئه‌ندامانتان وه‌ك ئامێری ڕاستودروستی بۆ خودا.


text:
جا گوناه‌ به‌سه‌رتانه‌وه‌ سالار نابێت، چونكه‌ له‌ ژێر سایه‌ی ته‌ورات‌دا نین، به‌ڵكو له‌ ژێر سایه‌ی نیعمه‌ت.


text:
نازانن ئه‌وه‌ی وه‌ك كۆیله‌ ملكه‌چ خۆتانی پێشكه‌ش ده‌كه‌ن، ده‌بنه‌ كۆیله‌ی ئه‌وه‌ی ملكه‌چن بۆی، جا بۆ گوناه‌ كه‌ به‌ره‌و مردنه‌ یان بۆ گوێڕایه‌ڵی كه‌ به‌ره‌و ڕاستودروستییه‌؟


text:
به‌ڵام سوپاس بۆ خودا له‌گه‌ڵ ئه‌وه‌ی كۆیله‌ی گوناه‌ بوون، له‌ دڵه‌وه‌ ملكه‌چی ئه‌و شێوه‌ فێركردنه‌ بوون كه‌ پێتان سپێردرا.


text:
له‌به‌ر لاوازی جه‌سته‌تان مرۆڤانه‌ ده‌دوێم. ئیتر چۆن له‌پێشا ئه‌ندامانی له‌شتان وه‌ك كۆیله‌ی گڵاوی و خراپه‌ بۆ خراپه‌ پێشكه‌ش كرد، ئێستاش ئه‌ندامانتان وه‌ك كۆیله‌ی ڕاستودروستی بۆ پیرۆزی پێشكه‌ش بكه‌ن.


text:
ئه‌و كات چ به‌رهه‌مێكتان هه‌بوو له‌و شتانه‌ی ئێستا شه‌رمتان پێیه‌تی؟ چونكه‌ ده‌رئه‌نجامی ئه‌و شتانه‌ مردنه‌.


text:
به‌ڵام ئێستا كه‌ له‌ گوناه‌ ئازاد كراون و بوونه‌ كۆیله‌ی خودا، به‌رهه‌متان بۆ پیرۆزی هه‌یه‌ و ده‌رئه‌نجامه‌كه‌ی ژیانی تاهه‌تاییه‌.


text:
ئه‌ی خوشك و برایان، ئایا ئێوه‌ نازانن - چونكه‌ بۆ ئه‌وانه‌ ده‌دوێم كه‌ له‌ ته‌ورات ده‌زانن - شه‌ریعه‌ت به‌سه‌ر مرۆڤ‌دا سالاره‌ تاكو ئه‌و كاته‌ی زیندووه‌؟


text:
چونكه‌ ژن به‌ شه‌ریعه‌ت به‌ مێرده‌ زیندووه‌كه‌ی به‌ستراوه‌ته‌وه‌، به‌ڵام كه‌ مێرده‌كه‌ مرد، ئه‌وا له‌ شه‌ریعه‌تی مێرد ئازاد بووه‌.


text:
كه‌واته‌ تاكو مێرده‌كه‌ زیندوو بێت، ژنه‌كه‌ به‌ داوێنپیس ناوده‌بردرێت ئه‌گه‌ر بووه‌ هی پیاوێكی دیكه‌. به‌ڵام ئه‌گه‌ر مێرده‌كه‌ بمرێت، ئه‌وسا له‌ شه‌ریعه‌ته‌كه‌ ئازاده‌ و داوێنپیس نییه‌ ئه‌گه‌ر بووه‌ هی پیاوێكی دیكه‌.


text:
ئیتر براكانم، ئێوه‌ش به‌ له‌شی مه‌سیح سه‌باره‌ت به‌ ته‌ورات مردن، تاكو ببنه‌ هی یه‌كێكی دیكه‌، بۆ ئه‌و كه‌سه‌ی له‌ناو مردووان هه‌ڵستێندرایه‌وه‌، تاكو بۆ خودا به‌رهه‌م بده‌ین.


text:
چونكه‌ كاتێ له‌ جه‌سته‌دا بووین ، ئاره‌زووه‌كانی گوناه‌ كه‌ به‌هۆی ته‌وراته‌ له‌ ئه‌ندامه‌كانمان‌دا كاری ده‌كرد، تاكو بۆ مردن به‌رهه‌م بده‌ین.


text:
به‌ڵام ئێستا به‌ مردن بۆ ئه‌وه‌ی پێی به‌سترابووینه‌وه‌ له‌ ته‌ورات ئازاد كراوین، تاكو به‌ نوێیه‌تی ڕۆحی پیرۆز خزمه‌ت بكه‌ین، نه‌ك به‌ كۆنییه‌تی پیت.


text:
كه‌واته‌ چی بڵێین؟ ئایا ته‌ورات گوناهه‌؟ نه‌خێر! به‌ڵام به‌هۆی ته‌وراته‌وه‌ نه‌بێت گوناهم نه‌ده‌ناسی. هه‌روه‌ها هه‌وه‌سم نه‌ده‌زانی ئه‌گه‌ر ته‌ورات نه‌یووتبووایه‌ {هه‌وه‌سبازی مه‌كه‌!}


text:
به‌ڵام گوناه‌ ئه‌م ڕاسپارده‌یه‌ی قۆسته‌وه‌ و هه‌موو هه‌وه‌سێكی له‌ من‌دا وروژاند، چونكه‌ گوناه‌ به‌بێ ته‌ورات مردووه‌.


text:
باشه‌، ئایا چاكه‌ بۆ من بووه‌ته‌ مردن؟ نه‌خێر! به‌ڵكو گوناه‌، تاكو ده‌ركه‌وێت كه‌ به‌ ڕاستی گوناهه‌، به‌هۆی چاكه‌ مردن له‌ من‌دا هێنایه‌ كایه‌وه‌، تاكو به‌هۆی ڕاسپارده‌كه‌ ئاشكرا بێت كه‌ گوناه‌ به‌ ته‌واوه‌تی خراپه‌.


text:
ئیتر نازانم چی ده‌كه‌م. چونكه‌ ئه‌وه‌ی ده‌مه‌وێت نایكه‌م، به‌ڵكو ئه‌وه‌ی ڕقم لێیه‌تی ئه‌وه‌ ده‌كه‌م.


text:
چونكه‌ ده‌زانم هیچ چاكه‌یه‌ك له‌ من‌دا نیشته‌جێ نییه‌، واتا له‌ جه‌سته‌م‌دا. چونكه‌ خواست له‌لام ئاماده‌یه‌، به‌ڵام توانای چاكه‌كردنم نییه‌.


text:
ئه‌گه‌ر ئه‌وه‌م كرد كه‌ نامه‌وێت، ئیتر ئه‌وه‌ من نیم كه‌ ده‌یكه‌م، به‌ڵكو ئه‌و گوناهه‌ی له‌ من‌دا نیشته‌جێیه‌.


text:
به‌ڵام یاسایه‌كی دیكه‌ له‌ ئه‌ندامانم ده‌بینم، به‌ربه‌ره‌كانێی یاسای مێشكم ده‌كات و ده‌مكاته‌ دیلی یاسای گوناه‌ كه‌ له‌ ئه‌ندامانم دایه‌.


text:
سوپاسی خودا ده‌كه‌م، به‌ عیسای مه‌سیحی خوداوه‌ندمان! كه‌واته‌ به‌ بیری خۆم خزمه‌تی ته‌وراتی خودا ده‌كه‌م، به‌ڵام به‌ جه‌سته‌، یاسای گوناه‌.


text:
چونكه‌ ئه‌وه‌ی له‌ توانای ته‌ورات نه‌بوو، له‌وه‌ی به‌ جه‌سته‌ لاواز بوو، خودا ئه‌نجامی دا به‌ ناردنی كوڕه‌كه‌ی خۆی له‌ شێوه‌ی جه‌سته‌ی گوناهبار بۆ ئه‌وه‌ی ببێته‌ قوربانی بۆ گوناه‌. له‌ جه‌سته‌دا گوناهی تاوانبار كرد،


text:
تاكو داواكارییه‌ دروسته‌كانی ته‌ورات له‌ ئێمه‌دا بێته‌ دی، كه‌ به‌گوێره‌ی جه‌سته‌ ناژین، به‌ڵكو به‌گوێره‌ی ڕۆحی پیرۆز.


text:
چونكه‌ ئه‌وانه‌ی به‌گوێره‌ی جه‌سته‌ن بایه‌خ به‌ كاروباری جه‌سته‌ ده‌ده‌ن، به‌ڵام ئه‌وانه‌ی به‌گوێره‌ی ڕۆحه‌كه‌ن، بایه‌خ به‌ كاروباری ڕۆحه‌كه‌ ده‌ده‌ن.


text:
بایه‌خی جه‌سته‌ دوژمنایه‌تییه‌ له‌گه‌ڵ خودا، چونكه‌ ملكه‌چی ته‌وراتی خودا نابێت، له‌به‌ر ئه‌وه‌ی ناتوانێت.


text:
به‌ڵام ئێوه‌، ئه‌گه‌ر ڕۆحی خودا له‌ناوتان‌دا نیشته‌جێ بێت، ئه‌وا له‌ جه‌سته‌دا نین، به‌ڵكو له‌ ڕۆح‌دان. ئه‌گه‌ر یه‌كێكیش ڕۆحی مه‌سیحی نه‌بێت، ئه‌وا هی مه‌سیح نییه‌.


text:
ئه‌گه‌ر مه‌سیح له‌ ئێوه‌دا بێت، ئه‌وا له‌ش به‌هۆی گوناه‌ مردووه‌، به‌ڵام ڕۆح به‌هۆی ڕاستودروستی زیندووه‌.


text:
ئه‌گه‌ر ڕۆحی ئه‌وه‌ی عیسای له‌نێو مردووان هه‌ڵستانده‌وه‌ له‌ ئێوه‌دا نیشته‌جێ بێت، ئه‌وا ئه‌وه‌ی مه‌سیحی له‌نێو مردووان هه‌ڵستانده‌وه‌ به‌ ڕۆحی خۆی كه‌ له‌ ئێوه‌دا نیشته‌جێیه‌ له‌شی مردووشتان زیندوو ده‌كاته‌وه‌.


text:
چونكه‌ ئه‌گه‌ر ئێوه‌ به‌گوێره‌ی جه‌سته‌ بژین ده‌مرن، به‌ڵام ئه‌گه‌ر به‌ ڕۆحه‌كه‌ كرداره‌كانی له‌شتان مراند ئه‌وا ده‌ژین.


text:
چونكه‌ ڕۆحی كۆیله‌ییتان وه‌رنه‌گرتووه‌ بۆ ترس بتانگه‌ڕێنێته‌وه‌، به‌ڵكو ڕۆحی له‌خۆگرتنه‌وه‌تان وه‌رگرتووه‌، به‌هۆیه‌وه‌ هاوار ده‌كه‌ین: (بابه‌! باوكه‌!)


text:
ئه‌گه‌ر منداڵی بین، میراتگریشین، میراتگری خودا و هاومیراتی مه‌سیح، ئه‌گه‌ر له‌ ڕاستی‌دا له‌گه‌ڵ ئه‌و ئازار بچێژین، بۆ ئه‌وه‌ی تاكو له‌گه‌ڵ ئه‌و شكۆدار بین.


text:
ملكه‌چی به‌دیهێنراو بۆ وه‌ڕسبوون به‌ ئاره‌زوو نه‌بوو، به‌ڵكو بۆ ئه‌وه‌ی ملكه‌چی كرد ، به‌ هیوای ئه‌وه‌ی


text:
ته‌نها ئه‌مه‌ نا، به‌ڵكو ئێمه‌ش كه‌ نۆبه‌ره‌ی ڕۆحی پیرۆزمان هه‌یه‌، خۆشمان له‌ ناخمان‌دا ده‌ناڵێنین كه به‌ په‌رۆشه‌وه‌‌ چاوه‌ڕێی له‌خۆگرتنه‌وه‌ین، به‌ كڕینه‌وه‌ی جه‌سته‌مان.


text:
چونكه‌ به‌ هیواوه‌ ڕزگارمان بوو. به‌ڵام هیوای بینراو هیوا نییه‌. چونكه‌ ئه‌وه‌ی ده‌یبینی هیوای چی پێ ده‌خوازیت؟


text:
به‌ڵام ئه‌گه‌ر هیوای شتێك بخوازین كه‌ بینراو نییه‌، ئه‌وا به‌ دانبه‌خۆداگرتنه‌وه‌ چاوه‌ڕێی ده‌كه‌ین.


text:
به‌ هه‌مان شێوه‌ ڕۆحه‌كه‌ له‌ لاوازییه‌كانمان‌دا یارمه‌تیمان ده‌دات. چونكه‌ نازانین پێویسته‌ بۆچی نوێژ بكه‌ین، به‌ڵام ڕۆحه‌كه‌ خۆی به‌ ناڵه‌وه‌ داكۆكیمان لێ‌ده‌كات به‌ شێوه‌یه‌ك كه‌ باس ناكرێت.


text:
به‌ڵام ئه‌وه‌ی دڵ ده‌پشكنێت، ده‌زانێت بایه‌خی ڕۆحه‌كه‌ چییه‌، چونكه‌ به‌گوێره‌ی خواستی خودا داكۆكی له‌ پیرۆزكراوان ده‌كات.


text:
ئێمه‌ ده‌زانین له‌ هه‌موو شته‌كان خودا كارده‌كات بۆ چاكه‌ی ئه‌وانه‌ی ئه‌ویان خۆش‌ده‌وێت، ئه‌وانه‌ی به‌گوێره‌ی مه‌به‌ستی ئه‌و بانگ‌كراون.


text:
چونكه‌ ئه‌وانه‌ی پێشتر ناسیبوونی، پێشتر دیاری كردن بۆ ئه‌وه‌ی وه‌ك وێنه‌ی كوڕه‌كه‌ی ئه‌ویان لێ بێت، تاكو له‌نێو برایانی زۆردا ئه‌و ببێته‌ نۆبه‌ره‌.


text:
ئه‌وانه‌ی پێشتر دیاری كردن بانگیشی كردن، ئه‌وانه‌ی بانگی كردن بێ‌تاوانیشی كردن، ئه‌وانه‌ی بێ‌تاوانی كردن شكۆداریشی كردن.


text:
ئه‌وه‌ی ده‌ستی به‌ كوڕه‌كه‌ی خۆی نه‌گرت، به‌ڵكو له‌ پێناوی هه‌موومان پێشكه‌شی كرد، ئیتر چۆن له‌گه‌ڵ ئه‌و هه‌موو شتێكمان به‌خۆڕایی ناداتێ؟


text:
كێیه‌ تاوانبار ده‌كات؟ عیسای مه‌سیحه‌ كه‌وا مرد، به‌ڵكو له‌مه‌ش زیاتر هه‌ڵستایه‌وه‌، هه‌ر ئه‌ویش له‌ ده‌سته‌ڕاستی خودایه‌ و داكۆكیمان لێ‌ده‌كات.


text:
كێ له‌ خۆشه‌ویستی مه‌سیح جیامان ده‌كاته‌وه‌؟ ناخۆشی یان ته‌نگانه‌ یان چه‌وسانه‌وه‌ یان برسیێتی یان ڕووتی یان مه‌ترسی یاخود شمشێر؟


text:
وه‌ك نووسراوه‌: {له‌ پێناوی تۆ به‌ درێژایی ڕۆژ ڕووبه‌ڕووی مردن ده‌بینه‌وه‌، وه‌ك مه‌ڕ بۆ سه‌ربڕین داده‌نرێین.}


text:
چونكه‌ دڵنیام نه‌ مردن و نه‌ ژیان، نه‌ فریشته‌كان و نه‌ سه‌رۆكه‌كان، نه‌ شته‌كانی ئێستا و نه‌ شته‌كانی داهاتوو، نه‌ هێزه‌كان،


text:
نه‌ به‌رزی و نه‌ قووڵی، نه‌ به‌دیهێنراوی دیكه‌، ناتوانێت له‌ خۆشه‌ویستی خودا جیامان بكاته‌وه‌ ئه‌وه‌ی له‌ عیسای مه‌سیحی خوداوه‌ندمانه‌.


text:
بریا خۆم نه‌فره‌تم لێ بكرابووایه‌ و له‌ مه‌سیح بێبه‌ش بوومایه‌، له‌ پێناوی برایانم، خزمانم به‌گوێره‌ی جه‌سته‌،


text:
ئیسرائیلییه‌كان، له‌خۆگرتنه‌وه‌ و شكۆ و په‌یمانه‌كان و وه‌رگرتنی ته‌ورات و په‌رستن و به‌ڵێنه‌كان هی ئه‌وانه‌.


text:
باوكانیش هی ئه‌وانن و مه‌سیحیش به‌گوێره‌ی جه‌سته‌ له‌وانه‌وه‌ هاتووه‌، ئه‌وه‌ی له‌ سه‌رووی هه‌مووانه‌، تاهه‌تایه‌ خودای ستایشكراوه‌! ئامین.


text:
مه‌به‌ست ئه‌وه‌ نییه‌ وشه‌ی خودا كه‌وت. چونكه‌ هه‌موو ئه‌وانه‌ی له‌ نه‌وه‌ی ئیسرائیلن، ئیسرائیلی نین.


text:
هه‌روه‌ها هه‌موو ئه‌وانه‌ی نه‌وه‌ی ئیبراهیمن، منداڵی ئه‌و نین، به‌ڵكو: {له‌ ئیسحاقه‌وه‌ وه‌چه‌ت ناوده‌بردرێت.}


text:
چونكه‌ هێشتا له‌دایك نه‌ببوون و چاكه‌ و خراپه‌یان نه‌كردبوو - ئه‌مه‌ش تاكو له‌ هه‌ڵبژاردن‌دا مه‌به‌ستی خودا بچه‌سپێت،


text:
چونكه‌ به‌ موسا ده‌فه‌رمووێ: {میهره‌بان ده‌بم له‌گه‌ڵ ئه‌وه‌ی میهره‌بان ده‌بم و به‌ به‌زه‌یی ده‌بم له‌گه‌ڵ ئه‌وه‌ی به‌زه‌ییم پێی‌دا دێته‌وه‌. }


text:
چونكه‌ نووسراوه‌كه‌ به‌ فیرعه‌ون ده‌فه‌رمووێ: {تۆم بۆ ئه‌م مه‌به‌سته‌ قیت‌كرده‌وه‌، تاكو توانای خۆم له‌ تۆدا ده‌ربخه‌م و تاكو له‌ هه‌موو زه‌وی‌دا ناوم ڕابگه‌یه‌ندرێت.}


text:
ئه‌ی مرۆڤ تۆ كێیت وه‌ڵامی خودا ده‌ده‌یته‌وه‌؟ {ئایا دروستكراو به‌ دروستكه‌ری ده‌ڵێ: "بۆچی وا دروستت كردم؟"}


text:
ئایا گۆزه‌كار ده‌سه‌ڵاتی به‌سه‌ر قوڕدا نییه‌ له‌ هه‌مان قوڕ ده‌فرێك بۆ ڕێزلێنان و یه‌كێكی دیكه‌ش ئاسایی دروست بكات؟


text:
به‌ڵام چییه‌ ئه‌گه‌ر خودا كه‌ ده‌یه‌وێت تووڕه‌یی ده‌ربخات و توانای خۆی ئاشكرا بكات، به‌ پشوودرێژی زۆره‌وه‌ به‌رگه‌ی ئه‌و ده‌فرانه‌ی تووڕه‌یی گرت كه‌ بۆ له‌ناوبردن ئاماده‌ كراون؟


text:
چییه‌ ئه‌گه‌ر ئه‌مه‌ی كرد تاكو ده‌وڵه‌مه‌ندی شكۆی خۆی له‌سه‌ر ئه‌و ده‌فرانه‌ی به‌زه‌یی ئاشكرا بكات كه‌ پێشتر بۆ شكۆمه‌ندی ئاماده‌ی كردوون؟


text:
وه‌ك له‌ هۆشه‌ع‌دا ده‌فه‌رمووێ: {ئه‌وه‌ی گه‌لی من نییه‌ ناوی ده‌نێم گه‌لی خۆم و ئه‌وه‌ی خۆشه‌ویست نییه‌ به‌ خۆشه‌ویست.} وه‌


text:
{له‌و شوێنه‌ی به‌وانیان فه‌رموو "ئێوه‌ گه‌لی من نین"، له‌وێ‌دا به‌ ڕۆڵه‌كانی خودای زیندوو ناوده‌برێن}


text:
ئیشایاش ده‌رباره‌ی ئیسرائیل هاوار ده‌كات: {ئه‌گه‌ر ژماره‌ی نه‌وه‌ی ئیسرائیل به‌قه‌د لمی ده‌ریا بێت، ته‌نها پاشماوه‌یان ڕزگاری ده‌بێت.


text:
وه‌ك ئیشایا پێشتر وتوویه‌تی: {ئه‌گه‌ر خوداوه‌ندی سوپاسالار نه‌وه‌ی بۆ نه‌هێشتبوواینایه‌وه‌، وه‌ك (سه‌دوم)مان لێ ده‌هات و له‌ (عه‌مۆرا) ده‌چووین.}


text:
كه‌واته‌ چی بڵێین؟ ئه‌و نه‌ته‌وانه‌ی بۆ بێ‌تاوانبوون كۆششیان نه‌كرد، بێ‌تاوانبوونیان به‌ده‌ست‌هێنا، ئه‌و بێ‌تاوانبوونه‌ی به‌ باوه‌ڕه‌.


text:
وه‌ك نووسراوه‌: {ئه‌وه‌تا له‌ سییۆن به‌ردی ساتمه‌كردن و تاشه‌به‌ردی پێ هه‌ڵكه‌وتن داده‌نێم، به‌ڵام ئه‌وه‌ی باوه‌ڕی پێ بهێنێت شه‌رمه‌زار نابێت.}


text:
له‌به‌ر ئه‌وه‌ی بێتاوانكردنیان له‌ خوداوه‌ نه‌زانی، هه‌وڵیان دا بێتاوانكردنی خۆیان بچه‌سپێنن، ملكه‌چی بێتاوانكردنی خودا نه‌بوون.


text:
چونكه‌ موسا له‌مه‌ڕ ئه‌و ڕاستودروستییه‌ی به‌ ته‌وراته‌ ده‌نووسێت: {ئه‌گه‌ر مرۆڤ بیانكات، پێیان ده‌ژیێت.}


text:
به‌ڵام ئه‌م ڕاستودروستییه‌ی به‌ باوه‌ڕه‌ ئاوا ده‌فه‌رمووێ: {له‌ دڵت‌دا مه‌ڵێ "كێ سه‌رده‌كه‌وێته‌ ئاسمان؟" (واتا مه‌سیح بهێنێته‌ خواره‌وه‌،)


text:
به‌ڵام چی ده‌فه‌رمووێ؟ {وشه‌كه‌ لێت نزیكه‌، له‌سه‌ر زمانته‌ و له‌ دڵت دایه‌} ، ئه‌وه‌ش وشه‌ی باوه‌ڕه‌ كه‌ ڕایده‌گه‌یه‌نین.


text:
چونكه‌ ئه‌گه‌ر به‌ ده‌مت دانت پیانا عیسا خوداوه‌نده‌ و به‌ دڵ باوه‌ڕت كرد كه‌ خودا له‌ناو مردووان هه‌ڵیستانده‌وه‌، ڕزگار ده‌بیت.


text:
له‌به‌ر ئه‌وه‌ی به‌ دڵ باوه‌ڕهێنان ئه‌نجامه‌كه‌ی بێ‌تاوانبوونه‌، به‌ ده‌م دانپیانان ئه‌نجامه‌كه‌ی ڕزگارییه‌.


text:
چونكه‌ جیاوازی له‌نێوان جوله‌كه‌ و یۆنانی نییه‌، له‌به‌ر ئه‌وه‌ی هه‌مان خوداوه‌نده‌ بۆ هه‌مووان، ده‌وڵه‌مه‌نده‌ بۆ هه‌موو ئه‌وانه‌ی لێی ده‌پاڕێنه‌وه‌.


text:
ئیتر چۆن له‌ یه‌كێك ده‌پاڕێنه‌وه‌ كه‌ باوه‌ڕیان پێی نه‌هێنابێت؟ چۆن باوه‌ڕ به‌ یه‌كێك ده‌هێنن ئه‌گه‌ر نه‌یانبیستبێت؟ چۆنیش بێ ڕاگه‌یه‌نه‌ر ده‌بیستن؟


text:
هه‌روه‌ها چۆن ڕاده‌گه‌یێنن ئه‌گه‌ر نه‌نێردرابن؟ وه‌ك نووسراوه‌: {چه‌ند جوانه‌ پێیه‌كانی ئه‌وانه‌ی موژده‌ی خۆشی ده‌ده‌ن!}


text:
به‌ڵام هه‌موو نه‌وه‌ی ئیسرائیل گوێڕایه‌ڵی ئینجیل نه‌بوون، چونكه‌ ئیشایا ده‌ڵێت: {ئه‌ی خوداوه‌ند، كێ باوه‌ڕی به‌ په‌یامه‌كه‌مان كرد؟}


text:
به‌ڵام ده‌ڵێم: ئایا گوێیان لێ نه‌بوو؟ به‌ڵێ! {ده‌نگیان به‌ هه‌موو زه‌وی گه‌یشت و وته‌كانیان به‌وپه‌ڕی جیهان.}


text:
به‌ڵام ده‌ڵێم: ئایا ئیسرائیل تێنه‌گه‌یشت؟ یه‌كه‌م جار موسا ده‌ڵێت: {من ئیره‌ییتان هه‌ڵده‌ستێنم به‌وانه‌ی گه‌ل نین، به‌ نه‌ته‌وه‌یه‌كی گێل توڕه‌تان ده‌كه‌م.}


text:
به‌ڵام ئیشایا ئازایانه‌ ده‌ڵێت: {دۆزرامه‌وه‌ له‌لایه‌ن ئه‌وانه‌ی به‌دوام‌دا نه‌گه‌ڕان، ده‌ركه‌وتم بۆ ئه‌وانه‌ی پرسیاری منیان نه‌كرد.}


text:
ئینجا پرسیار ده‌كه‌م: ئایا خودا گه‌له‌كه‌ی خۆی ڕه‌تكرده‌وه‌؟ نه‌خێر! چونكه‌ منیش ئیسرائیلیم، له‌ نه‌وه‌ی ئیبراهیم له‌ هۆزی بنیامین.


text:
خودا گه‌له‌كه‌ی خۆی كه‌ پێشتر ناسیویه‌تی ڕه‌تی نه‌كرده‌وه‌. ئایا نازانن نووسراوه‌كه‌ له‌مه‌ڕ ئه‌لیاس چی ده‌فه‌رمووێ؟ چۆن له‌لای خودا دژی ئیسرائیل ده‌پاڕێته‌وه‌:


text:
{ئه‌ی خوداوه‌ند، پێغه‌مبه‌ره‌كانی تۆیان كوشتووه‌، قوربانگا‌كانی تۆیان وێران كردووه‌. من به‌ ته‌نها ماومه‌ته‌وه‌، ئه‌وانیش به‌دوام‌دا ده‌گه‌ڕێن تا بمكوژن.}


text:
به‌ڵام وه‌ڵامی خودایی چییه‌ بۆی؟ {حه‌وت هه‌زار پیاوم بۆ خۆم هێشتۆته‌وه‌، ئه‌وانه‌ی چۆكیان بۆ به‌عل نه‌چه‌ماندۆته‌وه‌.}


text:
كه‌واته‌ چی؟ ئه‌وه‌ی ئیسرائیل هه‌وڵی بۆ ده‌دا ده‌ستی نه‌كه‌وت، به‌ڵكو هه‌ڵبژێردراوان ده‌ستیان كه‌وت، ئه‌وانی دیكه‌ش دڵڕه‌ق بوون،


text:
وه‌ك نووسراوه‌: {خودا ڕۆحی خه‌وی قووڵی داونه‌تێ، چاوی داونه‌تێ پێی نه‌بینن و گوێی داونه‌تێ پێی نه‌بیستن، تاكو ئه‌مڕۆش.}


text:
جا ده‌پرسم: ئایا جوله‌كه‌كان ساتمه‌یان كرد تاكو بكه‌ون ؟ نه‌خێر! به‌ڵكو به‌ گوناهی ئه‌وان ڕزگاری بۆ نه‌ته‌وان هاته‌ كایه‌وه‌، بۆ وروژاندنی ئیره‌ییان.


text:
جا ئه‌گه‌ر گوناهی ئه‌وان ده‌وڵه‌مه‌ندی بێت بۆ جیهان و دۆڕاندنیان ده‌وڵه‌مه‌ندی بێت بۆ نه‌ته‌وه‌كان، ئاخۆ ته‌واوه‌تییان ده‌بێت چه‌ند بێت؟


text:
ئه‌ی نه‌ته‌وه‌كان وا قسه‌تان بۆ ده‌كه‌م: كه‌ نێردراوم بۆ نه‌ته‌وه‌كان، شانازی به‌ خزمه‌ته‌كه‌م ده‌كه‌م،


text:
چونكه‌ ئه‌گه‌ر ڕه‌تكردنه‌وه‌یان ئاشتبوونه‌وه‌ی جیهان بێت‌، ئه‌ی په‌سه‌ندكردنیان چی ده‌بێت، ئه‌گه‌ر ژیانه‌وه‌ی مردووان نه‌بێت؟


text:
به‌ڵام ئه‌گه‌ر هه‌ندێك لق بڕانه‌وه‌، تۆش له‌ داره‌كه‌ موتوربه‌ كرایت كه‌ زه‌یتوونێكی كێویت و به‌مه‌ له‌ ڕه‌گ و شیری زه‌یتوونه‌كه‌ به‌شدار بوویت،


text:
شانازی به‌سه‌ر لقه‌كانه‌وه‌ مه‌كه‌. ئه‌گه‌ر شانازی ده‌كه‌یت، بزانه‌ كه‌ تۆ ڕه‌گه‌كه‌ هه‌ڵناگریت، به‌ڵكو ئه‌وه‌ هه‌ڵتده‌گرێت.


text:
باشه‌. ئه‌وان له‌به‌ر بێ‌باوه‌ڕی بڕانه‌وه‌، تۆش به‌ باوه‌ڕ جێگیر بوویت. له‌خۆبایی مه‌به‌، به‌ڵكو بترسه‌.


text:
بۆیه‌ نیانی و توندی خودا له‌به‌رچاو بگره‌: توندی بۆ ئه‌وانه‌یه‌ كه‌ كه‌وتن، به‌ڵام نیانی بۆ تۆیه‌ ئه‌گه‌ر له‌ نیانییه‌كه‌ی جێگیر بیت، ئه‌گینا تۆش ده‌بڕدرێیته‌وه‌.


text:
ئه‌وانیش ئه‌گه‌ر له‌ بێ‌باوه‌ڕی جێگیر نه‌بن موتوربه‌ ده‌كرێنه‌وه‌، چونكه‌ خودا ده‌توانێت موتوربه‌یان بكاته‌وه‌.


text:
چونكه‌ ئه‌گه‌ر تۆ به‌گوێره‌ی سروشت له‌ دارزه‌یتوونێكی كێوی بڕابیته‌وه‌ و به‌ پێچه‌وانه‌ی سروشت له‌ دارزه‌یتوونێكی چاك موتوربه‌ كرای، ئاخۆ چه‌ند زیاتر ئه‌وانه‌ی به‌گوێره‌ی سروشت له‌ دارزه‌یتوونه‌كه‌ی خۆیان موتوربه‌ ده‌كرێن.


text:
خوشك و برایان، نامه‌وێت ئه‌م نهێنییه‌ نه‌زانن، نه‌وه‌ك خۆتان به‌ دانا بزانن: كه‌لله‌ڕه‌قی به‌شێك له‌ ئیسرائیلی گرته‌وه‌ تاكو ته‌واوی نه‌ته‌وه‌كان بێنه‌ ناوه‌وه‌.


text:
به‌م شێوه‌یه‌ هه‌موو ئیسرائیل ڕزگاری ده‌بێت، وه‌ك نووسراوه‌: {ڕزگاركه‌ر له‌ سییۆنه‌وه‌ دێت، خوانه‌ناسی له‌ یاقوب ده‌گێڕێته‌وه‌.


text:
به‌گوێره‌ی ئینجیل له‌ پێناوی ئێوه‌دا دوژمنن ، به‌ڵام به‌گوێره‌ی هه‌ڵبژاردن له‌ پێناوی باوكان‌دا خۆشه‌ویستن،


text:
له‌به‌ر ئه‌وه‌ی وه‌ك ئێوه‌ جارێك گوێڕایه‌ڵی خودا نه‌بوون، به‌ڵام ئێستا به‌ هۆی گوێڕایه‌ڵ نه‌بوونی ئه‌وان به‌ر به‌زه‌یی كه‌وتن،


text:
ئای له‌ قووڵی ده‌وڵه‌مه‌ندی و دانایی و زانیاری خودا! چه‌نده‌ مه‌حاڵه‌ پشكنینی حوكمه‌كانی، ڕێگاكانی له‌ شوون‌هه‌ڵگرتن!


text:
چونكه‌ هه‌موو شته‌كان له‌ ئه‌وه‌ و به‌ هۆی ئه‌وه‌ و بۆ ئه‌وه‌. تاهه‌تایه‌ شكۆمه‌ندی بۆ ئه‌وه‌! ئامین.


text:
بۆیه‌ خوشك و برایان، له‌به‌ر میهره‌بانی خودا لێتان ده‌پاڕێمه‌وه‌، له‌شتان وه‌ك قوربانییه‌كی زیندوو پێشكه‌ش بكه‌ن، پیرۆز و په‌سه‌ندكراو له‌لای خودا، كه‌ په‌رستنی هۆشمه‌ندانه‌تانه‌.


text:
شێوه‌ی ئه‌م ڕۆژگاره‌ وه‌رمه‌گرن، به‌ڵكو به‌ نوێكردنه‌وه‌ی بیرتان بگۆڕێن، تاكو ئه‌زموونتان هه‌بێت خواستی خودا چییه‌ كه‌ باش و په‌سه‌ندكراو و ته‌واوه‌.


text:
چونكه‌ به‌و نیعمه‌ته‌ی پێم دراوه‌ به‌ هه‌ر یه‌كێك ده‌ڵێم كه‌ له‌نێوتان دایه‌: با له‌ نرخ بۆ خۆ دانان زێده‌ڕۆیی نه‌كات، به‌ڵكو له‌ نرخاندن هۆشیار بێت، به‌و بڕه‌ باوه‌ڕه‌ی خودا بۆ هه‌ر یه‌كێكی به‌ش كردووه‌.


text:
به‌ڵام به‌هره‌ی جیاوازمان هه‌یه‌، به‌گوێره‌ی ئه‌و نیعمه‌ته‌ی پێمان دراوه‌: ئه‌گه‌ر پێشبینییه‌ ، به‌ ڕێژه‌ی باوه‌ڕ،


text:
ئه‌گه‌ر هانده‌ر له‌ هاندان، ئه‌گه‌ر به‌خشه‌ر به‌ دڵفراوانی، ئه‌گه‌ر ڕابه‌رایه‌تی به‌ دڵگه‌رمی، ئه‌گه‌ر به‌زه‌ییداریش به‌ دڵخۆشی.


text:
ئه‌وانه‌ی ده‌تانچه‌وسێننه‌وه‌ داوای به‌ره‌كه‌تیان بۆ بكه‌ن. داوای به‌ره‌كه‌ت بكه‌ن و نه‌فره‌ت مه‌كه‌ن.


text:
سه‌باره‌ت به‌ یه‌كتری هاوبیر بن، بیر له‌ بڵندی مه‌كه‌نه‌وه‌، به‌ڵكو تێكه‌ڵاوی پایه‌نزمه‌كان بن. خۆتان به‌ دانا دامه‌نێن.


text:
خراپه‌ی كه‌س به‌ خراپه‌ مه‌ده‌نه‌وه‌. له‌به‌رده‌می هه‌موو خه‌ڵك گرنگی به‌وه‌ بده‌ن كه‌ به‌ چاكه‌ ده‌زانرێ.


text:
خۆشه‌ویستان خۆتان تۆڵه‌ مه‌ستێنن، به‌ڵكو ڕێ به‌ تووڕه‌یی خودا بده‌ن، چونكه‌ نووسراوه‌: {خوداوه‌ند ده‌فه‌رمووێ، تۆڵه‌سه‌ندنه‌وه‌ هی منه‌، منم سزا ده‌ده‌م.}


text:
به‌ڵام: {ئه‌گه‌ر دوژمنه‌كه‌ت برسی بوو نانی بده‌رێ، ئه‌گه‌ر تینووی بوو ئاوی بده‌رێ. به‌مه‌ پشكۆی داگیرساو له‌سه‌ر سه‌ری كه‌ڵه‌كه‌ ده‌كه‌یت.}


text:
با هه‌موو كه‌سێك ملكه‌چی ده‌سه‌ڵاتداره‌ فه‌رمانڕه‌واكان بێت، چونكه‌ ده‌سه‌ڵات نییه‌ له‌ خوداوه‌ نه‌بێت، جا ئه‌وه‌ی هه‌یه‌ له‌لایه‌ن خوداوه‌ دانراوه‌.


text:
ئیتر ئه‌وه‌ی به‌رهه‌ڵستی ده‌سه‌ڵات ده‌كات، به‌رهه‌ڵستی دانراوی خودا ده‌كات، به‌رهه‌ڵستكارانیش حوكمدان به‌سه‌ر خۆیان ده‌هێنن.


text:
چونكه‌ فه‌رمانڕه‌وایان جێی ترس نین بۆ چاكه‌كاری، به‌ڵكو بۆ خراپه‌كاری. ئایا ده‌ته‌وێت له‌ ده‌سه‌ڵات نه‌ترسیت؟ چاكه‌ بكه‌، ستایشی ئه‌و به‌ده‌ست ده‌هێنیت،


text:
چونكه‌ خزمه‌تكاری خودایه‌ تاكو چاكه‌ت له‌گه‌ڵ بكات. به‌ڵام ئه‌گه‌ر خراپه‌ت كرد بترسه‌، چونكه‌ له‌خۆڕا شمشێر هه‌ڵناگرێت. ئه‌و خزمه‌تكاری خودایه‌، سزاده‌ری تووڕه‌ییه‌ بۆ خراپه‌كاران.


text:
هه‌ر له‌به‌ر ئه‌مه‌شه‌ باج ده‌ده‌ن، چونكه‌ ئه‌وان خزمه‌تكاری خودان و به‌رده‌وام له‌سه‌ر ئه‌م كاره‌ن.


text:
مافی هه‌مووان بده‌ن: باج به‌ خاوه‌ن باج، سه‌رانه‌ به‌ خاوه‌ن سه‌رانه‌، ترس له‌ خاوه‌ن ترس، ڕێز به‌ خاوه‌ن ڕێز.


text:
به‌ هیچ شتێك قه‌رزاری كه‌س مه‌بن، جگه‌ له‌وه‌ی یه‌كتریتان خۆش‌بووێ، چونكه‌ ئه‌وه‌ی خه‌ڵكی دیكه‌ی خۆش‌بووێ، ته‌وراتی هێناوه‌ته‌ دی.


text:
چونكه‌ ڕاسپارده‌كانی وه‌ك {داوێنپیسی مه‌كه‌}، {مه‌كوژه‌}، {مه‌‌دزه‌}، {هه‌وه‌سبازی مه‌كه‌} و ڕاسپارده‌ی دیكه‌ش له‌م وشه‌یه‌دا كۆده‌بنه‌وه‌: {نزیكه‌كه‌ت وه‌ك خۆت خۆش‌بووێ.}


text:
جگه‌ له‌وه‌ش كاته‌كه‌ ده‌زانن، وا كاتی ئه‌وه‌یه‌ له‌ خه‌و هه‌ستن، چونكه‌ ئێستا ڕزگاریمان نزیكتره‌ له‌و كاته‌ی باوه‌ڕمان هێنا.


text:
شه‌و له‌ ته‌واوبوونه‌، وا ڕۆژ هه‌ڵدێت. با كرداری تاریكی دابكه‌نێنین و چه‌كه‌كانی ڕووناكی له‌به‌ر بكه‌ین.


text:
با وه‌ك له‌ ڕۆژدا به‌ڕێزه‌وه‌ ڕه‌فتار بكه‌ین، نه‌ك له‌ گه‌له‌گان و سه‌رخۆشی، ڕابواردن و به‌ڕه‌ڵایی، ناكۆكی و ئیره‌یی.


text:
با بخۆر سووكایه‌تی به‌ نه‌خۆر نه‌كات، نه‌خۆریش بخۆر تاوانبار نه‌كات، چونكه‌ خودا پێشوازی لێ‌كردووه‌.


text:
تۆ كێی تاكو خزمه‌تكاری یه‌كێكی دیكه‌ تاوانبار بكه‌یت؟ بۆ گه‌وره‌ی خۆیه‌تی ده‌چه‌سپێت یان ده‌كه‌وێت. به‌ڵام ده‌چه‌سپێت، چونكه‌ خوداوه‌ند ده‌توانێ بیچه‌سپێنێت.


text:
یه‌كێك ڕۆژێك له‌ ڕۆژێكی دیكه‌ به‌ پیرۆزتر داده‌نێت، یه‌كێكی دیكه‌ هه‌موو ڕۆژێك له‌به‌ر چاو ده‌گرێت. با هه‌ریه‌كه‌ له‌ بیروڕای خۆی دڵنیابێت.


text:
ئه‌وه‌ی بایه‌خ به‌ ڕۆژ ده‌دات بۆ خوداوه‌ند بایه‌خ ده‌دات. ئه‌وه‌ی ده‌خوات بۆ خوداوه‌ند ده‌خوات، چونكه‌ سوپاسی خودا ده‌كات. ئه‌وه‌ش كه‌ ناخوات بۆ خوداوه‌ند ناخوات و سوپاسی خودا ده‌كات.


text:
له‌به‌ر ئه‌وه‌ی ئه‌گه‌ر بژین بۆ خوداوه‌ند ده‌ژین، ئه‌گه‌ر بشمرین بۆ خوداوه‌ند ده‌مرین. كه‌واته‌ بژین یان بمرین، ئێمه‌ هی خوداوه‌ندین.


text:
ئیتر بۆچی خوشكت یان براكه‌ت تاوانبار ده‌كه‌یت؟ یان بۆچی سووكایه‌تیان پێ ده‌كه‌یت؟ چونكه‌ هه‌موومان له‌به‌رده‌م ته‌ختی دادگای خودا ڕاده‌وه‌ستین،


text:
چونكه‌ نووسراوه‌: {خوداوه‌ند ده‌فه‌رمووێ: به‌ گیانی خۆم، هه‌موو ئه‌ژنۆیه‌ك بۆ من چۆك داده‌دات، هه‌موو زمانێك دان به‌ خودا ده‌نێت.}


text:
بۆیه‌ ئیتر با یه‌كتری تاوانبار نه‌كه‌ین، به‌ڵكو باشتره‌ ئه‌م بڕیاره‌ بده‌ن: كۆسپ و ته‌گه‌ره‌ له‌به‌رده‌م برا دانه‌نرێت.


text:
له‌ عیسای خوداوه‌نددا ده‌زانم و دڵنیام كه‌ شتێك له‌ خۆی‌دا گڵاو نییه‌، مه‌گه‌ر یه‌كێك به‌ گڵاوی بزانێت، بۆ ئه‌و گڵاوه‌.


text:
ئه‌گه‌ر به‌هۆی خۆراكت خوشكت یان براكه‌ت دڵته‌نگ بێت، ئیتر به‌گوێره‌ی خۆشه‌ویستی ناژیت. جا به‌ خۆراكت ئه‌و كه‌سه‌ له‌ناو مه‌به‌ كه‌ مه‌سیح له‌ پێناوی مردووه‌.


text:
چونكه‌ پاشایه‌تی خودا خواردن و خواردنه‌وه‌ نییه‌، به‌ڵكو ڕاستودروستی و ئاشتی و خۆشییه‌ له‌ ڕۆحی پیرۆزدا.


text:
چونكه‌ ئه‌وه‌ی له‌مه‌ خزمه‌تی مه‌سیح بكات، به‌ ڕه‌زامه‌ندی خودا ده‌بێت و له‌لای خه‌ڵكیش په‌سه‌ندكراوه‌.


text:
له‌ پێناوی خۆراك كاری خودا وێران مه‌كه‌. هه‌موو شته‌كان پاكن، به‌ڵام بۆ مرۆڤ ئه‌گه‌ر ببێته‌ كۆسپ خراپه‌ بیخوات.


text:
ئه‌و باوه‌ڕه‌ی هه‌ته‌، با له‌به‌رده‌م خودا بۆ خۆت بێت. خۆزگه‌ ده‌خوازرێ به‌وه‌ی خۆی تاوانبار ناكات له‌و شته‌ی په‌سه‌ندی ده‌كات.


text:
به‌ڵام ئه‌وه‌ی گومان بكات، ئه‌گه‌ر بخوات تاوانبار ده‌كرێت، چونكه‌ له‌ باوه‌ڕه‌وه‌ نییه‌. هه‌ر شتێك له‌ باوه‌ڕدا نه‌بێت گوناهه‌.


text:
ته‌نانه‌ت مه‌سیحیش خۆی ڕازی نه‌كرد، به‌ڵكو وه‌ك نووسراوه‌: {جنێوی ئه‌وانه‌ی جنێوت پێ ده‌ده‌ن كه‌وته‌ سه‌ر من.}


text:
چونكه‌ هه‌رچی له‌پێشا نووسراوه‌، بۆ فێربوونمان نووسراوه‌، تاكو به‌ دانبه‌خۆداگرتن و هاندانی نووسراوه‌كان هیوامان هه‌بێت.


text:
با خودای دانبه‌خۆداگرتن و هاندان له‌نێو خۆتان ڕێككه‌وتنی بیروڕاتان بداتێ به‌گوێره‌ی بیری عیسای مه‌سیح،


text:
چونكه‌ ده‌ڵێم، مه‌سیح له‌به‌ر ڕاستی خودا بووه‌ خزمه‌تكاری خه‌ته‌نه‌كراوان، تاكو ئه‌و به‌ڵێنانه‌ی بۆ باوكانه‌ بیانچه‌سپێنێت،


text:
نه‌ته‌وه‌كانیش له‌به‌ر به‌زه‌ییه‌كه‌ی خودا شكۆدار ده‌كه‌ن، وه‌ك نووسراوه‌: {بۆیه‌ له‌ناو نه‌ته‌وه‌كان ستایشت ده‌كه‌م و سروودی ستایش بۆ ناوت ده‌ڵێم.}


text:
دیسان ئیشایا ده‌ڵێت: {ڕه‌گی یه‌سا ده‌بێت، ئه‌وه‌ی بۆ فه‌رمانڕه‌وایی نه‌ته‌وه‌كان قیت‌ده‌بێته‌وه‌، ئومێدی نه‌ته‌وه‌كان به‌و ده‌بێت.}


text:
با خودای هیوا به‌ هه‌موو خۆشی و ئاشتییه‌ك له‌ باوه‌ڕدا پڕتان بكات، تاكو به‌ هێزی ڕۆحی پیرۆز هیواتان لێی بڕژێته‌وه‌.


text:
خوشك و براكانم، خۆم دڵنیام كه‌ ئێوه‌ پڕن له‌ چاكه‌، پڕن له‌ زانیاری، تواناتان هه‌یه‌ ئامۆژگاری یه‌كتری بكه‌ن.


text:
به‌ڵام ده‌رباره‌ی هه‌ندێك خاڵ ئازایانه‌تر بۆم نووسیون، وه‌ك به‌یادهێنانه‌وه‌تان، له‌به‌ر ئه‌و نیعمه‌ته‌ی خودا پێی‌داوم،


text:
تاكو ببمه‌ خزمه‌تكاری عیسای مه‌سیح بۆ نه‌ته‌وه‌كان، وه‌ك كاهین له‌ خزمه‌تی ئینجیلی خودا، تاكو قوربانی نه‌ته‌وه‌كان په‌سه‌ندكراو بێت، به‌ ڕۆحی پیرۆز پیرۆزكراو بێت.


text:
چونكه‌ ناوێرم باسی شتێك بكه‌م جگه‌ له‌وه‌ی مه‌سیح بۆ گوێڕایه‌ڵبوونی نه‌ته‌وه‌كان بۆ خودا به‌هۆی منه‌وه‌ ئه‌نجامی داوه‌، به‌ وته‌ و كردار،


text:
به‌ هێزی نیشانه‌ و په‌رجو، به‌ هێزی ڕۆحی خودا. ته‌نانه‌ت له‌ ئۆرشه‌لیم و ده‌وروپشتی تاكو ئیللیریكوم ، به‌ ته‌واوی ئینجیلی مه‌سیحم ڕاگه‌یاند.


text:
بۆیه‌ ئامانجی به‌رزم بوو كه‌ موژده‌ بده‌م، نه‌ك له‌و شوێنه‌ی ناوی مه‌سیحی تێدا هێنرابوو، تاكو له‌سه‌ر بناغه‌ی یه‌كێكی دیكه‌ بنیاد نه‌نێم.


text:
به‌ڵام وه‌ك نووسراوه‌: {ئه‌وانه‌ی باسی ئه‌ویان بۆ نه‌كرابوو ده‌بینن، ئه‌وانه‌ی نه‌یانبیستبوو تێده‌گه‌ن.}


text:
كاتێ ده‌چمه‌ ئیسپانیا. هیوادارم به‌لاتان‌دا تێپه‌ڕم، تاكو بتانبینم و به‌ كۆمه‌ك یارمه‌تیم بده‌ن بۆ ئه‌وێ، دوای ئه‌وه‌ی یه‌كه‌م جار كه‌مێك له‌ بینینتان تێربم.


text:
چونكه‌ باوه‌ڕدارانی مه‌كدۆنی و ئه‌خائیا پێیان خۆش بوو هه‌ندێك به‌خشین بۆ پیرۆزكراوانی هه‌ژاری ئۆرشه‌لیم كۆبكه‌نه‌وه‌.


text:
ئه‌مه‌یان به‌ باش زانی و قه‌رزاری ئه‌وانیشن، چونكه‌ ئه‌گه‌ر نه‌ته‌وه‌كان له‌ شته‌ ڕۆحییه‌كانی ئه‌وان به‌شدار بوونه‌، له‌سه‌ریانه‌ له‌ شته‌ ماددییه‌كان خزمه‌تیان بكه‌ن.


text:
بۆیه‌، كاتێ ئه‌مه‌م ته‌واو كرد و ئه‌م به‌رهه‌مه‌م بۆ مۆركردن ، به‌ره‌و ئیسپانیا به‌لاتان‌دا تێده‌په‌ڕم.


text:
ئێستاش خوشك و برایان لێتان ده‌پاڕێمه‌وه‌، به‌ عیسای مه‌سیحی خوداوه‌ند و به‌ خۆشه‌ویستی ڕۆحی پیرۆز، له‌گه‌ڵم تێبكۆشن له‌ نوێژه‌كان بۆ خودا له‌ پێناوی من،


text:
تاكو ڕزگاربم له‌وانه‌ی له‌ یه‌هودیا بێ‌باوه‌ڕن، هه‌روه‌ها تاكو خزمه‌ته‌كه‌م بۆ ئۆرشه‌لیم له‌لای پیرۆزكراوان په‌سه‌ندكراو بێت ،


text:
تاكو له‌ خوداوه‌ند پێشوازییه‌كی لێ بكه‌ن شایانی پیرۆزكراوان بێت، له‌ هه‌ر شتێك پێویستی پێتان بوو یارمه‌تی بده‌ن، چونكه‌ بووه‌ یارمه‌تیده‌ری زۆر كه‌س و هی منیش.


text:
ئه‌وانه‌ی له‌ پێناو ژیانی من ملی خۆیان دانا، ته‌نها من سوپاسی ئه‌وانه‌ ناكه‌م، به‌ڵكو هه‌موو كڵێساكانی نه‌ته‌وانیش.


text:
سڵاو له‌و كڵێسایه‌ بكه‌ن له‌ ماڵه‌كه‌یانه‌. سڵاو له‌ ئه‌پینه‌توسی خۆشه‌ویستم بكه‌ن كه‌ نۆبه‌ره‌ی ئاسیایه‌ بۆ مه‌سیح.


text:
سڵاو له‌ ئه‌ندرونیكۆس و یونیاسی خزمانم بكه‌ن، كه‌ له‌گه‌ڵم به‌ند كرابوون، ئه‌وانه‌ی له‌ناو نێردراوان ناودارن، پێش من له‌ مه‌سیح‌دا بوون.


text:
سڵاو له‌ خوشكان تریفینا و تریفۆسا بكه‌ن، كه‌ له‌ خوداوه‌نددا ماندوو ده‌بن. سڵاو له‌ په‌رسیسی خوشكی خۆشه‌ویست بكه‌ن، كه‌ له‌ خوداوه‌نددا زۆر ماندوو بوو.


text:
سڵاو بكه‌ن له‌ ئه‌سینكریتۆس، فلیگۆن، هه‌رمه‌س، په‌تروباس، هرماس و ئه‌و خوشك و برایانه‌ی له‌گه‌ڵیانن.


text:
سڵاو بكه‌ن له‌ فیلولوگۆس و جولیا، نیریۆس و خوشكه‌كه‌ی و ئۆله‌مپاس و هه‌موو ئه‌و پیرۆزكراوانه‌ی له‌گه‌ڵیانن.


text:
خوشك و برایان، لێتان ده‌پاڕێمه‌وه‌، ئاگاتان له‌وانه‌ بێت كه‌ ناكۆكی و كۆسپ ده‌نێنه‌وه‌، به‌ پێچه‌وانه‌ی ئه‌و فێركردنه‌ی فێری بوون. لێیان دوور بكه‌ونه‌وه‌.


text:
چونكه‌ كه‌سانی ئاوا، خزمه‌تی مه‌سیحی خوداوه‌ندمان ناكه‌ن، به‌ڵكو سكی خۆیان، به‌ قسه‌ی خۆش و زمانلوسی دڵی ساكاره‌كان هه‌ڵده‌خه‌ڵه‌تێنن.


text:
چونكه‌ هه‌واڵی گوێڕایه‌ڵیتان به‌ هه‌مووان گه‌یشتووه‌، بۆیه‌ پێتان دڵخۆشم، به‌ڵام ده‌مه‌وێت له‌ چاكه‌ دانا بن و له‌ خراپه‌ بێبه‌ری بن.


text:
گایۆس كه‌ خانه‌خوێی من و هه‌موو كڵێسایه‌ سڵاوتان لێ‌ده‌كات. ئه‌راستۆسی خه‌زنه‌داری شار و كوارتۆسی برا سڵاوتان لێ‌ده‌كه‌ن. <n>[


text:
بۆ ئه‌وه‌ی توانای هه‌یه‌ بتانچه‌سپێنێت به‌گوێره‌ی ئینجیله‌كه‌م و جاڕدانی عیسای مه‌سیح، به‌گوێره‌ی ئاشكراكردنی ئه‌و نهێنییه‌ی له‌ كاته‌ ئه‌زه‌لییه‌كانه‌وه‌ به‌ شاراوه‌یی مابۆوه‌،


text:
به‌ڵام ئێستا به‌هۆی نووسراوی پێغه‌مبه‌ران، به‌گوێره‌ی ڕاسپارده‌ی خودای هه‌میشه‌یی، ئاشكرا و زانراو بووه‌ بۆ گوێڕایه‌ڵی باوه‌ڕ له‌نێو هه‌موو نه‌ته‌وه‌كان -


text:
بۆ كڵێسای خودا له‌ كۆرنسۆس، پیرۆزكراوان له‌ عیسای مه‌سیح‌دا، بانگكراون بۆ پیرۆزبوون له‌گه‌ڵ هه‌موو ئه‌وانه‌ی له‌ هه‌موو شوێنێك‌دا به‌ ناوی خوداوه‌ندمان عیسای مه‌سیح ده‌پاڕێنه‌وه‌، خوداوه‌ندی ئه‌وان و ئێمه‌ش:


text:
سه‌باره‌ت به‌ ئێوه‌ هه‌رده‌م سوپاسی خودام ده‌كه‌م، بۆ ئه‌و نیعمه‌ته‌ی خودا كه‌ له‌ عیسای مه‌سیح‌دا پێتان دراوه‌،


text:
ته‌نانه‌ت له‌ هیچ به‌هره‌یه‌ك كه‌موكوڕیتان نییه‌، به‌ په‌رۆشه‌وه‌ چاوه‌ڕوانی ئاشكراكردنی خوداوه‌ندمان عیسای مه‌سیحن.


text:
خودا دڵسۆزه‌، ئه‌وه‌ی به‌هۆیه‌وه‌ بۆ هاوبه‌شی كردنی كوڕه‌كه‌ی بانگكراون، عیسای مه‌سیحی خوداوه‌ندمان.


text:
خوشكان و برایان، به‌ ناوی خوداوه‌ندمان عیسای مه‌سیح لێتان ده‌پاڕێمه‌وه‌ كه‌ هه‌مووتان یه‌ك قسه‌ بن، ناكۆكی له‌نێوانتان‌دا نه‌بێت، به‌ڵكو له‌ یه‌ك مێشك و یه‌ك بیردا یه‌كگرتوو بن.


text:
مه‌به‌ستم ئه‌مه‌یه‌: یه‌كێكتان ده‌ڵێت: (من هی پۆڵۆسم)، یه‌كێكی دیكه‌: (من هی ئه‌پۆلۆسم)، یان (من هی په‌ترۆسم )، یان (من هی مه‌سیحم.)


text:
ئایا مه‌سیح به‌ش كراوه‌؟ یان پۆڵۆس له‌ پێناوتان‌دا له‌ خاچ دراوه‌؟ یان به‌ ناوی پۆڵۆس له‌ئاوهه‌ڵكێشران؟


text:
چونكه‌ مه‌سیح نه‌یناردووم بۆ له‌ئاوهه‌ڵكێشان، به‌ڵكو بۆ موژده‌دان، ئه‌مه‌ش نه‌ك به‌ قسه‌ی دانایی، نه‌بادا هێزی خاچی مه‌سیح پووچه‌ڵ بێته‌وه‌.


text:
كوا دانا؟ كوا مالم؟ كوا كه‌سی به‌ ده‌م‌وزاری ئه‌م ڕۆژگاره‌؟ ئایا خودا دانایی ئه‌م جیهانه‌ی نه‌كردۆ‌ته‌ گێلایه‌تی؟


text:
چونكه‌ كه‌ جیهان له‌ دانایی خودادا خودایان به‌ دانایی نه‌ناسی، خودا پێی خۆشبوو ئه‌وانه‌ی باوه‌ڕیان‌هێناوه‌ به‌ گێلایه‌تی په‌یامی جاڕدراو ڕزگاریان بكات.


text:
جا خوشك و برایان، بڕواننه‌ بانگكردنه‌كه‌تان، به‌گوێره‌ی جه‌سته‌ زۆرتان دانا نه‌بوون، زۆرتان توانادار نه‌بوون، زۆرتان ماقوڵ نه‌بوون.


text:
خوداش گێله‌كانی جیهانی هه‌ڵبژارد تاكو داناكان شه‌رمه‌زار بكات، خودا لاوازی جیهانی هه‌ڵبژارد تاكو به‌هێزه‌كان شه‌رمه‌زار بكات.


text:
خودا پایه‌نزمه‌كانی جیهان و ڕق لێبۆه‌وه‌ و شته‌ نه‌بووه‌كانی هه‌ڵبژارد، بۆ پووچه‌ڵكردنه‌وه‌ی شته‌ هه‌بووه‌كان،


text:
به‌ڵام ئێوه‌ به‌هۆی ئه‌و له‌ عیسای مه‌سیح‌دان، ئه‌وه‌ی له‌ خوداوه‌ بۆمان بووه‌ دانایی و ڕاستودروستی، پیرۆزكردن و كڕینه‌وه‌.


text:
خوشك و برایان، منیش كاتێ هاتمه‌ لاتان، به‌ قسه‌ی گه‌وره‌ یان دانایی نه‌هاتم شایه‌تی خودا ڕابگه‌یه‌نم،


text:
ئێمه‌ له‌نێو پێگه‌یشتووان به‌ دانایی ده‌دوێین، به‌ڵام داناییه‌ك نه‌ له‌م ڕۆژگاره‌یه‌ و نه‌ له‌ سه‌رۆكه‌كانی ئه‌م ڕۆژگاره‌یه‌، كه‌ له‌ناوده‌چن.


text:
به‌ڵكو باسی دانایی خودا ده‌كه‌ین كه‌ نهێنییه‌، شاراوه‌ بوو، ئه‌وه‌ی خودا له‌پێش ڕۆژگاره‌وه‌ بۆ شكۆی ئێمه‌ی داناوه‌.


text:
هیچ سه‌رۆكێكی ئه‌م ڕۆژگاره‌ تێ‌نه‌گه‌یشتن، چونكه‌ ئه‌گه‌ر تێگه‌یشتبوونایه‌، خوداوه‌ندی شكۆمه‌ندیان له‌ خاچ نه‌ده‌دا.


text:
به‌ڵكو وه‌ك نووسراوه‌: {ئه‌وه‌ی هیچ چاوێك نه‌یبینیوه‌، هیچ گوێیه‌ك نه‌یبیستووه‌ و به‌ بیری مرۆڤ‌دا نه‌هاتووه‌، ئه‌وه‌ی خودا ئاماده‌ی كردووه‌ بۆ ئه‌وانه‌ی خۆشیان ده‌وێت.}


text:
به‌ڵام خودا به‌هۆی ڕۆحی خۆی بۆی ئاشكرا كردین. چونكه‌ ڕۆح هه‌موو شتێك ده‌پشكنێت، ته‌نانه‌ت قووڵی ناخی خوداش.


text:
چ مرۆڤێك ده‌زانێت مرۆڤ چی تێدایه‌، ڕۆحی مرۆڤ نه‌بێت كه‌ له‌ناویدایه‌؟ به‌م شێوه‌یه‌ كه‌س نازانێت خودا چی تێدایه‌ ڕۆحی خودا نه‌بێت.


text:
ئێمه‌ش ڕۆحی جیهانمان وه‌رنه‌گرتووه‌، به‌ڵكو ئه‌و ڕۆحه‌ی له‌ خوداوه‌یه‌، تاكو له‌و شتانه‌ بزانین كه‌ خودا به‌خۆڕایی پێی به‌خشیوین.


text:
ئه‌وانه‌ی باسیان ده‌كه‌ین، نه‌ك به‌و قسانه‌ی له‌ فێركردنی دانایی مرۆڤه‌وه‌یه‌، به‌ڵكو له‌ فێركردنی ڕۆحه‌كه‌وه‌، بیری ڕۆحییانه‌ بۆ كه‌سه‌ ڕۆحییه‌كان لێك ده‌ده‌ینه‌وه‌.


text:
به‌ڵام مرۆڤی سروشتی ئه‌وه‌ی هی ڕۆحی خودایه‌ وه‌ری ناگرێت، چونكه‌ لای ئه‌و گێلایه‌تییه‌، ناتوانێت بیانزانێت، چونكه‌ به‌ ڕۆح جیا ده‌كرێنه‌وه‌.


text:
خوشكان، برایان، نه‌متوانی وه‌ك بۆ ڕۆحییانی قسه‌تان بۆ بكه‌م، به‌ڵكو وه‌ك بۆ جه‌سته‌ییه‌كان ، وه‌ك بۆ ساوایان له‌ مه‌سیح‌دا.


text:
چونكه‌ هێشتا جه‌سته‌یین. كه‌ ئیره‌یی و ناكۆكی له‌نێوانتان‌دا هه‌بێت، ئایا جه‌سته‌یی نین و ته‌نها وه‌ك مرۆڤ ناژین؟


text:
ئیتر ئه‌پۆلۆس چییه‌؟ پۆڵۆس چییه‌؟ ته‌نها خزمه‌تكارن، به‌هۆی ئه‌وانه‌وه‌ باوه‌ڕتان هێناوه‌ - وه‌ك خوداوه‌ند به‌ هه‌ر یه‌كێكی داوه‌.


text:
به‌گوێره‌ی ئه‌و نیعمه‌ته‌ی خودا پێی‌داوم، وه‌ك ئه‌ندازیارێكی دانا بناغه‌م دانا و یه‌كێكی دیكه‌ له‌سه‌ری بنیاد ده‌نێت. به‌ڵام با هه‌ریه‌كه‌ ئاگادار بێت چۆن له‌سه‌ری بنیاد ده‌نێت.


text:
به‌ڵام ئه‌گه‌ر یه‌كێك له‌سه‌ر ئه‌و بناغه‌یه‌ زێڕ، زیو، به‌ردی گرانبه‌ها، دار، پووش یان كا، بنیاد بنێت،


text:
كاری هه‌ر یه‌كێك ده‌رده‌كه‌وێت، چونكه‌ ڕۆژ ئاشكرای ده‌كات، له‌به‌ر ئه‌وه‌ی به‌ ئاگر ئاشكرا ده‌كرێت و ئاگر تاقی ده‌كاته‌وه‌ كه‌ كاری هه‌ر یه‌كێك چۆنه‌.


text:
ئه‌گه‌ر كاری یه‌كێك سووتا ئه‌وا زیانی پێ‌ده‌گات، خۆی ڕزگاری ده‌بێت، به‌ڵام وه‌ك یه‌كێك له‌ ناو ئاگر هه‌ڵات.


text:
ئه‌گه‌ر یه‌كێك په‌رستگای خودا وێران بكات، خودا وێرانی ده‌كات. چونكه‌ په‌رستگای خودا پیرۆزه‌، ئه‌ویش ئێوه‌ن.


text:
با كه‌س خۆی هه‌ڵنه‌خه‌ڵه‌تێنێت. ئه‌گه‌ر یه‌كێك له‌نێوانتان خۆی به‌ دانای ئه‌م ڕۆژگاره‌ ده‌زانێت، با ببێته‌ گێل تاكو ببێته‌ دانا.


text:
چونكه‌ دانایی ئه‌م جیهانه‌ له‌لای خودا گێلایه‌تییه‌، له‌به‌ر ئه‌وه‌ی نووسراوه‌: {ئه‌وه‌ی داناكان به‌ فێڵبازی خۆیانه‌وه‌ ده‌گرێت.}


text:
پۆڵۆس یان ئه‌پۆلۆس یاخود په‌ترۆس ، جیهان یان ژیان یانیش مردن، شته‌كانی ئێستا یاخود داهاتوو - هه‌موو شتێك هی ئێوه‌یه‌،


text:
به‌لامه‌وه‌ گرنگ نییه‌ ئه‌گه‌ر ئێوه‌ یان هه‌ر دادگایه‌كی مرۆڤانه‌ حوكمم بدات، به‌ڵام من حوكم به‌سه‌ر خۆم ناده‌م.


text:
هیچ گله‌ییه‌ك له‌ خۆم‌دا نابینم، به‌ڵام به‌مه‌ بێ‌تاوان نه‌بوومه‌، به‌ڵكو خوداوه‌نده‌ لێپێچینه‌وه‌م له‌گه‌ڵ ده‌كات.


text:
كه‌واته‌ پێش كات حوكم له‌ شتێك مه‌ده‌ن، تاكو خوداوه‌ند دێته‌وه‌، ئه‌وه‌ی شاردراوه‌كانی تاریكی ڕووناك ده‌كاته‌وه‌ و نیازی دڵ ده‌رده‌خات. ئه‌وسا هه‌ر یه‌كێك له‌لایه‌ن خوداوه‌ ستایش ده‌كرێت.


text:
خوشكان، برایان، ئێستا له‌ پێناوی ئێوه‌دا خۆم و ئه‌پۆلۆسم له‌م شتانه‌ كرده‌ نموونه‌، تاكو له‌ ئێمه‌وه‌ فێربن: (زێده‌ ڕۆیی مه‌كه‌ن له‌وانه‌ی نووسراون.) ئینجا كه‌س خۆی به‌ یه‌كێك هه‌ڵنه‌كێشێت له‌سه‌ر ئه‌وی دیكه‌.


text:
چونكه‌ كێ تۆ جیا ده‌كاته‌وه‌؟ چیت هه‌یه‌ وه‌رت نه‌گرتبێت؟ ئه‌گه‌ر وه‌رتگرتووه‌، بۆ شانازی ده‌كه‌یت وه‌ك وه‌رت نه‌گرتبێت؟


text:
وا تێربوون! وا ده‌وڵه‌مه‌ند بوون! به‌بێ ئێمه‌ بوونه‌ پاشا ! خۆزگه‌ به‌ ڕاستی ببوونایه‌ته‌ پاشا، تاكو ئێمه‌ش له‌گه‌ڵتان ببووینابووایه‌ پاشا!


text:
چونكه‌ وا بزانم خودا ئێمه‌ی نێردراوی له‌ دواوه‌ی كه‌ژاوه‌ ده‌رخست، وه‌ك ئه‌وه‌ی حوكمی مردنمان بۆ درابێت، چونكه‌ بووینه‌ نماییشی جیهان و فریشته‌ و خه‌ڵك.


text:
ئێمه‌ له‌ پێناوی مه‌سیح‌دا گێلین، به‌ڵام ئێوه‌ له‌ مه‌سیح‌دا ژیرن! ئێمه‌ لاوازین و ئێوه‌ به‌هێزن! ئێوه‌ شكۆدارن و ئێمه‌ سووكین!


text:
به‌ ده‌ستی خۆمان ئیش ده‌كه‌ین و ماندوو ده‌بین. جنێومان پێ ده‌درێت و داوای به‌ره‌كه‌ت ده‌كه‌ین، ده‌چه‌وسێینه‌وه‌ و به‌رگه‌ ده‌گرین.


text:
بوختانمان پێ ده‌كه‌ن و نه‌رمی ده‌نوێنین. تا ئێستا وه‌ك زبڵی جیهان و پاشماوه‌ی هه‌موو شتێكمان لێ هاتووه‌.


text:
ئه‌مانه‌ نانووسم تاكو شه‌رمه‌زارتان بكه‌م، به‌ڵكو وه‌ك ڕۆڵه‌ خۆشه‌ویسته‌كانم ئاگادارتان ده‌كه‌مه‌وه‌.


text:
ئه‌گه‌ر هه‌رچه‌نده‌ ده‌ هه‌زار ڕابه‌رتان له‌ مه‌سیح‌دا هه‌بێ، به‌ڵام باوك زۆر نییه‌. چونكه‌ به‌هۆی ئینجیل له‌ عیسای مه‌سیح‌دا بوومه‌ باوكتان.


text:
بۆیه‌ تیمۆساوسم بۆ ناردن، كه‌وا كوڕی خۆشه‌ویست و دڵسۆزمه‌ له‌ خوداوه‌ند، ئه‌و ڕێگاكانی منتان له‌ عیسای مه‌سیح‌دا بیر ده‌خاته‌وه‌، وه‌ك له‌ هه‌ر شوێنێك و له‌ هه‌موو كڵێسایه‌ك فێرده‌كه‌م.


text:
به‌ڵام ئه‌گه‌ر خوداوه‌ند خواستی له‌سه‌ر بێت به‌ په‌له‌ دێمه‌ لاتان، ئه‌وسا نه‌ك قسه‌كانی ئه‌و لووتبه‌رزانه‌ ده‌زانم به‌ڵكو هێزیان.


text:
له‌ ڕاستی‌دا له‌نێوانتان‌دا داوێنپیسی ده‌بیسترێت، داوێنپیسییه‌ك كه‌ له‌نێو نه‌ته‌وانیش‌دا نییه‌: پیاو له‌گه‌ڵ باوه‌ژنی ده‌ژیێت !


text:
ئێوه‌ش لووتبه‌رز بوونه‌! باشتر نه‌بوو ماته‌مدار بن، تاكو ئه‌وه‌ی ئه‌م كاره‌ی كردووه‌ له‌نێوانتان‌دا لابدرێت؟


text:
هه‌رچه‌نده‌ به‌ له‌ش له‌لاتان نیم، به‌ڵام به‌ ڕۆح ئاماده‌م، وا ئه‌و كه‌سه‌م حوكم داوه‌ كه‌ ئه‌مه‌ی كردووه‌، وه‌ك ئاماده‌بم:


text:
كه‌واته‌ خۆتان له‌ هه‌ویرترشی كۆن پاك‌بكه‌نه‌وه‌، تاكو ببنه‌ هه‌ویرێكی نوێ وه‌ك ئێوه‌ فه‌تیره‌ن. چونكه‌ مه‌سیحی قوربانی په‌سخه‌مان سه‌ربڕا.


text:
كه‌واته‌ با جه‌ژن بگێڕین، نه‌ك به‌ هه‌ویرترشی به‌سه‌رچوو، هه‌ویرترشی كینه‌ و خراپه‌، به‌ڵكو به‌ فه‌تیره‌ی بێ دووڕوویی و ڕاستی.


text:
مه‌به‌ستم له‌ داوێنپیس و چڵێس و تاڵانكه‌ر و بت‌په‌رستانی ئه‌م جیهانه‌ نییه‌، ئه‌گینا ناچار ده‌بوون له‌م جیهانه‌ بچنه‌ ده‌ره‌وه‌.


text:
به‌ڵام ئێستا بۆتان ده‌نووسم تێكه‌ڵی یه‌كێك مه‌بن به‌ خوشك یان برا ناوده‌بردرێت و داوێنپیسه‌ یان چڵێسه‌ یاخود بت‌په‌رسته‌ و بوختانكه‌ره‌ یان سه‌رخۆشه‌ و تاڵانكه‌ره‌. نانیش له‌گه‌ڵ كه‌سی ئاوا مه‌خۆن.


text:
كه‌ یه‌كێكتان سكاڵایه‌كی له‌ یه‌كێكی دیكه‌ هه‌بوو، چۆن ده‌وێرێ له‌لای بێ‌باوه‌ڕ حوكمی بۆ بدرێت و لای پیرۆزكراوان نه‌بێت؟


text:
ئایا نازانن پیرۆزكراوان جیهان حوكم ده‌ده‌ن؟ ئه‌گه‌ر ئێوه‌ جیهان حوكم بده‌ن، ئایا شایسته‌ نین له‌ بچووكترینی شته‌كان حوكم بده‌ن؟


text:
جا ئه‌گه‌ر كێشه‌تان له‌مه‌ڕ ئه‌و ژیانه‌ هه‌بێت، ئایا ده‌یبه‌نه‌ لای ئه‌وانه‌ی له‌ كڵێسادا گرنگ نین ؟


text:
له‌ ڕاستی‌دا شوره‌ییه‌ بۆتان له‌نێوانتان‌دا سكاڵاكاری هه‌بێت. باشتر نه‌بوو زۆرلێكراو بن؟ باشتر نه‌بوو فێڵلێكراو بن؟


text:
ئایا نازانن كه‌ زۆردار نابنه‌ میراتگری شانشینی خودا؟ هه‌ڵمه‌خه‌ڵه‌تێن. نه‌ داوێنپیس و نه‌ بت‌په‌رست و نه‌ مێباز و نه‌ قونده‌ر و نه‌ نێرباز،


text:
جا هه‌ندێكتان ئاوا بوون. به‌ڵام شۆرانه‌وه‌ و پیرۆزكران و بێ‌تاوان كراون به‌ ناوی عیسای مه‌سیحی خوداوه‌ند و ڕۆحی خودامان.


text:
(هه‌موو شتێك بۆ من دروسته‌، ) به‌ڵام هه‌موو شتێك به‌ سوود نییه‌. (هه‌موو شتێك بۆ من دروسته‌،) به‌ڵام هیچ شتێك به‌سه‌رم‌دا زاڵ نابێت.


text:
(خواردن بۆ ورگه‌ و ورگیش بۆ خواردن،) كه‌چی خودا هه‌ردووكیان له‌ ناوده‌بات. به‌ڵام له‌ش بۆ داوێنپیسی نییه‌، به‌ڵكو بۆ خوداوه‌نده‌، خوداوه‌ندیش بۆ له‌شه‌.


text:
یاخود نازانن ئه‌وه‌ی خۆی به‌ داوێنپیسێك نووساندووه‌، له‌گه‌ڵی بووه‌ته‌ یه‌ك له‌ش؟ چونكه‌ ده‌فه‌رمووێ: {هه‌ردووكیان ده‌بنه‌ یه‌ك جه‌سته‌.}


text:
له‌ داوێنپیسی ڕابكه‌ن. هه‌ر گوناهێك مرۆڤ بیكات، له‌ ده‌ره‌وه‌ی له‌شه‌، به‌ڵام ئه‌وه‌ی داوێنپیسی ده‌كات ئه‌وا دژی له‌شی خۆی گوناه‌ ده‌كات.


text:
یاخود نازانن كه‌ له‌شتان په‌رستگای ڕۆحی پیرۆزه‌ كه‌ له‌ ئێوه‌ دایه‌ و له‌لایه‌ن خوداوه‌یه‌ هه‌تانه‌؟ ئێوه‌ش هی خۆتان نین،


text:
ژن ده‌سه‌ڵاتی به‌سه‌ر له‌شی خۆی‌دا نییه‌، به‌ڵكو مێرد، مێردیش ده‌سه‌ڵاتی به‌سه‌ر له‌شی خۆی‌دا نییه‌، به‌ڵكو ژن.


text:
خۆتان له‌ یه‌كتری بێبه‌ش مه‌كه‌ن، مه‌گه‌ر به‌ ڕێككه‌وتن بۆ ماوه‌یه‌ك تاكو بۆ نوێژكردن ده‌ست به‌تاڵ بن و دواتر له‌گه‌ڵ یه‌كتری جووت‌بنه‌وه‌، نه‌وه‌ك به‌هۆی خۆڕانه‌گرتنتانه‌وه‌ شه‌یتان تاقیتان بكاته‌وه‌.


text:
هیوادارم هه‌موو خه‌ڵك وه‌ك من بن ، به‌ڵام هه‌ریه‌كه‌ له‌لایه‌ن خوداوه‌ به‌هره‌ی خۆی هه‌یه‌، هی یه‌كێك ئاوایه‌ و ئه‌وه‌ی دیكه‌ش ئاوا.


text:
به‌ڵام ئه‌وانه‌ی هاوسه‌رگیرییان نه‌كردووه‌ و بێوه‌ژنانیش، پێیان ده‌ڵێم: بۆیان باشه‌ ئه‌گه‌ر وه‌ك من بمێننه‌وه‌.


text:
به‌ڵام بۆ هاوسه‌ران، ڕایانده‌سپێرم - من نیم به‌ڵكو خوداوه‌نده‌: با ژن له‌ مێرده‌كه‌ی جیا نه‌بێته‌وه‌،


text:
به‌ڵام ئه‌گه‌ر لێی جیابۆوه‌، با بێ مێرد بمێنێته‌وه‌ یان مێرده‌كه‌ی ئاشت بكاته‌وه‌. مێردیش با ژنه‌كه‌ی ته‌ڵاق نه‌دات.


text:
ئه‌وانی دیكه‌ پێیان ده‌ڵێم - من نه‌ك خوداوه‌ند: ئه‌گه‌ر برایه‌ك ژنێكی بێ‌باوه‌ڕی هه‌بوو، ژنه‌ش ڕازی بوو له‌گه‌ڵی‌دا بژیێت، با ته‌ڵاقی نه‌دات.


text:
ئه‌گه‌ر ژنیش مێردێكی بێ‌باوه‌ڕی هه‌بوو، مێرده‌كه‌ ڕازی بوو له‌گه‌ڵی‌دا بژیێت، با مێرده‌كه‌ی ته‌ڵاقی نه‌دات.


text:
چونكه‌ مێرده‌ بێ‌باوه‌ڕه‌كه‌ له‌ ژن‌دا پیرۆزكراوه‌ و ژنی بێ‌باوه‌ڕ له‌ پیاودا پیرۆزكراوه‌، ئه‌گینا منداڵتان گڵاوه‌، به‌ڵام ئێستا پیرۆزه‌.


text:
به‌ڵام ئه‌گه‌ر بێ‌باوه‌ڕه‌كه‌ خۆی جیا كرده‌وه‌، با جیا بێته‌وه‌. له‌ باری ئاوادا براكه‌ یان خوشكه‌كه‌ نه‌به‌ستراوه‌ته‌وه‌، به‌ڵكو خودا بۆ ئاشتی بانگی كردووین.


text:
چونكه‌ ئه‌ی ژن چۆن ده‌زانی ئاخۆ مێرده‌كه‌ت ڕزگار ده‌كه‌یت؟ یان ئه‌ی مێرد چۆن ده‌زانی ئاخۆ ژنه‌كه‌ت ڕزگار ده‌كه‌یت؟


text:
له‌گه‌ڵ ئه‌وه‌ش‌دا، با هه‌ر یه‌كێك به‌ پێی به‌شكردنی خوداوه‌ند، وه‌ك خودا بانگی كردووه‌، ئاوا بگوزه‌رێنێت. له‌ هه‌موو كڵێساكان ئاوا فه‌رمان ده‌ده‌م.


text:
ئه‌وه‌ی به‌ خه‌ته‌نه‌كراوی بانگ‌كراوه‌، با نه‌بێته‌وه‌ خه‌ته‌نه‌ نه‌كراو. ئه‌وه‌ش به‌ خه‌ته‌نه‌ نه‌كراوی بانگ‌كراوه‌، با خه‌ته‌نه‌ نه‌كات.


text:
چونكه‌ ئه‌وه‌ی كۆیله‌ بووه‌ و له‌ خوداوه‌ند بانگ‌كراوه‌، ده‌بێته‌ ئازاد له‌ خوداوه‌ند. ئه‌وه‌ی ئازاد بووه‌ و بانگ‌كراوه‌ ده‌بێته‌ كۆیله‌ی مه‌سیح.


text:
ده‌رباره‌ی كچان و كوڕان، فه‌رمانێكی خوداوه‌ندم نییه‌، به‌ڵام بۆچوونێك ده‌ده‌م وه‌ك یه‌كێك خوداوه‌ند به‌زه‌یی پێدا هاتبێته‌وه‌ كه‌وا جێی متمانه‌ بێت.


text:
ئایا تۆ به‌ ژنه‌وه‌ به‌ستراویته‌وه‌؟ داوای جیا بوونه‌وه‌ مه‌كه‌. ئایا تۆ به‌ ژن نه‌به‌ستراویته‌وه‌؟ داوای ژن مه‌كه‌.


text:
به‌ڵام ئه‌گه‌ر ژن بهێنیت گوناهت نه‌كردووه‌، ئه‌گه‌ر پاكیزه‌ش مێرد بكات گوناهی نه‌كردووه‌. به‌ڵام ئه‌وانه‌ له‌م ژیانه‌ تووشی ماندووێتی ده‌بن، جا من ده‌مه‌وێ تووشتان نه‌كه‌م.


text:
خوشكان، برایان، ئه‌مه‌ ده‌ڵێم: كاته‌كه‌ كورت كرایه‌وه‌، تاكو له‌مه‌ودوا ئه‌وه‌ی ژنی هه‌یه‌ وه‌ك نه‌یبێت،


text:
ئه‌وانه‌ی ده‌گریێن وه‌ك نه‌گریێن، ئه‌وانه‌ی شادن وه‌ك شاد نه‌بن، ئه‌وانه‌ی ده‌كڕن وه‌ك موڵكیان نه‌بێت،


text:
ئه‌وانه‌ی جیهان به‌كارده‌هێنن وه‌ك هه‌ر به‌كاری نه‌هێنن، چونكه‌ وێنه‌ی ئه‌م جیهانه‌ ڕووه‌و نه‌مانه‌.


text:
جا ده‌مه‌وێ ئێوه‌ بێ خه‌م بن. ئه‌وه‌ی ژنی نه‌هێناوه‌ بایه‌خ به‌ كاروباری خوداوه‌ند ده‌دات، چۆن خوداوه‌ند ڕازی بكات.


text:
ئیتر به‌ش بووه‌. ژنی بێ مێرد و پاكیزه‌ گرنگی به‌ كاروباری خوداوه‌ند ده‌ده‌ن، تاكو له‌ش و ڕۆحی پیرۆز بێت. به‌ڵام شووكردوو بایه‌خ به‌ كاروباری جیهان ده‌دات، چۆن مێرد ڕازی بكات.


text:
ئه‌مه‌ بۆ چاكه‌تان ده‌ڵێم، نه‌ك تووشی كۆتێكتان بكه‌م، به‌ڵكو بۆ ڕێز و ته‌رخانكراوییه‌ بۆ خوداوه‌ند، بێ په‌شێوی.


text:
به‌ڵام ئه‌گه‌ر یه‌كێك بیر ده‌كاته‌وه‌ كه‌ نه‌شیاوی ده‌كات له‌گه‌ڵ پاكیزه‌كه‌ی و ئه‌گه‌ر كاتی به‌سه‌رچوو بێت، پێویست بوو ئاواش بێت، چۆنی حه‌ز لێیه‌ با بیكات و گوناه‌ ناكات، با ببنه‌ هاوسه‌ر.


text:
به‌ڵام ئه‌وه‌ی له‌ دڵه‌وه‌ بڕیاری دابێت و ناچار نه‌بێت، به‌ڵكو ده‌سه‌ڵاتی له‌سه‌ر خواستی خۆی هه‌بێت، ئه‌و بڕیاره‌ش كه‌ له‌ دڵه‌وه‌ داویه‌تی بۆ هێشتنه‌وه‌ی پاكیزه‌كه‌ی خۆی، ئه‌وا چاك ده‌كات.


text:
كه‌واته‌، ئه‌وه‌ی پاكیزه‌كه‌ی به‌ مێرد ده‌دات، چاك ده‌كات، ئه‌وه‌ش كه‌ به‌ مێرد نادات، چاكتر ده‌كات.


text:
ژن به‌ستراوه‌یه‌ تاكو مێرده‌كه‌ی زیندووه‌. به‌ڵام ئه‌گه‌ر مێرده‌كه‌ی مرد، ئه‌وا ئازاده‌ ئه‌وه‌ی بیه‌وێ شووی پێ بكاته‌وه‌، ته‌نها له‌ خوداوه‌ند.


text:
سه‌باره‌ت به‌ قوربانی بته‌كان، ده‌زانین كه‌ هه‌موومان زانیاریمان هه‌یه‌. زانیاری لووتبه‌رز ده‌كات، به‌ڵام خۆشه‌ویستی بنیاد ده‌نێت.


text:
جا سه‌باره‌ت به‌ خواردنی قوربانی بته‌كان، ده‌زانین بت له‌ جیهان‌دا نییه‌ و هیچ خودایه‌ك نییه‌ جگه‌ له‌ یه‌كێك.


text:
چونكه‌ ئه‌گه‌ر هه‌ندێك هه‌بن پێیان بووترێت (خودا) له‌ ئاسمان بێت یان له‌سه‌ر زه‌وی - وه‌ك زۆر (خودا) و زۆر (خوداوه‌ند) هه‌یه‌ -


text:
به‌ڵام بۆ ئێمه‌ ته‌نها یه‌ك خودا هه‌یه‌: باوكه‌كه‌یه‌، هه‌موو شتێك له‌وه‌وه‌یه‌ و ئێمه‌ش بۆ ئه‌وین. ته‌نها یه‌ك خوداوه‌ندیش هه‌یه‌: عیسای مه‌سیحه‌، هه‌موو شتێك به‌هۆی ئه‌وه‌ و ئێمه‌ش به‌هۆی ئه‌وین.


text:
به‌ڵام هه‌موو خه‌ڵك ئه‌مه‌ نازانن. چونكه‌ هه‌ندێكیان تا ئێستا خوویان به‌ بت گرتووه‌ و ئه‌وه‌ی ده‌یخۆن وه‌ك بڵێی قوربانی بته‌، جا ویژدانیان كه‌ لاوازه‌ گڵاو ده‌بێت.


text:
خواردن له‌ خودا نزیكمان ناكاته‌وه‌، ئه‌گه‌ر نه‌یخۆین كه‌م ناكه‌ین و ئه‌گه‌ر خواردیشمان زیاد ناكه‌ین.


text:
چونكه‌ ئه‌ی خاوه‌ن زانیاری، ئه‌گه‌ر یه‌كێك تۆی بینی له‌ په‌رستگای بت ده‌خۆیت، ئایا ویژدانه‌كه‌ی كه‌ لاوازه‌ هاننادرێت تاكو له‌ قوربانی بته‌كان بخوات؟


text:
ئاواش گوناه‌ له‌ دژی برایان ده‌كه‌ن و ویژدانی لاوازیان بریندار ده‌كه‌ن، گوناه‌ له‌ دژی مه‌سیح ده‌كه‌ن.


text:
بۆیه‌، ئه‌گه‌ر خۆراك ساتمه‌ به‌ براكه‌م بكات، ئه‌وا هه‌رگیز گۆشت ناخۆم نه‌وه‌ك ساتمه‌ به‌ براكه‌م بكه‌م.


text:
ئایا سه‌ربه‌ست نیم؟ ئایا نێردراو نیم؟ ئایا عیسای خوداوه‌ندمانم نه‌بینیوه‌؟ ئایا ئێوه‌ ئه‌نجامی كاری من نین له‌ خوداوه‌نددا؟


text:
كێ هه‌بووه‌ به‌ خه‌رجی خۆی سه‌ربازی كردبێت؟ كێ ڕه‌زێك ده‌چێنێت و له‌ به‌روبوومه‌كه‌ی ناخوات؟ یان كێ شوانایه‌تی مێگه‌لێك ده‌كات و له‌ شیره‌كه‌ی ناخوات؟


text:
چونكه‌ له‌ ته‌وراتی موسا نووسراوه‌: {له‌ كاتی گێره‌كردن ده‌می گا مه‌گره‌.} ئایا خودا بایه‌خ به‌ گا ده‌دات؟


text:
ئایا به‌ ته‌واوی له‌ پێناومان‌دا نه‌ی‌ووتووه‌؟ به‌ڵێ، له‌ پێناوی ئێمه‌دا نووسراوه‌، چونكه‌ ئه‌وه‌ی ده‌كێڵێت پێویسته‌ به‌ هیواوه‌ بكێڵێت، ئه‌وه‌ی گێره‌ ده‌كات به‌ هیوای به‌شداربوونه‌.


text:
ئه‌گه‌ر خه‌ڵكی دیكه‌ مافی پشتگیرییان له‌سه‌رتانه‌، ئایا ئێمه‌ له‌پێشتر نین؟ به‌ڵام ئه‌م مافه‌مان به‌كارنه‌هێنا، به‌ڵكو به‌رگه‌ی هه‌موو شتێك ده‌گرین، نه‌وه‌ك كۆسپ دابنێین بۆ ئینجیلی مه‌سیح.


text:
ئایا نازانن ئه‌وانه‌ی خزمه‌تی په‌رستگا ده‌كه‌ن له‌ شته‌كانی په‌رستگا ده‌خۆن، ئه‌وانه‌ی خزمه‌تی قوربانگاش ده‌كه‌ن له‌ قوربانگادا به‌شدارن؟


text:
به‌ڵام شتێكم له‌مه‌ به‌كارنه‌هێناوه‌. منیش ئه‌وانه‌ نانووسم، تاكو بۆ من ئاوا بێت، چونكه‌ مردنم باشتره‌ له‌وه‌ی یه‌كێك شانازیم پووچه‌ڵ بكاته‌وه‌.


text:
ئه‌گه‌ر موژده‌ بده‌م شانازیم نییه‌، له‌به‌ر ئه‌وه‌ی پێویسته‌ و خراوه‌ته‌ ئه‌ستۆم. قوڕ به‌سه‌رم ئه‌گه‌ر موژده‌ نه‌ده‌م!


text:
چونكه‌ ئه‌گه‌ر خۆبه‌خش ئه‌وه‌ بكه‌م، ئه‌وا پاداشت ده‌كرێم. به‌ڵام ئه‌گه‌ر به‌ ناچاری بێت، ئه‌وا متمانه‌ی بریكاریه‌تیم دراوه‌تێ.


text:
ئیتر پاداشتم چییه‌؟ ئه‌وه‌یه‌ كاتێ موژده‌ ده‌ده‌م، به‌خۆڕایی موژده‌ی ئینجیلتان پێ ده‌به‌خشم، ته‌نانه‌ت له‌ ئینجیل‌دا مافی خۆم به‌كارنه‌هێنا.


text:
بۆ جوله‌كه‌ خۆم وه‌ك جوله‌كه‌ لێ‌كرد، تاكو جوله‌كه‌ ببه‌مه‌وه‌. بۆ ئه‌وانه‌ی له‌ ژێر شه‌ریعه‌تن وه‌ك له‌ ژێر شه‌ریعه‌ت - كه‌ خۆم له‌ ژێر شه‌ریعه‌ت نیم - تاكو ئه‌وانه‌ی له‌ ژێر شه‌ریعه‌تن بیانبه‌مه‌وه‌.


text:
بۆ ئه‌وانه‌ی بێ شه‌ریعه‌تن، وه‌ك بێ شه‌ریعه‌ت بم - هه‌رچه‌نده‌ بێ شه‌ریعه‌تی خودا نیم، به‌ڵكو له‌ ژێر شه‌ریعه‌تی مه‌سیح‌دام - تاكو ئه‌وانه‌ی بێ شه‌ریعه‌تن بیانبه‌مه‌وه‌.


text:
بۆ لاوازان بوومه‌ لاواز، تاكو لاوازه‌كان ببه‌مه‌وه‌. بۆ هه‌مووان بوومه‌ هه‌موو شتێك، تاكو به‌ هه‌ر شێوه‌یه‌ك هه‌ندێك ڕزگار بكه‌م.


text:
ئایا نازانن هه‌موو ئه‌وانه‌ی له‌ گۆڕه‌پان ڕاده‌كه‌ن، هه‌موو ڕاده‌كه‌ن، به‌ڵام ته‌نها یه‌كێك خه‌ڵات ده‌كرێت؟ كه‌واته‌ ڕابكه‌ن تاكو به‌ ده‌ستی بهێنن.


text:
هه‌ر یه‌كێك ململانێ بكات له‌ هه‌موو شتێك خۆ ڕاده‌گرێت. ئه‌وانه‌ تاكو تاجێكی له‌ناوچوو به‌ده‌ست بهێنن، به‌ڵام هی ئێمه‌ له‌ناو نه‌چووه‌.


text:
به‌ڵكو له‌گه‌ڵ له‌شم توند ده‌بم و ده‌یكه‌مه‌ كۆیله‌، نه‌وه‌ك دوای ئه‌وه‌ی بۆ خه‌ڵكی دیكه‌ جاڕم داوه‌، خۆم ڕه‌ت بكرێمه‌وه‌.


text:
خوشكان، برایان، نامه‌وێ نه‌زانن كه‌وا باوباپیرانمان هه‌موو له‌ ژێر هه‌وردا بوون و هه‌مووشیان ده‌ریایان بڕی.


text:
هه‌موویان هه‌مان خواردنه‌وه‌ی ڕۆحییانه‌یان خوارده‌وه‌، چونكه‌ له‌و تاشه‌به‌رده‌ ڕۆحییه‌یان ده‌خوارده‌وه‌ كه‌ دوایان كه‌وتبوو ، ئه‌و تاشه‌به‌رده‌ش مه‌سیح بوو.


text:
بت‌په‌رست مه‌بن وه‌ك هه‌ندێكیان، وه‌كو نووسراوه‌: {گه‌ل بۆ خواردن و خواردنه‌وه‌ دانیشتن، پاشان بۆ ڕابواردن هه‌ڵستانه‌وه‌.}


text:
جا ئه‌م شتانه‌یان وه‌ك په‌ند به‌سه‌رهات، بۆ ئاگاداری ئێمه‌ش نووسراوه‌، كه‌ كۆتایی ڕۆژگار بۆمان هاتووه‌.


text:
تاقیكردنه‌وه‌تان تووش نه‌بووه‌ مرۆڤانه‌ نه‌بێت، به‌ڵام خودا دڵسۆزه‌، كه‌ نایه‌ڵێت زیاتر له‌ توانای خۆتان تاقی بكرێنه‌وه‌، به‌ڵكو له‌گه‌ڵ تاقیكردنه‌وه‌ ڕێگای ده‌رچوون ده‌كاته‌وه‌، تاكو بتوانن به‌رگه‌ بگرن.


text:
ئایا ئه‌و جامه‌ی سوپاسگوزاری له‌ پێناوی سوپاسی خودا ده‌كه‌ین، به‌شداری نییه‌ له‌ خوێنی مه‌سیح؟ ئه‌و نانه‌ی له‌تی‌ده‌كه‌ین، به‌شداری نییه‌ له‌ له‌شی مه‌سیح؟


text:
له‌به‌ر ئه‌وه‌ی یه‌ك نان هه‌یه‌، ئێمه‌ كه‌ زۆرین، یه‌ك له‌شین، چونكه‌ هه‌موومان به‌شداری له‌ یه‌ك نان‌دا ده‌كه‌ین.


text:
سه‌یری ئیسرائیل بكه‌ن كه‌ به‌گوێره‌ی جه‌سته‌یه‌: ئایا ئه‌وانه‌ی قوربانی ده‌خۆن له‌ قوربانگادا هاوبه‌ش نین؟


text:
نه‌خێر به‌ڵكو ئه‌وه‌ی سه‌ری ده‌بڕن، بۆ ڕۆحه‌پیسه‌كان سه‌ری ده‌بڕن نه‌ك بۆ خودا. جا نامه‌وێت له‌گه‌ڵ ڕۆحه‌پیسه‌كان هاوبه‌ش بن.


text:
ناتوانن جامی خوداوه‌ند و جامی ڕۆحه‌پیسه‌كان بخۆنه‌وه‌. ناتوانن به‌شداری خوانی خوداوه‌ند و خوانی ڕۆحه‌پیسه‌كان بكه‌ن.


text:
(هه‌موو شتێك دروسته‌،) به‌ڵام هه‌موو شتێك سوودبه‌خش نییه‌. (هه‌موو شتێك دروسته‌،) به‌ڵام هه‌موو شتێك بنیادنه‌ر نییه‌.


text:
ئه‌گه‌ر بێ‌باوه‌ڕێك داوه‌تتان بكات و ئێوه‌ش ویستتان بچن، جا هه‌رچییه‌كتان له‌پێش دانرا بیخۆن، بێ لێكۆڵینه‌وه‌، له‌به‌ر ویژدان.


text:
به‌ڵام ئه‌گه‌ر یه‌كێك پێی‌ووتن: (ئه‌مه‌ كراوه‌ته‌ قوربانی بت) مه‌یخۆن، له‌به‌ر ئه‌وه‌ی پێی‌ووتن و له‌به‌ر ویژدان،


text:
ده‌ڵێم ویژدان، هی تۆ نا، به‌ڵكو هی ئه‌وی دیكه‌. جا بۆچی سه‌ربه‌ستیم له‌لایه‌ن ویژدانێكی دیكه‌وه‌ حوكم بدرێت؟


text:
ئه‌گه‌ر به‌ سوپاسكردنه‌وه‌ به‌شداری بكه‌م، ئیتر بۆچی تاوانبار ده‌كرێم له‌سه‌ر ئه‌وه‌ی سوپاسی خودای له‌سه‌ر ده‌كه‌م؟


text:
وه‌ك منیش له‌ هه‌موو شتێك هه‌مووان ڕازی ده‌كه‌م، به‌دوای به‌رژه‌وه‌ندی خۆم‌دا ناگه‌ڕێم، به‌ڵكو هی زۆران، تاكو ڕزگاریان ببێت.


text:
جا ستایشتان ده‌كه‌م كه‌ له‌ هه‌موو شتێك‌دا یادم ده‌كه‌ن و ئه‌و دابونه‌ریتانه‌ ده‌پارێزن وه‌ك پێم داون.


text:
هه‌ر ژنێكیش به‌سه‌ر دانه‌پۆشراوی نوێژ یان پێشبینی بكات، ئه‌وا سه‌ری خۆی شۆڕ ده‌كات، چونكه‌ ئه‌و و سه‌رتاشراو هه‌مان شتن و یه‌كن.


text:
چونكه‌ ئه‌گه‌ر ژن سه‌ری دانه‌پۆشێت، با قژی ببڕێت، به‌ڵام ئه‌گه‌ر بۆ ژن شوره‌یی بوو قژی ببڕێت یاخود بتاشێت، با داپۆشراو بێت.


text:
له‌گه‌ڵ ئه‌وه‌ش‌دا له‌ خوداوه‌نددا ژن سه‌باره‌ت به‌ پیاو سه‌ربه‌خۆ نییه‌ و پیاویش سه‌باره‌ت به‌ ژن سه‌ربه‌خۆ نییه‌.


text:
چونكه‌ یه‌كه‌م جار، كاتێ وه‌ك كڵێسا كۆده‌بنه‌وه‌ ده‌بیستم دووبه‌ره‌كی له‌نێوانتان‌دا هه‌یه‌ و تاكو ڕادده‌یه‌كیش باوه‌ڕ ده‌كه‌م.


text:
چونكه‌ ده‌بێت دووبه‌ره‌كیتان له‌نێوان‌دا هه‌بێت، تاكو له‌نێوانتان‌دا سه‌لمێندراوانی خودا ده‌ربكه‌ون.


text:
چونكه‌ هه‌ریه‌كه‌ زوو شێوی خۆی له‌ خواردن‌دا ده‌بات، جا یه‌كێك برسی ده‌بێت، ئه‌وی دیكه‌ سه‌رخۆش ده‌بێت.


text:
ئایا ماڵتان نییه‌ تیای‌دا بخۆن و بخۆنه‌وه‌؟ یاخود كڵێسای خودا سووك ده‌كه‌ن و ئه‌وانه‌ شه‌رمه‌زار ده‌كه‌ن كه‌ نییانه‌؟ چیتان پێ بڵێم؟ ئایا له‌سه‌ر ئه‌مه‌ ستایشتان بكه‌م؟ بێگومان نه‌خێر!


text:
چونكه‌ ئه‌وه‌ی به‌ ئێوه‌م دا له‌ خوداوه‌ندم وه‌رگرتووه‌: عیسای خوداوه‌ند له‌و شه‌وه‌ی تیای‌دا به‌ گرتن درا، نانێكی هه‌ڵگرت،


text:
سوپاسی خودای كرد و له‌تی‌كرد، فه‌رمووی: (ئه‌مه‌ له‌شی منه‌ كه‌ له‌ پێناوی ئێوه‌یه‌. ئه‌مه‌ بكه‌ن بۆ یاده‌وه‌ریم.)


text:
هه‌روه‌ها جامه‌كه‌ش دوای نانخواردن، فه‌رمووی: (ئه‌م جامه‌ په‌یمانی نوێیه‌ به‌ خوێنی من. هه‌ر جارێك ده‌یخۆنه‌وه‌، ئه‌مه‌ بكه‌ن بۆ یاده‌وه‌ریم.)


text:
جا هه‌ر كاتێ له‌م نانه‌تان خوارد و له‌م جامه‌تان خوارده‌وه‌، ئه‌وا مردنی خوداوه‌ند ڕاده‌گه‌یێنن، تاكو دێته‌وه‌.


text:
كه‌واته‌ ئه‌وه‌ی به‌ شێوازێكی ناشایسته‌ نانه‌كه‌ بخوات یان جامه‌كه‌ی خوداوه‌ند بخواته‌وه‌، ئه‌وا له‌ له‌ش و خوێنی خوداوه‌ند تاوانباره‌.


text:
چونكه‌ ئه‌وه‌ی بخوات و بخواته‌وه‌ و بێ ئه‌وه‌ی ڕێز له‌ له‌شی مه‌سیح بگرێت، ئه‌وا بۆ خۆی حوكم ده‌خوات و ده‌خواته‌وه‌.


text:
ئه‌گه‌ر یه‌كێك برسی بوو با له‌ ماڵه‌وه‌ بخوات، نه‌وه‌ك بۆ حوكمدان كۆببنه‌وه‌. كاتێ هاتم، شته‌كانی دیكه‌ش ڕێك ده‌خه‌مه‌وه‌.


text:
بۆیه‌ بزانن كه‌ كه‌س نییه‌ به‌ ڕۆحی خودا بدوێت و بڵێت: (نه‌فره‌ت له‌ عیسا،) كه‌سیش ناتوانێت بڵێت: (عیسا خوداوه‌نده‌،) به‌ ڕۆحی پیرۆز نه‌بێت.


text:
جا یه‌كێك به‌هۆی ڕۆحه‌كه‌ قسه‌ی دانایی پێ ده‌درێت، بۆ یه‌كێكی دیكه‌ش قسه‌ی زانین به‌گوێره‌ی هه‌مان ڕۆح.


text:
یه‌كێكی دیكه‌ش كاری په‌رجو، بۆ ئه‌وی دیكه‌ پێشبینی، بۆ ئه‌وی دیكه‌ جیاكردنه‌وه‌ی ڕۆحه‌كان، بۆ ئه‌وی دیكه جۆره‌ها زمان ، بۆ یه‌كێكی دیكه‌ش لێكدانه‌وه‌ی زمانه‌كان.


text:
ئه‌مانه‌ هه‌مووی كاری یه‌ك ڕۆح و هه‌مان ڕۆحه‌، بۆ هه‌ر یه‌كێك به‌ تایبه‌ت دابه‌شی ده‌كات، چۆن بیه‌وێت.


text:
چونكه‌ وه‌ك له‌ش یه‌كه‌ و ئه‌ندامی زۆری هه‌یه‌، هه‌موو ئه‌ندامانی له‌ش له‌گه‌ڵ زۆرییان یه‌ك له‌شن، مه‌سیحیش ئاوا.


text:
چونكه‌ هه‌موومان به‌ یه‌ك ڕۆح بۆ یه‌ك له‌ش له‌ئاوهه‌ڵكێشراین، جوله‌كه‌ یان یۆنانی، كۆیله‌ یان ئازاد، هه‌موومان یه‌ك ڕۆحمان پێ‌درا بیخۆینه‌وه‌.


text:
چاو ناتوانێت به‌ ده‌ست بڵێت: (پێویستیم پێت نییه‌.) یان سه‌ر به‌ پێیه‌كان بڵێت: (پێویستیم پێتان نییه‌.)


text:
ئه‌و ئه‌ندامه‌ی له‌ش كه‌ واده‌زانین ڕێزی كه‌متره‌، زیاتر ڕێزی بۆ داده‌نێین. ئه‌و ئه‌ندامه‌ی مایه‌ی شه‌رمه‌زاریمانه‌ ڕێزی تایبه‌تی لێ ده‌گرین،


text:
به‌ڵام ئه‌و ئه‌ندامانه‌ی ڕێزدارن پێویستییان به‌مه‌ نییه‌. خوداش له‌شی ڕێكخستووه‌، ڕێزی زیاتری داوه‌ته‌ ئه‌ندامی بێ ڕێز،


